
Panica îl cuprinse. Era fluidă Și grea, îi sufoca plămânii Și i se scurgea în 
adâncul stomacului, trăgându-l în jos. În timp ce Lex mergea, aerul dens de 
la amiază îl moleși Și genunchii i se înmuiară. Trebuia să se oprească să-și 
tragă răsuflarea, așa că se târî spre o farmacie care era închisă, ferindu-se de 
soarele de la amiază și ascunzându-se la umbra răcoroasă a zidurilor. 

Se ascunse acolo pentru câteva clipe, încercând să-și domolească frica. 
Ochii săi bântuiţi Și îngroziți clipeau în spatele ochelarilor. 

Lex se uită în jos la el și pentru prima dată văzu punctele mici, de un 
roşu ruginiu, care pătaseră tricoul alb de sub hanoracul lui negru Și larg. 
Menghina prinsă în jurul inimii sale se mai strânse puţin. Își atinse obrazul 
Și îȘi dădu seama că Și acesta era mânjit cu pete roșii. Rapid, Lex îȘi șterse 
faţa cu mâneca hanoracului Și bâjbâi după fermoar, trăgându-l până la capăt 
pentru a ascunde restul stropilor. 

Era sângele grecului. Lex nici măcar nu își dăduse seama că ajunsese 
până la el. Mintea lui era concentrată pe fugă. 

Totul s-a întâmplat atât de repede. Stabiliseră să se întâlnească într-o 
piaţă deschisă de la marginea vechiului oraș Rabat, spre capătul sudic al 
Maltei. Lex se afla pe insula mediteraneeană de zile întregi și aceasta părea 
să devină din ce în ce mai mică cu fiecare oră care trecea. Voia să plece 
odată. Când primise mesajul, fusese foarte nerăbdător să ajungă la întâlnire. 

Informaţiile ajunseseră într-un lanţ de text digital, filtrat prin serverul 
Tor criptat pe care Lex îl instalase în ziua în care fugise. Mesajul decodat 
era o promisiune din partea contrabandistului grec de a-l scoate din Europa 
Și de a-l urca într-un avion spre Canada. Kyrkos, acesta era numele 
bărbatului. Căzuseră de acord. Așa avea să se întâmple. 

Ar fi trebuit să se întâlnească în Rabat Și apoi să conducă până la Valetta, 
unde Kyrkos avea o barcă ancorată. Lex plănuise să încheie acea zi pe apă, 
uitându-se la apusul soarelui în ocean. Urma să aibă un mic ritual, în care ar 
fi ars actele de identitate pe care le avea și ar fi aruncat cenușa în apă. 
Urma să înceapă o viaţă nouă. 

Lex Wetherby ar fi fost îngropat în mare Și dispărut pentru totdeauna. 


Așa ar fi trebuit să se întâmple, pentru că nimeni nu Știa unde se afla. Era 
în siguranță. 

Dar după ce se așeză în faţa grecului la masa de la cafenea, agentul de 
pază robust poziţionat în apropiere avu o reacție întârziată stranie. Se mișcă 
de parcă ar fi văzut ceva în neregulă, ceva periculos. În secunda următoare, 
omul acela masiv se smuci înapoi, ca și cum ar fi fost lovit de un cal. 

Lex mai văzuse oameni împușcați, dar întotdeauna auzise Și un zgomot, 
zgomotul unei arme. De data aceasta, nu auzi nimic Și asta făcea totul 
ciudat Și ireal. 

Kyrkos sări de pe scaun, răsturnând un pahar de vin. Avu suficient timp 
să-l înjure pe Lex, înainte ca un al doilea glonţ silențios să-l lovească în 
față. Grecul se prăbuși Și un turist de la o masă din apropiere văzu sângele. 
Un copil ţipă. 

Cu un sentiment înnăscut de autoconservare, Lex răsturnă masa într-o 
parte și o luă la goană. O a treia împușcătură nimeri un colţ al mesei de 
lemn. Incapabil să se abțină, aruncă o privire peste umăr în timp ce alerga 
spre cea mai apropiată alee, sperând că va fi mai în siguranţă. 

Turiștii Și localnicii stăteau împietriţi de groază, cu mâinile la gură, 
fețele șocate. Singurii care se uitaseră în direcţia lui erau un bărbat Și o 
femeie de înălțime medie, identitățile lor fiind ascunse sub șepci de 
baseball de culoare deschisă și ochelari de soare mari, negri, care le 
acopereau jumătate din feţe. Văzuse formele întunecate, drepte, ale 
pistoalelor compacte ascunse în mâinile lor și toată raţiunea din el se 
dizolvă. Apăru panica uleioasă, care îi inundă mintea. 

Alergă printr-un pasaj îngust, sufocant, plin de mirosuri râncede, care îl 
scoase în strada Kbira, la nord de piaţă. Urmase vechiul drum, mișcându-se 
fără să stea pe gânduri, ocolind flancurile prăfuite ale bisericii Sfântul 
Augustin. Rabatul se afla pe vârtul unui deal și pe străzile medievale era o 
adiere constantă care îi trecea prin păr Și ducea bucăți de gunoi prin 
Jgheaburi. Peste tot în jur, terasele clădirilor albite de soare se înghesuiau 
una peste alta, majoritatea închise după-amiaza. 

Rulând pe pilot automat, Lex aproape că făcu cale întoarsă când își dădu 
seama că era pe punctul de a face o greșeală fatală. Se opri descumpănit în 
pragul farmaciei, încercând să proceseze ce se întâmplă, concentrându-se pe 
ceea ce își putea aminti despre oraș. Ştia că exista o staţie pentru autocare 
nu departe de unde era, loc în care Rabatul se întâlnea cu zidurile Mdinei, 


vechea cetate-capitală a Maltei. Tot ce trebuia să facă era să se strecoare la 
bordul unui autobuz local și să scape, să se piardă printre ceilalți pasageri. 

Putea să rezolve restul pe drum. Deocamdată, încerca să se concentreze 
să rămână în viaţă. 

Imaginea feţei roșii distruse a grecului îi reveni în minte, iar lui Lex îi 
veni să vomite. Încercă să nu se mai gândească la ea. Nestor Kyrkos avea 
relaţii Și omul avea dușmani, știa asta. Se întrebă dacă bărbatul și femeia 
cu șȘepci de baseball veniseră să pună capăt vieții grecului pentru vreo 
infracţiune de care el nici măcar nu știa. Poate că nu erau deloc interesați 
de el. 

Dar apoi, oglindindu-se în fereastra farmaciei, Lex văzu o faţă de culoare 
măslinie, pe jumătate ascunsă sub lentile negre opace, de cealaltă parte a 
străzii Și Știu atunci că el era adevărata ţintă. Kyrkos Și agentul său de pază 
fuseseră doar victime colaterale. Moartea lor era modul trăgătorilor de a 
elimina din perimetru pe oricine putea fi o ameninţare, înainte de a-și 
îndrepta atenţia către adevărata lor țintă. 

Lex se strecură din alcovul umbrit Și își făcu loc printr-un grup de turiști 
britanici în vârstă, care veneau din cealaltă direcție. Peste bombănelile lor 
referitoare la grosolănia lui, auzi zgomotul slab al unui glonţ silențios, cu o 
fracțiune de secundă înainte să apară un crater într-un bloc de piatră de 
culoarea nisipului din peretele de lângă capul lui. Turiștii reacționară ușor 
surprinși de zgomotul de piatră care se face țăndări, în timp ce Lex îi lăsă în 
urmă, lipindu-se de piatra galbenă a clădirilor din jur, punându-le pe acestea 
între el Și ucigași, până coti după colț. 

Niciun sunet. Indiferent de armele pe care le foloseau cei doi asasini, 
erau practic silențioase. Nimeni altcineva nu părea să fie conștient de ceea 
ce se întâmplă. 

Lex se mișcă repede, fără să o ia la fugă, de teamă că ar putea muri dacă 
se lăsa cuprins de panică. În graba lui de a scăpa, îȘi uitase geanta la 
cafenea, dar nu avea multe lucruri acolo care să nu poată fi înlocuite. Cel 
mai important lucru, lucrul cel mai de preţ, îl avea asupra lui; răsplata 
pentru care-și trădase camarazii, nu-i scăpase din ochi de când părăsise 
Berlinul. 

Mâna lui zvâcni Și deveni încordată când acest gând îi trecu prin minte, 
iar Lex îȘi atinse neliniștit cicatricile din palmă, râcâind rana veche, 
vindecată. Începea să-l doară piciorul drept, așa cum se întâmpla 


întotdeauna când era stresat, dar îndepărtă durerea fantomă, pipăindu-și 
buzunarele pantalonilor Și ale hanoracului, făcând inventarul a ceea ce mai 
avea la el. 

Nu foarte multe. Un gust metalic i-a invadat gura. Acesta nu era genul de 
frică cu care era obișnuit, nu era senzația copleșitoare provocată de viteză 
care îi acapara corpul când făcea base jumping sau călărea un val pe placa 
de surf. Pe aceea o putea gestiona, pentru că în acele situații Lex deţinea 
controlul în permanenţă. Aceasta era frică pură, puternică Și copleșitoare, 
iar el se chinuia să-și menţină calmul. 

Oamenii aceștia vor să mă omoare. Realitatea situației îl lovi din plin în 
cele din urmă, lăsându-l fără aer. 

Alegerea fatidică pe care o făcuse Lex cu câteva săptămâni în urmă, când 
se afla în Germania, se întorsese împotriva lui. Oamenii cu care locuise, cu 
care petrecuse, oamenii pe care crezuse că îi cunoaște... Acum se întreba 
dacă îi înţelesese vreodată cu adevărat. De fapt, ignorase în mod intenționat 
ce se întâmpla acolo, planurile care se puneau la cale. Se făcuse că nu bagă 
de seamă în mod deliberat Și ignorase întrebările grele care amenințau să 
strice distracţia tuturor. Până când veni ziua în care nu mai putu să facă asta. 

Lex se ura pentru asta. Când totul deveni prea mult, când nu mai putu să 
doarmă noaptea de frică, fugi. Fugi aici, în asta. Și acum ucigașii pe care 
foștii săi prieteni îi trimiseseră să se ocupe de el își vor face treaba, iar 
mustrările de conștiință prea târzii ale lui Lex aveau să devină fără valoare. 
Înjură încet Și încercă să scape de groaza copleșitoare care ameninţa să-l 
sugrume. 

Începu să alerge, ocolind în mod deliberat grădinile ornamentale din 
capătul de nord al Rabatului, luând-o apoi prin parc. Se ascunse în spatele 
trunchiului unui roșcov mare, pentru a-Și trage răsuflarea, Și îndrăzni să 
mai arunce o privire înapoi în direcția din care venise. 

Bărbatul cu Șapcă și ochelari era aproape, la câteva sute de metri 
distanţă, la umbra unui indicator rutier. Se uita pe stradă în direcția opusă, 
căutând cu privirea orice semn al țintei sale. Lex îi văzu gura mișcându-se, 
dar nu putu auzi niciun cuvânt. Bărbatul se apăsa pe gât cu două degete, de 
parcă Și-ar fi verificat pulsul. Când își dădu degetele la o parte, Lex văzu 
ceea ce părea a fi un plasture cu nicotină pe gâtul asasinului. 

Bărbatul aruncă o privire în direcția stației de autobuz și dădu din cap, 
ascultând o voce pe care numai el o putea auzi. 


Lex îi urmări direcția privirii. I se făcu un gol în stomac atunci când văzu 
cel de-al doilea trăgător, femeia, ieșind dintre două autobuze cu acoperiș 
alb. Își tinea mâinile strânse, iar pistolul era ascuns sub o jachetă de culoare 
deschisă. 

Își întoarse capul, lumina orbitoare a soarelui reflectându-se în acei 
ochelari mari Și se uită direct spre Lex. Limbajul trupului ei se schimbă 
într-o clipă, de parcă se produsese un scurtcircuit în interiorul ei. Începu să 
meargă în direcția lui, încet și fără grabă. Avea același fel de plasture pe gât 
ca Și celălalt tip, iar gura ei schiţă mai multe cuvinte pe care Lex nu le 
putea înțelege. 

Lex rămăsese cu o singură soluție pentru a supraviețui. Nu se putea 
îndrepta spre stația de autobuz, nu se putea întoarce de unde venise Și nu o 
putea lua pe drumul care cobora dealul. Acele rute l-ar fi dus chiar în calea 
asasinilor. 

Dar erau pâlcuri de oameni care intrau Și ieșeau din vechiul oraș zidit Și 
mai multe grupuri de turiști traversau podul de piatră care ducea la poarta 
istorică de intrare în Mdina, destul de mulți pentru ca Lex să îi poată folosi 
ca acoperire. Se mișcă cât putu de repede, vechea durere de la picior 
revenind, ȘI se adăposti în spatele unui grup de vizitatori care râdeau, fiind 
ocupați să-și facă selfie-uri. 

Avu un moment bizar de detașare în timp ce se îndrepta spre portalul 
baroc care se ridica în faţa lui. Nu știa foarte multe despre adevăratul trecut 
al Mdinei, dar își amintea că acest loc fusese folosit drept loc de filmare 
pentru castelele mitice din seriile TV fantasy, cu care Lex făcuse maraton 
de seriale în nopțile lungi Și singuratice, în timp ce aștepta să se compileze 
codul. Aproape că se aștepta ca oamenii de pe pod să scoată niște săbii Și 
să-l atace; simţea că întreaga lume îl vrea mort. 

Se încorda cu fiecare pas pe care îl făcea, așteptând ca un alt glonţ 
silențios să-l lovească între omoplați, dar nu îl lovi. Intrând pe străzile 
umbrite ale cetăţii medievale, tremură involuntar. 

Dincolo de poartă, drumul se împărțea în trei, iar mulţimea de turiști o 
luă drept înainte, urmând strada Villegaignon, pe lângă intrarea în Capela 
Sf. Agata, prima din cele șase biserici înghesuite la interiorul meterezelor 
milenare ale Mdinei. Lex se desprinse de grup, strecurându-se pe strada 
laterală care urma linia zidului sudic al cetăţii. Mai era o intrare în orașul 
vechi, spre vest, pe care o văzuse din taxiul care îl adusese acolo. Dacă ar fi 


putut să ajungă la ea și să se întoarcă înapoi, ar mai fi avut o Șansă să scape 
nevăzut. 

Începu să alerge, dar nu îi fu ușor să prindă viteză. Din cauza piciorului 
beteag, fiecare izbitură a adidașilor pe piatra cubică a străzii îl cutremura. 

În curând, strada începu să se îngusteze, suficient de mult încât dacă ȘI- 
ar fi întins braţele ar fi putut să atingă pereţii de pe ambele părți în același 
timp. Pasajul îngust capta o parte din lumina zilei, care se reflecta pe pereţii 
de gresie Și crea câteva umbre preţioase unde s-ar fi putut opri pentru a se 
orienta. În afara arterei principale, Mdina părea părăsită, dându-i și mai 
mult o aură stranie de platou de filmare, dar Lex nu-și putea permite să se 
oprească, nu când asasinii erau pe urmele lui. 

Făcu stânga la un colţ de stradă și zări arcul care ascundea poarta de 
vest. Localnicii numeau Mdina „orașul tăcut” din cauza unui decret de 
conservare care interzicea folosirea mașinilor în interiorul cetății, cu 
excepția câtorva locuitori, dar era mai mult decât atât. Vechile creneluri 
păreau să canalizeze sunetul în ecouri ciudate, fantomatice sau să-l absoarbă 
în întregime. Lex nu putea fi sigur dacă pașii repezi pe care îi auzea în 
spatele lui erau proprii săi pași care aveau ecou sau pașii unui ucigaș; Și nu 
îndrăznea să încetinească pentru a afla. 

Ajunse la poartă în grabă, ieșind din nou în plina strălucire a zilei, în 
vârful unei rampe care ducea în jos spre autostradă. 

Femeia cu Șapcă Și ochelari anticipase mișcarea. Urca rampa către 
poarta de vest cu pași repezi de alergător, cu fața înroșită de la efort. Își 
ţinea pistolul aproape de talie. Amândoi se opriră surprinși când se văzură 
unul pe altul. 

Ea își reveni prima. ÎȘi scoase arma, iar revolverul compact Și negru 
părea prea mare pentru degetele ei lungi Și delicate. Lex fu orbit de ceva, 
pentru scurt timp, apoi văzu că pistolul avea un laser integrat sub ţeavă, 
care emitea un punct roșu intens ce dansa în jos pe faţa lui, peste gât și 
piept. 

Se aruncă înapoi spre poartă în timp ce ea trase două focuri. Pistolul 
scoase un sunet metalic slab, mai degrabă asemănător cu zăngănitul unor 
chei care atârnă decât cu zgomotul unei împușcături. Bucăţi de piatră 
galbenă se desprinseră din arc, fragmente fierbinți lovind obrazul lui Lex, 
când un glonţ aproape îl nimeri. 

Se întoarse în direcția din care venise și fugi mai departe în oraș, luând- 


o pe prima stradă laterală pe care o găsi, pentru a ieși din câmpul ei vizual. 
Un al treilea glonț pocni pe dalele de la picioare. Străduțele înguste din 
Mdina fuseseră proiectate să nu depășească lungimea unei aruncături de 
săgeată, astfel încât invadatorii să nu poată avea un avantaj faţă de soldații 
locali, dar împotriva armelor de foc moderne, acest concept nu conta foarte 
mult. Fugind grăbit, Lex urcă o pantă ușoară, pe sub șiruri de felinare din 
sticlă colorată care atârnau de-a lungul străzii, pe lângă ferestre zăvorâte cu 
gratii de fier Și uȘi încuiate. Văzu pata roșie emisă de laser pe peretele din 
faţa lui Și se dădu din nou într-o parte, înainte ca asasina să poată tinti. 

Lex viră către o piață, unde faţada luminoasă și turnurile cu clopot ale 
Catedralei Sf. Paul, din capătul opus, dominau spațiul larg deschis. Erau Și 
aici alte grupuri de turiști agitați, grupuri de-oameni în vârstă de pe vasele 
de croazieră ancorate în Valetta sau părinți cu copii vioi după ei, făcând 
poze sau ascultând ghizi care vorbeau rapid și îi conduceau în tururi 
pietonale. Lex privi dincolo de călători, încercând să găsească o altă cale de 
scăpare. 

Cele câteva mașini care aveau voie în interiorul zidurilor orașului erau 
parcate aici. Le examină de la distanţă, căutând cu disperare una pe care să 
o poată fura. 

Îl zări pe celălalt asasin. Bărbatul se opri peste drum de el, prefăcându-se 
interesat de ornamentele complexe ale unui balcon din fier forjat de la etajul 
doi. O mână îi traversă abdomenul, ascunsă sub jachetă. Bărbatul se legănă 
de pe un călcâi pe altul și se întoarse în direcţia lui Lex, într-o mișcare 
calculată pentru a părea absolut obișnuită și deloc amenințătoare. 

Un nou val de panică îl cuprinse pe Lex. Privi chipurile turiștilor care nu 
erau conștienți de ce se întâmpla. Voia să urle cât îl ţineau plămânii, să 
strige după ajutor. Dar dacă ar fi făcut asta, ce s-ar fi întâmplat? Şi-i 
imagină pe cei doi ucigași trăgând sălbatic în mulțime, măcelărind oameni 
în graba nebună de a-l nimici pe el. 

Lex începu să meargă, repede Și cu un scop clar, trăgându-și hanoracul 
mai strâns în jurul lui. Mai avea totuși o ultimă carte de jucat, o ultimă 
mutare riscantă care l-ar fi putut scoate din asta. Dar avea nevoie de 
înălțime Și distanță ca să funcționeze. 

Trecu pe lângă un butic care vindea sticlă ornamentală scumpă, aflat la 
parterul a ceea ce fusese cândva un han medieval. Ridică privirea, 
întrebându-se pentru o clipă dacă ar putea ajunge pe acoperișul clădirii din 


interior. În faţa buticului se afla o statuie în mărime naturală a unui Cavaler 
Ospitalier Maltez. Fără avertisment, acesta fu împins pe spate, lovindu-se 
de perete și prăbușindu-se în bucăţi la picioarele lui Lex. El văzu marginile 
argintii strălucitoare ale unei găuri de glonț prin platoșa de pe pieptul 
cavalerului Și se dădu înapoi, zărind femeia care stătea la intrarea pe strada 
din lateral. Avea arma ascunsă în același mod ca și partenerul ei, iar 
împușcătura trecuse printre oamenii din mulţime și aproape lovise ţinta 
dorită. Toţi turiștii se uitau acum în direcția lui Lex, surprinși de zarvă, dar 
încă neștiind că în mijlocul lor se aflau niște asasini. 

În cele din urmă, Lex nu se mai putu abţine și renunţă la orice încercare 
de a se pierde în mulţime. Începu să alerge din nou, trecând în zigzag 
printre oamenii care se plimbau pe strada principală, ignorând blestemele Și 
strigătele lăsate în urma lui. Se bază pe ideea că vânătorii săi îl vor urmări 
într-un ritm mai precaut, Știind că drumul îngust pe care îl urma se termina 
într-un singur loc. Lex se îngrădea singur în mod deliberat, limitând căile de 
evadare. 

Strada se opri în Piazza Tas-Sur, un spațiu deschis, mai degrabă cunoscut 
sub numele de Piaţa Bastionului. Pe margini, clădirile în stil palazzo 
restaurate, cu uȘi roșii, fuseseră transformate în muzee sau restaurante cu 
terase, profitând la maximum de priveliștea de pe meterezele nordice ale 
orașului. Vizitatorii stăteau pe treptele largi care duceau în vârful 
crenelurilor, privind panta abruptă a dealului pe care se afla Mdina și 
priveliștea cu satul Ta"Qali și podgoriile de dincolo de el. Într-o zi senină 
ca aceasta, era posibil să vezi Golful Sf. Paul și orașul staţiune Buggiba de 
pe coasta de nord. 

Durerea din piciorul beteag al lui Lex se concentra în jurul articulației 
genunchiului Și el tresări, încetinindu-și pasul. Începu să verifice 
fermoarele Și încheietorile de la haine, asigurându-se că erau bine închise. 
În alte circumstanţe, ceea ce plănuia să facă acum l-ar fi entuziasmat. Ar fi 
avut o cameră GoPro prinsă de umăr, setată să înregistreze totul. Dar aici Și 
acum îi era mai frică decât îi fusese vreodată în viaţa lui, mânat de o teroare 
totală, în loc de un impuls de căutare a senzaţiilor tari. 

Lex închise hanoracul și scoase un recipient din buzunarul pantalonilor. 
Acesta era de mărimea unei cutii mari de bere de care prinsese niște corzi 
elastice pe care le înfășură și le puse peste umeri, fixându-le împreună cu 
un inel în D cu arc. Îl strânse bine ȘI așeză recipientul sus pe spate, între 


omoplați. 

Lex trase adânc aer în piept Și urcă scările către creneluri, două câte 
două. Când ajunse în vârf Și văzu distanţa până jos, simți stomacul în gât. 

Dacă greșesc, ăsta-mi va fi sfârșitul, își spuse el. Dar dacă nu o făcea, 
trăgătorii l-ar fi ucis chiar acolo, în fața tuturor, întoarse capul și închise 
ochii, simțind respirația vântului pe faţa sa, observând direcţia rafalelor. 

Apoi Lex îȘi întinse mâna pe spate după un comutator de plastic roșu de 
la fundul recipientului Și păși peste semnele de avertizare care recomandau 
să nu te apropii de marginea neprotejată. 

x 

În spatele lui, urmăritorii lui Lex își țineau armele în lateral, jos. Le 
tineau în dreptul șoldurilor, ascunse în jachete. Amândoi au tras, dar chiar 
Și cu pregătirea lor de specialitate, loviturile fură departe de ţintă, cu o 
marjă de eroare mult prea mare. Un glonţ lovi o sticlă de apă aruncată pe o 
treaptă, iar celălalt produse un nor de praf la câțiva centimetri de picioarele 
tintei. Din nou, capetele celor din jur începură să se întoarcă spre el. 

— O să se sinucidă, spuse asasinul prin dispozitivul de comunicații 
wireless lipit de gâtul său. 

Nu se așteptaseră la asta. 

— Nu, spuse femeia, răspunsul ei făcând să-i treacă un fior prin piele. 
Nu cred că o să facă asta... 

Braţul țintei cobori cu o mișcare bruscă, iar obiectul pe care îl avea prins 
la spate se deschise ca un boboc de floare cu material portocaliu strălucitor 
ȘI Șnururi fine albe. Materialul subţire prinse imediat briza stabilă și se 
umflă într-un dreptunghi îngust, cu o secţiune transversală, asemănător unui 
zmeu. 

— O parașută? Bărbatul ignoră protocolul Și se aruncă înainte, sperând 
să ajungă la ţintă înainte să sară de pe margine. 

Vântul întinse pânza densă, atrăgând strigăte de surpriză din partea 
turiștilor adunaţi în piaţă, iar ţinta se aruncă de pe marginea crenelurilor 
Mdinei. 

Femeia îşi prinse partenerul de umăr Și îl trase înapoi. 

— Așteaptă. 

Deja își punea arma deoparte. 

El se opuse, iritat de ideea că va rata un asasinat. Parașuta nu era nimic 
altceva decât un truc, o jucărie, care abia dacă avea să încetinească 


coborârea țintei. Dacă ar fi putut ajunge până la margine, dacă femeia l-ar 
putea acoperi, ar putea să reușească totuși să-și atingă ținta. Era îngrozitor 
să se gândească la faptul că acest civil avea să scape. 

— Staţi amândoi deoparte, spuse o a treia voce. Mă ocup eu de asta. 

x 

Lex se cam așteptase ca mini-parașuta să eșueze și să se încurce, 
lăsându-l fără alternative de scăpare, dar dispozitivul funcționase mai bine 
decât sperase. Simti un Șoc în piept Și în umeri când se deschise parașuta Și 
corzile îi intrară în carne, trăgându-i greutatea în sus, dar acesta fu un preţ 
mic de plătit pentru a scăpa de trăgătorii cu arme silentioase. Fu aruncat în 
sus Și apoi într-o parte de o coloană de aer cald neașteptată de la poalele 
dealului înalt, care îl îndepărtă de marginea orașului cetate, purtându-l spre 
fermele întinse de la baza acestuia. Un val de exaltare îi trecu prin corp. 

Din ritmul rapid cu care cobora și modul în care flutura parașuta, își 
putea da seama că urma să fie o aterizare grea, dar una după care și-ar fi 
putut reveni, chiar dacă ar fi mers apoi puţin clătinat, Și asta era tot ce 
conta. Lex se gândea deja ce să facă în continuare — să găsească un vehicul, 
să coboare pe coastă și să se dea jos de pe stânca aceea — când vântul îl 
înălță din nou. Văzu turlele bisericii Și acoperișurile de ţiglă din Mdina și 
Rabat. 

În cel mai înalt dintre turnuri, lumina soarelui strălucea reflectată. Era 
reflectată de ochiul sticlos al unei lunete. 

O clipă mai târziu, un singur glonț de 7,62 mm cu miez de oţel pătrunse 
în corpul lui Lex la câțiva centimetri de sternul lui Și se rostogoli violent 
trecând prin el. În scurta clipă cât avu nevoie pentru a pătrunde prin piept și 
a ieşi prin spate, glonţul se învârti, sfâșiind țesuturile plămânilor și 
spintecând vârful inimii sale. Sângele ţâșni prin golul creat de trecerea 
glonţului, iar corpul lui zvâcni. 

Când corpul său se prăbuși în cele din urmă într-o viță-de-vie din vale, 
hainele lui și parașuta portocalie erau îmbibate cu o mâzgă udă de un roșu 
închis, arterial. 

x 

Un turist întinse degetul peste marginea crenelurilor Și ţipă. Alții ţineau 
telefoanele mobile sus înregistrând ce se întâmpla și nici Pisica, nici 
Câinele nu doreau să mai rămână o clipă în piaţă, de teamă că fețele lor ar 
putea fi surprinse în filmarea vreunui idiot. 


— Înapoi la punctul de întâlnire, spuse Câinele, îndepărtându-se de 
metereze. Îi aruncă Pisicii cea mai scurtă privire posibilă în timp ce se 
îndepărtă, purtându-se ca Și cum nu ar fi avut nicio legătură unul cu celălalt. 
Ieși prin intrarea principală. Eu o iau pe poarta de vest. 

— Am înțeles, spuse Pisica, vorbind fără să zică ceva, dispozitivul de pe 
gâtul ei simțind cuvintele pe jumătate construite în timp ce se formau în 
gâtul ei Și transformându-le într-un semnal zgomotos. Unitatea îi făcu 
pielea găină Și rezistă impulsului de a se zgâria pe faţă, redirecționând 
mișcarea către ajustarea ochelarilor de soare așezați pe nasul ei mic. 

— Mă îndrept spre mașină, spuse Vulpoiul. Pisica ridică privirea 
inconștient, chiar dacă de unde se afla ea, nu putea vedea cuibul înalt pe 
care îl folosise lunetistul. Ofițerii de la poliția locală se află la locul 
primului atac. Recomand să recurgem la planul B pentru ieșire. 

Câinele era liderul echipei, așa că decizia fu a lui, dar atât el, cât și 
Pisica îl respectau pe Vulpoi pentru experienţa lui în teren Și răspunsul a 
fost așa cum se aștepta Și ea să fie. 

— De acord. 

Ea trecu pe lângă catedrală și grăbi pasul. Colegul ei asasin dispăruse 
deja pe o stradă laterală. 

— Dar ce s-a întâmplat cu ţinta? 

— Am văzut unde s-a prăbușit, răspunse Câinele. Trebuie să acţionăm 
repede dacă vrem să ajungem acolo înaintea oricui altcuiva. 

— A trebuit să las pușca în urmă, mărturisi Vulpoiul. 

— Ai curăţat-o? întrebă Câinele. 

— Desigur. 

— Atunci, nu va fi nicio problemă, adăugă Câinele. Dă-i înainte. 

Pisica îȘi încetini pasul când trecu prin poarta Mdinei Și se opri să 
cumpere o sticlă de apă rece de la un vânzător, imitând turiștii adunaţi în 
apropiere. În timp ce plătea băutura, Fiat-ul verde pe care îl primise echipa 
ajunse după colț și încetini, oprindu-se. Pisica se apropie Și se urcă în spate. 

De pe scaunul șoferului, Vulpoiul salută dând din cap Și apoi conduse 
mai departe, oprindu-se a doua oară la următoarea intersecţie pentru a-l lua 
pe Câine. În timp ce se îndepărtau de semafor, o mașină de poliție argintie 
cu un imprimeu albastru de tip tablă de șah trecu în viteză în direcția 
cealaltă. De îndată ce dispăru din vedere peste creasta dealului, Vulpoiul 
acceleră, îndreptând mașina spre Ta'Qali. 


— De ce nu a murit după prima împușcătură? sună aspru întrebarea 
Vulpoiului când vorbi cu voce tare. Nu îi acuza pe niciunul dintre ei, dar 
Câinele se uită pe fereastră Și la început nu dădu niciun indiciu că ascultă. 

— Grecul și agentul lui de pază erau mai periculoși, spuse Pisica după o 
clipă, în timp ce își scotea plasturele autoadeziv al unității de comunicații 
de pe gât. Erau înarmaţi. Trebuiau neutralizaţi mai întâi. Întotdeauna se 
simţea ciudat când vorbea imediat după ce scotea unitatea — trebuia să-și 
amintească în mod conștient să nu șoptească fiecare cuvânt pe care îl 
spunea. 

Vulpoiul voia să mai adauge ceva, dar Câinele se întoarse spre el. 

— Condu Şi atât, spuse el. Dacă nu obținem ce avem nevoie, atunci va 
trebui să luăm în considerare alte alternative. Asta va prelungi durata 
misiunii. Îi aruncă o privire Pisicii. Niciunul dintre noi nu vrea să fie aici 
mai mult decât trebuie, nu? 

Pisica dădu din cap și începu să-și reîncarce arma, eliberând cilindrul în 
lateral pentru a introduce cartușe proaspete în camerele sale. Era posibil să 
fie martori la locul de aterizare, se gândi ea, iar dacă s-ar fi întâmplat asta, 
ar fi fost necesar să-i reducă Și pe ei la tăcere. 


Capitolul 2 


Peste noapte căzuse multă zăpadă, așa că cei care sosiră de dimineață la 
Pont de la Flegere urcaseră pe munte dornici să se întreacă pe pârtii Și să 
profite la maximum de zăpada proaspătă. De-a lungul văii care pornește de 
la maiestuosul vârf Mont Blanc, schiorii Și snowboarderii își croiau deja 
poteci în zigzag înainte ca soarele să ajungă sus pe cerul albastru senin. Nu 
era niciun nor, iar aerul subţire era revigorant Și uscat. Avea să fie o altă zi 
perfectă pe pârtule de la Chamonix. 

Printre cei care se treziseră devreme se număra Și un cuplu mai retras, 
care făceau freestyle pe niște plăci CAPITA rapide, căutând kicker-uri 
pentru a sări Și drop-off-uri naturale la marginea pistelor albastre. Tipul era 
alb, părea să aibă peste treizeci Și cinci de ani, înalt Și subțire ca un Șnur, cu 
un păr blond murdar și o barbă jalnică, ce îl îmbătrânea mai mult decât voia 
să recunoască. Din când în când scotea un hohot când făcea o săritură Și își 
petrecea cea mai mare parte a timpului rânjind din spatele unei perechi de 
ochelari cu reflexie tip oglindă. Făcu viraje riscante care îl aruncară în 
zăpadă de câteva ori, redescoperind vechi abilităţi uitate și descoperind 
limitele acestora. Tipa care era cu el era mai prudentă. Era din Asia de Est, 
poate cu zece ani mai mică decât el și slăbuţă. Conformaţia ei era mignonă, 
Șuviţele albastre din părul negru ieșit de sub casca roșu-cireș și faţa ei 
rotundă o făceau să arate mai degrabă ca o adolescentă. Impresia aceasta era 
accentuată de geaca ei roșie asortată, cu o mărime mai mare. Făcea linii 
lungi, geometrice în zăpada fină. 

Drumul lor îi duse spre o stație de telecabină undeva mai sus spre vârf, 
aproape de un /ounge bar cu o terasă largă cu vedere la vale. 

— Hai să ne luăm la întrecere, spuse ea, provocându-l. 

— Crezi că poți ține pasul cu...? Nu apucă să termine întrebarea. Din 
senin, partenera lui se împinse rapid pe o pantă și trecu pe lângă el, 
înfigându-se puţin în zăpadă pentru a-l împroșca atunci când trecu pe lângă 
el. Crezi că ești amuzantă, nu? strigă el după ea, urmând-o. 

— Cine pierde face cinste, spuse ea peste umăr, imitând în mod deliberat 
stilul lui de dat cu placa, tăind zăpada înainte Și înapoi în traversări strânse. 


El se împinse contra vântului care se ridica din vale și se apropie de ea. 
În faţa lor, fanioane înălțate peste faţada /ounge-barului foȘniră puternic Și 
se rupseră din cauza brizei, marcând o linie de sosire improvizată. 

Un alt grup era la intrarea în bar Și își scoteau schiurile; era un cuplu 
elegant, îmbrăcați în echipament de schi scump, căptușit cu blană, 
împreună cu un asistent Și trei bărbați cu jachete gri, masivi Și bine făcuți. 
Unul dintre ei se desprinse de grup și apăru în calea snowboarderilor. 

Nu părură să-l observe, amândoi fiind prea ocupați să-l depășească pe 
celălalt pe ultimele câteva sute de metri ale cursei lor improvizate. 

Tipul de pe snowboard își folosi greutatea în avantajul său Și tăie linia 
pe lângă tipă, aruncând un val de zăpadă, când o lăsă în urma lui. 

— Eşti un ticălos! spuse ea, fără căldură în voce. 

Bărbatul se uită înapoi în direcția ei, când panta se nivelă. 

— Şi tu... 

Avea să spună că nu știe să piardă, dar vârtul plăcii lui lovi un dâmb pe 
care nu-l observase Și înainte să se poată corecta, se dezechilibra și căzu. 
Cu faţa în zăpadă, se opri și începu să râdă de el însuși. 

— Ce idiot sunt! 

Umbra bărbatului masiv îl acoperi Și, pentru o clipă, se gândi că se va 
oferi să-i dea o mână de ajutor să se ridice; dar omul corpolent doar îl privi, 
așteptând să se ridice singur. 

— E în regulă. Mă descurc, spuse sec tânărul. 

Bărbatul în jachetă gri încercă să îi blocheze calea către /ounge. 

— Barv’ e închis, spuse el, cu un accent puternic est-european. 

— Ah, da? Tipul se uită înadins peste umărul celuilalt bărbat, privind 
cum cuplul elegant se așază la cea mai bună masă de pe terasă. Personalul 
barului conducea afară cei câțiva clienți care erau deja acolo. Nu mi se pare 
că e închis. 

O auzi pe partenera sa oprindu-se la mică distanţă în spatele lui. 

— Barv’, repetă bărbatul în jachetă gri, e închis. Rosti cuvintele răspicat, 
ca Și când vorbea cu cineva cu probleme cognitive. Apoi, pentru a se face 
înţeles, își folosi degetul mare pentru a trage în jos fermoarul de la jachetă 
Şi aceasta se deschise. Mânerul înclinat al unui pistol se vedea ieșind dintr- 
un toc de sub haină. 

— Uau, bine, amice. Tipul își ridică mâinile. Suntem în regulă. 

— Pleacă, îi sugeră calm celălalt. Acum. 


Ridică din umeri Și își luă placa, hotărând să nu se certe. Tipa i se 

alătură Și continuară mai departe pe pârtie în sincron. 
x 

— Fa este, spuse Marc Dane în timp ce ridică placa de snowboard pe 
umăr, renunțând la accentul canadian Și revenind la accentul lui natural 
londonez. 

— Ah, da. Kara Wei dădu din cap, ajustându-și ochelarii de protecție. 
Am făcut o fotografie bună. Echipamentul optic pe care îl purta femeia de 
origine asiatică ascundea un procesor de imagine digital. Ea atinse un panou 
de control de pe marginea cadrului. Se pare că și-a adus cu ea cel mai 
recent iubit pentru niște aer curat de munte. 

Marc îşi întoarse capul ca să poată arunca o privire înapoi către bar. 
Bărbatul masiv îi privi îndepărtându-se. În bar nu mai era nimeni, în afară 
de ţinta lor Și anturajul ei. 

— Cât crezi că te costă să închiriezi un întreg asemenea local pentru 
prânz? 

— Mărunţiș pentru cei bogați, spuse Kara categorică. Între timp, noi 
trebuie să muncim pentru a ne câștiga existenţa. 

— Da, oftă Marc. Puțin mai devreme, pentru o secundă, mi-am amintit 
cum e să îţi iei vacanţă. 

Kara se schimonosi. 

— Vai, săracul de tine. Haide, avem ceva de făcut. 

Își puse placa înapoi în zăpadă Și-și fixă picioarele în legături, 
legănându-se pe călcâie în timp ce le strânse. 

Lui Marc 1 se păru că vede o sclipire de anticipare în spatele ochelarilor 
ei. Se uită în jos la ceasul de scufundări Cabot de la încheietură, pregătindu- 
se mental pentru misiune. 

— Dacă își urmează tiparul obișnuit, asta ne oferă aproximativ trei ore 
înainte ca limuzina să-i ia de la staţia de telecabină... își prinse placa, 
uitându-se în jos, de-a lungul liniei de cabluri înălțate, printre copacii plini 
de zăpadă, până la terminalul din valea de dedesubt. Ești pregătită să încerci 
o pistă neagră? 

— Hai să ne luăm la întrecere, repetă Kara Și își dădu drumul cu viteză, 
lăsându-se pe vine Și aplecându-se înainte. 


Marc zâmbi din nou Și se întoarse după ea, ghidând placa în urma Karel. 
x 


Nici nu își dădu seama când se termină coborârea prin zăpada albă și 
soarele strălucitor, muntele ghidându-i înapoi la Les Praz de Chamonix, 
spre capătul de nord al văii. Pentru Marc, cursa pe pista Evettes Flegere fu 
una tumultuoasă prin zăpadă, stânci Și pădure, care păru să dureze doar 
câteva clipe. Timpul devenise elastic pe pistă, contractându-se într-un 
singur moment prelungit de concentrare în timp ce se lăsa în jos, traversând 
zeci de curbe și coborâri. Inima îi bătea încă în piept. Aerul mai dens se 
simţea ciudat de greu în plămâni. 

Kara împărți o sticlă de apă cu el, în timp ce mergeau repede pe străzile 
laterale, spre centrul localității Chamonix. Evitară strada principală, care la 
acea oră a zilei avea să fie sufocată de turiști și de cei care ajunseseră mai 
târziu pe munte. Marc verifică numărătoarea inversă în timp ce își făcură 
drum către o clădire de birouri care nu bătea la ochi, cu un etaj, în spatele 
unui complex hotelier. 

Clădirea fusese închiriată de la o agenţie imobiliară cu câteva săptămâni 
mai devreme, Și lăsată în mod deliberat goală. Marc și Kara sosiseră în 
toiul nopţii cu câteva zile în urmă și urmară o rutină atentă pentru a se 
asigura că locul părea neocupat pentru lumea exterioară. 

— Mă duc să setez totul, spuse Kara, urcând la etaj. 

Marc îȘi scoase echipamentul de snowboard și îl curăță. Se schimbă 
într-o salopetă albastru închis, trasă peste un tricou curat, băgându-și 
brațele în mâneci înainte de a-și trage fermoarul de alamă până la gât. Era 
identică cu salopetele purtate de mecanicii care lucrau în service-ul de mai 
Jos de pe stradă. Marc îl făcuse să pară uzat, târându-l pe asfaltul din spatele 
clădirii, asigurându-se că avea suficiente pete de ulei Și zgârieturi pentru a 
părea folosit. 

Se duse la ferestre și dezlipi colţul unei pagini de ziar, albită de soare și 
lipită pe geam, Și privi către service-ul aflat la o sută de metri distanţă. 
Retras de la drum, colecţia de structuri joase asemănătoare unui hangar 
avea aceleași acoperișuri arcuite ca Și restul orașului. Diferenţa era că toate 
cabanele rezidențiale, hotelurile și magazinele aveau placaje din lemn, 
balcoane ornamentale și flori, iar service-ul era din metal ondulat și avea 
pereți gri goi. Niște pompe de benzină și un magazin de piese de schimb 
ocupau capătul estic al locului, în timp ce restul zonei fusese ocupat de 
ateliere murdare Și spații de întreţinere. Era departe de liniile drepte, 
magazinele scumpe Și restaurantele elegante, aflate la câteva străzi spre sud. 


EI scana porțile deschise ale atelierelor și zări în interior un Land Rover 
verde Și un Mercedes Clasa C negru, dar vehiculul ţintă nu era pe nicăieri. 
Mușchii picioarelor începeau să-i înţepenească din cauza coborârii de pe 
munte Și merse în cerc pentru a alunga durerea. Marc vru să se uite din nou 
la ceas, dar știa că număratul fiecărei secunde nu va face timpul să treacă 
mai repede. 

Se îndreptă spre camera goală, nemobilată de la etajul doi, unde Kara 
stătea în faţa unei mese de camping, privind fix în ecranul unui laptop 
militar. Cabluri negre ieșeau din calculator ca niște șerpi, unele 
înfășurându-se în jurul unui transformator portabil, altele fiind conectate la 
o antenă de satelit pliabilă, care stătea ca o umbrelă deschisă, aruncată pe 
podea. La fel ca în cazul celor de la parter, ferestrele erau tapetate cu pagini 
îngălbenite din Le Monde. 

Kara avea o expresie distantă. Ochii ei căpătaseră intensitatea robotică a 
unui hacker, un aspect pe care Marc însuși îl cunoștea bine din propria lui 
experienţă de lucru în spatele unui ecran. Atunci când stai lipit de un ecran 
pentru mult timp, intri într-o stare ciudată în care nu mai ești conștient de 
tine, lumea se îngustează Și totul în jur se diminuează până când mișcările 
mâinilor tale Și clicul cursorului par să se întâmple de la sine. 

Să te adâncești în cod, să te pierzi printre fire... Fusese o vreme când 
asta 1 se părea relaxant lui Marc. O parte din el o invidia pe Kara pentru că 
se ocupa ea de partea de suport tehnic în această misiune. Odinioară, asta ar 
fi fost misiunea lui. 

Dar de atunci se schimbaseră multe pentru el. Fost tehnician de teren 
pentru una dintre echipele de operaţiuni tactice ale serviciilor secrete 
britanice, Marc lăsase acea viaţă în urmă, după ce soarta îl transformase mai 
întâi într-un fugar, iar apoi îl îndepărtase de ţara lui și de serviciul care îl 
instruise. În urma acestor întâmplări, ar fi putut ajunge să plutească în 
derivă Și să nu-și mai găsească un scop în viață, dacă nu ar fi intervenit 
cineva. 

Un bărbat pe nume Ekko Solomon îi dăduse șansa să recupereze o parte 
din ceea ce pierduse, să se întoarcă în lume și să schimbe lucrurile. 
Enigmaticul miliardar african deţinea o mare corporație numită Grupul 
Rubicon, iar o mică parte din aceasta funcționa ca un contractor privat ce 
asigura servicii militare, de securitate și informaţii. Marc fu înregistrat în 
evidenţele companiei drept „consultant”, dar acest titlu vag îngloba o 


multitudine de activităţi. 

Ramura Rubicon ce funcționa ca o companie militară privată era 
specializată în servicii de protecţie, răpire și recuperare Și securitatea 
informaţiilor — sau cel puţin, aceasta era fațada prezentată lumii. Realitatea 
era că așa-numita „Divizie pentru Situaţii Speciale” (DSS) a companiei 
avea un mandat mult mai larg decât furnizarea de gărzi de corp pentru 
clienții înstăriți. 

Solomon se asigurase că Rubicon adera la un cod moral ferm. Era un om 
cu o misiune, care își folosea averea pentru a face bine, confruntându-se cu 
ameninţări cărora statele de pe întregul glob nu voiau sau nu puteau să se 
opună. 

Acţiuni mici cu consecințe mari. În aceşti termeni descria fondatorul 
Rubicon activitatea lor. 

Era o cauză justă, iar Marc se angajase de bunăvoie să lupte pentru ea. 
Își jurase că va rămâne acolo până în ziua în care ar avea motive să pună la 
îndoială sinceritatea lui Solomon, dacă acea zi avea să vină vreodată. În 
lumea din umbră a serviciilor de informaţii, a celulelor teroriste și a 
actorilor neguvernamentali, în care granițele dintre loialitate și adevăr erau 
adesea estompate, ideea de a face un lucru pentru că este corect din punct 
de vedere etic părea o noțiune învechită, aproape naivă. Dar era ceva 
natural în ideea asta, era un adevăr pe care Marc Dane nu îl putuse ignora. 

— Sunt la cinci minute distanță, spuse Kara, vocea ei oprindu-l din 
visare. Se uitase pe transmisiunile video în direct de la o serie de camere din 
trafic. Ești pregătit? 

— Da. 

Își îndreptă spatele și se duse la o altă masă pe care era întins 
echipamentul pentru misiune, așteptând semnalul. 

— Toată pregătirea aceasta ȘI apoi puf, se va termina... spuse Kara. O 
fată ar putea fi dezamăgită. 

— Ar trebui să te bucuri că este o misiune cu risc redus, remarcă Marc. E 
mai uşor. 

— Sper, spuse ea. Desigur, poate Solomon nu crede că noi doi putem 
face faţă operaţiunilor periculoase. 

El o privi, întrebându-se dacă glumea sau nu. Comportamentul Karei 
putea trece de la blând și zâmbitor la sarcastic într-o clipită, iar asta o făcea 
greu de citit. 


— Nu cred că vrei să se tragă în tine, îi spuse Marc. 

— Lui Lucy nu i-ai spune asta niciodată. 

Ridică privirea Și apoi se întoarse către ecranul din faţa ei. 

— Lucy Keyes a fost un agent de rangul întâi al forțelor speciale înainte 
să lucreze pentru Rubicon, răspunse Marc. Fostă lunetistă în Delta Force, 
Lucy era un alt membru esenţial al agenţiei secrete a lui Solomon Și, deși 
lucrau de obicei împreună, americanca era acum la capătul celălalt al lumii, 
în propria ei misiune. Cred că toleranța lui Lucy pentru haos este diferită de 
a ta Și a mea, nu-i așa? 

— Așa e, spuse Kara. O misiune ca aceasta ar fi mult prea plictisitoare 
pentru iubita ta. 

Marc se opri brusc Și o săgeta cu privirea, înroșindu-se ușor. 

— Asta e complet greșit, spuse Marc răspicat, astfel încât să nu lase loc 
de îndoială. O respecta pe Lucy Și avea încredere în ea, dar nu-i plăcea 
aluzia că ar fi ceva mai mult între ei. Avem o relaţie strict profesională, 
adăugă el și nu se gândi prea mult de ce îl deranjase atât de tare comentariul 
Karei. 

— Nu te judec. Lucra la tastatură, urmărind diferite transmisiuni video în 
direct. M-am gândit că... tu Și ea aveaţi... Kara ridică leneș din umeri, 
începând să-și piardă interesul pentru această conversație. Adică, după ce ai 
scăpat de MI6 și i-ai abandonat... 

— Nu am abandonat nimic. Tonul său deveni mai apăsat. Nu prea am 
avut de ales. 

Ea simţi supărarea din vocea lui Și fu cuprinsă de remușcări. 

— Îmi pare rău. Nu am vrut să spun nimic cu asta. Kara îi aruncă o 
privire absentă, apoi se întoarse. M-am înșelat. 

— Nu e momentul potrivit, zise el, calmându-și iritarea Și întorcându-Și 
atenția înapoi la situația de faţă. Te înșeli dacă crezi că va fi floare la 
ureche. 

Marc reîncepu să se echipeze, completându-și deghizarea cu o căciulă 
neagră murdară Și un ecuson de plastic pe care Kara îl făcuse cu 
imprimanta 3D portabilă din fundul camerei. Vâri un briceag 
multifuncțional Wingman într-un buzunar al salopetei și un baston 
telescopic în altul. Marc își verifică tableta digitală făcută la comandă de la 
Rubicon, o băgă într-un buzunar, împreună cu un cablu de date și trase 
fermoarul. Ultimul lucru pe care îl puse pe el fu o pereche de mănuși tactice 


negre 5.11. 

— Dispozitivele de comunicaţii, spuse Kara Și îi aruncă în sus un obiect 
minuscul. 

Prinse din aer o cască mică de culoarea pielii. Dispozitivul semăna cu un 
aparat auditiv discret Și îl fixă în urechea stângă. 

— În regulă. 

Marc trase adânc aer în piept Și încercă să scape de o parte din 
adrenalina care îl acapara, dar nu-l ajută. 

— Ai emoţii? îl întrebă ea, fără să ridice privirea din ecran. 

— Nu. 

— Minti. Kara tastă o comandă Și se holbă în ecran. Mai au un minut. 
Acum intră pe stradă. 

Marc se duse înapoi la fereastră Și găsi o bucată de hârtie ruptă prin care 
să se uite. Limuzina care se apropia era imposibil de ratat. Acest tip de 
mașină era o apariție rară în toate orașele europene, cu excepția celor mai 
mari, majoritatea străzilor mai vechi de pe continent fiind prea înguste 
pentru acest vehicul. Să deții un astfel de mijloc de transport în colecția 
personală spunea ceva — proprietarul nu avea să lase neajunsurile din lume 
să îi afecteze plăcerea pentru luxul ostentativ. 

În acel moment, era evident că limuzina era goală, după modul în care 
șoferul urcă pe bordură când intră în curtea service-ului. Marc privi cum 
ușa rulantă a unuia dintre ateliere se ridică, astfel încât mașina să poată 
intra. 

— Eşti sigură că acesta este vehiculul? 

O cameră digitală învelită într-o husă mată era prinsă de pervazul 
ferestrei, iar Marc auzi motorul obiectivului focalizând. Kara făcu fotografii 
de înaltă rezoluție lhmuzinei pentru a le compara cu imaginile de la 
camerele de supraveghere pe care le aveau deja. 

— Sunt aceleași plăcuţe de înmatriculare. Ne iese o potrivire de 
nouăzeci Și opt la sută la analiza în masă a vehiculelor, îi spuse ea serioasă 
de data aceasta. Este mașina lui Toussaint. 

— Bine. Marc îȘi trase căciula pe cap. Avem undă verde să începem. 
Intru Și ies în patruzeci de minute, aceasta ar fi varianta optimă. 

— Succes, spuse Kara absentă, pierdută iar în lumina ecranului ei. 

Marc ieși din biroul gol pe scara de incendiu din spate și își ridică 
gulerul salopetei, aplecându-se în față în timp ce se îndrepta spre garaj. 


— Un doi, trei, probă de microfon. 

Vocea Karei îi bâzâi în ureche și el ajustă casca. 

— Te aud clar Și răspicat, răspunse el. 

— En frangais, avertiză ea. Nu se presupunea că ești un localnic? 

Marc ridică degetul mare către camera de la fereastră. 

— D 'accord. 

Era un moment bun. Jumătate din personalul garajului era încă afară în 
pauza de prânz Și, de la distanţă, fiind deghizat, Marc semăna cu oricare 
dintre ei. Ar fi putut cu ușurință să fie un tip care se întoarce mai devreme, 
înaintea celorlalți mecanici, pentru a începe munca de după-amiază. Nu e 
nimic în neregulă cu asta, îȘi spuse el, dorindu-și să aibă dreptate. 

Deghizarea îi permise să treacă de marginea curții fără să atragă atenția 
Şi să se strecoare pe lângă ateliere, unde știa că se afla o ieșire de incendiu. 
Cu două nopți înainte, Marc sărise cu grijă peste un zid cu sticle sparte în 
vârf Și fusese în recunoaștere. Butoiul de ulei pe care îl mutase era încă 
acolo unde îl pusese, aproape de zid, ca să-l poată folosi pentru a fugi, în 
caz că operaţiunea eșua. 

Desigur, dacă s-ar fi întâmplat asta, atunci întreaga misiune trebuia să fie 
anulată. Operaţiunea depindea de a nu lăsa nicio urmă, iar dacă ar fi fost 
prins, asta ar fi declanșat o mulţime de protocoale secundare. 

Marc se gândise la toate detaliile înainte de a ajunge la Chamonix. Ar fi 
trebuit să facă în așa fel încât să pară o încercare eșuată de a fura o mașină, 
ascunzând o acţiune ilegală cu alta, dar el spera că nu se va ajunge la asta. 

Înaintă, urmând cu atenţie o rută care îl tinu în afara câmpului vizual al 
camerelor de supraveghere din curte. Marc memorase unde erau plasate, dar 
nu-Și putea permite să riște. Un bărbat îndesat, cu barbă, aflat lângă 
pompele de benzină, îl zări pe Marc Și îi făcu cu mâna apatic, fără să se uite 
de fapt la el. Marc răspunse la salut, dar înainte ca acesta să se transforme în 
ceva mai mult, dispăru pe ușa de evacuare în caz de incendiu, care se 
deschise ușor, Și se strecură în atelier. 

Înăuntru arăta la fel de banal ca afară. Proprietarul service-ului nu 
încerca să atragă atenția asupra locului cu semne mari de neon sau reclame 
stridente. Afacerea era cunoscută pentru discreție și competenţă, motiv 
pentru care clienţii săi plăteau bine. 

Atelierul era mohorât și mirosea puternic a ulei de motor. Mercedesul 
negru Și Land Rover-ul erau sus pe cricuri, deasupra gropilor de inspecţie, 


partea inferioară fund luminată de lămpi electrice, dar nu era niciun semn 
că mecanicii lucrau la ele. 

Parcat între celelalte două, capota vehiculului ţintă era deschisă cu 
motorul la vedere. Chiar și de la distanţă, Marc putea vedea deflectoarele 
anti-fragmentare din jurul unităţii de propulsie. Mașina fusese îmbunătățită, 
echipată cu amortizoare rezistente, anvelope de tip run-flat, blindaj rezistent 
la impact Și geamuri antiglont. Acest nivel de protecție era regăsit de obicei 
la vehiculele din zonele de război, mai degrabă decât la cele din Alpu 
francezi. Doar o grenadă propulsată de rachetă ar fi putut străpunge spațiul 
pentru pasageri. În acel moment, ușa din spate de pe partea dreaptă se 
deschise și cineva se mișcă înăuntru. 

Marc se adăposti Și așteptă. Bătu de două ori în cască, un cod prestabilit 
pentru a o anunţa pe Kara că era cu ochii pe limuzină. 

— Recepționat, răspunse ea. Să fii atent, l-am văzut pe Şofer intrând în 
biroul principal cu unul dintre ceilalți angajați. 

După un timp, un tânăr caucazian în jur de douăzeci Și ceva de ani, prost 
dispus, cu capul ras și o expresie mohorâtă, cobori din spatele mașinii, 
ţinând în mâini un aspirator portabil și un set de curăţare. După ce curăță 
interiorul, se mută în fața mașinii Și se apucă să lucreze la motor. Asta îl 
orbi pe mecanic, permițându-i lui Marc să se strecoare pe lângă Mercedes 
Și să se lase în jos, în afara câmpului său vizual. Se îndreptă spre ușa 
pasagerului limuzinei Și o deschise din nou. 

Marc așteptă momentul potrivit Și, când atenția mecanicului era în altă 
parte, se urcă în spate Și închise ușa. 

— Sunt înăuntru, șopti el. Mișcându-se încet pentru a-și menține 
greutatea uniform distribuită, Marc se întinse spre panoul care separa cabina 
șoferului de restul interiorului. Acesta era încă ridicat, iar cu geamurile 
fumurii din lateral, nimeni nu îl putea vedea de afară. 

Lângă un mini-frigider cu ușa de sticlă, aprovizionat cu sticle de apă 
minerală scumpă Veen și cutii de caviar Beluga, Marc găsi un port de acces 
care se deschise când îl împinse. În spatele clapetei, văzu panoul electric al 
lmuzinei, nucleul circuitelor care operau sistemul de divertisment al 
mașinii, aerul condiţionat, iluminarea interioară și multe altele. 

Marc era interesat de acele multe altele. Conectă tableta compactă din 
buzunar la panou, introducând cablul de date în portul mini-USB al 
acestuia, ȘI o porni. 


Dispozitivul identifică rapid arhitectura sistemelor limuzinei Și lansă 
automat un program de infiltrare. În câteva secunde, programul găsi 
sistemul de navigație prin satelit de la bordul vehiculului și se puse pe 
treabă, explorând memoria sa limitată. După cum se aștepta Marc, 
înregistrările călătoriilor anterioare dispăruseră. Se gândi că șoferul era 
consecvent în privința asta, ștergând fiecare rută, odată ce își îndeplinise 
scopul. Dar simpla apăsare a tastei Delete nu era suficientă pentru a distruge 
datele din calculator. Ar fi șters doar header-ul fișierului, iar majoritatea 
datelor ar fi rămas în memoria dispozitivului până când ar fi fost suprascrise 
cu informaţii noi. Dacă știai unde să cauţi, acea rută „Ștearsă” putea fi ușor 
recuperată. 

O bară de progres apăru pe ecranul tabletei și începu să se umple încet, 
în timp ce programul de infiltrare copia memoria sistemului de navigație. 
Două minute, estimă Marc. Apoi vom avea itinerariul complet al lui 
Toussaint din ultima lună. 

Madame Celeste Sophie Toussaint se dovedea a fi o ţintă dificilă pentru 
Divizia pentru Situaţii Speciale din Rubicon. Proprietatea de pe lângă 
Annecy Și cea de pe coasta de sud erau împrejmuite de ziduri, iar sediul 
companiei de media pe care o moștenise, ca unică moștenitoare, se afla 
într-o clădire elegantă din secolul al XVIII-lea din centrul istoric al orașului 
Lyon. Toate trei erau locuri extrem de sigure, protejate de sisteme de 
securitate avansate și păzite de gărzi înarmate și bine plătite. Toussaint 
angajase un contractor militar din Rusia, numit ALEPH, pentru pază, iar 
Marc îi cunoștea bine. El se intersectase cu unii dintre mercenarii lor într-o 
zi rece într-o zonă rurală din Polonia și nu dorea absolut deloc să îi 
reîntâlnească. De aceea, această operaţiune fusese concepută pentru a 
obţine informațiile despre femeie de care aveau nevoie, prin alte metode. 

Pe parcursul ultimului an, sursele de informaţii digitale ale Rubicon 
urmăriseră plăţile care intrau în conturile lui Toussaint prin intermediul mai 
multor firme fantomă. Acestea erau suspectate că ar fi funcționat ca un 
paravan pentru grupuri militante ce operau în Europa Centrală și de Vest. 
Nu aveau încă dovezi, dar informaţiile sugerau cu tărie că Toussaint își 
folosea reţeaua globală pentru intermedierea clandestină de informatii 
clasificate. Deși îi sustinea în mod deschis pe naționaliști, manipula viața 
politică și alimenta focul dezbinării prin presa partizană Și programele de 
Știri care provocau divizare politică, nu exista nicio dovadă a unor 


ilegalităţi făcute de această femeie. Toussaint era bănuită că ar fi avut 
legături strânse cu liderii organizațiilor de extremă dreaptă Și cu extremiștii 
fanatici de stânga, dar până la momentul acela, Rubicon nu reușise să 
obţină dovezi ale interacțiunilor ei cu vreunul dintre acești oameni. Când 
își părăsea proprietatea, călătorea discret, iar vehiculele ei, la fel ca și 
casele și biroul ei, erau verificate de două ori pe zi pentru a detecta 
dispozitive de ascultare. Urmărirea ei nu era o opțiune viabilă, iar firewall- 
urile solide instalate pe calculatoarele din birourile și de pe proprietatea lui 
Toussaint erau impresionante. 

În cele din urmă, Rubicon recurse la un adevăr vechi, dar de necontestat: 
securitatea unui sistem este la fel de puternică precum veriga sa cea mai 
slabă. Marc găsise acea verigă slabă în service-ul unde Toussaint își 
întreținea mașinile în timpul vizitelor la Chamonix. Era imposibil să atace 
de la distanță dispozitivele electronice de la bordul limuzinei ei, dar cu o 
conexiune fizică avea să obțină informaţiile de care avea nevoie Rubicon. 
Dacă ar fi putut să-și facă o imagine de ansamblu a mișcărilor lui Toussaint 
Și să o suprapună cu informațiile pe care le aveau deja despre clienții ei, 
lucrurile s-ar mai fi clarificat. Toussaint era renumită pentru faptul că 
încheia înţelegeri faţă în față și, dacă asta însemna că se întâlnea cu 
teroriști Și criminali undeva într-o zonă rurală din Franţa, itinerariul ei ar fi 
fost o dovadă suficientă a interacțiunilor ei. Și apoi... s-ar face demersuri. 

Marc reflecta la asta în timp ce privea bara de progres înaintând, 
ascultând cum mecanicul lucra la motor la câţiva metri distanţă. 

Moștenitoarea companiei franceze de mass-media era mai mult decât o 
oportunistă imorală. Ea făcea parte dintr-un grup secret numit Asociația, un 
cerc de persoane influente, fie în poziții înalte în diverse industrii, fie 
moștenitori ai unor averi, care aveau un interes comun — acela de a se 
îmbogăți și mai mult. Grupul se înființase pe fondul tragedulor din Primul 
Război Mondial, când profitaseră de vânzarea de arme către ambele părți 
implicate în marele conflict. În prezent, ei căutau să manipuleze nesfârșitul 
Război împotriva Terorii, alimentând frica oamenilor Și culegând roadele. 

Pentru o clipă, amintirile îl năpădiră și Marc nu se mai putu concentra. 
Acţiunile Asociației îl împinseseră pe calea pe care o urma acum. Ei erau 
responsabili pentru uciderea membrilor echipei sale de la MI6, când aceștia 
aflaseră despre un complot terorist susținut de Asociaţie. Din cauza lor 
pierduse o femeie la care ţinea foarte mult, prietenii Și cariera în serviciile 


secrete britanice. 

Acești oameni, cu banii Și puterea lor, care priveau lumea ca pe o tablă 
de șah pentru jocurile lor, fuseseră cei care porniseră totul. Un an mai 
târziu, forţat să lucreze alături de agenţii Asociației în căutarea frenetică a 
unei arme de distrugere în masă dispărute, Marc fu expus în mod direct la 
viziunea lor nemiloasă, ceea ce îl convinsese Și mai tare că trebuie să-i 
doboare. 

Dacă Toussaint era doar o criminală, atunci demascarea ei ar fi adus 
măcar puţin echilibru în lume. Însă misiunea devenea una personală pentru 
Marc Dane, dacă putea dovedi că ea făcea parte din Asociaţie. El își 
alimentase o furie glacială pentru acest grup Și distrugerea planurilor lor era 
o victorie pe care Și-o dorea extrem de tare. 

Dar cei de la Rubicon trebuiau să fie siguri. Ekko Solomon nu ar fi 
acţionat împotriva unei persoane fără să fie absolut sigur că este vinovată. 

— Hei. Vocea Karei îi răsună în ureche, readucându-l iar în prezent. În 
timp ce vorbea, straturile de criptare digitală din semnal dădeau cuvintelor 
ei un timbru plat, asemănător unui robot. Î/ văd pe tipul care a vorbit cu 
Soferul. lese în fata porților principale să fumeze. E singur. 

— Și șoferul limuzinei unde e? șopti Marc. 

— Nici urmă de el, îi spuse Kara, iar lui Marc îi trecu un fior rece prin 
Şira spinării. În timp ce ea rosti cuvintele, el auzi murmurul unei conversații 
începute în afara mașinii, în spatele capotei deschise. Prinse câteva cuvinte 
scurte Și rapide în limba franceză. Mecanicul se plânse de o lucrare pe 
jumătate terminată. Apoi o altă voce, morocănoasă Și supărată, insistă că e 
timpul să plece, chiar acum. 

Marc se uită la tabletă. Doar trei sferturi din date fuseseră descărcate 
conform barei de progres, iar fără datele complete, misiunea ar fi fost un 
eșec. Dacă ar fi încercat să iasă din mașină acum, cineva l-ar fi văzut. Îi 
trecură prin minte diferite variante, toate imposibil de pus în practică. 

Mașina se cutremură de la forţa cu care capota fu trântită. Marc zări 
mișcare prin geamurile laterale și auzi ușa șoferului deschizându-se Și 
închizându-se. 

— Ce se întâmplă acolo? spuse Kara. Nu am vizibilitate. 

— Cred că ies la o plimbare, șopti Marc. 

Motorul vehiculului prinse viață și un cor de zgomote metalice înfundate 
se auziră în jurul lui, când ușile se încuiată automat. Limuzina se zgâlțâi 


intrând în marșarier Și ieși încet din atelier, înapoi în lumina soarelui 
iernatic. 

— Ah, la naiba! 

Reacţia Karei o oglindi pe cea a lui Marc, doar că el nu zise nimic de 
teamă să nu facă ceva ce ar putea să alerteze șoferul de prezenţa lui. 

Bărbatul ar fi trebuit doar să ruleze în jos partiția Și să arunce o privire în 
cabina pasagerilor, pentru a-l vedea pe Marc pe podea, ţinând strâns tableta. 
Şoferii lui Toussaint erau angajaţi ai ALEPH și aveau pistoale, în 
contradicție cu legile franceze privind regimul armelor. Bastonul telescopic 
al lui Marc n-ar avea cum să-l apere de un pistol. 

Simti cum vehiculul se lovi de bordură când ieși încet pe șosea, apoi se 
zgâlţâi din nou când intră în viteza întâi Și se îndepărtă. 

— Dane, pleacă mai devreme. Spune-mi că nu ești încă acolo. El bătu în 
cască drept răspuns, Și dură ceva timp până Kara replică. La naiba. Bine. 
Am dispozitivul tău de comunicații. Pot să te urmăresc. Urmă o altă pauză 
lungă. Aceasta nu este varianta optimă. 

Marc nu răspunse, controlându-și respirația pentru a-și încetini pulsul 
accelerat, în timp ce stătea întins pe podeaua limuzinei, uitându-se la trapa 
cu urme de gheaţă de deasupra lui. Tableta din mâna lui vibră ușor, 
anunţându-l că descărcarea datelor era finalizată în sfârșit, dar în situația 
actuală asta nu îl consola prea tare. Decise să riște și să trimită datele, 
folosind funcţionalitatea wireless a tabletei pentru a comprima informațiile 
furate și direcţionându-le apoi într-un flux codificat către calculatorul Karei 
Și către un server cloud operat de la distanţă de Rubicon pentru exact astfel 
de situaţii. Dură doar câteva secunde Și, când termină, trase aer în piept. 
Măcar acum, dacă ajungea de partea greșită a unei arme, informațiile 
pentru care veniseră la Chamonix erau în siguranţă. 

Tot ce îi rămăsese lui Marc să facă era să iasă din limuzină, fără să fie 
descoperit. Atinse tableta în liniște, șoferul porni radioul, iar vehiculul 
acceleră virând pe un drum principal. 

Prezentatorul de știri de la radio rosti repede cu năduf o serie de cuvinte 
în limba franceză, anunțând știrile globale importante ale zile, 
concentrându-se pe o relatare succintă a unui accident la metroul din Taipei, 
care luase viaţa unei echipe franceze de scrimă ce vizita Taiwanul cu ocazia 
Jocurilor pentru Tineret. În momentul acela, buletinul de știri se încheie și 
o prezentatoare reveni să găzduiască o emisiune despre hiturile momentului. 


Muzica îi oferi lui Marc acoperirea de care avea nevoie pentru a se mișca 
putin. 

Își mișcă picioarele ca să se asigure că nu-i amorțesc în spaţiul acela 
strâmt. Din unghiul jos în care se afla, Marc putea vedea doar copaci pe 
geam ȘI nimic altceva, nu avea niciun alt punct de reper. În schimb, folosi 
tableta pentru a copia ecranul sistemului de navigare prin satelit din bordul 
limuzinei Și miji ochii pentru a vedea unde se aflau. 

Se îndreptau spre sud, înapoi spre partea opusă a văii. Asta însemna că 
vehiculul era cel mai probabil în drum spre stația de telecabină pentru a o 
lua pe Toussaint mai devreme. 

Acest scenariu îi trecu prin cap pe baza datelor de supraveghere pe care 
Rubicon le adunase cu privire la rutina femeii. Limuzina parca într-un loc 
ferit, la marginea stației de telecabină, iar Toussaint se urca în mașină cu 
asistentul ei executiv Și agenţii de pază, înainte de a pleca spre următoarea 
ei destinaţie — fie aeroportul, fie acasă. Având în vedere supărarea din vocea 
șoferului de mai devreme din service, Marc bănui că probabil fusese 
chemat pe neașteptate, fără o planificare din timp. Se întrebă dacă ar putea 
folosi asta în avantajul lui. 

Marc luă în considerare Și renunţă la câteva posibile planuri de acţiune; 
să îi ceară Karei să intercepteze limuzina înainte ca aceasta să ajungă la 
gară; să încerce să folosească telefonul mobil al vehiculului și să-l 
păcălească pe șofer, redirecționându-l către un loc retras, de unde Marc ar 
putea să fugă. Scutură din cap. Ambele variante erau complicate Și se 
terminau cu Toussaint conștientă că cineva găsise o breșă în sistemul ei de 
securitate. Era imperativ ca ea să nu afle că itinerarul ei fusese accesat, 
altfel femeia ar fi dispărut și informaţiile pe care Rubicon le adunase cu 
minuţiozitate ar fi devenit inutile. 

Să aștepte până când mașina ajungea la gară ar fi fost cea mai proastă 
alegere dintre toate. Chiar și cu elementul surpriză de partea lui, Marc 
estima că șansele de scăpare ar fi fost mici, spre zero. Mercenarii din 
ALEPH aveau tendinţa de a rezolva problemele prin utilizarea fără reţinere 
a gloanţelor, așa cum aflase în Polonia. 

— Am verificat rapoartele de mentenanţă din Haute-Savoie, spuse Kara, 
referindu-se la cel mai apropiat aeroport, la o oră distanţă, în Annecy. 
Avionul Gulfstream al lui Toussaint este alimentat chiar în acest moment. 
Ceva a tulburat-o. 


Din nou, el nu răspunse. Motivele țintei pentru plecarea în grabă erau, 
deocamdată, mai puţin importante. În schimb, deschise o altă fereastră pe 
tabletă și se uită la transmisia în direct a buletinelor de trafic din sistemul 
de navigaţie prin satelit, în căutarea oricărei informații ce i-ar putea fi de 
folos. Erau informaţii despre un autocar blocat în Argenticre care provocase 
cozi, o notă despre lucrările de reparare a străzilor în desfășurare în Le 
Houches... Și apoi dădu de ceea ce îi trebuia. O înştiinţare pentru șoferi 
care îi avertiza să evite patrulele de poliție cu radar de-a lungul autostrăzii 
N205. Polțiștii erau pe urmele șoferilor nesăbuiți sau neatenți care ieșeau 
cu viteză din lungul Tunel Mont Blanc. 

Lucrând rapid, Marc introduse o fereastră de comandă între datele din 
trafic primite Și ecranul de la bordul limuzinei pe care îl vedea șoferul. 
Cunoștea limba franceză suficient de bine cât să creeze un mesaj rapid cum 
că un camion răsturnat blocase drumul pe care se aflau deja. Apăsă pe 
Trimite Și o clipă mai târziu, Marc auzi sunetul sistemului de navigație când 
apăru mesajul. Marc știu că șoferul crezuse notificarea pentru că bombăni 
iritat. Cu încă câteva comenzi, Marc a făcut ca ecranul sistemului de 
navigație prin satelit să arate o nouă rută care redirecționa limuzina să 
ocolească prin autostrada N205. Șterse orice menţiune despre patrulele de 
poliţie și își ţinu respiraţia. 

Limuzina avansa puțin Și șoferul o luă pe drumul de acces către 
autostradă Și intră pe banda de accelerare. Pasul unu, își spuse Marc. Acum 
e timpul pentru următorul meu truc. 

leșind din sistemul de navigație prin satelit, Marc reveni la meniul 
principal Și găsi circuitul principal pentru celelalte sisteme electrice ale 
vehiculului. La fel ca majoritatea mașinilor construite în ultimii câţiva ani, 
limuzina folosea un dispozitiv numit „reţea de control a zonei” care 
transmitea fluxul de energie de la baterie la diferite dispozitive. Reţeaua era 
protejată de atacurile wireless venite din exterior, dar ea putea fi accesată 
din interiorul mașinii prin intermediul unei conexiuni prin cablu. Câmpul 
vizual al lui Marc se îngustă în timp ce începu să pună planul în aplicare. 
Creă o macrocomandă pentru a activa comutatoarele din încuietorile ușilor 
Și a le deschide la cererea lui, apoi accesă comenzile pentru luminile din 
față și din spate ale limuzinei Și așteptă. 

Pe ecranul sistemului de navigație prin satelit, săgeata de un roșu aprins 
reprezentând mașina intră în zona în care pândea patrula de poliţie și Marc 


dădu startul următoarei etape. Cu câteva apăsări de taste, porni luminile 
exterioare care începură să licărească, se aprinseră — se stinseră, iar se 
aprinseră — iar se stinseră, în speranţa că șoferul nu va observa asta imediat. 
Dacă ar fi avut mai mult timp la dispoziție, poate ar fi putut să intre în 
sistemul de frânare al vehiculului sau chiar să afecteze servodirecția, dar ar 
fi riscat să provoace un accident. Din cauza drumului alunecos, ar fi putut 
intra cu ușurință într-o coliziune gravă. 

Dacă planul acesta nu funcționează, exact asta va trebui să fac. Marc se 
încordă, întrebându-se cum ar putea să supravieţuiască, dacă s-ar ajunge la 
asta. 

Dar în secunda următoare, luminile albastre din spatele mașinii îi 
indicau că planul funcţiona. O motocicletă BMW albă de poliție se apropie 
în trombă pe banda a doua și Marc îl zări pe polițist făcând semn cu degetul 
spre banda de urgenţă, în timp ce mergea în paralel cu limuzina. 

Șoferul înjură în Șoaptă și Marc simţi că vehiculul încetinește. Într-o 
clipă se opriră, iar bărbatul din faţă începu să bată cu mâinile în volan, 
iritat. 

Marc creă o ultimă macrocomandă pe tabletă, o setă să ruleze și apoi 
deconecta tableta. În timp ce punea cu grijă clapeta înapoi peste panoul de 
acces, șoferul cobori geamul pentru a vorbi cu ofiţerul de poliție. Marc 
începu să numere înapoi de la zece. 

— Y a-t-il quelque chose qui cloche avec votre vehicule?:!: îl auzi Marc 
întrebând pe polițistul care se uita în partea din față a limuzinei, în timp ce 
el se rostogoli pe podeaua din spate, spre ușa din dreapta. 

Şoferul răspunse ceva, dar Marc nu putu să înţeleagă pentru că 
numărătoarea ajunsese la zero. Claxonul limuzinei scoase un sunet puternic 
ȘI lung, iar ușile se descuiată. 

Până să se dezmeticească polițistul și șoferul limuzinei Și să reacționeze 
la zgomotul neașteptat, Marc deschise ușa din spate, destul cât să se 
strecoare Și să se rostogolească, cu fața în jos, pe asfalt. Rămânând la 
nivelul solului, cu mașina între el și ofițerul de poliție, Marc trecu peste o 
barieră de beton Și ajunse într-un Șanț plin de buruieni. Se întinse la 
pământ, dorind să rămână nevăzut. 

Nu îndrăzni să ridice capul Și să privească peste barieră, de teamă să nu 
fie văzut. În schimb, așteptă, strângând mânerul bastonului Și străduindu-se 
să asculte. Minutele păreau să se transforme în ore Și se aștepta ca în orice 


secundă, să se abată peste el umbra polițistului sau a șoferului și o voce 
furioasă să îl întrebe: Que faites-vous ici?:2: 

În cele din urmă, auzi zgomotul motorului limuzinei îndepărtându-se ȘI, 
după ce aşteptă încă un minut, Marc privi în sfârșit peste buza bariere. 
Vehiculul și polițistul pe motocicletă dispăruseră. Tensiunea se scurse din 
el, trase aer în piept Și chicoti. 

— A fost pe aproape, spuse el cu voce tare, privind în jur pentru a se 
reorienta. Porni înapoi spre clădirea de birouri, târându-și picioarele pe 
banda de urgenţă. Marc ridică mâna Și bătu în cască. Mă auzi? Extragerea 
este completă, terminat. A fost al naibii de haotic, dar cred că ne-am 
descurcat bine. Nu primi niciun răspuns Și, după o clipă, scoase 
dispozitivul, verificând dacă încă funcţionează. Kara? Ești acolo? 

Singurul sunet pe care îl auzi era bâzâitul slab al unui canal deschis. 

Marc voia să se întoarcă la biroul închiriat cât putea de repede, dar nu 
urmă acest impuls și respectă protocolul pentru gestionarea oricărei 
nereguli în misiune. O luă pe o rută ocolită, asigurându-se că nu este 
urmărit, până când se apropie de clădire din direcția opusă faţă de cea din 
care o părăsise cu câteva ore mai devreme. Când ajunse, îi era frig Și era 
obosit, îngheţase de la aerul geros de munte, chiar dacă soarele strălucea 
puternic. 

Peste stradă, nimic nu părea în neregulă la service-ul unde începuse totul, 
mecanicii erau la lucru și nici urmă de vehicule suspecte parcate în 
apropiere. 

Ferindu-se să nu fie văzut, Marc urcă scările spre spațiul de birouri cu 
bastonul ascuns în mână, gata de orice. O găsi pe Kara singură în camera 
goală și neprimitoare. Tocmai strângea Și împacheta echipamentul. 

— Te-ai întors, spuse ea, bun, ajută-mă cu asta. 

Kara îi puse în braţe antena satelit portabilă și făcu semn cu capul spre o 
trusă deschisă de pe podea. 

Marc băgă în buzunar bastonul Și se apucă de pliat antena pentru 
transport. 

— Nu mi-ai răspuns în cască... începu el, dar ea vorbi peste el. 

— N-am putut, insistă Kara. Dispoziţia ei anterioară, amestecul de 
plictiseală vicleană și energie nedirecţionată, dispăruse. În schimb, părea 
distrasă Și îmbufnată. A fost... încetă să vorbească Și apoi începu din nou. 
A apărut ceva. 


În timp ce vorbea, Kara se duse către laptop ȘI îl închise. Marc văzuse în 
acea fracțiune de secundă ecranul plin cu text. 

— E vorba de Toussaint? întrebă el. Adică, am fost daţi în vileag? 

Mâna i se încleștă. Toată improvizaţia asta din mers pentru a obţine 
datele din limuzină fusese degeaba? 

Kara dădu din cap. 

— Nu e asta. Ea îi aruncă un zâmbet rapid. Ai jucat inteligent, foarte 
bine. Apoi zâmbetul dispăru, se stinse ca o lumină. E altceva. Închidem 
sediul, Delancort va trimite o echipă de curăţenie să igienizeze locul. 

Henri Delancort era asistentul executiv al lui Ekko Solomon Și șeful de 
facto al operaţiunilor, un om care părea să aibă valoarea numerică a orice 
stocată în capul său, iar în ochii lui Marc, cineva care vedea lumea doar în 
termeni de pierdere sau câștig. De obicei, era treaba lui să repartizeze 
sarcinile Diviziei pentru Situaţii Speciale. 

— Te-a contactat Delancort? 

Kara încuviuinţă din cap, îndesând laptopul militar într-un rucsac înainte 
de a înșfăca o geacă de piele roșie atârnată pe spătarul unui scaun. 

— Din momentul acesta, anchetarea lui Celeste Toussaint a fost împinsă 
în plan secundar. Ne-au încredinţat o altă misiune, mai urgentă. Își întoarse 
brusc capul spre ușa care ducea către o altă cameră, unde erau lucrurile lor 
personale și paturile de campanie. Ar trebui să te schimbi. Am rezervat 
bilete de avion. 

Marc închise trusa antenei. 

— Nu îi vom informa despre cum s-a desfășurat operaţiunea? 

— Nu avem timp pentru asta. Dă-mi tableta, voi reîmprospăta memoria 
Și voi descărca datele — vei avea nevoie de ea. Tu vei lua un avion din 
Geneva. Eu voi trece graniţa cu trenul spre Torino Și voi lua un zbor de 
acolo, pentru a menține securitatea operațională. 

— Unde mergem? 

— În Malta. Rubicon a primit o alertă... Cineva — un suspect — a fost 
ucis acolo astăzi. Ea îl privi. Există o conexiune cu Asociaţia. 

Marc simți un fior. 

— O posibilă conexiune, la fel ca în cazul lui Toussaint, sau...? 

— Foarte posibilă, îl întrerupse ea din nou. Uite, la sosire te așteaptă un 
pachet de informare, bine? Tonul ei se înmuie. Știi cum merge treaba cu 
dubioșii ăștia. Dacă apar pe radar, trebuie să profităm de asta. Solomon 


vrea să ne ocupăm noi de asta. Direct. În liniște. 

— Rubicon nu poate trimite pe nimeni altcineva? 

— Ceilalți agenţi ai DSS-ului sunt ocupați, explică ea. Trebuie să fu tu. 
Și eu. 

Marc dădu din cap. Dacă exista o sursă confirmată în Malta care să îi 
conducă la Asociaţie, probabil că va dispărea repede. Grupul se pricepea să- 
Și acopere urmele. 

lar după ceea ce se întâmplase în acea zi, simţea o durere chinuitoare, 
familiară, răspândindu-i-se în piept. Nevoia de a face Asociația să plătească 
pentru tot ce luaseră de la el, pentru tot ceea ce luaseră de la atâția 
nevinovaţi, nu dispăruse niciodată cu adevărat. Dacă exista o șansă sigură 
să riposteze de data aceasta, dorea să facă parte din ea. 

— Tipul care a fost ucis lucra cu ei? 

— A fost victima lor, îl corectă ea. Trebuie să aflăm de ce. 

— În regulă, spuse Marc în cele din urmă. Presupun că asta primim 
pentru că ne plângem de misiuni cu risc redus. Kara se uită la el în gol. Ești 
bine? Marc observă că obrajii ei erau înroșiți. 

— Sunt bine. Observă că se uita atent la ea Și se întoarse. Am fost luată 
prin surprindere azi. Încep să devin neglijentă. Când te-am văzut azi 
aproape scos din joc, m-am trezit la realitate. Kara oftă încet. Mi-am 
reamintit că acesta nu este un joc. 

— Nu pot să te contrazic aici. În regulă, îmi iau echipamentul Și plecăm. 

— Marc, îl strigă Kara în timp ce el se îndepărta. Ai încredere în mine, 
nu-i așa? Lui i se păru o întrebare ciudată și probabil i se citea confuzia pe 
față. Nu contează. 

Ea făcu un semn cu mâna ca Și cum cuvintele ar fi fost o insectă 
sâcâitoare pe care vrea să o îndepărteze, înainte ca el să poată răspunde. 


Capitolul 3 


Clopoţelul de deasupra ușii sună când Lucy Keyes intră în restaurant, 
fiind întâmpinată de o chelneriţă cu părul negru care stătea lângă casa de 
marcat, având un zâmbet șters. Femeia făcu semn cu pixul din mână înspre 
mese Și separeuri, majoritatea goale așa dis-de-dimineaţă. 

— Așază-te unde vrei, draga mea. Vin imediat. 

— Mulţumesc. 

Lucy îi zâmbi Și își dădu jos ochelarii de soare scumpi, de firmă, 
băgându-i în buzunarul jachetei. Își trecu o mână prin părul tuns periuţă și 
se aventură în restaurant. Instinctul o făcu să aleagă separeul cel mai 
apropiat de ieșirea de incendiu și se așeză într-o poziţie din care putea 
vedea ușile și ce se întâmpla afară pe stradă. Se prefăcu că se uită peste 
meniu în timp ce îi examina atent pe ceilalți oameni din restaurant. Erau 
câțiva navetiști matinali care își luau porția de carbohidrați înainte de a se 
îndrepta spre centrul orașului, câțiva muncitori solizi care își făceau plinul 
cu cafea și unul sau doi lucrători în schimbul de noapte cu ochii încețoșați 
care se opriseră în drum spre casă. Niciunul dintre ei nu ridica semne de 
întrebare așa că Și-a permis să se relaxeze puţin. 

Afară, lumina slabă de după răsărit promitea o zi însorită, dar Lucy era 
neîncrezătoare în vremea din San Francisco. 

Vânturile capricioase din golf puteau menţine cerul albastru senin sau 
puteau aduce nori de ploaie din Pacific atunci când te așteptai mai puţin. 

Orașul încă se trezea. La câteva străzi distanţă, șoselele din jurul 
parcului Alamo Square se trezeau după un weekend prelungit, cuprinse de 
vânzoleala unei noi zile de luni care le acaparase. Ea privi mașinile trecând 
una câte una Și își zări partenerul de cealaltă parte a străzii, prefăcându-se 
că fumează. 

Malte Riis era cu un cap mai înalt decât Lucy cu constituția ei austeră Și 
atletică, avea părul blond nisipiu și genul de trăsături osoase pe care doar 
genele nordice le puteau produce. Nu vorbea prea mult Și ei îi plăcea asta la 
el. În rarele ocazii când vorbea, îl asculta. Malte fusese poliţist în Helsinki 
Și mai târziu membru al serviciului de informaţii de securitate finlandez 


(Supo), iar instinctele lui erau întotdeauna ascuțite. La rândul ei, Lucy își 
folosea privirea de lunetistă în fiecare situație, dar avea tendinţa de a gândi 
doar în termeni de tinte sau potențiale ținte, iar uneori nuanțele se pierdeau 
pe fundalul gândirii ei militare. 

Chelneriţa cu obrajii îmbujorați, pe al cărei ecuson scria numele Babs, 
veni la masă Și Lucy comandă cafea și vafe. Până să sosească comanda, 
Lucy zări mașina în care aștepta persoana de contact. Era un Ford Sedan de 
culoare albastru închis, probabil închiriat, parcat în josul străzii în faţa unui 
magazin de îmbrăcăminte vintage care încă nu se deschisese. Când ceasul 
bătu ora exactă, ușa șoferului se deschise și un tip hispanic în costum 
traversă repede strada. Când intră în restaurant, o reperă pe Lucy Și se 
îndreptă spre ca. Peste umărul lui, ea îl văzut pe Malte deplasându-se din 
poziția inițială Și venind în urma lui. 

Lucy se încordă când se uită mai bine la bărbat, mascându-și 
consternarea cu o înghiţitură de cafea. Mâna ei liberă alunecă spre patul 
pistolului Pulse ascuns la spate într-un toc. Arma cu electroșocuri, 
compactă Și neletală ar fi de ajuns pentru a dobori un bărbat de două ori mai 
mare decât noul venit. 

Tipul se așeză pe locul din faţa ei în separeu, fără să fie invitat. 

— Tu ești Keyes? 

— S-ar putea, spuse ea somnoroasă, zâmbind ușor, Și puse jos cana de 
cafea. Nu te cunosc. 

— Numele meu este Gonzalez, explică el. Lucrez cu Rowan. 

— Chiar așa? Cu coada ochiului, îl văzu pe Malte intrând în restaurant 
Şi venind spre ea. Nu a spus niciodată nimic despre o altă persoană. 

Lucy se lăsă pe spate, de parcă s-ar fi pregătit să plece. 

— Nu pleca, spuse Gonzalez, iar masca de om calm pe care o purtase 
căzu pentru un moment. Acordă-mi o clipă. 

Malte era acum lângă separeu Și se strecură lângă Gonzalez, așa că 
acesta nu mai avea unde să fugă. 

— O să scot ceva din buzunar, spuse Gonzalez. 

Scoase un portofel și îl puse în mijlocul mesei, deschizându-l pentru a 
dezvălui o insignă de la Departamentul de Justiție și o legitimație de la 
Biroul Federal de Investigaţii (FBI). 

— Agent special Lee Gonzalez. Lucy îi citi cu voce tare numele de pe 
cardul laminat. După cum am spus, nu te cunosc. 


Gonzalez aruncă o privire către Malte și apoi își redirecţionă atenția 
asupra ei. 

— EFi bine, eu te cunosc, domnișoară. Lucille Keyes, fostă membră a 
armatei americane, destituită în mod dezonorant, în prezent în libertate cu 
un mandat de arestare pe numele său... 

— Vai, oprește-te că mă înroșesc. Mușcă din vafe și vorbi printre 
înghițituri. Pari un tip deștept, așa că în mod clar nu ai venit aici de unul 
singur să mă arestezi. Spune-mi de ce mă uit la tine în loc de Rowan. 

Gonzalez răsuflă. 

— Unu oameni sunt îngrijoraţi că Rowan ar putea să acționeze în afara 
mandatului său. 

— Oameni ca tine? 

Agentul FBI dădu din cap. 

— Încearcă doar să fie atent. 

Lucy îl văzu pe Malte încordându-se Și întinzând mâna după armă, când 
o ușă în spatele ei se deschise. Se auzi o voce răgușită, obosită. 

— Ce frumos din partea ta că ai venit. 

— Rowan. 

Lucy recunoscu imediat tonul bărbatului mai în vârstă. Se uită la Malte 
Și dădu din cap. Finlandezul răspunse sceptic făcând semn cu capul Și își 
puse mâinile înapoi pe masă. 

— Keyes. 

Pe la cincizeci ȘI cinci de ani, cu părul subțire și o față dură, arsă de 
soare, Rowan arăta ca și când ar fi fost mai degrabă un senator sau un 
general. În schimb, treaba lui era să-i ţină în siguranţă pe oamenii de genul 
acesta. 

— Cum te tratează Serviciul de Securitate? întrebă ea. 

— Prost, răspunse el, așezându-se lângă ea. Nu cred că e nevoie să-ți 
desenez. E un haos total în D.C. în momentul acesta. Se opri. De aceea am 
apelat la tine. Rowan îi făcu semn chelneriţei, iar Babs veni cu vasul de 
cafea. Ea umplu cana lui Lucy Și turnă în câte o cană și pentru cei trei 
bărbați, iar înainte de a pleca, femeia îl bătu pe Rowan pe umăr. 

— E totul în regulă aici? spuse Babs. 

— Întotdeauna. Rowan îi aruncă un zâmbet scurt și ea se îndepărtă. 
Observă semnul de întrebare din ochii lui Lucy Și îi răspunse. Soţul 
Barbarei a fost în unitatea mea, pe vremuri. După ce a murit, restul echipei 


a strâns bani când acest loc a avut probleme cu proprietarul. Drept 
recompensă, mănânc pe gratis. 

— Și putem să folosim locul acesta pentru conversații neoficiale, adăugă 
Gonzalez. 

— Lee, aici de faţă, este un om bun, continuă Rowan, și înțelege 
situaţia. Dacă ai încredere în mine, ai încredere Și în el. 

— În regulă. Lucy îi aruncă încă o privire pătrunzătoare agentului FBI. 
El nu tresări, iar ea avu impresia vagă că se uita în ochii cuiva care, la fel ca 
ea, fusese în pericol de mai multe ori. Ai fost în armată? 

— Am fost în Marină. Două ture în Irak, răspunse Gonzalez fără ezitare. 

— Cred că pot face o excepţie pentru un „cap de borcan”. 

— Nu te lua de el, spuse Rowan. Își pune pielea la bătaie la fel de mult 
ca ȘI mine. 

— Legat de asta, spuse Malte, vorbind pentru prima dată. 

— Ce vrei de la noi? adăugă Lucy. După ce s-a întâmplat cu Al Sayf, m- 
am gândit că nu vom mai vorbi niciodată. 

Cu aproape doi ani în urmă, ea fusese la Washington D.C. cu Marc Dane, 
alergând contra-cronometru pentru a opri un atentat pus la cale de fanaticul 
grup terorist Al Sayf și de colaboratorii lor din Asociaţie. Fusese aproape 
un dezastru, iar dacă nu ar fi fost agentul special Rowan — un fost agent din 
unitatea de forțe speciale Delta Force ca și ea — Lucy nu ar fi putut ajuta la 
prevenirea morţii a sute de oameni nevinovaţi. În cele din urmă, 
convingerile comune ale celor doi foști militari le permiseseră să evite 
dezastrul. Aceleași convingeri o aduseseră pe Lucy aici, la San Francisco, 
în ciuda statutului ei de fugară conform legii americane, așa cum sublimase 
pe bună dreptate Gonzalez. 

Rowan contactase Rubicon prin canalele neoficiale și o ceruse în mod 
special pe Lucy Keyes. Avea destule datorii la el pentru a fi de acord să se 
întâlnească, dar toată această intrigă și mister o înnebuneau. 

— De ce sunt aici? continuă ea. Vorbește. 

— Avem nevoie de ajutorul tău, spuse Rowan, fiindu-i greu să 
recunoască acest lucru. Se aplecă pe masă. De șase luni, se desfășoară o 
operațiune comună între Serviciul de Securitate și FBI. Urmărim o grupare 
radicală, dar noua administraţie ne-a pus bețe în roate la fiecare pas Și acum 
suntem la câțiva pași de a pune capăt de tot operațiunii. 

— Eu sunt responsabil de toată coasta de vest, spuse Gonzalez sumbru. 


Toţi ceilalți din FBI au primit ordin să acorde prioritate amenințărilor 
teroriste externe faţă de cele interne... Și cu nebunii ăștia ce facem? Știm 
că plănuiesc un atac, posibil în următoarele patruzeci Și opt de ore, chiar 
aici. Bătu cu un deget pe masa laminată. Dar nimeni nu ascultă. 

— Nu reușesc să influențez asta pe partea mea, adăugă Rowan. 
Gonzalez are câţiva băieţi... Se opri o clipă, iar când vorbi din nou, Rowan 
părea că ar fi îmbătrânit zece ani. Suntem înfundaţi în birocraţie. Și mi se 
face rău la stomac pentru că știu sigur că vor fi oameni răniţi dacă nu 
intervenim. 

Gonzalez anticipă următoarea întrebare. 

— Nu mai avem nicio alternativă. De aceea, Rowan a adus vorba de tine. 
Pentru că ești în afara sistemului. 

Vocea lui Rowan cobori. 

— Am auzit poveștile despre Rubicon. Am văzut ce ai făcut în D.C. Așa 
că îți cer o favoare. Ultima noastră soluție. Am nevoie să faci niște lucruri 
neoficiale pentru noi. 

— Cine sunt ţintele? spuse Malte. 

— Se numesc Sfinți-Soldaţi, răspunse Gonzalez. Clasicul cocktail de 
coșmar format din creștini radicali extremiști, fanatici religioși Și 
neofasciști care cred în supremația albilor. Am dat de ei pentru că își 
finanţau activitățile printr-o reţea de falsificatori, dar în ultimele două luni 
lucrurile s-au schimbat brusc. Ritmul operațiunilor lor în California a 
crescut, consolidându-se. Se pregătesc pentru un eveniment mare, dar fără 
forţă de muncă și fără resurse care să ne ajute să dovedim asta, tot ce am să 
arăt supeniorului meu sunt o grămadă de dovezi circumstanţiale. Există un 
loc aici în oraș unde s-ar face trafic de telefoane mobile, dar fără o cauză 
probabilă sigură, nu pot obține un mandat de percheziţie. 

— Sfințu-Soldați... Lucy dădu din cap și îi făcu semn lui Babs să se 
apropie pentru a-i reumple cana. După ce chelneriţa îi servi, ea continuă. 
Știu numele acesta. Dacă nu ești alb, heterosexual sau bărbat, vor să-ţi pună 
zgardă sau un ștreang în jurul gâtului. Orașul ăsta va fi ca mierea pentru ei 
— mi-e greu să mă gândesc la un loc pe care l-ar urî mai mult. Dar ultima 
oară când am auzit de ei păreau destul de amatori. Ce te face să crezi că se 
mută în liga profesionistă? 

— Simplu, spuse Rowan. Nu stă nimeni în calea lor Și au devenit mai 
îndrăzneţi. Și noi suntem forțați să privim în altă parte în timp ce ei se 


înarmează. 

Malte se încruntă. 

— Au pe cineva care le susţine cauza? 

— Probabil, spuse Rowan. 

— Rubicon este un contractor militar privat, Știm asta, interveni 
Gonzalez. Dar Rowan spune că voi aveţi un fel de abordare pro bono faţă 
de genul acesta de lucruri. Se înșală? 

— De înșelat nu se înșală, spuse Malte, făcând o pauză pentru a lua o 
înghițitură de cafea. 

Se uită la Lucy și ridică o sprânceană, având o expresie întrebătoare. 

Ea se trezi dând din cap. 

— Va trebui să avem anumite garanţii, începu ea. 

— Orice ai nevoie, spuse Rowan. Atât timp cât stă în puterea mea. Adu- 
ne ceva cu care să putem acționa, ceva ce Departamentul de Justiție nu 
poate ignora. 

Lucy sorbi din cafea Și îl fixă pe bărbatul în vârstă cu o privire aspră. 

— Noi nu suntem polițiști. Oamenii care intră în vizorul nostru nu tind 
să ajungă la închisoare, înţelegi? Ceea ce ne ceri tu, ceea ce aprobi... ești 
cu adevărat sigur că vrei să-ţi asumi asta? 

Tăcerea lungă care urmă fu în cele din urmă întreruptă de un oftat al lui 
Rowan. 

— Nu-mi place absolut deloc, spuse el. Dar acum nu avem altă opțiune. 

x 

Duşul de la hotelul Nova continuă să alterneze între apă fierbinte Și 
călduţă, dar debitul era puternic și Marc încercă să îndepărteze oboseala de 
după zbor. 

Aterizase dimineaţa târziu în Malta, iar călătoria îl făcuse să se simtă 
incomod Și agitat. Voia să scape de adrenalină Și să se reîmprospăteze după 
incidentul cu limuzina, dar acum părea că singura lui șansă de a se aduna 
fusese în avion. Dușul nu-și îndeplini scopul. 

În loc să prindă niște ore de somn atât de necesare, se trezi umblând de 
colo-colo pe aleile înfundate ale gândurilor din mintea sa, pigulind 
evenimentele recente ca pe niște cruste. 

Operaţiunea din Franţa fusese prima misiune Rubicon pe care Și-o 
asumase în care era lider în teren și, chiar dacă știa din experienţa 
anterioară că lucrurile nu urmează niciodată planul pe care ţi-l propui 


inițial, execuţia finală fusese dezamăgitoare. Obţinuseră ceea ce le trebuia, 
dar Marc simţea că misiunea rămăsese neterminată. Ordinele abrupte de la 
Solomon de a lăsa totul și de a merge în Malta nu făceau decât să 
înrăutățească lucrurile. 

Marc voia să demonstreze că făcuse alegerea corectă acceptând oferta lui 
Solomon de a lucra pentru Divizia pentru Situaţii Speciale. Situaţia din anul 
precedent din Mogadishu și Napoli, unde el și Lucy urmăriseră Și 
neutralizaseră o armă nucleară, îl făcuse să se simtă copleșit, punând la 
îndoială locul său în lume. În cele din urmă, perspectiva lui Solomon asupra 
unui adevăr simplu fu cea care îl ajutase pe Marc să-și găsească drumul — el 
voia să facă parte din asta, din ceva mai mare decât el, să lucreze pentru o 
forță de partea binelui. 

Dar era mai mult decât atât. Îngropată mai adânc sub dorinţa de a face 
bine se afla o motivație mai rece și mai pragmatică. Marc înțelegea obsesia 
pentru dreptate — nu, mai degrabă pentru răzbunare — care vine din 
pierderea a ceea ce contează cel mai mult pentru tine. 

Încă mai erau zile când închidea ochii și vedea zâmbetul Samanthei 
Green în întuneric, dispărând apoi ca fumul. Își amintea atingerea ei pe 
pielea lui și amărăciunea creștea. Uneori se trezea brusc în miezul noptii, 
convins că auzea un telefon sunând, Și că ea va fi la celălalt capăt al firului. 
Dar acel telefon era într-o casă conspirativă din Camden Town, de cealaltă 
parte a lumii. 

Marc se băgă sub apa de la duș și întoarse robinetul spre albastru, fiind 
învăluit de apa rece. Ace de gheaţă arseră gândurile care-l năpădiseră Și 
simţi cum 1 se strânge pielea în jurul semnelor încreţite ale rănilor de glonţ 
vindecate de pe braț și burtă. Regimul de exerciții la care fusese supus de 
medicii de la clinica privată din Oslo a organizației Rubicon contribuise 
semnificativ la schimbarea siluetei lui slăbănoage, redându-i o parte din 
masa musculară pe care o pierduse în perioada mai sedentară în care lucrase 
la MI6 în spatele unui ecran. Era aproape la fel de în formă ca pe vremea 
când făcea parte din Marina Regală Britanică. Marc Dane 2.0, se gândi el. 
Cel puțin, asta e ideea. 

Opri apa Şi se uscă cu prosopul în timp ce ieși din baie, deși în după- 
amiaza fierbinte malteză nu prea era necesar. Camera de hotel modestă, 
ponosită, avea o vedere bună asupra golfului. Aflat în cartierul Gzira, 
aproape de centrul turistic din Sliema, hotelul era destul de comun pentru a 


nu ieși în evidenţă dintre alte sute de blocuri de apartamente cu mai multe 
etaje, de preţ mediu, poziţionate pe malul mării. Din punct de vedere al 
siguranţei era o bătaie de joc — Marc reutilizase deja un prosop pentru a 
securiza mânerul ușii Și blocase balconul cu un scaun — dar era un loc 
discret ȘI, din câte citise în pachetul de informare despre noua misiune, 
exact de asta aveau nevoie. 

Dosarul era neobișnuit de succint, dar la obiect. El a presupus că asta se 
datora faptului că această operațiune fusese pusă la punct rapid. De aceea 
fusese ales să se ocupe de asta? 

Abilităţile lui Marc ieșeau cel mai bine la iveală atunci când trebuia să 
improvizeze într-o situaţie cheie, dar acest impuls se opunea întotdeauna 
dorinței sale conflictuale de a încerca să planifice, să cântărească cifrele 
pentru fiecare potenţial scenariu. 

Pachetul de informare explica că un civil american pe nume Lex 
Wetherby murise, aparent ucis de o împușcătură în piept în timp ce încerca 
să facă un salt cu parașuta de pe crenelurile din Mdina. Un nume cunoscut 
în lumea atacurilor cibernetice, Wetherby fusese angajat anterior ca analist 
la o mare companie de securitate cibernetică. La începutul carierei sale, el 
desfășurase exerciţii de tipul „echipa roşie împotriva firewall-urilor 
unor clienţi — corporaţii mari — pentru a le testa nivelul de protecție, dar în 
cele din urmă intrase în conflict cu șefii săi Și schimbase tabăra, ajungând 
să activeze în umbrele așa-zisului dark web. În calitate de hacker de 
închiriat cu pălărie neagră'®, se îndreptase cu bucurie spre viaţa de 
infractor, dar apoi povestea lui devenise neclară. 

Într-o lume în care dreptul de a te lăuda cu cele mai dificile spargeri de 
reţele era o monedă prețioasă, Wetherby devenise o fantomă. Orice făcea el 
se întâmpla pe ascuns, rămânea neobservat Și nu se sărbătorea. De obicei, 
acesta era un semn că cineva optase să lucreze pentru forțele de război 
cibernetic ale vreunui stat național, dar Wetherby nu se potrivea acestui 
profil. Era mult prea bun la navigarea spațiului cibernetic în căutare de 
senzaţii tari. 

Și acum era mort, iar dosarul spunea că Rubicon credea că Asociaţia 
fusese implicată în crimă. Ordinele lui Marc erau să investigheze și să afle 
mai multe despre circumstanţele uciderii hacker-ului. El strâmbă din nas 
gândindu-se la asta. Textul din pachetul de informare care explica cum s-a 
ajuns la acest raţionament era cel puţin vag Și își făcu o notă mentală să îi 


ceară mai multe informaţii despre asta Karel. 

Se așeză pe pat, lângă plicul mare căptușit care îl aștepta la recepţie 
când se cazase. Pe faţă era o etichetă imprimată de la o companie de comerţ 
angro, o piesă mică din structura globală a corporației Rubicon. Toy Box 
Supplies. 

Numele îl făcu pe Marc să zâmbească în timp ce deschidea pachetul și 
scotea conținutul. Husa cartonată a unui set de construcții ascundea o casetă 
mică din plastic armat gri. Ar fi putut să o arunce pe fereastra sa de la etajul 
cinci Și ar fi rămas intactă după impactul cu Șoseaua, iar conţinutul ar fi 
rămas Și el nedeteriorat. Când ridică panoul din partea laterală a casetei, 
descoperi un microfon de tip pinhole acolo unde ar fi trebuit să fie 
încuietoarea Și rosti trei cuvinte în el. 

— Marc Dane. Nomad. 

Poate părea siropos, sau chiar demodat, faptul că alesese drept parolă 
numele fostei sale unităţi MI6, dar cuvântul încă rezona cu Marc într-un 
mod în care nimic altceva nu putea. De asemenea, îi reamintea constant de 
unde venea Și care era miza. 

Caseta acceptă amprenta vocală Și încuietori ascunse se deschiseră. În 
interior, căptușeală densă din spumă proteja sticla neagră din care erau 
făcute  smartphone-ul și casca Bluetooth. Lângă echipamentul de 
comunicații se afla un pistol semiautomat Glock 29 și câteva încărcături 
suplimentare de muniţie de calibrul de 10 mm. Se gândi puţin la pistol. 
Având în vedere situația, Marc nu se așteptase să 1 se înmâneze un „pachet 
letal” și din nou se întrebă ce anume nu îi spuseseră cei de la Rubicon. 

După ce verifică Și încărcă arma, se îmbrăcă repede cu niște pantaloni 
ușori Și o jachetă largă, kaki, peste un tricou. Marc își prinse ceasul de 
scufundare în jurul încheieturi Și se uită la oră. Era timpul să o contacteze. 

Smartphone-ul era un model făcut la comandă, lipsit de semne de 
identificare. Începu să sune când îl activă, iar minicamera îi făcu o 
fotografie a feţei, asigurându-se că își recunoaște utilizatorul înainte de a se 
debloca. O suită de aplicații începură să prindă viaţă și atinse o pictogramă 
pentru a activa programul de criptare end-to-end. O clipă mai târziu, o bulă 
pâlpâi pe ecran Și dispozitivul vibră. 

Apăsă tasta Răspundeţi și vocea Karei Wei se auzi în aerul cald. 

— Îţi place noul spyPhone? 

— Face mai multe decât ultimul model? 


— Citește manualul. Respiră. Deci, derulăm această operațiune sub un 
protocol izolat. Sunt pe hol, mai jos de tine, în camera cincizeci Și Șase. Eu 
voi fi baza, tu vei fi picioarele. 

— Am înţeles. Se gândi la ce însemna asta. În cadrul acestui tip de 
misiune, Marc și Kara nu ar interacționa direct decât în cele mai grave 
circumstanţe. Fiecare ar acționa separat fizic de celălalt pentru a menţine 
securitatea. Se uită ia pistol în timp ce conectă casca Bluetooth Și Și-o puse 
în ureche. Ne așteptăm să apară probleme? 

— Un bărbat a murit, spuse Kara repede. Persoana care l-a împușcat 
este încă liberă. 

— Corect. Fără tragere de inimă, Marc aruncă arma Și muniția de 
rezervă într-un rucsac impermeabil cu Șnur ȘI ieși din cameră. Când trecu 
pe lângă camera Karei, auzi pe cineva mișcându-se înăuntru. Deci, bănuiesc 
că începem cu Wetherby însuși, nu? 

— Trupul lui se află la morga de la Spitalul Mater Dei, la câtiva 
kilometri în afara orașului. Vocea ei era calmă Și controlată acum, revenise 
la modul „operaţional”. Dar este păzit. Lasă asta pentru o clipă. Încerc să 
intru în sistemul de la sediul poliției locale din Floriana. Voi vedea ce 
informații au ei despre caz, tu caută... Ea făcu o pauză Și, pentru o clipă, 
Marc crezu că pierduse semnalul în timp ce cobora cu liftul la parter. Caută- 
l pe Nestor Kyrkos, omul cu care s-a întâlnit Wetherby. 

— Bine. Marc își puse ochelarii de soare — produși de Forţele Aeriene 
ale Statelor Unite ale Americii — pe care îi purta de obicei când ieșea pe 
stradă. Informațiile primite despre grec și angajatul său, care fuseseră 
amândoi împușcați cu puțin timp înainte ca hackerul să fie ucis, erau la fel 
de puţine. Îi spuse asta Karei, dar ea nu-i mai oferi nimic în plus. Deci unde 
mă duc? 

— Kyrkos are un debarcader la Laguna Marina, pe cheiul Valetta, lângă 
terminalul navelor de croazieră. Îţi voi trimite o hartă. Făcu o pauză, iar o 
clipă mai târziu, telefonul sună din nou, în timp ce noi date soseau pe ecran. 
Trebuie să înțelegem bine care este rolul lui în toate acestea. A fost implicat 
în lovitură în vreun fel sau este o victimă colaterală? 

Marc acceptă asta cu un semn din cap Și aruncă o privire spre balcoanele 
de la etajul cinci ale hotelului Nova. Cercetând cu atenție, numără până la a 
Șasea cameră și văzu un tip îndesat care părea a fi surfer, sprijinit de 


balcon, bând o sticlă de bere. Interiorul camerei era ascuns în spatele 
draperiilor de plasă. 

— Cine este ceafă-lată? 

— Ce? 

— Tipul din balconul tău. Sau am numărat greşit? 

— Nu... Kara făcu o pauză. L-am întâlnit în avion. M-am gândit că ar fi 
o acoperire bună. Și aveam nevoie să-mi distrag puțin atenția. Ai o 
problemă cu asta? 

Remarca îl făcu pe Marc să se oprească. Se întoarse Și găsi jeep-ul roșu 
Maruti pe care îl închiriase la aeroport. 

— Asigură-te doar că nu va complica lucrurile. 

— Sigur, Mama. Cum zici tu. Ea întrerupse apelul cu un pufăit. 

x 

Câinele strâmbă din nas la mirosul astringent al soluției de curățare, în 
timp ce Vulpoiul se mișca prin camera de zi a vilei înghesuite, Ștergând — 
cu o cârpă îmbibată cu substanţă chimică — fiecare suprafaţă pe care Pisica 
sau bărbaţii ar fi putut să o atingă pe parcursul scurtei lor șederi pe insulă. 
Era important pentru operațiune să se asigure că nu au lăsat urme pe care să 
le găsească inamicii, în caz că ar fi suficient de deștepţi încât să le ia urma 
Şi să găsească acest loc. 

Câinelui i-ar fi plăcut să ardă vila din temelie, să fie temeinic, dar 
Vulpoiul susținuse că asta ar atrage prea mult atenția. Chiar dacă clădirea 
era relativ izolată, departe de zonele de coastă aglomerate ale Maltei, erau 
destui martori în jur, iar o astfel de acţiune s-ar fi putut întoarce împotriva 
lor. El acceptă fără tragere de inimă sfatul agentului mai în vârstă Și, în timp 
ce Vulpoiul lucra, Câinele își împacheta echipamentul. Pușca cu lunetă 
AMR- a Vulpoiului, de fabricație chineză, cu care îi luase viaţa 
americanului la Mdina, fusese lăsată în urmă și se afla acum în mâinile 
forțelor de poliție locale, care nu avea cum să găsească vreo legătură între 
armă Și casa respectivă. Armele silenţioase ale Pisicii și Câinelui fuseseră 
puse în casete metalice dotate cu încărcături de autodistrugere care ar 
distruge totul din interior dacă ar fi fost deschise de necunoscători. 
Interioarele casetelor conțineau niște deflectoare speciale care mascau 
prezența pistoalelor în cazul unei scanări electronice de rutină. Armele în 
sine erau de tipul OT-38; revolvere cu cinci gloanţe create inițial de 
serviciul de securitate rusesc FSB. Designul inteligent Și muniţia silențioasă 


specializată făceau ca armele să nu scoată practic niciun sunet atunci când 
sunt folosite. Erau instrumentele ideale pentru Câine Și tovarășii săi. 

Din cealaltă cameră se auzi un ton electronic slab și Pisica intră cu o 
tabletă digitală argintie conectată la un echipament militar de comunicații, 
ce semăna cu o cărămidă neagră grea. 

— Încearcă să ne contacteze, spuse femeia. 

Câinele arătă cu o mișcare din bărbie către masa joasă din mijlocul 
camerei, iar Pisica puse dispozitivele acolo. El se așeză pe un scaun Și se 
aplecă înainte ca să poată privi în micul cerc negru al camerei tablete. 
Pisica introduse cu delicateţe un cod numeric pe ecran Și apăru o imagine. 

Câinele văzu o cameră întunecată cu pereţi de beton goi și umbre adânci 
Și negre. Putu distinge formele unor stâlpi gri Și niște mese pliante 
încărcate cu echipamente IT, dar nu erau semne de viaţă. După o clipă, o 
femeie într-o jachetă de piele maro șifonată apăru și se așeză în faţa 
camerei la celălalt capăt al firului. Artefacte digitale spărgeau ocazional 
imaginea în fragmente, în timp ce programul de criptare încerca să facă 
comunicarea lor neinteligibilă, iar un bloc oval de pixeli bloca faţa femeii în 
timp ce se mișca. Putea distinge o piele cenușie și părul până la umeri într- 
o nuanţă roșcat spre maroniu, care îi părea foarte străină Câinelui. 

— Ați făcut o treabă bună, începu ea. Cuvintele ei aveau un ton mecanic 
plat, trecut printr-un filtru de blurare, dar, în ciuda acestui fapt, puteau 
detecta un accent american. Complimentul său nu atrase niciun răspuns din 
partea Câinelui care aștepta ca ea să continue. Mi-ar fi părut mai bine dacă 
ati fi putut face asta cu mai puțini martori de fată. 

Vulpoiul se încruntă, fiind în afara razei de acţiune a camerei video a 
tabletei. 

— Era pe cale să scape, răspunse Câinele. Am evaluat riscul și am 
acționat. Asta am fost trimiși să facem. 

— Sigur, spuse femeia. Nu îţi pun la îndoială decizia. Spun doar că ați fi 
putut acționa mai curat. 

— Am înţeles, răspunse Câinele, menţinând în mod deliberat un 
comportament neutru. Faţa mascată se concentră asupra lui prin ecran ȘI, 
pentru o clipă, el simți că ea căuta pe faţa lui un indiciu al adevăratelor lui 
sentimente. Câinele nu făcu nimic pentru a-și trăda gândurile și dezgustul 
pe care îl simţea că i s-a ordonat să urmeze instrucţiunile femeii. El decise 
să continue cu raportul său. Suntem în proces de extracţie. Acum că ţinta a 


fost eliminată cu succes, echipa se va retrage înainte de căderea nopţii. Nu 
avem indicii că forţele de poliţie locale ar ști ceva despre noi. Misiunea a 
fost un succes. 

Ea își întoarse privirea pentru o clipă, imaginea pâlpâind în timp ce se 
uita în întunericul gol din jurul ei. 

— Lex... Determinarea lui s-a dovedit a fi mai slabă decât mă așteptam. 
Este dezamăgitor, oftă ea. 

Din nou, Câinele nu spuse nimic. El, împreună cu Vulpoiul și Pisica, nu 
erau atașați emoțional de femeie sau de cei care lucrau pentru ea, oricât de 
tare se abăteau de la normă. Pur și simplu își urmau ordinele, așa cum 
făceau întotdeauna soldații buni. 

O parte din lipsa lui de interes trebuie să se fi văzut pe faţa lui 
îmbufnată, pentru că femeia își îndepărtă o Șuviță de păr de pe față, 
blocurile de culoare se schimbară și ea se concentră iar asupra lui. Tonul ei 
se înăspri. 

— Trecem la următoarea etapă. Testul din Taipei a avut rezultate mai 
bune decât ne așteptam. Nu ni se va mai distrage atenția de acum înainte. 
Spune-le oamenilor tăi că am revenit la normal. Dar, între timp, asigurati- 
vă că sunteți disponibili pentru mobilizare rapidă. Sunt sigură că va fi 
necesară și o operațiune de curățenie. Toată afacerea asta cu Lex m-a 
încurajat să-mi decalez programul... 

— Cum doriţi. Așteptăm să ne transmiteţi o nouă ţintă. El întinse mâna 
spre tabletă pentru a încheia convorbirea dar ea continuă. 

— Încă ceva. Nu mă îndoiesc de minuțiozitatea ta, dar cum rămâne cu 
materialele pe care le-ai recuperat? Calculatorul lui Lex, echipamentul lui? 
Unde se află? 

Câinele îi aruncă o privire Pisici, care intră în raza de acţiune a camerei. 

— Un pachet este deja în drum spre tine, spuse Pisica, stând în spatele 
lui. Așa cum ai cerut. 

— N-ai găsit nimic altceva în camera lui de hotel? insistă ea. 

Pisica dădu din cap. 

— Părea să aibă o singură copie la el. 

— Bine. Asta e bine. Dar nu putem presupune că nu a făcut și altele. A 
avut destul timp. Ai instalat monitorul așa cum te-am rugat? 

— Da, spuse Câinele laconic, dorind să încheie conversaţia. Altceva? 

— O să te anunţ. Femeia întinse mâna în afara camerei și ecranul 


tabletei se întunecă. 

Luminiţele aprinse de pe echipamentul de comunicaţii pâlpâiră și Pisica 
deconectă dispozitivul, neputând opri un rânjet care îi trecu pe buze. 

În mod previzibil, Vulpoiul fu cel care spuse cu voce tare ceea ce 
gândeau cu toţii. 

— Ne vorbește de parcă crede că nu suntem buni de nimic altceva decât 
să îi reparăm greșelile. Ca și când suntem incapabili să facem ceva fără să 
ni se dea indicaţii. Bombăni nemulțumit Și se întoarse la muncă. 

— E arogantă, încuviinţă Pisica. 

— Nu trebuie să ne placă de ea, interveni Câinele, înainte ca discuția să 
poată continua. Avem ordinele noastre să o ajutăm. Vom face cum spune ea, 
dar nu uita niciodată că ea nu este comandantul nostru. Puse mâna pe unul 
dintre pistoalele din casete. Existenţa ei depinde doar de cât de utilă este. 

— Nu am încredere în ea, spuse Vulpoiul. 

— Bineînţeles că nu, spuse Câinele ferm. Ea nu este una dintre noi. Asta 
o face inamicul nostru. Dar unul care ne este folositor, momentan. 

x 

Iahtul modest al lui Nestor Kyrkos nu fu greu de localizat. Se afla la 
capătul unui debarcader și avea o bandă de avertizare cu alb și albastru, ce 
funcţiona ca un cordon de poliție. Marc trecu pe lângă el fără să iasă în 
evidenţă faptul că îl inspecta, și zări un autocolant pătrat mare, cu o insignă 
de poliție, lipit de cocă. Textul de pe autocolant explica faptul că barca 
fusese sechestrată de paza de coastă malteză. 

Luă în considerare ideea de a încerca să se strecoare la bord, dar renunţă. 
Era ziua în amiaza mare Și erau prea multe alte iahturi în jur, așadar riscul 
ca el să fie văzut de cineva era prea mare. Clădirea sediului poliției 
menționată de Kara era la doar câteva străzi distanţă, așa că se îndoia că ar 
putea să scape dacă erau chemaţi polițiștii. Putea să aștepte până la căderea 
nopții, dar tot era riscant. 

Era nevoie de o abordare diferită. Marc străbătu toată lungimea portului, 
amestecându-se cât putu de bine în mulţimea de proprietari de bărci, până 
când găsi biroul supervizorului docului. Își îndreptă jacheta și deschise ușa. 

Un bărbat brunet, de vârstă mijlocie, care părea suprasolicitat Și prost 
plătit, îi ieși în cale. 

— Cu ce vă pot ajuta, domnule? 

— Hei, ce mai faci? Marc întinse mâna și-l salută. Tu ești responsabil 


aici, nu? Marc își cobori privirea Și găsi o etichetă pe tricoul bărbatului, 
care făcea parte din uniformă. Stefan? 

— Da. Bărbatul îi aruncă o privire precaută. Nu ești unul dintre oaspeţii 
noştri... 

— Nu. Marc intră repede în birou, unde văzu grămezi de documente 
frumos ordonate, aflate sub o hartă foarte detaliată a golfului din Valetta. 
Erau Și câteva lucruri personale — un fanion al clubului de fotbal Naxxar 
Lions, câteva fotografii de familie Și un crin al păcii într-un ghiveci — dar, în 
mare parte, locul părea doar dedicat afacerilor. Marc analiză mental totul 
într-o clipă și găsi o abordare pe care o putea folosi. Arătă spre steagul 
clubului de fotbal. Și deci nu ești fan FC Valetta. Asta e ciudat. 

Stefan se schimbă la față. În mod clar, acesta era un punct dureros. 

— Vin de sus de pe coastă, din Naxxar. Ceilalţi bărbați de aici mă 
Șicanează în privinţa asta. 

— Îmi pot imagina. Întrebarea fusese perfectă pentru a sparge gheaţa, iar 
Marc continuă cu un zâmbet. Îl prinsese pe picior greșit pe bărbat și acum 
trebuia să profite repede de asta. Uite, mă întreb dacă mă poţi ajuta. Nu sunt 
oaspete, ai dreptate. Mă numesc Marcus Dale și lucrez pentru New York 
Times ca reporter local. 

— Ah! Stefan nu se putu controla să nu arunce o privire spre iahtul lui 
Kyrkos. 

— Un bărbat a fost ucis ieri la Mdina. Un american. Sunt sigur că ai 
auzit despre asta la știri. Redactorul meu mi-a cerut să scriu un articol 
despre asta pentru ziar. 

— Este foarte trist, spuse Stefan și făcu un pas spre Marc, încercând în 
mod evident să-l facă să se întoarcă spre ușă. 

El rămase pe poziţii. 

— Bărbatul care a murit s-a întâlnit cu unul dintre oaspeţi tăi. Domnul 
Kyrkos, al cărui iaht e ancorat la dana șaisprezece. Și am auzit că nici lui 
nu i-a mers prea bine. 

— Nu Știu nimic despre asta. Stefan aruncă o privire la telefonul de pe 
birou, iar Marc putu ghici gândul care se forma în mintea lui. Sună la 
poliție. Cheamă paza. Sună pe cineva să scape de acest reporter. 

Marc insistă. 

— Uite, amice, nu vreau să te bag în necazuri. Știu cum este. Trebuie să 
respecţi confidențialitatea oaspeților tăi. 


— Vorbește cu poliția, insistă Stefan, iritat. Au fost deja aici de două ori, 
făcând pe deștepții. 

Marc văzu oportunitatea de a transforma supărarea lui Stefan într-un 
moment de experiență împărtășită și nu o lăsă să-i scape. 

— Știu, mi s-a întâmplat același lucru, minţi el. Nu am aflat nimic de la 
ei, de aceea sunt aici. Trase aer în piept. Tipul care a fost împușcat, familia 
lui... Se uită la una dintre fotografiile înrămate ale lui Stefan, care îl 
înfățișa ridicând o fetiță pe umeri. Avea o fată dulce, cu un zâmbet larg de 
la o ureche la alta. Vor să știe ce s-a întâmplat cu adevărat cu fiul lor, bine? 
Pe Marc îl trecu un sentiment vag de vinovăție în timp ce construia 
minciuna care avea să-l ajute să obțină ceea ce își dorea. 

Cum bărbatul nu răspunse, trecu la ultima încercare și arătă spre 
fotografie. 

— E fiica ta? E drăguță. Când Stefan încuviunţă din cap, Marc își 
strecură o bancnotă de o sută de euro între degete Și își sprijini mâna pe 
pervaz. Câţi ani are, opt sau nouă? Îmi imaginez că probabil o să fie ziua ei 
de naștere în curând. 

Stefan văzu bancnota și înțelese. 

— Da. Trebuie să muncesc din greu pentru familia mea. Fac Și ore 
suplimentare. 

— Pun pariu că nici măcar nu ești bine recompensat pentru asta. Marc 
își ridică mâna, lăsând bancnota acolo unde era și făcu un semn către 
bărcile din jurul lor. Din experienţa mea, oamenii bogați nu prea lasă cine 
ştie ce bacșiș. 

Își întoarse privirea Și când se uită înapoi, banii dispăruseră. 

— Domnul Kyrkos nu era un tip prietenos, spuse Stefan. Dar el are... 
avea multă influenţă. 

Marc îi întâlni privirea. 

— Pariez că există povești despre cum a ajuns să o aibă. 

Stefan studie fotografia. 

— Am Și un fiu. Are unsprezece ani. O să-i luăm o bicicletă BMX de 
Crăciun. 

Marc îi zâmbi prietenos Și scoase încă două bancnote. 

— De ce să aștepți până atunci? 


Capitolul 4 


Marc găsi o cafenea în apropiere de Lido Fortina, care oferea Wi-Fi 
gratuit Și se apropie de o masă din spate, ascunsă sub umbrele, ţinând 
soarele puternic departe de clienți. Chelnerul îi aruncă o privire ciudată, 
deoarece mesele cu vedere către golf erau de obicei cele mai solicitate, iar 
Marc îȘi trase în jos Șapca de baseball, spunând că pielea i se înroșește la 
soare, în loc să se bronzeze. Se așeză cu spatele la perete și comandă niște 
Kinnie rece ca gheaţa. Această băutură răcoritoare locală, din portocale 
amare, îl învioră în timp ce se conectă la rețeaua cafenelei. 

SpyPhone-ul de la Rubicon se deschise, o parte a carcasei alunecând în 
Jos pentru a dezvălui o mică tastatură configurabilă. Desigur, Marc activă 
un set de măsuri de siguranţă pentru a-l proteja de orice malware straniu 
care ar fi putut să stea la pândă pe reţeaua Wi-Fi publică, și căută un 
videoclip despre care îi spusese supervizorul portului. 

Îl găsi pe un site de scurgeri de informaţii în direct, unde imaginile brute, 
necenzurate, surprinse de telefoane mobile și camere digitale de pe tot 
globul puteau fi încărcate anonim. Pe bannerul din partea de sus a ferestrei 
video era scris un text macabru — Crimă înspăimântătoare în Malta 
surprinsă de camere, un avertisment pentru cine ar dori să-l vizioneze. 
Filmul era o buclă de douăzeci de secunde de imagini filmate de o mână- 
care tremura, Și începea cu două adolescente rânjind într-unul dintre 
restaurantele cu terasă din Mdina. Apoi operatorul se întorcea să admire 
priveliștea de pe crenelurile orașului vechi și îl surprindea pe Lex 
Wetherby în timp ce urca panta către margine. Avea un sac cu o mini- 
parașută prins de spate și Marc ghici ce încercase să facă atunci când fusese 
împușcat. Cineva îl văzuse pe Wetherby și strigase alarmat. Oamenii 
crezuseră că hackerul încerca să se sinucidă. 

Apoi el porni panicat spre margine, de parcă l-ar fi văzut pe ucigașul 
său. Marc făcu o pauză și dădu înapoi filmarea, încercând să vadă ce văzuse 
Wetherby, dar unghiul era greșit. Lăsă restul videoclipului să meargă până 
la sfârșit. 

Wetherby lansă parașuta și sări, provocând o undă de șoc printre 
privitori. Unul dintre prietenii cameramanului începu să vorbească în timp 


ce hackerul fu propulsat pentru un moment de o rafală de vânt, dar apoi 
stropi de un roșu aprins țâșniră din pieptul lui Lex și toată lumea începu să 
tipe. Obiectivul camerei căzu, arătând doar o imagine neclară a dalelor de 
pe Jos, când proprietarul intrase în panică și fugise. Descrierea 
videoclipului ca fiind „înspăimântător” nu fusese chiar corectă, era mai 
mult de atât. 

Cine făcuse filmarea nu era Și persoana care o încărcase pe site. 
Versiunea pe care o urmărise provenea de pe o adresă web ucraineană. Fără 
îndoială, un obsedat de calculatoare întreprinzător de acolo copiase 
originalul de pe un server cloud Și îl postase ca să strângă clicuri pe pagină 
cu scopul de a obţine venituri publicitare. Fusese deja vizionat de peste 
două milioane de ori, iar cel care îl încărcase adăugase mai mult dramatism 
inserând porțiuni reluate redate cu încetinitorul Și imagini granulate mărite 
ale momentului în care glonțul lovește. 

Marc verifică acele câteva secunde înainte ca Wetherby să fie lovit de 
glonţ, ascultând în cască zgomotul de pe fundalul videoclipului. Nu putu 
detecta niciun zgomot de descărcare a unei arme. 

Se așeză pe spate și își sorbi băutura, gândindu-se cum se potrivește 
această dovadă cu ceea ce îi mai spusese Stefan. Odată ce bărbatul începuse 
să vorbească, îi demonstrase clar cât de puțin respect aveau cei care lucrau 
la Laguna Marina pentru Nestor Kyrkos. Stefan îl descrisese pe grec ca pe 
un lăudăros, cu o înclinaţie spre răutate vizibilă de la un kilometru distanță 
Și cunoscut pentru că lovește femeile. Nimeni din port nu era surprins să 
audă că Kyrkos fusese ucis, spusese Stefan. Avea legături atât cu bande 
criminale din Malta, cât și cu mafia siciliană Și bișniţari de acasă, din 
orașul său natal — Atena. Totul începu să aibă sens atunci când supervizorul 
portului făcu un comentariu nonșalant: Kyrkos era genul de om pe care îl 
sunai când voiai să fugi, fără să dai socoteală. 

Wetherby se întâlnise cu Kyrkos în Mdina pentru a pune la cale un plan 
de scăpare. Dar unde și de ce? 

Marc se uită în depărtare. Fără mai multe informații, nu avea nicio 
dovadă care să pună uciderea hackerului în cârca Asociaţiei. Oare el lucra 
pentru ei? Lacunele din succesiunea cronologică arătau clar că lucrase 
pentru cineva care voia să rămână anonim. Ştia ceva, furase ceva? Se gândi 
la tot felul de posibilități, dar nu ajunse la nicio concluzie. 

Marc tastă un Şir de comenzi noi pe micuța tastatură. Un router Tor agil 


încorporat în telefon activă o rețea virtuală privată, pe care o putea folosi 
pentru a intra în contact cu serverele cloud securizate ale Rubicon. Marc 
scrise Și criptă o solicitare, prin e-mail către Delancort pentru orice 
informaţii pe care Divizia pentru Situaţii Speciale le avea despre Nestor 
Kyrkos, în speranţa că un indiciu din antecedentele grecului ar putea oferi o 
nouă abordare. Ca anexă, el atașă adresa URL a videoclipului Și sugeră ca 
laboratorul de imagistică al lui Rubicon din Palo Alto să îl analizeze pentru 
a găsi orice indicii. Dar când trimise mesajul, primi o avertizare că mesajul 
nu a putut fi livrat. 

— Ce naiba? Cuvintele abia îi părăsiseră gura, când telefonul sună. 
Imaginea de profil a Karei Wei clipi la el pe ecran Și o atinse. Da? 

— Nu ai acces, îi spuse ea direct. Îmi pare rău. Ar fi trebuit să-ți spun. 
Apelurile către Rubicon sunt directionale prin laptopul meu momentan. 

— Și aceasta este procedura obișnuită? 

El se uită la telefon, imaginându-și-o pe Kara la celălalt capăt al firului, 
stând cu picioarele încrucișate pe patul ei de la hotelul Nova, înconjurată de 
echipamente electronice. 

— Delancort a instituit codul roșu. Sunt Șanse foarte mari ca tot ceea ce 
intră Și iese din rețeaua de comunicații malteză să fie monitorizat intens de 
Asociaţie, așa că e nevoie să limităm accesul la informații. Totul trece pe la 
mine, este vreo problemă? 

— Ar fi trebuit să-mi spui. El făcu o pauză, cântărind cuvintele ei. Se 
pare că se depune mult efort pentru un tip mort. 

Marc urma să spună mai multe, dar Kara continuă de parcă nu ar fi zis 
nimic. 

— Bine, deci, am intrat în baza de date a poliției. Îţi trimit o copie a 
dosarului chiar acum. 

Telefonul sună Și găsi în memorie un nou dosar digital. Erau pagini din 
raportul inițial al poliției și din examinarea preliminară a cadavrului 
hackerului efectuată de medicului legist, toate traduse automat din limba 
malteză. Pe scurt, polițiștii de la Divizia de Investigaţii Criminale îl 
suspectează deja pe Lex că ar avea legături cu Kyrkos Şi cu crima 
organizată. Ei merg pe presupunerea că este o afacere care s-a sfârșit 
prost. Ea scoase un pufăit. Explicatia evidentă. 

— Dar nu cea reală? răspunse Marc, găsind paginile dosarului de la 
morgă. Adică, există o șansă ca realitatea să fie așa cum pare. Un hacker cu 


pălărie neagră se încurcă cu un contrabandist ȘI... 

— Nu. Îl opri ea cu fermitate. Nu e asta. 

— Bine. El îi spuse ce aflase de la Stefan în timp ce răsfoia dosarul, 
ignorând mare parte din text pentru a ajunge la secțiunea cu rezumatul. 
Raportul medicului legist despre uciderea lui Wetherby era dur și la obiect. 

Cauza marții: plagă prin împușcare la nivelul pieptului. Tiparul 
leziunilor confirmă împușcarea de la distanță cu o armă de mare precizie. 

Marc se gândi la videoclip Și la posibilitatea sumbră ca vreun lunetist să 
se afle pe un acoperiș din apropiere Și se bucură că alesese să stea într-un 
loc mai ferit. 

— Pregătesc un act de identitate pe care îl vei putea folosi pentru a avea 
acces la morga de la Mater Dei, ca să poti arunca un ochi la cadavrului lui 
Lex... Auzi zgomotul ușor al tastelor prin cască. Durează mai mult decât 
mă aşteptam. 

Marc derulă înapoi prin paginile raportului. 

— Prietenul nostru a stat la un hotel din Paceville, un loc numit Adagio. 
Deschise un browser și găsi site-ul lor de rezervări. Era un bloc mic de 
apartamente, fără caracter, unde se oferea cazare fără masă inclusă, lângă 
strada principală a cartierului cluburilor de noapte, puțin diferit de hotelul în 
care se aflau el și Kara. Mă duc să îl verific, adăugă el. 

— Bună idee, spuse Kara distrasă. Așa să faci. 

Dar nu se mișcă de pe scaun, ci făcu o pauză pentru a-și termina 
băutura. În cele din urmă, sentimentul vag de suspiciune care îl cuprinsese 
pe Marc de când părăsise Franţa se întări. 

— Vrei să-mi spui ce îmi ascunzi, Kara? 

— Poftim? 

— Adică, recunosc că nu sunt același fel de agent ca Lucy, nu am 
experienţa ei. Dar am un instinct pe care mă bazez. 

Acel instinct îl ţinuse în viaţă pe Marc Dane în trecut, când fusese nevoit 
să fugă, iar în ultimele ore începuse să fie din ce în ce mai accentuat. 

Kara rămase tăcută mult timp Și încă o dată crezu că pierduse complet 
semnalul. Dar când vorbi din nou, părea vulnerabilă și speriată. 

— Nu ai încredere în mine. 

El își aminti ce îi spusese ea la Chamonix. Avea același ton în voce, de 
parcă era pierdută. 

— Nu e vorba de asta. O parte din el știa că ar fi trebuit să insiste atunci, 


dar acum era deja implicat în asta, iar misterul motivului din spatele crimei 
lui Wetherby îl intriga. Fii sinceră cu mine. 

— Sunt, spuse ea concis. Reia legătura după ce afli mai multe de la 
hotel. 

Momentul ei de slăbiciune dispăru, convorbirea se întrerupse. 

Adagio arăta mai rău decât în fotografiile de pe site-ul agenției de 
turism. Poziţionat asimetric între alte două blocuri de apartamente la fel de 
neplăcute, avea un set de panouri pictate, pastelate, montate pe lungimea 
streȘinii, într-o încercare zadarnică de a face locul să arate cool. Dar acele 
culori se demodaseră în anii optzeci Și nimănui nu-i păsa suficient de mult 
încât să le aducă la zi. Hotelul și clădirile din jur formau un baraj tern de 
beton care ascundea străzile lăturalnice din cartierul Paceville, oferind 
nimic mai mult decât un loc unde să cadă laţi turiștii care trăiau doar pentru 
cluburile și barurile pline de neoane ce luminau locul după apusul soarelui. 
La această oră a zilei, hotelurile erau liniștite. Cei mai mulţi dintre locuitori 
erau pe plajă sau încă dormeau să se recupereze după excesul din noaptea 
precedentă. 

Nu era nimeni la recepție. Marc văzu camera de securitate ieftină, 
îndreptată spre ușă, prin spațiul dintre partea de sus a ochelarilor de soare 
Și partea de jos a cozorocului șepcii de baseball. Obiectivul camerei era 
acoperit cu un strat de praf, ceea ce însemna că, în caz că funcționa, faţa lui 
ar fi ascunsă. Până acum, totul e în regulă. 

Trecând pe lângă o mașină de gheaţă zgomotoasă, Marc găsi o scară 
îngustă Și abruptă și urcă până la etajul al patrulea, unde stătuse Wetherby. 
Coridorul era murdar Și neaerisit, dar găsi imediat ceea ce căuta. Asemenea 
iahtului lui Kyrkos, ușa camerei lui Wetherby avea o bandă de delimitare a 
locului crimei Și un alt autocolant de avertisment al poliției lipit peste vizor. 

Folosi briceagul și deschise ușa. Putea să vadă urme de zgârieturi în 
jurul mecanismului care fusese clar forţat înainte. Când ușa se deschise, el 
se aplecă și intră pe sub bandă, oprindu-se la intrare. 

Camera hackerului arăta ca și când fusese răvășită de o tornadă. Fiecare 
dulap din chicinetă fusese deschis. Salteaua din dormitor era pliată într-un 
colţ, iar cadrul patului de sub ea era îndepărtat de perete. Toate sertarele 
atârnau pe afară, iar comoda era deplasată. O adiere de vânt intră printr-o 
ușă glisantă deschisă din partea cealaltă a încăperii, făcând perdeaua opacă 
să se miște. 


Marc se strecură printre grămezile de haine aruncate Și se uită în baia 
minusculă. Nu erau decât un duș care picura Și câteva articole de toaletă 
ieftine pentru bărbaţi pe chiuvetă. Se ghemui Și pe gresia crăpată găsi o 
borsetă pentru cosmetice răvășită. Cine întorsese pe dos această cameră 
căutase în toate locurile posibile unde Wetherby ar fi putut ascunde ceva. 

Întrebarea este, ce ascundea Wetherby? Răspunsul cel mai probabil era 
date Și dacă nu cumva riscase să le încarce într-un server cloud, însemna că 
erau pe un fel de suport fizic, probabil o unitate USB sau un card microSD. 

Pentru Marc era clar că uciderea hackerului Și a contrabandistului nu 
aveau nimic de-a face cu războaiele pentru teritoriu sau cu vreo răzbunare, 
așa cum presupunea poliția. Instinctul îi spunea că Wetherby era un hoț și 
că murise din cauza asta. Marc împunse borseta de cosmetice cu lama 
briceagului multifuncțional. Oare cei care îl uciseseră chiar găsiseră ceea ce 
căutau? 

Se duse înapoi în cameră Și mai dădu o tură, căutând prin toată 
dezordinea, dar negăsind nimic. 

Erau prea multe ipoteze și nu suficiente certitudini. Dacă Wetherby ar fi 
furat de la Asociaţie, dacă ar fi încercat să-l folosească pe Kyrkos pentru a-l 
duce undeva în siguranță cu ceea ce furase, dacă îl uciseseră pentru că îi 
jefuise... Marc știa din experienţa personală că cei care îi trăgeau pe sfoară 
pe oamenii puternici din Asociaţie erau omorâți. 

Se gândi la Dima Novakovich, un intermediar care lucrase pentru această 
grupare în calitate de contabil pentru operaţiunile lor ilegale și ca agent de 
bursă înainte de a deveni informator pentru MI6. Un bărbat care fusese 
împușcat chiar în fața lui Marc de o echipă de asasini ai Asociației pentru 
că îndrăznise să se ridice împotriva lor. Și amintirea lui Dima era pe cale să 
dea naștere unui val de alte amintiri mai amare. 

Marc înăbuși furia înainte să iasă la iveală, dar începuse deja să-i 
distragă atenția. Destul încă să rateze micul dispozitiv electronic de sub 
dulap, cu ochiul îndreptat spre camera de hotel. 

Nu era o cameră video, ci o unitate wireless cu senzori de mișcare cu 
infraroșu, de tipul celor conectate la un sistem ieftin de securitate la 
domiciliu. Fasciculul invizibil proiectat se reflecta înapoi într-un detector 
minuscul, iar Marc îl întrerupsese trecând prin faţa lui. O alarmă 
silențioasă, își spuse el, ezitând să se apropie foarte mult de fereastra 
deschisă Și privind terasa dărăpănată de afară care lega balcoanele de la 


etajul patru. 

Se retrase în umbră, furios că nu fusese destul de atent. Dacă cineva 
instalase senzorul aici, însemna că urmărea locul pentru a spiona pe oricine 
ar putea veni să cerceteze moartea hackerului — iar Marc intrase direct în 
capcană. Dacă s-ar grăbi, dacă ar fugi chiar în clipa aceea, ar putea să scape 
înainte să sosească cei alertați de alarmă. 

Dar apoi îi trecu prin minte un alt gând. Aceasta era o oportunitate să-i 
vadă pe ucigașii lui Wetherby faţă în față. Putea să țină sub supraveghere 
camera și să aștepte să vadă cine venea să-l caute, întorcând capcana 
împotriva celor care o întinseseră. 

Se îndreptă spre ușă Și o deschise, când auzi un sunet ascuţit. Zgomotul 
venea de afară, un bâzâit pătrunzător, ce suna ca o mașină de curse de 
Formula 1. Marc luă decizia de a se ascunde în baia întunecată, lipindu-se 
de perete într-un colţ. Întinse mâna după rucsacul cu Șnur de la spate și 
scoase pistolul Glock. 

Bâzâitul deveni mai puternic. Era în camera de hotel acum. Marc se uită 
cu atenție în oglinda de deasupra chiuvetei, unghiul fund suficient de bun 
încât să poată vedea o parte din dormitor Și din bucătărie. O umbră pâlpâi 
pe pereţi Și o formă ciudată, subțire, apăru plutind în câmpul lui vizual. 

O mică dronă quadrotor, nu cu mult mai mare decât o carte cartonată, 
plutea în aer. Fuzelajul subțire al aparatului ce semăna cu o insectă, se 
menținea suspendat în aer cu ajutorul a patru braţe cu elice în capăt care se 
învârteau extrem de rapid. Avea un aspect scheletic, nefinisat. 

Marc zări o antenă Bluetooth scurtă și groasă ieșind din mijlocul 
dispozitivului Și o cameră de tip mono-eye în nasul dronei. Aceasta execută 
un viraj lent, scanând camera cu obiectivul care nu clipea. Pluti în aer spre 
partea din faţă a camerei, apropiindu-se. 

Marc se dădu înapoi, în afara câmpului ei vizual. Din modul în care se 
mișca drona, își dădu seama că în spatele comenzilor se ascundea o mână 
umană, Și se întrebă cine ar putea fi la capătul îndepărtat al circuitului său 
radio. O idee inteligentă, se gândi el. Lăsând drona ascunsă în apropiere, era 
o modalitate bună de a urmări cu atenție camera lui Wetherby, fără a expune 
pe cineva pe parcursul intervenției. 

Dar drona i-ar putea oferi totuși câteva indicii vitale, dacă ar putea pune 
mâna pe ea. Marc smulse un prosop umed de pe suportul pentru prosoape 
de lângă cadă și se pregăti să-l arunce peste micul dispozitiv. 


Când ridică privirea, era chiar acolo, în prag, rotoarele învârtindu-se 
furios. Nu putu să se abțină să nu tresară surprins, iar drona făcu același 
lucru, smucindu-se în timp ce operatorul acționa comenzile pentru a da 
înapoi. Cu un tluit acceleră Și se retrase în cameră, spre fereastra deschisă. 

— La naiba! Marc lăsă prosopul și alergă după dispozitivul care se 
îndepărta, sărind peste balustrada ruginită de la balcon și aterizând pe 
terasă. Drona se înălţă pe verticală, iar el tinti către ea cu pistolul. Dar ținta 
era mică ȘI rapidă, iar el știa că nu prea avea nicio șansă să o lovească. 
Continuă să înjure Și își băgă pistolul în curea, prinzându-se de niște 
cărămizi ieşite în relief în mod artistic, de pe peretele opus. Erau fix ce îi 
trebuia pentru a se putea cățăra mai sus de etajul cinci Și a ajunge pe 
acoperișul clădirii, exact la timp pentru a vedea drona zburând în direcția 
plajei. Trecu leneșă peste următorul bloc de apartamente, Șerpuind printre 
antenele TV prin satelit. 

Marc alergă pe acoperișul impermeabil și peste un zid mai jos la limita 
dintre cele două clădiri. Dacă chiar avea de gând să încerce să împuște 
drona, trebuia să fie suficient de aproape pentru a se asigura că nu va rata. 
Altfel, n-ar fi făcut decât să tragă în zadar cu gloanţe în aer încercând să 
doboare dispozitivul, iar poliţia ar împrejmui zona în câteva minute. 

Când micul dispozitiv ajunse în dreptul frontonului, se lăsă în jos, Și 
începu să zboare cu spatele, îndreptând camera către el. Drona făcea 
probabil parte dintr-un sistem First Person View (FPV), iar persoana care o 
controla avea o cască cu ochelari ce îi permiteau să vadă imaginile video ca 
Și când ar fi fost în cabina unui pilot. Încerca să surprindă o imagine bună, 
clară a feţei celui urmărit. 

Marc sări peste marginea din faţa lui Și căzu în gol jumătate de metru 
până pe următoarea clădire. Aterizarea fu dificilă, gâfâi, un șoc de durere îi 
trecu prin tibii, iar șapca de baseball îi zbură de pe cap. Drona se întoarse ȘI 
o luă înainte pentru a câștiga viteză Și distanţă, trecând ca o săgeată pe 
deasupra plăcilor mucegăite din jurul unei piscine de pe acoperiș, prăfuită 
Și fără apă. 

Luând-o pe scurtătură, Marc traversă în fugă capătul mai puţin adânc al 
bazinului gol, alunecând pe niște frunze care fuseseră suflate de vânt către 
colțuri. Patină și aproape căzu, pierzându-și din avânt. Văzu drona 
îndepărtându-se. 

Pentru o clipă, crezu că Și-a pierdut Şansa. Dar apoi dispozitivul se 


întoarse Și se apropie, plutind în lateral prin aer. 

— Tu îţi baţi joc de mine, nu-i așa, amice? strigă Marc, întrebându-se 
dacă drona înregistra și audio, nu doar video. Pilotul acesteia râdea de el. 
Dacă ar fi vrut să iasă de acolo și să scape de Marc, ar fi fost destul de ușor 
să o ia în sus într-o urcare rapidă sau să coboare la fel de repede pe străzile 
de jos. În schimb, se juca cu el. 

Marc ridică mâna dreaptă și oferi dronei un gest universal care să 
comunice starea lui oricui îl va vedea — degetul mijlociu ridicat în sus. 
Drona sări jucăuș prin aerul cald, înconjurându-l suficient de sus încât să nu 
poată ajunge la ea Și, în timp ce se învârtea, operatorul putu vedea ce făcea 
Marc cu cealaltă mână. O ţinea pe mânerul murdar al unui vechi minciog 
pentru curăţat piscina, care era pe jumătate ascuns sub frunze Și sub gunoiul 
adus de vânt. 

Marc se roti rapid, ridicând minciogul astfel încât coșul de plasă 
zdrenţuit de la capătul celălalt să lovească drona, zdrobind-o ca pe o muscă. 
Micul quadrotor se roti pe podeaua piscinei Și zăngăni zgomotos pe plăcile 
albastre murdare, până se opri în capătul mai adânc. 

— Te-am prins, afurisite! Marc lăsă minciogul jos Și alergă de-a lungul 
pantei piscinei până la locul unde era drona. Rotoarele tremurară, scânciră 
Şi se opriră, înconjurate de fragmente de plastic împrăștiate în Jur. 

Dacă ar fi putut să o desfacă, să intre în circuitul de control și 
echipamentul radio, să o demonteze... Marc luă cadrul dronei. Uitându-se 
bine la el, putu vedea că era construit pe o montură din fibră de carbon, cu 
componente de cea mai bună calitate. 

Avea de a face cu o dronă profesională făcută la comandă, nu o jucărie 
pentru amatori care se găsește în orice magazin. O întoarse pe toate părțile 
Și, fără avertisment, motoarele de la capetele cadrului reveniră la viaţă. 
Elcele din polimeri foarte ascuțite îi crestară palmele, intrând în piele. 

— La naiba! Scăpă drona din reflex, iar aceasta zbură, zumzetul de 
viespi ascuţit al rotoarelor zgâriindu-i urechile. 

Clăuinându-se Și fiind avariată, dar încă aptă de zbor, drona fugi cât putu 
de repede, dispărând peste marginea piscinei. Ignorând durerea, Marc fugi 
după ea. Sări de pe acoperiș pe o serie de marchize de beton aflate la 
distanţe egale. De acolo, făcu un salt de un metru în gol până pe următoarea 
clădire, care avea o serie de apartamente mai vechi terasate, cu acoperișuri 
din țiglă roșie. Chiar dacă încă o urmărea, o parte din Marc știa că nu avea 


cum să mai prindă drona acum. Aparatul îl ignoră și zbură cu toată viteza, 
pe traiectoria drumului al cărui capăt ducea la apele albastru-verzui din 
Golful St. George. 

Fiecare acoperiș înclinat îl aducea cu un etaj mai aproape de nivelul 
străzii ȘI, de dedesubt, auzea turiștii strigându-l în timp ce alerga, 
aplecându-se pe sub antene joase sau trecând peste aparatele de aer 
condiționat zumzăitoare. De pe ultimul acoperiș ajunse deasupra intrării 
într-un bar și se folosi de o marchiză deschisă pentru a-și amortiza căderea, 
alunecând de pe ea pe drum. 

Drona prinse viteză pe deasupra nisipului Și a capetelor surprinse ale 
celor care stăteau la soare Și strigau alarmaţi. Marc sări peste o barieră joasă 
de la marginea plajei și ajunse până la malul apei, valurile inundându-i 
adidașii în timp ce drona continuă să zboare pe deasupra mării albastre Și îl 
lăsă în urmă, îndreptându-se spre orizont. Pentru o clipă, se gândi că s-ar 
putea să se întoarcă pe o barcă, posibil locul din care zburase, dar erau doar 
bărci mici Și goale care se legănau pe apă. Drona deveni un punct, 
zgomotul rotoarelor sale dispărând când ajunse la gura golfului. Marc își 
miji ochii încercând să se uite după ea și văzu o scurtă reflexie a soarelui în 
cadrul negru strălucitor, după care bateria cedă în sfârșit și ea căzu. Stropi 
de spumă albă marcară locul în care drona lovi apa Și apoi dispăru. 

Privind în depărtare, Marc se retrase de pe linia mareei Și își dădu 
drumul cu toată greutatea pe nisipul galben aspru. Făcu tot posibilul să 
curețe tăieturile superficiale de pe mâini, care îl usturau, cu apă curată din 
rucsac. 

Își lăsă capul în jos și se uită fix în pământ. 

— Urăsc dronele, își spuse el, tresărind când strânse pumnii. 

După un timp, se uită înapoi în direcția din care venise, privind cu 
atenție acoperișurile din cartierul Paceville și analizând situația. Pilotul de 
la distanţă al dronei o aruncase în mare pentru a împiedica pe cineva să 
obţină informații de la ea, și luând în calcul curenţii din golf nu era nicio 
șansă să o găsească în apă. Primul gând al lui Marc a fost că operatorul 
trebuia să fie pe aproape, la nu mai mult de o mie de metri distanţă de 
dronă, dar apoi își aminti de antena cu densitate de putere ridicată pe care o 
văzuse pe aparat. Cu tipul potrivit de hardware pentru comunicaţii la bord, 
comenzile dronei ar fi putut veni de la orice reţea wireless din raza de 
acţiune. Asta însemna că pilotul ar fi putut fi tipul cu un smartphone care 


stătea pe terasa celui mai apropiat bar sau, la fel de bine, putea fi de partea 
cealaltă a lumii, cu o conexiune rapidă la internet. 

Și mi-a văzut fața. 

x 

Ziua se dovedise a fi una frumoasă în cele din urmă, iar căldura încă 
stăruia când soarele apuse în spatele turnurilor din centrul orașului San 
Francisco. Acum se lăsa întunericul, dar străzile străluceau datorită lămpilor 
stradale și erau zgomotoase din cauza fluctuației constante a traficului de-a 
lungul străzilor și bulevardelor. 

Lucy Și Malte își lăsaseră mașina ascunsă pe o alee ce dădea în Folsom 
Street și se îndreptară spre un Şantier gol, la intersecţia cu Zst Street. În 
cartierul Soma — numit așa pentru că se afla la sud de Market Street — se 
construiseră douăsprezece clădiri noi în ultimul deceniu, deoarece 
investitorii străini doreau să profite de bogăţia orașului. În faţa lor se 
întindea faţada de sticlă aurie a unui bloc de birouri nou construit, care mai 
avea câteva luni până la deschidere. Era ţinta pe care le-o dăduse agentul 
special Rowan la restaurant. Stăteau într-o clădire vecină în construcție — un 
hotel de lux care avea să fie terminat într-un an Și ceva. Deocamdată, era o 
colecţie de podele plate din beton aranjate în jurul stâlpilor gri ai puţurilor 
de lift Și lăzi cu echipamente. 

Încercând să rămână neobservaţi, cei doi se deplasară către marginea 
deschisă a etajului al patrulea și se poziționară în spatele panourilor de gard 
din plastic care se îndoiau în bătaia vântului din golf. În timp ce Malte 
instala lângă ea două trepiede compacte, Lucy scoase din rucsac o pereche 
de binocluri militare Steiner Și inspectă partea din faţă a clădirii de birouri 
în căutare de potenţiale ameninţări. Ea identifică atriumul spaţios de 
marmură al noii clădiri printr-un acoperiș făcut din panouri de sticlă 
triunghiulare. Fațada era înconjurată de bariere de siguranţă. 

Ea zări imediat doi bărbaţi care purtau niște pistoale automate mici Și 
care păreau agitați. 

Totuși, Sfinţii-Soldaţi nu trebuiau subestimaţi. Aceștia fuseseră 
responsabili pentru incendierea clinicilor de avort din sud-vestul ţării Și 
atacurile asupra moscheilor din jurul Marilor Lacuri. În trecut, ei ar fi 
ridicat semnale de alarmă și ar fi fost puși pe lista de supraveghere a 
teroriștilor domestici pentru astfel de crime motivate de ură, dar în climatul 
politic actual primiseră undă verde. 


Lucy îȘi continuă inspecția, observând încă o mână de bărbaţi la etajele 
inferioare și încă câţiva deplasându-se prin perimetrul clădirii de birouri. 
Instinctul pe care îl dobândise cu greu, îi făcu pielea găină Și începu să 
studieze tiparele de mișcare ale acestora, încercând să ghicească din 
poziţiile gardienilor ce se întâmpla acolo. 

— Ceva se întâmplă acolo, îi spuse ea finlandezului. Cred că Rowan a 
nimerit-o la fix. Dubioșii ăștia sunt extrem de crispați. 

Malte aprobă cu un semn din cap Și conectă o pereche de cabluri în 
dispozitivul în formă de tub de pe primul trepied. Semăna cu telescopul 
unui copil făcut din metal, capabil să proiecteze un fascicul laser cu 
ultraviolete pe o distanță de câteva mile. Pe al doilea trepied era un alt 
dispozitiv, o cutie argintie cu o lentilă largă. Înăuntrul acesteia se afla un 
detector capabil să capteze reflexiile laserului UV. Dacă raza laser ar fi lovit 
o fereastră sau o altă suprafaţă care conducea vibraţiile, sunetul care trecea 
prin aerul din apropiere putea fi înregistrat Și recuperat în format digital. 
Laserul acţiona ca un microfon cu rază lungă de acoperire Și elimina nevoia 
de a fi în imediata apropiere fizică a unei ţinte aflate sub supraveghere. 
Malte rulă un program de calibrate pentru echipamente în timp ce Lucy 
stătea de pază. 

— Gata, îi spuse el și activă laserul. ÎI mișcă pentru a găsi prima pereche 
de gardieni Și ascultară o discuţie care s-a dovedit a fi o redare cu lux de 
amănunte a celor mai recente experienţe sexuale ale celor doi bărbați. 

Lucy își dădu ochii peste cap. 

— Nimic nou. Ce altceva mai găsim? Își desfăcu fermoarul rucsacului Și 
scoase piesele unei puști Remington Defense CSR, un încărcător cu cartușe 
de 7,62 mm Și un amortizor de sunet compact. 

Cât timp asamblă și poziţionă pușca cu lunetă, Malte verifică datele de 
la laser. În următoarea jumătate de oră, folosiră microfonul pentru a asculta 
conversațiile fiecărui grup de soldaţi vizibil în interiorul clădirii. Cei mai 
mulți dintre ei nu aveau nimic de spus, dar când un bărbat menționă 
cuvântul „sosire”, Lucy schimbă o privire intensă cu finlandezul. 

— Deci așteaptă pe cineva. Pare din ce în ce mai clar că se pregătesc 
pentru o operaţiune. 

— De acord. Malte reglă un cadran al laserului. Deci ai încredere în 
Rowan. 

Lucy își aminti de un tatuaj simplu cu tuș negru de pe brațul agentului 


Serviciului de Securitate — avea forma unui pumnal Și expresia latină De 
oppresso liber. 

— A făcut parte din Delta. Și-a ţinut cuvântul faţă de mine în alte dăți. 
Da, am încredere în el. Ea trase aer în piept și continuă. Dacă voia să mă 
vadă în cătușe, putea să mă aresteze la restaurant. De ce ne-ar fi dat pontul 
ăsta? 

— Ar avea multe motive, spuse Malte. 

Ea ridică din umeri ȘI privi prin luneta puștii. 

— Bănuiesc că vom afla... Nu mai continuă propoziția pentru că zări un 
vehicul care încetini Și se opri în faţa porților de plasă care ferecau clădirea 
de birouri întunecată. Acţiune, spuse ea. Văd o ambulanţă care parchează în 
spatele clădirii. Fără lumini sau sirene. Nu văd cine e înăuntru. 

Malte înclină laserul și receptorul pentru a direcţiona un fascicul către 
vehicul, dar datele obținute nu erau clare din cauza vibraţiilor motorului la 
ralanti al ambulanţei și fu imposibil să afle ceva inteligibil. Lucy văzu cum 
porțile fură deschise suficient de mult încât să treacă ambulanţa, iar apoi 
gardienii le închiseră repede la loc, privind precaut în sus Și în jos pe stradă 
pentru a se asigura că nu fuseseră observați. 

Din unghiul lor, Lucy putea vedea ambulanţa coborând pe rampa care 
ducea în parcarea subterană a clădirii. Se auzi o bufnitură când trecu peste 
lmitatoarele de viteză de la intrare. O lumină din interior se văzu pentru 
scurt timp când ambulanta trecu de barieră Și apoi dispăru. 

— O ambulanţă oferă acoperire bună, gândi ea cu voce tare. Văd că trece 
încet peste limitatoarele de viteză, așa că acum chiar vreau să știu ce au 
acolo. 

— Un spital e o ţintă ușoară, spuse Malte, rezultatul sumbru al unui 
astfel de atac făcându-i pe amândoi să se oprească pentru un moment. 

Lucy verifică o hartă a zonei pe telefonul ei. Centrul medical UCSF din 
Mission Bay și spitalul St. Francis Memorial din nord se aflau la câteva 
minute de mers cu mașina și ambele ar fi ţinte simple pentru bărbați 
înarmaţi ȘI plini de ură. Ea se gândi la asta și încercă să acceseze o parte 
mai detașată a psihicului ei, punându-se în locul Sfinţilor-Soldaţi. 

În mod evident, investiseră mult timp Și efort pentru a pune bazele 
operaţiunii lor. Faptul că puteau folosi clădirea de birouri însemna că 
probabil se infiltraseră în firma de construcţii ce urma să o finalizeze. În 
plus, ambulanța și armele la vedere indicau o planificare atentă. Era mai 


mult decât un atac armat dintr-o mașină în mișcare. 

— Cum procedăm? 

Malte o privi cu atenție. Ea era agentul senior în teren, iar decizia era a 
el. 

Se gândi la diverse variante Și le cântări pe fiecare pentru a vedea care ar 
fi viabile. Un apel anonim la Departamentul de Poliție din San Francisco 
despre niște bărbaţi înarmați i-ar alerta pe polițiști, dar asta ar putea avea 
repercusiuni neprevăzute, riscând să crească numărul de răniți. Dacă 
începea să elimine gardienii din gruparea Sfințu-Soldaţi din raza ei de 
acţiune, restul ar putea să afle și să dea bir cu fugiţii. Mai rămăsese o 
ultimă variantă neplăcută; trebuiau să se apropie și să afle ce se întâmpla 
acolo mai exact. 

— Încă un vehicul, spuse Malte, aplecându-se în faţă pentru a vedea mai 
bine. De data asta în față. 

Lucy deplasă pușca și văzu un BMW argintiu care se opri lângă trotuar. 
O siluetă androgină într-o haină lungă de piele cobori de pe bancheta din 
spate, purtând o servietă neagră. Lucy setă luneta la maxim ȘI îi văzu chipul 
mai îndeaproape. Avea părul negru, lucios și părea să fie din Asia de Est. 
Era o mare discrepanţă între această persoană și bărbaţii albi corpolenți 
care 1eșiră în întâmpinarea mașinii. BMW-ul se îndepărtă și dispăru după 
colț, lăsând silueta în haină de piele să înfrunte singură încruntațiui Sfinți- 
Soldaţi. 

— Se pare că cineva a greșit petrecerea, mormăi Lucy, în timp ce cei doi 
paznici percheziționară persoana nou venită și apoi o conduseră pe o 
poartă, în atriumul întunecat de la intrare. Pune microfonul pe ei. 

Malte îndreptă fasciculul spre geam. Lucy micșoră puțin imaginea Și 
urmări silueta în haină de piele. Alţi bărbaţi înarmaţi veniră în întâmpinarea 
grupului, conduși de un tip cu capul ras, care avea un mers ţanțoș de 
cowboy Și un revolver mare într-un toc la nivelul șoldului. 

— Fi bine, salut, înfumuratule. 

Lucy îl privi pe bărbatul chel, evaluându-i atitudinea după felul în care se 
mișca printre ceilalți. Părea să fie liderul. Grupul dispăru în umbră Și ea îi 
pierdu din vedere. 

— La naiba. Nu văd nimic. 

— Încă pot obţine transmisia audio, spuse Malte, ajustând laserul. 
Decodorul trosni. 


— Asta-i tot? Era o voce masculină cu accent din Vestul Mijlociu. Nu 
părea impresionat, iar Lucy bănui că îl asculta pe bărbatul cu revolverul. 
După ce că plătim o grămadă de bani, mă așteptam la ceva... Bănuiesc că 
mai impresionant? Nu un plăpând cu ochii migdalați. Dar mă rog, se 
presupune că voi vă pricepeți foarte bine la calculatoare, nu? 

Auzi un zgomot — poate deschiseseră servieta — și apoi o altă voce, 
ciudat de joasă, dar cu o cadență care indica faptul că aparținea unei femei. 

— Bună seara, îi răspunse. Dumneavoastră trebuie să fiti domnul 
Crossman. 

Cuvintele erau fade și mecanice, iar accentul american, dar robotic care 
nu indica nicio regiune geografică în mod specific. 

— Ei bine, la dracu’, chicoti Crossman. Ce naiba înseamnă asta? 

— Este un curier. nimic mai mult. Putem vorbi liber. 

Lucy încercă să vadă ce se petrecea, fixându-Și privirea pe zona din 
umbră. Pușca nu avea o funcţie pentru lumină scăzută Și ea a regretat că nu 
luase cu ea Și o lunetă termografică. 

— Dacă îti baţi joc de noi, începu Crossman, Și se auzi un pocnet 
caracteristic unui pistol armat, jur că vei fi pedepsită pentru asta. 

— Vă rog să fiti atent, spuse femeia. Dacă este deteriorat, nu putem să 
vă oferim asistență pentru activitatea dumneavoastră. 

Lucy se întrebă la ce se referea femeia, dar apoi văzu mișcare în timp ce 
Crossman ieși din umbră Și intră înapoi în vizorul ei. Făcu un gest cu 
revolverul nichelat din mână. 

— Ai făcut multe promisiuni, Madrigal. Şi acum iată-ne, a sosit 
momentul adevărului. Mă vei dezamăgi? 

— Madrigal. Malte repetă numele. N-am mai auzit de ea. 

— În niciun caz, spuse vocea femeii. Mi-am dat cuvântul, domnule 
Crossman. Suntem gata să începem când doriti. 

Crossman rânji Și puse pistolul deoparte, oprindu-se să se uite la ceas. 

— În regulă, atunci. Este timpul să-i arătăm acestei Gomore degradate 
prețul păcatelor ei. 

Traversă atriumul, urmat de curier și de restul bărbaţilor înarmati, 
dispărând pe o casă a scărilor către nivelurile inferioare. 

— Împachetează echipamentul, spuse Lucy după o clipă. 

— Intrăm? 

Ea dădu ușor din cap, ochiul ei rămânând în continuare pe lunetă. 


— Fără îndoială. 


Capitolul 5 


Wade își dorea cu disperare o țigară, dar Bullock îi spusese clar că nu 
aveau să facă nimic pentru a atrage atenţia asupra perimetrului, chiar Și o 
acţiune nesemnificativă precum aprinderea unei ţigări. Wade avea o faţă 
inexpresivă, în timp ce bărbatul bombănea Și scuipa, dar adevărul era că 
acest locotenent plin de tatuaje al lui Crossman îl speria de moarte. 

Rufus, care îi condusese de la punctul de întâlnire din Stockton până pe 
coastă, avea o mulțime de povești despre Bullock și niciuna dintre ele nu 
era bună. Făcuse lucruri groaznice înainte să meargă la închisoare și să-L 
găsească pe Dumnezeu Și chiar mai multe după ce scăpase de acolo, sau cel 
puțin așa spusese șoferul. Wade întâlnise des acest tipar printre Sfinții- 
Soldați; băieți care credeau că orice comportament era justificat de faptul că 
luptau pentru o cauză dreaptă. Nu îi plăcea asta. Războiul lor era pentru a se 
asigura că regulile din Biblie erau respectate, nu pentru a răni oameni de 
dragul distracției. Wade se alăturase după ce își pierduse slujba din fabrică 
din cauza unei externalizări în urma căreia activitatea fusese mutată în India 
sau ceva de genul acesta, Și era acolo din motivele corecte. Pentru a curăța 
America, pentru a o face o ţară mândră din nou. Să-i pedepsească pe 
nenorociţii aceia de liberali care îl jecmăneau pe omul de rând și îi lăsau pe 
poponari, femei sau evrei să conducă totul. Despre asta era lupta. Era treabă 
serioasă. 

Cel puţin Crossman vedea lucrurile la fel. Lui Wade îi plăcea de el. Îl 
inspira. Era inteligent. Şi nu se lăsa călcat în picioare de nimeni. Crossman 
avea un mod de a te face să te simți ca și cum ai fi singurul din cameră cu 
care vorbea, iar uneori Wade credea că, dacă Și-ar fi cunoscut adevăratul 
tată, probabil ar fi semănat cu el. 

Crossman folosea mult cuvântul răzbunare. Wade putea susține asta. 
Toată viața lui, simţise că cineva îl batjocorise Și abia când începu să fie 
atent la ce se întâmplă în jur își dădu seama că chiar așa era. 

Se împinse în călcâie și începu să patruleze perimetrul care 1 se alocase, 
la postul de pe partea de sud a străzii, sub pereţii de sticlă strălucitoare ai 
clădirii de birouri. Puse degetul pe mânerul pistolului mitralieră TEC-9 ce 
atârna de umărul său, într-un ham, în timp ce un amortizor încropit dintr-un 


filtru de ulei 1 se lovea de coapsă la fiecare pas. Își dorea foarte mult să 
folosească arma, iar o parte din el se temea că noaptea va trece Și nu va 
apuca să facă asta. Crossman îi spusese să nu-și facă griji Și pentru moment 
asta era suficient. 

Din spatele lui, Wade auzi un zgomot de sticlă spartă și una dintre 
lămpile portabile se stinse. Se răsuci pe călcâie, bâjbâind să ţintească arma 
în acea direcție. Generatorul lămpii bâzâia, dar reflectoarele de deasupra 
platformei nu funcționau. Wade se apropie cu prudenţă, iar ghetele lui 
scrâșniră pe sticla spartă și bucățile de filament de iluminat încă fierbinte. 

Becurile explodaseră. Era normal să se întâmple așa ceva cu aceste 
platforme? Wade habar n-avea. Întinse mâna după staţia de emisie-receptie 
prinsă de curea și ezită, amintindu-și. Bullock îl lovise în piept și îi spusese 
să nu rupă tăcerea decât dacă, în cuvintele lui, o furtună de bocanci militari 
dărâma porțile. Dacă suna pentru un bec stricat, i-ar fi tăbăcit pielea. 

Wade își cântărea opțiunile când auzi un alt zgomot de sticlă spartă, de 
data aceasta de undeva mai jos, de-a lungul gardului. O a doua lampă de 
lucru se stinse, cufundând poteca de-a lungul acestei părți a perimetrului în 
întuneric. Wade încremeni, străduindu-se să asculte, dar tot ce auzea era 
zgomotul traficului. Maxilarul i se întări, Și luă o decizie. Ridică arma, 
strângând încărcătorul de muniţie de sub ţeavă pentru a-l menţine stabil. Și- 
a înăbușit impulsul de a striga pentru a-i provoca pe intruși. Oricum, cine 
naiba făcea asta, în afară de actorii din filme? Amortizorul de sunet făcut 
din filtrul de ulei se bălăngănea în timp ce el mergea, mișcându-se dintr-un 
loc și altul în căutarea unei ţinte. Dacă cineva chiar este aici, dacă cineva 
se joacă cu luminile, îl voi trimite direct în lad... 

Sticla scrâșni în umbră, iar capul lui Wade se întoarse rapid spre dreapta. 
O bucată se desprinse de restul întunericului Și văzu un bărbat blond cu 
ochi duri alergând spre el. 

Wade smuci trăgaciul mitraliere Și trase o rafală de cartușe în aer la 
înălțimea taliei, mult pe lângă de ţintă. Amortizorul de sunet făcuse 
zgomotul descărcării să pară un sunet metalic la distanţă, iar bărbatului 
blond nu părea să-i pese. 

Prinse ţeava armei lui Wade cu o mână, înainte să ajungă la el, și o 
împinse deoparte. Cu pumnul strâns de la cealaltă mână, îl lovi puternic în 
gât, suficient de tare încât să-i rupă cartilaţul din gât, care trosni. 

Durerea îl șocă pe Wade și lăsă arma jos, strângându-se de gât. Nu putea 


respira. Plămânii 1 se goliră Și nu mai intra aer care să-i umple la loc. 

Se clătină înapoi Și intrusul își înfășură braţul în jurul gâtului său pentru 
a termina treaba. Disperat, panicat, încercă să-l zgârie pe atacatorul său. 
Wade era îngrozit de ideea că urma să moară, îngrozit de judecata ce îl 
aștepta de cealaltă parte a umbrelor care începuseră să-i înceţoșeze 
vederea. 

Încercă din nou să inspire disperat, dar apoi totul se întunecă. 

x 

— Ai rezolvat? 

Malte nu răspunse în timp ce târa corpul paznicului în spatele 
generatorului. Îi atinse gâtul tânărului cu un deget și simți un puls firav. 
Putea să supravieţuiască, dacă era puternic. 

— Malte, mă auzi? Nu e bine ce faci, nu te văd deloc. 

Finlandezul începu să desfacă cordonul care ţinea arma paznicului pe 
umăr Și aruncă o privire către șantierul de peste drum. 

— L-am rezolvat, spuse el, apăsând pe casca din ureche. 

— Wade? Vocea venea de aproape, dinspre rampa care ducea în garajul 
subteran al clădirii cufundate în liniște. Unde dracu” ești, nenorocitule? 

— Ai companie, spuse Lucy. Nu am un unghi bun de aici de sus. Va 
trebui să te descurci. 

— Am înţeles, răspunse Malte, aruncând o privire neîncrezătoare către 
mitralieră. Era stricată Și uzată Și nu era dispus să-și riște viața cu vreo 
armă de care nu era sută la sută sigur. O puse Jos Și se ghemui când apăru al 
doilea gardian. Acesta era îndesat și bărbos și ținea o mitralieră identică 
aproape de piept, arma lui având Și ea un amortizor de sunet improvizat. 

— Wade! Tonul gardianului deveni furios rătăcind în întuneric prin jurul 
lămpilor sparte și umblă în buzunarul jachetei, de unde scoase în cele din 
urmă o lanternă. Dacă te prind că te masturbezi aici, jur că te dezbrac Și te 
dau poponarilor sălbatici din orașul ăsta... 

— Hei, spuse Malte încet, strecurându-se în spatele lui. 

Ochii celui de-al doilea gardian nu se obișnuiseră încă cu întunericul, 
așa că nu l-a văzut decât când era deja prea târziu. Malte îl lovi puternic cu 
pumnul în partea de jos a spatelui, înainte să poată reacționa. Paznicul 
scoase un geamăt sugrumat Și ajunse în strânsoarea finlandezului. Malte 
repetă mișcarea pe care o folosise pe tânărul de mai devreme și totul se 
termină în câteva clipe. După ce îl dezarmă și pe cel de-al doilea paznic Și 


îi ascunse corpul, ieși Și Lucy din umbră. 

— Ar fi trebuit să Știu că nu vei avea nevoie de ajutorul meu, spuse ea, 
luând una dintre mitraliere și verificând-o. 

Malte nu spuse nimic Și ridică din umeri. 

— Deci unde este petrecerea? 

Ea se uită în jur, în direcţia parcării subterane. 

— Cum vrei să facem asta? întrebă el. 

— În liniște, răspunse ea, apoi făcu o pauză, gândindu-se bine. Sau cât 
de în liniște se poate. 

x 

Lucy dădu drumul la camera smartphone-ului de la Rubicon și îl 
strecură în buzunarul de la piept al jachetei, cu obiectivul ieșind în afară. 
Dispozitivul putea înregistra ore întregi, video și audio, ȘI, cu o singură 
atingere, putea transfera acele date pe un server cloud, astfel încât orice 
imagini ar fi capturat de aici ar supraviețui chiar dacă ea nu ar fi reușit să o 
facă. Lucy lăsă acel gând deoparte și o luă înainte cu mitraliera furată, 
coborând pe rampă în parcare. 

Sala goală din beton avea tavane joase cu tuburi fluorescente albe în 
linie, dar doar câteva erau conectate și funcționau. În baia de lumină 
dezolantă putea vedea trei minivanuri, mai degrabă potrivite pentru niște 
mame casnice decât pentru niște teroriști domestici, Și ambulanţa de mai 
devreme. În faţa lor erau mese de camping pliante pline cu arme, veste 
antiglont Și echipamente radio, iar un grup de Sfinți-Soldați erau ocupați să 
se pregătească pentru ce avea să urmeze. Toţi erau bărbaţi, albi și plini de 
furie reprimată. 

Lucy Și Malte încercau să rămână în umbră în timp ce se apropiau, 
deplasându-se cu mișcări rapide. Locul respectiv îi făcea stomacul să se 
strângă. Nu prea aveau acoperire aici Și era de ajuns ca unul singur dintre 
mitocanii aceia să fie mai răsărit, să îi vadă pe intruși Și să înceapă să tragă. 

Lângă ea, Malte semnală cu bărbia spre spatele ambulanţei și Lucy îl 
zări pe Crossman într-o conversaţie prietenoasă cu un tip masiv acoperit cu 
tatuaje. Chicotiră zgomotos, apoi Crossman se îndreptă spre partea din faţă 
a vehiculului, unde femeia asiatică în haină lungă stătea deoparte, Și privea 
într-o altă direcţie decât cea a lui Lucy și Malte. Niciunul dintre Sfinții- 
Soldați nu părea să vrea să se apropie de curier. 

— Bine, deci ai primit și restul banilor, începu Crossman. Îi dăm drumul 


sau ce facem? 

— O clipă... Ochii lui Lucy se făcură mici când auzi vocea ciudată a lui 
Madrigal. Ceva era în neregulă. Nu curierul vorbea, așa cum presupusese ea 
mai devreme. Da, merge. Banca ne confirmă că s-a făcut transferul. Deci 
suntem gata să continuăm. 

— O să mă apropii, îi șopti Lucy lui Malte. Încearcă să vezi ce e în 
spatele ambulanţei. 

— Am înţeles, spuse Malte, și se îndepărtă de ea. La rândul său, Lucy se 
lăsă în jos, rămânând în umbră și avansând către cel mai apropiat minivan. 

— Eu dacă promit ceva înaintea lui Dumnezeu, mă ţin de promisiune, se 
lăudă Crossman. Avea un obiect strălucitor în mână, iar acum că era mai 
aproape, Lucy putea vedea că era un lănțișor de argint cu un crucifix mare. 
În timp ce ea îl privea, el și-l puse la gât și sărută crucea. În seara asta vom 
face ce le-am promis. Se întoarse spre oameni, dând din cap aprobator ca un 
părinte. Facem lucrarea Domnului, băieţi. 

Lucy se opri pentru a regla camera Și când se uită înapoi, curierul se 
mutase. Să vă explic ce ați cumpărat cu banii aceștia, continuă Madrigal. 
Gândiţi-vă la asta ca fiind propria dumneavoastră versiune a Genezei 1:3. 
Practic, reversul zicalei „să fie lumina” 

— Ea nu este aici. Cuvintele îi scăpară lui Lucy când putu să privească 
mai îndeaproape curierul. Asiaticul androgin nu vorbise nici măcar o 
singură dată. Curierul ţinea o tabletă argintie într-o mână, conectată la o 
unitate compactă de comunicaţii prin satelit în cealaltă. Pe ecranul tabletei, 
Lucy distinse capul și umerii unei femei albe cu părul roșu ca și când 
fusese vopsit cu henna. Faţa ei era o masă de pătrate colorate, acoperită de 
același tip de pixelare folosită în interviurile TV, atunci când arătau 
persoane care nu doreau să fie identificate. 

— Va trebui să tineti asta cu dumneavoastră, continuă Madrigal. 
Oamenii mei vor monitoriza situația Și vă vor trimite o transmisiune în 
direct prin tabletă, astfel încât dumneavoastră Și oamenii — dumneavoastră 
să puteţi găsi o rută liberă pentru a fugi din oraș. 

— Ah, da? Crossman nu părea convins. Ce te face să crezi că o vom lua 
la fugă când terminăm? Nu ne-am băgat în asta pentru glorie, cucoană. Asta 
e pentru Război. 

— Desigur. 

Lucy fu năpădită de gânduri. Dacă această întâlnire nu era în persoană, 


atunci despre ce naiba era vorba? 

Următoarele cuvinte ale lui Madrigal răspunseră la această întrebare, iar 
Lucy îngheță. 

— În timp ce noi vorbeam, echipa mea a introdus o actualizare de 
firmware în contoarele inteligente de electricitate ale acestei clădiri. 
Actualizarea respectivă este acum în proces de a se transmite wireless și 
către contoarele clădirilor din jur. Va continua să se răspândească, sărind 
de la un dispozitiv la altul, până când fiecare contor inteligent din centrul 
orașului va fi afectat. Nu va dura mult. 

— Asta-i tot? Un amărât de virus informatic? Buza lui Crossman se 
încreți. Mi-ai promis ceva spectaculos! 

— Actualizarea conține cod malware care îmi oferă control direct 
asupra tuturor surselor de alimentare cu energie electrică pe o rază de 
câțiva kilometri distanță, continuă Madrigal, de parcă i-ar fi explicat unui 
copil. Puteţi să îi multumiti Primăriei pentru asta. Dacă nu ar fi insistat să- 
Și modernizeze infrastructura, această vulnerabilitate nu ar fi existat 
niciodată. Ea făcu o pauză. Daţi comanda, domnule Crossman, Și voi 
ingenunchea orașul San Francisco. Haosul se va dezlănțui, iar 
dumneavoastră Și oamenii dumneavoastră veți fi liberi să faceți ce doriți. 

În cele din urmă, un rânjet plin de ură apăru pe chipul lui Crossman. 

— Bine. Așa mai vii de-acasă. El ridică vocea. Aţi auzit, soldaţi? Astăzi 
vom năvăli în mijlocul acelor ciudaţi fără Dumnezeu Și vom arde totul din 
temelii! Le vom reaminti a cui naţiune este asta! Le vom da o lecţie! 

— Lecţie! Lecţie! 

Oamenii lui Crossman preluară cuvintele ca o cântare, vocile lor 
răsunând. 

Lucy se dădu înapoi Și îl văzu pe Malte venind spre ea. Expresia de pe 
chipul lui îi transmitea că orice veste avea, urma să înrăutățească lucrurile. 

— Ce e? 

— Uite. Malte își folosise smartphone-ul ca pe o cameră de filmat, așa 
cum făcuse Lucy, iar acum 1-0 întinse Și derulă filmarea de la început. Văzu 
partea laterală a ambulanţei. Apoi, încet, camera dezvălui ce se afla în 
interiorul vehiculului. 

Ea văzu patru butelii pentru gaze sub presiune pe un cadru metalic 
improvizat, aranjate în jurul a ceea ce putea fi doar un dispozitiv exploziv 
improvizat. Buteliile erau roșii ca o mașină de pompieri, culoarea specifică 


pentru hidrogenul gazos de calitate industrială. 

— Pare un dispozitiv în două trepte, șopti Malte. Știi ce înseamnă asta. 

— Ah, da. Lucy se uita la o armă termobarică modificată, un așa-numit 
dispozitiv exploziv combustibil-aer (FAE). 

Mult mai letale decât bombele convenţionale, FAE-urile erau dispozitive 
deosebit de distructive. Prima încărcare dispersa vapori de material exploziv 
în aer. Combustibilul aerosolizat se amesteca cu oxigenul atmosferic într-un 
nor difuz, cu răspândire rapidă, iar apoi o a doua încărcare detona acea 
masă la temperaturi ridicate, urmând o puternică undă de șoc. Armatele 
ruse Și americane le folosiseră în Afganistan împotriva țintelor dificile, iar 
teroriștii construiau de zeci de ani versiuni făcute în casă precum cea de pe 
ecranul telefonului. Ultima dată când o bombă termobarică fusese 
declanșată pe teritoriul SUA, în 1993, aproape că distrusese World Trade 
Center în New York City. Ceea ce se afla în spatele ambulanţei era o 
verișoară apropiată a acelei arme. Dacă ar fi explodat într-un loc foarte 
populat — Districtul financiar, Union Square, Cartierul Chinezesc — numărul 
victimelor ar fi fost catastrofal. 

— Când terminăm astăzi, le spuse Crossman oamenilor săi, degenerațiu 
ăștia se vor uita la gaura pe care am făcut-o în acest avorton putrezit de 
oraș ȘI vor plânge! 

— E timpul să le arătăm credincioșilor ţinta lor, șefule, spuse bărbatul 
tatuat, dându-i lui Crossman un fluturaș. 

Liderul Sfinţilor-Soldaţi aprobă și luă foaia de hârtie. Lucy văzu 
cuvintele FESTIVALUL TOLERANȚEI YERBA BUENA scrise în partea 
de sus a foii Și inima îi stătu în loc. Grădinile Yerba Buena se aflau la doar 
câteva străzi distanță, aproape de un muzeu evreiesc Și de o biserică 
catolică, un loc popular de adunare pentru populația diversă a orașului San 
Francisco. Crossman scoase o brichetă Zippo din buzunar Și aprinse 
fluturașul, atrăgând fluierături de aprobare din partea oamenilor săi. 

— Vor afla că noi suntem mâna lui Dumnezeu, declară el, coborâtă pe 
Pământ să-i lovească pentru păcatele lor! 

Crossman dădu deoparte rămășițele arse ale foii de hârtie și ceru 
oamenilor să deschidă poarta care ducea la rampa de ieșire de cealaltă parte 
a parcării. Ceilalţi își puseră lanternele frontale și își pregătiră armele. 

— Dacă acel dispozitiv e detonat aici, spuse Malte încet, ar putea dobori 
întreaga clădire. O cunoștea suficient de bine pe Lucy încât să știe deja ce îi 


trecea prin minte. Rowan ȘI prietenul său de la FBI dăduseră peste ceva 
mult mai rău decât se așteptase oricare dintre ei. Sfinții-Soldați trebuiau 
opriţi Și asta trebuia să se întâmple chiar acum. 

Crossman se apropie de curier Și smulse tableta. 

— E timpul să-ţi faci treaba, îi spuse el femeii de pe ecran, cu un rânjet 
sălbatic pe faţă. Să fie întuneric! 

— Stingem luminile, spuse Madrigal Și, în timp ce cuvintele îi părăseau 
buzele, garajul fu instantaneu cufundat în întuneric. 

x 

Numele de Mater Dei fusese redat prin statuia de fier a Mariei alături de 
Iisus când era copil, aflată în faţa campusului modern al spitalului, alcătuit 
dintr-un grup de clădiri de culoarea nisipului care găzduiau cel mai avansat 
centru medical din Malta. 

Erau puţine vehicule pe drumurile din campus, așa că Marc lăsă jeep-ul 
cât putu de departe de un stâlp de iluminat, băgându-l cu spatele în umbră, 
pentru a se putea îndrepta repede spre ieșire în caz că ar fi fost nevoit să 
plece în grabă. Trase pe umeri o jachetă închisă la culoare Și niște mănuși, 
apoi îȘi puse la gât o eșarfă arăbească Shemagh, subțire, gri, ca să-și 
ascundă fața. Stând departe de intrarea principală a spitalului, se îndreptă 
către clădirea joasă, cu un etaj, din partea de nord a complexului, unde se 
afla morga. 

După miezul nopții, aerul se răcise. Cerul nopți era senin, iar căldura 
zilei dispăruse, dar fluxul de pacienţi internați nu încetinise după apusul 
soarelui. Era weekend, și asta însemna că pe ușile spitalului intra 
obișnuitul cârd de turiști care exageraseră. O ambulanţă trecu pe lângă el în 
viteză, luând-o spre urgenţe, iar Marc o evită. 

Își scoase telefonul Și un tub mic de metal de mărimea degetului mare în 
timp ce se apropia de intrarea anexei. La această oră a nopții, ușa de sub 
panoul pe care scria Morrtwarja era încuiată cu o încuietoare cu panou tactil 
Şi interfon pentru a suna la recepție, dar Marc nu avea de gând să piardă 
timpul cu asta. Îndreptă tubul spre ochiul camerei de securitate de deasupra 
intrării Şi acesta proiectă un puternic laser albastru-verzui în circuitele sale 
CCD.. Fasciculul puternic debusolă camera digitală pentru câteva clipe, 
suficient cât Marc să intre pe ușă înainte să se reseteze. Își așeză telefonul 
lângă panoul cu senzor pentru cheie Și acesta transmise un semnal wireless 
în încuietoare, imitând o carte de identitate digitală pe care Kara o obținuse 


pentru el din baza de date a Diviziei de Poliție Malteze. Păcăli lacătul, 
făcându-l să creadă că era un ofiţer de poliție cu gradul de detectiv, ce avea 
permisiunea să intre în clădire, iar ușa se deschise. 

Marc se strecură înăuntru, privind în jur, atent la orice fel de confruntare. 
Zona de recepţie a morgii era goală, iar el se apropie în liniște de biroul de 
la intrare, folosind a doua oară tubul cu laser pe o altă cameră montată 
deasupra acestuia. Un afiș de pe birou în malteză Și engleză explica faptul 
că morga era închisă până în ziua următoare, dar sunetele unui televizor se 
auzeau de după o ușă întredeschisă de partea cealaltă a recepției. Marc auzi 
zgomote metalice de focuri de armă și scrâșnete de cauciucuri. Cine era de 
gardă în acea noapte părea să fie mai interesat să vizioneze un film plin de 
acţiune decât să păzească recepţia. 

Mie îmi convine, se gândi el și se mută la următoarea ușă, care dădea 
spre un hol cu alte câteva săli. Cartea de identitate falsă programată în 
telefon funcționă și a doua oară, iar încuietorile magnetice se deschiseră. 
Marc se strecură pe coridorul întunecat Și înaintă încet Și cu grijă, citind 
semnele bilingve de pe pereţi. Raportul medical preliminar pe care Kara îl 
obținuse din serverul poliției indica sala în care se afla cadavrul lui Lex 
Wetherby, iar el trecu de la o ușă la alta, căutând-o pe cea potrivită. 

În liniște și întuneric, Marc trebui să lupte cu gândurile neliniștitoare și 
sâcâitoare care se nășteau în mintea sa. Nu-i plăceau spitalele. Îi făceau 
mereu pielea de găină, chiar Și cele noi Și aerisite ca acesta. La un moment 
dat, își puse întrebarea bizară dacă era posibil ca toată durerea și suferința 
care surveniseră într-un asemenea loc să se concentreze cumva în pereţi, 
zăbovind acolo ca o pată transcendentală invizibilă. O morgă era și mai rău, 
construită pentru a deservi morţii Și nimic altceva. 

Acest gând sumbru îi activă memoria senzorială și îi reaminti de un 
subsol murdar Și fierbinte dintr-un orfelinat în ruine din Turcia. Aproape că 
simţea mirosul de sânge uscat și de rugină în aer. Marc înlătură amintirea 
scuturând din cap Și găsi sala pe care o căuta. 

Intră ȘI aprinse o lampă, pe care o înclină spre trapa unui congelator în 
care se afla cadavrul lui Wetherby. Îngândurat, o deschise ȘI trase tava, pe 
care se afla un sac alb transparent cu un cadavru palid în el. O etichetă 
scoasă la imprimantă cu numele hackerului decedat și informaţiile sale 
personale era introdusă într-un buzunar de pe sac, împreună cu un cod de 
bare care nu îi spunea nimic lui Marc. 


Respirând adânc, desfăcu fermoarul sacului și se trezi privind chipul 
palid și lipsit de viaţă a lui Wetherby. Dedesubt, pieptul său fusese sfâșiat 
în bucăţi acolo unde îl lovise glonţul. 

— La naiba. 

Moartea nu îi era străină lui Marc, dar galbenul pământiu al cadavrului 
era deosebit de grotesc. Părea fals, ca și când ar fi fost o piesă de recuzită 
creată într-un studio de film de la Hollywood. Respirând pe gură, încă 
simţea pe limbă un gust de substanţe chimice folosite la curăţare, în timp ce 
își continuă investigația. Nu văzu nicio incizie în formă de Y pe trunchiul 
decedatului, care să indice că ar fi avut loc o autopsie completă. 

— Cauza morții este destul de clară, spuse Marc cu voce tare. 

Totuși, el observă cicatrici pe antebraţul și mâinile hackerului și le 
atinse ușor, văzând urmele unor leziuni mai vechi provocate de un incendiu 
sau o arsură chimică. Braţul drept avea mai puţine urme decât cel stâng și 
dădu de un tatuaj cu tuş albastru, în jurul încheieturii. Dacă Wetherby ar fi 
purtat un ceas la mână, acesta ar fi fost ascuns. 

La început, crezu că designul era unul abstract, o colecție de linii și 
cercuri, dar privind mai atent găsi trei numere aranjate în linie: 57 46 53. 
Păreau să fie coordonatele în grade ale unui loc, dar erau prea puţine cifre 
pentru asta. Verifică cealaltă încheietură Și nu găsi nimic. 

Marc își mută privirea spre partea inferioară a corpului, imaginându-și 
că s-ar putea să fie Și alte numere ascunse într-un alt tatuaj în altă parte, dar 
clipi Și se opri când observă altceva — sau mai degrabă, lipsa a ceva. 

Lui Wetherby îi lipsea piciorul drept de la articulaţia genunchiului în Jos. 
După textura pielii de acolo, îl pierduse cu mult timp în urmă, iar șanțurile 
întărite din epidermă arătau clar că folosise un fel de proteză. Marc habar n- 
avea unde era aceasta acum. 

Scoase casca pentru comunicații din buzunar Și o atinse pentru a o 
activa. 

— Kara? Ești acolo? 

Femeia răspunse după o scurtă tăcere. 

— Ce e? Esti la morgă, da? El... adică, corpul lui, este acolo? Vocea ei 
fu înăbușită pentru o clipă, apoi reveni. Ce informații ai obținut? El îi spuse 
despre tatuajul cu numere și ea nu îl băgă prea mult în seamă. Asta nu e 
relevant. Ce altceva ai mai găsit? 

— Acel raport despre prietenul nostru decedat a neglijat să menţioneze 


că îi lipsește jumătate de picior. Ar trebui să fie o proteză pe undeva pe aici. 
Marc vorbi încet. Conform acelui videoclip pe care l-am văzut, era clar că o 
avea atunci când a sărit de pe crenelurile din Mdina. 

— Polițiștii nu au așa ceva printre obiectele lui personale, confirmă 
Kara. Așa că fie a pierdut-o în cădere, fie... 

— Fie cineva i-a găsit cadavrul înaintea poliţiei. Marc îi povestise deja 
Karei despre dronă Și starea camerei de hotel a lui Wetherby și nu fu dificil 
să pună piesele cap la cap. Știm că ucigașii căutau ceva. Eu pariez că e 
vorba de date, așa că dacă le-a ascuns undeva unde să fie în siguranță... 

— Le-a ascuns în interiorul protezei. Pe care o au ei acum. 

Kara întrerupse microfonul pentru o clipă. 

În tăcere, Marc se duse la smartphone-ul său Și activă o aplicaţie de citit 
coduri de bare pentru a scana codul de pe eticheta sacului. Datele 
corespundeau unei note de pe serverul principal al spitalului ce menționa că 
acest cadavru era programat pentru incinerare. E prea devreme, se gândi 
Marc. Cineva încearcă să-și acopere urmele. 

Dar apoi Șirul său de gânduri se întrerupse când smartphone-ul vibra Și 
un mesaj apăru pe ecran. Senzorii încorporaţi în smartphone detectaseră un 
cip de identificare prin frecvenţă radio în apropiere. 

Marc atinse ecranul și citi mesajul. 

— Kara? Primesc o alertă RFID:7: aici... Ecranul arăta proximitatea 
semnalului, indicând clar corpul lui Wetherby. Ah, la naiba, l-a înghițit? 

— Ce spune mesajul? întrebă ea, cu vocea înăbușită Și răgușită. 

Era o serie de șase cifre familiare. 564653. 

— Aceleași cifre ca cele din tatuaj. 

— El... El încerca să trimită un mesaj. 

— Da, dar către cine? Marc configură senzorul Și plimbă smartphone-ul 
peste corp, căutând locul exact al cipului Și încercând să nu se gândească la 
cele mai rele locuri în care ar putea fi ascuns. În câteva clipe, el limitase 
locul semnalului RFID la mâna cu cicatricile provocate de foc. 

Marc puse telefonul jos și inspectă carnea rece a degetelor și a palmei 
lui Wetherby. Găsi o umflătură în spaţiul dintre degetul mare Și arătător, o 
capsulă minusculă plină de circuite, nu mai mare decât un bob de orez. Un 
cip de o asemenea dimensiune ar putea conține cel mult câțiva kilobyți de 
date. 

— Acesta este un marker, spuse el, apăsându-și degetele cu mănuși în 


cicatrice până când dădu peste ceea ce bănuia că era acolo. La baza 
degetului mare, ascuns sub piele, se afla un obiect plat. Vechea cicatrice 
ascundea faptul că acolo carnea fusese recent tăiată și se vindecase. Am 
găsit ceva, adăugă el, căutând un bisturiu într-un sertar din apropiere. 

— Ce este? se răsti Kara. 

— Dă-mi o secundă. Strâmbându-se, Marc luă lama și făcu o incizie 
adâncă în jurul obiectului străin, tăind carnea cadavrului Și trăgând de ea. 
Sânge închis la culoare și coagulat curgea din tăietură, iar lumina de la 
lampă ilumina o bucăţică neagră de plastic încorporată în straturile 
epidermei lui Wetherby. Marc folosi o pensă pentru a prinde obiectul, dar 
acesta se împotrivi înlăturării mai mult decât se așteptase. Aplicând puțină 
forţă, se desprinse încet Și își dădu seama de ce. Bucata de plastic nu era tot 
ce găsise. O reţea de fire metalice era atașată de el și Marc își dădu seama 
că se uita la un dispozitiv de memorie „dispersat” construit în jurul unui 
conector microSD. Hackerul şi-l implantase în mod deliberat în mână 
pentru a-l ţine ascuns. 

— O să adori asta, îi spuse el Karei, fotografiind circuitul pătat de sânge 
cu telefonul. Îţi trimit o imagine acum... 

— Vreau mai mult de atât, răspunse ea, recunoscând micul dispozitiv. 
Există un slot microSD în spyPhone-ul tău. Încarcă datele din dispozitiv și 
trimite-mi-le. 

Marc ezită. 

— Eşti sigură că este o idee bună? Nu știm ce-ar putea fi pe el. 

— Ca să fim acoperiți, adăugă Kara. Cât timp mă uit eu pe conţinut tu îl 
poti pune la loc. 

— În regulă. Hai să începem. 

Marc șterse cârdul cu grijă și îl introduse în smartphone-ul de la 
Rubicon. Programul de izolare încorporat crea un firewall în jurul lui în 
cazul în care vreun virus pândea printre date, dar ceea ce a apărut în 
fereastra de streaming era doar o cascadă de informaţii — text Și imagini 
pixelate care rulau prea repede pentru ca Marc să le pună cap la cap. 
Wetherby avea o copie, gândi el cu voce tare, în caz că pierdea ceea ce 
ascundea în proteză. Inteligent tipul, e o abordarea precaută. 

— Se pare că nu destul de inteligent, spuse Kara cu amărăciune. A fost 
ucis. Un prost... 

Cuvintele ei tăioase făceau totul mai clar. Adevărul nerostit care se 


ascunsese chiar în faţa lui, deveni brusc evident și spuse fără să se 
gândească. 

— Tu îl cunoșteai pe tipul ăsta... Se uită din nou la chipul slăbit al lui 
Wetherby. Eraţi apropiați, nu-i așa? 

— Este complicat. 

— De ce nu mi-ai spus nimic? 

Kara scoase un zgomot ciudat, care ar fi putut fi un oftat înăbușit. 

— Îmi pare rău, Marc. Îmi pare foarte rău. Încărcarea datelor se încheie 
Și ecranul telefonului se închise. Pentru tot... 

Vocea se întrerupse brusc. 

Telefonul nu era doar închis, ci complet mort. Semnalul prin cască 
încetase în aceeași clipă și Marc rămase în tăcerea aspră. 

— Kara? Kara! Bătu degeaba în unitatea de comunicaţii. Ce naiba...? 

Își înghiţi cuvintele când văzu lumina albă a unei lanterne pe coridorul 
de afară, îndreptându-se spre ușa sălii în care se afla. Marc împinse rapid 
cadavrul înapoi în congelatorul mortuar, căutând cu privirea un loc unde să 
se ascundă. 

Putea auzi voci acum. Erau doi oameni. Auzi cuvântul pulizija Și un 
răspuns mormăit. Părea că tipul de la recepţie nu fusese atât de neatent pe 
cât sperase el. Marc își trase eșarfa în jurul feţei, căutând în jur orice ar 
putea folosi pentru a le distrage atenția. Scoase pistolul Glock din rucsac Și 
îl cântări în mână. Îl adusese doar ca ultimă soluţie. 

Lumina lanternei se apropie și Marc se ascunse în spatele unui dulap 
metalic de lângă ușă, lipindu-se de perete. 

Mânerul se mișcă Și ușa se deschise. Marc auzi sunetul unei staţii radio 
a poliției. Dacă nu acționa repede, poliția ar fi fost chemată și s-ar fi dat 
alarma. 

Intrară două persoane. Primul era un polițist obosit purtând o cămașă 
albastră a forţelor locale, un tip între două vârste, cu o mustață groasă, care 
avea o lanternă greoaie. În urma lui era un bărbat mai scund, mai tânăr, într- 
un halat alb, dând din mâini Și vorbind animat în malteză. 

Marc sări din spatele dulapului și îl apucă de guler pe tehnicianul de la 
morgă, făcându-l să se lase pe spate și punându-i pistolul la cap. Bărbatul 
scoase un țipăt sugrumat de șoc și se zbătu. 

Ofiţerul de poliție se răsuci uimit, dar își reveni într-o clipită Și scoase 
bastonul telescopic. Poliţia malteză nu purta arme de foc, desigur, ceea ce 


însemna că Marc avea un avantaj pentru că o putea folosi pe a lui. Dar nu 
dorea să transforme asta într-un schimb de focuri letal. Polițistul era doar un 
tip care își făcea treaba, dar Marc nu putea să-l lase să-l atace. Tăcerea 
Karei nu putea decât să însemne că ceva era în neregulă, iar implicarea 
poliției era ultimul lucru de care avea nevoie. 

Ținându-l pe tehnicianul de la morgă între el și poliţist, făcu semn cu 
pistolul și spuse clar ce vrea. Polițistul lăsă jos bastonul Și lanterna. 

— Scoate cătușele! bombăni Marc, împingându-l pe tehnician spre o 
masă de examinare din apropiere. 

Polițistul se uită la el, apoi își puse o cătușă la una dintre încheieturi. 
Marc îl forță să treacă setul de cătușe pe după o bară din oţel inoxidabil de 
pe masa metalică, apoi să-i pună tehnicianului cealaltă cătușă. 

Odată ce erau legaţi unul de celălalt, Marc smulse stația radio prinsă de 
cămașa ofițerului. Vocile care ieșeau din ea păreau deja agitate, așa că o 
aruncă pe podeaua de gresie și o zdrobi cu călcâiul. 

— Skuzani, se scuză el cu întârziere. 

Marc renunţă la ideea de a se mai deplasa discret Și ieși din morgă în 
fugă, lăsând blestemele poliţistului în urma sa. O parte din el știa că ar fi 
trebuit să acceseze sistemul de securitate din spatele recepției, poate să 
scoată hard drive-urile din el, dar fiecare secundă pe care o pierdea aici 
însemna încă un moment în care Kara nu era conectată la sistemul de 
comunicaţii. 

Alergă spre Jeep-ul Maruti și sări înăuntru, pornind motorul. Mașina se 
clătină luând un viraj strâns Și ieși pe autostradă, în timp ce câteva mașini 
de la poliția locală trecură ca un fulger în direcţia opusă. Marc menținu 
viteza exact sub limita de viteză în cele zece minute cât i-a luat să ajungă 
înapoi la hotelul Nova. Pe drum, încercă să reseteze hard-ul echipamentului 
de comunicaţii, Și smartphone-ul, dar nimic nu funcționă. Cumva, 
echipamentul Rubicon fusese dezactivat de la distanţă Și asta putea însemna 
o sumedenie de lucruri. Niciunul dintre ele nu era de bine. 

Cuvintele Karei îi rulau în minte. EI încerca să trimită un mesaj. La 
început, ea ignorase mențiunea lui despre numerele din tatuajul de pe 
încheietura lui Wetherby, dar acestea erau importante până la urmă. 

— Oare mesajul era pentru ea? 

Puse întrebarea cu voce tare în timp ce opri Jeep-ul puţin mai jos de 
Nova. 


Nu erau vehicule noi parcate afară, nimic care să pară nelalocul lui, dar 
Marc nu era dispus să-și asume niciun risc. 

Tinu pistolul ascuns sub jachetă când intră în clădire. Portarul de la 
recepție sforăia zgomotos, cu picioarele ridicate pe un scaun, iar Marc trecu 
ușor pe lângă el. 

În loc să urce cu liftul, o luă pe scări, făcând o pauză la fiecare etaj 
pentru a fi atent la orice semn de alarmă. La etajul cinci se auzeau zgomote 
Și muzică din câteva camere, în care se întorseseră petrecărețu hotărâți să- 
Şi continue petrecerea până la răsărit. O piesă de dans se auzea dinspre ușa 
camerei 56, suficient de tare încât să acopere sunetele a ceea ce se petrecea 
acolo. 

Marc se opri în prag, ezitând. Ce ar vedea înăuntru? Kara Wei, întinsă pe 
pat cu un glonţ în cap? Alungă imaginea aceea neplăcută. E destul un 
cadavru pe seara asta, îȘi spuse el. 

Lovi puternic cu călcâiul în încuietoarea ușii care se dezmembră cu 
totul, iar ușa se deschise larg. Marc intră înăuntru, cu pistolul sus, aproape 
de piept, Și îi strigă numele. 

Surferul de douăzeci și ceva de ani pe care îl văzuse mai devreme în 
acea zi năvăli furios în cameră de pe balcon, ţinând o sticlă de bere în mână. 
Apoi văzu pistolul din mâna lui Marc Și furia îi dispăru într-o clipă. 

— Uau! Ce naiba? 

Avea un accent scoţian aspru Și obrajii îi erau înroșiți. 

— Înapoi! 

Marc îndreptă pistolul spre el și aruncă o privire rapidă printr-o ușă 
laterală în baia mică și murdară. Nu era nici urmă de Kara, nici acolo, nici 
altundeva. Totul părea greșit. 

Înaintă, ţinând pistolul nemișcat. 

— Unde este ea? 

— Ce? Unde e cine? 

— Kara! Marc rosti numele ei cu năduf. Nu te juca cu mine, amice! Te-a 
luat azi de la aeroport! Te-a adus aici! Ce i-ai făcut? 

Surferul avea mâinile ridicate, ţinând în continuare berea într-una din 
ele. 

— Ce? repetă el, negând din cap Și clipind nervos. Nu. Nu cunosc nicio 
Kara, amice. Nu am fost la aeroport! Sunt aici deja de o săptămână! 

Instinctul îi spunea lui Marc că ceea ce auzea era adevărat, dar era încă 


nesigur. 

— În genunchi. 

— Nu, te rog... 

— Pune-te naibii în genunchi! urlă el către celălalt bărbat cu suficientă 
forță încât să-l facă să-i scape sticla din mână Și să-l asculte. Faci Și tu parte 
din asta? întrebă Marc. Știi despre Wetherby? 

Surferul dădu din cap, tremurând în timp ce vârful pistolului se apropia. 

— Uite. Cred că ai niște probleme, bine? Dar eu n-am nicio legătură cu 
ele! Bărbatul era clar îngrozit. Am fost în această cameră toată săptămâna! 
Am venit pe cont propriu! Nu e nicio fată aici, bine? Trase aer în piept Și 
făcu semn din cap spre masă. Nu mă interesează fetele, înţelegi? 

Marc își cobori privirea Și văzu un laptop deschis, cu muzică dance 
ieșind din difuzoare și un autocolant mare în formă de steag cu culorile 
curcubeului lipit în colţ. Făcu o pauză și camera de deasupra ecranului îi 
atrase atenția. 

— Ai... avut asta pornită tot timpul cât ai fost aici? 

Surferul dădu din cap. 

— Vorbesc pe Skype cu bunica, în fiecare zi. Înghiţi în sec, iar în ochii 
săi mari Și panicați se putea citi frica. Ascultă, ia ce vrei. Bani, pașaport, 
calculator... Nu te voi opri... 

Dar Marc nu-l auzea. În schimb, toate comentariile pe care Kara le 
făcuse îi reveniră deodată în minte. 

Derulăm această operațiune sub un protocol izolat. 

M-am gândit că ar fi o acoperire bună. 

Apelurile către Rubicon sunt directionale prin laptopul meu momentan. 

Lăsă pistolul jos, se uită în laptop și apoi îl închise furios. Muzica încetă. 

— Ea nu este aici. 

— Asta tot încerc să-ţi spun, amice! 

— Nu, se întoarse Marc, dând din cap. Ea nu a fost niciodată aici. 

Se simţi ca un prost. 

De când se despărţise de ea în Franţa, Kara Wei fusese doar o voce în 
urechea lui, dar ar fi putut să-i trimită acel semnal de oriunde. Ce dovadă 
avea că ea plecase de fapt la Torino și apoi zburase în Malta, așa cum 
făcuse el? Niciuna. Ea ar fi putut să-l monitorizeze prin intermediul 
spyPhone-ului Și el nu ar fi știut niciodată. 

Puse totul cap la cap Și își dădu seama cum îl indusese în eroare. Kara 


era un hacker desăvârșit și ar fi fost o joacă de copii pentru ea să intre în 
laptopul unui călător ghinionist. Probabil că găsise datele surferului în 
registrul hotelului Nova Și pătrunsese în calculatorul lui prin rețeaua Wi-Fi 
nesigură a clădirii pentru a-l monitoriza. Amărâtul acesta devenise, fără să 
ştie, acoperirea Karei, nimic mai mult decât o piesă de recuzită cu care să-l 
facă pe Marc să creadă că ea era aproape. 

Odată cu briza care intra pe fereastra deschisă de la balcon, se auzi Și 
sunetul sirenelor de poliție, apropiindu-se. 

— Pe tine te caută, nu? spuse surferul. 

— Da, răspunse Marc Și plecă în fugă. 

Își recuperă echipamentul din camera de hotel și luă liftul de serviciu 
până la parter, ieșind din clădire prin spate, luând-o pe coridoare înguste cu 
cutii de hârtie igienică și materiale de curăţenie stivuite pe lângă pereti. 
Marc ştia că nu putea risca să se întoarcă la Maruti-ul închiriat. Probabil că 
poliția malteză îl urmărise de la spital până la hotel Nova, așa că fură un 
scuter Peugeot XR6 care fusese lăsat neasigurat pe aleea din spate, și care îl 
scoase pe străzile din cartierul Sliema. 

Îndepărtându-se de zona turistică, Marc găsi un refugiu pe autostrada de 
pe coastă, unde se putea opri să-și tragă sufletul. 

Încerca să înţeleagă ce se întâmplase, când din interiorul rucsacului se 
auzi un ton de apel. Marc scotoci prin el și găsi telefonul de la Rubicon. 
Cărămida neagră de sticlă și metal prinsese din nou viaţă. Pe ecran, apărură 
scrise cu un roșu aprins cuvintele Apel Prioritar. 

Apăsă tasta de răspuns cu prudenţă, Și duse telefonul la ureche. 

— Kara! Domnule Dane. Simţi o greutate în vocea fermă a lui Ekko 
Solomon, pe care nu o mai întâlnise până atunci. În sfârșit. Sunteţi singur! 

— Sunt doar eu, răspunse el la întrebare, încruntat. Poate să-mi spună Și 
mie cineva ce naiba se întâmplă? 

— Ascultati cu atenţie, spuse Solomon. Am reușit acum să obținem iar 
informa ii privind locul în care vă aflați. Se fac aranjamente să vă scoatem 
de acolo chiar în momentul acesta. Trebuie să încetați orice activitate în 
care sunteți implicat. Abandonaţi totul și întoarceţi-vă imediat la birou. 
Acest ordin înlocuiește toate ordinele anterioare. Mă întelegeti, domnule 
Dane! 

— Da, începu el, confuzia lui crescând. Dar unde este Kara? Ce s-a...? 

Solomon îl întrerupse înainte să-și poată termina propoziția. 


— Acţiunea la care participaţi nu este o operațiune aprobată. Respectaţi 
protocolul. Mergeţi la aeroport Și părăsiți locul acela imediat. Apoi, se mai 
gândi Și adăugă. Vă voi explica totul în persoană. Până atunci, continuaţi 
asa cum vi s-a ordonat. 

Apelul se încheie și Marc se uită la ecranul negru, îngrijorat Și nesigur. 


Capitolul 6 


Luminile se stinseră în centrul orașului San Francisco, una după alta. 
Pana de curent se răspândi ca un val silențios prin clădiri și pe străzi, de 
parcă o mână uriașă ar fi aruncat un Șuvoi de cerneală neagră pe hartă. 
Raza crescu Și cuprinse mai întâi zece străzi, apoi douăzeci, apoi o sută, 
două sute și a continuat să se extindă. Energia electrică se întrerupse de-a 
lungul golfului în sus spre Telegraph Hill și în jos pe lângă Mission Și 
Haight. Celebrele tramvaie din oraș se opriră brusc, semafoarele se stinseră, 
provocând zeci de accidente, deoarece șoferii reacționară prea încet la 
întunericul neașteptat. 

Niciun loc nu scăpă de bezna apărută subit. Fiecare clădire conectată la 
reţeaua electrică se întunecă instantaneu. Blocurile de birouri Și hotelurile 
deveniră spaţii sumbre, ca niște morminte. Lifturile se opriră, blocând 
pasagerii înăuntru Și, în absenţa luminii, un potop de panică se răspândi la 
fel de repede cum se răspândise întunericul. 

Generatoarele și bateriile de rezervă, programate să pornească atunci 
când sursa de alimentare a orașului nu mai funcționează, nu se activară, 
întrucât codul complex Și viclean care se răspândise prin reţeaua de 
contoare inteligente se alimenta dintr-un flux de date false ce replica 
funcționarea normală a reţelei. Alte semnale de comandă și control 
pătrunseră în reţeaua de alimentare cu energie electrică din California, 
împiedicând orice fel de resetare automată. 

Străzile începură să se sufoce pe măsură ce vehiculele se opriră, iar altele 
se ciocniră. Oamenii ieșiră din clădiri, fluturând smartphone-urile pentru a 
face puţină lumină, chiar dacă turnurile de telefonie mobilă din oraș nu mai 
funcționau și le izolaseră de restul lumii. 

San Francisco era un oraș al celor pregătiţi — nu puteai să trăieşti într-o 
zonă cu cutremure ȘI să nu fii pregătit pentru un dezastru — deși nu fusese 
niciun cutremur, niciun avertisment cu privire la un Șoc iminent, oamenii 
ieșiră pe străzi înfricoșați că pământul ar putea începe să li se miște sub 


picioare. 
x 


În subsolul hotelului care nu era încă deschis, raze de lumină albă 
strălucitoare veneau din toate direcţiile în timp ce Sfințu-Soldaţi adunaţi 
acolo își activau lanternele frontale, montate pe cap. Lucy se dădu înapoi, 
trăgându-l și pe Malte în umbra întunecată din spatele unuia dintre stâlpu 
de susţinere. 

— Reţeaua de energie electrică... șopti Malte. Din întregul oraș...? 

— Nu știu, Șopti ea. 

Râsul aspru al lui Crossman răsuna din pereţii de beton ai parcări 
subterane. 

— Ascultaţi! auziți asta? Lucy îl văzu îndreptându-se înapoi spre 
ambulanţă. În timp ce mergea, trase pe el jacheta unui paramedic. Ah, ei 
Știu că se apropie momentul judecății! 

Lucy auzea, Și chiar foarte bine. Afară, pe străzi, un cor de claxoane de 
mașini, strigăte și ţipete umpleau aerul. Haosul pe care și-l doreau 
Crossman Și oamenii săi izbucnise; acestea erau primele scântei ale unui 
incendiu care putea cuprinde întreg orașul dacă nu era oprit. 

— Pregătiţi-vă! strigă Crossman ȘI îi făcu semn unui alt bărbat. Lucy îl 
zări pentru o clipă pe ticălosul acela tatuat în lumina unei lanterne. Bullock, 
ia o echipă Și du-te să le oferi câtorva iertare pentru păcatele lor! 

Celălalt bărbat dădu din cap. 

— E timpul să umplem niște morminte, scuipă el, mobilizându-se pentru 
violenţa iminentă. 

— Eu mă duc spre ambulanță, rosti Lucy printre dinți, ţinând în mână 
pistolul-mitralieră furat. Tragem în cauciucuri, în motor, Și nu se mai duc 
nicăieri... 

— Bomba... începu Malte. 

— N-am uitat de ea, spuse Lucy, Știind foarte bine ce fel de distrugeri 
îngrozitoare ar putea provoca dispozitivul termobaric improvizat. Acoperă- 
mă! 

Lucy țâșni din spatele stâlpului de beton Și fugi, dar în timp ce se 
apropie prin întuneric de ambulanţă, girofarul vehiculului prinse viaţă. O 
lumină infernală, pâlpâitoare, de un roșu-aprins, lumină totul, iar Sfinții- 
Soldaţi ce păreau niște marionete cu mișcări sacadate, o văzură pe Lucy, 
care nu mai era la adăpost, ci stătea acolo, în câmp deschis. 

— Intrus! strigă cineva ȘI toate pistoalele se îndreptară în direcția ei. 

Ea reacționă fără să se gândească. Declanșă o rafală de foc automat, 


împușcăturile zăngănind la trecerea prin amortizorul improvizat din vârful 
armei. 

Din întuneric, arma lui Malte se alătură luptei și Sfințu-Soldaţi începură 
să tragă Și ei imediat cu sălbăticie, cei mai mulți dintre ei ţintind în direcția 
ei. Lucy auzi un strigăt de durere și zări o siluetă într-o haină lungă 
smucindu-se Și învârtindu-se. Prins în mijlocul unui schimb de focuri fatal, 
curierul căzu la pământ, cu trupul sfâșiat de gloanţe, lansate fără să se țină 
cont de cine ar putea fi în cale. 

Lucy se aruncă la pământ Și lovi podeaua cu un geamăt în timp ce făcu o 
tumbă. Gloanţele îi treceau pe deasupra capului, în timp ce încercă să se 
ridice înapoi în picioare Și să o ia la fugă. În spatele ei, auzi zdrăngănitul 
pistolului-mitralieră al lui Malte și gloanţele care pătrundeau prin spațiul 
luminat în roșu Și treceau prin ușile minivanurilor parcate. 

— Prindeţi-o pe căţeaua aia! urlă Crossman. 

— Du-te, du-te! strigă Bullock, tipul cu tatuajele din închisoare. Mă 
descurc! 

Lumina girofarului își schimbă poziția când ambulanţa începu să se 
miște, iar Lucy trase spre ea, ţintind spre cauciucuri — dar pistolul- 
mitralieră scoase un sunet înfundat Și se blocă pe loc. 

— La naiba! Ea smuci piedica pentru a scoate cartușul care se blocase, 
dar o umbră se apropie de ea și Bullock o izbi pe Lucy cu o forţă brutală, 
care o făcu să se clatine. La impact, pistolul-mitralieră inutil îi scăpă Și 
ridică mâinile pentru a bloca loviturile despre care știa că vor urma. 

Lumina albă din lanterna frontală a lui Bullock o orbea Și pentru o 
secundă a crezut că avea să o împuște, dar, în schimb, fostul pușcăniaș îi 
aplică o îmbrăţișare de urs din faţă și o strânse tare. Mușchii lui denși, 
întăriţi în închisoare o sufocau. El răcni de la efort, iar picioarele lui Lucy 
părăsiră podeaua, în timp ce o ridică. 

Ea auzi schimbul de foc de la distanţă dintre ceilalți Sfinți-Soldați și o 
forma neclară de undeva de lângă stâlpul unde îl lăsase pe Malte, dar aerul 
îi țâșni din plămâni când strânsoarea lui Bullock deveni Și mai puternică Și 
o forță să expire. 

Mâna lui Lucy se zbătea în căutarea unui punct sensibil, dar neavând 
foarte mult loc de manevră, reuși doar să rupă cămașa lui Bullock, lovindu- 
ineficient în stomac. Îl auzi râzând, cu respiraţia fierbinte pe gâtul ei gol. 
Nu părea un unghi bun ca să îi aplice o lovitură paralizantă între picioare, 


iar el râse de ea în timp ce storcea viața din ea. 

Apoi degetele ei lungi atinseră vârful unui revolver aflat în tocul de la 
Șoldul lui, îl prinse Și trase de el, scoțându-l de acolo. 

— Ah, nu, nu pui mâna pe ăsta! 

Bullock bombăni, încercând să îi ia arma Și începură să se lupte. Lucy 
nu putu ridica pistolul cu mai mult de un grad sau două. El o prinsese de 
mână, iar strânsoarea lui era ca o menghină care urma să o zdrobească. 
Vârful revolverului rămase îndreptat spre pământ, incapabil să găsească o 
ţintă. 

Lucy strânse din dinţi și încercă o mișcare. Îl lovi pe Bullock în tibie, iar 
el scoase un sunet de durere și pentru un moment slăbi din strânsoare. Fu 
suficient pentru ca ea să îndrepte vârful pistolului înapoi spre piciorul lui și 
să apese pe trăgaci. Glonţul răsună puternic Și trecu prin bocancul lui 
Bullock, împrăștiind sânge Și oase pe podea. 

El ţipă și îi dădu drumul, înjurând de mama focului. Lucy se răsuci rapid 
Și îl lovi peste faţă cu patul revolverului, făcându-i cartilajul ţăndăn și 
rupându-i nasul. Fostul pușcăriaș căzu la pământ. 

Ea trase aer în piept când unul dintre minivanuri porni. Sfinţii-Soldați 
zăceau împrăștiați pe jos, morți sau răniți, ca dovadă a abilităţilor lui 
Malte. Ceilalţi fugiseră, dispărând pe străzile întunecate în urma 
ambulanţei. 

Finlandezul o privi din spatele volanului minivanului. 

— Hai, strigă el. 

— Da... 

Ea îi aruncă o privire lui Bullock, apoi sări în vehicul, iar Malte băgă 
mașina în viteză și porniră cu un scârțâit de roți, trecând de bariera ridicată, 
luând-o în sus pe rampă Și ieșind apoi către Fremont Street. Lucy era 
supărată că îi lăsase pe nemernic Și pe colegii lui în urmă, dar ei nu erau o 
prioritate. 

Îndesând revolverul în buzunarul jachetei, își luă smartphone-ul Și văzu 
mesajul Fără semnal clipind pe ecran. Ea vru să-i trimită un mesaj lui 
Gonzalez, dar fără nicio reţea operaţională nu exista nicio modalitate de a 
lua legătura cu el. 

— Acolo. 

Malte arătă în faţă, iar Lucy zări luminile roșii care se diminuau în timp 
ce ambulanţa se îndepărta de ei. El avea piciorul pe acceleraţie, dar 


minivanul nu era construit pentru a prinde viteze mari Și aveau impresia că 
se târau prin noroi pentru a prinde celălalt vehicul din urmă. 

Hotărâți să continue urmărirea, trecură pe lângă feţe înspăimântate și 
mașini blocate, iar Lucy încercă să-și amintească harta străzilor din oraș. 
Piaţa în aer liber care era ținta Sfinților-Soldaţi era la mai puțin de zece 
străzi distanță. Plănuiau să se sinucidă intrând cu ambulanţa în mulțimea de 
acolo pentru a detona dispozitivul? Crossman nu părea genul care să se 
sinucidă pentru cauza lui, dar totuși stomacul i se strânse și se îngrozi 
gândindu-se la ce daune ar putea provoca bomba termobarică asupra 
corpurilor neprotejate. 

— Ține-te bine, avertiză Malte, intrând cu viteză într-o intersecţie 
blocată. Ocoli un camion oprit Și împinse o altă mașină din drum, 
provocând o ploaie de scântei galbene la contactul cu aripa vehiculului. 

Lucy se zgâlţâi pe scaun și se uită în Jur, găsind pistolul-mitralieră pe 
care îl folosise Malte. Verifică încărcătorul — mai aveau o treime din 
cartușe, poate suficiente pentru câteva împușcături — Și desprinse 
amortizorul improvizat din filtrul de ulei, aruncându-l pe bancheta din 
spate. 

— Trebuie să-i elimin înainte să ajungă la ţintă. Nimic altceva nu va 
funcţiona. 

— De acord. Malte avea privirea aţintită spre strada întunecată din faţă 
Și lumina de la farurile minivanului. Puteau vedea ambulanţa albă în fața 
lor, dar pe măsură ce se apropiau de ea, secundele deveneau lungi și 
chinuitoare. 

Lucy se ridică de pe scaunul pasagerului, trecu în spate, pe rândul din 
mijloc al minivanului Și deschise ușa laterală. Ușa alunecă în spate, iar 
vântul năvăli în mașină, în timp ce treceau printr-un pasaj subteran. Malte 
apăsa încontinuu pe claxon, împrăștiind pietonii speriaţi din faţa lor și 
menținând viteza. 

Lucy se sprijini de cadrul mașinii pentru a obţine o poziție stabilă și 
ridică pistolul-mitralieră, sprijinindu-l de umăr. Urma intersecţia cu Mission 
Street Și de acolo avea să fie drum drept până la Grădinile Yerba Buena. Nu 
putea aștepta ocazia perfectă să acționeze. Trebuia să facă asta acum. 

Mitraliera se smuci în mâna ei când apăsă pe trăgaci Și văzu gloanţele 
făcând scântei la impactul cu partea din spate a ambulanţei. Luminile din 
spate explodară Și cauciucul din stânga spate fu afectat. Vehiculul derapă 


puțin, dar își menţinu viteza, apoi viră brusc spre dreapta, înainte de 
intersecția cu Mission Street. Ambulanţa se strecură printre gloanţe și Lucy 
trase din nou cu mitraliera înspre ea, dar odată ce gloanţele se terminară, își 
dădură seama de ce vehiculul virase mai devreme decât se așteptaseră. 

În faţa lor apăru un troleibuz MUNI lung și argintiu, care blocase 
intersecția când se întrerupsese curentul. Malte trase cu putere de volanul 
minivanului Și Lucy fu împinsă pe spate. Pentru o secundă, ea crezu că 
vehiculul înalt se va înclina prea mult și se va răsturna, dar Malte trase de 
volan reușind să iasă din virajul acela dificil — dar nu înainte să treacă atât 
de aproape pe lângă autobuz încât ușa laterală să fie smulsă și aruncată pe 
stradă. 

Ambulanţa era încă în mișcare, dar afectată de cauciucul care explodase. 
Bucăţi negre de cauciuc erau aruncate în urma sa, iar capacul roții se 
dezintegra. Malte aduse minivanul foarte aproape de vehicul și îl lovi din 
spate, dar nu reuși să-l încetinească. Câteva gloanţe trase din cabină 
sparseră parbrizul minivanului, făcându-l să semene cu o pânză de păianjen. 
Ambulanţa viră când se apropie de o intersecție plină de mașini și urcă pe 
bordură. Minivanul o urmă Și intrară iar pe șosea. 

Urma 2nd Street Și asta însemna că erau la doar câteva minute distanţă 
de grădini. Lucy se trase spre ușa deschisă Și strigă la Malte. 

— Du-te în dreptul lor! 

Lucy nu aşteptă răspunsul lui, se prinse de marginea acoperișului Și se 
împinse în sus, în afară, vântul zdruncinând-o în timp ce se căţără pe 
mașină. Se mișca precum o gimnastă, avea mișcări rapide, ignorând 
tensiunea din mușchii braţelor. 

Minivanul ajunse în dreptul ambulanței, atât de aproape încât făceau 
schimb de vopsea Și fragmente de plastic. Un glonţ provocă o scânteie alb- 
gălbuie când fu tras de cineva din cabina ambulanţei. Lucy luă asta ca pe un 
semnal că e momentul să acţioneze, așa că sări pe acoperișul plat al 
vehiculului de urgență. 

Metalul de sub ea se distorsionă Și pârâi, iar ea se prinse de girofarul ce 
producea lumina intermitentă roșie-albă, pentru a se trage înainte. Ea văzu 
cum ușa din față de pe partea pasagerului se deschide și o siluetă în jachetă 
de paramedic se ridică, stând pe scaun Și răsucindu-se pentru a o putea 
împușca. Crossman. 

O înjură, ţintind cu o mână, Și agățându-se de scaun cu cealaltă. Pistolul 


scoase un sunet puternic Și ea simţi o durere ascuţită atunci când glonțul îi 
perforă piciorul. 

Fără avertisment, șoferul frână și vehiculul încetini, iar Lucy aproape 
că-și pierdu echilibrul. Ea se deplasă înainte pe acoperișul alunecos Și 
direct spre Crossman. El reacţionă prea lent, iar ea îl lovi din reflex, 
trăgându-i un pumn stângaci în cap. El o lovi în coaste cu revolverul mare, 
dar Lucy îl prinse de braţ. Singurul lucru care îi ţinea în echilibru era 
greutatea celuilalt. Apoi ea îl smuci ȘI el își pierdu stabilitatea. 

Crossman urlă furios când căzu Și se izbi cu faţa de șosea. Lucy îi zări 
brațul Și umărul dispărând sub roata din dreapta spate a ambulanţei, 
vehiculul făcând un salt când trecu peste el. Ea simți că ambulanta 
încetinește, șoferul neștiind cum să procedeze. 

Lucy nu ezită. Se grăbi să intre în cabina ambulanţei pe ușa deschisă, cu 
picioarele înainte. Sfântul-Soldat care conducea o privi uimit Și ea îl lovi cu 
piciorul în față, dându-l cu capul de geam. Ambulanţa se opri clătinându-se 
ȘI, ca să fie sigură, Lucy îl mai lovi o dată pe șofer, înainte de a-l arunca pe 
stradă. 

Malte opri Și el minivanul în apropiere și strigă către ea. 

— Eşti bine? 

— Lasă-mă pe mine, răspunse ea. Încărcătura... Tremurând de la 
adrenalină, Lucy se aplecă peste spătarul scaunului pentru a privi în 
compartimentul din spate. Cilindrii de hidrogen și bomba FAE erau încă în 
stare bună și ea văzu o lumină verde de la ceea ce trebuia să fie un 
mecanism de declanșare. Nu zări niciun cronometru cu numărătoare 
inversă, doar o grămadă de fire care conectau componentele electronice Și 
declanșatorul. Hardware-ul îi era străin, iar inima îi stătu în loc. Lucy era 
lunetistă, putea să spargă uși Și să apese pe trăgaci. Nu era specialistă în 
dezamorsarea bombelor, nu se pricepea la partea tehnică. 

— La naiba, Marc, spuse ea pe sub nas. Unde e britanicul ăla nătărău 
când am nevoie de el? 

Ea zări ceva întins pe jos și se întinse să-l ia. Era tableta digitală argintie 
pe care curierul o adusese teroriștilor. Era deteriorată, ecranul se spărsese, 
dar poate mai existau date pe ea pe care le-ar putea recupera. 

— Ia asta! Lucy se aplecă pe fereastră și aruncă tableta în minivan, pe 
scaunul pasagerului. O să... 

Ea încetini. Zece secunde sau zece minute. Nu exista nicio modalitate de 


a Şti cât timp avea până când dispozitivul se va detona. Singura ei 
certitudine era că Sfinţii-Soldaţi nu o construiseră degeaba. Urma să 
explodeze și nenumărați oameni puteau muri. 

— Nu, vociferă ea. Nu azi. 

Lucy se urcă la volan și băgă ambulanţa în viteză, apăsând pe 
acceleraţie. Roţile vehiculului se învârtiră Și vehiculul dădu în marșarier Și 
se roti pentru a se întoarce pe drumul pe care veniseră. Băgă schimbătorul 
în viteza întâi Și acceleră înapoi pe Mission Street. Cu sirena urlând ca un 
cor de iele și girofarul proiectând lumina când albă, când roșie, Lucy 
transformă ambulanţa într-o rachetă ghidată. Apăsă pedala în podea și se 
aplecă înainte pe volan. 

Clădirile de apartamente întunecate și blocurile de birouri se întindeau 
de o parte și de alta a vehiculului, de parcă s-ar fi aflat pe fundul unui 
canion mărginit de ziduri tăioase de obsidian. 

O usturau nările de la mirosul de ou stricat care venea de la hidrogen și 
mirosul puternic al materialului explozibil. Lucy încercă să nu se gândească 
la puterea distructivă monstruoasă din bomba improvizată, menținându-și, 
în schimb, ochii concentrați asupra drumului din faţă. În depărtare, putea 
vedea unde se termina Mission Street, Și dincolo de ea strălucirea lunii 
joase în apele golfului San Francisco. 

Zări iar troleibuzul blocat Și îl ocoli cu o mișcare unduitoare, rapidă ca o 
săgeată, dar ambulanţa era grea și dezechilibrată din cauza cauciucului 
deteriorat din spate, așa că Lucy simţi că începe să piardă controlul. Derapă 
Și intră într-un Şir lung de scutere parcate, făcându-și drum printre ele, 
răsturnând vehiculele lăcuite pe două roți de-a lungul benzilor de pe șosea. 

Lucy se luptă din răsputeri să mențină controlul în derapaj Și redresă 
ambulanta. Aproape am ajuns. 

Nu avea un plan în cap, nu chiar. Era mai degrabă un instinct, o acţiune 
improvizată în ultima secundă, alimentată de o panică ascunsă cu greu. 
Genul de risc nebunesc pe care și l-ar asuma Dane, nu eu, îȘi spuse ea. 
Lucy nu voia să piară din cauza influenţei proaste a britanicului nechibzuit 
asupra ei. Dar iată-mă... 

Ambulanţa ţâșni din Mission Street și intră în intersecţia cu strada 
Embarcadero, împrăștiind pietonii îngroziți din faţa ei. Lucy îndreptă 
vehiculul greoi spre pasarela 14 și trecu printr-o poartă cu zale. Drumul se 
cam termina aici. 


Deschizând ușa șoferului cu piciorul, Lucy văzu în ceaţă o punte și se 
aruncă spre ea. La impactul cu solul se rostogoli, simțindu-și jacheta cum 
se sfâșie și se rupe, iar sângele îi udă faţa. În spatele ei, motorul ambulanţei 
scoase un sunet muribund când vehiculul trecu printr-o barieră de lemn de 
la capătul debarcaderului Și se prăbuși în apele golfului. 

Pentru câteva clipe pierdu noţiunea timpului. Nu știa cât timp trecuse — 
dacă erau secunde sau minute. 

Oamenii alergau să o ajute. Nu. Nu. Trebuiau să fugă de acolo. Nu se 
terminase încă. 

Lucy se ridică cu greu în picioare Și scoase revolverul din buzunar, 
ridicându-l spre cer. Ea trase în aer, sperând că împușcăturile îi vor 
îndepărta pe buni samariteni care veneau să o ajute. 

Șchiopătând, forţându-se să alerge, Lucy se îndepărtă cât putu de 
ambulanţa care se scufunda. O armă termobarică funcționa doar atunci când 
putea dispersa un aerosol mortal de material exploziv pentru detonarea sa 
secundară, iar Lucy spera că scufundarea ei în apă de mare era suficientă 
pentru a neutraliza acel efect letal. Dar încărcătura principală ar putea în 
continuare să explodeze și să curme vieți... 

În timp ce acel gând se derula în capul lui Lucy, un val de aer și căldură 
o izbi în spate și o împinse în față. Explozia lumină debarcaderul ca un 
fulger de vară și ea se împiedică de un zid jos. 

Lucy se întoarse Și văzu un ghemotoc de fum dens Și negru ridicându-se 
din apă, încadrat de luminile care se aprindeau din nou de-a lungul 
îndepărtatului pod Bay Bridge. Picături de apă și așchii din debarcaderul de 
lemn cădeau în jurul ei. În cele din urmă, Lucy Şi-a permis să se sprijine de 
un perete Și să tragă puţin aer în piept. Îi era preu să se concentreze din 
cauza zgomotului din urechi. O umbră o acoperi și observă că Malte stătea 
deasupra ei. 

— Eşti rănită? 

Gura lui se mișca, dar ea nu auzea cuvintele. 

— Nu aud nimic, spuse ea, atingându-și lobul urechii. Apoi izbucni într- 
un hohot de râs aspru. Am fost nechibzuită. 

Malte făcu un semn sarcastic din cap Și o ajută să se ridice, îndreptându- 
se spre mașină. Mai multe girofaruri, albastre de data aceasta, Și 
reflectoarele elicopterelor Gărzii de Coastă se apropiau de debarcader. 

== ji așteptăm? Malte făcu semn spre mașinile de poliţie îndepărtate. 


Lucy văzu că avea tableta deteriorată în cealaltă mână, și ghici întrebarea 
pe care nu o rostise. Îi predăm asta lui Rowan și Gonzalez? 

Îndreptându-se, ea luă tableta de la el Şi scoase capacul rupt din spate. 

— Ai un cuţit? întrebă ea, întinzând mâna. 

Îi dădu un briceag Și Lucy găsi rapid bateria tabletei pe care o tăie, 
pentru a se asigura că niciun program de ștergere a fișierelor nu poate fi 
rulat pentru a șterge conținutul acesteia. Nu așteptăm, îi spuse Lucy, urcând 
în dubă. Acești ticăloși fanatici au primit ajutor Și vreau să aflu de la cine. 

x 

Părăsind Malta, Marc opri mai întâi în Tunis Și abia apoi trecu Marea 
Mediterană spre Nisa, pentru a se asigura că autoritățile locale nu îl 
urmăriseră după ce părăsise insula. 

Puse pașaportul olandez pe care îl folosise direct într-o pungă de ardere 
de îndată ce părăsi zona de sosiri a aeroportului. Însă, doar ce făcu câțiva 
pași în Franţa, Și deja văzu doi bărbaţi venind unul din stânga, altul din 
dreapta, care îl înconjurară. 

Nu le știa numele și nimeni de la Rubicon nu se gândise vreodată să i le 
spună. Făceau parte din personalul de securitate al lui Ekko Solomon. 
Ambii erau musculoși, îmbrăcaţi în costume Brioni negre, purtau ochelari 
închiși la culoare, aveau capul ras Și niciun pic de umor. Ai fi zis că erau 
făcuți din aceeași matriță într-o fabrică de băieţi duri, se gândi el, singurul 
lucru care îi diferenția fiind culoarea pielii. Unul dintre ei avea bronzul roșu 
al unui fermier, celălalt arămiu. Făceau mișcări puține, calculate, și cu o 
oarecare lentoare, Marc își dădu seama alarmat că îl tratau ca și cum ar fi o 
potenţială ameninţare. 

— O să-mi spuneţi ce se întâmplă? 

Pusese întrebarea către amândoi în timp ce îl flancau în soarele după- 
amiezii. 

— Procedura de alertă este în vigoare, spuse Fermierul. 

— Veţi fi informat când ajungem la birou, adăugă Arămiul. Și acestea 
fură singurele lor cuvinte. 

Marc se urcă în spatele unui Mercedes GLS care aștepta și Fermierul 
conduse, în timp ce celălalt bărbat stătea lângă el, tăcut și impasibil. 

Marc trase un pui de somn pe drumul până la Monaco, Și când ajunseră, 
soarele se pregătea să apună. Dormise câteva ore Și în timpul zborului, dar 
nu 1 se părea că fusese suficient. De fiecare dată când îl lua un somn adânc 


ca să se poată odihni cu adevărat, se trezea imediat îngrozit de ceea ce se 
întâmplase în Malta Și întrebându-se unde dispăruse Kara Wei. 

Bulevardele celui mai scump oraș-stat de pe planetă erau aglomerate, iar 
GLS-ul se strecură rapid prin trafic spre cartierul de afaceri și clădirile de 
birouri de pe Avenue de Grande Bretagne. Sediul grupului Rubicon din 
Europa era într-o clădire modernă de oţel și sticlă, care se ridica printre 
clădirile ce se întindeau pe dealurile din Monaco — cele cu ţiglă roșie ale 
familiilor vechi cu bani Și cele cu faţade decorate cu stuc ale celor proaspăt 
îmbogățiţi. Majoritatea etajelor inferioare erau utilizate de departamentele 
care gestionau principalele interese de afaceri ale organizației Rubicon — 
minerit și construcţii, biotehnologie și aviaţie, precum și o ramură de 
contractor militar privat mai vizibilă. Nivelurile superioare erau rezervate 
pentru apartamentele private ale lui Ekko Solomon Și un centru de 
operaţiuni al Diviziei pentru Situaţii Speciale. 

Marc se aștepta ca gărzile de corp să-l ducă acolo, dar liftul din parcarea 
de la subsol cobori în loc să urce, lăsându-l la un nivel de care nici măcar nu 
Știa că exista în clădire. 

Coridorul era placat cu panouri din beton Și oţel, puternic luminate, iar 
Marc se încordă încă o dată când cei doi bărbaţi îl conduseră într-o cameră 
securizată. Ușa se deschise Și îl văzu pe Henri Delancort așezat la o masă 
de metal, cu un scaun gol în faţa lui. Camera Și modul în care erau aranjate 
scaunele îi sugera clar că era vorba de un interogatoriu, iar Marc se opri 
imediat în prag. 

— Ce dracu” este asta? a întrebat el. Simţea înăuntrul său un amestec de 
oboseală și iritare Și se uită la asistentul lui Solomon. Te aștepți să-ţi fac 
probleme? 

Delancort oftă teatral Și își scoase ochelarii fără ramă, făcând o pauză 
pentru a-Și freca puntea nasului galic. 

— Avem deja mai mult decât suficiente probleme cu care să ne 
confruntăm. 

Tonul lui îl alarmă pe Marc. 

— Unde este Lucy? Și Malte? Li s-a întâmplat ceva? 

— Da, spuse Delancort ferm. Dar s-a rezolvat și sunt amândoi pe drum 
încoace. Dar asta nu are nimic de-a face cu conversaţia pe care trebuie să o 
avem. Cum Marc continuă să stea nemișcat, Delancort îi aruncă o privire 
aspră ȘI își puse ochelarii la loc. Te rog. Ia un loc ca să putem să punem 


lucrurile cap la cap, bine? Nu fi dificil. 

Arămiul puse o mână grea pe umărul lui Marc și se folosi de cealaltă 
pentru a-i indica drumul către scaun. Sugestia era evidentă. Așază-te, 
înainte să fii obligat să faci asta. 

Dădu din umăr pentru a-i îndepărta mâna Și se așeză pe scaunul liber. 
Arămiul îl urmă înăuntru, în timp ce Fermierul rămase afară, pe coridor. 

— Nu îmi place să fiu tratat ca un criminal, îi spuse el cu fermitate lui 
Delancort. 

Marc avea prea multe amintiri urâte din camere ca aceasta, amintiri 
despre acuzaţii și amenințări din partea propriului său guvern, de la foștii 
săi camarazi de la MI6. Unul dintre motivele pentru care venise să lucreze 
pentru Solomon și DSS fusese ca să scape de asta. Și iată, istoria se repeta. 

Delancort se juca cu manșetele sacoului de la costumul gri-argintiu. 

— Hai să trecem direct la subiect. Canadianul francez era zvelt Și se 
îmbrăca elegant, dar existase întotdeauna ceva la el care lui Marc nu-i 
plăcea. I se părea că sub faţada bine construită, dar falsă, de om relaxat se 
ascundea o persoană foarte calculată. Ştii unde este Kara Wei? 

— Credeam că Știu... Inspectă camera goală și văzu o cameră mică în 
care se oglindea în colțul opus. Credeam că e cu mine în Malta. Se pare că 
de fapt, nu era acolo. 

— Nu există nicio dovadă că ar fi ajuns pe insulă în ultimele două zile, 
confirmă Delancort. Ea a dispărut de pe radar în Franţa în același timp cu 
tine Și nu a mai reapărut. 

— Nu am dispărut de pe radar, insistă Marc. Am urmat ordinele tale. 

— Chiar așa? spuse Delancort, fără greutate în voce. Ai vorbit cu mine? 
Ai vorbit cu altcineva în afară de Kara? 

Marc deveni încordat. 

— Nu. 

— Explică-mi, spuse celălalt bărbat. Am pierdut contactul cu voi doi 
după ce am primit datele din GPS-ul lui Toussaint. Ai făcut o treabă bună 
acolo, apropo. Ne-ai făcut rost de niște informaţii foarte utile. 

— Bine. Marc tăcu pentru o clipă în timp ce-și organiza gândurile, 
punând în ordine faptele. Vorbi pe parcursul următoarelor cincisprezece 
minute Și Delancort îl ascultă în tăcere, trecând prin ceea ce se întâmplase — 
apelul neașteptat legat de noua misiune, investigația urgentă referitoare la 
uciderea lui Wetherby, urmărirea dronei, rețeaua de date ascunsă în carnea 


decedatului, toate acestea. 

Când Marc termină, Delancort ridică privirea spre cameră de parcă ar fi 
așteptat ceva, apoi se întoarse cu faţa la el. 

— Dacă ai minți în legătură cu toate astea, am ști asta. 

Marc își întinse mâinile. 

— Deci putem să încetăm cu asta acum? 

— Da, hai să facem asta, spuse categoric Delancort. Ai fost păcălit. Cred 
că toţi am fost. Kara Wei a trecut în tabăra adversă și te-a folosit pentru a 
obţine ceea ce își dorea. M-am gândit că poate lucrezi cu ea. Nu voi minti, 
am avut îndoielile mele cu privire la performanţa ta... 

— Serios? Marc nu se putu abţine să nu-l întrerupă. Nu observasem. 

Delancort se încruntă. 

— Am pus la îndoială competenţa ta. Să nu uităm că Khadir și 
Glovkonin sunt încă în libertate. 

Marc se încordă la pomenirea celor două nume. Khadir, un lider al 
celulei Al Sayf, jucase un rol esențial în construirea amenințării teroriste 
care îl adusese pentru prima dată pe Marc în orbita grupului Rubicon, iar 
oligarhul rus Pyotr Glovkonin îl conducea pe trădătorul din MI6 responsabil 
pentru ruinarea vieții lui Marc. Niciunul din ei nu plătise încă pentru ceea 
ce făcuse. 

— Dai vina pe mine pentru asta? bombăni Marc. Nu trece o zi în care să 
nu mă gândesc la ei. Și la ce mi-au luat. 

Delancort continuă de parcă Dane nu ar fi vorbit, mulţumit să obţină o 
reacţie de la el. 

— Dar dacă nu aș fi sigur de loialitatea ta, conversaţia asta ar merge 
într-o altă direcție. 

Marc scrâșni din dinți când simți ameninţarea nerostită din spatele 
acelor cuvinte, dar nu zise nimic, ci așteptă ca celălalt bărbat să continue. 

— Deci, să reluăm. Din câte știm, Kara a primit un e-mail automat, 
criptat, de la un server privat în timpul operațiunii din Chamonix. La câteva 
momente după sosirea acelui mesaj, ea a întrerupt comunicările cu Rubicon 
Și a făcut eforturi în mod activ pentru a ne împiedica să vă urmărim. Două 
sute de mii de euro au fost delapidaţi dintr-un cont al DSS, la scurt timp 
după aceea, de către o sursă necunoscută Și credem că este vorba de Kara. 
Făcu un semn neclar cu mâna în aer. Cât de operațiunea despre care mi-ai 
vorbit, această anchetă din Malta? Se pare că a fost pusă la cale de Kara pe 


cont propriu, după care ţi-a prezentat-o ţie drept o misiune legitimă venită 
din partea organizației Rubicon... 

— Ca să se asigure că o ajut, interveni Marc, ai cărui obraji începeau să 
se înroșească. Deci mi-a întins o cursă? Cu greu îi venea să creadă și se uită 
în podea, confuz și consternat. Ştiam că ceva e în neregulă... Mă tot întreba 
dacă am încredere în ea. 

— Ai avut. Delancort își înclină capul. Și acum iată-ne. Întreaga rețea 
Rubicon este în stare de asediu, în timp ce încercăm să ne asigurăm că Kara 
nu a încercat să obțină acces în altă parte sau să fure materiale de pe 
serverele noastre. 

— De ce ar face asta? Marc dădu din cap. Crezi că ne atacă? Asta nu are 
niciun sens! 

Ușa se deschise și orice răspuns ar fi putut da Delancort, el păli în 
prezenţa bărbatului care intră. Atât el, cât și Marc se ridicară în timp ce 
Ekko Solomon se opri în ușă, având o prezenţă impunătoare. 

Proprietarul și fondatorul Grupului Rubicon avea puțin peste cincizeci 
de ani Și părea sculptat din lemn de tec închis la culoare. Purta un costum 
rafinat, avea ochii duri Și cercetători, Și părea îngrijorat. 

— Aș vrea să cred că aveţi dreptate, domnule Dane. Solomon le făcu 
semn amândurora să se așeze, dar Marc rămase în picioare, stând ca pe ace 
iar. 

— Kara m-a lăsat să cred că misiunea avea de-a face cu Asociația, spuse 
el. M-a lăsat să cred asta, a știut cum să mă ia... El dădu din cap, furios pe 
el însuși. A făcut asta pentru că știa că voi mușca momeala Și nu o să mă 
mai uit cu prea mare atenţie la misiunea din faţa mea. 

— Regret că Kara s-a folosit de lucrurile pe care le cunoștea despre noi, 
spuse Solomon. Făcu semn cu capul spre monitor. Am auzit ce aţi spus. 
Probabil că nu a intenţionat niciodată să meargă în Malta. Credem că s-a 
îndreptat mai degrabă spre continent, în Europa, dar asta rămâne încă sub 
semnul întrebării. Este un foarte bun hacker. A lăsat o serie de urme false pe 
care încă suntem în curs de a le investiga. 

— Dacă credeţi că face asta pentru bani, vă înșelați. 

Marc vorbi fără să se gândească, cuvintele venindu-i din instinct. Modul 
în care s-a comportat... Cred că e mai mult decât atât, e ceva personal. 

— Instinctul dumneavoastră nu vă înșală, spuse Solomon sumbru. Kara 
Wei Și Alexander Wetherby se cunoșteau. Ea a fost anunţată de uciderea lui 


Și a ales să o investigheze folosind resursele companiei mele... și pe 
dumneavoastră, domnule Dane. 

Marc scoase reţeaua de date din rucsac Și le-o arătă. 

— A întrerupt orice legătură cu mine, odată ce a descărcat datele. S-a 
folosit de mine ca să le obțină. 

— Există anumite lucruri despre Kara Wei pe care nu le cunoști, remarcă 
Delancort. În primul rând, acesta nu este numele ei adevărat. 

Marc se uită la Solomon, îngrijorarea lui crescând. 

— Ce alte lucruri? 

— Ghost5. Ştiţi de acel grup. Solomon îi întâlni privirea. Având în 
vedere abilitățile dumneavoastră specifice în domeniul digital, domnule 
Dane, îmi imaginez că știți exact cine sunt aceștia. 

ÎI trecu un fior. 

— Am auzit de ei, recunoscu Marc. 

Numele aparținea unui grup de hackeri mercenari care deţineau un loc 
de top pe listele celor mai căutaţi infractori ale organizațiilor precum 
Comandamentul pentru Apărare Cibernetică al Statelor Unite, Centrul 
Guvernamental de Comunicatii (GCHQ), Serviciul Federal de Securitate 
(FSB) și Agenţia Naţională de Securitate (NSA). Ca Anonymous, doar că 
înlocuiești dorința pentru dreptate și justiţie cu cea pentru bani murdari. 

Numele lor era un joc de cuvinte. Ghost3 venea de la cuvântul ,„ Ghosts ”, 
care în lumea pasionatilor de jocuri video erau acei hackeri fantomă care 
pândeau pe la colţurile întunecate ale dark web-ului; iar „s”-ul de la final 
fusese înlocuit cu cifra 5 pentru că zvonurile sugerau că grupul fusese 
fondat de cinci membri. Existau povești conform cărora colectivul de 
hackeri interceptase niște date în America de Sud împotriva dușmanilor 
cartelului La Noche, ducând la uciderea a zeci de agenţi și informatori ai 
Agenției pentru Combaterea Drogurilor. Alte zvonuri înfricoșătoare 
sugerau că aceștia ar fi fost în spatele doborârii unui avion de pasageri în 
Ghana, ca parte a unui complot de a șantaja o mare companie aeriană. 

— Alexander Wetherby era membru al grupării Ghost5, spuse Solomon. 
Poate că a încercat să-i trădeze, sau poate că participa la una dintre 
operaţiunile lor din Malta. Oricum, informaţiile pe care le-am obținut din 
laptop-ul Karei arată, fără urmă de îndoială, că el făcea parte din grup. 

— Unde erau aceste date? întrebă Marc. 

— Pe o partiție ascunsă de pe hard drive-ul ei, remarcă Delancort. A 


neglijat să-l protejeze pe deplin... Poate pentru că toate acestea s-au 
petrecut în grabă. Asta sugerează că nu era pregătită corespunzător. 

Fiorul pe care îl simţise îi intrase în oase, pentru că Marc știa ce avea să 
urmeze. 

— Şi ea a făcut parte din Ghost5, nu-i așa? Înainte de Rubicon? spuse 
Marc. 

Delancort dădu din cap brusc și își potrivi ochelarii. 

— Ea părăsise grupul când a intrat în vizorul nostru. Am prins-o lucrând 
pe cont propriu, încercând să pătrundă într-unul dintre serverele noastre 
centrale din Senegal. 

— Și când anume aţi aflat că lucrase pentru unul dintre cele mai 
periculoase grupuri de hackeri de pe planetă? 

Lui Marc nu îi venea să creadă. Dacă chiar Și jumătate din zvonurile 
despre ei erau adevărate, Ghost5 avea la fel de mult sânge pe mâini ca orice 
alt grup terorist. 

— De la început. Delancort dădu din nou din cap. De ce crezi că am 
angajat-o? 

— Am construit Rubicon pe multe principii, continuă Solomon, înainte 
ca Marc să poată răspunde. Unul dintre cele mai importate este ispășirea 
păcatelor. În mod inconștient, mâna i se întinse spre gât. Nu se vedea, dar 
Marc știa că Solomon avea un lanţ la gât de care atârna trăgaciul unui pistol 
cu care el luase viaţa cuiva când era mult mai tânăr. Toţi cei pe care i-am 
adus în Divizia pentru Situațu Speciale au fost oameni care meritau o a 
doua şansă. Înţelegeţi asta la fel de bine ca oricare dintre noi, domnule 
Dane. Se întunecă la faţă. Kara... Mi-a spus că vrea să lase în urmă viaţa ei 
de dinainte. Atunci am ales să o cred. 

— Și acum? 

Solomon își întoarse privirea, lăsând întrebarea lui Marc în aer. Ekko 
schimbă o privire cu Delancort, iar Marc observă comunicarea tăcută între 
el. 

— Trebuie să discut cu șeful diviziei de contracte militare și de 
securitate declarate. Carantina ne creează probleme... Henri, vei restabili 
toate privilegiile și autorizațiile domnului Dane. Vreau să lucreze la o 
analiză a acelui dispozitiv. Arătă spre rețeaua de date. Este singurul indiciu 
pe care îl avem. 

— Domnule, sunteți sigur că...? 


Solomon nu îl lăsă pe Delancort să termine. 

— Sunt sigur, spuse el ferm. Amândoi știți ce aveți de făcut. La treabă. 
Ezită înainte de a pune o mână pe umărul lui Marc în timp ce se îndrepta 
spre ieșire. Dar mai întâi, dormiţi puţin. Am nevoie de dumneavoastră în 
formă maximă. 

Marc voia să argumenteze, dar era obosit și sentimentul de înverșunare 
din el se estompase. În cele din urmă, dădu istovit din cap și își ridică 
rucsacul. 

După ce Solomon plecă, Delancort îi zâmbi forțat peste masă. 

— Sper să nu iei personal preocupările mele de mai devreme cu privire 
la tine. 

— Du-te naibii, spuse Marc cu patos Și se îndepărtă. 


Capitolul 7 


— Bine ai revenit, spuse Delancort. 

— Încearcă să spui asta ca Şi când vorbeşti serios, răspunse Lucy în timp 
ce ieșea din lift. 

Ea șchiopăta puţin din cauza împușcăturii în picior, bandajul fiind prea 
strâns în jurul rănu superficiale Și inconfortabil. Malte o urmă îndeaproape 
Şi nu comentă. 

Asistentul lui Solomon li se alătură Și traversară puntea largă de lemn 
din atriumul centrului de criză al companiei Rubicon. 

— Am trimis un avion după tine, răspunse Delancort. Ce vrei mai mult 
de atât? 

— Am un răspuns destul de lung la această întrebare, îi spuse ea. Malte 
făcu semn din cap și se îndepărtă de ei, îndreptându-se spre zona 
rezidenţială. Dar e bine că am avut avionul. Altfel, am fi încă acolo. 

Pilotul personal al lui Solomon, un fost aviator al Forţelor Aeriene 
israeliene pe nume Ari Silber, se folosise de influența Grupului Rubicon în 
California pentru a-i scoate din SUA și a-i aduce înapoi în Europa, spre 
dezamăgirea agentului special Gonzalez de la FBI, care voia ca Lucy Și 
Malte să se supună unui interogatoriu complet despre ceea ce se întâmplase 
cu Sfinţii-Soldaţi. 

Până la urmă, găsiseră un compromis. Ari fu de acord să facă o oprire la 
Washington D.C. iar Gonzalez zburase cu ei, interogându-i pe parcursul 
zborului. Când aterizară la Dulles pentru a face plinul înainte de traversarea 
oceanului, agentul FBI avea toate informaţiile necesare pentru ca el și 
agentul Rowan de la Serviciul de Securitate să atace cu toate armele 
gruparea teroristă locală. 

Planurile Sfinţilor-Soldaţi de a ucide sute de oameni și de a acapara 
titlurile ziarelor cu cauza lor bolnavă fuseseră oprite, dar realitatea tragică 
era că aproape reușiseră. Norocul jucase un rol prea mare în oprirea 
detonării bombei lor termobarice improvizate, iar asta o ardea pe Lucy pe 
dinăuntru. Cineva fusese plătit să-i ajute pe teroriști să-Și promoveze cauza, 
iar ea voia să știe cine. 

Asociația, se gândi ea. Acesta era exact genul lor de operațiune — un atac 


în masă care se desfășoară prin intermediari, o lovitură care ar contribui la 
climatul global de frică, de pe urma căruia puteau profita. Oare femeia 
aceea, Madrigal, era unul dintre agenții lor? 

Dar ăsta nu părea a fi răspunsul corect. Era prea ușor. Lucy Keyes avea 
încredere în instinctele ei Și ele îi spuneau că aici era vorba de ceva mai 
mult. Sfinţii-Soldaţi se ocupau cu găinării, nu erau cu mult mai buni decât o 
miliție amărâtă care se ascunde în spatele vorbelor lungi. Cineva îi echipase 
cu o armă letală și, dacă ar fi reușit, atacul din San Francisco ar fi fost 
brutal. 

Asociaţia era mult mai sofisticată. Pentru ei, nu era niciodată vorba doar 
despre vărsare de sânge, despre violenţă de dragul violenţei. Întotdeauna 
exista o altă agendă. 

Lucy îi arătă lui Delancort punga cu dovezi care conţinea tableta pe care 
o recuperase din ambulanţă. 

— Am nevoie ca tehnicienii să-i facă o verificare completă. E ceva mai 
mult la mijloc decât niște țărănoi cu o bombă improvizată. Ei nu au 
abilităţile să orchestreze pana de curent pe care am văzut-o acolo Și acesta 
este singurul indiciu care ne-ar putea duce la persoana care a făcut-o. Se 
uită în jur. Marc și Kara s-au întors, nu? Aș vrea să se uite ei la asta... 

Delancort ridică mâna pentru a o reduce la tăcere. 

— L-am adus pe Assim să preia sarcinile Karel. 

El făcu semn cu mâna Și ea se întoarse, văzându-l venind înspre ei pe 
puștiul înalt din Arabia Saudită, care purta ochelari și zâmbea agitat. 

Lucy îl cunoscuse pe Assim Kader în treacăt, atunci când acesta era 
mentorat de Kara Wei. Tânăr, reticent Și emoționat, de obicei stătea tăcut, 
mai pe margine Și nu părea să-i placă să fie împins în lumina reflectoarelor. 

— Uite, ţi-am adus un cadou, îi spuse ea. 

— Ah! Mulţumesc. Assim luă tableta deteriorată de la ea Și o întoarse pe 
toate părțile în mâinile lui cu degete lungi. Cadenţa accentului său sugera că 
fusese educat într-o școală privată britanică costisitoare. Se pare că acest 
dispozitiv nu prea a fost pe placul cuiva. 

— Sigur o să dai de vreo capcană, avertiză ea. Atât digitală cât și fizică, 
așa că să ai grijă. 

— Bine... 

Assim tinu dispozitivul la distanţă de el în timp ce-l ducea spre laborator. 

Lucy îl privi îndepărtându-se. 


— Ce-mi scapă aici, Henri? Ea nu i se adresa de obicei pe numele mic 
canadianului francez, dar de data aceasta o făcu. 

— Avem o problemă de securitate, spuse el. 

— Ia spune-mi, ceru ea, auzind tonul precaut din vocea bărbatului. În 
timpul zborului peste Atlantic, Ari menționase o carantină temporară în 
vigoare în toate sistemele Grupului Rubicon, ceea ce o frustrase pe Lucy 
pentru că nu se putuse conecta la reţeaua companiei. La momentul acela, nu 
se gândise prea mult la asta, fiind obosită, dar acum cuvintele lui Delancort 
o treziră. Ce naiba se întâmplă? Marc e bine? Kara? 

El se încruntă. 

— Kara este... Delancort făcu o pauză Și începu din nou, conducând-o 
către una dintre sălile de conferinţă cu pereţi de sticlă, astfel încât să poată 
vorbi în privat. În timp ce erai în America, a avut loc un incident. Nu o să-ţi 
placă. 

x 

Madrigal ieși pe acoperiș și își aprinse o țigară Gitanes, ridicând o 
mână drept paravan pentru brichetă. Aerul se răcise acum, când soarele 
apusese, iar briza care părea să fie plăcută în timpul zilei devenise rece, 
rafalele de vânt șuierau pe lângă cadrele triunghiulare expuse ale sferei 
geodezice jerpelite ce domina vârful clădirii părăsite. 

Bucăți de pânză fluturau atârnate de cadrul inferior al giganticii mingi de 
golf. Mai sus, pe părțile laterale ale construcției, panourile erau 
nedeteriorate, dar murdare de la apa de ploaie. Mai multe straturi de graffiti 
acopereau fiecare latură până la înălțimea la care puteau ajunge mâinile 
unui om, dând sferei aspectul unei sculpturi ciudate din hârtie, putrezită în 
partea de jos. 

Îi plăcea aici sus. Sfera uriașă făcea parte dintr-un trio, având o soră mai 
mică aflată într-o parte pe propriul bloc și alta în vârful unui turn din 
apropiere. Când Războiul Rece se dezlănţuise, domurile conțineau 
echipamente de ascultare de ultimă generaţie, îndreptate spre teritoriul 
întunecat al naţiunilor inamice, preluând și interpretând fiecare semnal 
radio pentru a identifica orice urmă de intenție de atac sau informaţii pe 
baza cărora se putea acționa. Dar acum locul era complet gol, acoperit de 
vegetație, pierdut într-o pădure deasă. Spațiilor în care răsuna ecoul și 
sălilor libere li se dăduse o nouă utilitate — mai întâi de creatorii 
nonconformiști care transformaseră complexul într-un oraș fantomă, o 


instalaţie de artă stradală antisistem, iar acum de către oamenii ei. Trupa lui 
Madrigal era formată și ea din artiști și rebeli, în felul lor, dar care 
lucraseră dintr-o perspectivă foarte diferită. 

Îi plăcea simbolismul actului de a ocupa acest loc. Un complex care 
adăpostise cândva armele silențioase ale războiului informațional, făcea 
asta din nou. Însă nu în serviciul statelor naţionale fără chip și al oamenilor 
în gri de pe coridoarele puterii. Astăzi, războiul era în mâinile celor privați 
de drepturi Și ale celor trădați. 

Locul avea ceva care scosese la suprafaţă o amintire îngropată demult. 
Alţi oameni ar fi parcurs aceste coridoare dezafectate Și în descompunere Și 
ar fi observat doar patina vopselei, dar Madrigal vedea dincolo de asta. 
Arhitectura familiară a clădirilor, tipică unei instituţii, îi amintea de locurile 
în care crescuse. 

O paradă aparent nesfărșită de baze militare. Școli și săli de sport, 
oficii poștale și case din panouri prefabricate pentru familiile soldaților. 
Își aminti că alerga pe acele coridoare, râdea și se juca. Erau spații 
identice, construite din același set de piese, niciodată foarte diferite. 
Întotdeauna avea senzaţia de familiar și de siguranţă. 

Cerul de deasupra capului Și vremea se schimbau. Într-un loc era frig și 
zăpadă. Apoi, în altă parte, aerul era uscat și era mult nisip. lar în alt loc 
era cald Și umed. 

Chipurile profesorilor din sălile de clasă și ale celorlalți copii se 
schimbau și ele. La fel și oamenii de dincolo de gard și limbile pe care le 
vorbeau. lar semnele de pe clădiri se transformau din litere pe care le 
cunoștea în măzgălituri Și pictograme ciudate. Toate acestea fuseseră o 
mare aventură pentru o fetiță. 

Și cu ea era, de fiecare dată, tatăl ei în uniforma lui călcată Și perfectă, 
o imagine bine definită, strălucitoare ca ilustrația dintr-o carte de povești. 
Imaginea mamei ei, însă, se decolora cu timpul, ca o acuarelă ștearsă. 

Madrigal simți că amintirea, cu greutatea ei, începea să prindă nuanţe 
mai întunecate Și încercă să oprească asta înainte de a pierde controlul 
asupra ei. Doar durere, mâhnire Și mânie o așteptau dincolo de acel punct. 

Mama ei palidă plângând, începând procesul ei lent de dezintegrare. 
Distrugerea ei avea să dureze ani de zile Și aproape că își trăsese Și fiica 
după ea. Fusese nevoie de curaj, până la urmă, să se desprindă și să o lase 
să se dezintegreze singură. 


Și apoi sicriul acoperit cu steag, pe care refuzaseră să-l deschidă, 
împiedicând-o să-și ia rămas bun. Își pierduse tatăl în întunericul unei 
nopți umezi, ploioase. Întrebarea la care nu primise răspuns Și ar aprinde o 
arsură rece și lentă. 

— Nu. Fusese nevoie de efort fizic pentru ca Madrigal să poată opri 
acele gânduri, refuzând să le mai dea curs. Nu era un moment bun pentru 
asta. 

Trase cu putere din țigară și vârful de un roșu vișiniu străluci. 
Evenimentele vor începe să se deruleze rapid acum, se gândi ea. După atât 
de mult timp, după atâţia ani de pași mărunți, progresivi, spre obiectivul ei, 
acum ar fi fost posibil să îl atingă în doar câteva zile dacă totul mergea 
conform planului. 

Avea regrete, desigur. Probleme pe care fusese nevoită să le rezolve. Atât 
de multe alegeri făcute în acei ani. Limitele depășite și principiile inutile la 
care renunţase. 

Se gândi la Lex. Săracul, lașul de Lex. Cât de tristă fusese să afle despre 
duplicitatea lui. Era întotdeauna prea curios pentru binele lui și descoperise 
mai multe decât trebuia să știe despre planurile ei pentru Ghost5. Fără 
context, fără să înțeleagă despre ce e vorba, reacționase greșit. 

Dacă ar fi venit la mine, își spuse Madrigal, am fi putut rezolva totul. Ea 
i-ar fi spus totul, dacă nu ar fi dezamăgit-o fugind. Moartea lui fusese 
aproape, suficient de aproape, încât să-i străpungă armura fragilă de 
detașare. Ea se gândi la ideea că avea mâinile pătate de sângele lui, 
examinând gândul de la distanţă, ca și cum l-ar fi observat de undeva din 
afara ei. Madrigal nu Ştia câte vieţi distrusese prin acţiunile ei, dar acestea 
erau lucruri mărunte, lucruri îndepărtate. Nu aveau legătură cu ea. Ele nu 
erau tangibile în realitatea ei personală. Dar pe Lex îl cunoscuse personal, 
investise în el. Asta făcea ca regretul să o afecteze. 

Madrigal mai trase o dată din ţigară Și își dădu din ochi o șuviţă de păr 
de culoare arămie, pierzându-se în priveliștea pădurii întunecate. Ea a 
respins gândul intenționat. Lex nu era nici primul, nici ultimul pe care 
fusese forțată să îl lase în urmă. 

Se auziră bocanci pe scările de metal ruginit din spatele ei, iar când se 
uită peste umăr văzu că Erik se apropia, cu o tabletă și un dispozitiv de 
comunicații. Ochi lui duri, veșnic plini de mâine, se fixară asupra ei, faţa 
lui rămânând în umbră. Madrigal avea peste patruzeci Și cinci de ani, ceea 


ce însemna că Erik era suficient de tânăr pentru a fi fiul ei, deși asta nu îi 
împiedicase să se culce împreună de câteva ori în ultimul an. El arăta ca un 
atlet și avea și rezistența unuia, dar totul fusese un proces mecanic, complet 
funcţional, dar fără prea multă plăcere. În ultima vreme, pur Și simplu nu 
mai apăruse ocazia. Avuseseră prea multe de făcut, prea multe alte 
diversiuni care erau mult mai atrăgătoare decât o simplă partidă de sex. 

— A venit momentul? întrebă ea, dar bineînţeles că venise. Erik era 
neamt Și era extrem de precis, complet inconștient de cât de tare îl 
transforma asta într-un clișeu. Ea intră în dom și ieși din calea brizei în 
timp ce el instală echipamentul, desfăcând o antenă parabolică groasă, 
pentru a o îndrepta către cerul fără nori. 

— Avem vești de la Andre, îi spuse el. Echipamentul lui Lex a sosit prin 
curier din Malta. Au luat tot ce era important din camera de hotel și 
cadavrul. Îl va aduce aici mai târziu, în seara asta. 

— Ce spun ceilalţi despre dispariţia lui Lex? 

El ridică din umeri. 

— Unu sunt confuzi. Multora nu le pasă. Dar Pyne vorbește mult despre 
asta. Ea nu înţelege de ce a fugit. 

— Nu-i lăsa să se concentreze pe asta, spuse Madrigal ferm. Ține-i 
ocupați. Abilităţile lui Pyne sunt utile, dar este ușor de distras. Ar putea 
apărea complicații dacă oamenii încep să-și bage nasul unde nu le fierbe 
oala. Se așeză pe o cutie de oțel în mijlocul spaţiului gol. Cât despre 
echipamentul lui Lex... E Și unitatea de memorie acolo? 

Erik dădu din cap o dată. 

— Nou noștri prieteni probabil au făcut o copie înainte să ni-l trimită, 
menționă el. 

— Cu siguranţă, aprobă Madrigal. Biroul 121 și adepţii lor din Grupul 
Lazarus sunt buni, dar nu vor putea folosi singuri acele date. Ea zâmbi 
pentru o clipă. Altfel, de ce ar avea nevoie de noi? 

EI se opri. 

— De ce avem noi nevoie de ei? 

Ea îi aruncă o privire de avertizare. 

— Ştii răspunsul la această întrebare. Parteneriatul acesta îmi oferă acces 
la resurse pe care nu le pot obține singură. 

— Nu-i adevărat, spuse Erik, fixând-o cu privirea. Am putea face asta 
fără ei. De acord, ar dura mai mult, dar... 


— Am așteptat destul de mult! izbucni ea, stingând ţigara pe podea 
nervoasă. Mi-a luat prea mult. Madrigal dădu din cap și momentul dispăru. 
M-am săturat să o iau încet. 

El nu a insistat. Tableta din mâinile lui Erik s-a aprins Și el o așeză pe o 
secțiune a cadrului domului, la nivelul ochilor. 

— E gata. Eu voi pleca. 

— Nu, ordonă ea, acoperindu-și valul de furie cu acest mic semn de 
încredere. Rămâi de data asta. Doar ascultă. 

El știa că trebuia să stea în afara razei de acţiune a camerei, așa că se 
așeză în umbră, în timp ce componentele electronice complexe din 
dispozitivul de comunicaţii analizau transmisia prin satelit Și instalau filtrul 
de blurare. 

O imagine apăru pe ecranul tabletei. În faţa unui fundal gol stătea un 
bărbat asiatic cu faţă rotundă, piele măslinie și cu un început de chelie, 
îmbrăcat în același costum prost croit pe care îl purta întotdeauna. Ea bănui 
că, fiind un soldat de rang înalt, prefera să fie în uniformă pentru aceste 
conversații. Avea urechi proeminente, care îi aduceau mereu aminte lui 
Madrigal de un personaj de desene animate, dar faţa lui îmbufnată nu te lăsa 
să te simți lejer în preajma lui. 

— Am vorbit cu ofițerii mei, spuse el, trecând direct la subiect. Mi-au 
spus că v-au înlăturat trădătorul înainte ca el să compromită proiectul. 

Vocea lui ieși din difuzoarele tablete: părând metalică Și aspră, aproape 
fără pauză între cuvinte, dar pronunţându-le clar pe fiecare în parte. 

— Sunt recunoscătoare, spuse ea, întorcând capul. Sunt la fel de buni pe 
cât ai spus că sunt. 

— Bineînţeles, răspunse bărbatul. Nu eficiența lor mă preocupă. Ci a ta, 
Madrigal. Operaţiunea din America a eșuat! 

Ea ridică un deget. 

— Ţin să te contrazic. Noi am executat perfect ceea ce ţinea de noi. 
Greșelile au fost făcute de Sfinţii-Soldaţi și nu mă poţi considera 
responsabilă pentru securitatea lor operaţională slabă. Madrigal îi aruncă o 
privire scurtă lui Erik. Informațiile despre ceea ce se întâmplase în 
California erau încă neclare, iar aproape o zi mai târziu, reţeaua electrică 
din San Francisco era doar parțial funcțională. Dar planul radicalilor de 
extremă dreaptă de a detona un dispozitiv exploziv în oraș eșuase. A treia 
fază a funcţionat, continuă ea. Am paralizat un oraș important. Cu testul 


inițial din Germania și apoi cu atacul informatic din Taiwan, nu am avut 
decât succese. Ea îl privi pe bărbat pe ecran. Te-ai răzgândit? 

În mod previzibil, el se înfioră la sugestia ei. 

— Când ne-ai adus acest proiect, ai fost de acord că dacă am colabora, 
vor fi îndeplinite anumite criterii. Suntem... nemulțumiți. 

Tonul lui Madrigal se înăspri. 

— Câţi oameni Și-au pierdut viaţa în Taipei? Tonul bărbatului o deranja. 
Trebuia să-i amintească cine era cel talentat în această asociere. Oamenii tăi 
nu ar fi putut face asta. Noi am putut. Și când vom termina, îţi vom fi oferit 
ceea ce îți dorești de zeci de ani. Respect. Se aplecă mai aproape de ecranul 
tabletei. Cred că asta te va mulțumi. 

El se gândi la asta pentru o clipă, iar când vorbi din nou tonul lui fu mai 
moderat. 

— Când veți începe operațiunea principală? Programul este neclar. 

Ea îi simţi nerăbdarea. Era ca și când se uita în oglindă. 

— Suntem pregătiți pentru evenimentul principal, nu te îngrijora. E 
posibil ca ofiţerii tăi să mai aibă ceva de lucru, în funcție de modul în care 
progresăm de aici. Dar începem în curând. Foarte curând. 

— Nu trebuie să vă mai lăsaţi atenția distrasă, insistă bărbatul de pe 
ecran. 

— Sunt complet de acord, îi spuse ea, întinzându-se spre ecran pentru a 
întrerupe convorbirea. Te voi contacta în curând. 

Imaginea dispăru și Erik interveni pentru a demonta echipamentul. 

— Să mai aibă ceva de lucru, spuse el, reluând comentariul ei. Te aștepți 
la mai multe cazuri similare cu al lui Lex? 

Ea oftă, bătând pachetul de ţigări în palmă pentru a scoate o altă ţigară 
Gitanes. 

— EL a fost o problemă pe care nu o anticipasem. 

— Şi s-a rezolvat înainte să scape de sub control. 

— Da, spuse ea, dar acum avem un om în minus Și mă gândesc la alți 
oameni din afara cercului care ar putea fi o problemă. Ar fi prudent să nu 
așteptăm până apare următoarea problemă. 

— Te referi la Dart. El îi aruncă o privire neutră. Crezi că el ne-ar pune 
bețe în roate? Are tot ce-și dorește. Înțelegerea noastră cu el s-a încheiat. 

Madrigal ridică din umeri, aprinzându-și bricheta. 

— Oare? Ea aprinse ţigara proaspătă Și trase din ea. Atunci poți să 


numești asta pregătire. 
x 

— Kara l-a lăsat pe Marc de izbeliște? În mijlocul unei nenorocite de 
misiuni? În mod inconștient, pumnii lui Lucy se încleștară. Ar fi putut fi 
ucis acolo! Ea se ridică de la masa din sala de conferințe și se îndreptă către 
fereastra din sticlă mată, uitându-se în depărtare la orașul Monaco Și la 
golful de dincolo. 

— Cam da, spuse Delancort. Din fericire pentru el, Dane a reușit să 
scape, iar după ce Kara a întrerupt comunicarea cu el, am reuşit să 
restabilim o legătură și să îl scoatem de acolo. Nu este clar dacă intențiile ei 
erau să-l lase pe mâinile poliției malteze sau la mila ucigașilor lui 
Wetherby. 

Lucy îi aruncă o privire lui Delancort. 

— Crezi că ar face asta în mod deliberat? 

— Am învăţat că în lumea în care ne învârtim, adevărul este ceva rar. 
Oamenii se schimbă pentru a se adapta circumstanțelor, și uneori sunt 
forțați să dezvăluie adevărul despre ei. Cred că tocmai am văzut masca sub 
care se ascundea Kara căzând. 

Lucy descoperi că nu avea un răspuns la asta. Îi fusese întotdeauna greu 
să o înţeleagă pe Kara, chiar dacă o considerase prietenă. Lucy bănuia că 
americanca de origine chineză, micuță și uscățivă, avea o tulburare de 
spectru autist, fiind mai pricepută la gestionarea structurilor rigide ale 
codului informatic Și ale hardware-ului, decât la analiza semnalelor sociale 
Și la interacțiunea cu oamenii. Dar totuși, îi fu greu să creadă că avea o 
legătură atât de superficială cu alţi oameni, încât putea să rupă intenţionat 
orice legătură cu cineva Și să pună acea persoană în pericol. Marc era 
capabil să aibă grijă de el însuși, desigur, ea Ştia asta. Însă acţiunile Karei o 
scoteau din sănite. 

— Încercăm să-i urmărim mișcările, continuă Delancort, dar în 
momentul acesta nu avem indicii concrete ȘI nici nu cunoaștem scopul ei 
final. Luând aceste lucruri în considerare, l-am sfătuit pe Solomon să 
mențină Grupul Rubicon în stare de alertă, până când ne putem asigura că 
mișcările Karei nu fac parte dintr-o acţiune de amploare împotriva 
companiei. 

Lucy dădu din cap sumbru. 

— Având în vedere accesul pe care l-a avut... La naiba, ar fi putut să 


intre în oricare dintre serverele companiei, să descarce fișiere sau să încarce 
un virus... Cu cât se gândea mai mult la ce s-ar fi putut întâmpla, cu atât își 
imagina scenarii mai dezastruoase. Kara ne-a trădat... Când Lucy rosti în 
sfârșit cuvintele cu voce tare, parcă totul deveni permanent Și real. Ultima 
fărâmă de simpatie pe care o purta pentru cealaltă femeie dispăru pe măsură 
ce mentalitatea ei de lunetist ieși la iveală. Ce pot să fac? 

— Solomon vorbește acum cu consiliul de administraţie. Când termină, 
ar vrea să discutati în privat. 

Delancort făcuse aluzie la ceva, dar amândoi o trecură cu vederea. 

— Voi fi pregătită, spuse ea după o clipă. 

O siluetă neclară apăru în spatele ușii de sticlă înainte ca aceasta să se 
deschidă brusc. Cu laptopul sub un braţ, Marc se uită în sală și îl văzu pe 
Delancort la masă. 

— E bine că ești aici... Făcu un pas, ignorând orice protocol, apoi o zări. 
Un zâmbet scurt, dar sincer, îi apăru pe față. Lucy... Ești bine? Am văzut 
Știrile despre San Francisco, era vorba de tine? 

— Da, spuse ea făcând un semn liniștit cu capul. Eu și Malte am avut 
niște probleme. Apoi trecu repede peste asta, simțind furia de mai devreme 
revenind. Delancort mi-a povestit de porcăria asta cu Kara. 

— Da. Marc părea să-și amintească de ce venise. Legat de asta. 

Trecu direct la subiect — luă un loc, deschise calculatorul Și începu să 
bată în tastatură. 

— Eram în mijlocul unei conversații, începu Delancort, dar Marc nu-i 
dădu atenţie. 

Pe ecran apărură niște panouri care semănau cu niște ferestre deschise 
către fluxuri de text și cod, în timp ce Marc trimitea informaţii prin 
receptorul wireless încorporat în masă către circuitele ecranelor ascunse în 
sticlă. 

— AȘadar, pe scurt, am spart criptarea din unitatea de memorie din 
corpul lui Wetherby, le spuse el. Se uită la Delancort. Ea știe cine este, nu? 

— Am pus-o la curent cu excursia ta neautorizată în Malta, oui. 
Delancort se încruntă. Cum ai spart protecţia atât de repede? 

— Lucrez la asta de zece ore, fără pauză. Marc îl privi. Probabil că am 
băut o cantitate de cafea și Red Bull egală cu masa mea corporală. În plus, 
încă mai am un server plin de programe de spart mecanismele de detectare a 
intrușilor, de la GCHQ, din zilele mele la MI6 și sunt foarte bun la asta, 


spuse el, de parcă ar fi fost evident. Trase aer în piept. Oricum, am dat de 
ceva serios pe unitatea de memorie. Nu sunt doar date, este o parte dintr-un 
program. Un program de atac executabil. Marc se încurcă în cuvinte 
încercând să scoată informatiile cât mai repede. Nu-ţi face griji, este inactiv. 
Ca un pistol care nu este încărcat. La început nu eram sigur cu ce am de-a 
face, adică are niște specificații tehnice foarte complexe. Nu e genul de cod 
pe care l-ar putea crea un amator din LulzSec, e mult prea avansat chiar Și 
pentru o echipă de hackeri precum Ghost5. Vorbesc despre un nivel de 
sofisticare pe care doar un stat național l-ar avea. Dar când am aruncat o 
privire în codul de bază, am început să văd elemente pe care le-am 
recunoscut... 

— Wetherby urma să facă trafic cu o armă digitală? Lucy era oarecum 
familiarizată cu protocoalele de război cibernetic din perioada ei în Forţele 
Speciale, dar numai în locurile în care acestea se intersectaseră cu propriul 
ei tip de haos, mai dinamic. 

— A instalat niște firewall-uri bune pe dispozitiv, dar a făcut o treabă 
rapidă și murdară, explică Marc în grabă. Sunt formidabile, dar invincibile. 
Deci era bun să le spargă, dar nu neapărat să le și construiască, nu? Trase 
aer în piept. Oricum, am intrat. Am intrat Și am găsit... Ea îl văzu 
pierzându-și din elan, ca un alergător care se împiedică. Știu ce este, Lucy. 
Știu asta pentru că ni l-au furat de sub nas! Și acum iată-l, ani mai târziu, 
chiar în faţa mea! 

— Mai încet, prietene, spuse ea, întorcându-se să se uite în jos la ecranul 
din faţa lui. Ai sărit capitole întregi, nu Știu despre ce vorbești. 

Marc făcu un efort fizic să se concentreze Și să-și adune gândurile. 

— Vorbesc despre Arquebus. Adică, nu m-am gândit că o să-l mai văd 
vreodată... 

— Arquebus, repetă Delancort. O flintă din secolul al XVI-lea. E ca o 
muschetă. 

— Acesta este numele de cod, explică Marc, pentru un vierme informatic 
multi-vector conceput să acţioneze împotriva sistemelor compromise, a 
reţelelor inamice, a țintelor de infrastructură încorporate etc. 

Lucy se uită la un panou înțesat cu comenzi text derulându-se în jos pe 
ecranul din perete. 

— Nu vreau să te întreb de unde știi ce este asta. 

Marc își lăsă mâinile să cadă de pe tastatură. 


— Ştiu pentru că am fost unul dintre cei care au contribuit la crearea lui. 
Pe vremea când lucram pentru serviciile secrete britanice. 

Ea îl privi. 

— Credeam că erai tehnician la MI6. Că ofereai asistenţă pentru 
misiunile din teren Și chestii din astea. 

— Am fost. Vezi, Arquebus a făcut parte dintr-o inițiativă comună între 
mai multe agenţii care a implicat toate activele din Regatul Unit. Au fost 
implicate MI6 și MI5, GCHQ, Serviciul Militar de Informaţii, chiar Și 
SO15... Am făcut parte dintr-un grup din Secția K de la MI6, care a ajutat 
la proiectare. Urma să construim un program care să fie echivalent unui 
agent al Forţelor Speciale. Configurabil pentru orice nivel de ameninţare. 
Foarte adaptabil... Făcu o pauză, oftând. Shamoon. Crash Override. 
Stuxnet. Îţi spune ceva vreunul din numele acestea? 

— Am auzit de ultimul, spuse Lucy. E un virus. A fost folosit într-un 
atac asupra instalațiilor iraniene pentru îmbogățirea uraniului, în 2010. Le-a 
dat sistemele peste cap. 

— Practic, da. Dar este mai complex de atât. Marc făcu un semn spre 
ecran. Așadar, se presupune că Stuxnet a fost creat de SUA și Israel pentru 
a pune bete în roate programului nuclear iranian. Au vrut să-i oprească din a 
mai produce uraniu îmbogățit pentru bombe nucleare, ceea ce încălca 
tratatele ONU, dar nu puteau face asta prin atacuri aeriene asupra 
laboratoarelor. Mai ales că nimeni nu Ştia sigur unde sunt, de fapt, toate 
uzinele iraniene. 

— Şi au folosit în schimb acest virus? spuse Delancort. 

Marc dădu din cap. 

— Da. Putea ataca nu doar locurile despre care se Știa că există, ci ȘI pe 
cele care erau ascunse. Stuxnet a pătruns în sistemele de comandă 
industriale ale centralelor nucleare și le-a spart din interior spre exterior. A 
fost inteligent. S-a folosit de mai multe vulnerabilităţi zero-day pentru a 
intra Și a face daune în mod subtil. Dacă nu ar fi fost niște tocilari în 
securitate cibernetică care s-au prins de ce se întâmpla, nu l-ar fi găsit 
niciodată. Iranul avea propria lui versiune, Shamoon. L-au folosit pe cei din 
Arabia Saudită pentru a le da peste cap fabricile petrochimice și serverele 
băncilor... 

— AȘ aprecia dacă n-ai fi așa generos cu jargonul tehnic, interveni 
Delancort. Ce vrea să însemne , zero-day”? 


— Este o vulnerabilitate critică a unui program, remarcă Marc. E o 
eroare undeva adânc în cod, pe care programatorii inițiali au ratat-o. Este ca 
Și cum ai găsi o cărămidă slăbită în perete despre care doar tu știi că este 
acolo. Combinaţi asta cu un program malware agil Și aveţi o modalitate de 
a intra Și de a mătrăși o întreagă reţea de calculatoare, dacă o aplicaţi 
corect. Stuxnet a funcționat așa, iar Arquebus a fost proiectat să facă 
același lucru. E ca și când echipezi o rachetă cu un focos în vârf. Țintești 
ȘI... se opri. Guvernul britanic a văzut ce s-a întâmplat cu iranienii Și a vrut 
aceeași capacitate ofensivă. 

— Ceea ce ridică o altă întrebare, spuse Delancort. De ce avea Wetherby 
o copie? 

Lucy văzu cum expresia lui Marc se înăsprește gândindu-se la un 
răspuns. 

— Fiindcă cu cred... Cred că Ghost$ a furat-o. 

x 

Proiectul Arquebus fusese, în cele din urmă, un dezastru sângeros. 

Cu câteva luni înainte de incidentul Palomino, explozia îngrozitoare de 
la bordul navei de marfă într-un port francez care ucise restul echipei 
Nomad, Marc Dane fusese detașat din unitatea sa la grupul de programare 
Şi evaluare a programului Arquebus. Într-un bloc de birouri modern Şi anost 
din Cambridge, se afla un laborator secret de dezvoltare de programe ce 
funcționa sub egida organizației GCHQ, fiind ascuns în spatele unei 
companii care crea aplicații mobile și funcționa ca un paravan. Marc era 
acolo pentru a oferi punctul de vedere al unui tehnician de teren cu privire 
la etapele finale ale dezvoltării programului, evaluând și perfecționând 
programul la care MI6 și celelalte agenții colaboraseră. 

Marc își aminti că evaluarea lui nu fusese chiar favorabilă. Arquebus era 
menit să fie un program bun la toate, capabil de spionaj digital, de atacuri 
direcționate sau de sabotaj subtil, în funcție de nevoile misiunii. Dar nu era 
specializat în niciuna dintre acele operațiuni, riscând să devină un program 
plin de compromisuri, în loc de arma elegantă care poate face orice, pe care 
Şi-o doreau oamenii în gri din Comisia Mixtă de Supraveghere a Activității 
Serviciilor de Informatii (JIC). Marc contribuise cât putuse, dar proiectul 
șovăia, fiind pe punctul de a fi anulat. 

Până într-o noapte ploioasă, când un atac digital masiv lovi din 
adâncurile dark web-ului, atacând firewall-urile laboratorului. 


Marc văzuse cum se derulaseră evenimentele. Își aminti de panica pură 
din sală, în timp ce echipa de securitate urmărea malware-ul trecând prin 
sistemele de apărare și lansând un atac vicios de ștergere a fișierelor din 
fiecare bază de date din clădire. Era versiunea virtuală a tacticii „pământului 
pârjolit” — întreaga reţea a laboratorului fusese distrusă, conținutul fiecărui 
hard drive atins fiind șters. 

La final, Arquebus era bucăţi. Copiile prototipurilor anterioare încă 
existau pe serverele organizaţiei GCHQ, dar erau incomplete Și doar parțial 
funcţionale. Laboratorul fusese considerat impenetrabil. Reconstituirea 
programului ar fi durat luni de zile, dar în urma atacului, accentul se mutase 
pe găsirea vinovatului, mai degrabă decât pe recuperarea proiectului. 

Împinși să acţioneze, cei de la MI5 descoperiră dovezi că unul dintre 
inginerii de sisteme informatice ai companiei paravan avea legături cu 
cineva care lucra pentru Ministerul Securităţii de Stat din China, iar situația 
escaladase rapid. Procedurile de verificare ale organizației GCHQ fură puse 
sub semnul întrebării, iar cooperarea dintre agenţiile de servicii secrete 
britanice se opri. În câteva săptămâni, responsabilitatea pentru atac fu pusă 
pe seama unui grup cunoscut sub numele de Unitatea 61398, divizia de 
război cibernetic a Armatei de Eliberare a Poporului (PLA). 

Marc se întorsese în Nomad Și, în timp ce grupul de proiect Arquebus se 
lupta să-l reconstruiască, vulturii din JIC cerură un răspuns direct și 
puternic la ceea ce credeau acum că era o lovitură digitală preventivă a 
Chinei împotriva Regatului Unit. 

Marc aflase restul poveștii pe bucăţi, din auzite Și din zvonuri. Unul 
dintre cei mai importanți hackeri ai Unităţii 61398 fusese împușcat în 
toaleta unui cazinou din Singapore; în schimb, echipa Javelin de la MI6 
pierduseră jumătate din echipa lor în timpul unei misiuni în Hong Kong, 
când fuseseră prinși în ambuscadă de trei trăgători din PLA. În cele din 
urmă, Șirul atacurilor „ochi pentru ochi, dinte pentru dinte” dintre chinezi ȘI 
britanici fu oprit de niște minţi înțelepte, înainte ca întreg conflictul să se 
intensifice. Ambele părți declaraseră fără tragere de inimă că erau chit Și se 
retrăseseră. 

Încetarea focului veni odată cu sfârșitul programului Arquebus. 
Proiectul fu închis, iar finanţarea din spatele lui realocată. Pătat pentru 
totdeauna de consecințele atacului și de decesele care urmaseră, proiectul 
neterminat fu îngropat. GCHQ reveni la opțiunea mai ieftină — aceea de a 


colabora cu americanii la construirea instrumentelor lor de spionaj digital. 

Dar nimeni nu îi crezu vreodată cu adevărat pe bărbații din Beijing care 

jurară că nu ei fuseseră în spatele atacului. 
x 

— Ideea cu Ghost5, spuse Marc sumbru, încheind povestea, este că au 
un întreg palmares pentru acest tip de operațiuni. Indiciul este în nume, nu? 
Ghosts, fantome. Se mișcă fără să lase urme, cu excepția cazului în care 
doresc. Și dacă nu vor să fie cunoscuți pentru ce au făcut, găsesc o 
modalitate de a arăta cu degetul către altcineva. Au făcut asta cu FSB cu 
ceva timp în urmă, determinându-i pe ruși să urmeze o pistă falsă, după ce 
niște separatiști ceceni... 

— Crezi că Ghost$ a făcut același lucru cu britanicii cu acest atac 
informatic al programului Arquebus? spuse Lucy. 

— Da. Se uită la Delancort. Ar putea fi așa. I-au lăsat pe cei de la MIS să 
urmeze piste false. Kara lucra cu ei, nu așa ai spus? Deci probabil că era 
acolo când a fost atacat laboratorul din Cambridge. Are abilităţile necesare 
pentru a ascunde grupul Ghost$ în timp ce ei copiază programul Arquebus, 
sub acoperirea atacului asupra rețelei. Marc se încruntă la propria sa 
concluzie. Nu Știu, poate cineva i-a plătit să facă asta, sau poate cei din 
Ghost5 au acţionat singuri. Dar pare să aibă sens. 

— Ea n-a spus niciodată nimic despre asta. Marc o văzu pe Lucy 
aruncându-i o privire furioasă lui Delancort. lar tu ai păstrat acea parte a 
trecutului ei ascunsă de noi, ceilalți. 

— Contractul Karei cu Rubicon are — a avut — o serie de clauze foarte 
specifice, remarcă Delancort. Noua ei identitate a fost una dintre ele. 
Ascunderea isprăvilor ei anterioare a fost alta. El întâlni privirea lui Lucy. 
Toţi avem un trecut pe care preferăm să-l lăsăm în urmă, n est-ce pas? 

Crudul adevăr deveni din ce în ce mai clar, gândurile lui Marc zburând în 
altă parte. Kara era cineva în care își pusese încrederea, nu numai în timpul 
operațiunii de la Chamonix, ci de multe ori înainte. Dacă ea nu ar fi făcut 
parte din echipa Rubicon, Divizia pentru Situațu Speciale nu ar fi putut să 
oprească bombardamentul de la Washington, planurile unui pirat războinic 
de a declanșa un dispozitiv nuclear în inima Europei sau oricare dintre 
celelalte ameninţări pe care DSS le neutralizase în liniște. 

Dar mai fusese păcălit o dată, pe vremea când era la MI6, când trădătorii 
din propria echipă își dăduseră arama pe faţă. Poate că fusese naiv să 


creadă că asta nu se putea întâmpla din nou în comunitatea unită din 
Rubicon. 

Delancort avea dreptate. Toţi cei din DSS veniseră din altă parte, cărând 
în spate povara faptelor și a greșelilor din trecut. Dar, așa cum promisese 
Solomon, era un loc pentru o a doua șansă. Acum, acea idee părea lipsită de 
valoare. 

— Dane. Ridică privirea când Delancort i se adresă. Unele dintre datele 
pe care le-am găsit pe partiţia secretă a Karei indică faptul că există niște e- 
mailuri primite de la un server ascuns, același pe care l-a folosit Wetherby 
pentru a-l contacta pe Kyrkos. Dar ea le-a șters pe toate și nu a răspuns 
niciodată. 

— Le-a șters? Lucy reflectă la asta. De ce? Nu voia să ia legătura cu 
cineva din viaţa ei de dinainte sau... ce? 

Marc își aminti expresia de pe chipul Karei atunci când el se întorsese la 
punctul de întâlnire din Franţa. Probabil că știa atunci. Chiar în acel 
moment, Kara încropea minciuna de care avea nevoie pentru a-l determina 
pe Marc să o ajute. 

De ce nu m-a întrebat direct? Întrebarea fu împinsă la suprafaţa 
gândurilor sale. Kara vorbise despre încredere. Acesta era punctul în jurul 
căruia orbitau toate acestea. Nu putea avea încredere în mine cu adevărul 
despre Ghost5 pentru că Știa cum voi reacționa. 

— Singurul lucru de care putem fi siguri este că Wetherby a fost ucis 
pentru datele pe care le-ai găsit, spuse Delancort, făcând un semn din cap 
spre laptopul lui Marc. Dacă s-a întâlnit cu Kyrkos, este pentru că avea ceva 
de dat la schimb. 

— Ai spus că Arquebus era incomplet când a fost luat. Lucy se uită la 
Marc pentru răspuns. Deci ce valoare ar avea? 

El dădu din cap și apăsă pe ecranul din faţa lui. 

— Chestia e că programul de pe dispozitivul lui Wetherby nu este ceea 
ce a fost copiat din laboratorul din Cambridge. Este mai mult decât atât. 
Este un fel de Arquebus 2.0. Este o versiune terminată. La naiba, e mai bun 
decât originalul! 

— Așa că în tot acest timp Ghost5 l-au... îmbunătăţit? 

— Da, spuse Marc sumbru. În configuraţia programului există cod 
pentru niște ținte — adrese IP care ar acționa ca ușa virtuală de intrare 
pentru orice obiectiv ar fi vrut să atace. Apăsă tastatura, evidențiind o 


secțiune de date. Şiruri de numere în albastru se derulau pe ecranul de pe 
perete. Există aici o grămadă de adrese IP care corespund unor locuri fizice 
din Germania. Düsseldorf, Köln, Berlin. Un alt grup de adrese se află la 
celălalt capăt al lumii, în Taipei. Și aici — San Francisco. 

Lucy rămase nemișcată. 

— A avut loc o întrerupere masivă de curent când eram în San Francisco. 
Teroriștii pe care îi urmăream au avut ajutor din exterior. Presupunem că 
asta face parte din aceeași operaţiune? 

— Assim are tableta adusă de Lucy din California, explică Delancort. 
Cred că va trebui să faceţi schimb de informații. 

— Da, spuse Marc, dând din cap. Oprirea unei întregi reţele electrice 
este exact tipul de misiune pentru care a fost proiectat Arquebus. 

— Ai menţionat Taipei. Delancort se uită la masa din faţa lui, gândindu- 
se. A fost o coliziune feroviară majoră în Taiwan în urmă cu câteva zile. 

Marc dădu din nou din cap, amintindu-și reportajul radio pe care îl 
auzise în Franţa. 

— Da, asta urmărește. Din nou, vorbim despre ţinte pentru atacuri 
asupra infrastructurii prin mijloace digitale. Pe ce pariem că vom găsi 
incidente similare dacă ne uităm la știrile din acele orașe germane? 

— Am auzit o femeie, spuse Lucy. Vorbea online cu Sfinţii-Soldaţi 
înainte să se întrerupă curentul. Din felul în care s-a întâmplat, am bănuit că 
ea conducea partea tehnologică. 

— Madrigal. 

Marc scoase numele din adâncul memoriei sale, dintr-o veche informare 
de securitate de la MI6. 

Lucy tresări Și îi puse mâna pe umăr. 

— Caucaziană, pe la patruzeci-cincizeci ani. Roșcată. Americancă. 

— Ai văzut-o? Sprâncenele lui Marc se ridicară. Ea este singura dintre 
membrii fondatori ai Ghost5 încă în viaţă. 

— Nu pot să zic că am văzut-o, recunoscu Lucy. Imaginea era blurată. 

— Din experienţa mea, oamenii care trăiesc în umbră se aventurează în 
afara ei doar atunci când sunt motivaţi de frică sau de lăcomie, spuse 
Delancort. Continuă. Ce știi despre ea? 

Marc ridică din umeri. 

— Există o mulțime de zvonuri Și jumătăți de adevăr în comunitatea 
hackerilor cu pălărie neagră. De multe ori, sunt create în mod deliberat. 


Pentru a tulbura apele, da? Adică, pe vremea când au apărut pentru prima 
dată, Ghost5 erau activiști puri. Aveau o agendă anti-globalizare, pro- 
libertate și toate astea. Dar undeva pe parcurs au devenit mai întunecați ȘI 
distructivi. Madrigal este pseudonimul unui hacker din vremurile vechi ale 
modemurilor dial-up Și acustice — ea este fantoma originală. Nimeni nu știe 
cine este sau de unde vine. 

Lucy rânji. 

— Dar acum îȘi arată fața, mai mult sau mai puţin. Nu prea își arată 
măiestria. 

— Da, recunoscu Marc, dar asta este util doar dacă există un nume care 
să însoţească faţă. Îţi garantez asta, dacă Madrigal a avut un trecut, a 
dispărut. Tot ce a mai rămas este legenda. Ar putea fi o anarhistă, fostă 
agentă KGB sau CIA, o adolescentă genială în domeniul calculatoarelor, 
fiica unor părinți de modă veche din comunitatea de phreakers din anii 
Șaizeci... Ai de unde alege. Dacă ar fi activat în lumea reală, ar fi fost 
faimoasă ca Gates sau Jobs, dacă ar fi să ne luăm după povești. 

— La început am crezut că e vorba de nenorociţii din Asociaţie care au 
ieșit la suprafață, spuse Lucy. Dar nu par să fie ei. Dacă acești hackeri 
Ghost$ își vând abilitățile oricărui descreierat cu o pușcă AK și un topor, 
atunci acesta ar putea fi doar începutul. 

— Atacuri teroriste la comandă, spuse Delancort, înglobând toată 
oroarea într-o singură propoziţie. ÎL privi pe Marc. Tu cunoști capacitățile 
acestei arme digitale. Cât de rău ar putea deveni? 

— Teoretic... dacă deja cunosc vulnerabilităţile de care să se 
folosească... El înghiţi în sec, când amploarea fenomenului deveni clară. 
Orice lucru conectat la internet devine vulnerabil. De la telefoanele din 
buzunarele oamenilor la sisteme de control al traficului aerian, reactoare 
nucleare, reţele electrice, servere financiare. Îndrepţi programul către locul 
potrivit și poţi elimina câteva sisteme de utilităţi vitale simultan. Poţi 
învălui o ţară întreagă în haos peste noapte. 

— Întotdeauna aduci vești atât de bune, spuse sec celălalt bărbat. 

— S-ar putea să fim singurii care Știm despre rolul lui Ghost$ în asta, 
adăugă Lucy. FBl-ul și Serviciul de Securitate nu aveau informaţii despre ei 
că fac parte din complotul Sfinţilor-Soldaţi. Dacă ar fi știut, ne-ar fi spus 
Gonzalez. 

— Așa îi place lui Madrigal să lucreze, spuse Marc. Dispari Și lași pe 


altcineva să-și asume vina. 

— Nu putem dezvălui acest lucru autorităților americane, nu momentan, 
spuse Delancort ferm, anticipând următoarele cuvinte ale lui Lucy. În caz 
contrar, vor apărea întrebări neplăcute despre motivul pentru care angajații 
Rubicon au sustras o probă de la locul crimei într-o anchetă federală. 

— Și apoi mai e toată chestia cu fugara din calea justiției, adăugă Marc. 

— Așa că așteptăm ca tocilarii ăștia să doboare un avion de linie sau să 
facă ceva la fel de nasol? Lucy ridică tonul. 

— Nu, spuse Marc, închizând laptopul. Avem o armă fumegândă aici Și 
nimeni altcineva nu știe că o avem. Cunosc Arquebus. Pot să-l analizez 
până în cel mai mic detaliu. Și poate putem obţine mai multe indicii despre 
ceea ce plănuiește Madrigal. 


Capitolul 8 


Ploaia bătea în geamul vagonului când trenul S-Bahn părăsi Tiergarten Și 
se îndreptă spre vest, peste canal. Kara urmări modelele formate de picături, 
focalizându-le până când străzile și clădirile Berlinului de pe partea cealaltă 
a geamului deveniră neclare. Nu își vedea faţa reflectată în geam, pentru că 
era ascunsă de gluga hanoracului verde închis pe care îl purta sub geaca de 
piele. Îmbrăcămintea îi ascundea silueta slabă și colțoasă. 

Oamenii se mișcară în jurul ei când trenul opri la următoarea stație, dar 
ea îi ignoră. Poate că ar fi trebuit să fie mai atentă la ce se întâmplă în jur, 
tinând sub observaţie călătorii de pe celelalte locuri, în cazul în care vreunul 
dintre ei o urmărea. Dar avea încredere în propriile ei abilităţi. Făcuse 
destul de multe de când evadase din Franţa pentru a se asigura că nimeni de 
la Rubicon nu o putea urmări. Fiecare dispozitiv pe care îl purta fusese 
curățat sau neutralizat din punct de vedere digital, fiecare loc în care s-ar 
putea ascunde un localizator fusese analizat cu stricteţe de câteva ori. 
Curăţase tot cu minuţiozitatea mecanică a unui obsesiv-compulsiv Și așa 
ştia că e liberă. 

Într-un fel. 

Era mult mai greu să scapi de ceea ce o urmărea pe Kara în mintea ei. 
Sentimentul străin de vinovăţie care o apăsa pe piept. Și l-a imaginat ca pe 
un ou din piatră rece, alb-cenușiu, apăsându-i plămânii cu o forţă aproape 
fizică. Se acumulase acolo de când fugise de la Chamonix, într-o burniţă 
constantă de care nu putea scăpa. 

Se gândi la vocea lui Marc Dane întrerupându-se în cască în timpul 
ultimei transmisiuni prin satelit criptate Și analiză pentru a douăzecea oară 
conversaţia. Cuvintele lui avuseseră un ton distinct, chiar înainte ca ea să-i 
spună că îi pare rău Și să rupă legătura. Părea că intuia. Înţelesese că ea era 
pe cale să-l abandoneze. 

Dar nu avea nicio alternativă. Kara se angajase să facă asta. Așa trebuia 
să fie. Dane era rezistent și adaptabil. Ea își imagina că putea să aibă singur 
grijă de el. Dacă nu... avea să-și aducă aminte să fie tristă pentru asta mai 
târziu. 

O senzaţie de inevitabil o cuprinse și Kara închise ochii, adâncindu-se în 


amintiri. Asemenea trenului, viaţa ei se mișca pe un set de șine, una dintre 
nenumăratele căi ce o duceau înapoi în locul de unde începuse. O buclă, ce 
se dubla. Nu conta ce voia ea, ruta fusese deja marcată, urma să ajungă 
înapoi pe orbita lui Madrigal. 

Înapoi la adevărata Kara Wei. 

— Există șanse mari să fii pusă sub acuzare ca adult, spuse bărbatul de 
la casa de copii. Ştii ce înseamnă asta? Nu vor aștepta până când împlinești 
optsprezece ani! Ea nu se deranjase niciodată să-i afle numele. El era, ca Și 
ceilalţi adulți din viaţa ei, o forță aleatorie a naturii, mai degrabă decât o 
persoană reală. Ei apăreau în viaţa ei luând-o pe sus ca o tornadă, sfâșiind- 
o, făcând-o praf, apoi disipându-se și lăsând doar bucăţi în urma lor ce 
trebuiau puse la loc. Mă auzi? 

Ea dădu din cap, făcând minimul necesar pentru a-i arăta că este atentă 
Și pentru a nu fi considerată „nepoliticoasă”. 

— La naiba, continuă el, uitându-se în jos la hârtiile din mână, la dosarul 
pe care i-l dăduseră polițiștii. Își trase gulerul cămășii pătate de transpiraţie 
Și clipi. Nu știu ce înseamnă jumătate din porcăriile astea... 

Ei 1 se părea că arată bolnav și înfricoșat, chipul lui dolofan fiind lipsit 
de culoarea roșie obișnuită pe care o avea când se răstea la copii. Era 
îngrijorat de modul în care isprăvile ei aveau să se reflecte asupra lui. 

Fusese la casa de copii timp de șase luni până când își dăduseră seama 
că are un laptop nou-nouţ ascuns în spațiul dedicat instalatiilor, de deasupra 
băii comune. Desigur, crezuseră că îl furase. Și așa era, dar nu în modul în 
care credeau acei idioţi. 

În primul rând, folosind calculatoarele vechi de la biblioteca locală, ea 
spărsese sistemul băncii Savings & Loan din oraș, își crease un cont bancar 
fals și folosise banii pentru a comanda laptopul prin poștă. Apoi, fusese 
destul de ușor să aranjeze ca bătrâna din casa de lângă casa de copu să 
primească TV prin cablu „gratuit” — plătit de fapt de un binefăcător anonim 
— Și un router Wi-Fi decent. Cuplul care conducea casa de copii nu credea 
în calculatoare. Nu era nimic în casă mai avansat decât un telefon cu 
clapetă, vechi de un deceniu. 

Așa că, în timp ce bătrâna se bucura de zeci de canale de telenovele și 
filme făcute de reţeaua de televiziune Lifetime, routerul era complicele 
tăcut al Karei. Odată ce îl configură, fu simplu să navigheze pe internet Și 
să caute belele. 


La casa de copii, ceilalți erau amorțiţi sau muţi. La șaptesprezece ani, ea 
nu avea nimic în comun cu niciunul dintre ei în afară de copilăria lor grea Și 
își dorea să aibă cât mai puţin de-a face cu ei. 

Își găsise gașca pe internet, în cercurile de hackeri, scriind coduri Și 
spărgând criptările doar de dragul distracţiei. La asta se pricepea cel mai 
bine, Și nu durase mult până când abilitățile ei atrăseseră atenţia unor 
oameni importanţi. 

O testaseră. Îi dăduseră diverse ţinte și o felicitaseră atunci când 
spărsese serverele protejate sau executase singură atacuri cibernetice aprige 
de tipul Denial of Service (DoS). 

Nu era proastă. Știa că o pregăteau pentru lucruri importante. Și nu era 
vorba despre un pervers în vârstă care spera să o facă să își dea chiloţii Jos 
în fața unei camere web. Era vorba despre oameni ca ea, care văzuseră că 
internetul poate fi atât un loc de joacă, cât și o mină de aur, dacă știi să te 
folosești de el. 

Dar într-o zi, poliția veni la casa de copii, anunțând că fiul bătrânei o 
vizitase Și găsise ceva suspect. Curând după aceea, laptopul fu descoperit. 
Apoi urmase o mașină de poliţie și o celulă și acum această conversaţie. 

Oamenii, desigur, stricaseră totul. Oamenii, cu imprevizibilitatea Și 
comportamentul lor neîndemânatic, Și eșecul lor de a urma căile pe care și 
le dorea ea. 

Poliţiștii numiseră activităţile ei fraudă informatică. Acest tip de crimă 
era pedepsit cu timp petrecut după gratii. Un deștept de undeva dintr-un 
birou urmărise o serie de fărădelegi înapoi la o adresă IP și asta era tot. 

Consecințele ar fi trebuit să fie înspărmântătoare pentru ea, dar ceea ce o 
rănea profund era gândul că în locul acela își va pierde colacul de salvare. 
Lumea reală era un vid crâncen, iar internetul era oxigenul ei. Dacă nu l-ar 
mai fi putut accesa, s-ar fi sufocat Și ar fi murit. Aproape că o ajutase să 
simtă ceva cu adevărat, iar acum urma să îi fie luat. 

Ceilalți, prietenii ei virtuali cu identități fantomă, aveau să afle ce se 
întâmplase cu ea, iar povestea ei avea să devină un semnal de avertizare. Ea 
nu le-ar mai cunoaște niciodată lumea. 

Ușa de la sala de ședințe înghesuită se deschise brusc și o femeie cu 
aspect sever intră. Avea părul până la umeri, de culoarea cărbunelui Și ochi 
întunecați care te priveau din spatele unei perechi de ochelari cu rame 
groase. Purta un costum gri cu un ecuson de la FBI atârnând de buzunarul 


de la piept. 

Femeia se prezentă drept agent special Trecento și îi spuse bărbatului de 
la casa de copii că nu era vorba doar despre fraudă informatică. Era vorba Și 
despre crimele federale care avuseseră loc — spargerea rețelelor 
guvernamentale și militare. Crime care reprezentau acte de trădare. 

Bărbatului i-au trebuit mai puțin de zece minute să aprobe predarea ei în 
custodia agentului FBI. Cu mâinile încătușate la spate, ieși pe ușă și îi 
văzu pentru ultima dată privirea furioasă Și moralizatoare. 

Trecento o duse la o mașină neagră de închiriat care aștepta în parcarea 
din faţa secţiei de poliţie. Şoferul, un agent cu ochelari de soare întunecaţi, 
ieși imediat înspre autostradă. 

Femeia-agent o urmărea de pe scaunul pasagerului din față. 

— Ai fost fată deşteaptă, spuse ea. Ai încălcat o mulțime de legi. 
Credeai că nimeni nu va observa? 

— Ți-aș arăta degetul mijlociu dacă aș putea să-mi mișc mâinile, 
răspunse ea, cu un aer sfidător. 

Trecento începu să râdă, ca și cum ar fi fost cea mai amuzantă glumă pe 
care o auzise vreodată. Ea scoase un pachet de ţigări franțuzești din 
buzunarul jachetei Și aprinse una. 

— Noi am observat, continuă ea după o clipă. Ne-ai impresionat. Întinse 
mâna liberă la ceafă și trase. Părul ei negru se desprinse dezvăluind șuviţe 
ruginii dedesubt. Aruncă peruca pe bancheta din spate Și apoi scoase o 
cheie mică dintr-un alt buzunar. Asta nu se întâmplă des. Nu mulți trec de 
probe, spuse femeia, aplecându-se pentru a scoate cătușele. 

— Voi nu sunteți agenți federali, spuse adolescenta, când își dădu seama 
ce se întâmpla de fapt. 

Femeia cu părul roșu zâmbi Și suflă fumul. 

Kara clipi Și reveni în prezent, în timp ce trenul se mișcă brusc la 
trecerea peste intersecția cu o altă Șină, iar pentru o secundă încă simţi 
parfumul amar al ţigării lui Madrigal. 

Oul de piatră din pieptul ei se deplasă și deveni mai mic, dar tot nu 
dispăru. Adevărata vinovăție, greutatea din miezul lui, venea din 
sentimentele ei pentru Lex. 

Îi plăceau ghicitorile ȘI jocurile lui. Cea pe care o lăsase pentru ea pe 
unitatea de memorie fusese ușor de rezolvat, deschizând o partiție ascunsă 
pe care numai ea ar fi Știut să o caute. Nu era la standardele obișnuite ale 


lui Lex Și ea își imagină că asta era pentru că el o programase în grabă. Și 
ce conţinea partiția, ce i-a spus despre restul fișierelor de pe dispozitiv... 

Stând singură în tăcere, studiind cu atenţie datele pe care Dane le 
încărcase în Malta, Kara înțelesese mult prea târziu ce încercase Lex să-i 
spună. 

Săracul, prostănacul, amuzantul Lex. Cu glumele și zâmbetele lui care o 
înfuriau atât de tare. El fusese întotdeauna puzzle-ul pe care nu îl putuse 
rezolva niciodată. 

El știa de ce ea se îndepărtase, atunci când totul mersese prost. Ce drept 
avea să vină după ea ani mai târziu? Asta făcuse parte din înțelegerea pe 
care Kara o făcuse cu sine. 

Lăsase trecutul în urmă Și devenise altcineva. Dar trecutul venise în 
căutarea ei. Neinvitat. Nedorit. 

Lex încercase să o contacteze, iar Și iar. Bombardând-o cu mesaje 
anxioase. De fiecare dată, Kara le trimisese înapoi în vidul digital, sperând 
că el va înţelege și o va lăsa în pace. Dar într-o zi, el muri ȘI în pieptul ei 
apăru o piatră. Absentă, degetul ei prinse cureaua ceasului inteligent din 
jurul încheieturii Și trase de ea. Kara se surprinse în acţiune Și încercă să se 
elibereze de impulsul care o irita. 

Ura asta. Mizeria îngrozitoare și umană a acestor emoţii. Ele erau o 
parte din motivul pentru care dorise să plece atunci. Când Kara era mică, 
niște doctori îi explicaseră că mintea ei nu era una comună, că urmărea 
tipare pe care unii le-ar putea găsi neobișnuite, chiar anormale. Tânjea după 
ordine Și claritate. Ce era atât de ciudat în asta? Ura aleatoriul și haoticul. 
Uneori, acele lucruri erau aproape dureroase fizic pentru ea. 

Și când crescu, găsi modalităţi de a face față la asta. Crea niște cutii în 
mintea ei. Cutii pentru amintiri. Cutii pentru abilităţi. Cutii în care putea 
pune deoparte bucățile din realitate care erau dezordonate și neprevăzute, 
putând să se concentreze apoi pe ceea ce era vital. 

Dar Lex le deschisese pe toate. Chiar și după ce murise, continua să le 
deschidă. 

Kara închise ochii în timp ce trenul trecea zgomotos printr-o altă stație și 
își puse o mână pe piept. Cu ploaia bătând în geam lângă capul ei, în 
întunericul din spatele pleoapelor, ea întinse mâna Și își înfășură degetele 
în jurul pietrei, își imagină că o duce într-o cutie Și o aruncă înăuntru. 

Închise capacul bine. 


Așa trebuia să fie, dacă voia să supraviețuiască. Nu putea lua nimic — 
apăsător cu ea acolo unde mergea. Acesta era planul. 

Ca în orice altă situație din viaţa ei, Kara avea o strategie pentru ceea ce 
se întâmpla acum. Avea un milion de strategii, stivuite în cutiile din mintea 
ei, câte una pentru fiecare rezultat posibil. 

Alți oameni — oamenii obișnuiți — ar fi visat cu ochii deschiși sau s-ar fi 
îndepărtat, dar mintea Karei nu intra niciodată în derivă. În schimb, în acele 
momente de relaxare ea își construia planuri în cap pentru fiecare 
eventualitate, de la lucruri banale precum alegerea culorilor hainelor pe care 
le purta până încotro se îndreaptă viaţa ei. Așa nu putea fi surprinsă 
niciodată de nimic. Dacă 1 se întâmpla ceva, se gândise deja la asta. Făcuse 
deja o strategie pentru a-i face faţă. 

Moartea lui Lex fusese una dintre acele posibilităţi, încă o variabilă 
calculată printre nenumărate altele, iar planul pe care ea trebuia să-l pună în 
practică în cazul acelui eveniment era acum pus în mișcare. Clar și fără 
obstacole. 

Înapoi la Chamonix, când programul de monitorizare pe care îl pusese la 
punct o anunţă pe Kara că Lex fusese ucis, ea nici măcar nu ezitase. Planul 
era deja în vigoare Și ea îl executa. Evenimentele făceau cerc complet, iar 
Kara se îndrepta înapoi spre locul unde începuse totul. 

Pentru a face asta, trebuia să se repornească singură ca Și cum ar fi un 
hard-drive fragmentat. Şi atunci ar fi pregătită. 

Deschise din nou ochii Și privi ploaia bătând în geam, șiroaiele de apă 
curbându-se Și curgând în jos. 

x 

Lucy clipi pentru a vedea mai bine și înclină ușor capul pentru a privi 
înapoi prin luneta Nightforce de deasupra armei ei. Vântul cald bătea de 
ceva vreme, dar acum începea să se liniștească. Ea urmări mișcările 
aburului ce se ridica de pe acoperișurile clădirilor din jurul turnului 
companiei Rubicon pentru a măsura puterea brizei Și îȘi ajustă ținta. 

Amortizorul cilindric de pe ţeava puștii cu lunetă Vanquish se mută în 
direcția nord-vest, iar Lucy se alinie cu ţinta pe care o alesese, un 
apartament penthouse din complexul din apropierea pieţei Kraemer, în 
partea franceză a orașului Monaco. Ținta era la aproximativ 300 de metri, 
ceea ce pentru cineva cu nivelul ei de pregătire era floare la ureche. 

Localiză ţinta. O femeie de aproximativ treizeci de ani, într-o rochie de 


mătase fluidă, rătăcind prin bucătăria deschisă a penthouse-ului, cu un 
telefon lipit de ureche. Ținta se pregătea să plece pentru o noapte în oraș. 
Lucy putea vedea pantofii cu toc albastru strălucitor pe care îi ţinea în 
mână, mișcându-i în timp ce vorbea animat la telefon. 

Femeia făcu o mișcare repetitivă. Merse spre fereastră ȘI înapoi. Apoi 
iar către fereastră, Și înapoi. Lucy calculă unde să ţintească ţinând cont de 
posibilitatea unei oarecare deviații prin geamul ferestrei. Nu părea blindat, 
dar nu-și asuma niciun risc. Glonţul avea să intre în pieptul femeii, 
deasupra sânului stâng. 

Sunetul și lumina produse de pușca Vanquish nu ar fi ajuns pe strada de 
la câteva etaje mai jos, Și chiar dacă cineva s-ar fi uitat direct către locul 
unde se afla Lucy, draperiile subțiri de pe acoperiș ar fi ascuns-o. 

Femeia se opri din mers și îi făcu cu mâna unui băiețel care apăru în 
cadru. Ea acoperi telefonul cu o mână și îi vorbi sever. Umerii i se 
prăbușiră. Nu era fericit. 

Lucy vru să ignore prezenţa copilului. Încercă să nu ia în seamă cât de 
mult îi amintea de fratele ei mai mic Și se concentră asupra țintei. Punctul 
verde produs de lunetă apăru pe pieptul femeii. 

Piedica de siguranţă era dezactivată, iar Lucy își mută degetul pe trăgaci, 
aplicând o presiune ușoară Și ţinându-și respiraţia. Orice altceva dispăru pe 
moment — toate grijile sâcâitoare din lumea exterioară, toate resentimentele 
Și incertitudinile. Lucy găsi claritate în simplitatea acțiunilor ei. 

— Te rog să nu omori pe nimeni, spuse o voce puternică din spatele ei. 
Rubicon deja trebuie să facă față multor obiecții referitoare la prezenţa 
noastră în Monaco. 

Se trase înapoi Și scoase încărcătorul puștii, înclinând-o astfel încât 
Solomon să poată vedea cartușele de antrenament. 

— Exersez, explică Lucy. Ea reîncărcă pușcă și se mută la a doua ei 
țintă, înregistrând mental prima „ucidere”. Mă ajută să mă relaxez. 

Următoarea ţintă era într-un bloc de apartamente de pe Avenue Marquet, 
iar zona părea aglomerată. Fiind $i mai aproape de țărm însemna, de 
asemenea, că va trebui să reevalueze puterea cu care sufla vântul pentru a fi 
sigură că va nimeri. 

Solomon se așeză pe un aparat de aer condiționat Și o privi. În costumul 
său imaculat din bumbac, de la Kiton, părea cu totul nelalocul lui printre 
utilajele prăfuite, dar manierele erau neschimbate. 


— Sunt sigur că există Și alte modalităţi prin care te poți asigura că 
abilitățile tale nu au de suferit. 

— Construiește-mi acel poligon de tragere în subsol pe care îl tot cer, 
răspunse ea, întinzându-se pentru a regla un cadran de pe partea laterală a 
lunetei. Dacă aș putea folosi câteva sute de cartușe, asta s-ar putea să mă 
ajute. Lucy găsi fereastra pe care o alesese, una cu un steag vesel atârnat de 
cadru. În interiorul apartamentului, zări un bărbat durduliu pe o bicicletă de 
fitness, la o distanţă dublă faţă de femeia în rochie de mai devreme. Ea 
estimă unde ar lovi glonţul de la acea distanţă și se reorientă. 

— Am vorbit cu cei din consiliul, îi spuse Solomon. Tonul lui indica că 
nu mersese bine. Kara ne-a dat o multitudine de motive de îngrijorare, chiar 
Și la cea mai conservatoare estimare a situaţiei. 

Lucy atinse trăgaciul puștii cu degetul și îl „omori” pe bărbatul de pe 
bicicleta de fitness. Ea răsuflă aerul pe care îl ţinuse înăuntru și se dădu 
înapol. 

— Şi încă câte motive. Se mută într-o poziţie cu picioarele încrucișate și 
începu să demonteze pușca Vanquish, bucată cu bucată, punând-o la loc 
într-o cutie de plastic plină cu inserțiui de spumă. Dacă doar a tăiat legăturile 
cu noi Și a fugit, asta e una. Dar dacă vorbim despre ceva mai complicat... 
Lucy lăsă propoziția în aer. Furia ce mocnea, pe care reușise să o mai 
tempereze cu exercițiul de tragere, reveni Și o puse se gânduri. 

Solomon întrerupse contactul vizual. 

— Îmi este greu să recunosc, dar este posibil să fi făcut o greșeală gravă 
aducând-o pe Kara în mujlocul nostru. Am crezut că pot avea încredere în 
ea. Acum se pare că acea convingere a mea a fost greșită. 

— Ştiai de unde venea. Reproșul lui Lucy era direct, dar nu era niciun 
dram de maliţiozitate în el. Cine a fost ea înainte să devină Kara Wei? 

— Nu Ştiam numele ei adevărat, răspunse el. A avut mai multe 
pseudonime... Solomon făcu o pauză Și apoi continuă. 

Dacă acţionează împotriva noastră, suntem vulnerabili. Știe multe despre 
operațiunile companiei Rubicon și ale Diviziei pentru Situaţii Speciale. 
Dacă se folosește de aceste informaţii, tot ceea ce m-am străduit să creez 
este pus în pericol. 

Lucy dădu încet din cap. Grupul Rubicon avea dușmani, atât în cazul 
activităţilor sale legale din partea altor corporații, cât și în cazul 
operațiunilor conduse de DSS care rulau în umbră. Asociaţia era acolo 


undeva, aștepta momentul potrivit, se recupera după ceea ce se întâmplase 
la Washington și Napoli, împreună cu alte grupări precum Al Sayf și 
serviciul de informaţii rusesc, toţi având conturi de reglat cu organizația lui 
Solomon. 

— Dacă vrea să ne trădeze, va avea mulți clienţi care abia așteaptă să ia 
parte la această acțiune. 

— S-ar putea să fie nevoie să luăm măsuri, continuă Solomon. Trebuie 
să te întreb. Dacă este necesară o sancțiune extremă, te vei ocupa de ea? 

Lucy nu ezită. 

— Spune-mi când Și se rezolvă. 

— Ceilalţi ar putea fi reticenţi în a merge atât de departe. 

— De asta nu îi întrebi pe ei, răspunse ea, închizând capacul cutiei de 
transport a puștii. Mă întrebi pe mine. Și sincer, nu mi se pare atât de greu 
să privesc pe cineva care mi-a trădat încrederea prin vizorul puștii. 

Solomon se ridică Și își scutură costumul de praf. 

— Fii pregătită pentru orice eventualitate, îi spuse el. Trebuie să 
protejăm Rubicon. Idealul. Oamenii. Totul. Nu putem permite unui agent 
trădător să pună toate acestea în pericol. 

x 

Trenul opri la Heerstrasse. 

Kara așteptă până în ultima secundă pentru a coborî, ieșind pe ușă în 
timp ce acestea începeau să se închidă. Nimeni din vagon nu o urmărea, dar 
dacă ar fi făcut asta, ar fi rămas blocați înăuntru, când trenul se îndepărtă. 
Kara văzu trenul micșorându-se, luând-o în direcția Stadionului Olimpic. 
Când fu sigură că nu era urmărită, începu să se îndepărteze cu pași repezi. 
Mai întâi urmă drumul, după care viră pe potecile înfrunzite Și umede care 
duceau pe muntele de înălțime mică, împădurit, cu vedere la Berlin. 

Teufelsberg: Muntele Diavolului. Sub pătura verde închis se înălța un 
deal creat de om, născut din dărâmăturile caselor distruse de 
bombardamentele din cel de Al Doilea Război Mondial, aruncate peste 
rămășițele unei unități naziste de antrenament militar, care sfidase toate 
încercările de a o distruge. În Războiul Rece care urmase, Teufelsberg 
devenise locul unui post de supraveghere anglo-american de unde spionau 
Germania de Est comunistă, ajungând în cele din urmă în paragină, atunci 
când conflictul încetă. Kara putea vedea ruinele în timp ce urca panta. 
Sferele monotone ale vechilor domuri se vedeau printre vârfurile copacilor. 


Formele lor scheletice și ciudate o făcură pe Kara să se gândească la 
corpurile unor insecte uriașe. 

Ploaia le estompă formele Și ea ezită, pierdută pentru o clipă. 

Când încercase să-i explice, Lex răsese. 

— Pentru mine nu este ușor să fiu prezentă, spuse ea. Adică, văd cum 
funcționează emoţiile asupra altor oameni. Le pot observa ca un străin care 
privește din exterior. 

— Acum o să-mi spui că nu simți nimic? Lex se rostogoli sub sacul de 
dormit, iar podeaua de sub ei scârţâi. Își trecu o mână prin părul ei castaniu 
neîngrijit, tuns bob, Și se uită la ea. Ai simțit asta. 

Sub stratul de izolaţie termică, amândoi erau goi, înconjurați de căldura 
corporală captată de înveliș. Lex era cea mai caldă persoană pe care o 
întâlnise vreodată, la propriu. Unu oameni erau reci sau călduți când te 
atingeau, dar el era un cuptor. Frigul adus de ploaia care bătea în acoperișul 
fermei părăsite părea ceva îndepărtat Și lipsit de importanţă. 

— Este ca un fel de forță gravitaţională ciudată, continuă ea, iar un 
zâmbet încercă să i se strecoare pe buze. Iubire și ură, frică și bucurie — 
emoţii care îi împing Și îi trag pe oamenii din jurul meu. Zâmbetul dispăru. 
Uneori am impresia că la mine lipsește legătura care face acele sentimente 
reale, e un gol undeva. 

— Te prefaci destul de bine atunci, spuse el, zâmbind în continuare la ea. 
Apreciez că faci tot acest efort pentru mine. 

— Cu tine nu trebuie să mă prefac, îi spuse ea. Tu umpli acel gol pentru 
mine. Ea îi aruncă o privire întrebătoare. Cum faci asta, mai exact? 

— Nu știu, recunoscu el. Vrei să afli? 

— Am putea face asta, respiră ea Și se lăsă cuprinsă de căldura lui. 

Își Șterse ploaia de pe faţă. Urcarea fu lungă și, până când Kara ajunse 
în vârf, ploaia constantă îi udase hanoracul, care se închisese la culoare în 
dreptul umerilor. Pe măsură ce se apropia, erau momente când 1 se părea că 
vede pe cineva printre copaci. Pe lângă potecă. Privind-o. Ea nu reacționă, 
lăsându-i să creadă că nu îi văzuse sau că nu îi păsa. 

O grămadă de graffiti-uri pline de viață acopereau clădirile abandonate. 
Imaginile fuseseră lăsate în urmă de artiștii stradali de pe scena berlineză 
care făcuseră din acel loc galeria lor în aer liber, sau cel puţin făcuseră asta 
până la sosirea noilor chiriași. Acum, visătorii cu spray-urile lor păstrau 
distanța, sau cel puţin așa îi spuseseră posterele anonime de pe dark web. 


Unele dintre operele de artă i se păreau tulburătoare. Feţe de monstru Și 
figuri deformate vărsând fluxuri abstracte de cuvinte, care nu aveau niciun 
sens pentru ea. Altele însă — forme geometrice, animale Și forme colorate — 
îi atrăseseră privirea. Ea trecu la una care părea să iasă din vegetaţie și 
întinse mâna să atingă cărămizile vopsite. 

În spatele ei, cineva călcă pe o piatră ce îi alunecă de sub picioare, se 
lovi de asfaltul crăpat Și se sparse. 

— Geh weg! strigă o voce masculină, cu intonația groasă, amenințătoare. 
Hei! Has du mich gehârt?:%: 

Se întoarse încet Și văzu două siluete care ieșiseră din umbră. Doi 
bărbaţi. Unul dintre ei avea faţa subțire Și ascuţită a unui punkist, era foarte 
tatuat Și părea să aibă prea multă energie și prea puţine locuri unde să ȘI-o 
consume. Celălalt era îndesat, cu o faţă rotundă încadrată de o căciulă 
rusească cu urechi, din piele și cam zdrenţuită. Punkistul avea o rangă în 
mână ȘI 1 se păru cunoscut, dar nu-și putu da seama de unde. Kara își dădu 
gluga jos Și îi lăsă pe toţi să se uite bine la ea. Nu numai pe cei doi bărbaţi, 
ci ȘI cei care urmăreau din spatele camerelor de luat vederi ascunse prin 
colţurile clădirilor părăsite. Se uită în jur, căutând poziția optimă pentru 
camere și văzu un turn degradat și o sferă albă ternă lângă el, pe un 
acoperiș din apropiere. 

— Ştii cine sunt eu? 

Se adresă bărbatului cu ranga. Kara îi văzu sprânceana ridicată în timp ce 
o studia. El gândea la fel ca ea. O știa de undeva. 

Acești bufoni o urmăriseră de când părăsise drumul principal, iar acum 
era timpul ca ei să știe pe cine supravegheau. Era timpul ca ea să renunţe la 
identitatea pe care o purta Și să se întoarcă în timp. Să revină la o versiune 
mai veche a ei, una mai aproape de adevăr. 

— Fă ceva pentru mine, îi spus ea bărbatului. Du-te și spune-i lui 
Madrigal că Song este aici. 

— Song este la închisoare, spuse cel cu căciulă, înlocuind germana cu o 
engleză cu accent puternic. Sau moartă. 

Ea îȘi întinse mâinile aproape zâmbind. 

— Mă tem că nu este așa. 

x 

— Există destule asemănări în cod ca să pot confirma chiar acum, spuse 

Assim. Trase adânc aer în piept, încordându-se. Văd aceleași caracteristici 


în criptarea tabletei din San Francisco ca Și în codul pe care l-ai extras din 
arma cibernetică. El arătă spre dispozitivul de pe bancul de lucru din 
laborator Și apoi spre sistemul de criminalistică digitală deconectat de la 
reţea pe care îl folosea Marc. Cine a lucrat la asta, a lucrat Și la aia. 

— Confirm, încuviinţă Marc. După conversaţia cu Lucy Și Delancort, se 
gândise să ia o pauză, dar nu reușise să doarmă. În schimb, se dusese în 
singurul loc despre care știa că îl va ajuta să se concentreze. Laboratorul de 
date fusese amenajat într-una dintre sălile de lângă centrul de criză Și se 
întoarse la lucru la analiza reţelei de date din corpul lui Wetherby. 

Marc încărcă o serie de instrumente digitale de pe laptopul său personal 
Şi se apucă de treabă, cu Assim urmărindu-l agitat în fundal. Tehnicianul îl 
pusese pe Marc la curent cu toate sistemele disponibile și apoi făcu tot 
posibilul să nu-i stea în cale. 

Lui Marc îi era milă de el. Dispariţia Karei îl forțase pe Assim să preia 
responsabilitățile ei la Rubicon și îl transformase Și într-un posibil suspect, 
fiind un potențial complice. Era o situație asemănătoare cu cea pe care 
Marc o trăise la MI6 când propriile sale circumstanţe fuseseră compromise. 
În cazul lui Marc, asta îi pusese capăt carierei în cadrul serviciilor secrete 
britanice Și îl adusese în orbita Grupului Rubicon. Totuși, Assim nu făcea 
față situației la fel de bine ca Marc și îl urmărea bând ceașcă după ceașcă 
de cafea turcească, îngrijorându-se pentru fiecare rând de cod pe care îl 
descoperea. 

După un timp, Marc observă că Assim se uita în depărtare, pierdut în 
gânduri. 

— Eşti bine? 

Assim tresări ȘI îȘi reveni, înroșindu-se puţin la față. 

— Îmi pare rău. Eram la kilometri depărtare. Trase aer în piept. Uite, 
trebuie să spun asta. Mă macină Și trebuie să o spun cuiva. Marc ridică o 
sprânceană, dar îl lăsă pe tehnician să spună ce are de spus. De ce presupun 
toţi că Kara s-a întors împotriva noastră? Adică, de unde știm asta? 

— A tăiat toate legăturile cu mine în mijlocul unei operațiuni. Marc nu 
reuși să ascundă iritarea din răspunsul său, deși aceeași întrebare ȘI-o 
punea și el. M-a mințit. A intrat în sistemele companiei Rubicon. A furat 
bani. Nu arată bine. 

— Dar dacă ar avea un motiv? Unul despre care nu știm? Se încruntă. S- 
a gândit cineva la această posibilitate? 


— Mi-ar plăcea să fie adevărat, spuse Marc. Ştii ceva ce noi ceilalţi nu 
Știm? 

Assim se retrase când simţi sugestia unei acuzații în întrebare... 

— Nu, nimic, spuse el repede. Ceva pare în neregulă... 

Marc căută un răspuns, dar nu-l găsi. După o clipă, se întoarse spre 
monitor Și se concentră asupra lucrării. 

Timpul se dilată în zornăitul continuu al tastaturilor Și în strălucirea 
fosforică a ecranelor pline de date. Mintea lui Marc se detașă de corp, în 
timp ce conţinutul dispozitivului începu să-i capteze atenția. Se pierdu în 
structura programului Arquebus modificat, dezasamblându-l în părțile sale 
componente. 

El o luă înapoi, bucată cu bucată, pornind de la ţintele către care virusul 
fusese îndreptat, așa cum un legist ar analiza urmele de praf de pușcă sau 
fragmente de gloanţe din cadavrul unei victime împușcate pentru a 
identifica arma ucigașului. Această imagine mentală îl duse înapoi cu 
gândul la trupul lui Wetherby zăcând în morga spitalului, iar Marc făcu o 
grimasă involuntar. 

Izolând elemente ale „focoasei” programului, el folosi un program de 
decompilare pentru a căuta elemente comune în seturile de date, și încet, 
începură să apară linii verzi acolo unde fusese implantat codul din 
informațiile zero-day. 

Marc atinse ecranul cu degetul. 

— Ce crezi despre asta? El evidenţie câteva șiruri de text pentru celălalt 
bărbat. Văd această referinţă iar Și iar. 

— HIOS Sigma. Assim citi textul cu voce tare. Îmi sună familiar. 

— Da, așa e. Marc se mută la un calculator conectat la reţea și introduse 
termenul într-un motor de căutare. A găsit o intrare imediat. la să vedem. 
Este o suită de programe pentru sistemele de control industrial, da? 
Controlere logice programabile și așa mai departe. Noul și îmbunătățitul 
Arquebus are vreo șase vulnerabilităţi grupate în jurul codului său de bază. 
Se lăsă pe spate, gândindu-se bine. Cum naiba a pus Ghost$ mâna pe 
acestea? 

— Este foarte alarmant, spuse Assim, clipind în spatele ochelarilor. Așa 
funcţiona Stuxnet — profitând de vulnerabilităţile dintr-un program ICS. 

— Şi Arquebus vizează același tip de ţinte. Marc derulă în josul unei 
pagini de date despre capabilitățile programului. Cu o capacitate mult mai 


mare de a produce haos. 

Programul Sigma era un sistem de operare de ultimă generaţie comun 
mașinăriilor conectate la internet la scară industrială. Fabricile îl foloseau 
pentru linii de producție, orașele pentru controlul traficului, națiunile 
pentru utilităţile electrice. Dacă era susceptibil la atacuri ascunse, riscul 
pentru infrastructură Și vieţi omenești era uriaș. 

Assim lucra la o altă tastatură, urmând șirul gândurilor lui Marc. 

— Am găsit un comunicat de presă de acum opt luni. SoCal Electric 
anunțau finalizarea unei inițiative de modernizare în San Francisco. 
Menţionează că HIOS Sigma este utilizat în subsistemul de monitorizare a 
energiei electrice. 

Marc simţi că i se face pielea găină. Se uită înapoi în Știrile de la 
începutul săptămânii, găsind rapoarte despre accidentul feroviar din Taiwan. 
Un metrou de pe o linie expres se ciocnise cu un altul plin de navetiști în 
timpul orelor de vârf, provocând multe decese și zeci de răniţi grav. Erau 
multe Știri despre poliţia din Taipei, care întârziase să confirme rudelor 
morților cauza accidentului, dar săpând adânc, Marc nu întârzie să găsească 
ceea ce se temea că va fi acolo. 

Anul precedent, HIOS Sigma fusese instalat în rețeaua de control pentru 
MRI-ul din Taipei, guvernând circulaţia trenurilor de metrou care 
transportau peste două milioane de pasageri pe zi. 

— Adresele acelea IP din Germania pe care le-am găsit, spuse el repede, 
întorcându-se pentru a întâlni privirea lui Assim. Compară cu aceste 
informaţii despre Sigma. Caută rapoarte despre defecţiuni inexplicabile, 
accidente... 

— Ai o pistă. Lucy stătea în prag, sprijinindu-se de peretele despărțitor 
de sticlă. Nu o auzise apropiindu-se. Cunosc privirea aia. 

Și eu o cunosc pe a ta. Gândul apăru în timp ce el o studie și recunoscu 
expresia de pe chipul ei. În spatele acelor ochi se ascundea o dispoziţie 
întunecată, în dezacord cu umorul sec obișnuit al lui Lucy. Marc mai văzuse 
acea expresie dură ca o piatră Și intransigentă, dar numai atunci când 
începeau împușcăturile. 

Nu menţionă nimic pentru moment Și îi prezentă pe scurt ce aflase 
despre cod și legătura cu Sigma. 

— Este publicat de un dezvoltator comercial de programe informatice 
din Australia, numit Horizon Integral. Marc aduse în discuţie site-ul acestei 


corporații, minimalist, de tipul celor care aparțineau unor companii 
suficient de bogate încât să nu aibă nevoie să facă publicitate. Sunt în topul 
Fortune 500, cu clienți din întreaga lume, deși lista respectivă nu este 
publică. 

Buza lui Lucy se încreţi. 

— S-ar putea să fie mai dispuși să o facă publică, dacă ar afla că toți cei 
care le cumpără programele sunt vulnerabili Și pot suferi un atac informatic 
catastrofal. Ea arătă spre monitor. Care sunt Șansele ca ei să fie deja 
conștienți de acest lucru, având în vedere accidentul cu trenurile de metrou 
Și pana de curent? 

— Și mașinile, spuse Assim. Făcu un semn către ecranul său. Am găsit o 
corelație cu adresele din Germania. O serie de accidente pe autostradă, toate 
în vehicule cu un sistem de control digital la bord. 

— O altă ţintă ușoară, spuse Marc. Spărsese și el un sistem similar în 
limuzina lui Celeste Toussaint, dar fără a o duce la aceleași extreme. Assim 
transmise informația pe ecranul lui Marc Și el o privi, cu faţa sumbră. Toţi 
cei aflați în vehiculele implicate în accidentele din Dusseldorf și din alte 
părți Și-au pierdut viaţa. 

— Cred că s-ar putea să fie niște teste, continuă Assim, fiind purtat de 
idee. Uite-te la tiparul evenimentelor. În primul rând, incidente mici și 
izolate cu mașinile. Atacuri care ar putea fi replicate pentru a perfecționa 
programul. Apoi o operaţiune mai complexă cu trenurile de metrou. Și apoi 
un succes mai mare cu reţeaua electrică. Iniţiatorul a perfecţionat 
programul, testându-l la scară mai largă de fiecare dată. 

— Și nimeni nu l-a prins? întrebă Lucy. Assim dădu din cap. 

— Nimeni nu se uită după așa ceva. Dar uitându-ne în retrospectivă, asta 
sugerează un plan mai complex. 

— Deci, asta înseamnă că Horizon Integral este implicat, cu bună știință 
sau fără să știe, adăugă Marc. Dacă le-am putea accesa lista de clienți, am 
avea o idee despre posibilele ţinte ale grupării Ghost5. 

— Nu vor da nimănui acces la această informație... 

Lucy tăcu când Delancort apăru în ușă, cu gărzile de corp ale lui 
Solomon flancându-l. Ținea strâns într-o mână o tabletă mică. 

— Îndepărtează-te de tastatură, spuse Arămiul, săgetându-i cu privirea 
pe Marc și Assim. Fermierul păși pe lângă el, oprindu-se ameninţător în 
dreptul tehnicianului. 


— Ştii să baţi la ușă, nu? se răsti Marc, iritat de intruziunea 
inexplicabilă. 

— Fă-o, adăugă Arămiul, iar Assim își ridică mâinile de parcă ar fi avut 
o armă îndreptată spre el. 

Delancort îi aruncă lui Marc o privire cercetătoare. 

— De ce căutați informații despre Horizon Integral? 

Marc se încruntă Și aruncă o privire în jurul laboratorului, răspunzând la 
întrebare cu una de-a lui. 

— Tu... tu ne monitorizezi? 

Se uită fix la tableta din mâna lui Delancort. 

— Bineînţeles că da, spuse celălalt bărbat, supărat. Sau aţi uitat că 
tocmai a existat o încălcare majoră a securității noastre digitale? Deci, vă 
rog, clarificaţi situația. 

Delancort aruncă o privire acidă spre Assim, care se bâlbâi. 

— C-credem că au legătură cu incidentul din San Francisco, începu 
tehnicianul. 

— Dar de ce contează asta pentru tine? insistă Marc. 

Se ridică de pe scaun și făcu un pas spre Delancort. Atitudinea 
bărbatului îl călca pe nervi și era prea obosit ca să se mai ascundă. 
Fermierul auzi schimbarea tonului lui Marc și se deplasă să-i blocheze 
calea. 

Delancort își încrucișă braţele la piept. 

— Contează pentru mine, deoarece Horizon Integral este un partener al 
Grupului Rubicon Şi este datoria mea să protejez interesele lui Solomon. 

— Un partener? repetă Marc. În ce fel, mai exact? 

— Facem afaceri împreună. Dacă e o problemă cu ei, trebuie să știu 
imediat. 

— Te rog, spune-mi că nu folosești programul lor pentru nimic esenţial, 
spuse Lucy. Sau pentru ceva periculos. Pentru că nu o să te bucuri prea tare. 

Marc privi cum dispare culoarea de pe chipul lui Delancort, în timp ce 
Assim îi explica ce descoperiseră. Când termină, nivelul de aroganță al 
canadianului francez scăzuse un pic. 

— Nol... avem un program pilot care folosește HIOS Sigma la două 
fabrici de aluminiu din Nigeria, explică Delancort. Există o înţelegere să 
extindem sistemul la câteva alte centre din sectorul industrial care fac parte 
din portofoliul companiei Rubicon, în următorii câţiva ani... Renunţă la 


dispoziţia lui acuzatoare Și își frecă faţa cu o mână. Mon dieu. Trebuie să 
mă ocup de asta imediat. Solomon trebuie să fie informat, trebuie să 
deconectăm fabricile de la reţea... 

— Dacă faci asta, o să fie un semnal de alarmă, răspunse Lucy. Dacă 
Horizon Integral este compromis, dacă Ghost5 are o persoană în interior, 
este ca Și când le-ai spune că cineva știe despre arma lor cibernetică. 

— Poate că ai putea să o faci altfel, spuse Assim, gândindu-se la asta. 
Am putea să o numim o inspecţie de siguranţă inopinată? 

Un început de zâmbet apăru în colţul buzei lui Marc, când îi trecu prin 
minte un nou gând. 

— Mai exact câți bani are Solomon în afacerea cu acești oameni? 

— Să spunem că este o sumă notabilă și să o lăsăm așa, refuză să 
răspundă Delancort. Nu este suficient pentru a-i determina să-și dezvăluie 
cele mai adânci secrete, de asta poţi fi sigur. 

— Ah, da? Marc dădu din cap pentru sine. Un plan începu să se formeze 
în mintea lui. Ştii ce? Cred că Solomon tocmai a decis că vrea să-și 
revizuiască investiţia cu Horizon Integral. În persoană. 

— Sediul lor este în Sydney, spuse Assim ca să fie de ajutor. 

— Şi acolo va fi și serverul lor central de date, spuse Marc. Se uită la 
Lucy. Înţelegi unde merg cu asta? 

Delancort pufni. 

— Pare că sugerezi să complotăm pentru a-l folosi pe CEO-ul companiei 
Rubicon într-un act de spionaj corporativ internațional. 

— Corect. Marc zâmbi ușor. Mă bucur că suntem pe aceeași lungime de 
undă. 

— T'es ouf! Şi, bineînţeles, sunt sigur că ai o strategie solidă pentru a 
proteja această companie de orice repercusiune care ar putea urma? 

Delancort îl săgetă cu privirea peste ochelari. 

— Cât timp durează zborul de la Nisa la Sydney? spuse Lucy. 

— Aproximativ douăzeci Și două de ore, răspunse Marc. 

Ea îi aruncă un zâmbet viclean. 

— Destul timp cât să găsești o strategie. 

x 

Un panou metalic masiv pe care se aflau cuvintele Entritt Verboten” 
fusese atârnat cu capul în jos Și reutilizat ca perete despărțitor în interiorul 
blocului central al vechii stații Teufelsberg. Luminile portabile iluminau 


puternic toate colţurile camerei, alimentate de bateriile grele recuperate de 
la mașini electrice. Alte generatoare gălăgioase furnizau electricitate unui 
banc de lucru lung, plin de echipamente, comunicații și servere. Erau 
grămezi de cabluri peste tot, șerpuind înainte Și înapoi pe podeaua de beton 
prăfuită, dar Kara trecu printre ele cu dexteritate, evaluând în tăcere 
echipamentul de la vedere și ghicind la ce era folosit. 

Se lăsă tăcerea în „Spațiul de lucru” când intră ea, flancată de bărbatul 
cu căciula rusească și de însoţitorul lui. Feţele tuturor se întoarseră să se 
uite la ea. Unii dintre ei nu o luară în seamă pe Kara, dar alții o 
recunoscură. 

Cineva veni în viteză spre ea. O fată poloneză slăbănoagă, având putin 
peste douăzeci de ani, cu codițe împletite de un blond decolorat, se opri în 
faţa ei, cu o expresie pe jumătate Șocată Și pe jumătate furioasă. O lovi 
puternic pe Kara în umăr. 

— Nenorocito, spuse fata. La naiba, am crezut că ești în gulag. Se uită la 
tipul cu căciulă. Fă pași, Billy! 

El se îndepărtă cu înţelepciune pentru a le da puţin spaţiu celor două. 

— Bună, Pyne. Presupun că asta înseamnă că ţi-a fost dor de mine? 

Kara tresări la impact. 

— Du-te naibi, răspunse ea. Unde dracu” ai fost? Pur Și simplu ai plecat 
fără un cuvânt, ai plecat... Vocea ei scăzu. M-ai lăsat aici pe cont propriu. 

Kara căută o explicație. 

— Nu am vrut să iasă așa. Știam că vei fi bine. Ești rezistentă. 

Pyne clipi, trecând peste acest comentariu. 

— Ai venit înapoi. Ştiam că o vei face, într-o zi. Andre a spus că nu o vei 
face niciodată, dar eu i-am spus să-l ia dracu”, să te ia dracu’, i-am spus, 
ead... 

— Da, spuse Kara ferm. Lucrurile s-au schimbat. 

— Mda. Pyne dădu din cap Și se strâmbă la Billy Și la tipul cu tatuajele, 
când se apropiată din nou. Dispăreți. 

— Nu-mi da ordine... începu punkistul, dar Pyne îl întrerupse. 

— Du-te naibii, Nul. Ştii cine este, nu? Tu ești un hacker amator pe 
lângă ea. Pyne îi împunse umărul cu un deget lung plin de inele, acolo unde 
aterizase pumnul ei mai devreme. Ea este Song. 

— Şi este o voce pe care nu am mai auzit-o de mult timp. 

Glasul ei se auzi din întuneric, rece și măsurat. Kara se încordă Și o parte 


din ea, închisă de mult timp, se deblocă, făcând-o să se simtă întreagă, 
împlinită, de parcă ar fi așteptat acest moment pentru asta. O dorinţă, un fel 
de apartenenţă despre care Kara se convinsese că dispăruse, revenise în 
grabă — dar de data aceasta măcinată de o furie pură. Emoţule erau prea 
rapide, prea puternice Și se simţea ameţită când încerca să le tragă înapoi 
sub controlul ei. 

— Madrigal, reuși ea să deschidă gura. 

Femeia apăru în lumină Și zâmbi, într-un mod pe care cineva care nu o 
cunoștea l-ar fi numit matern. Totul făcea parte din reprezentație. La un pas 
în spatele ei venea un tip cu pielea închisă la culoare, cu o faţă încruntată, 
încleștat și îmbufnat. 

— Wong Fei Song, spuse femeia mai în vârstă, enunţând numele ca Și 
când ar fi citit un vers dintr-o poezie. Ești aici. 

— Nu mai sunt acea persoană, o corectă ea. Spune-mi Kara. 

— Ka-ra. Îmi place. Ți se potrivește. 

Se uită la bărbatul de lângă ea, care înaintă, ținând un detector de metale 
de parcă ar fi fost o sabie scurtă. Fără supărare, dar Erik este mai suspicios. 

Erik luă geanta de pe umărul Karei Și i-o dădu tipului cu căciulă, ca să o 
verifice cât timp folosea el detectorul de metale. Ea le permise să facă asta, 
predând cele două smartphone-uri pe care le avea în buzunare. Erik le 
depuse într-un cuptor cu microunde, unde stratul de la interior al aparatului 
ar bloca orice semnal de intrare sau de ieșire. 

— Ai apărut într-un moment interesant, spuse Madrigal încet, măsurând- 
o din priviri. După ce am trecut prin tot ceea ce am trecut, ai apărut aici din 
senin. De unde ai știut unde să ne găsești? 

Kara zâmbi fals. 

— M-ai învăţat multe. 

— Tot ceea ce Știi, răspunse ea. Dar nu Și tot ceea ce știu. 

Madrigal se uită în jurul sălii Și, din privirile aţintite asupra Karei, avea 
sentimentul că povestea acesteia era un avertisment pentru cei din echipa 
Ghost$. 

Wong Fei Song, cea care ne-a trădat, Şi-i imagină ea spunând. Cea care 
nu a făcut faţă. Cea plină de inițiativă, dar exclusă, pierdută Și uitată. 

Madrigal îi zâmbi într-un mod familiar, ușor, Și era tentant să se întoarcă 
imediat unde fusese cu câțiva ani în urmă. De parcă n-ar fi plecat niciodată. 

— Oricât de tare mă bucur să te văd, drumurile noastre s-au despărțit 


dintr-un anumit motiv, spuse ea. De ce ai venit la Berlin? 

— Răspunde la întrebare, scrâșni Erik din dinți, atunci când Kara nu 
răspunse imediat. 

Îi dădu înapoi geanta Şi ea văzu patul unui pistol ieșind de sub jacheta de 
aviator pe care o purta. Era un spectacol deliberat pentru a-i aminti care e 
locul ei. 

Ea îl ignoră și vorbi cu Madrigal. 

— Putem vorbi în privat? Kara se asigură că era clar că ce voia să spună 
era: doar tu Și eu. 

Madrigal se îndreptă din nou spre partea întunecoasă a sălii. 

— Hai să facem o plimbare. 

O conduse pe Kara pe acoperișul de sub unul dintre domurile goale, iar 
în umbra pe care o făcea, aerul devenise rece. În depărtare, lumina strălucea 
pe plăcile de oţel inoxidabil care formau globul argintiu al turnului de 
televiziune din Berlin, în timp ce soarele cobora spre orizont. Turnul îi 
transmitea un mesaj Karei, spunându-i că a trecut de punctul fără de 
întoarcere Și este încă în cădere. 

În cădere înapoi în întuneric. Devenind din nou o fantomă. 

Madrigal întinse mâna și îi dădu Karei de pe faţă o șuviţă de păr vopsită 
în negru. 

— Nu ai zâmbit de mult, spuse ea. Se vede. 

— Nu prea mult, recunoscu Kara. Madrigal fusese întotdeauna prea bună 
la a vedea ce se întâmplă în interiorul ei, atunci când alţii se loviseră de 
zidurile ei de sarcasm vioi Și indiferenţă. Fusese o luptă să ascundă ceva de 
Madrigal, întotdeauna. Ea decise să nu-i dea celeilalte femei timp să sape 
mai adânc. Vreau să mă întorc. 

Madrigal chicoti Și își aprinse o ţigară. 

— Pur Și simplu? Fără explicaţii, fără scuze. Tu îmi ceri ceva, iar eu îţi 
deschid ușa? 

— Nu ai nevoie de abilitățile mele? 

— Nu este vorba despre asta, își arcui Madrigal o sprânceană. Unde ai 
fost, Song...? Ea se opri, dându-și seama de ce spusese. Îmi pare rău. Kara. 
Ce ai făcut în tot acest timp? 

— M-am antrenat. Îţi voi fi de folos. 

Părea disperată. 

— Îţi mai amintești ce ai spus când ai plecat? Madrigal îndreptă spre ea 


vârful aprins al ţigării ca pe o armă. Mi-ai spus că nu mai poti fi parte din 
grup. Ai spus că suntem de partea greșită. Că eu sunt de partea greșită. 

— Îmi amintesc, spuse ea concis. 

— Deci, de ce să te întorci acum, în acest moment? întrebă Madrigal, 
tonul ei devenind aspru. Înaintă spre Kara. Ce vrei cu adevărat? Pentru cine 
lucrezi? 

Kara zări mișcare la marginea cupolei Și își dădu seama că Erik stătea în 
întuneric, cu acea armă a lui, gata să tragă. Un cuvânt greșit Și ar folosi-o. 

— Vreau să mă întorc, repetă Kara. Nu lucrez cu nimeni. Sunt singură Și 
nu-mi place. Se uită în pământ. Când făceam parte din Ghost5 știam cine 
sunt. Nu am mai găsit asta nicăieri altundeva. 

— De ce acum? insistă Madrigal. 

Îi întâlni privirea. 

— Pentru că mi-am dat seama că ai avut dreptate în tot timpul ăsta, bine? 
Când am plecat, ai spus că sunt naivă. Pentru că am crezut că lumea poate fi 
în alb-negru. Dar nu așa funcționează lucrurile, acolo în lume. Nu e altceva 
decât gri. Nu există băieţi buni sau răi, nu există greșit sau corect. Există 
doar locul... 

— Locul în care te afli tu. Tonul lui Madrigal se înmuie. Of, aș vrea să 
fie ceea ce pare. Chiar vreau. Ea o privi. Mi-a fost dor să te am prin 
preajmă. Dar momentul pe care l-ai ales mă face să îmi pun întrebări. Și mi- 
am Și pierdut multă încredere în tine atunci când ne-ai abandonat. 

Kara alese cu grijă un alt adevăr și i-l spuse direct. 

— Ai un om în minus. Am auzit de Lex. 

— Ah. Capul lui Madrigal se lăsă în jos. Tragic. E vina mea. Ar fi trebuit 
să am mai multă grijă de el. Dar avem o mulţime de dușmani Și unii dintre 
ei l-au găsit... 

— Vreau să Știu cine a făcut-o, îi spuse Kara. Te voi ajuta să-i găsești. 
Să-i pedepsești. 

— Da. Madrigal trase lung din ţigară. Ne ocupăm de asta. Credem că 
Știm cine l-a ucis. Toţi cei din grup vor să vadă că s-a făcut dreptate pentru 
Lex. 

— Şi eu la fel, spuse Kara categoric. A fost Și prietenul meu. 

Madrigal o studie. 

— Nu credeam că ești atât de apropiată de el. Nu ai fost niciodată cu 
adevărat apropiată de nimeni. 


— Nu este vorba despre asta, continuă Kara. El era unul dintre noi. Deci, 
cineva trebuie să plătească. 

— A încercat vreodată să te contacteze, după ce ne-ai părăsit? 

— Nu. Kara dădu din cap Și vându minciuna. Dar am auzit că a fost 
împușcat. Vreau să fac ceva în privinţa asta. Poate fi modul meu de a 
dovedi că poţi avea încredere în mine. 

Madrigal oftă. 

— Îmi pare rău. Dar am nevoie de mai mult decât atât. Cu coada 
ochiului, Kara văzu persoana din întuneric mișcându-se din nou. Vocea 
femeii mai în vârstă se încărcă de emoție autentică, de tristeţe. Și nu cred că 
poți să-mi dai ce am nevoie. Sunt aproape de sfârșitul unei misiuni pe care 
am început-o cu mult timp în urmă Și nu pot... Nu pot lăsa pe nimeni să-mi 
distragă atenția. Nici măcar pe tine. 

— Te vei răzgândi când vei auzi ce am de spus. Kara ajunse la ultimul 
adevăr pe care îl mai deţinea. Știu cine te urmărește. 

Madrigal se opri. 

— Ce ai spus? 

— Băiatul din Malta. Cel pe care l-ai prins căutând în camera de hotel a 
lui Lex. Pot să-ți spun cine e Șeful lui. Se vor apropia. Probabil că ai 
bănuieli, nu? Eşti ca un păianjen în pânză, simţi tremurul? O sclpire de 
îngrijorare trecu pe faţa lui Madrigal și Kara își dădu seama că avea 
dreptate. 

— De unde ai fi putut să afli despre asta? 

Chipul lui Madrigal deveni de piatră. 

— Se numesc Rubicon, spuse Kara, cuvintele venindu-i ușor. Și pot să 
îți spun multe despre ei. 


Capitolul 9 


— Ajungem în două minute, raportă Lucy, deschizând oglinda subțire de 
buzunar încorporată în capacul rujului. Alesese o nuanţă roz-trandafiriu 
pentru a completa chipul ei ocru și albastrul închis al ţinutei. Se privi rapid 
Și trase ușor de material. Rochia mulată care începea de pe umărul drept și 
se termina chiar deasupra genunchilor, îi punea în valoare silueta atletică. 
Avea în poală o poșetă neagră, care semăna cu una de la Chanel, dar 
exteriorul din piele artificială acoperea de fapt un strat de nailon balistic, cu 
o țesătură specială care să păcălească detectoarele de metale. 

— Recepționat, se auzi vocea lui Marc, Șoptindu-i în casca de culoarea 
pielii din urechea ei dreaptă. Instalăm totul acum. Ar trebui să fim gata 
până ajungeţi la fata locului. 

Lucy se uită la ceilalți pasageri din limuzină. Ca întotdeauna, Ekko 
Solomon părea să fie în elementul său, elegant într-un costum Savile Row 
care valora la fel de mult ca o mașină nouă de dimensiune medie. Alături de 
el, Delancort părea clar mai puţin în largul lui, ajustându-și cravata de 
mătase de la gât și jucându-se cu butonii. Asistentul lui Solomon insistase 
să vină, iar Lucy fusese de acord doar pentru că lipsa lui ar fi ridicat 
întrebări cu privire la acoperirea lor. 

La urma urmei, erau aici într-o vizită improvizată de constatare a 
faptelor, sub pretextul că CEO-ul companiei Rubicon își dorește să se 
întâlnească cu omologul său de la Horizon Integral pentru a pune bazele 
unei viitoare colaborări între cele două companii. Dar pe tot parcursul 
zborului către Australia, Delancort își făcuse clară aversiunea faţă de 
această operaţiune. Abia acum, când mai aveau puțin Și ajungeau, 
renunțase să se mai opună. Totuși, Lucy își dădea seama că le va cere să 
oprească totul la primul indiciu de pericol. 

La rândul său, Solomon acceptase planul lui Dane. Era ușor de uitat că 
averea miliardarului african se construise într-o viață plină de cenușă, sânge 
Și gloanţe. Solomon Ştia ce înseamnă să-ți asumi un risc personal. Fusese 
soldat cândva, înțelegea nevoile misiunii. 

Afară străluceau lumini, în timp ce limuzina o luă pe Bridge Street și se 
îndreptă spre est prin cartierul central de afaceri din Sydney. O sumedenie 


de turnuri moderne de birouri din sticlă și oţel se ridicau în jurul lor. Aici ar 
fi fost plin de oameni pe timpul zilei, dar acum era seară — deși ceasul 
biologic al lui Lucy încerca să o convingă că e dimineață, încă nu se 
adaptase la noul fus orar Și încercă să își înăbușe dorinţa de a căsca, luând 
o tabletă de cafeină dintr-un pachet pe care îl avea în poșetă. 

— Bine, văd mașina voastră, spuse Marc. Începem. Verific 
comunicațiile. 

— Suntem gata, spuse Lucy. 

— Recepționat, repetă Malte. Răspunsul finlandezului fu concis, ca de 
obicei. 

— Recepționat și la bază, spuse Assim. Tehnicianul rămăsese în avionul 
privat al lui Solomon pe aeroportul din Mascot, supraveghind operaţiunea 
din sala de conferinţe de la bord. 

— Primim radiouri? 

Delancort o fixă cu privirea. 

— Ai spyPhone-ul tău. Lucy făcu semn din cap spre buzunarul jachete: 
sale. Dacă există o problemă, vei primi trei apeluri scurte. În caz că se 
întâmplă asta, te scuzi Și pleci imediat. Ne-am înţeles? 

— Oui. 

Delancort se mişcă inconfortabil. Nu-i plăcea să fie într-o poziție 
primejdioasă, dar era suficient de deștept încât să știe când să se dea la o 
parte din drum Și să lase profesioniștii să-și facă treaba. 

Limuzina încetini când se apropie de destinație. 

— Nu trebuie să vă reamintesc ce se va întâmpla dacă evenimentele din 
această seară nu se desfășoară fără probleme, spuse Solomon, făcând o 
pauză pentru a lua o scamă de pe rever. Deci nu o voi face. Întâlni privirea 
lui Lucy. După ceea ce s-a întâmplat, ar fi ușor să începem să ne îndoim de 
fiecare alegere pe care o facem. El dădu din cap. Eu nu voi face asta. Daţi-i 
înainte așa cum știți voi mai bine. 

Vehiculul se opri Și un valet se aplecă să deschidă ușa. 

— Poţi să contezi pe asta, îi spuse Lucy, pășind pe un covor verde care 
ducea la intrarea în sediul central al Horizon Integral. 

Îi oferi valetului un zâmbet fermecător ȘI privi atentă împrejurimile. 
Femeile Și bărbaţii tineri, bine îmbrăcaţi, în costume îngrijite, intrau printr- 
un atrium larg deschis de sticlă colorată, iar un grup de fotografi din spatele 
cordonului roșu de catifea fotografiau un tip bronzat Și musculos într-un 


costum Armani. Ea nu-l recunoștea, dar cunoștea genul acesta de oameni; 
sportiv profesionist scria pe el. Făcu jocul paparazzilor, zâmbind larg în 
timp ce poza în faţa unui model de iaht de curse înalt de trei metri, vopsit în 
negru Și verde. Logo-ul corporației Horizon Integral era vizibil pe pânzele 
ambarcațiunii, iar Lucy își aminti că acesta era motivul recepției de gală 
din acea seară. Compania încheiase un contract major de sponsorizare 
pentru o cursă cu bilete scumpe care avea loc în vară, iar echipajul iahtului 
era acolo pentru a participa la o licitație de caritate. 

Solomon cobori din limuzină, cu Delancort în urma sa, Și îi întinse mâna 
lui Lucy. 

— Mergem, doamnă Keyes? 

— Absolut, domnule Solomon. 

— Ce bine arătați voi trei, nu-i așa? spuse Marc. Să beti niște 
Șampanie Și pentru mine, bine? 

— Nu te bosumfla, răspunse Lucy. Data viitoare, poti fi partenerul lui 
Henri. 

— Abia aştept. 

— Fascinant... Solomon privi întreaga clădire în timp ce urcau scările. 
S-ar putea crede că a fost mai degrabă crescută decât construită. 

— Da... Lucy îi urmă privirea. 

Sediul central al Horizon Integral era o combinaţie neobișnuită de sticlă 
de culoarea smaraldului, beton alb și grădini verticale. Plante tropicale 
agățătoare îmbrăcau turnul, ridicându-se de la bază spre etajele superioare, 
urcând până aproape de etajul treizeci. Spre vârful turnului, putea să vadă 
marginile unui al treilea atrium cavernos, spațiul deschis fund mărginit de 
copaci care se mișcau în briza de seară ce bătea dinspre portul Circular 
Quay. 

— Este uimitor, nu-i așa? O femeie aborigenă cu părul ca tăciunele și un 
zâmbet primitor se apropie de ei. Purta un costum sport portocaliu Și ceea 
ce Lucy crezu la început că era un fel de mănușă fără degete. 

— Clădirea noastră găzduiește un ecosistem viu ca parte a structurii sale. 
Pe lângă plante, avem colonii de insecte, chiar Și păsări care cuibăresc acolo 
sus. Este o clădire pionieră în arhitectura verde. Făcu o mică plecăciune. Eu 
sunt Orani! Sunt asistenta personală a domnului Wehmeyer. Mi-a cerut să 
vă însoțesc înăuntru. 

— Încântat. 


Solomon îi strânse mâna lui Orani, înainte de a i-l prezenta pe Delancort 
ca asistent și pe Lucy ca „însoţitoare”. 

Lucy zâmbi și ea, iar femeia îi conduse înăuntru, făcând semn unui 
chelner să le aducă pahare de șampanie Bollinger. 

Când trecură pragul, mănușa lui Orani emise un sunet, iar ea îȘi ridică 
încheietura mâinii la gură Și vorbi în ea. 

— Domnul Solomon. Domnul Delancort. Doamna Keyes. Mănușa sună 
din nou ȘI, privind mai atent, Lucy văzu că avea un ecran curbat montat pe 
dosul mâinii. 

— Ce este asta? 

Orani zâmbi. 

— Pe lângă faptul că este o clădire verde, aceasta este și una inteligentă. 
Avem un sistem informatic care reglează toate funcțiile turnului, de la 
lumini Și curent până la lift. Chiar și stocurile de alimente din sălile de 
recreere ale angajaților. Gestionează automat căldura Și lumina pentru a se 
asigura că nu folosim electricitate în încăperile goale. Ne-a ajutat să fim una 
dintre primele cinci companii din ţară cele mai eficiente energetic. 

— Funcționează pe baza programului HIOS? spuse Delancort. 

— AȘa este, da! Ea dădu din cap. Cu un sistem mai avansat de 
recunoaștere vocală încorporat... Femeia făcu o pauză și vorbi din nou în 
dispozitivul de la încheietura mâinii. Nu-i așa, Sigma? 

— Da, Orani, răspunse o voce artificială de femeie. Am înregistrat 
sosirea oaspeților noștri. Domnul Solomon. Domnul Delancort. Doamna 
Keyes. Mai ai nevoie de ceva? 

— Nu, suntem bine. Orani le zâmbi. Suntem foarte mândri de produsele 
noastre. 

Lucy îl privi pe Delancort, avertizându-l în tăcere să nu mai spună nimic. 

În interior, motivul combinării tehnologiei avansate cu natura brută se 
repeta. Dintr-o piscină ornamentală din mijlocul atriumului creșteau sălcii 
plângătoare, iar stâlpii de oţel și beton care susțineau etajele de deasupra 
erau învăluiţi în viță-de-vie. Ascensoarele vitrate, iluminate slab de lumini 
galbene calde, urcau Și dispăreau în umbră. 

Lucy sorbi din Șampanie Și continuă analiza zonei, observând cu un ochi 
tactic planul clădirii, rutele de ieșire, locuri ce ar putea oferi acoperire în 
caz de nevoie și așa mai departe. Ea văzu imediat câțiva bărbaţi și femei în 
salopete închise la culoare, purtând câte o cască, fiecare la postul său. 


— Bună desfășurare de forţe, remarcă ea încet. Cei de la Horizon 
Integral nu se joacă atunci când vine vorba de securitate. 

— Avem multi oaspeţi aici în seara asta, spuse Orani. Este minunat că 
aţi putut veni. Ne place când investitorii noștri vin în vizită. 

— Abia aștept să văd mai multe din ceea ce faceţi aici, răspunse 
Solomon. 

Traversară atriumul, printre grupuri de corporatiști cu bani Și cei mai 
grozavi oameni bogaţi din Sydney, făcându-și drum către un bărbat alb mai 
în vârstă, într-un costum cafeniu, care întreținea un grup de investitori 
chinezi. Avea o faţă largă Și zâmbitoare și un păr castaniu subțire. Lucy îl 
recunoscu pe directorul general de la Horizon Integral, Martin Wehmeyer, 
din imaginile pe care le văzuse pe site-ul companiei. Bărbatul era 
recunoscut pentru capacitatea sa de a insufla loialitate angajaților să-i și de 
a fi dur cu rivalii săi, dar în momentul acela părea mai degrabă prietenos, 
râzând în timp ce făcea o glumă despre șansele echipajului de iahting. 
Privirea lui o zări pe a lui Solomon Și se scuză, apropiindu-se pentru a oferi 
o strângere de mână caldă grupului de la Rubicon. Un alt bărbat, bronzat Și 
cu faţa pătrată, se desprinse de celălalt grup și îl urmă pe Wehmeyer, în 
timp ce Orani se pierdu în fundal. 

— Om bun, mă bucur să te am aici în seara asta! 

Îl bătu pe Solomon pe spate și apoi îi sărută mâna lui Lucy, într-un mod 
afectat, ca un rege care întâmpină un curtean nou în castelul său — ceea ce, 
într-un fel, așa era. Bine ai venit, bine ai venit. Avem multe de discutat. 
Sper că ești mulțumit de treaba din Nigeria. 

— Așa cum spuneți, avem câteva chestiuni de discutat, începu 
Delancort. 

— Mai târziu, interveni Solomon. Suntem aici pentru câteva zile. Vom 
vedea pe parcurs cum merg lucrurile. 

— Sigur! Wehmeyer dădu din cap. Păru că-și amintește de celălalt 
bărbat care stătea în apropiere Și îi făcu semn. Acesta este Bob Crowne, 
Șeful echipei mele de securitate. Deţinătorul secretelor mele, dacă mă 
înţelegeţi? 

Wehmeyer râse și Lucy zâmbi politicos. 

— Mă bucur să vă cunosc, spuse Crowne, cu un accent american de pe 
coasta de est. Lucy făcu imediat o evaluare tăcută a bărbatului. Fost agent 
CIA, decise ea. Scris fost spion pe faţa lui. Bine ați venit în Australia. 


— Am auzit că se pescuiește foarte bine aici, spuse Lucy, aruncând 
propria ei momeală. 

— Așa este, răspunse Crowne ȘI asta a fost tot răspunsul pe care îl primi. 
Bărbatul se aplecă pe umărul lui Wehmeyer Și îi vorbi în șoaptă. Domnule. 
Toţi oaspeții sunt aici acum. Ar trebui să începem. 

— Ah! Bineînţeles. 

Wehmeyer ridică mâna Și Lucy privi cu atenţie inelul cu sigiliu de aur ce 
atârna lejer de degetul lui mic. Avea o inserție plată de onix de mărimea 
unei mici monezi, dar sub suprafaţa ornamentală se ascundeau o serie de 
componente microelectronice. Ştia asta datorită sesiunii de informare mult 
prea amănunțită pe care i-o făcuse Dane în timpul zborului. 

Wehmeyer era pe cale să atingă inelul cu celălalt deget, când o voce 
răsună în aer, ce suna ca o sirenă de politie. 

— Tata. Tata? Tată. 

O adolescentă, cu părul până la umeri, la fel de castaniu ca al tatălui ei, 
alergă prin mulțime și îl trase pe Wehmeyer într-un fel de îmbrățișare, 
îngropându-și fața în pieptul lui. El ridică din umeri Și făcu o grimasă către 
Solomon Și ceilalți, ca și când ar fi spus n-ai ce să-i faci, iar apoi încercă să 
o îndepărteze. 

— Sunny, dragă, tata lucrează. Îmi poţi acorda un minut? 

Sunny Wehmeyer, una dintre personajele preferate ale ziarelor de 
scandal din Sydney de la momentul acela, zâmbi cu regret și îi dădu 
drumul. 

— Bine. Atenţia ei se concentră pe rochia lui Lucy Și ochii i se măriră. 
Acum, asta numesc eu rochie mişto. Vreau și eu una. Dar în roșu, totuși. 
Le fac și pe roșu? De unde ai luat-o? 

— Sunny, continuă tatăl ei cu blândețe, am crezut că vorbeşti cu 
Charles. 

El făcu semn din cap către partea opusă a sălii, în direcția unui tip mai 
tânăr, cu părul vâlvoi, care purta un sacou peste un tricou de marcă, cu un 
imprimeu ironic pe care Lucy nu îl înţelese. 

Charles Hite, ghici ea, amintindu-și numele din sesiunea de informare. 
Directorul tehnic al companiei Horizon Integral Și programatorul lor de 
top pentru sisteme de armament. Hite se uită în direcția lor, ajustându-și 
ochelarii cu rame groase înainte de a-și continua conversaţia cu o parte din 
echipajul iahtului. 


— Chuck este așa de... Sunny își dădu seama că urma să spună ceva 
insultător și reformulă. Nu avem prea multe în comun, ca să fiu sinceră. 
Înainte ca Lucy să o poată opri, Sunny o prinse de încheietura mâinii și 
începu să o conducă spre barul de lângă iazul ornamental. Dar tu Și cu 
mine, trebuie să vorbim despre modă. 

— AȘa se pare... 

Lucy nu a putut împiedica inevitabilul, așa că o lăsă pe Sunny să o 
conducă. 

— Cum merge? Vocea lui Dane se auzi în urechea ei. Vorbește dacă poți. 

— Mai vreau un pahar, spuse ea, punând paharul gol pe tava unui 
chelner care trecea pe acolo. 

— Clar mai vrem, spuse Sunny hotărâtă. 

În spatele lor, Wehmeyer păși pe o scenă joasă. Lucy îl văzut atingând 
inelul Și luminile se aprinseră. Bărbatul își drese glasul Și mai spuse o 
glumă, provocând un val de chicoteli înainte de a se lansa într-un discurs. 

— Ia-ti timp, spuse Marc sec. Nu e nicio grabă. Ține minte, continuă el, 
dacă nu obţii ceea ce ne trebuie, totul se va termina chiar înainte să înceapă. 

Lucy nu răspunse, iar buza lui Marc se încreți. 

— Totul e bine aici, spuse Malte, traversând acoperișul spre el. 

La fel ca Marc, Malte era îmbrăcat într-o salopetă neagră, cu o vestă 
tactică pe deasupra, avea mănuși Și o căciulă pe cap. Marc glumise spunând 
că nu ar fi putut semăna mai mult cu niște infractori, decât dacă ar fi avut o 
geantă pe care era scris cuvântul SWAG:, dar finlandezul nu părea să 
înţeleagă referinţa. 

— Eşti sigur de asta? 

— Nu, recunoscu Marc, deschizând o cutie cu carcasa rigidă ascunsă 
deasupra unei unităţi de aer condiționat. El scoase din interior un arc cu 
scripete făcut la comandă. Mânerul arcuit din plastic dens era prevăzut cu 
cabluri încrucișate, came rotative Și o sfoară polimerizată, care împreună 
făceau ca forţa de eliberare a săgeţii să fie de patru ori mai mare decât a 
unui arc obișnuit. După ce își puse o protecţie pentru încheietură Și una 
pentru degete, Marc făcu o tragere de probă, verificând rezistenţa. 

— Dacă ratezi... începu Malte. 

— Nu o voi face, insistă Marc. M-am antrenat. Clădirea de birouri a 
agenției de asigurări Browder era cu câteva etaje mai înaltă decât cea a 
companiei Horizon Integral, iar de pe acoperișul ei aveau vedere bună către 


atriumul superior Și cele mai înalte nivele ale sediului dezvoltatorului de 
programe. Marc alesese deja o țintă bună; o secțiune mai retrasă, unde 
stationa un lift exterior folosit pentru spălarea geamurilor atunci când nu era 
în funcțiune. Aprinse aparatul de ochire cu laser în formă de inel atașat 
arcului Și îl reglă. Distanţa de la o clădire la alta era de mai puţin de 
douăzeci de metri, dar ceea ce îl îngrijora erau cele peste treizeci de etaje 
până Jos. 

Săgeata din fibră de carbon pe care o pregăti era ușoară ca o pană Și, cu 
grijă, prinse o coardă de o clemă din spatele vârfului săgeți în formă de 
ciupercă. Vârful avea o structură delicată și era umplut cu un gel adeziv 
puternic care se lpea instantaneu. Marc trase de bobina cu derulator pe care 
o fixase pe marginea acoperișului, asigurându-se că va permite derularea 
graduală a corzii. 

El și Lucy folosiseră un dispozitiv similar într-o noapte ploioasă în 
portul din New Jersey, când ajunseseră la o ţintă, coborând cu ajutorul 
corzii de grafen de la înălțime. Dispozitivul pe care îl folosea acum era o 
versiune îmbunătățită, capabil să susțină greutatea unei mașini mici, sau cel 
puțin așa promiteau specificaţiile tehnice. 

— Nu te apropia, avertiză Marc. Dacă se rupe Și ricoșează, te va tăia ca 
un feliator de brânzeturi. Prinse săgeata în punctul de nock și trase aer în 
piept înainte să întindă coarda Și să împingă arcul. Camele se rotiră Și arcul 
scârțâi în timp ce el așteptă să se oprească vântul. Mușchii braţelor și ai 
spatelui 1 se încordară. 

Era diferit de trasul cu arma. Un set complet diferit de mușchi era 
implicat în tragerea cu arcul, iar Marc își dădu seama că îi plăcea. În plus, 
precizia necesară ţintirii, combinată cu arcul de ultimă generație, erau 
atractive pentru un pasionat de echipamente hardware, ca el. Un lansator de 
coardă ar fi putut face aceeași treabă, dar ar fi făcut mult mai mult zgomot 
Și ar fi fost mult mai ușor de observat decât ceea ce Lucy poreclise 
„opțiunea Hawkeye”. 

Briza se opri pentru moment, iar Marc fixă vizorul acolo unde voia să 
aterizeze săgeata. Și eliberăm. Săgeata dispăru înainte ca el să își dea 
seama ce se întâmplă, coarda arcului vibrând. Coarda se întinse după 
săgeată, strălucind în lumina străzii de dedesubt. 

Vârful săgeţii ateriză puțin pe lângă marcaj, dar suficient de aproape 
pentru ceea ce avea nevoie. Marc lăsă arcul jos Și trase de coarda de grafen 


pentru a o testa, asigurându-se că o atinge doar folosind perniţele ceramice 
de pe degetele mănușilor sale tactice. Se ţinea bine. 

— Eşti gata? spuse Malte, oferindu-i un scripete făcut din același 
material dur ca diamantul. 

Marc îl privi. 

— Știu că vrei să mergi în locul meu. Dar nu te descurci cu asta. I-a 
arătat lui Malte tableta lui militară, înainte să o strecoare într-un buzunar al 
vestei sale, unde să fie protejată. Și sincer? Nu ești suficient de tocilar 
pentru ceea ce urmează să se întâmple. 

Malte dădu din cap reticent. 

— De acord. Nu vreau să repet ce am făcut la Strefa G. Finlandezul se 
referea la o închisoare secretă din Polonia, când Marc fusese forțat să îl 
manevreze pe Malte ca pe un avatar dintr-un joc, astfel încât să poată 
extrage împreună o ţintă de mare valoare. Nu pot să te ajut de aici. 

— Sunt sigur că va merge bine, răspunse Marc, fixând scripetele și 
trecându-și mâinile prin corzile de siguranță pentru a apuca bara de 
prindere. O să fie floare la ureche. Își atârnă picioarele pe marginea 
acoperișului. 

— Nu te uita în jos, îi spuse Malte, apoi îl împinse cu putere în partea de 
Jos a spatelui. 

Marc simţi un gol în stomac atunci când căzu de pe margine Și, pentru o 
fracțiune de secundă, crezu că se rupsese coarda Și că se prăbușea spre 
moarte; dar apoi aceasta s-a tensionat Și el avansă rapid prin spațiul deschis. 

În faţa sa, frunzișul ce învelea clădirea companiei Horizon Integral se 
repezi să-l întâmpine ȘI el își ridică picioarele pentru a se apăra. Marc intră 
direct în el Și scoase un sunet de durere la impact. Încercând să se caţăre în 
liftul exterior, decuplă scripetele și urcă. Pătrunse în zona de întreținere de 
dincolo de acesta Și evită să se uite înapoi peste umăr la golul pe care 
tocmai ce îl traversase. 

Adrenalina îi curgea prin vene. Își flexă degetele de la mâini. 

— Gata, sunt înăuntru. Apăsă microfonul lipit de gât. Am avut 
momentul meu de fir-ar dar sunt bine. 

— Bun venit la petrecere, amice, spuse Lucy. 

— Da, mulțumesc. 

Ușa din zona de întreţinere dădea într-un coridor. Avea o încuietoare 
magnetică digitală, iar Marc o deschise repede, tăind circuitele cu un cuțit 


pentru cabluri. Nu se auzi nicio alarmă când păși în coridorul lugubru și 
neluminat. 

Se ghemui Și porni tableta, verificând dacă planul real al etajului se 
potrivea cu cel din schiţele clădirii. Serverul bazei de date era situat opt 
etaje mai Jos, într-o secțiune păzită a clădirii, cu trei straturi de securitate. 
Marc știa că poate trece de unul dintre ele, dar pentru celelalte... va avea 
nevoie de ajutorul lui Lucy. 

Marc accesă reţeaua wireless a clădirii și încărcă o variantă a 
programului de control numit Optic Nerve de la GCHQ. Folosi programul 
intruziv pentru a păcăli senzorii de mișcare din apropierea sa, astfel încât să 
nu se aprindă nicio lumină Și să nu fie trimise avertismente către biroul de 
securitate. După aceea, se deplasă rapid spre banca principală a liftului. 

— Sunt în drum spre server, spuse el în microfonul de pe gât. Fă-ţi 
partea ta. 

Sunny îi spunea o poveste care 1 se părea destul de captivantă, despre un 
tip care conducea un Lamborghini alb și avea tendinţa să devină puţin prea 
„intim” după câteva pahare. Lucy încuviinţă din cap Și zâmbi de parcă ar fi 
fost cu adevărat interesată, dar scopul ei era să se întoarcă printre 
petrecăreţii din atrium Și să-l găsească pe tatăl lui Sunny. Fără el, misiunea 
s-ar fi blocat. 

Sunny era deja la cea de-a doua Piña Colada, dar Lucy se prefăcuse doar 
că o bea pe a ei, iar tânăra se tinu după ea, continuând discuţia despre 
rochie. 

— Hai, spune-mi tot. De unde ai cumpărat-o? Paris? Tokyo? 

— E făcută la comandă, recunoscu ea. Din material Cut- Tex rezistent la 
tăieturi. La standarde militare. 

— Cut-ce? Sunny nu auzi tot. Milan, ai spus? Da, înțeleg asta. Italienii 
chiar Știu să facă haine. 

— Și încă cum. Lucy își deschise poșeta și scoase spyPhone-ul, 
activând camera de înaltă rezoluție în timp ce se întorcea lângă Solomon. 
Dragă? spuse ea mieros. 

Solomon îi zâmbi ironic. 

— Lucille, draga mea. Îi spuneam domnului Wehmeyer despre locul 
nostru din Elveția. 

— Ah, da! Lucy intră în rol cu ușurință, schimbându-și accentul în unul 
mai nordic, de la unul din New York la unul din New England. Da, trebuie 


să veniți! E fantastic să schiezi acolo! 

— Îmi place să schiez! interveni Sunny. Ea își îmbrățișă tatăl. Ar trebui 
să mergem! 

— Ar trebui! repetă Lucy și zâmbi când își dădu seama că acum era 
momentul perfect. Uitaţi-vă la voi doi! Ce drăguţ! spuse ea cu o voce 
subţire Și melodioasă. Selfie! 

Înainte ca Wehmeyer să poată reacţiona, ea se duse lângă el, îȘi strecură 
mâna în jurul taliei sale și îl prinse de mână. Ridică spyPhone-ul și făcu trei 
fotografii rapide cu tatăl, fiica Și ea. 

Bliţul fu orbitor, o mică explozie de lumină care îi făcu pe toți trei să 
clhpească de surprindere. Lucy se folosi de moment pentru a-i face inelul lui 
Wehmeyer să alunece de pe deget în palma ei, iar acesta dispăru înainte ca 
el să-și dea seama. 

— Ah, am orbit, se plânse el. Văd stele! 

— Încântător! Lucy îl sărută pe obraz pe Wehmeyer cu un mua teatral și 
se îndepărtă. Îi surprinse privirea lui Solomon ȘI îi făcu un semn subtil din 
cap. Mă duc să îmi pudrez nasul, îi spuse ea. Nu vorbi de afaceri toată 
noaptea, Ekko. 

Bărbaţii se întoarseră la conversaţia lor, chicotind la comentariile ei Și, 
în timp ce Lucy se îndepărtă, renunţă la rol așa cum renunti la un articol de 
îmbrăcăminte pe care nu-l mai folosești. 

Se opri o clipă și se întoarse înapoi spre Sunny, aplecându-se pentru a-i 
oferi fetei un sfat înainte de a se despărți de ea. 

— Hei. Legat de tipul cu Lamborghini? Data viitoare când încearcă să te 
pipăie, ia una din astea... 

Ea îi întinse umbreluța din cocktailul ei. 

— Strânge-o în palmă. Apoi înfige-i capătul ascuţit sub unghia mare. 
După aceea, garantez că te va lăsa naibii în pace. 

Sunny răsuci umbreluța între degete în timp ce Lucy se îndepărtă brusc, 
fără cuvinte. 

— Imaginile se încarcă acum, spuse Assim pe canalul de comunicații. 
Sunt bune. Dă-mi câteva minute să încerc să le îmbunătățesc rezoluția. 

— Acum mă îndrept spre lifturi, răspunse Lucy. Cum merge cu ele? 

— Aproape gata, spuse Marc. 

El atinse butonul de apel al liftului, dar luminiţa corespunzătoare nu se 
aprinse. 


O voce automată se auzi dintr-un difuzor deasupra ușilor din sticlă mată. 

— Ne pare rău. Toate ascensoarele sunt momentan scoase din funcțiune 
deasupra etajului al zecelea. Dacă aveți nevoie să accesati acest sistem, vă 
rugăm să contactaţi paza. Aţi vrea să fac eu asta pentru dumneavoastră 
acum? 

— Nu, mulțumesc, bombăni Marc, pregătind pe tabletă un program 
digital de sinteză vocală. 

— Îmi pare rău, nu am înţeles. Puteţi repeta, vă rog? 

Marc tastă o propoziţie scurtă pe tabletă și o ridică în dreptul 
difuzorului. 

— Sig-ma. Acesta este. Martin Wehmeyer. Discursul sună rigid Și plin de 
pauze în locurile greșite, dar Marc conta pe ideea că va fi suficient pentru a 
păcăli programul de recunoaștere a vocii. Deb/ochează. Lifturile. Apăsă din 
nou butonul de apel. 

CEO-ului companiei Horizon Integral îi plăcea să fie în centrul atenţiei 
mass-media Și asta însemna că Wehmeyer lăsase în urma lui o amprentă 
digitală considerabilă, date pe care Rubicon le putuse extrage pentru a crea 
o copie acceptabilă a profilului digital al bărbatului. Construit din 
videoclipuri promoționale corporative, Știri Și așa mai departe, profilul 
oferea tabletei suficiente elemente sonore pentru a-l face pe Wehmeyer să 
spună orice avea nevoie Marc. Calitatea nu era suficient de bună pentru a 
păcăli un om, dar un calculator era o altă poveste. 

— Recunoaștere reușită: Martin Wehmeyer, director executiv. Bună 
seara, domnule, veni răspunsul. Toate ascensoarele sunt acum deblocate. 

Zâmbi gândindu-se la iroma faptului că folosise o entitate artificială 
pentru a păcăli o alta. În acel moment, un lift gol de sticlă se opri lin și 
ușile se deschiseră iar Marc putu să vadă până jos, în centrul clădirii de 
birouri. Trase căciula pe cap și rămase cu spatele la camera din colţul 
liftului. 

Jos de tot, se vedeau luminile de la petrecerea de la parter. Intră înăuntru 
Și apăsă pe tasta care trebuia să-l ducă la etajul unde se afla serverul. Liftul 
coboară, spuse vocea artificială a clădirii. 

— Lucy, mă auzi? 

— Afirmativ, răspunse ea. Vocea ei părea metalică Și distantă, aplatizată 
de protocoalele de criptare încorporate în echipamentul de comunicații. 
Unde este liftul meu? 


— Ar trebui să fie gata acum, spuse el. Ne întâlnim la etajul douăzeci. 

— Recepționat. 

Ușile se închiseră Șuierând și liftul începu o coborâre rapidă. Tableta 
scoase un sunet și Marc deschise un fișier cu imagini pe care i-l trimisese 
Assim. Zâmbi. Am rezolvat doi, mai rămâne unul. Odată ce se va întâlni cu 
Lucy Și ea îi va da inelul inteligent, el va avea tot ce aveau nevoie pentru a 
intra pe serverul securizat al companiei. Totul mergea conform planului. 

Liftul încetini ȘI se opri, iar Marc se întoarse spre uși. Când începură să 
se deschidă, observă că indicatorul arăta etajul 22 și nu 20. 

Afară stătea un tip samoan în uniforma unui agent de pază. Bărbatul 
semăna cu un jucător de rugby, cu ceafă lată și privire încruntată. Păreau 
amândoi surprinși, dar agentul de pază fu mai rapid Și intră în lift, lipindu-l 
pe Marc de panoul de control. Se lovi de butoane și liftul o luă iar în jos. 

— Liftul coboară, spuse vocea calculatorului. Fără oprire până la parter. 

— Liftul urcă. 

Lucy se asigură că nimeni nu o vede strecurându-se în liftul care aștepta 
Și se lăsă în jos când acesta începu să urce, în caz că cineva se întâmpla să 
privească în sus. Când fu sigură că nu mai poate fi văzută, se apucă să-și 
reconfigureze hainele de seară, iar indicatorul începu să arate numere cu 
două cifre. În primul rând, desfăcu pliurile de pe umărul rochiei de-a lungul 
liniilor ascunse de banda Velcro, astfel încât să o poată înfășură și să-și 
mascheze silueta. Apoi, transformă secţiunile decorative din jurul fustei în 
pantaloni scurți care îmbrăţișau silueta ei, pentru a se putea mișca mai 
ușor. În cele din urmă, își întoarse poșeta pe dos și desfășură curelele 
ascunse pentru a o transforma într-un toc cu centură încrucișată pentru 
pistolul ML-12 plat, care se ascundea înăuntru. Lucy scoase pistolul Și îl 
verifică. Arma cu acţiune dublă era încărcată cu gloanţe neletale de cauciuc 
de calibrul 12. Solomon insistase în privința asta. Fără vărsare de sânge... 
Și în mod ideal, fără urme. 

Când indicatorul trecu de etajul 18, Lucy zări mișcare prin tavanul 
transparent de deasupra ei Și văzu un alt lift care cobora prin puțul vecin. 
Abia avu timp să îȘi dea seama ce se întâmpla înăuntru, când celălalt lift de 
sticlă trecu pe lângă ea; Marc Dane și un tip de două ori mai mare decât el, 
se luptau ca doi boxeri prinși într-o cabină telefonică. 

— Ah, la naiba! Ea se apropie de peretele de sticlă, întinzând capul 
pentru a urmări cu privirea celălalt lift care cobora. 


Marc simți că i se clatină capul atunci când agentul de pază samoan îi 
dădu primul pumn. Îl lovise suficient de puternic încât să-i scoată casca din 
ureche. O auzi scrâșnind sub gheata lui, când se clătină înapoi pentru a 
evita următorul pumn. Se apără cât putu de bine de lovitura puternică ce 
ateriză în aer exact acolo unde fusese faţa lui cu o fracțiune de secundă mai 
devreme. 

Din reflex, recurse la o tehnică de luptă din Krav Maga și începu să-l 
lovească pe agentul de pază în stomac, în speranța că va avea noroc Și va 
nimeni în plexul solar al adversarului, dar loviturile nu păreau să facă nimic. 
Paznicul încercă să-l prindă și amândoi se deplasară în spațiul mic al 
liftului. Marc îl lovi cu piciorul în tibie, ceea ce îl făcu pe samoan să urle de 
durere Și să se dezechilibreze pentru o clipă. 

Marc scăpă tableta, dar cu mâinile libere reuși să apuce cureaua 
agentului de pază. Pistolul bărbatului era în tocul de pe partea cealaltă, dar 
Marc reuși să pună mâna pe bastonul care atârna de curea și să îl tragă. 

ÎI ţinea greșit, dar asta nu conta. Cu toată puterea lui, Marc îl folosi ca pe 
un ciocan Și lovi agentul de pază în gât. Bărbatului tuși sufocat, iar Marc 
continuă atacul, de data aceasta lovind mai Jos, în spatele genunchilor. 

— Nenoroci... Paznicul înghiţi restul înjurăturii și îl lovi orbește, 
nimerindu-l pe Marc în burtă, ceea ce-l făcu să se aplece de durere. Cei doi 
se priviră din nou Și se dădură înapoi. 

Indicatorul arăta că se aflau la etajul 12 și tot coborau. Marc nu dorea să 
ajungă la parter Și să se prăbușească împreună în mijlocul petrecăreţilor din 
atrium. El se împinse în perete și lovi panoul de control cu podul palmei, 
iar liftul se opri la etajul 10, ușile deschizându-se pentru a dezvălui un 
spaţiu de birouri în plan deschis. 

Paznicul bombăni Și se repezi spre Marc, întinzându-se după el cu 
intenţia de a-l apuca într-o îmbrăţișare de urs, dar Marc se lăsă în jos Și îl 
lovi cu bastonul în tibie, unde îl lovise mai devreme. Marele samoan se 
clătină Şi nu reuși să-și menţină echilibrul. Se împiedică, lovindu-se cu 
capul de un stingător montat pe perete. Se legănă pentru un moment, cu 
ochii încețoșați, înainte să cadă lat. 

— La naiba, spuse Marc. 

— Îmi pare rău, nu am înţeles, începu o voce artificială. 

— Du-te dracu”! răspunse el. 

Dură mai mult decât și-ar fi dorit să-l târască pe bărbatul inconștient în 


cea mai apropiată toaletă. Folosi cătușele agentului de pază pentru a-l fixa 
de tevile din spatele unui rezervor de toaletă, iar apoi îi aruncă pistolul, 
cheile Și stația de emisie-recepție într-un coș de gunoi din apropiere. 

Marc înjură din nou pe sub mustăţi. Timpul pentru această operațiune 
era limitat de la bun început, iar acum nu mai aveau timp decât până când 
Frumoasa Adormită aici de fată se trezește. 

Lucy aruncă o privire spre elegantul ceas Cartier de la încheietura ei Și 
bătu în casca din ureche. 

— Dane? Eşti acolo? 

Cum el nu răspunse, ea se încorda, anticipând un cor de sirene de alarmă. 

— Renunțăm? spuse Assim agitat. Cred că ar trebui să renunțăm. 

— AȘteaptă puţin. Celălalt lift urca înapoi, iar indicatorul de deasupra 
ușilor se aprinse Și sună pentru a anunţa sosirea. Lucy trase pistolul MI-12 
Și se deplasă în lateral, ţintind astfel încât să-l poată nimeri direct în piept 
pe cel care urma să coboare din ascensor. 

Marc fu cel care ieși din lift Și se dădu înapoi șocat la vederea armei. 

— La naiba! împinse vârful pistolului. Ai grijă unde ţintești cu ăsta! 

— Îmi dai mie lecţii? replică ea, arătând cu degetul mare spre lift. Ce 
naiba a fost aia? 

Mustrarea lui funcţionase. 

— O variabilă neașteptată, spuse Marc. 

— Chiar așa? Ea puse pistolul în toc. Și unde este domnul Neașteptat în 
momentul acesta? 

— Doarme dus în toaleta bărbaților. El trecu pe lângă ea, iar ea observă 
o vânătaie urâtă pe faţa lui. Deci, ar fi bine să facem asta cât mai repede. 

— Frumos trofeu, remarcă ea. 

— Da, spuse el rușinat. Se uită la ecranul de pe tableta din mâna sa. 
Serverul este pe aici. 

Trecând printr-un alt set de panouri de sticlă colorată, ajunseră în faţa 
unui compartiment mare în jurul căruia fusese construit restul etajului. Avea 
o singură intrare, o ușă groasă din oțel, așezată în linie cu pereţii. Lucy 
atinse marginea, căutând o linie de îmbinare. Se potrivea perfect, era 
etanșă, fără balamale sau mecanisme vizibile. 

Marc văzu un panou digital montat lângă ușă și apăsă pe el cu degetul. 
Un ecran albastru strălucitor se aprinse Și o placă minusculă alunecă înapoi 
pentru a dezvălui un senzor. 


Lucy bătu de două ori cu degetul în ușa de metal, care scoase același 
zgomot ca Și armura unui tanc. 

— Asta este protecție serioasă. 

Marc dădu din cap. 

— E un echipament de top. Materialele sunt rezistente la furtuni, întărite 
împotriva pulsului electromagnetic, sigure la foc, chiar și rezistente la 
inundaţii. Toată această clădire s-ar putea prăbuși, Și tot ai putea să scoţi 
acest compartiment intact dintre dărâmături. 

Ea se dădu înapoi pentru a studia ușa. 

— Bănuiesc că celor de la Horizon Integral le plac foarte mult secretele. 

— la să vedem. Marc tastă o comandă pe tabletă și o ridică în dreptul 
panoului. O interpretare ușor dezorientată a vocii lui Martin Wehmeyer 
vorbi în dispozitiv, identificându-se drept CEO-ul companiei. Un buton 
verde se aprinse pe ecran. 

— Recunoaștere reușită: Martin Wehmeyer, director executiv. Nivelul 
unu este autorizat. 

— A funcţionat. Lucy se strâmbă. În regulă. 

Marc se uită în direcția ei. 

— Da, dar acesta nu este un sistem cu prioritate scăzută, precum liftul. 
Ai inelul? 

Ea îi aruncă inelul de aur, iar el îl prinse. 

— Sigiliul regelui, adăugă Lucy veselă. 

— Ceva de genul... Marc apăsă inelul pe senzor Și calculatorul clădirii 
vorbi din nou. 

— Nivelul doi este autorizat. Continuaţi cu scanarea retinei. 

— Şi ultimul nivel. lată-ne. Degetele lui făcură niște mișcări de dans pe 
ecranul tabletei, aducând în prim plan un fișier video cu un disc plin de linii 
complexe — modelul venelor din interiorul ochiului drept al lui Wehmeyer, 
surprins de camera digitală din spyphone-ul lui Lucy. Înapoi în avion, 
Assim rulase imaginile pe care le făcuse ea printr-un program de animație 
care ar simula aspectul unei retine umane adevărate. La fel ca sintetizatorul 
de voce, ideea era că programul de securitate al clădirii nu ar putea face 
diferenţa. 

Marc răsuflă și ridică tableta lângă scaner. 

— Dacă asta nu funcţionează, lăsăm totul și fugim. 

Scanarea părea să dureze mult, dar în cele din urmă vocea se auzi din 


nou. 

— Nivelul de securitate final este autorizat. Mulţumesc, domnule 
Wehmeyer. Vă rugăm să continua i. 

Tensiunea din umerii lui Lucy se reduse puţin. Șuruburi magnetice 
ascunse se retraseră cu o serie de bufnituri, iar ușa metalică alunecă ușor 
într-o parte. Un aer rece Și uscat pătrunse în anticameră, iar înăuntru se 
puteau vedea grămezi de calculatoare negre, suprafeţele lor fiind acoperite 
cu linii de LED-uri verde-roșu intermitent. 

— Este un SCIF, își spuse ea, pronunţând numele „schif”, ca 
ambarcațiunea sportivă. 

Lucy era familiarizată cu conceptul de așa-numită Facilitate 
Compartimentată pentru Informaţii Sensibile (SCIF), primind adesea 
informări în interiorul uneia în timpul petrecut în Forţele Speciale. SCIF- 
urile erau de obicei puse în funcţiune pentru a gestiona transferul sau 
stocarea informaţiilor extrem de secrete, dar era prima dată când vedea una 
folosită de un grup de civili. Era seiful în care Horizon Integral își ţinea 
informaţiile, izolat de rețeaua internă a clădirii Și cea globală de internet, 
accesibil doar personalului cu un anumit nivel de autorizare. 

Sau așa sperau ei. Într-o parte se afla un calculator, deja pornit Și gata 
de utilizare. Un alt gând îi trecu prin minte. Oare și Solomon are un loc ca 
acesta în clădirea din Monaco? 

Marc se uită la ceas. 

— În regulă, nu ar trebui să-mi ia mult. Rămâi tu cu ochii în patru, da? 
Trecu pe lângă ea și se așeză pe scaunul din fața calculatorului, conectând 
rapid tableta sa Și calculatorul cu un cablu. Radioul nu va funcționa aici 
înăuntru, strigă el peste umăr. Descarc fișierele acum. 

— Recepţionat. Lucy îl lăsă acolo și plecă înapoi pe etaj, ţinându-și 
pistolul la îndemână. Assim? Am intrat. Marc își face treaba. Tu cum stai? 

— Monitorizez canalele forțelor de poliție din New South Wales, explică 
el. Nu sunt alerte momentan. 

— Asta e bine... începu ea, dar apoi se opri când unul dintre lifturi își 
închise ușile și coborî, luând-o înapoi spre parter. Ea înaintă, cu ochii 
mijiți, privind cum numerele de pe indicator coboară, ajungând la litera „P”. 

Lucy își tinu respirația. Poate se resetase sistemul. Poate... 

Cifrele începură să crească din nou 5. 70. 15. Liftul urca repede. 

Alergă înapoi spre anticameră și băgă capul prin ușa deschisă a SCIF- 


ului. 

— Dane! Eşti sigur că ai trecut cu bine prin toate nivelurile de 
securitate? Cineva vine încoace Și urcă al naibii de repede. 

El îi aruncă o privire ofensată. 

— Dacă nu cumva cineva a adăugat un protocol complet nou în sistem în 
ultimele douăzeci Și patru de ore, e imposibil... Expresia de pe chipul lui 
îngheţă. Adică, vreau să spun, dacă nu l-a adăugat pe ascuns... 

— Cineva care, de exemplu, lucrează la companie, dar de fapt 
complotează cu niște hackeri șarlatani? 

— Este posibil, spuse el. 

În partea opusă a etajului, sunetul liftului anunţă că cineva a sosit. 


Capitolul 10 


Hite trase de gulerul tricoului său de marcă și se uită urât la cei doi 
agenți de pază care împărțeau spaţiul limitat al liftului cu el. 

— Daţi-vă înapoi, le spuse el. Nu sunteţi plătiţi ca să mă înghesuiți pe 
mine. 

Cei doi, un bărbat Și o femeie, ale căror nume nu se deranjase să le afle, 
se priviră ȘI se îndepărtară pe cât putură în interiorul liftului de sticlă. Hite 
căută în buzunarul sacoului și scoase un pistol mic semiautomat Beretta 
Nano, verificând dacă este încărcat. 

Paznicul ridică o sprânceană. 

— Domnule... sunteţi sigur că ar trebui să purtaţi arma acesta? Poate ar 
trebui noi să... 

— Nu-mi spune mie ce dracului ar trebui să faceți voi, interveni Hite. 
Lovi cu degetele în tocurile de pistol de pe curelele lor. Scoateţi-le de acolo. 
E un ordin. 

Sceptici, agenţii de pază își scoaseră armele de foc. 

— Domnule Hite, începu femeia, nu a sunat nicio alarmă la etajele 
superioare. 

— Mi-ai spus că unul dintre oamenii tăi nu răspunde! 

O săgetă cu privirea. 

— Poate nu-i mai funcționează stația, spuse celălalt agent de pază. Poate 
a rămas fără baterie. Conform protocolului, mai are zece minute să apară. 

— Crede-mă, nu e vorba despre asta! spuse Hite ferm. Avem intruși. 
Sunt aici sus. Se uită afară când trecură de etajul cincisprezece. Probabil 
sunt înarmaţi Și periculoși. 

Femeia agent de pază îȘi trase nasul. 

— Dacă este așa, ar trebui să anunţăm poliția, domnule. Acestea sunt 
regulile. 

— Nu, insistă Hite. Voi lucraţi pentru această companie! Faceţi așa cum 
spun eu! Nu implicăm poliția în asta până când nu avem situația sub 
control, este clar? 

— Da, domnule, spuse celălalt, aruncând partenerei sale o privire de 
avertizare. 


Asta era bine. Însemna că acești oameni își amintiseră cine le plătea 
salariile în fiecare lună. Lui Hite nu îi plăcuse niciodată să fie în preajma 
echipei de securitate. Întotdeauna avea senzaţia că se uitau de sus la el, 
tocilarul în sacouri scumpe. Dar Hite putea să-i concedieze pe loc și se 
asigură că Știau asta. 

Se uită în jos la mesajul de avertizare de pe smartphone-ul său. Cineva 
accesase serverul izolat de la etajul douăzeci și se pare că folosise datele 
CEO-ului pentru a face acest lucru. Zâmbi. Patch-ul pe care îl încărcase în 
secret în rețeaua securizată a clădirii cu doar câteva ore în urmă își făcuse 
treaba, adăugând la straturile de securitate existente încă un program de 
monitorizare, ascuns. 

Mai devreme în acea zi, când Wehmeyer îi spusese că o delegație a 
Grupului Rubicon urma să vină la recepție, Hite aproape că se înecase cu 
chai latte-ul. Primul lui instinct fusese să oprească totul și să fugă, dar 
înăbușise imediat acel impuls laș. Nu putea permite nimănui să-și bage 
nasul în planurile lui Și nu era încă pregătit să părăsească Horizon Integral. 
Aceasta era o problemă pe care trebuia să o rezolve. De fapt, ar fi putut fi în 
avantajul lui. 

Demascarea acestor idioţi de la Rubicon Și spionajul lor industrial ar fi 
întărit poziția lui Hite în Consiliul de Administraţie Și l-ar fi făcut pe CEO 
să pară un prost. Toate acestea ar fi ajutat la scopul final al lui Hite de a se 
îmbogăţi Și de a ieși din umbra lui Wehmeyer. 

Băgă în buzunar smartphone-ul, schimbându-l cu telefonul ieftin cu 
cartelă preplătită, adus de curier în biroul său cu o zi înainte. Hite știa de 
unde venise din momentul în care deschisese plicul căptușit. Era un singur 
număr stocat în memorie. Așa le plăcea lui Madrigal Și grupului ei Ghost5 
să comunice, prin dispozitive cărora nu li se poate lua urma Și protocoale 
secrete de telefonie prin internet (VoIP). El nu avea o problemă cu asta. Hite 
avea să ia parte la micile lor jocuri de spionaj, atât timp cât asta îi aducea 
banii Și puterea de care avea nevoie. 

Luă telefonul metalic în mână Și apăsă tasta de apelare rapidă, ducându-l 
la ureche. Răspunsul veni după o singură apelare, tonul familiar, nu tocmai 
feminin, al vocii deghizate a lui Madrigal. 

— Bună, Dart, spuse ea, folosind numele de cod convenit. Deci, spune- 
mi. Am avut dreptate când te-am avertizat despre potenţialii vizitatori? 

— Da. Cei de la Rubicon sunt aici. Hite vorbi încet, acoperindu-și gura 


Şi întorcându-se, astfel încât agenții de pază să nu-l poată auzi. Își bagă 
nasul acolo unde nu trebuie. 

— Ti-am spus că s-ar putea să vină, spuse ea, cu o urmă de zâmbet în 
voce. Nu ai de gând să-mi multumesti? 

Se uită în depărtare. Până la anunţul lui Wehmeyer din acea dimineaţă, el 
nu crezuse ce spusese Madrigal. 

— De unde ai Știut de asta? 

— Mi-a Șoptit o păsărică. Acum, întrebarea principală. Poţi să te 
descurci cu ei? 

Hite cântări pistolul în mână. 

— Deja mă ocup de asta. 

— Bun. Folosește telefonul ăsta să mă contactezi când se rezolvă. 

Madrigal închise și el băgă telefonul înapoi în buzunar, în timp ce liftul 
încetini. 

— Am ajuns, spuse agenta de pază. 

— Da. Hite făcu semn cu mâna iritat către uși când începură să se 
deschidă. Intraţi acolo Și rezolvaţi-i pe cretinii ăștia! 

x 

— Cât mai durează? întrebă Lucy. 

Stând în fața calculatorului din interiorul camerei securizate, Marc se 
uită la tableta din mâna lui, urmărind bara de progres de pe ecran, care 
înainta încet spre 100%. 

— Mai am nevoie de două minute. 

— O să-ţi fac rost de ele. 

Lucy se întoarse Și traversă anticamera cu pași mari, în timp ce ușile 
liftului se deschiseră, iar doi agenţi în uniforme de pază de la Horizon 
Integral ieșiră pregătiți, cu pistoalele SIG Sauer în mâinile ridicate. Charles 
Hite îi urmă, precaut Și cu ochii mari. 

Lucy își tinu propria armă jos. 

— Bi bine, asta e ciudat, spuse ea, păstrând tonul conversaţional. Îți vine 
să crezi că m-am rătăcit în drum spre baia fetelor? 

— Are pistol! Cel mai apropiat agent de pază, femeia albă cu o faţă 
îngustă, îi zări pistolul. Ținti arma către Lucy. Aruncă-l! 

Celălalt agent de pază, un tip masiv cu o burtă puţin mai mare decât 
trebuia, se uită în jur, privind spre camera serverului. 

— Eşti singură aici sus? 


— Bărbaţii cu care a venit sunt la parter, se răsti Hite. 

Avea propria lui armă, un pistol mic, de dimensiuni reduse, pe care îl 
ţinea ca un amator. 

— Liniște-te, spuse Lucy Și lăsă pistolul pe podea. Pot să-ți explic totul. 

— Aruncă pistolul spre mine, spuse femeia. 

Lucy se conformă, luându-și în mod deliberat timp pentru asta. 

— Eşti pe proprietate privată, așa că te putem împușca, insistă Hite. 
Doar încearcă ceva! 

— Pune mâinile pe cap, spuse blonda. Întoarce-te ȘI așază-te în 
genunchi. 

Lucy ascultă, întorcându-se cu faţa la perete. Celălalt agent de pază se 
îndreptă spre ușa deschisă a SCIF-ului. Ştia că trebuie să îi încetinească. 

— Domnul Wehmeyer este de acord cu ce faci, Chuck? Ea folosi în mod 
deliberat diminutivul numelui său, bazându-se pe faptul că l-ar enerva pe 
Hite. Știe deja că te dai la fiica lui. Nu prea cred. 

— Taci, spuse Hite. Fă-o să tacă! 

— Altfel, de ce ai veni aici personal? adăugă Lucy, făcând contact vizual 
cu agentul de pază. Și să aduci și o armată? Nu ai face asta decât dacă ai 
avea ceva de protejat. Ea rânji pronunţând aceste cuvinte. Ai un secret 
murdar, nu-i așa, Chuck? 

— Eşti o infractoare, spuse nervos Hite. Continuă să spui prostii Și vom 
vedea unde duce asta! 

Auzi clinchetul cătușelor agentei de pază deschizându-se, aproape de 
capul ei. O bandă de metal îi înconjură încheietura dreaptă și se închise. Se 
încordă pentru ce avea să se întâmple în continuare. 

x 

Paznicul păși cu precauție peste pragul camerei de securitate. Privirea lui 
trecu peste server Și calculator și zări tableta nelalocul ei, conectată la 
acesta. 

În timp ce mintea lui înregistra asta, văzu mișcare cu colţul ochiului și 
își roti brațul cu pistolul. 

Așteptând până în ultima secundă, Marc se lipise de peretele SCIF-ului 
ȘI îȘi ţinuse respiraţia. Acum se întinse spre panoul de control care acționa 
ușa groasă de securitate Și lovi butonul cu pumnul. 

Ușa Șuieră, iar gardianul reacționă, prea încet ca să iasă din calea ei, Și 
strigă șocat. Panoul gros Și greu îl izbi în piept și îl împinse înapoi în tocul 


ușii. Bratul i se clătină iar pistolul din mână i se descărcă. Un trăsnet răsună 
în spațiul închis al SCIF-ului. Marc se dădu înapoi, iar glonţul ricoșă din 
perete în podea. 

Ușa nu îl zdrobi pe agentul de pază — exista un mecanism de siguranţă 
încorporat care simțise rezistenţă Și se oprise înainte de a se închide din nou 
— dar îl lovise pe bărbat cu suficientă forţă încât să-l trântească de perete și 
să-l lase amețit Și zdruncinat. 

Marc se grăbi să-i smulgă arma din mână exact când mai multe focuri 
izbucniră în anticameră. 

x 

Ecoul primului glont tras în interiorul SCIF-ului îi făcu pe toţi să tresară, 
dar Lucy fu suficient de rapidă încât să se folosească de surpriza 
momentului. 

Se răsuci în strânsoarea agentei de pază, femeia încă ţinându-se de ea cu 
una dintre cătușe prinsă în jurul încheieturii lui Lucy, făcând-o să se 
dezechilibreze. Ridicându-se, Lucy o învârti pe femeie și încercă să-și 
recapete echilibrul, împingând călcâiele în podea. 

— La naiba! Hite tresări Și se dădu înapoi, ridicând pistolul. 

Trase două cartușe oarbe în direcția lui Lucy, fără să ţintească înainte. 
Un glonţ o rată de departe și lovi un ecran video de pe perete. Al doilea o 
lovi pe agenta de pază sub claviculă, iar femeia urlă de durere, căzând peste 
Lucy în momentul impactului. 

Ochii lui Hite se măriră în spatele ochelarilor și intră în panică, luând-o 
la fugă înapoi spre lift. 

Lucy simţi sângele cald al agentei de pază pe obrazul ei în timp ce 
femeia se lăsă cu toată greutatea peste ea. Din spate, auzi zgomotul mișcării 
în interiorul camerei de securitate, dar Lucy îl ignoră. Cu grijă, întinse 
agenta de pază rănită pe podea Și ținu mâna femeii peste rana provocată de 
glont. 

— Țineţi apăsat aici, îi spuse ea. 

Roșul închis al sângelui se răspândi pe griul cămășii de uniformă a 
agentei de pază. 

— La dracu”, m-a împușcat! strigă femeia. 

— A intrat pe-o parte și a ieșit pe cealaltă, spuse Lucy, analizând rana cu 
siguranța rece a experienţei de teren câștigate cu greu. Nu a lovit nimic 
important. Te vei face bine... 


Agenta de pază scoase un strigăt aspru, de animal în agonie Și începu să 
tremure. Instinctul inițial al lui Lucy fu să găsească o trusă medicală de 
urgenţă, dar trebuia să se grăbească. Ea o dezarmă repede pe femeie, îi luă 
staţia Și cheile de la cătușe, desfăcându-le cu degetele pline de sânge. Din 
partea cealaltă a etajului, auzi sunetul liftului și ușile Șuierând. Hite scăpa, 
dar ea nu putea lăsa agenta să moară din cauza hemoragiei. 

— Aoleu, ce naiba? Marc era lângă ea, făcând ochii mari la vederea 
sângelui. Cine a făcut...? 

— Nu e al meu. E opera nenorocitului de Hite care face pe cowboy-ul, 
rosti ea printre dinţi, răspunzându-i înainte ca el să termine. Lucy se uită 
peste umăr Și îl văzu pe celălalt agent de pază zăcând prăbușit la ușa SCIF- 
ului. 

— Deci el este spionul, spuse Marc. Înţeleg. Hite este directorul tehnic. 
Asta înseamnă că are acces de nivel superior la toate programele dezvoltate 
aici. Dacă cineva ar Şti despre vulnerabilitățile zero-day din ele, el ar fi 
acela. 

Ea dădu din cap. 

— Acum trebuie doar să-l prindem pe nenorocit. 

x 

Mâinile lui Hite tremurau în timp ce cobora cu liftul spre birourile 
executive. Trăsese cu pistolul Nano de zeci de ori în poligon şi se 
descurcase destul de bine, dar când venise momentul să tragă asupra unui 
om, nu i-a mai ieșit. Se blamă pentru că ratase șansa de a ucide agenta de la 
Rubicon. Acum trebuia să găsească o altă cale de a ieși din această mizerie 
ce lua proportii. 

Atinse inelul inteligent de pe deget. Toţi cei de la nivelul superior de 
management de la Horizon Integral primiseră unul, dar el îl ura. Arăta urât, 
prea retro Și stânjenitor pentru gusturile lui Hite. La momentul acela însă, 1- 
ar fi putut salva viaţa. 

Inelul străluci în albastru când îl atinse de panoul de interfon al liftului. 

— Recunoaștere reușită: Charles Hite, director tehnic, spuse sistemul 
de control al clădirii. Cu ce vă pot ajuta în seara aceasta? 

— Procedură executivă de anulare de urgenţă! zbieră el când liftul se 
opri. Ar fi putut exista totuși o modalitate ca el să treacă prin asta Și să 
păstreze controlul. Dar trebuia să fie nemilos în privința asta. Accesează 
sistemele de la etajul douăzeci! închide ușile de siguranţă și activează 


sistemele de stingere a incendiilor la acel nivel! Fă-o acum! 

— Domnule Hite, acea operațiune intră în conflict cu o serie de 
protocoale de siguran tă. 

— Anulare de urgenţă, spuse el, de data aceasta mai tare. M-ai auzit! Fă- 
o! 

— Anulare acceptată. Demarare. 

— Ha! 

Hite scoase un sunet sălbatic de sfidare și ieși din lift, pe lângă 
jardinierele pline de cactuși, Și o luă spre biroul său. 

x 

Alarmele de incendiu de pe întregul etaj cântau în cor același refren 
asurzitor, iar sirenele de urgenţă licăreau Și ele în sincron. 

Marc se repezi către cea mai apropiată ieșire Și inima îi stătu în loc când 
se împinse cu toată greutatea în bara orizontală de la ușa de evacuare, fără 
niciun rezultat. 

— Nu se clintește. Încuietorile magnetice sunt blocate. 

— Hite a făcut asta? strigă Lucy. 

— Bănuiesc, spuse Marc, dar cuvântul îi rămase în gât când simți în aer 
un miros puternic de substanţe chimice. În secunda următoare, duze ascunse 
în tavanul de deasupra capului său începură să disperseze jeturi de vapori 
albi. Tuși când inspiră aerul contaminat. Asta este CO2! Ah, la dracul 

— Trebuie să... ieșim... 

Agenta de pază, respirând greu din cauza durerii, încercă să ridice o 
mână spre ieșire. 

— Are dreptate, acest gaz este folosit pentru a stinge incendiile, spuse 
Marc. Ne vom sufoca aici. 

— Nu și dacă reușesc să evit asta. 

Lucy se aplecă pentru a lua pistoalele SIG Sauer ale agenților de pază, 
câte unul în fiecare mână. Miji ochii printre coloanele de ceaţă care ieșeau 
din tavan Și trase o salvă de focuri cu ambele arme către cea mai apropiată 
fereastră. Sticla se ciobi Și se fisură, dar nu se sparse. Ce naiba? Furioasă, 
aruncă armele și se duse la fereastra deteriorată cu un scaun de birou. 

— Nu o să meargă, spuse agenta, vederea ei devenind neclară. E 
polimerizat. Încasabil. 

— Uită de asta! Marc se aplecă să-l tragă pe agentul de pază din SCIF și 
îi făcu semn lui Lucy să-l urmeze. Adu-o Și pe ea! 


Pe jumătate îl târî, pe jumătate îl împinse pe bărbatul aproape inconștient 
până la lift și îl întinse lângă. Își puse apoi pe deget inelul de aur pe care îl 
furase Lucy Și îl atinse de panoul cu senzor, lângă butonul de chemare a 
liftului. 

— Recunoaștere reușită: Martin Wehmeyer, director executiv, spuse 
calculatorul clădirii. Cu ce vă pot ajuta în seara aceasta? 

— Lifturile, Marc aproape că se sufocă spunând cuvântul. Îi era din ce în 
ce mai greu să respire. 

— Îmi pare rău, nu am înteles. Puteţi repeta, vă rog? 

— Deschide lifturile la etajul douăzeci! urlă Marc și speră că un sistem 
cu prioritate redusă ca acesta nu va avea nevoie de amprenta vocală a 
directorului executiv sau de scanarea optică, de care fusese nevoie pentru a 
deschide ușile SCIF-ului. 

Inelul inteligent părea să fie suficient. Vocea artificială îi spuse: 

— AȘteptaţi o clipă. 

Apoi ușile liftului se deschiseră ascultătoare. Marc împinse agentul pe 
jumătate inconștient, în timp ce Lucy îl urmă îndeaproape, cu agenta rănită 
sprijinită de umărul său. Ușile liftului se închiseră din nou și inspirară 
adânc Și cu recunoștință aerul fără aburi. 

— Hite, spuse Marc, privind femeia rănită. Unde este biroul lui? 

Ea ezită, îndepărtându-se de Lucy, pentru a se ghemui lângă tovarășul ei. 

Lucy o privi furioasă. 

— Te-a împușcat. Chiar ai de gând să ţii cu el? 

Agenta arătă în jos cu capul. 

— Etajul șaisprezece. Atriumul împădurit. 

Marc apăsă pe numărul respectiv Și liftul cobori. 

— Trebuie să primești îngrijiri medicale, îi spuse el. Și poate te oprești 
i pe la etajul zece. Un coleg de-al vostru este în toaleta bărbaţilor, 
încătușat. 

— Cine sunteţi? întrebă ea. 

— Nişte acţionari îngrijoraţi, îi spuse Lucy, apoi se opri, ducându-și un 
deget la ureche Și ascultând o voce pe care numai ea o putea auzi. 

Marc își aminti cu întârziere că își pierduse propria cască din ureche în 
lupta cu paznicul Și îi aruncă o privire întrebătoare. 

— Assim, îi explică ea. A primit un telefon de la Delancort. Se pare că 
alarmele de incendiu s-au declanșat Și la parter. Recepţia este în proces de 

evacuare. Serviciile de urgenţă sunt pe drum. 

— Bine, dădu Marc din cap, scoțând tableta și tastând ceva pe ecran. 
Încă putem să-l izolăm pe Hite, dar trebuie să o facem rapid. Dacă iese din 
clădire, îl vom pierde. 

— Sunt deschisă la sugestii, spuse Lucy. 

— Îi răspundem cu aceeași monedă. Folosind identitatea furată a lui 
Wehmeyer, accesă din nou reţeaua wireless a clădirii și deschise subrutinele 
care controlau încuietorile ușilor de la nivelul șaisprezece. A încercat să ne 
prindă în capcană... așa că încercăm să-l prindem Și noi pe el. 

Hite avea un poster vintage cu Top Gun, cu autograful lui Don Simpson, 
atârnat pe peretele biroului său, iar în spatele lui se afla un mic seif încuiat, 
cu cititor de amprente. În graba lui să ajungă la seif, trase afișul înrămat din 
cui. Întoarse tot ce era în interior pe dos — documente, pașapoarte, acte de 
identitate pe mai multe nume, o pungă de diamante neșlefuite provenite din 
zone de conflict Și câteva teancuri de dolari americani. Băgă totul într-o 
geantă de umăr. Dar ceea ce își dorea cel mai mult, lucrul pentru care 
venise aici de fapt, era o-simplă cheie de alamă pe un lanţ metalic. Puse 
lanțul la gât și ascunse cheia în tricou, după care fugi înapoi în hol, 
indicând calea cu pistolul Nano. 

Se lăsă în jos pe după o jardinieră enormă care găzduia o duzină de 
palmieri în miniatură cultivați cu migală, care decorau această parte a 
etajului. Întreg etajul era acoperit de verdeață. Era ca și cum ai lucra într-o 
nenorocită de pădure tropicală, pe care Hite o detesta în tăcere — era doar un 
motiv în plus pentru care voia să-și lase amprenta în companie și apoi să 
dispară din Horizon Integral cât mai curând posibil. 

Se afla la jumătatea coridorului, îndreptându-se înapoi spre cel mai 
apropiat lift, când fiecare ușă închisă din jurul lui scoase un zgomot 
metalic. Hite cunoștea sunetul; încuietorile magnetice fuseseră activate. 
Asta ar fi putut fi făcut doar de cineva care intrase în sistemul de comandă 
al clădirii. 

Lumina se revărsă dintr-un lift care încetini Și se opri, soneria acestuia 
anunțând sosirea. Nu așteptă să vadă cine era înăuntru. Hite se întoarse Și 
începu să alerge când ușile se deschiseră. Aruncă o privire trecătoare peste 
umăr Și trase două focuri, pentru a-i descuraja pe urmăritori. 

După ce trecu de un colţ, se opri și trase de mânerul unei uși de 
evacuare în caz de incendiu, dar aceasta rămase închisă. O lovi degeaba cu 


pumnul. Nenorociţii ăștia foloseau propria lui tactică împotriva sa! 

Mai puteau încerca și alte lifturi, dar toate se aflau în partea opusă a 
atriumului împădurit, în centrul etajului, și cel mai probabil și ele fuseseră 
blocate. Era exact ceea ce ar fi făcut și el. 

Hite atinse cu inelul inteligent cel mai apropiat interfon. 

— Anulare de urgenţă! Deschide ușa asta! 

— Îmi pare rău, spuse vocea artificială de dădacă. Acea funcție a fost 
deconectată de cineva cu un nivel de autorizare operațională mai ridicat. 
Vreti să contactez recepţia pentru dumneavoastră? 

Pașii se apropiau. Faţa lui Hite părea distorsionată de furie și încercă să 
fugă. Încercau să-l prindă în capcană. Își atinse pieptul acolo unde atârna 
cheia, pentru a se asigura că este încă acolo. Era colacul lui de salvare. 
Asigurarea lui. Dar nu avea nicio valoare dacă nu putea ieși afară. 

Hite alergă printr-o serie de arcade elegante de sticlă și ajunse în spațiul 
deschis Și ridicat al atriumului împădurit de la etajul șaisprezece. Semăna 
cu o bucată de pădure în formă pătrată care fusese transplantată dintr-un 
peisaj rural idilic, dar în realitate era vorba despre un pârâu proiectat de 
ingineri Și o fâșie de iarbă, care acopereau spațiul dintre copacii sterilizați 
cu grijă. Lui Hite îi displăcea la fel de tare ca Și restul zonelor „verzi” false 
din clădire. Niște pierderi de timp costisitoare, se adăugau și ele la 
multitudinea de proiecte de suflet ecologice, ridicole, ale lui Wehmeyer. 

Dar se putea totuși folosi de zona împădurită. Hite trânti un scaun de 
lemn din calea sa în timp ce traversă terasa. Găsi un panou de control 
ascuns. Inelul lui atinse suprafaţa sticloasă a ecranului. 

— Accesează setările atriumului, ceru el. Ah... managementul apei! 

— Accesat, veni răspunsul, iar el zâmbi. 

Era semn bun. Însemna că, persoana de care se folosea Rubicon pentru a 
intra în sistemele clădirii nu le blocase pe toate. Ei nu cunoșteau clădirea la 
fel de bine ca Hite și așa avea să scape de ei. Există și alte căi de ieșire, își 
spuse el, trebuie doar să fii dispus să-ți asumi riscul. 

Se aplecă peste ecran. Dacă duzele de gaz nu îi încetiniseră pe 
urmăritorii săi, atunci poate că asta ar fi făcut-o. 

— Golire de urgenţă, ordonă el. Golește rezervoarele de apă din atrium. 

— Această operațiune intră în conflict cu o serie de... 

— Fă naibii ce-ţi spun eu! urlă Hite, lovind în panou. 

— Anulare acceptată. Demarare. 


Primele picături mari de ploaie artificială începură să cadă din 
aspersoarele de pe tavan, la douăzeci de metri deasupra capului. În câteva 
secunde, se transformă într-o burniţă, apoi în ploaie și, în cele din urmă, 
într-un potop răsunător. 

Hite alergă spre marginea atriumului. În spatele lui, auzi voci. Se 
apropiau. 

Se întoarse în direcția din care veneau sunetele și văzu niște forme 
fantomatice conturate în ploaia puternică. Îndreptă pistolul Nano Și apăsă 
trăgaciul, folosind toate gloanţele rămase. 

x 

Trimiseră liftul cu cei doi agenți de pază în jos Și își continuată 
urmărirea lui Hite. Lucy îl zări pe bărbat când fugea către pădurea falsă din 
centrul clădirii de birouri. 

Ea scoase pistolul MI-12 și rămase pe urmele lui, dorindu-și să fi păstrat 
unul dintre pistoalele SIG. 

Un singur glonţ Și ar fi putut să-l pună la pământ pe nemernicul ăsta, dar 
aveau nevoie de el viu și dispus să vorbească. Charles Hite era cea mai 
bună Șansă pe care o aveau să se apropie de Ghost5 și Lucy se gândi la 
modalităţi să-l facă să vorbească. Identitatea falsă pe care Dane o făcuse 
pentru ei era bună, dar nu exista niciun substitut pentru clasica inteligenţă 
umană. Și faptul că cineva încerca să o sufoce scotea întotdeauna la iveală 
ce era mai rău din ea. 

— Pe aici, spuse Marc, arătând arcadele care duceau în atrium. Ei au 
propriul lor parc... 

— Și o furtună, de asemenea... 

Lucy miji ochii prin ploaie, încercând să-și găsească ținta. 

— La naiba! Culcat! Din senin, Marc se izbi de ea și o împinse pe Lucy 
la pământ, în timp ce gloanţele trecură prin aerul umed. Alunecară ajungând 
în spatele unei bănci de piatră, în timp ce potopul îi învăluia. 

— Mulţumesc. Lucy îl prinse pe Marc de umeri Și îl dădu la o parte, 
aruncând o privire peste marginea băncii, iritată că aproape fusese lovită. 
Reacțiile ei erau încă lente de la dioxidul de carbon inhalat. Unde s-a dus? 

— Se îndrepta spre margine. Marc ieși din adăpost Și arătă cu degetul. 
Acolo. Clpi. Suntem la jumătatea unui zgârie-nori. Crezi că a sărit? 

Ea dădu din cap. 

— Nu se va sinucide. 


Cei doi alergară spre margine, trecând peste barierele de siguranță din 
sticlă securizată ce ajungeau la nivelul pieptului și prin frunzișul plin de 
apă de la marginea atriumului. Ploaia se transformă într-o inundație, cu 
Șuvoaie de fluid noroios ţâșnind peste margine Și în aer. În spatele lor, 
curtea pătrată din mijlocul atriumului era deja inundată până la nivelul 
gleznelor, cu apa ce curgea din rezervoarele de deasupra. 

Marc riscă să arunce o privire, pregătindu-se să se dea înapoi dacă Hite 
aștepta sub ei. 

— Nu-l văd. Dar sunt ferestre deschise. 

— E la un etaj mai jos, se auzi mormăind vocea lui Malte în urechea lui 
Lucy. Capul ei se ridică Și zări clădirea de birouri de vizavi, de unde venise 
Dane. Văzu o siluetă în negru pe acoperiș, fluturând o mână. L-am văzut 
coborând. 

— Am înţeles, răspunse ea. Trebuie să pleci de acolo. Această 
operațiune e pe cale să eșueze curând Și trebuie să fii gata de extracţie. 

— Recepţionat, spuse finlandezul, iar silueta în negru dispăru. Ne vedem 
Jos. 

— Sper că nu direct jos, spuse Lucy. 

Marc trase câteva plante agățătoare răsucite care creșteau printr-o plasă 
din exteriorul clădirii, încercând să vadă dacă sunt rezistente. 

— Plantele astea ne pot susţine greutatea. Ca să-l putem urmări, nu? 

— Nu putem să stăm aici, fu ea de acord. Ai făcut vreodată căţărate 
liberă? 

— Da, de câteva ori, răspunse Marc. 

— Asta nu va fi deloc ca atunci, spuse Lucy. 

— Minunat. 

El trase adânc aer în piept ȘI ieși peste margine, în aerul serii. 

x 


Fusese un moment în care aproape că îi alunecă mâna, dar apoi Hite se 
prăbuși prin fereastra pe care o deschisese la etajul cincisprezece Și căzu 
grămadă, răsucindu-și glezna când ateriză cu fața pe covor. 

Acum, Șchiopătând și blestemând la fiecare pas dureros pe care îl făcea, 
scoase încărcătorul pistolului Beretta Și îl aruncă, inserând unul nou și 
armând pistolul. Era prea mult. Dacă altcineva încerca să-i iasă în cale, avea 
de gând să tragă în ei Și să-și facă griji pentru consecinţe mai târziu. Era 
bogat și deștept Și avea de gând să iasă din asta viu Și nevătămat. 


Singurul obstacol este această clădire nenorocită. Trebuia să iasă. Să 
scape. Hite își permise pentru o clipă să viseze cum ar fi să dea foc clădirii 
la ieșire. Inund-o și arde-o, se gândi el. Sărmanul bătrân Marty ar avea o 
criză de inimă. 

Hite găsi ceea ce căuta. Etajul cincisprezece era unul dintre nivelurile 
unde se oprea ascensorul executiv expres, cu un put de lift discret, construit 
în structura centrală a turnului pentru oricine dorea să evite publicul și să 
ocolească atriumul mare cu vedere spre stradă. Lovi cu inelul panoul de 
autorizare, cu suficientă forţă pentru a sparge plasticul, dar tot se lumină. 
Liftul expres urma să-l ducă direct în parcarea subterană a clădirii Horizon 
Integral. 

Trecu prin ușile deschise și se sprijini de peretele opus al liftului, 
simțind un val de ușurare atunci când liftul începu coborârea rapidă. Liftul 
funcționa independent de restul sistemelor clădirii, așa că nici măcar 
alarmele de incendiu Și autorizarea personală a CEO-ului nu ar fi suficiente 
pentru a prelua controlul asupra acestuia. 

Schimbare de planuri, îȘi spuse el. leși acum, ocupă-te de rahatul ăsta 
mai târziu. Hite era acum aproape de libertate. O explozie de euforie îl 
cuprinse. Dă-i naibii, gândi el. Sentimentalul de Marty. Mucoasa de fiică- 
sa. Să-i ia naiba, să-i ia naiba pe cei din Consiliul de Administraţie, s-o ia 
naiba de companie. 

— Am plecat! scuipă el, ud și tremurând în frigul produs de aerul 
condiționat din lift. Hite întinse mâna în sacoul său umed Și trecu încă odată 
cu degetele peste lanţ și cheie, înainte de a scoate telefonul cu cartelă 
preplătită de la Ghost$. 

Îl întoarse în mână, gândindu-se. Madrigal îi promisese că grupul ei ÎȘI 
va onora acordul, că îl vor acoperi, chiar îl vor scoate din ţară dacă situația 
o va cere. 

Erau o mulţime de locuri unde putea merge. Hite avea bani ascunși în 
Insulele Cayman, la Londra și Ziirich. Își pregătise barca de salvare în 
liniște de multă vreme, așteptând momentul potrivit. 

Acum era momentul să profite de acea favoare. 

Plantele agăţătoare care înveleau clădirea se mișcau de fiecare dată când 
Marc îȘi muta greutatea Și trebuia să intre într-un ritm de legănare pentru a 
ajunge la etajul de dedesubt. Nu îl ajuta nici apa care ţâșnea pește marginea 
de deasupra capului lui. Se mișca bazându-se mai mult pe atingere decât pe 


vedere, prefera să se uite la peretele din faţa lui decât să riște să privească 
în jos. 

Punând mână lângă mână, se apropie de ferestrele pe care Hite trebuie să 
le fi deschis folosind o altă subrutină din matricea complexă de sisteme 
automate a clădirii. Un alt lift exterior folosit pentru spălarea geamurilor era 
atârnat în apropiere, iar Marc își dădu seama că bărbatul găsise același tip 
de punct de intrare pe care îl exploatase și el la nivelurile superioare. 

Ghetele sale atinseră marginea panoului de sticlă care scârţâi. Marc trase 
aer în piept și se aruncă înainte. Se strecură prin fereastra deschisă și 
răsuflă ușurat, lăsând să treacă momentul de frică ce îl împietrise. Lucy 
veni după el o clipă mai târziu. În spatele ei, apa curgea pe la tocurile 
ferestrelor, trecând prin fereastra deschisă și prelingându-se pe covorul 
scump. 

Lucy îşi reveni, învârtindu-se cu pistolul în mână. Și acest etaj era puţin 
decorat, având în principiu săli de conferinţă și spații de întâlnire în plan 
deschis. 

— Nu-l văd, spuse ea încet. Unde a fugit? 

— M-am săturat să pierd vremea, îi spuse Marc. Hai să întrebăm. Găsi 
unul dintre interfoanele inteligente omniprezente din clădire Și îl atinse cu 
inelul lui Wehmeyer. Hei, uh, Sigma. 

— Bună seara, răspunse calculatorul. Cu ce vă pot ajutai Vă rugăm să 
retineti că această clădire se confruntă în prezent cu unele probleme 
tehnice, așa că optiunile automate pot fi limitate. 

— Poţi să-mi găsești un angajat? 

— Da. 

— Charles Hite, ceru Lucy, apropiindu-se de panou. 

O lumină clipi pe ecran. 

— Domnul Hite se află în prezent în parcare, la nivelul B — 1. 

— La subsolul... spuse Lucy. La naiba, se duce la mașină! 

Ea făcu un pas înapoi spre fereastră. O să-l pierdem! 

— Nu. Marc dădu din cap, scoţându-și tableta din buzunarul vestei 
tactice. Încă îl putem prinde pe tipul ăsta. 

Tastă un Şir de comenzi pe ecran, iar un set de uși de pe cel mai apropiat 
lift se deschiseră, dezvăluind un spaţiu gol dincolo. Pereții puţului de beton 
erau umezi ȘI străluceau de la apa care curgea în cascadă de la etajul 
superior. 


— Și vrei să faci ce, să cobori pe cabluri până jos? se strâmbă Lucy la el. 

— Nu, răspunse el. Marc dădu încă o comandă și o platformă metalică 
ieși dintr-o nișă ascunsă în puţul liftului, fixându-se ca un capac care se 
închide. Folosim instalația de întreţinere, explică el, coborând în gol și 
călcând pe instalație. 

Podeaua era o plasă metalică Și, privind în jos, putea să vadă prin ea, 
până în subsolul întunecat. 

Lucy îl urmă pe platformă și aceasta se cutremură sub greutatea lor. 
Anticipând ce avea să urmeze, ea apucă o bară de siguranță pictată în dungi 
galbene Și negre. 

— Cât de repede merge chestia asta? 

— Destul de repede, răspunse Marc, ghemuindu-se lângă comenzile 
automate ale platformei. De îndată ce opresc limitatoarele de viteză de 
siguranţă. Trase aer în piept, trecând de codul de avertizare, executând un 
atac informatic cu forță brută. Ține-te bine. 

Apoi platforma o luă în Jos cu viteză și ei căzură în gol odată cu ea. 
Valul de aer fierbinte și închis din puțul liftului îi zgâlţâi, iar din roțile 
platformei ieșiră scântei. 

x 

Hite merse prin garajul subteran până la mașina lui decapotabilă Audi 
TT fumurie Și deschise ușa, aruncându-se în scaunul șoferului. Acolo jos, 
alarmele de incendiu cu stroboscop încă funcționau, iar luminile care 
licăreau îl agresau. 

Apăsă cu degetul mare pe butonul de pornire și dădu înapoi. Ieșirea 
principală spre Bridge Street avea să fie închisă, dar știa că ieșirea 
secundară discretă de cealaltă parte a subsolului avea să răspundă la 
comanda dată de inelul lui și îl va lăsa să iasă printr-un pasaj ascuns către 
Pitt Street. Apoi, ar fi trebuit să se îndepărteze de centrul orașului Sydney 
cât mai repede posibil. 

Hite își permise un zâmbet viclean. Până când serviciile de urgenţă ar fi 
verificat întreaga clădire și lucrurile s-ar fi calmat, el s-ar fi întors la casa 
lui din Vaucluse, Și Și-ar fi luat restul echipamentului de acolo. Era ceva 
eliberator la gândul acesta. Toate evenimentele neprevăzute se rezolvaseră. 
Poate că era mai bine așa, să apese pe trăgaci acum, Și nu mai târziu. 

Apăsă butonul de apelare rapidă de la telefonul cu cartelă preplătită și 
așteptă, întorcând mașina. Madrigal răspunse la primul apel, iar el auzi în 


ureche acea voce familiară, mascată digital. 

— Bună Dart. ESti încă în viaţă? 

— Acum ies din clădire, spuse el repede. Și poţi considera ăsta semnalul 
meu. Am plecarea plănuită, dar am nevoie de ajutor pentru a o executa! 

— Ti-am cerut să te ocupi de Rubicon. Asta mă face să cred că nu ai 
făcut asta. 

— l-am blocat în clădire, replică el, neţinând cont de cuvintele ei. Nu au 
cum să iasă... Vocea lui Hite își pierdu din convingere când acceleră Și 
văzu două siluete ieșind grăbite din lift, în lumina roșie a alarmei cu 
stroboscop. Ah, la naiba! 

— E vreo problemă? 

Tonul lui Madrigal era calm. 

Hite prinse telefonul între umăr Și ureche pentru a putea pune ambele 
mâini pe volanul mașinii Și se îndreptă spre cei doi agenţi ai companiei 
Rubicon, în speranţa că îl va strivi pe unul dintre ei în drum spre ieșire. 

Ei se despărțiră, luând-o în direcții diferite, iar el îi rată, virând în 
schimb și derapând pentru a îndrepta mașina în direcția unei rampe de 
ieșire în curbă. 

— M-ai dezamăgit, Dart, șopti Madrigal. Și acum vrei ajutorul meu? 

— Da! Hite menţinu piciorul pe acceleraţie și Audi-ul o zbughi înainte. 
Cu coada ochiului, o văzu pe femeie ţintind cu pistolul și trăgând de două 
ori. Însă parbrizul nu se sparse, întrucât cartușele de la pistolul cu 
electroșoc doar îl fisurară când se loviră de el. Îmi ești datoare! strigă el. 

— Da, recunoscu Madrigal. Viră-te la telefon. 

Hite îl luă de la ureche și îl ridică în faţa lui, în timp ce mașina urca 
rampa. Ce...? 

— Adio, spuse Madrigal. 

O clipă mai târziu, la sfârșitul apelului, bateria din interiorul telefonului 
declanșă o descărcare electrică de intensitate ridicată prin cadrul metalic al 
dispozitivului. 

Fiecare mușchi din corpul lui Hite se contractă și inima i se opri în 
piept. Neputând să arunce telefonul, să-și ia piciorul de pe pedala de 
accelerație sau să întoarcă volanul, mașina decapotabilă se izbi direct în 
peretele rampei de ieșire cu o viteză atât de mare, încât jumătatea din spate 


a mașinii se ridică de pe sol și căzu apoi pe podea. 
x 


Benzina din rezervorul spart al mașinii se prelingea pe rampă, iar Lucy 
alergă spre epava care scârțâia Și din care ieșeau aburi. Un miros îngrozitor 
de păr ars și material pârjolit ieșea din vehicul, iar ușa șoferului se 
deformase Și căzuse. 

Charles Hite stătea întins pe spate pe scaun, cu airbag-ul declanșat inutil 
peste faţa sa cu trăsăturile îngheţate și chinuite. Capilarele din ochii lui erau 
sparte Și îi curgea sânge din nas. 

— E mort, nemernicul, spuse ea. 

Marc spuse printre dinți. 

— N-o să mai obținem informaţiile de care avem nevoie. 

— Ajută-mă să deschid ușa mai larg, spuse Lucy. Trupul lui Hite atârna 
pe scaun, ținut doar de centura de siguranţă, iar mâna îi căzuse din poală. 
Înnegrită și învineţită, cu mai multe vase de sânge sparte și semne ale unor 
leziuni musculare violente, ţinea strâns un obiect murdar Și pârjolit. 

Marc se lăsă pe spate. 

— Nu a murit de la impact. Se pare că a fost curentat. 

Lucy desfăcu degetele lui Hite și scoase din palmă resturile arse ale unui 
telefon, odată cu un fluid lipicios Și piele topită. 

I-l aruncă lui Marc, iar privirea lui dezgustată se intensifică. 

— Ce-i asta...? 

Lucy umblă rapid prin sacoul lui Hite și găsi un alt telefon mobil. 
Observă o arsură cu un model ciudat pe pieptul decedatului, vizibilă prin 
tricoul acestuia. Privind mai atent, trase cu degetul un lanț. O cheie de 
alamă înnegrită atârna la capătul acestuia. 

— A tinut asta aproape de el, spuse Lucy, gândind cu voce tare. În 
siguranță. 

Din impuls, smuci lanțul. 

Marc se uită peste umărul ei. 

— Ar putea fi de la un seif. E o tehnologie destul de rudimentară pentru 
un tip ca el, totuși. 

— Poate că asta e și ideea, remarcă ea. Dacă inamicul se așteaptă la 
ceva rudimentar, surprinde-l cu ceva avansat din punct de vedere tehnic. 
Dacă se așteaptă la ceva avansat, dă-i ceva rudimentar. 

— De la ce o fi, totuși? 

Marc își întoarse privirea. 

Sus, dinspre capătul rampei de ieșire, începeau să apară pompierii, 


strigând pentru a atrage atenția oricui era încă prins în clădire. 
— Asta este întrebarea. Hite a vrut să protejeze asta, răspunse Lucy. Hai, 
hai să plecăm de aici. 


Capitolul 11 


Erik bătu în oţelul ruginit al unei grinzi pentru a-și anunţa prezenţa, iar 
Madrigal se trezi pe patul pliant pe care dormea, în mijlocul biroului părăsit. 
Ea clipi către el, trăgând, politicoasă, sacul de dormit pentru a-și acoperi 
pieptul gol. Când își dădu seama că era singur, lăsă sacul să cadă Și își 
aruncă picioarele pe podeaua prăfuită. 

— Deci, spuse ea, a sosit momentul? 

— Camioanele sunt afară, explică Erik, în timp ce ea se ridică Și se 
îndreptă spre un maldăr de haine de pe un scaun pliant. Ultimele 
echipamente sunt în curs de încărcare. Andre spune că va termina să 
alimenteze avionul până ajungem la terminalul de marfă. 

— Mmm. Ea făcu o pauză, privindu-l. El nu spuse nimic, lăsându-și 
privirea să alunece pe pielea ei goală. Ea voia să-l facă să reacționeze, dar el 
nu avea niciun motiv să facă asta. După o clipă, Madrigal începu să se 
îmbrace. Atunci suntem gata. Nu vreau să lăsăm nimic în urmă. Tonul ei se 
schimbă, devenind impunător. Asigură-te că toată lumea verifică clădirea 
înainte de a pleca. Nu trebuie să lăsăm nicio urmă. 

— Am făcut asta deja. 

— Fă-o din nou, ordonă ea, adăugând apoi mai delicat, „te rog”. Cu 
acest cuvânt, îi transmise Și că poate pleca, dar cum Erik nu făcu asta, ea îi 
aruncă o privire dură. Mai e ceva? 

— Ce vom face cu Song? 

Madrigal trase pe umeri o cămașă de la o uniformă a Bundeswehri1l) 
ȘI îşi încheie nasturii. 

— Numele ei este Kara acum. 

— Nu-mi pasă cum își spune ea, replică Erik, nervos. Nu am încredere 
în ea. Trebuie să scăpăm de ea. 

— Așa cum am făcut cu bietul de Lex? 

Madrigal își întoarse privirea, iar privirea ei se opri pe geanta de nailon 
pe care Andre o adusese cu o zi înainte. 

Înăuntru se afla laptopul decedatului, obiectele sale personale ȘI o 
unitate de memorie care conținea gigabiți de date legate de cum funcționau 
ei la momentul acela. Păru să se gândească la asta, refuzând apoi să accepte 


ce reprezenta de fapt. 

— O mare risipă de potenţial. Și dacă facem același lucru cu Kara... Ea 
făcu o pauză. Nu. Ne putem folosi de ea. 

Făcu un pas mai aproape, iar maxilarul lui se încordă. 

— Ţi-a trecut prin cap că s-ar putea să se folosească ea de tine? 

— Să nu-mi mai vorbești niciodată ca și cum aș fi proastă, spuse 
Madrigal cu răceală. Ştiu exact ce fac. 

— Atunci explică-mi, ceru el. Nu ascundem lucruri unul de celălalt. Așa 
te-am ajutat să mentii controlul asupra grupului. Dar acum cu ea... Te porți 
altfel decât de obicei Și asta mă îngrijorează. 

Ea zâmbi. 

— Ce arogant ești să crezi că mă cunoști atât de bine, Erik. 

Dădu din cap, zâmbetul dispărând. 

El își încrucișă braţele la piept. 

— O să spun ceva ce nu vrei să recunoști. Ai o slăbiciune pentru acea 
femeie. Când a plecat, ar fi trebuit să te ocupi de ea, da, așa cum am făcut 
cu Lex. Dacă aș fi fost aici atunci, aș fi insistat. Dar ai lăsat-o să 
abandoneze grupul. Ai lăsat-o să plece pentru că ai sperat că într-o zi se va 
întoarce. 

— Song — Kara — m-a abandonat. Madrigal continuă să se îmbrace, 
întinzându-și mâna spre geaca de piele. Cum mă ocup de asta mă privește. 

— Nu. Erik se uită înapoi spre ușă, pentru a fi sigur că nimeni nu le 
asculta conversaţia. Vrei să crezi că a revenit la matcă, pentru că asta îţi face 
plăcere. Îţi place să ai dreptate. AȘa că ignori orice altceva. 

Ea îl privi. 

— Faci multe presupuneri despre mine, Erik. Ai grijă. Madrigal se 
îndreptă spre el. Am încredere în tine pentru că ești competent. Nu-mi da 
motive să mă îndoiesc de asta. 

— Tu te auzi? răspunse el. Asta aproape că a sunat a ameninţare. Înaintă 
spre ea, reducând spațiul dintre ei. Erik era cu un cap mai înalt decât ea Și 
se folosi de înălţimea sa pentru a-i invada în mod deliberat spațiul personal. 
Dacă ar fi altcineva, ce ai spune? Situaţia asta e prea trasă de păr. La câteva 
zile distanţă de cea mai ambițioasă operațiune a noastră, la câteva zile după 
ce am rezolvat cu Lex, apare ea de nicăieri. Cu un cadou — informaţii. Și tu 
crezi povestea asta fără prea multe întrebări... 

Mâna lui Madrigal se ridică brusc și îl plesni puternic peste faţă. 


— Chiar nu mă cunoşti deloc, nu-i așa? Se întoarse și se îndepărtă de el, 
adunându-și echipamentul pentru plecare. Nu mă subestima, Erik. 
Bineințeles că sunt suspicioasă. Bineinţeles că sunt atentă. Nu sunt o 
proastă. 

El vru să spună mai multe, dar se abținu. Simti gust de sânge în gură. 

— Kara a fugit pentru că era imatură. Ea credea că suntem de partea 
greșită, continuă Madrigal, dar acum înţelege adevărul pe care i l-am spus 
atunci, că nu există părți. Suntem doar noi Și ei. Acești oameni, acest Grup 
Rubicon. Ei își bagă nasul în operaţiunea noastră. Dar informaţiile secrete 
pe care mi le-a dat Kara se confirmă. Ai văzut cu ochii tăi. Bărbatul din 
Malta pe care l-am surprins cu camera dronei. Ea îi cunoaște numele. Deja 
ne este de folos. 

Erik tăcu. Cu indiciile pe care le dăduse Kara, Ghost obținuseră o 
schiță a britanicului din datele scoase din mai multe baze de date militare Și 
de securitate. Marc Dane fusese în Marina Regală Britanică, recrutat apoi în 
agenția de spionaj extern MI6 a Marii Britanii pentru operațiuni secrete, dar 
informaţiile despre el erau, în mod frustram, confuze. Cu doi ani în urmă, 
pe numele său fusese emis un mandat de arestare de către Interpol, doar 
pentru a fi anulat la mai puţin de o săptămână mai târziu, fără nicio 
explicaţie. Era pe o listă de urmărire de la CIA. Și conform spuselor Karei, 
era acum angajatul unui contractor militar privat. 

— Problema ta, Erik, este că vezi totul în termeni binari. Tonul lui 
Madrigal se domoli. Pierzi oportunitățile care apar în nuanțele subtile de 
gri. Tot ce a spus Kara până acum s-a dovedit corect. Și dacă folosim aceste 
informaţii în loc să reacționăm la ele, putem face ca Rubicon să lucreze în 
avantajul nostru. 

— Până acum, repetă el. Îl cunoștea pe acest bărbat, nu? Și apoi l-a 
trădat, pentru ce? Pentru tine? 

Madrigal făcu o pauză, cu spatele la el, în timp ce strânse patul pliant. 

— S-a întors din cauză că a murit Lex. Vrea să știe cine a fost 
responsabil de asta. 

— Şi ce se întâmplă când află? 

— Nu voi lăsa să se întâmple asta. Își luă geanta Și traversă încăperea. 
Nu voi fi dezamăgită încă o dată. 

Erik o urmă pe coridor. Dacă insista, ar fi enervat-o și mai tare pe 
Madrigal. Așa că schimbă subiectul. 


— Ai spus că nu ar trebui să lăsăm indicii. Și cu Dart cum rămâne? 

— E mort, sau nu prea ai fost atent? 

— Trebuie să ne asigurăm că nu a lăsat în urmă nimic care să ne implice, 
insistă Erik. Cei de la Rubicon au fost destul de deștepţi ca să-l găsească. 
Vor încerca să afle ce legătură avea cu noi. 

Madrigal dădu din cap. 

— Deja mă ocup de asta. Am luat legătura cu partenerii noștri. Se vor 
ocupa ei de asta. 

O parte din membrii grupului se adunaseră la baza scării, așteptând 
ordinul pentru a continua. Erik i-a văzut pe Pyne și pe Kara oprindu-se în 
mijlocul conversației, când se apropiată. Privirea Karei o întâlni pe a lui Și 
nu menţinu contactul vizual. 

— Este timpul să o luăm din loc, spuse Madrigal veselă. Puse o mână pe 
umărul Karei Și zâmbi. Cu toții. 

x 

— Chiar nu cred că este o idee bună, spuse Marc încet, legănându-se pe 
călcâie în timp ce liftul urca. 

— N-avem niciun cuvânt de spus în privința asta, răspunse Lucy, cu 
jumătate de gură. 

În acea dimineaţă, era din nou în ţinuta ei obișnuită, niște pantaloni 
ușȘori Și o geacă scurtă neagră peste o bluză verzuie Și, cumva, era la fel de 
încântătoare ca Și în rochia de zece mii de dolari din noaptea de dinainte. 

Marc se aplecă în faţă, conștient de privirea intensă a agentului de pază 
care îl fixa din partea opusă a liftului. Îl privi direct în ochi pe bărbat. 
Agentul de pază avea o tăietură urâtă sub linia părului, care fusese 
bandajată, Și se vedea pe faţa lui că e furios. Expresia lui arăta clar ce voia 
să-i facă lui Dane, dacă ar fi fost singuri. 

— Cum e capul? întrebă Marc. 

— Bine, bombăni gardianul. Al tău? 

Marc își atinse involuntar vânătaia proaspătă de pe faţă Și tresări puţin. 

— Minunat. 

Se uită în altă parte, prin pereţii de sticlă ai liftului, în timp ce urca spre 
nivelurile superioare ale clădirii Horizon Integral. În timpul zilei, turnul 
verde ieșea în evidenţă printre betonul banal și oţelul clădirilor vecine. Pete 
de culoarea smaraldului se vedeau la fiecare etaj pe lângă care treceau, iar 
Marc zări echipele de lucru în veste reflectorizante care se apucaseră deja să 


curețe murdăria provocată de inundarea atriumului împădurit. 

— Relaxează-te, continuă Lucy. Nu vom pleca de aici în cătușe. 

— Nu m-aș baza pe asta, spuse agentul. 

Liftul ajunse la destinaţie și ușa se deschise. În zona de recepţie îi 
aștepta tânăra aborigenă, cu un zâmbet profesionist, complet lipsit de 
căldură. 

— Bună din nou, îi spuse ea lui Lucy. Privirea ei se îndreptă spre Marc 
Și îl privi din cap până-n picioare. Văd că asociatul dumneavoastră a ales 
astăzi să intre în clădire prin mijloace mai convenționale. 

— Bună, Orani, îi zâmbi Lucy înapoi. Nu-mi porți pică, nu-i așa? 

Orani nu răspunse. 

— Sala de ședințe este pe aici. Merse mai departe, fără să aștepte să 
vadă dacă o urmau. Sper că ați adus numărul de telefon al avocatului 
dumneavoastră. 

Zona spre care îi conducea ocupa un întreg colţ al clădirii, oferind o 
priveliște spectaculoasă către străzile din jur, Grădina Botanică Regală și 
Farm Cove. Marc putea zări curbele albe ale Operei din Sydney ieșind din 
spate clădirilor, dar fu apoi distras de niște voci puternice care se certau. 

De o parte a unei mese grele de lemn, se aflau Martin Wehmeyer, șeful 
echipei lui de securitate Și probabil cei mai buni avocaţi ai săi. De cealaltă 
parte, erau Ekko Solomon și Henri Delancort. Wehmeyer era roșu la faţă și 
furios, împungându-l cu degetul pe Delancort și trăncănind despre „intenția 
ilegală”. Dar tăcu în momentul acela, șocat de sosirea lui Marc și Lucy. 

Crowne, Șeful echipei de securitate, își reveni primul. 

— Bărbatul acesta este unul dintre oamenii tăi, îl acuză el pe Solomon, 
arătând spre Marc. Este vinovat de intrare prin efractie, ultraj, spionaj 
industrial, atac informatic... Am o listă kilometrică de acuzaţii penale! Se 
uită la Wehmeyer. Domnule, acesta este tipul care a intrat în unitatea 
noastră securizată ȘI a accesat serverul nostru izolat. 

— Nu poți dovedi asta, spuse Delancort. 

Ceea ce era parțial adevărat, deoarece la ieșirea din reţeaua companiei 
cu o seară înainte, Marc lăsase în urmă un vierme informatic care Ștersese 
majoritatea înregistrărilor camerelor de securitate interne ale clădirii. 

— Avem martori, răspunse Crowne, făcând semn către agentul de pază. 
Un membru al personalului nostru a fost împușcat! 

— De către unul dintre proprii dumneavoastră directori, spuse Lucy cu 


blândeţe. Care este acum mort. Cam stânjenitor. 

Crowne o privi încruntat când auzi răspunsul ei zeflemitor. 

— Ceea s-a întâmplat cu domnul Hite va fi investigat în detaliu. 

— Ce se întâmplă aici, Solomon? 

Wehmeyer deveni rece. Orice urmă a personajului jovial pe care îl 
afișase la recepţie era o amintire îndepărtată. Ai idee câte legi au încălcat 
angajaţii tăi? Vreau să fie arestaţi Și vreau să se întâmple asta chiar acum... 

— Oprește-te. Vocea lui Solomon răsună în încăpere cu forța unei 
împușcături. Ai face bine să te gândești la propria ta vinovăție înainte de a 
începe să dai vina pe alţii. Se aplecă în scaun și se uită la membrii echipei 
juridice. Cred că ar trebui să le ceri să plece înainte de a continua discuţia. 

— Nu avem nimic de ascuns! răspunse Crowne. 

— Ești așa sigur de asta? 

Delancort ridică o sprânceană. 

Wehmeyer își trecu o mână prin părul subțire, apoi le făcu semn 
avocaților. 

— Așteptaţi la recepţie. Se uită la Orani Și la agentul de pază. Și voi. 

— Domnule...? începu Orani, dar Wehmeyer dădu din cap. 

Când rămaseră singuri, Solomon se ridică și le făcu semn lui Marc și 
Lucy să ia loc. 

Solomon înaintă către Wehmeyer și Crowne, iar Marc văzu ceea ce în 
trecut nu observase decât ocazional: expresia de soldat cu ochi duri, în 
spatele fiecărei mișcări ale sale aflându-se o ameninţare voalată. 

— Crezi că înţelegi această situație. Te înșeli. Africanul dădu din cap 
spre celălalt capăt al mesei. Doamna Keyes Și domnul Dane sunt „echipa 
mea roșie”. Folosesc agenți ca ei pentru a testa integritatea oricărei 
companii pe care Rubicon este interesat să o achiziţioneze. 

— Să o achiziţioneze? Wehmeyer clipi. Nu deţineţi suficiente acțiuni 
pentru a face asta... 

Solomon continuă fără să comenteze. 

— Mi-au confirmat ceea ce știu deja că este adevărat. Se uită cu privirea 
la celălalt bărbat și, când vorbi din nou, își arătă cu adevărat colții. 
Directorii de la Horizon Integral colaborează cu extremiști violenţi. 
Compania ta a facilitat atacuri teroriste în Germania, Statele Unite ale 
Americii Și Taiwan Și s-ar putea să urmeze și altele. Moartea lui Hite a fost 
o consecinţă a acestui lucru. Avem dovezi. 


Delancort împinse o tabletă pe birou către bărbații uluiți. 

— Programul de automatizare industrială HIOS Sigma a fost cooptat în 
mod deliberat. Vulnerabilităţile critice din cod nu au fost ascunse doar de 
membrii personalului dumneavoastră, domnule Wehmeyer, dar au Și fost 
vândute unui grup terorist cunoscut pentru câștiguri financiare. 

Marc privi cum se scurgea sângele de pe fața lui Wehmeyer în timp ce 
scana paginile fișierului digital. Semăna cu un bărbat care își citea propria 
condamnare la moarte. 

— Am pregătit o copie a acestor informații pentru a o trimite guvernelor 
națiunilor care au fost vizate și Serviciului Australian pentru Informaţii 
Secrete, adăugă Delancort. 

— Ne ameninţaţi? se răsti Crowne. 

— Asistentul meu încearcă să clarifice realitatea situației, răspunse 
Solomon. 

— Nu Ştiam nimic din toate astea! insistă Wehmeyer, aruncând tableta în 
mâinile lui Crowne. Vreau să spun... Am citit despre acel accident cu 
trenurile de metrou... Am desemnat chiar Și o echipă să se ocupe de el, 
pentru a mă asigura că nu era legat de sistemele noastre... înghiţi în sec. I- 
am spus lui Charles să conducă investigația. 

Marc îl văzu pe bărbat prăbușindu-se în faţa lui. Își putea imagina ce îi 
trecea prin minte CEO-ului. Preţul acţiunilor Horizon Integral ar fi intrat în 
cădere liberă până la închiderea pieţelor financiare, dacă ajungea în mass- 
media vreun zvon că o astfel de greșeală majoră s-ar fi putut întâmpla. Și 
asta înainte de a lua în considerare ramificaţiile legale, responsabilitatea 
socială corporativă Și nenumăratele procese din partea victimelor furioase. 

— Hite. Nenorocitul ăla arogant. Crowne citi textul și puse Jos tableta. 
El a făcut asta! 

— Poate că Charles Hite a acţionat singur, profitând de accesul la nivel 
înalt, spuse Solomon, oferind un colac de salvare. Ar fi greu de dovedit. 

Wehmeyer îȘi frecă mâinile. Lui Marc îi era milă de bărbat. Cu o clipă în 
urmă, el era regele castelului. Acum era în pericol să piardă totul. 

Ținându-și vizibil emoțiile în frâu, CEO-ul vorbi. 

— Charles... Era greu de gestionat, știți? Un programator foarte talentat, 
un geniu de fapt. Clipi, apoi se uită în gol pe fereastră. Dar un egoist. 
Acesta a fost compromisul. Aveam nevoie de abilitățile lui, așa că i-am 
tolerat prostiile. Apoi, în urmă cu aproximativ doi ani, a început să dea 


semne că vrea să plece. Urma să-și înființeze propria companie, după tot ce 
am investit în el! Wehmeyer dădu din cap. Nu puteam lăsa să se întâmple 
asta! Am prea mulţi oameni pentru care sunt responsabil! 

Crowne dădu din cap în semn de acord. 

— L-am convins pe Hite să rămână cu noi. Dar voia concesii, Și nu doar 
un birou mai mare și mai mulți bani. A trebuit să-i acord un nivel de 
autorizaţie de securitate mai ridicat și un grad mai mare de autonomie în 
munca lui. 

— Te-a tras în piept, spuse Marc, dându-și seama cum minţise bărbatul. 
Hite urma să-și dea demisia Și încerca să profite de timpul pe care îl avea 
până atunci. El putea vinde vulnerabilitățile zero-day ale programului 
Sigma ȘI, când venea momentul, să facă să pară că de fapt compania 
Horizon Integral ar fi fost vinovată. 

— Asta e un plan cu sânge rece, spuse Lucy. Dacă Hite ar fi vrut să se 
lanseze pe cont propriu, subminarea foștilor săi angajatori, care se întâmplă 
să fie Și cei mai mari potențiali rivali, l-ar ajuta să înceapă bine. 

— L-am pus pe domnul Dane să se infiltreze în serverul tău pentru că am 
vrut să văd cine ar mai putea fi vulnerabil la aceste atacuri, explică 
Solomon. Dar și pentru că eram sigur că va scoate la lumină pe oricine din 
organizaţia ta care lucra cu acești teroriști. Și se pare că Știm acum despre 
cine era vorba. 

— Credem că cei din Ghost5 l-au ucis pe Hite pentru a-l reduce la tăcere, 
spuse Marc. Și având în vedere numărul de instalări ale programului HIOS 
Sigma din acea listă pe care am extras-o din baza voastră de date, există o 
mulțime de ţinte potențiale pentru ei. 

— O, Doamne! Wehmeyer își puse mâinile pe cap. Am lansat cea mai 
nouă versiune a programului luna trecută! Mergea brici... Fabricile tale din 
Nigeria. Sistemul de control al traficului aerian din Abu Dhabi. O oţelărie 
din Pakistan. Administraţia orașului Seul, rafinăriile din Bolivia și Peru, 
chiar Și un spital pentru copii din Norvegia! Și acum spune-mi, dacă vreun 
psihopat decide să apese un buton...? Tăcu atunci când gravitatea situației 
îl lovi. Cum am lăsat să se întâmple asta? strigă Wehmeyer, acuzându-se 
singur. 

Crowne îi privi pe toți, terminând cu Solomon. 

— Nu ne-aţi fi adus asta decât dacă aveati deja în minte următoarea 
mișcare. Care este? Îi privi încruntat. Ce vreţi? 


— Vrem să neutralizăm Ghost5, spuse Solomon. Întinse mâna Și trase 
înapoi tableta. Iar dumneavoastră vreţi ca această informaţie să rămână 
nevăzută. 

— Charles Hite este singura noastră pistă în urmărirea hackerilor, 
continuă Marc. 

— Bob, începu Wehmeyer, aruncându-i lui Crowne o privire învinsă. 
Dă-i echipei lui Solomon acces deplin la biroul lui Hite și la orice au 
nevoie. Bărbatul vru să protesteze, dar șeful lui vorbi peste el. Momentul 
lui vulnerabil de panică dispăru și preluă iar frâiele. Lucrezi cu ei Și ţii 
treaba asta sub preș, bine? Dacă nu ne ocupăm de asta ticălosul ăla 
îngâmfat va ajunge să ne tragă în jos cu el! 

Crowne dădu din cap Și se ridică, îndreptându-și jacheta. 

— Vino cu mine, spuse el. 

x 

Lucy ascultă cu jumătate de ureche în timp ce tipul de la pază explica 
cum avocaţii companiei Horizon Integral obstrucționau ancheta poliției 
locale, concentrându-se pe singurul punct semnificativ. Exista o fereastră 
foarte mică de oportunitate să caute legături între programator Și prietenii 
săi din Ghost5. 

Crowne se aplecă peste umărul lui Marc în timp ce britanicul aruncă o 
privire la calculatorul din biroul decedatului, în timp ce Lucy cerceta restul 
încăperii. Hite se descurcase bine să-l constrângă pe Wehmeyer să-l ţină în 
companie, obţinând un birou pe colț frumos, cu o priveliște plăcută. Ea 
observă decorul și buza i se curbă când zâmbi ironic. 

Întregul birou fusese mobilat într-un stil feng shui arogant, acela de care 
se bucură bărbaţii în poziții înalte, îmbătaţi de putere. Totul era conceput 
pentru a face bărbatul care lucra acolo să pară important, iar pe cei care îl 
vizitau să se simtă mici. Biroul era mare și în mod deliberat retro, făcut 
dintr-o parte a fuzelajului unui avion. Scaunul din spatele lui arăta ca un 
mic tron de înaltă tehnologie, în timp ce scaunele din partea vizitatorilor 
erau minimaliste, joase până la podea și aveau un aspect inconfortabil. Hite 
avea un perete destinat ego-ului său în spatele scaunului, un spațiu 
aglomerat cu diplome de doctorat înrămate, fotografii siropoase cu el dând 
mâna cu alţi bărbaţi albi atrăgători, asemănători lui. Singurul pe care îl 
recunoscu era tipul chel care deţinea Amazon Și asta îi dădu lui Lucy de 
bănuit că ceilalţi făceau Și ei parte din lumea bună a industriei tehnologiei. 


De asemenea, Hite părea să fi făcut o pasiune pentru resturile 
aeronautice. Pe unul dintre pereţi era un raft cu obiecte vechi, câteva 
reproduceri mici din crom ale unor avioane Și o elice din lemn lustruit. Zări 
un loc anost în care o poză înrămată, acum aruncată pe podea, ascundea un 
seif în perete. Lucy folosi un pix pentru a deschide ușa seifului, care nu 
fusese încuiată. Bătu înăuntru, căutând orice compartiment ascuns, dar nu 
găsi NIMIC. 

În buzunar, avea cheia de alamă murdară luată de pe lanţul de la gâtul lui 
Hite. Nu părea să se potrivească cu nimic aici Și ea decise să nu zică nimic 
în legătură cu asta pentru moment. 

Își scoase telefonul care suna. Assim suna pe o linie criptată din sala 
operaţională a avionului lui Solomon. 

— Aici Keyes, spuse ea, apăsând receptorul la ureche. 

— Am vorbit cu Delancort, spuse tehnicianul. Mi-a spus să-ți transmit 
asta. Am primit un apel de la contactul nostru din Poliţia Federală 
germană. O persoană care corespunde descrierii Karei Wei a fost văzută 
coborând dintr-un tren la Berlin Hauptbahnhof acum treizeci Și Șase de 
ore. 

— Berlin... repetă Lucy, gândindu-se la primul val de atacuri cibernetice 
care avuseseră loc în Germania. 

Assim făcuse aceeași legătură. 

— Noi credem că cei din gruparea Ghost5 au o casă conspirativă în acel 
oraș. Oftă resemnat. Din nefericire, DSS nu are alți agenţi disponibili, așa 
că nu putem trimite pe nimeni să investigheze. Dar dacă fata s-a dus 
acolo... 

— Atunci ea lucrează cu ei, continuă Lucy propoziția lui, concluzionând 
abrupt. Probabil că a fost așa întotdeauna. 

Tăcerea lui Assim spunea multe. O cunoștea pe Kara la fel de bine ca pe 
oricare dintre ei, iar prin mintea tehnicianului trecea fără îndoială același 
adevăr dureros care o consuma Și pe Lucy. Am avut încredere în ea și ea a 
călcat-o în picioare. 

— Contactează-mă dacă mai afli ceva. 

Încheie apelul și își reluă inspecția biroului lui Hite. 

— E vreo problemă? întrebă Marc, uitându-se peste monitor la ea. 

— E confirmat. Scufita Roșie s-a întors la prietenii ei, lupii cei răi. 

A înțeles la cine se referea Și își întoarse privirea. Lucy știa că în 


adâncul sufletului, mai mult decât oricine, Marc dorise să creadă că 
acțiunile Karei aveau un raţionament în spate. O argumentaţie care îi 
explica trădarea, ba chiar o justifica. 

Deși ea împărtășise odată acea speranţă, ea se stinsese și, în locul ei, o 
hotărâre de piatră apăru în pieptul lui Lucy. Nu conta dacă Kara Wei acţiona 
în propriul ei interes sau în numele celor din Ghost$. Lucra împotriva 
Rubiconului Și asta o transforma într-o ameninţare. O țintă. 

— Nu există nicio dovadă aici de vreo discuţie în afara canalelor de 
comunicaţii adecvate ale companiei, spuse Crowne, în timp ce se uita la 
calculatorul lui Hite. 

— Nu sunt nici partiții ascunse pe hard sau ceva de genul acesta, fu de 
acord Marc. Dar să fim realiști. Hite nu era un prost. Nu și-ar fi folosit 
sistemul din birou pentru a trimite mesaje codificate unui colectiv de 
haciktiviști rebeli. Făcu o pauză. Totuși, am găsit ceva interesant în istoricul 
căutărilor sale în intranetul companiei. Hite urmărea foarte atent patch-urile 
care erau scrise pentru programul HIOS Sigma. Asta este o sarcină mult sub 
nivelul lui salarial. 

— Caut să văd dacă a găsit cineva vulnerabilităţile zero-day pe care le-a 
vândut celor din Ghost5, spuse Lucy. Nu am putut lăsa să se întâmple asta. 

— Da, spuse Marc. Dar cu siguranţă nu a accesat codul de bază de pe 
acest calculator. 

Lucy observă un model de aeronavă cu aspect ciudat pus pe un suport 
din sticlă. La început crezu că este o recuzită dintr-un film SF, avea o formă 
elegantă Și ascuțită ca un avion de luptă fără aripi, cu elice negre la cele 
patru colțuri ale fuzelajului. 

— Asta e o dronă? 

Marc își ridică capul brusc. 

— Ce? 

Crowne dădu din cap nonșalant. 

— Hite avea hobby-ul ăsta. Curse cu drone, dacă îţi vine să crezi. Făcu 
un gest cu mâna, respingând repede ideea. Avea o afacere personală, 
construind modele la comandă. Aparent este noua tendinţă pentru tocilari 
bogati. 

Lucy luă drona Și i-o întinse lui Marc. 

— Arată cunoscut? Seamănă cu cea din Malta? 

Ochii i se mijiră. 


— Da, cred că da. 

— Hite a făcut asta el însuși? îi spuse Lucy lui Crowne. 

Bărbatul dădu din cap. 

— Are un atelier amenajat acasă. El are... Crowne se opri Și reformulă. 
Vreau să spun, el avea o locuinţă mare în Vaucluse. Este unul dintre cele 
mai luxoase cartiere din suburbiile orașului Sydney. A trăit acolo de parcă 
se credea în Hollywood Hills. 

— Arată-ne, spuse Marc. 

x 

Se întâlniră în camerele pe care le închiriase Vulpoiul, deasupra unui 
magazin zgomotos dintr-un cartier pe care localnicii din Sydney îl numiseră 
„Koreatown”, dar pentru Pisică era o simulare neautentică. Părea a fi 
interpretarea unui occidental asupra realității, o versiune batjocoritoare Și 
vulgară, care le permitea să râdă de străini și să-i tolereze în același timp. 
Nu avea niciun respect pentru acești australieni. Erau la fel ca americanii ȘI 
europenii; hrăniți excesiv, privilegiați și plini de aere. Iar imigranții care 
locuiau aici, erau Și mai răi. Avea o părere Și mai proastă despre ei. 

Pisica nu putea lăsa asta să se vadă, totuși. Echipa se ascundea la vedere 
Și ar fi fost nevoie de o singură eroare pentru a-și da de gol acoperirea. 

În centrul sufrageriei înguste, Vulpoiul își demontă Și își curăță metodic 
armele. Pistoalele OTs-38 aproape silențioase fuseseră livrate în acea 
dimineaţă de un patriot loial, împreună cu un vehicul Și provizii de alimente 
pentru câteva zile. Dar nu plănuiau să stea mult. Prin ușa deschisă spre 
bucătăria mică a apartamentului, îl auzi pe Câine terminând conversaţia cu 
femeia a cărei față era mereu acoperită. 

Ea se ridică în picioare când el intră în cameră, entuziasmată. 

— Ce vrea să facem? 

Câinele îi aruncă o privire neutră. 

— Un bărbat a fost ucis aseară, explică el. Madrigal Și-a pus oamenii să 
comită fapta. Trebuie să ne asigurăm că nu există repercusiuni. 

Vulpoiul închise camera de ardere a unuia dintre revolverele silentioase, 
cu un clic. 

— Suntem soldaţi, nu oameni de serviciu. 

— Suntem orice ni s-a spus să fim, răspunse Câinele pe un ton neutru. 

Pisica își umezi buzele. 

— De ce să ne aduci până aici, dacă nu ne folosești? 


Câinele se gândi la acea întrebare pentru o clipă. 

— Eu cred... că femeia a vrut să o facă singură. Poate căuta senzații tari. 

Vulpoiul pufni. 

— Satisfacerea propriilor dorinţe este o cale către autodistrugere. Ar 
trebui să lase treburile murdare în seama noastră. 

— Vom avea destule de făcut, spuse Câinele ferm. Fă toate pregătirile. 
Madrigal a solicitat asistență pentru igienizarea unui loc. Își trimite unul 
dintre oameni să ne însoţească. 

— Nu avem nevoie de escortă, bombăni Vulpoiul. 

Câinele îi făcu semn că e de acord. 

— Din păcate, ni se cere să-i facem poftele americancei. 

— Câte din mizeriile ei trebuie să mai curățăm? Pisica lăsă 
nemulţumirea să iasă la suprafaţă. Se simţea obosită Și, în mod normal, nu 
Și-ar fi exprimat-o atât de ușor. Dar o spusese, iar acum cuvintele nu puteau 
fi retrase. 

— Astea sunt ordinele, spuse Câinele. Ai uitat? 

Pisica își plecă capul. El îi oferise o ieșire Și o șansă să se oprească din 
a rosti cuvinte pe care ar putea să le regrete, o afirmație care ar putea trece 
drept o critică reală la adresa comandanților lor. 

— Nu uit niciodată, insistă ea. 

Vulpoiul, însă, era mai puțin precaut. 

— Pisica are dreptate, remarcă el. Am făcut multe pentru această femeie. 

Câinele dădu din cap. 

— Asta așa e. Așa că fiți mulțumiți. Când vom finaliza această misiune, 
vom trece la faza finală. 

— Ținta? Pisica aproape că zâmbi anticipând momentul. În sfârșit? 

— Toate astea vor merita în final, le spuse Câinele. Aceste acțiuni mici. 
Toate acestea stau la baza unei victorii mai mari. Și noi vom contribui la ea. 

Ea își permise să zâmbească. 

— Atunci vom face tot ce putem pentru a accelera lucrurile. 

— Pornim la apus, le spuse el. De acum într-o zi, asta va fi în urma 
noastră. Și o nouă zi va veni. 

. 

Compania le oferi un SUV, iar grupul conduse într-o tăcere ursuză, spre 
casa lui Charles Hite. 

Marc văzu împrejurimile orașului Sydney dispărând. Intrară în suburbia 


prosperă Vaucluse din peninsula South Head, în partea opusă a golfului faţă 
de oraș. Gardurile vii verzi Și dense și copacii plantați aproape unul de 
celălalt ascundeau casele moderniste scumpe, intrările lor fiind pitite în 
spatele gardurilor sculptate cu gust și a porților de securitate. În zonele mai 
bogate ale cartierului, Marc văzu aceleași tipuri de „vile camuflate” pe care 
le zărise în locuri ca Monaco și Beverly Hills, unde bogății își ascundeau 
casele în spatele unor spaţii verzi amenajate inteligent pentru a împiedica 
infractorii, presa Și pe toți ceilalţi să vadă prea multe. 

Își întoarse privirea de la geam și îl observă pe Crowne, care stătea pe 
scaunul pasagerului din faţă și îl privea în oglinda retrovizoare. Alături de 
Marc, Lucy părea să nu fie conștientă de asta, afișând o stare somnolentă, 
despre care Știa că este doar teatru. 

— Vom ajunge în curând, începu șeful echipei de securitate. Și să fie 
clar. Sunteţi amândoi aici ca observatori, bine? Priviţi, dar nu atingeti. 

— Observatori, repetă Lucy. Și asta ce te face pe tine? Sunt destul de 
sigură că, tehnic vorbind, niciunul dintre noi nu are un temei legal pentru ce 
urmează să facem. 

Crowne o ignoră Și aruncă o privire peste umăr către Marc. 

— Ştii, am luat legătura cu niște prieteni vechi de-ai mei din agenţie. 
Am întrebat despre Solomon și Rubicon. Am auzit niște povești 
interesante. 

— Este un om interesant, răspunse Marc. 

— De ce ai părăsit MI6 ca să lucrezi pentru el? Crowne zâmbi, de parcă 
ar fi marcat un punct, apoi se corectă repede. Ah, dar nu ai renunţat, nu? Mi 
s-a spus că ai fost dat afară. Cum așa? 

Răspunsul îi veni lui Marc — toți prietenii mei au fost uciși — ȘI fu atât de 
puternic, atât de rapid, încât pentru o clipă el crezu că de fapt o spusese cu 
voce tare. 

— Nu vrei să vorbim despre asta, amice. Îl fixă pe Crowne cu o privire 
dură. Hai să ne purtăm ca niște profesioniști, bine? 

Crowne clipi primul Și îi aruncă o privire malițioasă șoferului, agentul 
de pază cu care Marc se intersectase cu o seară înainte. Era clar că nu voia 
să o lase baltă. 

— Dar tu? întrebă el, adresându-se lui Lucy. Există câteva povești 
despre femeia care lucrează drept consultant pentru compania privată 
militară Rubicon. Unii spun chiar că s-ar putea să fi făcut parte din Delta 


Force. Ce zici despre asta? 

Lucy ridică din umeri. 

— Delta nu are niciun agent de sex feminin. E doar pentru băieți, sau n- 
ai auzit? Ea îi aruncă lui Crowne o privire scurtă. Oricine spune altceva se 
uită la prea multe filme. 

Marc își înăbuși un zâmbet. Legenda urbană din lumea operațiunilor 
secrete despre trupa de femei soldat sub acoperire a armatei SUA era mai 
mult adevăr decât minciună, dar nu strica să tulbure puţin apele. 

— Vrei să ştii ce cred eu? continuă Crowne, când vehiculul ieși de pe 
drumul principal Și intră pe un bulevard și mai exclusivist. 

— Deloc, îi spuse Marc, iar în cele din urmă bărbatul înţelese mesajul. 

În faţa lor, apărură elementele casei lui Hite care erau vizibile de pe 
stradă — o colecție de cuburi de beton cu unghiuri artistice, verande din oţel 
Și ferestre panoramice albastre. 

Bariere de metal se aflau la capătul aleii, servind drept hersă modernă 
către castelul decedatului. 

Marc cobori când SUV-ul se opri, cărând pe un umăr un rucsac tocit 
Swissgear Și mijind ochii în lumina soarelui. Casa se afla în vârful unei 
stânci ruginii, cu vedere direct către stâncile acoperite de spumă albă de 
care se spărgeau valurile ce ajungeau în golf. Chiar și din afara casei, 
priveliștea spre oraș era una impresionantă, cu podul Harbour Bridge ce 
traversează Portul Sydney clar încadrat pe cer și arcurile albe ale Operei 
semănând cu o pasăre îndepărtată pe cale să-și ia zborul. 

— Avea o vedere destul de bună, iar Hite putea să se uite chiar în 
propriul său birou de aici, spuse Lucy, apropiindu-se de Marc. Ea îi arătă 
clădirea îndepărtată a companiei Horizon Integral printre celelalte clădiri 
din oraș. Pare că e cam la șase kilometri și ceva, în linie dreaptă. 

Marc se îndreptă spre poartă, uitându-se la sistemul de securitate. Un 
cititor de carduri magnetice era montat la poarta pietonală. Își desfăcu 
rucsacul. 

— Am niște programe de spart mecanismele de detectare a intrușilor pe 
tabletă și unul care să imite RFID-ul. Probabil pot deschide asta... 

— Sau aș putea să-i pun pe cei care lucrează pentru Hite să ne lase să 
intrăm, îi spuse Crowne, trecând pe lângă el. Sună la interfon și așteptă. Ei 
lucrează pentru companie. Nu ne vor face probleme. 

Poarta se deschise și agentul conduse SUV-ul înăuntru prin spațiul din 


ce în ce mai mare. Marc îȘi strânse rucsacul în timp ce Lucy urmă vehiculul 
până la proprietate. Făcu o pauză pentru a-l bate pe Marc pe umăr. 

— Nu-ţi face griji. Vei avea ocazia să impresionezi pe toată lumea. 

Predicţia lui Crowne s-a dovedit a fi exactă. După expresiile precaute de 
pe feţele lor, servitoarea Și cei doi agenţi de pază care îi întâmpinară la 
intrare îl cunoșteau pe șeful echipei de securitate, iar prezenţa lui era 
suficientă pentru a-i face să ofere grupului spațiu de manevră din momentul 
acela. 

Intrând înăuntru, Marc își întinse gâtul pentru a măsura din priviri holul 
casei lui Hite, un spațiu cilindric care se extindea printr-un set de trepte 
mici într-o recepție largă și în sus trei etaje până la un acoperiș cu un dom 
transparent. Atârnând direct sub cupolă, suspendată de cabluri, plutea o 
sculptură abstractă înaripată; un înger pe jumătate gol ale cărui formă ȘI stil 
te duceau mai mult cu gândul la erotism decât la virtute. Pentru ochiul lui 
Marc, semăna cu o ilustrație de pe coperta unui album prost de muzică 
heavy-metal. 

— E adevărat ce se spune, strâmbă din nas Lucy, aruncând o privire 
superficială piesei. Banii nu pot cumpăra bunul gust. 

Declarația ei se dovedi a fi corectă în timp ce explorară restul casei lui 
Hite. Era mult aur Și marmură, cu excepția cazului în care era piele și oţel, 
iar dacă locul avea o cameră fără un ecran TV de proporții, Marc nu o 
văzuse. 

— Mă aşteptam ca un tocilar bogat să aibă mai multe cărți, spuse Lucy. 
Se uită în jur. De fapt, orice cărți. 

Marc dădu din cap. 

— Hite este ceea ce numim un bro-gramator. Un programator cu 
trăsăturile penibile ale unui mascul alfa macho, învelite într-un strat lucios 
de tehnologie de vârf. 

— Fermecător. 

Un obiect strălucitor, lustruit de pe șemineu, îi atrase privirea lui Marc Și 
se duse să se uite la el. Era un nor stilizat din sticlă, părea a fi un fel de 
trofeu. Pe el era gravat „Competiţia pe bază de invitație Dronespeed Tokyo 
2016: Câștigător — DART”. 

Lângă premiu era o poză înrămată în care Hite stătea pe primul loc pe un 
podium, surprins în timp ce era stropit cu un val de șampanie dintr-o sticlă 
deschisă. Avea un rânjet animalic pe față, iar tricoul polo pe care îl purta în 


imagine avea același cuvânt brodat pe piept. 

— Dart, citi Marc cu voce tare. Trebuie să fie pseudonimul pe care îl 
folosea la curse. 

— Oare are o bibliotecă sau un birou? spuse Lucy. 

— Înainte, ai menţionat un atelier? adăugă Marc. Hite nu mi se pare 
genul care optează pentru alegerea evidentă. 

— Acolo este garajul, în spate, explică Crowne. Acolo își ţinea jucăriile. 

Se dovedi a fi un spaţiu de lucru bine amenajat de mărimea unui hambar 
mic, aprovizionat cu echipamente Și unelte în valoare de sute de mii de 
dolari. Marc văzu strunguri controlate de calculator, platforme pentru 
placarea plăcilor de circuite și multe altele. Într-un colţ, o imprimantă 3D 
cu specificații tehnice complexe lucra încet, trecând printr-un ciclu lung de 
producție. Marc aruncă o privire printr-o fereastră din trapa mașinii, 
urmărind cum asambla o formă complexă de fagure din rășină. 

Drone și vehicule aeriene fără pilot de toate formele și dimensiunile 
atârnau de niște suporturi prinse în perete. Cele mai mici dintre ele erau 
obiecte zburătoare ce puteau încăpea în palmă sau replici asemănătoare 
elicopterelor din lumea reală. Cele mai mari erau modele futuriste cu aripi 
integrate cu anvergura de un metru Și platforme aeriene pentru camere 
video cu Șase motoare. 

Un banc de lucru întreg era dedicat dronelor de curse, similare cu 
modelul de pe suportul de sticlă pe care Lucy îl examinase în biroul lui 
Hite. Marc se îndreptă spre el, observând grămezi de baterii ltiu-ion 
conectate la încărcătoare, cutii cu elice de rezervă, motoare, cabluri Și alte 
componente. Atelierul lui Hite avea aceeași precizie geometrică ca Și 
amenajarea biroului său, totul fiind acolo cu un motiv, tot ce era la vedere 
având o funcție. 

O dronă quadrotor zăcea eviscerată în mijlocul bancului, pe jumătate 
terminată, înconjurată de fire nelipite. Îi aminti lui Marc de un experiment 
de la ora de biologie când făcuseră o disecţie, iar forma micii aeronave fără 
pilot (UAV) îi stârni memoria musculară. Mâna i se încordă, simțind 
furnicături în degete Și în cicatricile din palmă, aflate încă în proces de 
vindecare. 

Luă un rotor de plastic cu trei pale și își trecu ușor degetul mare pe 
marginea ascuţită a uneia dintre ele. 

— Acesta este același echipament ca cel pe care l-au folosit în Malta. 


Înainte nu eram sigur, dar acum sunt. 

Marc examină quadrotorul. Era identic cu mașinăria scheletică pe care o 
pusese la pământ pe acoperișul hotelului. Îl întoarse Şi studie camera ca un 
ochi de ciclop montată pe partea din faţă a dispozitivului. 

— Cum funcționează? Lucy ţinea în mână o telecomandă voluminoasă, 
mișcând manetele de comandă metalice cu degetele mari. Fratele meu avea 
o mașină cu o telecomandă similară când eram copil. 

O dronă de pe suportul din faţa ei bâzâi furioasă în timp ce motoarele 
sale se învârteau, ca răspuns la fiecare apăsare a telecomenzii. 

— Îţi pui ăștia. Marc îi arătă un set de ochelari de realitate virtuală pe 
care îi ridică la ochi. Au monitoare înăuntru, Și îţi oferă o transmisiune în 
direct filmată cu camera dronei. Se numesc ochelari FPV... First Person 
View. 

În spatele lor, Crowne își încrucișă braţele la piept. 

— Hite participa la competiţii din lumea întreagă cu prostiile astea, o 
dată la două luni, spuse el tăios. Pe mine unul nu mă atrag deloc. 

Lucy ridică din umeri, privind în sus la celelalte aparate. 

— Nu sunt tocmai avioane de luptă Predator sau Reaper. Ea se uită la 
Marc și se înţeleseră din priviri, amândoi amintindu-și un moment pe 
acoperișul unui orfelinat abandonat din Turcia, când fratele mai mare al 
acestor drone sportive aruncase o ploaie de rachete Hellfire asupra lor. Dar 
orice tehnologie poate fi folosită ca o armă, dacă vrei să faci asta. Lucy 
arătă cu o mișcare largă de braţ spre dronele din atelier. Un roi de drone, 
încărcate cu explozivi sau substanţe toxice? Asta da coșmar. 

Crowne pufni. 

— Acum vrei să-mi spui că Hite a construit drone pentru teroriști? 

Marc se așeză la un calculator aflat într-un colţ al spațiului de lucru. 

— Poate. Făcu semn cu degetul mare spre imprimanta 3D. Oricine 
deține ceva de genul acesta și un pistol de lipit ar putea asambla un 
quadrotor funcțional cu componente pe care le poţi cumpăra de pe internet. 
Cred că Hite Și-a vândut modelele de drone celor din Ghost5, probabil ca o 
afacere secundară, pe lângă vânzarea vulnerabilităţilor zero-day. Își scoase 
tableta și o conectă la mufa USB a calculatorului. Să aruncăm o privire, să 
vedem la ce altceva mai lucra Chuck... 

Programele intruzive ale lui Marc începură să bombardeze firewall-urile 
pe care Hite le instalase în sistemul său, iar barierele erau așa cum se 


aștepta — impresionante. Bărbatul fusese priceput și instalase mai multe 
straturi de cod de protecţie redundant în jurul protocoalelor de autentificare. 
În urma solicitărilor nerăbdătoare ale lui Crowne de a vedea rezultate 
imediate, Marc îi făcu semn cu mâna să-l lase în pace, Și se pierdu în 
navigarea prin codul firewall, căutând o slăbiciune. 

Cu greu observă când Lucy și Crowne plecară să caute prin restul casei 
orice alt lucru care l-ar putea incrimina pe Hite. Bănuia că Wehmeyer deja 
începuse să construiască o poveste plauzibilă prin care să-l facă pe Hite 
responsabil pentru orice greșeală și să păstreze reputația companiei 
Horizon Integral intactă. Dar soarta companiei de software ar fi fost doar o 
daună colaterală dacă lua în considerare potențialele orori pe care le-ar fi 
putut produce Ghost5 cu arma digitală Arquebus complet funcțională. Cu 
sute de sisteme industriale în lume care foloseau codul vulnerabil, nu exista 
nicio modalitate de a le proteja pe toate de un potențial atac fără a provoca 
panică Și a ruina compania lui Wehmeyer. 

Timpul trecea, iar firewall-ul fu distrus încet până când armata de 
cercetași digitali a lui Marc își începu asaltul final asupra serverului central 
din atelier. Odată ce intră, rulă o comandă care să caute orice informaţii ce 
l-ar putea conecta pe Hite de hackerii escroci, trecând prin petabiţi de 
informaţii Și extrăgând date utile din ele. 

Dar nu găsi nimic folositor în baza de date. Serverul central al atelierului 
era exact ceea ce părea a fi, un sistem folosit doar pentru operarea 
imprimantei Și a instrumentelor controlate de calculator, un loc în care Hite 
stocase date legate de performanţa prototipurilor sale, culese din miile de 
zboruri de test. Părea locul ideal în care Hite să ascundă orice date pe care 
nu dorea să le ţină în sistemul său de la birou sau pe laptopul personal — la 
urma urmei, cel mai bun loc pentru a ascunde un copac este într-o pădure. 
Dar nu existau partiții fantomă detectabile pe unitățile serverului central, 
nimic care să indice că un anumit tip de date ascundea altele. 

Marc găsi un număr mare de date legate de ratele de încărcare a 
bateriilor Și timpii de descărcare, cotele de eficienţă a motorului, rutele 
GPS și informații statistice pentru fiecare aspect al funcţionării unei drone 
de curse. Existau nenumărate videoclipuri FPV pe care Hite le salvase, cu 
filmările făcute de camerele din UAV-urile sale. Pentru o vreme, Marc căută 
prin acele fișiere, întrebându-se dacă drona din Malta trimisese imaginile 
aici, dar nu găsi nimic. 


Analiză cu atenţie fișiere cu înregistrări de la competiţii, secvenţe în 
care dronele lui Hite se întreceau cu cele ale altor piloți, în curse cu 
obstacole amenajate în depozite abandonate și fabrici dezafectate. Alte 
fișiere conţineau zboruri de testare, repetate la nesfârșit, în parcul național 
aflat de partea cealaltă a golfului sau de-a lungul plajelor Shark Beach și 
Camp Cove din apropiere, și în jurul farului Homby. Marc alese niște 
videoclipuri la întâmplare pe care le derulă rapid și îl văzu pe Hite purtând 
ochelari Și filmându-se în timp ce drona îl înconjura. Ar fi nevoie de luni de 
zile pentru a verifica toate acestea înregistrări, pentru a fi siguri că nu se 
ascundea nimic important prin ele. 

Marc se ridică Și se întinse pentru prima dată în câteva ore, realizând 
brusc cât de sete îi era și că se făcuse deja după-amiază. 

Gol sticla de apă din aluminiu pe care o avea în rucsac până la ultima 
picătură, iar privirea 1 se opri pe un calendar atârnat de ușă. Hite marcase 
zilele de zbor pentru dronele sale. Marc rămase cu gândul la numerele 
respective. 

Revenind la baza de date, Marc găsi jurnalul cu zborurile de calibrate a 
dronelor din luna aceea și trecu prin el. Exista o singură zi în care Hite nu 
scosese aparatele la antrenament, înregistrând motivul drept „vreme rea”. 
Marc se uită Și la luna anterioară Și la cea de dinaintea ei Și în ambele luni 
descoperi câte o zi de testare în care era trecut același motiv. Verificând Și 
Jurnalul de utilizare a bateriilor, observă însă că în zilele respective, ciclul 
de încărcare și descărcare a bateriilor nu era diferit de oricare dintre 
celelalte zile de practică ale lui Hite. 

Marc știa sigur că dăduse de ceva important atunci când căută buletinul 
meteo local pentru zilele acelea Și găsi cer senin pentru toate. Zâmbi ușor 
în timp ce deschise fișierul cu rutele GPS. Dacă dronele nu ar fi zburat în 
zilele acelea, ar fi trebuit să nu apară nicio rută înregistrată, ar fi existat doar 
o intrare goală. Însă, programul de cercetare al lui Marc îi arătă urmele unor 
fișiere Șterse. Hite pi/otase de fapt o dronă, dar nu dorea ca cineva să știe 
despre asta, așa că Ștersese datele după aceea. 

— Te-am prins, afurisitule... spuse Marc și începu să analizeze urmele 
digitale ale datelor GPS șterse, refăcând încet ceea ce Charles Hite 
încercase să ascundă. 


Capitolul 12 


— Așa lucrezi tu? spuse Crowne, dispreţuitor. 

— Poţi să taci? îi spuse Marc, înclinând capul pe care avea casca mare 
cu ochelari. Îmi tot distragi atenţia și o să intru în ceva. 

Tinea strâns în mâini telecomanda cu care umblase Lucy mai devreme, 
schimbând traiectoria mai la stânga, mai la dreapta, cu degetele lui mari pe 
manetele de comandă groase. 

Lucy îşi întoarse privirea. Pe un monitor de pe un banc de lucru din 
apropiere se vedea filmarea făcută de drona gquadrotor pe care o pilota 
britanicul, iar ea o văzu trecând printre copaci Și ajungând la marginea 
stâncilor. 

— Unde o duci? 

— Urmez traseul virtual, răspunse Marc. Am reconstruit ruta GPS a 
zborului de testare lipsă. Vreau să văd de ce Hite a hotărât să o șteargă. 

Crowne scoase un zgomot dezgustat. 

— Asta este o pierdere de timp. 

— Trebuie să o fac acum, insistă Marc. Se întunecă Și nu pot zbura pe 
întuneric. 

— Încep să cred că toată mizeria asta cu Hite și acești hackeri-fantomă 
este o diversiune. Crowne îȘi întoarse privirea spre Lucy. Ar putea fi o 
acoperire pentru Rubicon Și șeful tău. La urma urmei, voi sunteţi cei care 
au intrat prin efracţie. Tot ce am, este cuvântul tău că Hite era corupt. 

— Adevărat, încuviinţă Lucy, iar Crowne ridică o sprânceană. Nu era 
răspunsul pe care îl aștepta. Vreau să spun, el nu era singurul cu acces de 
nivel superior la codul programului HIOS Sigma, nu-i așa? Și Wehmeyer 
avea acces. Și tu ai. Ea îi dădu puţin timp să se gândească la asta. Avem 
dovezi că vulnerabilităţile au ajuns la Ghost5. Poate îi voi ruga pe băieții 
noștri să se uite puţin la situația ta financiară, așa cum am făcut cu Hite, să 
vedem dacă găsim ceva similar? Ea nu îi spuse că Assim deja făcuse asta, 
desigur. Tranzacţiile bancare ale lui Hite fuseseră singurele care ridicară 
destule semnale de alarmă pentru a fi considerate suspecte, dar Lucy bănui 
că Crowne ar putea avea niște bani despre care nu voia să Ştie nimeni. 

— Sună ca o ameninţare, spuse el. 


— Poţi să o numești o observație, răspunse Lucy. 

Pe monitor, văzu drona luând-o în jos de-a lungul peretelui abrupt de 
stâncă până ajunse pe la jumătatea lui, privind spre golf. 

— Aici se termină traseul, spuse Marc. Nu văd nimic. 

— Mareea era la reflux când a efectuat zborurile? întrebă Lucy. Drona a 
aterizat undeva? 

Marc oftă. 

— Nu știu. Există o platformă de prindere magnetică pe burta dronei, 
dar nu pot vedea nimic aici care să poată fi ridicat... 

— Întoarce-o, spuse Crowne, uitând pentru o clipă de lipsa sa de răbdare. 

Marc întoarse drona la 180 de grade și stânca le apăru în faţă. Văzură o 
umbră neagră, care se dovedi a fi o mică fisură, o gaură în stâncă. 

— Ce-avem Noi aici... 

Conduse cu grijă micul aparat în întuneric Și camera video se adaptă la 
lipsa de lumină. 

În adâncul fisurii, se afla o servietă subţire de oţel, ascunsă într-un loc în 
care nimeni nu avea să dea vreodată de ea. Lucy observă că pe mâner fusese 
montată o clemă magnetică. 

— Te rog, spune-mi că nu am găsit revistele porno ale lui Chuck. 

Marc pufni în râs Și împinse drona mai aproape. Imaginea tremură Și 
apoi drona începu o retragere lentă. Anterior, mișcarea fusese rapidă și lină, 
dar acum era greoaie Și molcomă. 

— Se simte greutatea în plus, spuse Marc. Dar am luat servieta. 

— Adu-o acasă, spuse Lucy, întorcându-se către Crowne. Ce spuneai mai 
devreme? 

— Ar putea fi orice acolo, spuse Crowne. Apoi își schimbă puţin 
atitudinea, gândindu-se mai bine. Orice ar fi în acea servietă, cel mai bine ar 
fi ca Horizon Integral să preia custodia ei. Mă voi întoarce la birou, îi vom 
pune pe oamenii noștri să o deschidă și... 

— Nu, vorbi Marc peste el. O pot arunca în mare cât ai zice pește, 
amice. 

— În plus, spuse Lucy, scoțând cheia de alamă din buzunar. Voi nu aveţi 
asta. 

Se adunară în sala de jocuri de la parterul casei, lângă un alt televizor 
masiv Și un dulap plin de media playere și console. Marc găsi o nouă 
utilizare pentru masa de biliard din mijlocul sălii, folosind-o drept spațiu de 


lucru. Îi fu destul de ușor să își dea seama cum funcţiona drona, odată ce 
apelă la reflexele pe care și le pertecționase jucând jocuri video, Și conduse 
UAV-ul compact în jos printr-un luminator din acoperiș, care depuse apoi 
servieta pe pânza albastră a mesei de biliard. 

Lăsând ochelarii deoparte, deconectă clema magnetică și luă servieta în 
mâini, studiind-o. Avea o singură încuietoare Și, așa cum prevăzuse Lucy, 
cheia cu care murise Hite de gât se potrivea la fix. 

— Crezi că a montat vreo capcană? spuse Lucy încet. 

Marc îşi tinu respirația și răsuci cheia. Broasca se deschise cu un sunet 
metalic Și capacul se ridică automat. Nu urmă nicio explozie, iar el răsuflă 
ușurat. 

— Să vedem ce ascundea. 

Marc se aștepta să găsească înăuntru stick-uri USB, un hard drive sau un 
pachet de CD-uri. În schimb, scoase de acolo un dosar de carton murdar, 
gros, plin de foi de hârtie îngălbenite și articole decupate din ziar. 
Dedesubt, era o cărămidă neagră de plastic, plată, și îi luă ceva să-și dea 
seama că se uita la o veche casetă video VHS. În plus, găsi și un plic prăfuit 
ce conţinea un teanc de fotografii decolorate, banda de cauciuc care le ţinea 
împreună fiind de mult deteriorată. 

— Ce naiba? Crowne îi smulse caseta video din mână Și o ridică la 
nivelul feţei, examinând-o ca și cum ar fi fost un artefact dintr-o civilizaţie 
antică. N-am mai văzut așa ceva de ani de zile. 

Marc deschise dosarul și așeză cu grijă fiecare foaie pe masa de biliard. 
Aruncă o privire peste primele foi: pagini rupte din anuarul unui liceu 
american din jurul anului 1978, o fotocopie a unui document cu multe 
informaţii cenzurate, care conținea referinţe la CIA, și un raport de arestare 
de la Departamentul de Poliţie din Chicago pe numele „Jane Doe”. 

Lucy se uită prin fotografii și le puse pe categorii, oprindu-se să 
analizeze o imagine realizată într-o vacanţă de demult la plajă. 

Crowne se aplecă să arunce o privire, apoi se uită la paginile din dosar. 

— Aceasta este aceeași faţă. Apăsă cu un deget pe fotografia din 
raportul de arestare al poliţiei, apoi arătă spre fotografia din mâna lui Lucy. 
Ambele erau ale unei adolescente slabe, cu părul scurt, roșu arămiu. 

Marc făcu un pas înapoi pentru a reflecta la conţinutul servietei ascunse 
de Hite. 

— Toate acestea... sunt legate de o singură persoană. El dădu din cap ca 


pentru sine când înţelese despre ce e vorba. Avem fragmente din viaţa cuiva 
aici. 

Lucy luă raportul poliției. 

— Arestată pentru că a pătruns într-o centrală telefonică a companiei 
AT&T. Vârsta estimată sugerează că data nașterii este undeva pe începutul 
anilor 1960. 

Marc dădu din cap. 

— Asta ar însemna că are câţi ani? În jur de cincizeci ȘI cinci, spre 
Șaizeci? 

— Da. Ea își fixă privirea pe pagină, iar Marc văzu pe faţa ei că își 
dăduse seama de ceva. Roșcata. Ea este. La naiba! Cred că ea este 
Madrigal. 

— Nu... 

Prima reacţie a lui Crowne fu una de scepticism. Auzise poveștile despre 
faimosul hacker Și părea improbabil să fie ea. 

Marc clipi, luând în considerare descoperirea lui Lucy, Și punând totul în 
noul context. 

— Madrigal este o fantomă. Identitatea ei nu a fost niciodată confirmată. 
Legendele din lumea hackerilor spun că a șters informațiile despre trecutul 
ei din toate bazele de date de pe planetă. 

— Nu poți Şterge o foaie de hârtie cu un mouse Și o tastatură, spuse 
Crowne, examinând unul dintre articolele decupate, ajungând încet la 
următoarea idee. Astea sunt toate informaţiile care i-au scăpat. 

— Tehnologie rudimentară, gândi Marc cu voce tare. Precum cheia de 
alamă. Hite știa că nu poate obține nimic despre Madrigal prin metode 
digitale, așa că a folosit metode mai clasice. Probabil că a adunat toate 
aceste materiale în liniște, pentru a le folosi drept poliţă de asigurare. 

— E prea târziu pentru asta, spuse Lucy. Se uită la șeful echipei de 
securitate. Deci, ești de partea noastră acum? 

Crowne îi aruncă o privire pieziȘă. 

— Nu știu. Unele dintre acestea... nu sunt despre ea. Vezi? Îi înmână lui 
Lucy documentul de la CIA. Uită-te la dată. 1971. Dacă această femeie este 
cine spui că este, ar fi fost un copil la momentul acela. 

— Marie Stone. Marc pronunţă cu voce tare numele pe care îl găsi 
scrijelit pe spatele uneia dintre fotografii. Văd același nume de familie Și 
aici. Arătă spre un pasaj din documentul cu informaţii cenzurate. Deci ar 


putea fi despre cineva din familia ei? 

— Văd mai multe pagini legate de CIA, spuse Lucy, care continuă să 
analizeze documentele, Și scoase câteva foi neclare bătute la mașina de 
scris. Pare să fie un raport întocmit după o misiune. Conţine mențiuni 
despre o operaţiune din Coreea de Sud. Se uită la Crowne. Am dreptate? 

— De ce mă întrebi pe mine? 

Îl săgetă cu privirea. 

— Nu te face că plouă. Se vede după tunsoare și costum că ai petrecut 
ceva timp pe la o fermă în Virginia. 

El oftă și luă hârtiile de la ea, uitându-se peste ele. 

— Toate acestea datează cu mult înainte de vremea mea. Dar par reale. 
Nici măcar nu vreau să mă gândesc cum a pus mâna pe ele un neghiob ca 
Charles Hite. 

— Banii deschid o mulţime de uși, remarcă Marc. Acum aș vrea să văd 
ce e pe asta. Bătu în caseta video. Trebuie să fie ceva important, nu? Altfel 
Hite n-ar fi păstrat-o. 

Lucy privi caseta. 

— Deci cum facem asta? Sunăm la magazinele locale de vechituri și 
sperăm că cineva are un aparat VCR cu care să putem vedea ce e pe caseta 
video? 

Marc dădu din cap și începu să caute prin dulapurile fixate pe pereţii din 
sala de jocuri Și în cele de sub televizorul mare. 

— Hite era un escroc Și un nemernic, dar era pasionat de tehnologie. Și 
eu sunt la fel. Și așa cum alţi oameni colecţionează timbre, noi colecţionăm 
tot felul de echipamente învechite. 

Crowne zâmbi ironic. 

— Doar nu o să aibă unul pe aici prin preajmă, la vedere... 

Marc deschise a treia comodă și zâmbi, trecându-și mâna peste un set de 
echipamente electronice bine păstrate. 

— Cititoare de Laser Disc, Betamax, Umatic... Se opri când găsi un 
aparat compatibil. VCR! Ia să vedem. 

— Sper că glumești. Lucy îl privi. Să o rog pe servitoare să ne aducă 
niște floricele de porumb? 

Zâmbetul i se stinse când privi atent eticheta de pe caseta video: Proba 
nr. 344, Biroul Șerifului din Dade, Dosarul nr. 93-37 (Omucidere — 
Cooper). 


Marc introduse caseta în aparat Și apăsă butonul de redare. 

Timpul își lăsase amprenta pe banda magnetică ieftină a casetei video și 
înregistrarea se vedea cu purici. În generic, apăreau numărul dosarului ȘI 
locul unde fuseseră făcute filmările. Bright Palms era numele optimist al 
unui complex de pensionari din Hialeah, în Florida. În urmă cu douăzeci de 
ani, găzduia zeci de bărbaţi și femei în vârstă care căutau un loc cald pentru 
a-Și petrece ultimii ani din viaţă. 

Un asistent civil care lucra în biroul șerifului montase această 
înregistrare folosind alte casete, iar tăieturile erau bine executate, dar puţin 
stângace. Imagini alb-negru granulate arătau exteriorul comunității 
rezidențiale închise, într-o noapte furtunoasă de august. Fulgerele se vedeau 
în depărtare. 

Un sedan negru care fusese furat mai devreme în acea noapte, conform 
notelor care însoțeau caseta, trecu prin zonă Și dispăru în umbră. Silueta 
care ieși din el era imposibil de identificat, ascunsă sub un hanorac și o 
șapcă de baseball, purtând mănuși închise la culoare. 

Apoi, apăreau alte imagini, de la o cameră de supraveghere îndreptată 
spre piscina comunităţii rezidenţiale închise. Frunzele de palmier pluteau pe 
suprafaţa apei bătute de ploaie, iar la ferestrele apartamentelor de tip motel 
erau încă câteva lumini aprinse. În colţul ecranului era indicată ora 03:23 
dimineața. 

Se mișcă ceva; o formă întunecată sări peste zidul ce împrejmuia 
comunitatea. Silueta cu Șapcă de baseball coborî și trecu prin spaţiul 
deschis, având grijă să rămână în întuneric cât mai mult posibil. Intrusul 
ştia unde sunt montate camerele și își planificase mișcările în funcție de 
asta. 

Videoclipul sări brusc la câteva secunde filmate în timpul zilei, cu o 
cameră voluminoasă de mână. Camera se afla în exteriorul unei spălătorii, 
filmând rândurile de mașini de spălat și uscătoare de rufe vechi, printr-o 
fereastră ranforsată care fusese deschisă forţat. Deschiderea era mică, prea 
îngustă pentru ca un bărbat matur să poată trece prin ea. 

Apărură iar purici pe ecran Și filmarea reveni la noaptea în cauză. O 
cameră de la capătul unui coridor era îndreptată în jos, cuprinzând zeci de 
uşi de apartamente. Ai fi zis că imaginea era îngheţată, dacă nu ar fi fost 
ceasul din colţul ecranului care indica trecerea timpului. Apoi se deschise o 
ușă la jumătatea coridorului și unul dintre rezidenți își părăsi camera. 


Notele spuneau că acest bărbat era Calvin Cooper, în vârstă de optzeci ȘI 
Șase de ani. Purta pantaloni largi de trening, papuci Și un halat. 

Mergea cu un baston de metal, îndepărtându-se pe coridor, dispărând 
după colţ cu un ziar ascuns sub un braț. 

Pe ecran apăru o imagine pătată în care se vedea camera de zi. Era 
întuneric acolo. Scaunele erau goale, restul locuitorilor dormind în 
apartamentele lor. Calvin se duse la o masă din colţ unde se putea așeza cu 
spatele la perete. Fulgerul îl lumină puţin în timp ce se mișcă. Era slab și 
înţepenit. 

Apăru iar coridorul lung. Figura cu Șapcă de baseball intră în cadru. 
Intrusul se mișcă cu grijă, fără să se uite niciodată în direcția camerei. Se 
opri în afara camerei lui Calvin și forță încuietoarea. În camerele 
rezidenţilor nu se filma, pentru a le proteja intimitatea, așa că nu există 
nicio imagine cu ce se întâmplase înăuntru, pe parcursul minutului care se 
scursese. Notele arătau că intrusul răscolise camera lui Calvin. 

Dar intrusul nu era acolo pentru a fura ceva. Venise să găsească pe 
cineva. Silueta ieși din cameră Și există un moment de ezitare înainte să 
plece pe urmele bătrânului. 

Restul filmării includea imaginile surprinse de camera de supraveghere 
din camera de zi. Calvin îȘi citea ziarul, la lumina unei lămpi mici. El nu 
părea să-și dea seama că nu era singur până când intrusul fu aproape 
deasupra lui — dar apoi se mișcă mai repede decât te-ai fi așteptat de la 
cineva de vârsta lui. El îl lovi pe intrus cu bastonul. Acţiunea nu fu 
întâmplătoare, ci părea a fi o mișcare de atac folosită de cineva care fusese 
antrenat să lupte. Însă vârsta îl trădă. 

Intrusul blocă lovitura și îl dezarmă pe bătrân, aruncând bastonul 
deoparte. Pentru o fracțiune de secundă, fața de sub șapca de baseball 
deveni vizibilă. O femeie? Nu era clar. 

Silueta se așeză la masa mică, vizavi de Calvin, Și îl fixă cu privirea. Și 
începură să vorbească. 

Filmarea nu avea sunet, așa că totul se desfășură în tăcere. Dar nu era 
greu să-ţi imaginezi vocile lor, Și chiar cuvintele pe care și le spuneau. Un 
schimb de replici succint, pe un ton slab, șoptit. Dură ceva timp. 

Încet, limbajul trupului se schimbă. Calvin deveni stoic, pe măsură ce o 
greutate invizibilă începu să-l apese. Expresia de pe chipul lui părea a fi una 
de regret. De vinovăție. Părea învins. 


Văzut de la spate, intrusul se încordă. Era multă furie în el, o furie rece 
care se intensifică pe măsură ce minutele trecură. În cele din urmă, silueta 
cu Șapcă de baseball împinse un carnet de notițe și un pix peste masă către 
Calvin Și, ezitând, bătrânul începu să scrie. Era imposibil să vezi ce 
mâzgălea pe pagini. 

Când termină, intrusul puse carnetul deoparte Și luă înapoi pixul. Calvin 
păru că se pregătea să spună ceva. 

Pentru moment, nu era foarte clar ce se întâmpla, după care intrusul 
înfipse pixul în gâtul bătrânului. El se dădu înapoi șocat, iar intrusul se 
ridică pentru a-i înăbuși strigătele cu mănușa. Ucigaşul lui Calvin smulse 
pixul și îl înjunghie din nou, și din nou. Atacul era violent, furios. Notele 
menționau în mod detașat că existaseră Șase răni de intrare. 

Sângele, ce părea întunecat ca cerneala pe înregistrarea video, ţâșni pe 
partea din faţă a halatului lui Calvin și el se aruncă pe masă, tremurând. 
Ucigașul lui nu pleacă, nu imediat. Intrusul stătu lângă el, privindu-l, până 
când fu sigur că bărbatul era mort. 

Afară fulgeră din nou, în timp ce silueta pătată de sânge se deplasă spre 
ieșire. Camera de supraveghere îi surprinse faţa, care se vedea atât de clar, 
încât putea fi recunoscută. 

O femeie în vârstă de treizeci de ani, cu pielea palidă, cenușie, și părul 
roşu ca henna, cu privirea tulbure și agresivă. 

În timp ce Assim îl ajuta din avion, Marc căută în baza de date a 
Departamentului de Justiţie al Statelor Unite Și în înregistrările forţelor de 
ordine din Florida, vechi de două decenii. 

În spatele lui, în timp ce Crowne aștepta în tăcere, Lucy scoase caseta 
video din aparatul VCR și se gândi. 

— Dacă le-am trimite asta tehnicienilor din Palo Alto, s-ar putea să poată 
îmbunătăți imaginile... Ea se opri, privind fotografiile împrăștiate. Ah, la 
naiba. Ea era. N-am nici cea mai mică îndoială. Era mai tânără, dar cu 
siguranţă era Madrigal. L-a ucis cu sânge rece pe amărâtul ăla. 

— Nu cu sânge rece, o corectă Marc. Ai văzut ce i-a făcut. Și-a 
dezlănțuit furia asupra lui. Ea nu doar că l-a ucis pe Cooper, a vrut să-l 
brutalizeze, a vrut... 

Se opri. Marc știa că avea dreptate, pentru că recunoscu acel moment 
îngrozitor de furie violentă. El simţise exact același impuls când pierderea 
cuiva îl împinsese să ucidă. Cine știe, cunoaște, se gândi el. 


Lucy păru să înţeleagă ce îi trecea prin minte și dădu din cap. 

— Ce alte informații mai avem despre asta? 

El i-a arătat. Primele intrări apărură imediat, din documente publice, 
articole din ziare și lucruri de genul acesta, care vorbeau despre atacul 
brutal și investigația poliţiei care a urmat. Nimeni nu fusese arestat 
vreodată pentru crimă, dar sedanul negru fusese găsit într-un Șanț de pe 
autostrada Turnpike din Florida, o săptămână mai târziu. Vehiculul fusese 
incendiat, iar trupul femeii găsite de polițiști pe scaunul șoferului, nu putu 
fi identificat. Nu găsiră fișe dentare sau amprente care să se potrivească cu 
ale ei. Nu dădură de nimic care să indice cine era ea, nici în evidenţele 
districtului, Și nici în cele ale statului, sau cele naționale. 

— Madrigal Și-a acoperit urmele, spuse Lucy încet. Altcineva a murit în 
locul ei. 

Dar lucrurile luaseră o întorsătură neobișnuită atunci când viața lui 
Calvin Cooper a trecut sub microscop. Informaţiile despre bătrân erau rare, 
similare cu informaţiile despre cei care lucrau în domeniul spionajului. 
Marc recunoscu semnele. Referințele vagi la o carieră anterioară de 
„consultant guvernamental” Și „parte din personalul ambasadei” erau niște 
semnale de alarmă. 

— Asta este clar o acoperire, din experiența mea, remarcă el. Pe ce vrei 
să punem pariu că tipul ăsta a fost spion? 

— A fost, spuse Crowne brusc, în surdină. 

Marc se întoarse să-l privească și văzu în ochii celuilalt bărbat că îl 
recunoscuse. 

— ÎI cunoșteai? 

Crowne dădu din cap. 

— Nu chiar. Știam de el. Nu eram sigur la început. Nu credeam că este 
același tip. Dar acum... Se uită la Lucy, apoi continuă, ezitând. La Langley. 
Era acolo un Cal Cooper, instructor la Fermă, pentru o vreme. Era în vârstă, 
probabil a pregătit sute de recruți de-a lungul anilor. El arătă spre caseta 
video. Ar putea fi el. 

„Ferma” era o prescurtare folosită de Agenţia Centrală de Informații 
(CIA) pentru unitatea lor de antrenament al recruților de la Camp Peary, din 
pădurile de lângă Williamsburg. În interiorul bazei, recruţii erau supuși 
unui regim de provocări fizice și mentale intense, menite să le 
perfecţioneze abilităţile pentru o eventuală misiune pe teren, iar CIA detașa 


adesea agenți veterani să predea acolo. Marc trecuse prin echivalentul 
acestui program la MI6, la Fort Monckton, în Hampshire, după recrutarea sa 
în serviciile secrete britanice. 

— Continuă, îi ceru el. 

— Tot ceea ce Știu este că a fost ofiţer de caz în anii '70. Era specializat 
în Orientul îndepărtat. Se zvonea prin agenție că fusese retras din serviciul 
activ, după ce o operaţiune a eșuat lamentabil și nu i s-a mai permis 
niciodată să se întoarcă. 

Crowne privi în jos. 

— Şi ce legătură are asta cu Madrigal? spuse Lucy. Ştia ceva despre 
trecutul ei? Ea se întoarse către Marc. Ea era dispusă să-l ucidă pentru 
informaţiile pe care le avea, oricare ar fi fost acelea. 

— Carnetul de notițe. Marc dădu din cap. Cooper i-a dat ceea ce avea 
nevoie Și apoi ea l-a eliminat. Dar nu pentru că el reprezenta o treabă 
neterminată care trebuia rezolvată. 

— A fost o crimă din răzbunare, fu de acord Lucy. 

Un mesaj apăru pe tableta lui Marc și chipul lui Assim se văzu în 
fereastra mică. 

— În regulă, am căutat codurile din acel document cu informații 
cenzurate, spuse el repede, intrând direct în subiect. Par a fi reale, făcând 
parte din documentele de la o operațiune cu numele de cod ,Overtone” 
care a avut loc în iarna anului 1971. Nu sunt foarte multe detalii, dar 
documentele leagă CIA și armata SUA de un departament al, fiti atenți, 
Agenţiei Centrale de Informații Coreene (KCIA). 

— Adică cea din Coreea de Sud? spuse Marc. 

Assim dădu din cap în semn de confirmare. 

— Orice ar fi acest „Overtone”, toate materialele despre ei au fost 
curățate complet din orice baze de date pe care le poate accesa Rubicon. 
Asta se întâmplă doar atunci când cineva la nivel înalt din aparatul statului 
vrea ceva îngropat adânc Și uitat. 

— Rubicon are birouri în Coreea de Sud, remarcă Lucy. Avem acolo 
agenți pe care îi putem trimite să afle mai multe despre asta? 

Assim dădu din cap. 

— Nu cred. KCIA nici măcar nu mai există în această formă, în mare 
parte pentru că Șeful agenției l-a asasinat pe președintele ării în 1979... 
El se opri. E poveste lungă. Nu e relevantă. Concluzia este că serviciile 


secrete din Coreea de Sud au un trecut foarte suspect, pe care nimeni nu 
vrea să-l dezgroape. 

— Cu siguranță. Lucy se uită la Crowne. Așadar, să reluăm, dacă punem 
informaţiile cap la cap, e posibil ca „Overtone” să fi fost operaţiunea eșuată 
a lui Cooper. Perioada de timp, locul, par să coincidă. 

Crowne îȘi încrucișă braţele la piept. 

— Te bazezi pe care multe presupuneri. 

— Cu tot respectul, spuse Assim, nu este prima dată când Coreea a 
apărut în discuții în ultimele zile. Știm că gruparea Ghost5 a spart sistemul 
metroului din Taipei pentru a provoca în mod deliberat o coliziune frontală 
între două trenuri de metrou... 

— Taipei este în Taiwan, nu în Coreea, îl întrerupse Crowne. 

Assim continuă să vorbească. 

— Da, Știu, dar există zvonuri că una dintre victimele accidentului ar fi 
un disident proeminent din Coreea de Nord, pe capul căruia exista o 
recompensă. 

— Au provocat un dezastru feroviar pentru a ucide un bărbat? 

Marc era dezgustat de cruzimea unei astfel de metode. 

— În plus, Horizon Integral are multe afaceri în Coreea de Sud... Assim 
făcu o pauză, pierzându-și din avânt. Este și asta o altă legătură. 

Marc se aplecă peste masa de biliard, uitându-se la documente. 

— În regulă. Continuă să cauţi și anunţă-ne dacă mai găsești ceva. 
Apăsă pe fereastra video de pe tabletă și aceasta se închise. Marc expiră 
profund Și își apăsă cu degetele puntea nasului. La naiba, pentru fiecare 
informaţie pe care o găsim, avem încă o grămadă de întrebări fără răspuns! 

— Atunci trebuie să facem un pas înapoi Și să ne reorientăm, spuse 
Lucy. Am abordat situația asta urmând o cale greșită. De când cu bomba 
din San Francisco, de când a murit tipul din Malta, tot alergăm încercând să 
îi prindem din urmă pe vinovaţi și eșuăm. Recunoașteți, Madrigal este 
înaintea noastră! Ei îi place să joace tot felul de jocuri, nu-i așa? Se uită la 
Marc pentru confirmare Și primi în schimb un semn lent din cap. Ea este o 
maestră la prostiile astea cu să fii cu zece mișcări înaintea inamicului. Deci 
ce-ați zice să nu ne mai risipim energia încercând să o prindem din urmă Și 
să atacăm problema din alt unghi? 

— Putem să o încetinim, spuse Crowne, urmând raționamentul lui Lucy. 
Și cum propui să facem asta? 


— Cu miere se prind muștele. Lucy făcu semn către Marc. Hite ne-a 
oferit deja ce ne trebuie, nu? 

Ea atinse cu vârful unui deget lung teancul de fotografii vechi. 

EI își dădu seama încotro se îndrepta ea. 

— O facem pe Madrigal să vină la noi. Este obsedată să-și păstreze 
identitatea ascunsă. Toate aceste lucruri ar fi irezistibile pentru ea. Dacă le 
folosim pentru a o scoate pe Madrigal din ascunzătoare... 

— O putem prinde, concluziona Lucy. Și eliminăm capul grupării 
Ghost$ înainte să mai facă daune. 

Marc dădu din cap. 

— Ar putea funcționa. Și sunt șanse mari ca ea să vină în persoană. 
Acesta nu este genul de material pe care Madrigal le-ar lăsa pe mâinile 
altcuiva. 

— Ca să fie totul clar, spuse Crowne, pare că îmi cereţi să iau parte la o 
predare ilegală. 

— Treaba ta este să protejezi interesele Horizon Integral, nu? spuse 
Marc. Madrigal practic ține compania ta ostatică atât timp cât are acele 
vulnerabilităţi zero-day în posesia ei. Este doar o chestiune de timp până 
când cineva își dă seama că programul Sigma este numitorul comun în 
toate atacurile. Când se va întâmpla asta, acţiunile companiei se vor 
prăbuși. Așa că fereastra ta de oportunitate pentru a rezolva această 
problemă se închide rapid. 

— Asta dacă, desigur, nu cumva vrei să aștepți să vezi ce va face! Lucy 
dădu lovitura de graţie. Acele atacuri informatice au fost doar încălzirea. Îţi 
garantez că orice va urma va fi un adevărat spectacol. 

Crowne tăcu o clipă îndelungată înainte de a răspunde în cele din urmă. 

— Va trebui să vorbesc cu Wehmeyer. 

Lucy îi făcu semn să plece. 

— Fă ce ai de făcut. Ea îl privi cum se îndreaptă spre o ușă de sticlă care 
dădea spre o terasă. leși afară și formă un număr pe smartphone-ul lui. 
Când ușa se închise în urma lui, ea se întoarse spre Marc. Înainte să spui 
ceva, Știu. Știu că este un joc de noroc. 

— Nu pot să te contrazic aici, fu el de acord. Dar nu prea avem opțiuni. 
Și mă cunoşti, îmi place să arunc zarurile. Pot trimite un mesaj către câteva 
centre comerciale de pe dark web. Arunc câteva indicii. Îl scoatem pe 
Crowne în față. Pretindem că era partenerul lui Hite. Cerem mulţi bani Și 


ameninţăm că facem informaţiile publice. Ea va mușca momeala. 

Lucy pufni în râs, luându-l în derâdere. 

— Amicul nostru serios de pe terasă nu va accepta asta niciodată. Apoi o 
dispoziţie mai întunecată îi schimbă expresia. Dar să presupunem că o face. 
Să presupunem că punem mâna pe Madrigal. Ești sigur că ești pregătit 
pentru ce ar trebui să urmeze după asta? 

— Madrigal este pragmatică, spuse Marc. Ştia exact ce sugera Lucy. Ea 
va face o înţelegere. 

Lucy ridică o sprânceană. 

— Crezi? Din experienţa mea, cei care cred că pot să își ţină emoţiile în 
frâu, pur Și simplu le îngroapă mai adânc decât noi ceilalți. Și când ies la 
suprafaţă... Ea se încruntă. Tu ai spus-o singur. Am văzut ce i-a făcut lui 
Cooper. Ştii că nu a fost acţiunea unei persoane raţionale. Chiar și cu toţi 
anii care au trecut de atunci, cineva care a înjunghiat un bătrân de vreo șase 
ori nu se va preda ușor. 

Marc își dădu seama că nu are un răspuns pentru asta. 

Ușa se deschise din nou scârțâind, lăsând să intre briza de seară. Afară, 
soarele apusese Și cerul de deasupra grădinii de un albastru-magenta se 
întunecase. Crowne făcu un pas peste prag. 

— În regulă, începu el, domnul Wehmeyer spune că sunt... 

Partea din faţă a capului bărbatului explodă, împroșcând cu oase și 
sânge, când un glonț de mare viteză intră în ceafa lui. Aerul din plămâni 
ieși cu un vuiet prin craterul îngrozitor care rămăsese din faţa lui, după care 
corpul lui Crowne se prăbuși pe podea. 

— La naiba! Marc se smuci înapoi când văzu imaginea înfiorătoare Și 
Lucy se lovi de el. 

Simti mirosul familiar de moarte, ridicându-se din corpul distrus al 
bărbatului ucis, Și în mintea ei se făcu un declic. Trecu instantaneu la modul 
de gândire al unui soldat. 

— Stai în spate, rosti ea printre dinți, împingându-l pe Marc spre perete, 
afară din raza altor potențiale focuri. Lucy se lipi de tocul ușii Și se lăsă în 
Jos, socotind că orice agresor care pândea afară ar tinti la înălțimea 
pieptului. Își vâri capul pe ușa deschisă, făcându-și rapid o imagine 
mentală a grădinilor din spatele casei lui Hite, iar apoi se adăposti. Imaginea 
era un amestec de impresii. Întuneric și umbre lungi în lumina slabă a serii. 
Oare își imaginase acea mișcare scurtă printre copaci Și sclhpirea luminii 


reflectate de o lunetă? 

— Vezi ceva? șopti Marc. 

— Avem cel puţin un trăgător cu o pușcă de mare putere. Și dacă există 
unul, sigur sunt mai mulți. 

Marc târî cadavrul lui Crowne spre el și îl verifică. 

— Nu are nicio armă. 

Lucy îȘi înghiți blestemele. Wehmeyer insistase ca niciun reprezentant 
Rubicon să nu fie înarmat în timp ce lucrează cu oamenii săi pe teritoriul 
australian, chiar Și cu arme neletale, iar Solomon fusese de acord cu această 
interdicţie. Acum regreta decizia ei de a se supune acelui ordin. 

— Trebuie să... Marc începu să vorbească din nou Și, când făcu asta, 
toate luminile din casă se stinseră brusc. Ventilatorul care se mișca încet, 
atârnat deasupra mesei de biliard, se opri. 

— Au tăiat curentul. Ea se grăbi spre un telefon de pe o măsuţă și ridică 
receptorul. Nu se auzea nimic. Și telefonul fix. 

Marc se uită la smartphone-ul său. 

— Nici acesta nu mai funcționează. Reţeaua wireless, cea de telefonie 
mobilă, comunicațiile prin satelit, au picat toate. Probabil au un dispozitiv 
de bruiaj instalat în apropiere. 

Amândoi tăcură, străduindu-se să asculte orice zgomot care ar anunța 
apropierea inamicului. Din partea opusă a casei, Lucy auzi un sunet de 
sticlă spartă și vocea unui bărbat strigând ceva. 

— Zece mișcări înaintea inamicului... murmură Marc, întinse un deget 
spre hârtiile de pe masa de biliard. Trebuie să scoatem astea de aici! 

Lucy dădu din cap. 

— Uită de ele, trebuie să fugim! 

— Dacă pierdem acele documente, pierdem singurul avantaj pe care îl 
avem faţă de Ghost5, răspunse el. Marc se ridică și închise ușa către 
grădină cu piciorul. Dă-mi o secundă... Acoperă-mă... 

— Cu ce? bombăni Lucy. 

În timp ce britanicul se străduia cu disperare să pună toate instrumentele 
de șantaj colecționate de Hite înapoi în servieta de metal, ea se îndreptă 
spre ușa opusă, care ducea înapoi în atriumul principal. 

A întredeschis-o Și s-a strecurat afară. Auzi un strigăt fără cuvinte din 
capătul îndepărtat al coridorului. Părea să fie agentul de pază care scoase un 
sunet sugrumat Și plin de durere. Se auzi iar zgomot de sticlă spartă Și un 


alt strigăt răsună prin casă. 

În întuneric, fiecare umbră putea ascunde un asasin înarmat. Lucy se 
ascunse repede în spatele unui stâlp larg de sprijin Și privi spre ușa din faţă. 
Prin ferestrele înguste de o parte și de alta a ușii, putea distinge forma unei 
dube mari, negre, parcate lateral pe alee. Poteca era complet blocată, iar trei 
bărbaţi stăteau între vehicul și poartă, privind cu atenție. Erau îmbrăcaţi în 
haine de stradă închise la culoare, dar feţele lor erau ascunse în spatele unor 
măști de protecție tari care le dezvăluiau doar ochii. Fiecare avea în mâini 
ceea ce părea a fi un pistol-mitralieră, cu ţeavă alungită și un amortizor de 
sunct gros. 

Ea îi privi, așteptând ca ei să intre, dar ei au rămas pe poziții. Lucy îȘi 
dădu seama cu întârziere că bărbaţii de lângă dubă erau acolo pentru a păzi 
zona. Dacă cineva ieșea din casă Și încerca să fugă, sarcina lor era să-l 
doboare. 

Casa lui Hite avea genul de securitate structurală pe care cineva bogat Și 
paranoic l-ar prefera, cu câteva puncte de intrare și ziduri înalte în jurul 
grădinilor pentru a-i ţine afară pe cei neinvitați. Dar asta însemna, de 
asemenea, că oricine ar încerca să părăsească proprietatea va putea să facă 
asta într-o singură direcţie. În cazul de faţă, direct într-un val de gloanţe. 

Măturaţi Și curăţaţi. Lucy a înţeles cum avea să se desfășoare această 
operațiune. Era un scenariu la care ea însăși participase frecvent ca agresor, 
uneori ca modalitate de apărare, dar de cele mai multe ori ca atacator. Ceea 
ce înseamnă că vor intra prin spate. 

O ușă se deschise pe hol, trântindu-se de perete, și pe ea intră 
servitoarea îngrozită. Era complet cuprinsă de panică, cu ochii mari Și 
pierduţi de groază. Femeia o zări pe Lucy și se clătină, căzând lângă perete. 
De unde se afla ea, probabil Lucy părea a fi o formă umană întunecată, o 
altă ameninţare. 

Lucy deschise gura ca să o strige, dar cuvintele nu au avut timp să iasă. 
Zăngănitul unei arme silenţioase se auzi, iar femeia care fugea tresări brusc 
când un glonţ o lovi în spate. Se prăbuși lângă un raft ornamental Și trase în 
Jos cu ea o lampă de sticlă, care se sparse pe gresie. 

Ucigașul ei intră în câmpul vizual al lui Lucy, care văzu o siluetă 
feminină slabă, în echipament tactic, ţinând un pistol greu cu ambele mâini, 
de sub ţeava căruia ieșea un laser ce examina zona dinaintea ei. Umerii 
trăgătoarei se încordară Și Lucy își dădu seama în acea fracțiune de 


secundă că fusese zărită. 

Ea nu era conștientă de calculele ce se petreceau în mintea ei de soldat, 
de evaluarea instinctivă a riscurilor Și oportunităţilor, de alegerea unui 
pericol în locul altuia. Modul acesta de gândire era înrădăcinat în ea. Lucy 
reacționa. 

Lăsă în spate stâlpul ce îi oferea o acoperire slabă și o luă la fugă în sus 
pe scara curbată care ducea la primul etaj, sperând să o atragă pe ucigașa 
înarmată departe de Marc, pentru a-i oferi lui timp să scape. 

Se auzi din nou zăngănitul armei silențioase și un glonţ de calibru mare 
se înfipse în perete, în timp ce ea alerga. Lucy zări mișcare jos pe hol. 

x 

Marc auzi zgomotele și își ţinu respirația, cu servieta pe jumătate 
închisă, încercând să bage toate hârtiile înăuntru. Prin ușa întredeschisă, o 
văzu pe Lucy dispărând în direcţia scărilor Și aproape că se aventură afară 
după ea, înainte ca instinctul să-l tragă înapoi. 

O femeie minionă, atletică, cu o vestă tactică neagră, trecu în viteză prin 
dreptul ușii Și sări câte două trepte pentru a alerga după partenera sa. Marc 
văzu pistolul în mâinile ei Și simţi un gol în stomac. 

Știa exact ce făcea Lucy. Și știa că ar trebui să profite din plin de 
moment, să ia servieta Și să găsească o cale de ieșire din acest loc, să iasă 
din raza dispozitivului de bruiaj pe care îl foloseau Și să sune după ajutor. 

Dar ideea de a o lăsa pe Lucy Keyes în urmă, neștiind ce se va întâmpla 
cu ca, era ca o minge de plumb în stomac. Nu conta că ea era mai mult 
decât capabilă să se apere singură, conta că el va fi cel care va pune 
siguranţa lui înaintea siguranţei ei. 

Cu tot ce i se luase lui Marc în ultima vreme, Lucy era unul dintre putinii 
oameni pe care încă se mai putea baza, unul dintre puţinii prieteni de 
încredere pe care îi mai avea, numărul acestora fiind în scădere. În urmă cu 
un an, în Somalia, Marc fusese răvășit de vinovăție, după ce fusese forţat să 
o lase pe Lucy pe străzile sfâșiate de conflicte din Mogadishu. Dacă o 
părăsea în momentul acela, era ca și când ar fi făcut aceeași alegere din 
nou. 

Dar ea Stie asta, își spuse el. Pentru că asta e misiunea. 

Marc întinse mâna spre servietă Și, când degetele lui atinseră mânerul, 
auzi zgârietura unei ghete pe gresia din hol. Cineva era acolo. Un alt 
trăgător. 


Ușa sălii de jocuri se deschise încet. 

Se ascunse în spatele mesei de biliard și își tinu respirația, privind pe 
dedesubt spre pragul ușii. Din unghiul său de jos, Marc nu putea vedea clar 
figura, dar estimă că era un bărbat, de înălțime puţin sub medie. Fiecare pas 
pe care îl făcea intrusul era măsurat, punând încet un picior în fața celuilalt 
Și lăsându-și greutatea pe el cu grijă, astfel încât să nu fie auzit. 

Marc se întoarse, văzând ecranul televizorului pe peretele opus. 
Reflectată pe suprafaţa ecranului, văzu forma neclară a unui bărbat în 
negru, cu o mână ţinând un pistol îndreptat în jos spre podea, iar pe cealaltă 
ducând-o în dreptul gâtului. 

Tăcerea fu întreruptă de un bâzâit slab. Ar fi putut fi o voce pe un canal 
de radio, dar nu putea Ştii sigur. 

Silueta întunecată apucă servieta care încă stătea deasupra mesei de 
biliard, iar metalul zgârie pânza albastră. 

Mâna lui Marc găsi un tac atârnat într-un suport pe partea laterală a 
mesei, iar degetele se încleștară în jurul tijei din lemn de arțar. Lecţiule 
polițistului bosniac care îl învățase câteva tehnici din Krav Maga îi răsunau 
în minte. Foloseşte mediul înconjurător pentru a-ti învinge inamicul. Dacă 
ai îndoieli, folosește ca armă orice găsești în jur. Trase aer în piept Și îl 
văzut pe intrus întorcându-se, distras la vederea trupului lui Crowne întins 
pe covor. 

Acţiunea luă locul ezitării, iar Marc ieși de la adăpost, învârtind tacul și 
aplicându-i o lovitură puternică. Bărbatul înarmat se întoarse, încercând să-l 
blocheze, dar băţul îl lovi cu putere peste față și se clătină când tacul se 
rupsc. 

x 

Lucy intră pe prima ușă pe care o văzu la etajul următor Și o închise cu 
piciorul în spatele ei, intrând într-o baie bine amenajată, cu o cadă mare de 
dimensiunile unei piscine pentru copii. În penumbră, în spațiul placat cu 
marmură se vedeau doar reflecții estompate și oglinzi de bronz, iar puţina 
lumină care era pătrundea prin ferestrele aburite de pe peretele opus. 

Se ghemui într-un colt umbrit Și își acoperi ochii, forțându-i să se 
adapteze la întuneric. Lucy auzi mai întâi pașii moi ce indicau apropierea 
urmăritoarei sale, iar apoi niște Șoapte ciudate cu un timbru metalic. 
Vorbește probabil la microfonul de pe gât, ghici ea, dar Lucy nu reuși să îȘi 
dea seama în ce limbă comunica. O limbă asiatică. Nu e cantoneză sau 


mandarină. 

Femeia în negru deschise ușa cu piciorul și intră în cameră, laserul roșu 
al armei ei pâlpâind și ricoșând din oglinzi. Se întoarse spre ușa de sticlă a 
cabinei de duș și o deschise. 

Lucy atacă. leși din umbră rapid, cu capul în jos, pregătită pentru o 
lovitură din umăr, cu toată forţa. Izbind-o pe femeia mai mică în spate, toată 
energia atacului ei o făcu să cadă în cabina de duș goală. Înainte ca femeia 
să-și poată reveni, Lucy lovi comenzile dușului, împingându-le la capătul 
roşu aprins al cadranului. 

Un jet puternic de apă fierbinte ţâșni din capul de duș montat pe tavanul 
cabinei, iar femeia scoase un țipăt ascuțit când o opări. Lucy luptă cu 
instinctul natural de a se retrage, aplecându-se pentru a-i aplica două 
lovituri puternice în abdomen. 

Crezu că vor fi suficiente pentru ca femeia să nu se mai poată ridica, dar 
Lucy subestimase duritatea adversarei sale. Femeia își pierduse pistolul 
odată cu șocul jetului de apă aburindă, dar nu și determinarea. Ea ieși în 
fugă din cabină urlând și intră în Lucy, zgâriind-o pe faţă. 

Lucy văzu lumina reflectându-se în marginile de oţel ale unui pumnal 
care alunecă din mâneca femeii în mâna acesteia. Ea se feri când femeia 
flutură lama la nivelul ochilor ei, dar simți o durere ascuțită când îi atinse 
obrazul. 

x 

Bărbatul înarmat îl lovi orbește pe Marc, aruncând cu servieta în el. Nu 
fu suficient de rapid pentru a o evita, iar servieta metalică îl izbi în umăr. 
Lovitura fu suficient de puternică pentru a deschide încuietoarea, ȘI tot 
conținutul ei se vărsă pe podea, vechea casetă video căzând mai încolo, pe 
covor. 

Se dădu în spate din cauza loviturii, dar celălalt bărbat își pregătea deja 
pistolul să tragă. Marc nu avu de ales decât să reducă din nou diferența 
dintre ei Și să încerce să ajungă la el înainte să poată trage. 

Au intrat într-o luptă stângace. Bărbatul înarmat era mai mic decât Marc, 
dar era îndesat Și musculos Și un ucigaș antrenat. Era tot ce putea face 
Marc pentru a împiedica pistolul voluminos să se îndrepte spre capul lui. 
Bărbatul apăsă pe trăgaci, dar glonţul se înfipse în tavan. La descărcare, 
revolverul cu aspect ciudat scoase un sunet înăbușit, nu mai mult decât un 
clic-clac metalic, însă Marc nu avu timp să se oprească să se gândească la 


modul de funcționare. 

Cei doi se luptară, zgâriindu-se unul pe celălalt, căzând peste masa de 
biliard. Bărbatul înarmat se smuci, pocnindu-l pe Marc cu mânerul armei. 

Impactul îl zgudui, și momentul necesar pentru a-și reveni fu suficient 
pentru ca celălalt bărbat să-l apuce de față. Îl prinse cu mâna și prin 
mănușă încercă să-i împingă ochii în orbite cu degetele, în timp ce palma îi 
acoperea gura, sufocându-l. 

Marc reacţionă Și îl mușcă sălbatic de zona dintre degetul mare și 
arătător, mușcătura zdrobind carnea prin materialul mănușii. Trase tare, iar 
bărbatul scoase un țipăt lung de agonie, dându-i drumul și oferindu-i un 
moment bun să acționeze. 

În acel moment, Marc îi aplică o serie de lovituri rapide cu pumnul, ca 
un piston, așa cum îl învățase instructorul său, ţintind în țesuturile mai moi 
din jurul gâtului și sub maxilar. Menţinându-și avântul, cu cealaltă mână 
încă strânsă fermă în jurul încheieturii bărbatului, izbi cu putere mâna în 
care ţinea pistolul de marginea mesei de biliard până când pistolul părăsi 
strânsoarea adversarului său Și căzu pe podea. 

Marc îl împinse pe bărbat pentru ultima dată pentru a-l dezechilibra și se 
întinse după armă. Aproape inconștient, Marc simţi o nouă mișcare în 
partea opusă a camerei, undeva lângă ușa de la terasă. 

Puse mâna pe pistol, în timp ce se rostogoli. Arma părea densă și 
necalibrată, iar el apăsă iar Și iar pe trăgaci când se întoarse spre celălalt 
bărbat. Atacatorul lui Marc fu lovit în coapsă Și în burtă de la mică distanţă. 
Ca Și înainte, de fiecare dată când trăgea, nu se auzea niciun zgomot, ci un 
zdrăngănit înăbușit, atunci când simţea reculul greu în încheietura mâinii. 

Bărbatul se prăbuși la pământ cu respiraţia sugrumată Și un val de sânge 
îi udă picioarele. Lovitura din coapsă trecuse prin artera lui femurală. 

Gâfâind, Marc încercă să se ridice în picioare, dar era cineva în spatele 
lui. O altă siluetă în negru se afla deasupra lui Marc, cu o față aspră Și dură, 
ţinând în mână o pușcă cu lunetă lungă ca o suliță. 

Patul puștii cobori Și îl lovi pe Marc în cap, făcându-i vederea să se 
întunece Și să se prăbușească. 

x 

Lupta se mută din baie înapoi pe palierul de la primul etaj. 

Lucy era în defensivă, retrăgându-se cu fiecare pas înainte pe care îl 
făcea cealaltă femeie. Era mai mică Și mâna ei nu era atât de lungă ca a lui 


Lucy, dar lungimea pumnalului de luptă îi dădea un avantaj pe care Lucy nu 
voia să-l testeze. 

Întrezări chipul adversarei, în lumina slabă care se revărsa prin ferestre. 
Asasina era din Asia de Est, ceea ce avea sens gândindu-se la limba pe care 
o auzise Lucy mai devreme Și putea vedea dispozitivul de comunicaţii cu 
microfon din jurul gâtului subțire al femeii. Faţa ei era de un roz-roșiatic pe 
partea în care dușul o opărise, iar părul ei era tuns suficient de scurt pentru 
a te duce cu gândul la cineva cu obiceiurile unui soldat. 

Echipamentul Și concentrarea furioasă din ochii ei păreau să susțină 
această idee. Lucy nu se confrunta cu vreun asasin la comandă sau un 
criminal local talentat. Această femeie era pregătită militar. Dar asta era 
ceva de care putea profita. 

Pierdea spațiu de manevră, dând înapoi spre balustrada de la marginea 
palierului. O durere difuză venind de la bandajul din jurul piciorului ei 
ameninţa să-i afecteze viteza Și încercă să o ignore. 

Lucy se prefăcu că se poticnește și lăsă o mică deschidere pentru a 
vedea ce face inamica. Aceasta înghiți momeala fără ezitare, urmând ceea 
ce învățase la antrenament — să ucidă rapid, oricând se prezintă ocazia. 

S-a lansat înainte cu pumnalul, dar partea laterală expusă pe care o viza 
dispăru brusc. 

Lucy îi întrerupse mișcarea, prinzând-o de braţ înainte de a se putea 
retrage, răsucindu-l sub cot, smulgându-i cuțitul din mână în aceeași 
mișcare. Articulația i se dislocă și femeia urlă de durere. Lucy o lovi 
puternic peste genunchi. 

Împingându-se în călcâie, pipăi cuțitul pentru a se asigura că îl ţine bine 
Și se aplecă înainte, gata să atace Și să termine treaba. 

În spatele ei, o parte a balustradei de lemn explodă în așchii și ea fu 
doborâtă, tresărind la acest nou atac. 

Întorcându-se, Lucy văzu o altă siluetă, un bărbat în echipament tactic 
negru încercând să încarce un nou cartuș într-o pușcă lungă, ţintind-o către 
ea. 

— Nu! strigătul venea din cealaltă parte a atriumului. Avem nevoie și de 
ea în viață! 

Lucy cunoștea această voce. Degetele ei se strânseră în jurul mânerului 
pumnalului furat, când o siluetă familiară apăru, urmată de doi bărbați 
mascaţi care îl târau la mijloc între ei pe Marc, aproape inconștient. Inima îi 


stătu în loc, dar apoi emoția se înecă într-un nou val de furie. 
— Kara, scuipă ea, transformând numele femeii într-un blestem. Căţea 
nenorocită. 


Capitolul 13 


Valul de durere care îi cuprinsese capul lui Marc pulsa ca o ființă vie, 
când simţi niște mâini musculoase târându-l în spatele unui vehicul și 
aruncându-l pe podeaua metalică. Sunetele înăbușite începură încet să se 
transforme în voci umane Și auzi zgomotul unui motor pornind. Era un 
miros puternic, ca de gaz. Oare este real sau doar mi-l imaginez? Își aminti 
că cineva îi spusese odată că oamenii care au suferit leziuni ale creierului 
simt mirosuri care nu sunt acolo. lar bărbatul cu pușca îl lovise foarte tare. 

Metalul pe care stătea faţa lui vibră și vehiculul porni, încerca să-și 
revină Și părea să dureze o veșnicie. Durerile ascuţite din craniu Și 
presiunea din intestine scăzuseră, dar doar puţin. Mâinile lui erau grele, ca 
de plumb, legate între ele cu o bandă de plastic pentru cabluri strânsă bine. 

Reveni cu gândul la lovitura care îl lăsase inconștient, înapoi în sala de 
jocuri a lui Hite. Asta simți când ai o comotie cerebrală? Nu reuși să 
continue gândul Și acesta dispăru. 

Fu nevoie de toată puterea pentru a se rostogoli pe o parte. Primul lucru 
pe care se concentrară ochi lui fu servieta de metal stând în picioare, între o 
pereche de picioare încălţate cu ghete. Privirea lui Marc urcă în sus urmând 
corpul persoanei care păzea servieta Și își fixă privirea pe ochii plini de ură 
care se uitau la el. O femeie asiatică, slăbuţă, în echipament de luptă, cu un 
braţ într-un bandaj improvizat, îl privi pe Marc cu o animozitate 
nedisimulată. Ea voia să-l omoare; se vedea clar pe faţa ei. 

Un fulger galben-portocaliu licări prin dreptul geamurilor din spate ale 
dubei, făcând-o pe femeie să se uite în sus. O clipă mai târziu, se auzi 
bubuitura unei explozii. 

Cineva din faţă dădu un ordin, iar duba mări viteza, crescând distanța 
dintre ei Și explozie. Marc se gândi la mirosul de gaz. Așa își acopereau 
urmele? Își imagină casa scumpă de pe stâncă, a lui Hite, arzând în flăcări. 
La început ar părea un accident, cel puţin până când cineva ar examina 
cadavrele scoase din clădire. 

Un val de groază rece îl zgudui odată cu gândul acesta. Se uită în jur, 
ignorând durerea generată de fiecare mișcare, cercetând interiorul întunecat 


al dubei. Văzu bărbaţi mascaţi cu pistoale, apoi fu ușurat să o vadă pe Lucy 
stând în partea opusă. Sângera de la o tăietură de pe obraz netratată, iar 
mâinile îi erau legate cu o bandă de plastic, similară cu cea cu care erau 
legate și încheieturile lui Marc. Momentul acela nu dură mult. 

Ea îi întâmpină privirea Și îi făcu un semn din cap cu tristeţe, care 
comunica o mulțime de informaţii nerostite. Suntem iar în rahat, asta voia 
să spună. 

— Asta pare... familiar, spuse Marc cu voce tare. 

— l-au ucis pe toți ceilalți, răspunse Lucy, întrerupând contactul vizual. 
I-au împușcat în spate în timp ce încercau să fugă. l-au executat. 

Marc își dădu seama cu întârziere că nu era nici urmă de agentul de pază 
sau de personalul casei în dubă cu ei. 

— Asta a devenit Ghost$, nu? Lucy puse întrebarea cuiva care stătea 
vizavi de ea, iar Marc se mișcă să poată vedea cu cine vorbea. Ei distrug 
vieţile oamenilor nevinovaţi fără remușcări. Și pentru ce? 

Kara Wei se aplecă din umbră și îl privi, ignorând cuvintele lui Lucy. 

— Îmi pare rău, Dane, spuse ea, dând din cap. Nu trebuia să te bagi. 

Pentru o clipă, Marc uită de durerea ascuţită din capul său, fund surprins 
să o vadă acolo. 

— Ce-ai făcut? îi scăpă lui întrebarea. Voia să știe de ce îi înșelase pe 
cei de la Rubicon, de ce îl înșelase pe el. Nu înţeleg de ce faci parte din 
asta. 

Kara îȘi înclină capul și îl privi atentă, de parcă cuvintele lui Marc ar fi 
fost rostite într-o limbă străină pe care nu o putea înţelege. 

Marc îi știa chipul și numele și credea că o cunoaște, dar acum tânăra în 
geaca de piele roșie era o străină pentru el și se întrebă pentru o clipă dacă 
lovitura lui la cap afectase asta în vreun fel. 

Expresia Karei era greșită, într-un fel pe care nu îl putu exprima în 
cuvinte. Aproape ca și cum ar purta o mască pictată. Era falsă, ca noua 
identitate pe care i-o oferise Rubicon. 

Apoi creierul lui a prins din urmă percepțiile sale. Nu, Kara Wei nu 
devenise o persoană diferită. De fapt, îi arăta lui Marc cine era cu adevărat. 
Aceasta nu este masca ei, se gândi el, acesta este adevărul. Masca era cine 
se prefăcea că este în preajma noastră. 

— Nu mai pot face nimic pentru tine acum, îi spuse Kara. Ceea ce se va 
întâmpla în continuare nu va mai depinde de mine. 


— Când mă voi elibera, spuse Lucy, cu o voce amenințătoare, o să te fac 
să regreți. 

Kara ridică privirea spre ea. 

— Nu ar trebui să fu supărată că ai avut încredere în mine. Nu e vina ta. 
A trebuit să fac asta ca să supraviețuiesc. 

Cuvintele fură rostite pe un ton plat, iar faptul că prietena lui recunoscu 
că îi trădase îl făcu să simtă un gol în piept. 

— Ai fost vreodată una dintre noi? întrebă Lucy. 

— Nu am fost niciodată parte dintr-un grup, spuse Kara sumbru, tonul ei 
asprindu-se când făcu semn către unul dintre bărbații înarmați mascat. 
Raidică-l de pe podea. 

Nişte mâini îl traseră pe Marc de brațe și îl puseră pe una dintre băncile 
sudate pe peretele interior al dubei. Un bărbat înarmat îl împinse într-o 
poziție așezată în faţa femeii cu braţul rupt, care continua să-l privească cu 
ură. 

— Care este problema ei? spuse Marc, indicând cu bărbia către ea. 

Kara arătă un sac negru pentru cadavre care zăcea lângă ușile din spate. 

— l-ai împușcat tovarășul. Bănuiesc că de asta nu este foarte fericită. 

— Ah. Da. Lui Marc i se uscă gâtul, amintindu-și greutatea pistolului cu 
amortizor din mâna lui. Nu prea mi-a dat de ales. 

— Liniște, spuse Kara, când începură să răsune sirene în faţa lor. 

Lumina de la girofarunile roșii pătrunse pulsând în interiorul dubei când 
trecură pe lângă mașinile de pompier Și ambulanţele care mergeau cu 
viteză în sens opus, iar Marc încercă să-și întindă gâtul pentru a privi prin 
cabina șoferului, dar bărbatul înarmat de lângă el îl împinse înapoi la locul 
lui, împungându-l în piept cu pușca Micro Uzi cu amortizor. 

— Stai acolo, scrâșni el din dinţi. 

Marc se dădu bătut, pentru moment, Și își lăsă capul pe spate. Și-a 
petrecut restul drumului făcând o hartă mentală a locurilor în care era vânăt 
sau rănit, evaluând durerea și încercând să uite de ea. 

Geaca îi fusese ruptă pe alocuri, căptușeala ieșind la vedere în dreptul 
umărului Și în jurul buzunarelor. Probabil că atunci când era aproape 
inconștient, îl verificaseră, căutând arme sau dispozitive de urmărire. Nu 
simţea greutatea spyphone-ului în buzunar Și nu vedea pe nicăieri tableta 
sau rucsacul. 

Răpitorii săi dăduseră dovadă de inteligenţă în ceea ce privește 


securitatea operațională. Telefoanele, căștile de comunicații, tableta, toate 
dispozitivele care aveau un localizator GPS pe care Rubicon îl putea activa, 
dispăruseră. Singurul lucru care mai era la locul lui era ceasul de scufundări 
uzat de la mâna sa. Marc se uită la acele de ceasornic luminoase ale 
ceasului Cabot Și privi cum trec minutele. Se întrebă cât va dura până când 
Solomon Și Wehmeyer vor afla despre explozia de la casa lui Hite. Ce vor 
face în continuare? 

Duba merse în tăcere aproape încă o oră, înainte de a vira brusc într-o 
zonă inundată de o lumină ce bătea din sus, de la niște reflectoare. Marc 
auzi zgomotul motoarelor de avion Și ghici că intrau în incinta aeroportului 
din Sydney. Nicio altă pistă de aterizare nu ar fi fost suficient de aproape 
pentru a ajunge la ea într-un timp atât de scurt. 

Îi aruncă lui Lucy o privire pieziȘă, iar ea îi întâlni privirea în tăcere. 
Probabil că se gândea la același lucru ca și el. În zona de est a aeroportului, 
se afla avionul A340 al lui Ekko Solomon, parcat printre celelalte avioane 
private, după ce echipa zburase cu el din Franţa cu mai puțin de patruzeci Și 
opt de ore în urmă. Însă, fiind înconjurați de oameni înarmaţi, Marc și Lucy 
nu aveau cum să se elibereze și să se întoarcă la aeronava companiei 
Rubicon, Și nici nu exista vreo modalitate de a-i alerta pe Assim ȘI pe 
ceilalți de la bord că se aflau în apropiere. 

Duba trecu printr-o poartă fără să se oprească, ceea ce era un semn rău 
pentru cei doi. Asta însemna că Ghost ocolise deja securitatea aeroportului 
Și o idee înfricoșătoare îi veni în minte. 

Dacă Sydney era următoarea ţintă pentru arma cibernetică Arquebus? Ce 
s-ar fi întâmplat dacă ar fi preluat controlul asupra sistemul de control al 
traficului aerian? Gândul la potențialele distrugeri îngrozitoare îl trezi la 
realitate. 

Se uită înapoi la Kara, încercând încă o dată să ajungă la femeia pe care 
credea că o cunoștea. 

— Îţi pasă că oameni nevinovaţi au murit din cauza lui Madrigal? Sau 
ești incapabilă de așa ceva? 

— Nu știi nimic despre mine, răspunse ea, pe un ton neutru. 

— În această privinţă suntem de acord, spuse el. Kara Wei pe care o 
Știam nu ar fi implicată în așa ceva. 

— Acea persoană nu există, spuse femeia. Este o fantomă pe care ai 
făcut greșeala de a o crede reală. 


Duba încetini ȘI îi zgudui când trecu pe o rampă lată, iar Marc zări un 
tunel metalic spaţios care îi înconjura. Urcau într-un avion de marfă imens, 
aripile albe ale fuzelajului fiind vizibile pentru scurt timp. Odată ce ajunseră 
înăuntru, vehiculul se opri și în spatele lor pistoanele grele se puseră în 
mișcare închizând încet ușile masive. 

— Afară cu voi, ordonă bărbatul înarmat, împingându-l din nou pe Marc 
cu pistolul Uzi. 

Lucy cobori pe puntea avionului de marfă la timp pentru a vedea ușile 
din spatele aeronavei închizându-se cu o bufnitură. Duba neagră era așezată 
într-o parte, spațiul fiind suficient de larg pentru două vehicule parcate unul 
lângă altul. În trecut, călătorise la bordul giganticelor aeronave de transport 
militar C-5 Galaxy ale Forţele Aeriene ale Statelor Unite ale Americii, dar 
acesta era mai mare chiar Și decât acele avioane. Cala se extindea în sus Și 
în faţă, iar pereții curbați erau acoperiţi cu un material izolator de culoare 
portocaliu spre maro, pentru a reține căldura Și a amortiza vibrațule. Spre 
botul avionului, ea văzu că interiorul fusese modificat, fiind instalate acolo 
niște containere. Pânze complexe de cabluri erau prinse pe pereţi, ducând 
către insule masive de echipamente hardware care păreau a fi de origine 
militară. Aerul dinăuntru mirosea a ozon ȘI a combustibil. 

În faţa lor, o mână de oameni — toţi îmbrăcaţi ca și când erau la un club 
de muzică rock sau la o competiţie de World of Warcraft — montau 
calculatoare portabile și echipamente de comunicații. 

Lucy riscă Și se îndepărtă puţin de bărbatul înarmat care o supraveghea, 
atunci când acesta fu distras scoțându-și masca de luptă, și încercă să 
arunce o privire afară printr-un hublou. Văzu becul roșu intermitent al unei 
lumini de aterizare de la capătul unei aripi late și înalte. Sub unul dintre 
motoare, se afla o autocisternă cu combustibil pentru avion, al cărei furtun 
era conectat la sistemul de alimentare al avionului, semănând cu o trompă 
de elefant. 

— Un Ruslan, spuse Marc, din spatele ei. 

— Un ce? 

— Acesta este un An-124, explică el. Cel mai mare avion de transport 
militar de pe Pământ. Mă întreb cum a ajuns așa ceva în mâinile celor din 
Ghost$. 

— L-am cumpărat, spuse o voce nouă, cuvintele tăioase trădând un 
accent germanic ȘI o atitudine amenințătoare. 


Lucy se întoarse Și văzu un tip venind dinspre partea din față a 
avionului. Avea pielea închisă la culoare, o expresie dură, dar era chipeș Și 
îi privea cu atenţie. 

— Lasă-mă să ghicesc, spuse Marc. O zi mai târziu, le-aţi furat banii 
înapoi din conturile lor bancare elvețiene. 

Lucy auzi o femeie chicotind. 

— Nu. Avem niște standarde. Cuvintele aveau aceeași cadență pe care o 
auzise în parcarea din San Francisco, doar că fără filtrul digital care să 
mascheze vocea reală. O siluetă își făcu apariţia, îmbrăcată într-o geacă de 
piele șifonată, trasă peste un hanorac negru. Mâinile cu degete lungi 
ridicară gluga închisă la culoare. Lucy văzu un păr roșu ca henna și o față 
care ai fi zis că e a unei actriţe de la Hollywood în plină glorie. Era aceeași 
faţă pe care o văzuse pe vechea casetă video, cu douăzeci de ani mai în 
vârstă. Bine aţi venit, spuse ea, uitându-se spre Lucy Și apoi spre Marc. 
Este o oportunitate rară pentru mine. Nu întâlnesc adesea oamenii care mă 
urmăresc în lumea reală, nu față în faţă. 

Madrigal zâmbi de parcă știa că câștigase. 

Marc o recunoscu Și el. 

— Marie Stone, spuse el, pronunţând cuvintele clar și răspicat. Credeam 
că ești mai înaltă. 

În ciuda stăpânirii de sine, pentru o clipă, Madrigal nu putu să-ȘI 
ascundă expresia de enervare atunci când Marc îi pronunță numele 
adevărat. Privirea ei deveni foarte serioasă. 

— Ai auzit vorba aceea care spune că poate fi periculos să cunoști prea 
puține lucruri despre un subiect? 

— Ah, dar știu multe, continuă el, hotărât să răsucească cuțitul în rană, 
cât mai avea ocazia. Mai ales despre tine, Marie. 

— Mă îndoiesc. 

— Nu, e adevărat. Marc dădu din cap. Prietenul tău, Chuck, de la 
Horizon Integral, era mai paranoic decât bănuiai tu, cred. A consumat mult 
timp Și bani pentru a afla informații despre tine. Presupun că acesta a fost 
un motiv suficient de bun pentru a-l ucide. Ultima propoziţie o spuse cu 
voce tare, astfel încât și ceilalți hackeri din gruparea Ghost5 să-l audă. Se 
opriră, Și mai mulţi dintre ei se întoarseră pentru a vedea cum avea să se 
desfășoare discuţia. Marc tremură, mimând efectul electrocutării. Bzzz. Urât 
mod de a muri. 


Expresia neutră a lui Madrigal se încordă, iar Lucy știa că el mai 
marcase un punct. Dar, oricât de mult i-ar fi plăcut asta, dacă Marc 
continua, l-ar fi ucis. Britanicul nu părea să știe niciodată când să-și ţină 
gura. 

— Apropo de asta, spuse Madrigal după o clipă. Întinse o mână. Unul 
dintre trăgătoru din casă, femeia căreia îi dislocase braţul Lucy, se apropie 
Și îi înmână servieta cu care o Șantaja Hite, după care se retrase. Celălalt 
trăgător, tipul mai în vârstă care, cel mai probabil, îl împușcase pe Crowne, 
stătea în apropiere Și privea în tăcere, stoic. Vreau să vă mulţumesc că mi- 
aţi găsit asta, adăugă Madrigal. Sunt câteva lucruri care mi-au scăpat de-a 
lungul anilor. Această servietă va ajuta la acoperirea unora dintre aceste 
lacune. 

O deschise Și în ochii ei se văzu o lumină ciudată când atinse fotografiile 
Și hârtiile. Lucy nu-și putea da seama ce spunea acea expresie. Poate era 
durere, furie, fericire sau toate trei la un loc. 

— Ştiam că cineva investiga operaţiunile noastre, continuă femeia. 
Imaginați-vă cât de surprinsă am fost să descopăr despre cine este vorba. 
Grupul Rubicon. Brigada justiţiară privată a lui Ekko Solomon. Din fericire 
pentru mine, am reluat legătura, recent, cu cineva care știe foarte multe 
despre — cum o numește el? Divizia pentru Situaţii Speciale. 

Își înclină capul spre Kara. 

Lucy își dădu seama că își ţinea respiraţia Și maxilarul i se încleștă. 
Oricât de mult nu voia să recunoască, la fel ca Marc, păstrase o urmă de 
speranţă că totuși Kara nu era trădătoarea care părea să fie. 

Acea urmă dispăru. 

— Britanicul este Marc Dane, spuse Kara, pe tonul ei direct și practic. El 
este cel fotografiat de dronă. 

— Fost ofițer al serviciilor secrete britanice, în Secţia K de la MI6, spuse 
Madrigal, urmărind reacția lui Marc. Da, mi s-au spus multe despre tine. 
Propria ta organizație te-a dat afară când ţi-ai pierdut echipa într-o 
ambuscadă teroristă. Eşti priceput Și isteț, dar nu prea îţi controlezi bine 
impulsurile. Te cam bagă în necazuri. 

Lucy știa foarte bine cine îi furnizase aceste informaţii Și se uită la fosta 
sa tovarășă, când Madrigal îi făcu semn Karei să continue. 

— Ea a lucrat la Forţele Speciale ale Armatei Statelor Unite, înainte să 
fie închisă pentru că a încercat să-și omoare comandantul. Când a evadat 


din închisoare, a ajuns să lucreze pentru Rubicon. Numele ei este Lucy 
Keyes. Este lunetistă. 

Lucy simți privirea lui Marc asupra ei, dar nu se uită la el. Existau detalii 
despre trecutul ei pe care nu le Știa și nu așa voia ca el să afle despre ele. 
Se uită fix la Kara. Nu mai avea nicio îndoială cu privire la intenţiile ei. 

— Un spion Și un asasin, spuse Madrigal. Arătă către bărbatul care 
stătea lângă ea. Erik, aici de faţă, crede că ar trebui să aștept până când 
suntem deasupra oceanului pentru a vă arunca pe amândoi, împreună cu 
asta. Ridică servieta. Mă gândesc serios la asta. Încet, în mod deliberat, 
Madrigal băgă mâna sub geacă și scoase un pistol Taurus mic, 
semiautomat. Întoarse pistolul, ţinându-l de ţeavă, și îl oferi ca pe un cadou 
celeilalte femei. Poate că ar trebui să o faci tu pentru mine, Song? Ea făcu o 
grimasă. Îmi pare rău. Tot uit. Kara. 

— Nu voi omori pe nimeni, spuse Kara, după ceva timp. 

Faţa ei nu trăda niciun fel de emoție. 

Madrigal tăcu pentru câteva clipe, înainte să răspundă. 

— Bineînţeles că nu. Zâmbi din nou, punând pistolul deoparte. Avem 
oameni care să facă asta pentru noi. Dădu din cap spre trăgătorul mai în 
vârstă, iar el veni în faţă, trăgându-l pe Marc de braţ. 

Lucy simți vârful unei arme lovind-o în spate. 

— Mișcă-te, spuse Erik, împingând-o înainte. 

x 

Marc Ştia că erau într-o situație gravă atunci când trăgătorii îi târâseră pe 
el și pe Lucy afară din casă. Faptul că îi lăsaseră în viață, însemna că exista 
o gamă largă de lucruri urâte care îi așteptau și la care nu voia să se 
gândească prea mult. 

Madrigal savura în mod clar faptul că avea viaţa lor în mâinile ei, iar asta 
se potrivea cu ceea ce Știa el despre modul ei de operare. Îi plăcea senzaţia 
de control asupra celorlalți, puterea de a decide cine trăiește și cine moare, 
apăsând pe un buton. Charles Hite fusese victima ei, iar acum Marc se 
aștepta să aibă o soartă similară. Oricine altcineva i-ar fi împușcat Și le-ar 
fi lăsat trupurile să ardă în casă. Madrigal voia ceva de la ei. Dacă Marc ar 
fi putut să-și dea seama ce anume, putea folosi asta ca pe un avantaj... 
Tresări de la durerea de cap pe care o simţi Și care nu-l lăsa să gândească 
limpede. 

Se uită în jur, în timp ce bărbatul cu pușca îl împingea spre botul 


avionului. Marele avion de transport Antonov fusese transformat într-un fel 
de centru mobil pentru hacked și trebuia să fie de acord că era o mișcare 
inteligentă. Avionul putea călători pe ascuns, putea ateriza în orice aeroport 
mare, iar echipa Ghost5 nu trebuia decât să se conecteze la reţelele locale 
de internet pentru a începe să facă probleme. De fapt, cu suficient 
combustibil la bord, ei puteau rămâne în aer ore întregi, folosind conexiuni 
prin satelit pentru a face același lucru. 

Hackerii cu pălărie neagră îl priviră sceptici când trecu pe lângă ei. 
Tocmai se instalau, își puneau mașinile în funcțiune, porneau laptop-urile 
Și calculatoarele. Orice ar fi plănuit Madrigal să facă în continuare, avea 
sentimentul că va începe în curând. 

Marc îȘi aruncă privirea peste echipamente, observând elementele pe 
care le putea recunoaște de la distanţă, iar apoi zări serverele pentru 
comunicaţii poziționate lângă peretele avionului. Era un echipament militar, 
dar nu de fabricație occidentală. La bordul unui avion construit în Ucraina 
Și cumpărat de la guvernul Libiei, el se aștepta să vadă dispozitive rusești, 
dar echipamentul montat acolo era din altă parte. Se strădui să identifice de 
unde, încetinindu-și pasul. 

— Mișcă-te mai departe, izbucni omul cu pușca și îl împinse pe Marc. 
El se întoarse, săgetându-l cu privirea pe răpitor Și, deodată, îi veni 
răspunsul. Era chiar în faţa lui, la propriu. 

— E din Coreea, spuse Marc. 

— Ce? spuse bărbatul, cu mâinile strânse în jurul puștii. 

Asemenea femeii cu brațul rupt Și mascaţii din dubă, trăgătorul era din 
Asia de Est. Dar nu era chinez sau japonez. Cu cât Marc îl studia mai mult, 
cu atât devenea mai sigur de asta. 

— Din Nord, spuse el ferm și se uită la Madrigal în timp ce femeia 
mergea în spatele lor. Nu poţi face foarte multe ca actor non-statal. Așa că 
ai apelat la Phenian și ce ai făcut? Ai făcut o înţelegere cu ei? făcu semn 
către echipamentul de comunicaţii. Ți-au dat servere și forță de muncă. lar 
tu le oferi o nouă armă pentru războiul cibernetic. 

— Asta este o teorie interesantă, spuse Madrigal pe un ton relaxat. Dar 
Ghost5 nu lucrează cu guvernele. Nu este stilul nostru. Ultimele cuvinte nu 
îi erau adresate lui Marc, ci mai degrabă echipei ei, care urmărise 
confruntarea cu interes. Vulpoiul și Pisica sunt aici în numele unei alte părți 
interesate, una care este aliniată cu obiectivele noastre actuale. Asta e tot. 


— Pe naiba, replică Marc. 

Mintea lui încerca să rearanjeze rapid fragmentele de informaţii care îl 
bombardaseră în ultimele zile. Menţiunea lui Assim despre legătura Coreei 
cu accidentul cu trenurile de metrou din Taipei, uciderea bătrânului ofițer de 
la CIA, dosarul cu informaţii cenzurate despre Operaţiunea Overtone Și 
acum identitatea trăgătonilor Și echipamentul din avion. Totul îl trimitea cu 
gândul în aceeași direcție. 

Nu avea nimic de pierdut, așa că îi aruncă în față lui Madrigal singura 
ideea care avea logică. 

— Toate celelalte atacuri au fost modul tău de a testa în teren programul 
Arquebus Și vulnerabilitățile zero-day pe care le-ai cumpărat de la Hite. 
Dădu din cap. Credeam că ești aici pentru a ataca Sydney, dar nu e asta 
ținta. Vei ataca Seul/ul. Gândurile lui Marc se derulau pe măsură ce le 
spunea cu voce tare. Își aminti ce spusese Wehmeyer despre capitala sud- 
coreeană. Jumătate din infrastructura critică a orașului se bazează pe 
programul HIOS Sigma. Ce ţintă mai bună există pentru Coreea de Nord 
decât asta? Spune-mi că greșesc. 

— Ceea ce facem noi, spuse Madrigal cu răceală, este să le dăm o lecție 
celor bogaţi Și puternici. Noi facem corporațiuile și guvernele să le fie teamă 
de cetățeni Și să-i respecte, nu să-i trateze ca pe niște vite. Noi suntem 
justiţia care vine să-și încaseze datoriile. Și sunt mulţi oameni care merită 
să înveţe această lecţie, pe calea mai grea. 

— Ca pasagerii din trenurile din Taipei? Oamenii din acele mașini din 
Germania? Sau cei care aproape că au fost loviți de o explozie în San 
Francisco? Ei Și-au meritat-o? Clătină cu amărăciune din cap. Minti, îi 
spuse Marc. El știa asta instinctiv. Privind în ochii îngheţaţi ai lui Madrigal, 
zări adevărul Și profită de moment. Te minţi pe tine Și pe propria ta echipă. 
Făcu semn către ceilalți hackeri. Marc încercă să facă un pas înainte, dar 
bărbatul pe care Madrigal îl numise Vulpoiul îl apucă de braţ și îl trase 
înapoi. Ei Știu cine l-a ucis pe Lex Wetherby? Ei știu adevăratul motiv 
pentru care faci asta? Nu este vorba despre dreptate, Marie. Este vorba doar 
despre tine. 

— Ce mișcare inteligentă, spuse ea. Hai să vedem în ce măsură te ajută. 

Madrigal îi aruncă o privire lui Erik Și el o împinse iar pe Lucy. 

Marc se deplasă singur, vrând să evite încă o lovitură de la bărbatul cu 
pușca, care îl privea cu Și mai multă suspiciune acum. 


— Vorbești prea mult, spuse Vulpoiul. 

— Mi s-a mai spus, răspunse Marc. 

Când ajunseră în faţa aeronavei, Marc se aștepta să fie trimis sus pe 
scară unde se afla echipajul, dar Erik clătină din cap cu un aer serios Și îi 
făcu semn să continue să se miște. 

— Nu te uita acolo sus. Tu te duci în frigider. 

Trecând printre mănunchiuri groase de cabluri de alimentare Și de date 
care duceau către centrul mobil al hackerilor, Marc văzu că partea din faţă a 
avionului fusese modificată. Majoritatea avioanelor An-l124 aveau un 
mecanism care putea ridica întreaga parte frontală, astfel încât marfa să 
poată fi încărcată din faţă și din spate în același timp, dar acestei aeronave 
îi lipsea acea instalaţie. În schimb, botul avionului fusese sudat și închis cu 
pereţi, formând o cabină separată. Singura cale de intrare era o trapă care 
semăna cu cea a unei camere etanșe, iar Vulpoiul o deschise în timp ce Erik 
ţinea arma îndreptată spre Marc Și Lucy. 

O notă familiară de aer uscat și miros de ozon îi înţepă nările lui Marc în 
timp ce erau conduși înăuntru, iar el Știa ce avea să găsească acolo. 

Acea cabină din faţă adăpostea creierul operaţiunii Ghost5. Spațiul era 
plin de cabinete cu servere, cu luminițele lor complexe licărind, iar 
cablurile de date erau încolăcite în grămezi, dispărând apoi în fuzelaj prin 
canalele de acces înguste de pe punte. Fiecare cabinet cu servere stătea pe 
un podium rezistent la vibrații, într-o cușcă blindată și, la rândul său, 
întreaga „fermă” de servere se afla în spatele unei alte bariere, un gard dens 
de metal. De partea lor, în mica anticameră, se afla un birou de 
supraveghere, cu un panou cu monitoare. 

Lucy se uită în Jur. 

— Ce naiba se presupune că ar trebui să facem aici? 

Erik scoase un alt set de benzi de plastic pentru cabluri. 

— Faceţi-vă comozi. Aceasta este casa voastră pentru următoarele 
unsprezece ore. 

Încă o dată, locotenentul lui Madrigal își tinu pistolul îndreptat asupra 
lor, în timp ce Vulpoiul le prinse mâinile de gardul de metal, legând alte 
benzi de plastic pentru cabluri peste legăturile pe care le aveau deja în jurul 
încheicturilor. 

Marc nu se opuse. Fermitatea din ochii lui Erik îi spunea că bărbatul îi va 
împușca pe amândoi dacă ar încerca ceva. Mai trage de timp, se gândi el. 


— Ştii că discursul lui Madrigal de mai devreme a fost o minciună, 
spuse Marc. Nu era o întrebare. Deci, ţie ce îţi iese din asta? Bani? Arătă cu 
bărbia spre Vulpoi. O medalie frumoasă de la Liderul Mult îndrăgit? Sau 
Madrigal te are cu ceva la mână? 

Știa că atinsese o coardă sensibilă când maxilarul lui Erik se încleștă. 

— Ăsta este momentul în care încerci să-mi faci o ofertă mai bună? 
zâmbi el larg. În ciuda a ceea ce ai putea crede, sponsorul tău Solomon nu 
poate să arunce cu bani în noi ca să ne facă să dispărem. 

— Deci ești genul loial, nu? spuse Lucy, continuând jocul lui Marc. De 
aceea a fost ucis Wetherby? Pentru că nu era suficient de loial? Ea îl fixă cu 
privirea pe Vulpoi în timp ce acesta îi prindea mâinile de gardul metalic. Și 
tu... a fost lovitură dificilă, să nimerești o astfel de ţintă în mișcare de la 
distanţă. Pun pariu că nici măcar nu ai transpirat omorându-l pe Crowne 
mai devreme, acasă la Hite. 

Vulpoiul îi aruncă o privire scurtă, apoi se îndepărtă. 

— Eşti la fel ca el, spuse el, arătând din cap spre Marc. Vorbești prea 
mult. Wetherby a murit pentru că era slab, comentă Erik, punând capăt 
conversației în timp ce cei doi bărbați înarmați ieșiră prin trapă. A primit ce 
a meritat. 

Ușa se închise cu un zgomot puternic și Marc aşteptă să se termine 
Șuieratul provocat de etanșate, înainte să se întoarcă spre Lucy. 

— În regulă. Odată ce suntem în aer, opţiunile noastre se vor diminua 
considerabil... 

— De acord. Lucy făcu o grimasă. La naiba, mi se pare mie sau se face 
din ce în ce mai frig aici? 

— Și uscat. Marc dădu din cap spre ferma de servere, unde erau vizibile 
conductele din tavanul cabinei modificate. Acolo sus sunt probabil 
dezumidificatoare, care trag toată umezeala din această cameră. 

— Am înţeles. Pentru calculatoare... Dădu din cap, privind în jur. Și e 
mult mai puţină izolaţie aici. 

— Este configurat în așa fel încât să ţină echipamentul la rece. Serverele 
generează multă căldură atunci când funcţionează, iar cele suprasolicitate ca 
acestea cu atât mai mult. Probabil au guri de ventilație care să aspire aerul 
rece din exterior când avionul este la altitudine, pentru a menţine 
temperatura scăzută. 

— Putem să sabotăm asta în vreun fel? 


Ca de obicei, Lucy optă imediat pentru opțiunea care ar cauza cele mai 
multe probleme. 

— Nu de aici. Marc o privi. Și nu cât timp suntem legaţi. Făcu o pauză. 
Ştii de ce ne ţine Madrigal în viaţă, nu? 

— Nu mi se pare genul care ratează o oportunitate. Vrea să afle mai 
multe despre Rubicon și DSS. Lucy ridică o sprânceană concentrându-se să 
vadă dacă legăturile cu benzile de plastic pentru cabluri jucau. Ai auzit ce a 
spus ea. Majoritatea oamenilor care o urmăresc nu se apropie așa de tare 
cum am făcut-o noi. Va dori să se asigure că asta nu se va mai întâmpla. 
Vrea să știe ce Știm noi. 

Marc dădu din cap Și își mută greutatea pe celălalt picior. 

— Este mai mult decât atât. Încercă să se aplece în direcţia panoului de 
comandă din partea opusă a cabinei, dar era la distanţă prea mare. Hackerii 
ca Madrigal privesc lumea în același mod în care privesc codul. Ca pe un 
lucru pe care îl pot exploata, reprograma sau sparge. Rubicon este pe lista 
de ținte a lui Ghost5, spuse Lucy, tonul ei devenind acid. Asta este clar. Ea a 
avut propriul ei cal troian în firewall-urile noastre ani de zile. 

Nu putea să spună nimic pe tema asta care să nu o facă furioasă pe Lucy, 
așa că Marc lăsă comentariul să treacă. 

— Așa că, acum că planul nostru de a o scoate pe Madrigal din 
ascunzătoare s-a dus de râpă, trebuie să ne dăm seama ce naiba facem în 
continuare. 

— Mă gândesc să aștept ca cineva să vină să mă interogheze și o să 
omor pe cine naiba va fi trimis să facă asta, spuse Lucy categoric. Și apoi 
prăbușim avionul ăsta în mare. 

— Sau, începu Marc, lungind cuvântul. Încercăm ceva cu un risc mai 
mic pentru amândoi. 

Ea îi aruncă o privire piezișă. 

— Te ascult. 

x 

Assim se uita la videoclipul sacadat, afişat pe ecranul monitorului 
atârnat pe peretele sălii de conferinţe, Și inima îi stătu în loc. Infernul prin 
care trecuse casa lui Charles Hite era acum sub control, iar pompierii locali 
din imagini aruncau cu apă peste ruina înnegrită. Pe fundal se vedea cerul 
întunecat, iar luminile albastre ale girofarurilor se reflectau în cascadele de 
sticlă spartă, în pereții prăbușiti și porțile căzute de la marginea 


proprietății. Pagubele confirmau mărturiile pe care le dăduseră martorii 
oculari celor de la serviciile de urgenţă. Casa lui Hite explodase, sunetul 
auzindu-se clar până peste golf. 

Unghiul din care se filma se schimbă, trecând în spatele unei mașini a 
pompierilor, cu o bandă în carouri roșu Și galben, prinzând în cadru un grup 
de paramedic! care se ocupau de victimele incendiului. 

— Vezi asta? auzi Assim în receptor vocea joasă a lui Malte, transmisă 
prin reţeaua criptată către avionul Rubicon Și către telefonul privat al lui 
Ekko Solomon. Solomon era încă în oraș, privind aceeași filmare pe un 
ecran din biroul CEO-ului de la Horizon Integral. Acum scot mortii. 

Rând pe rând, paramedicii încărcară în ambulanţă cinci saci negri cu 
cadavre, iar apoi trântiră ușile și vehiculul o luă din loc. Camera se mută, 
urmărind ambulanța. 

— Să o urmărim? spuse Assim. 

— Nu. Solomon părea distant și obosit. Erau trei membri ai personalului 
în casă. Crowne Și-a adus Şoferul cu domnul Dane și doamna Keyes. 
Rămâneți în zonă... în caz că se mai găsesc și alte cadavre. Trebuie să fim 
Siguri. 

Ochii lui Assim se ațintiră asupra laptopului din faţa lui. Pe ecranul 
calculatorului se vedeau mai multe panouri cu date, fiecare surprinzând 
diferite informaţii din reţeaua de comunicații a Diviziei pentru Situaţii 
Speciale. Indicatoarele pentru dispozitivele personale de urmărire ale lui 
Lucy și Marc erau închise la culoare. Dispozitivele de urmărire erau 
rezistente, se gândi el, dar nu suficient cât să supravieţuiască în mijlocul 
unui incendiu. 

— Vor trece câteva zile până să putem avea acces la orice dovezi strânse 
de poliția din New South Wales, adăugă el. Cum vom proceda? 

— Nu a fost un accident, insistă Malte. Cineva trebuie să-i fi văzut 
intrând sau ieșind. În colţul imaginii, un ofiţer de poliţie începu să meargă 
în direcția observatorului, iar imaginea camerei se întrerupse brusc în timp 
ce Malte își ascunse în palmă spyphone-ul și se îndepărtă. 

— Investighează, spuse Solomon. Dar fii atent. 

— Afirmativ, veni răspunsul finlandezului, care se deconecta de la 
conversaţia de grup. 

— Trebuie să ne dedicăm toate celelalte eforturi recuperării datelor de 
pe calculatorul din biroul lui Hite, continuă Solomon. Contactează-l pe 


Henri dacă mai ai nevoie de ceva. 

Assim vru să spună ceva, ceva care să-i exprime regretul, dar cuvintele 
păreau banale. Apoi Solomon întrerupse apelul și el rămase acolo singur, 
privind ecranul gol. 

Apăsă butonul de minimizare a ferestrei cu informați despre 
comunicații Și reveni la o subrutină care rulase în liniște în fundal. Henri 
Delancort se asigurase că datele de pe hard drive-ul calculatorului din biroul 
lui Hite fuseseră copiate și salvate pe serverele cloud securizate ale 
Rubicon, iar cu câteva ore înainte, Assim pornise un program complex de 
căutare care să treacă prin întregul volum de informaţii. 

Programul era o reţea de algoritmi de rezolvare cărora, dacă le dai indicii 
corecte pe care să le urmeze, pot pune cap la cap metadate disparate din 
calculator, recuperând astfel fișiere șterse și urmărind e-mailuri ascunse 
până înapoi la sursă. Dacă Hite ar fi fost vreodată atât de neglijent încât să 
folosească calculatorul de la birou în comunicările cu Ghost5, programul de 
căutare le-ar fi luat urma. Dar Assim nu putea face nimic pentru a-l 
accelera. Avea să dureze atât cât era necesar. 

Ei porecliseră programul „dulăul”; atât Marc Dane, cât și Kara Wei 
ajutaseră la crearea lui. Assim urmărea lentoarea cu care bara de progres a 
programului avansa Și se gândi la ei doi, amândoi dispăruţi acum. 

Își luă geaca, trecu pe lângă garda de corp cu umeri largi, care păzea ușa 
deschisă a aeronavei Și cobori treptele scării mobile, două câte două, până 
când ajunse jos, pe pistă. 

Soarele apusese de mult, iar aeroportul era încă aglomerat cu avioane 
care decolau și rulau pe lângă clădirile principale. Assim văzu lumina 
puternică venind dinspre terminalul de pe partea opusă Și o aeronavă rulând 
pe lângă platforma de staționare unde era parcat avionul lor privat, dar nu îi 
acordă prea multă atenție. Era prea adâncit în propriile sale gânduri pentru a 
observa altceva. 

Nu sunt pregătit pentru asta. Aceste cuvinte tot reveneau în mintea lui 
ȘI, așa cum făcea întotdeauna când simţea că lucrurile îi scapă de sub 
control, Assim recurse din nou la obiceiuri proaste. Umblă prin buzunar 
după un pachet de ţigări și o brichetă. Se lăsase de fumat de două ori în acel 
an, dar de fiecare dată când avea nevoie să-și calmeze nervii, se reapuca. 

Avea ţigara între buze când auzi un strigăt. 

— Hei! Ce naiba crezi că faci, amice? Unul dintre membrii echipajului 


de siguranţă al aeroportului, o femeie într-o vestă reflectorizantă portocalie, 
se îndreptă rapid spre el și îi smulse ţigara din gură, înainte ca el să poată 
reacționa. Fumatul. Interzis. Scrâșni ea din dinţi, rostind cuvintele clar Și 
răspicat. Poţi să faci asta în interior sau deloc, bine? 

— Ah! Dădu el din cap fâstâcit. Îmi pare rău. Îmi pare rău. Nu mi-am dat 
seama. 

— Mirosul acela din aer este de la combustibilul pentru aeronave, 
adăugă ea, împungându-l cu degetul în piept pentru a-și sublinia punctul de 
vedere. Dacă vrei să te faci scrum, treaba ta, dar nu ne pune și pe noi 
ceilalți în pericol! 

— Da. Îmi pare rău. Imaginea trupurilor înnegrite și a sacilor cu cadavre 
îi veni în minte. Am avut o zi foarte proastă. 

Femeia observă pe faţa lui probabil că spunea adevărul și vocea ei se 
domol puțin. 

— AI grijă... 

Un puternic huruit de motoare înghiți restul cuvintelor ei, atrăgând 
atenţia lui Assim către pista de decolare. Văzu două puncte albe orbitoare 
de la luminile de pe fuzelajul cilindric uriaș al unui avion de marfă masiv, 
ce se ridică de la sol spre cerul înnoptat. Era cel mai mare obiect cu două 
aripi pe care îl văzuse vreodată, iar cvartetul de motoare al aeronavei emitea 
un zgomot constant, metalic, care pentru scurt timp deveni foarte ascutit, 
când trecu pe deasupra lui. 

Apoi dispăru, o umbră neagră care se estompă, devenind una cu 
întunericul. 


Capitolul 14 


Când aeronava Antonov ajunse la altitudinea de croazieră Și lumina 
verde se aprinse pentru a indica faptul că se puteau mișca liber, Kara își 
scoase repede centura de siguranță și cobori pe puntea inferioară a 
avionului de marfă. 

Pyne o urmă îndeaproape, privind-o suspicioasă. 

— Nu este o idee bună, spuse ea, ridicând vocea pentru a se auzi peste 
huruitul constant al motoarelor. 

— Nu ţi-am cerut părerea, răspunse Kara. Se uită în jur, asigurându-se că 
nu era cineva care s-ar duce imediat la Madrigal dacă ar vedea-o. 

— Dar mi-ai cerut ajutorul, remarcă Pyne, trăgând de puloverul de lână 
larg și lălâu pe care îl purta pe trupul ei slab. Pot pur Și simplu să plec... 

Se opriră în faţa trapei către cabina cu serverul, iar Kara studie 
încuietoarea magnetică. 

— Bine. Atunci nu mă ajuta. Pot să deschid asta Și singură. 

— Da, dar cât timp ti-ar lua? Fata se jucă cu piercingul din colţul buzei. 
Dar de ce vrei să vorbeşti cu ei? Pyne strâmbă din nas, de parcă ar fi mirosit 
ceva rău. După tot ce i-au făcut lui Lex? 

— Ce i-au făcut ei? repetă Kara. 

— Madrigal a spus că femeia de culoare este cea care la împușcat. 

Kara se uită la ea. 

— Și tu crezi asta? 

Pyne îi aruncă Karei o privire goală. 

— Bine. Ascultă. Ai fost plecată multă vreme, așa că o să mă fac că nu 
am auzit asta. Dar, pe bune, Song. Trebuie să treci de partea noastră. 
Trebuie să treci peste. Zâmbi iar, arătându-și dinții. Gașca noastră e din nou 
împreună. Ştii ce înseamnă asta? Tot nenorocitul de internet ar trebui să 
dârdâie de frică! 

Ea oftă. 

— Dacă știi codul, deschide ușa. Altfel, poţi să pleci. 

— Nu trebuie să te porţi urât, se încruntă Pyne și se aplecă pentru a tasta 
un Șir de cifre. Ia de aici. Și du-te naibii. 

Lumina roșie de pe încuietoare se făcu albastră și Kara răsuci mânerele 


pentru a deschide ușa. Înăuntru, Marc Dane și Lucy Keyes reacționară 
surprinşi. Kara se uită înapoi la Pyne și ridică o mână pentru a o face să 
rămână în prag. 

— Ține de șase. Anunţă-mă dacă vine cineva încoace. 

Lucy făcu o grimasă furioasă. 

— Ce vrei? 

Se smuci deși era legată de gardul metalic din partea opusă a cabinei. 

Privirea Karei se îndreptă spre Marc. Deși Lucy își arătase furia, 
britanicul o privea mai degrabă cu tristeţe. 

— Am avut încredere în tine, spuse el după o clipă. Și ai distrus asta... 
pentru ce? Lăsă capul într-o parte arătând spre avion. Pentru asta? 

— Sunt aici să vă explic, începu ea, iar pe chipul lui Marc se putea citi 
îndoiala. Kara se uită înapoi Și o văzu pe Pyne privind-o, apoi se întoarse 
din nou. Îmi pare rău pentru cum a ieșit totul. Știu că n-o să crezi asta, dar 
este adevărat. Trase o gură de aer uscat Și rece și continuă. Am făcut o 
greșeală. Am crezut că aș putea lucra cu Rubicon, dar nu a funcţionat. 
Dădu din cap. O dată ce ești o pălărie neagră, rămâi o pălărie neagră. 

— Du-te naibii, Kara... sau Song, sau oricare ar fi numele tău adevărat, 
scuipă Lucy cuvintele. 

— Credeam că suntem prieteni, spuse Marc, iar sinceritatea simplă a 
declarației părea să-l împovăreze. 

Kara clătină încet din cap. 

— Întotdeauna am avut probleme cu asta. 

— Deci cine este Kara Wei? Maxilarul lui Marc se încleșta. O persoană 
pe care ai inventat-o? Doar o identitate falsă? 

— O identitate falsă, repetă ea. Presupun că da. Am încercat să fiu ceea 
ce nu sunt. Nu vreau să mai fac asta. Făcu un pas înainte, apropiindu-se Și 
repetând semnul din cap pe care îl făcuse Marc arătând spre avion. Cred că 
aici e locul meu. 

— Și cum rămâne cu a face ceea ce e corect? spuse Marc. 

Pyne pufni în râs batjocoritor, fiindu-i imposibil să se abțină. 

— Hei, fraiere, tu lucrezi pentru o mega-corporaţie de mercenari a unui 
miliardar. Oricine face bani din conflictul altora nu face nimic corect! 

Marc o privi pe Kara. 

— Tu ești de acord cu asta? 

— Nu, răspunse ea. Diferenţa este că mi-am dat seama că, de fapt, nu-mi 


pasă. Este chiar eliberator. 

Emoția, mânia care pândise în ochii lui Lucy, dispăru. 

— Lasă-mă să te ajut cu asta, spuse ea, cu calmul întunecat al unui 
prădător. 

Lucy își desfăcu încheieturile, rupând în două banda de plastic, care 
plesni cu un trosnet ascuţit. 

Kara anticipă următoarea mișcare a lunetistei, Și nu se înșelă. Lucy se 
aruncă spre ea, cu un Șnur gros, negru, care era ascuns în mâna ei. ÎI prinse 
în jurul gâtului Karei, înainte ca ea să poată fugi din cabină. 

Pyne strigă șocată în timp ce Lucy strângea șnurul, sufocând-o pe Kara. 
Marc strigă la ea să se oprească, dar femeia îi ignoră pe amândoi, 
menținându-se fermă pe poziţie. 

Kara încercă să tragă de șnur, luptându-se să inspire o gură de aer. Pyne 
fugi din cameră, iar Lucy o târî pe Kara spre prag. 

— Luptă-te, îi șopti ea la ureche, Și nu se va termina prea ușor. 

— Lucy! strigă Marc. Nu face asta! 

— Amicul tău Erik ar fi trebuit să-mi ia șireturile ghetelor, explică Lucy, 
în timp ce pentru Kara culorile începeau să dispară, iar vederea să se 
încețoșeze. Am tăiat banda aia de plastic în zece minute. 

— Oprește-te, se sufocă Kara disperată. Asta nu... nu este... 

Ea îl auzi pe Marc strigând din nou numele celeilalte femei, dar sunetul 
părea să vină de departe, ca un ecou într-un tunel lung, plin de ceaţă. Auzi 
apoi trosnetul unei descărcări electrice și un urlet. 

Strânsoarea violentă din jurul gâtului ei dispăru, iar Kara respiră greu, 
sprijinindu-se de perete și trăgând aer în piept. Fiecare inspiraţie era un 
efort Și durea, dar putea să respire din nou Și îȘi atinse faţa, Ștergându-și 
lacrimile de durere care îi curgeau pe obraji. 

Auzi din nou urletele și zgomotul de descărcare electrică. 

— Nenorocitule! strigă Marc. 

Kara începu să clipească pe măsură ce vederea 1 se limpezi. Lucy stătea 
întinsă pe punte tremurând. Stând deasupra ei, Erik ținea într-o mână un 
baston cu electroșoc, cu dinții de metal scânteind și producând o lumină 
albastră strălucitoare. Alături de el era amicul său bătăuș, Nul, un neamt de 
etnie rromă bine făcut, cu tatuaje de fan heavy-metal. 

Nul avea o armă identică în mână Și fu generos cu folosirea ei. O lovi 
din nou pe Lucy Și femeia scoase un alt strigăt. 


— Lași nenorociti! Marc trase cu toată puterea de benzile de plastic, dar 
nu reuși decât să-și zdrelească pielea din jurul încheieturilor Și să înceapă 
să sângereze. Nul traversă cabina Și înfipse arma în burta britanicului, 
aplicându-i lui Marc același tratament, pentru a-l reduce la tăcere. 

— Am avertizat-o pe Madrigal. Ar fi trebuit să îi împușcăm pe ăștia doi 
Și să terminăm cu asta, spuse Erik. Se uită la Kara. N-a reușit să te omoare. 
Probabil ești mai puternică decât pari. 

Kara nu putea decât să scoată un Șuier ca răspuns. O zări pe Pyne de 
cealaltă parte a ușii. 

— Trebuia să îi aduc, spuse femeia. Nenorocita aia te-ar fi sugrumat! 

Erik arătă cu degetul spre Nul. 

— Rămâi aici. Stai cu ochii pe el. Apoi se uită înapoi la Kara. Cât despre 
tine. De acum înainte, păstrează distanţa, ai înțeles? 

— Ce... trebui să se forţeze pentru a pronunţa cuvintele, ai de gând să 
faci... cu ea? 

Erik se întinse Și o ridică pe Lucy în picioare. 

— Asta nu e treaba ta, spuse el, târând-o pe Lucy afară din cabină. 

x 


După o vreme, tremurul din mușchi se domoli și durerea din articulații 
scăzu. Lucy suferise lovituri de la aparate cu electroșocuri de mai multe ori 
în viața ei Și Știa că atât timp cât puteai trece peste șoc, nu te va ucide. Așa 
spunea teoria, dar exista întotdeauna Şansa să ajungi să fii electrocutată de 
un psihopat cu un baston electric pentru vite care să-ţi oprească inima. Ea îl 
privi pe neamt când acesta o împinse într-un scaun de metal fixat pe podea. 
Încă mai avea în mână bastonul cu electroșoc, ceea ce era suficient pentru 
ca ea să Știe că nu va ezita să-l folosească din nou. 

Nu o imobiliză de scaun. Lucy bănui că presupunea că ea va sta liniștită 
de acum încolo. Dacă da, atunci se înșela. 

Se aflau pe puntea superioară a avionului de marfă, într-un spațiu îngust 
din spatele cabinei pilotului, delimitat de o mână de locuri de depozitare Și 
spaţii comune pentru echipaj. Această zonă era slab luminată de o lampă 
montată pe peretele curbat. Se mai afla doar un alt scaun situat în faţa er. 

Modul de așezare era evident. Urmau s-o interogheze. 

Lucy se uită la podea și se gândi la ritualul ei de dinainte de 
antrenamentul prin care trecuse la Camp Mackall, pe vremea când era în 
armată. Instructorii de la cursul ei de SERE (Supravieţuire, Eschivare, 


Rezistență și Evadare) făcuseră tot posibilul să o pregătească pentru tot ce-i 
putea arunca orice inamic, de la abuz fizic până la tortură psihologică. Însă, 
nu exista nicio modalitate de a ști cum se va desfășura această situaţie, 
până când nu începeau să apară loviturile sau să fie scoasă menghina din 
cutia cu instrumente de tortură. 

Ea se concentră pe huruitul motoarelor navei Antonov în timp ce aștepta, 
limpezindu-și mintea. 

Madrigal dădu perdeaua la o parte, intră Și o trase în spatele ei. Avea un 
laptop deschis. Se așeză pe scaunul de vizavi de Lucy fără să vorbească. 

Lucy se uită cum așază calculatorul portabil pe genunchi și tastează 
rapid. 

— Am nevoie de date, spuse Madrigal, fără să ridice privirea din ecran. 
Mai exact, cât de multe informaţii are Rubicon cu privire la operaţiunea 
actuală a grupării Ghost5. În cazul în care trebuie să modific ceva pe viitor. 
Se opri din scris. E destul de clar, nu-i așa? 

— Ştim totul, spuse Lucy pe un ton plictisit. Ghicise exact de ce femeia 
îi ţinuse în viaţă. Când aterizezi, vei găsi o echipă de atac care te așteaptă. 
Vrei sfatul meu? Întoarce avionul, zboară undeva spre sud, într-un loc cald, 
fără tratat de extrădare. Studie tenul lui Madrigal. Deși cu pielea aceea, 
draga mea, poate vrei să îţi iei mai întâi niște cremă cu protecție solară. 

— Dacă refuzi să-mi dai informațiile de care am nevoie, voi lua măsuri 
pentru a te pedepsi. Madrigal își înclină capul în timp ce muta pictogramele 
de pe ecran. Nu am timp să-l pun pe Erik să te bată până vorbești. Și nu 
suntem cu adevărat pregătiți pentru interogatorii chimice aici. Vreau să 
înţelegeţi că nimic din ceea ce spui nu va schimba ceva. 

Lucy se strâmbă dezaprobator. 

— Nu ai citit manualul, nu-i așa? Pentru că nu așa funcţionează 
amenințările. 

Madrigal ridică privirea spre ea pentru prima dată, suficient de mult timp 
încât să îi Și zâmbească. 

— Ah, te asigur, amenințările mele vor funcţiona. 

Lucy ridică privirea spre Erik. 

— Am văzut lucruri mult mai înfricoșătoare decât micul tău clan, dragă. 
Crezi că mă sperii? Se aplecă în scaun, iar Erik se apropie, ridicând 
bastonul cu electroșoc ca o ameninţare mută. Ea îl ignoră. Ce o să faci? O 
să postați câteva înjurături pe pagina mea de Twitter? O să îmi faceți un 


milion de abonamente la Revista Iubitoarelor de Pisicii o să umblați la 
ratingul meu de credit? 

— Ai un cont de social media? Poftim. Madrigal era dezamăgită. Cine ar 
fi crezut? Își încrucișă mâinile la piept, ca un profesor de la școală care 
predă unui elev dezamăgitor. Aș putea, dacă aș avea timp, să caut fiecare 
element al existenţei tale digitale și să-l șterg complet. Dar ai dreptate, asta 
nu contează pentru o persoană ca tine, care trăiește deja în umbră. Contează 
doar pentru oamenii din lumea reală. Oamenii normali. Oamenii cu vieți Și 
conturi bancare, locuri de muncă Și ipoteci. Oameni ca fratele tău, John. 

Lucy nu lăsă să se vadă nicio reacţie la exterior. Refuză să-i dea această 
satisfacție lui Madrigal. Dar pe dinăuntru, un fior rece îi trecu prin vene ȘI o 
sumedenie de întrebări îi apărură în minte. De unde știa ea de Johnny? i 
spusese Kara? Ce-ar putea să-i facă? 

— Sau ar trebui să-i spun Jasur? Acesta este numele pe care l-a dobândit 
după ce s-a convertit la islam, nu-i așa? Cu un gest brusc, Madrigal întoarse 
ecranul laptopului pentru a-i arăta imaginea scanată a unui permis de 
conducere din Ohio. Fratele lui Lucy se uita la ea, cu faţa lui de om simplu, 
privind în gol. Nu prea semănaţi, continuă Madrigal. Seamănă mai mult cu 
tatăl tău? 

— Habar n-am cine este, negă Lucy în mod categoric. 

Cealaltă femeie părea să ia în considerare cuvintele ei. 

— Bine. Poate că așa este. Poate că acest bărbat este un om obișnuit, 
care nu are nicio legătură cu tine. Poate că este o coincidenţă faptul că are o 
fetiţă cu al doilea nume la fel ca al tău. Un om de rând, cu slujba lui banală 
de curier, unde lucrează ore îndelungate pentru a-și putea întreține familia. 
Pentru mine nu contează dacă este sau nu fratele tău. Dacă nu-mi spui ce 
vreau să Știu, voi distruge tot ce îi este drag. E posibil chiar ca fiica lui să 
rămână orfană. Nu-mi pasă că ţi-e frate, străin, sau orice altceva. Întoarse 
încet ecranul înapoi Și își puse mâinile înapoi pe tastatură. Tu poți să 
oprești asta. 

— Pe naiba, se răsti Lucy. Va trebui să te străduiești mai mult de atât, 
Roșcato. 

Madrigal glisă degetul pe ecranul tactil al laptopului, citind cu voce tare. 

— Hmm. Deci dosarul de la resurse umane al soției lui Jasur spune că 
luna trecută nu a obținut o promovare pe care Și-o dorea de la muncă. Se 
pare că nu a luat-o bine. Probabil că e mult stres în casa lor, nu crezi? Și pe 


ultimul lor bon de la magazin există medicamente pentru tuse pentru copii. 
Cea mică probabil nu se simte bine. Făcu o față tristă. Ah, ia uite. Oamenii 
care locuiesc în apartamentul de deasupra lor sunt în vacanță de o 
săptămână, dar au un televizor cu internet. Mă întreb ce s-ar întâmpla dacă 
acesta ar porni la volum maxim, la intervale aleatorii pe tot parcursul nopți. 
Pierderea somnului îi face pe oameni iritabili Și aceasta ar fi o combinație 
urâtă cu tensiunea preexistentă... 

Lucy nu spuse nimic. Bastonul cu electroșoc era aproape de obrazul ei. 
Dacă Erik i-ar fi dat ocazia, ea i l-ar fi smuls din mână, sau măcar ar fi 
încercat. Mușchi picioarelor ei erau încă slăbiți de la ultimul șoc pe care îl 
suferise. Șansele să stea pe picioarele ei sau să cadă erau aceleași. 

— Cred că doar câteva ore de felul acesta îl vor face pe Jasur nervos Și 
irascibil, continuă Madrigal. Aceasta este momentul în care un apel la 911 
ajunge la departamentul de poliție local pentru a-i avertiza că un bărbat de 
culoare, un musulman, cu o armă în casă, ameninţă că își va împușca soția 
Și copilul. Și nu va fi nevoie de un efort prea mare pentru a modifica turele, 
astfel încât ofiţerii de gardă ai echipei SWAT să fie cei care au avut 
probleme disciplinare sau la adresa cărora au existat plângeri cu privire la 
comportamentul lor rasist. Când acei polițiști ajung la casa lui Jasur, vor fi 
genul de bărbați predispuși să tragă mai întâi Și să pună întrebări mai 
târziu. Madrigal făcu o pauză pentru a se gândi la scenariul dezgustător pe 
care îl construia. Îi putem încuraja chiar să facă asta, utilizând acel televizor 
conectat la internet Și făcându-l să scoată sunete de focuri de armă când 
sosesc. Nu Știu exact cine va ajunge să fie ucis, desigur, dar nu îmi este 
greu să influențez modul de desfășurare a lucrurilor, pentru a obține 
rezultatul pe care îl vreau. 

— Omul ăsta nu ţi-a făcut nimic, spuse Lucy, forţându-se să rămână 
calmă. 

— De ce îmi spui asta, ca Și când ar conta? Madrigal dădu din cap și 
bătu cu degetele în laptop. Când termin cu asta, cred că aș putea să caut pe 
altcineva. Părinţii tăi mai trăiesc? Îmi imaginez că probabil iau vreun fel de 
medicamente, majoritatea oamenilor de vârsta lor iau așa ceva de obicei. 
Nu va fi nevoie de mult efort pentru a sparge baza de date cu reţete de la 
farmacia locală pentru a elibera un medicament care le va provoca un atac 
de cord, sau îi va otrăvi... Privirile li se întâlniră. Pot face toate astea de 
aici, din această cabină, cu acest calculator. Nu mă voi simţi vinovată nici 


măcar o clipă. Pentru că acești oameni sunt nesemnificativi atunci când îi 
compari cu obiectivul la scară largă. Ochii lui Madrigal străluciră. Așa 
funcţionează lumea. Ceea ce fac eu este mai important decât micile lor 
vieţi. Informațiile pe care le ai, pe care mi le doresc, sunt mai importante 
decât ei. Trase aer în piept, privirea ei rămânând fixă. Familia este o 
slăbiciune. Care poate fi exploatată. Se lăsă pe spate în scaun, privind spre 
Erik. Închide-o din nou. Dă-i timp să se gândească la asta. 

El o ridică pe Lucy în picioare, în timp ce o stație de emisie-recepţie 
prinsă de cureaua lui scoase un cârâit. Bărbatul luă radioul și bombăni în el. 

— Ce? 

— Spune-i lui Madrigal să coboare în cală. Lucy se încordă când auzi 
vocea Karei la celălalt capăt al firului. Animalele au ieșit din cușcă. 

Madrigal luă radioul din mâna lui Erik și vorbi în el. 

— Despre ce vorbești? Femeia este aici. Avem totul sub control. 

— Nu ea, spuse Kara cu asprime. Celălalt. 

x 

Marc lăsă să treacă un minut sau două după ce Lucy fu luată, înainte de a 
decide să facă o mișcare. Scoase un geamăt, mai real decât și-ar fi dorit să 
fie, simțind încă în burtă efectul șocului electric. Se aplecă, trăgând de 
banda de plastic ce îi ținea încheieturile însângerate fixate de gardul de 
metal din cabina serverului. Legate bine undeva în dreptul taliei, nu avea 
loc să se miște, dar simţea că legătura începe să cedeze. 

— Hei. Urâtule! Se uită la tâlharul tatuat Și făcu o mutră îndurerată. 
Ascultă, nu Știu ce ai făcut când m-ai lovit, dar cred că mi-ai făcut praf 
măruntaiele. Serios. Simt că o să urinez cu sânge. 

— De-aia nu mai pot eu. 

Ticălosul își trase gulerul gecii, dezvăluind mai mult din tușul dens din 
jurul gâtului său. Tatuajele erau cu diavoli, cranii Și cruci inversate. 

— Trebuie să merg la baie. Marc se strâmbă de durere. Ştii despre ce 
vorbesc? Das Klo, ja?:12: 

— Ține-te, zise celălalt bărbat. 

— Da, asta nu se va întâmpla. Marc se întoarse cu spatele la el și cu faţa 
spre gardul metalic Și cabinetele cu servere de dincolo. Se întinse, trăgându- 
se de curea. În regulă. Atunci mă voi uşura peste astea. Și tu vei fi cel care 
îi explică lui Madrigal de ce avionul ei pute ca o toaletă. Asta dacă nu face 
ceva scurtcircuit mai întâi. 


— Nein. 

Bărbatul se repezi către el, să-l oprească. 

Marc își aplecă capul înainte și, când simți mâna bărbatului pe umărul 
lui, tresări, cu o mișcare neașteptată. Spatele craniului lui Marc se izbi de 
nasul lui, iar neamțul scoase un strigăt de durere. Lovind orbește, Marc 
reuşi să treacă peste durerile de la crampele musculare Și îl lovi puternic în 
genunchi pe gardian. Acesta urlă Și se împiedică. 

Acum ori niciodată, își spuse Marc. Sări înapoi Și lovi cu piciorul în 
gardul metalic, lăsându-și greutatea pe spate pentru o scurtă clipă. Mișcarea 
avea fie să-i rupă oasele de la încheieturi, fie să rupă banda de plastic, iar 
noi puseuri de durere îi străpunseră antebraţele când își mută greutatea pe 
spate. 

Gardul metalic se deformă și banda de plastic cedă în cele din urmă cu 
un sunet ascuțit. Marc nu a putut să prevină căderea și se ciocni de celălalt 
bărbat, când acesta încerca să se ridice, trântindu-l înapoi pe puntea 
metalică. 

Marc îl lovi în stomac Și în piept. Acesta îl înjură Și începu să tușească, 
sufocat. 

Bastonul cu electroșoc zăcea pe punte. Marc îl zgârie pe faţă pentru a-l 
tine deoparte, iar cu cealaltă mână prinse arma. Fără să ezite, înfipse 
bastonul în pieptul bărbatului și întrerupătorul tactil din colţurile metalice 
făcu legătura. În spaţiul restrâns al cabinei serverului, se auzi un trosnet 
puternic de la descărcarea electrică. Dacă nu ar fi fost ușa grea a cabinei Și 
zgomotul constant al motoarelor aeronavei Antonov, cineva ar fi auzit 
zarva. 

Marc continuă să-l lovească din nou și din nou, drept răsplată pentru 
șocurile pe care i le aplicase, dar mai degrabă pentru brutalitatea cu care cei 
din Ghost5 se purtaseră cu Lucy. În cele din urmă, gâfâind Şi tremurând, 
cedă. Dar încă nu se terminase. 

Neamţul icni după aer, tremurând necontrolat în timp ce mușchii lui 
aveau spasme. Marc se trânti pe punte, prinse gâtul bărbatului în spatele 
genunchiului său, Și îl ţinu strâns. Adversarul lui încercă să scape, dar 
loviturile cu electroșocul îi diminuaseră forța. Convulsiile bărbatului se 
potoliră Și în cele din urmă rămase nemișcat. 

Cu mâinile slăbite, Marc se împinse mai departe de bărbatul inconștient 
Şi prinse bastonul cu electroșoc de curea. Aparatul era aproape descărcat, 


dar în această situație era reticent să renunţe la orice fel de armă. Nu găsi 
nimic util când căută prin buzunare, așa că, în cele din urmă, îl târî pe 
bărbat până la ușă și îl poziționă astfel încât greutatea lui să o închidă când 
iese. 

Deschise trapa Și se strecură înapoi în cală. Zgomotul motorului era mai 
puternic aici, iar multe zone erau întunecate, întrucât majoritatea luminilor 
erau stinse. Marc văzu câțiva dintre hackerii din gruparea Ghost5 strânși 
într-un grup lângă stațiile lor de lucru. Poloneza slabă care fusese cu Kara 
era acolo, vorbind animat cu tovarășii ei, dar nu era nici urmă de fosta 
colegă a lui Marc. 

Își luă în considerare opţiunile. Pe o aeronavă ca aceasta, cabina de 
pilotaj de deasupra ar fi ocupată de un echipaj de cel puțin trei, poate patru 
persoane. A ajunge acolo și a prelua controlul avionului, chiar Și pentru 
puțin timp, ar fi aproape imposibil. Radioul avionului Antonov se afla și el 
în aceeași cabină, așa că a ajunge la el pentru a cere ajutor era la fel de 
dificil. Fereastra lui de oportunitate avea să dureze doar atât timp cât 
ticălosul acela tatuat rămânea inconștient — sau atât timp cât Lucy Keyes 
putea rezista la ce îi făceau Madrigal și Erik. 

Marc lăsă deoparte acel gând tulburător Și se ghemui. Rămânând ferit, în 
umbră, cobori către spatele avionului, unde duba neagră stătea fixată pe 
punte. Când atacatorii îi capturaseră la casa lui Hite, tot ce dețineau Marc Și 
Lucy fusese confiscat. Dacă echipamentul lor mai era undeva în dubă, dacă 
ar fi putut ajunge la el, Marc ar fi avut un mijloc de comunicare. 

Nu voia să se oprească să se gândească cât de mici erau șansele de a ieși 
din această situaţie cu viaţă. Șansele erau slabe. Dar dacă ar fi putut să-i 
anunţe pe cei de la Rubicon, să îi facă să pregătească autorităţile să 
intercepteze avionul atunci când acesta intra în spaţiul aerian sud-coreean, 
atunci cel puţin ar fi existat o Șansă să o oprească pe Madrigal să execute 
ultima fază a operaţiunii ei. 

Se târî pe ultimii câțiva metri prin golul îngust dintre peretele interior al 
fuzelajului Și partea laterală a dubei. Hackerii erau prea implicați în propria 
lor conversație ca să îl vadă și nu era niciun semn de atacatori. Avionul de 
marfă se zdruncină când trecu printr-o zonă de turbulenţe și Marc își 
schimbă poziţia, pregătindu-se. Data următoare când s-ar fi întâmplat asta, 
urma să folosească zgomotul provocat de aeronavă pentru a acoperi intrarea 
în dubă. 


Se tot gândea la ce spusese Madrigal mai devreme. Sau, mai degrabă, la 
ce nu a spus, se corectă el. Încă mai existau lucruri pe care nu le înţelegea 
privitor la ceea ce făceau Madrigal Și Ghost$ aici, piese din puzzle pe care 
Marc nu le avea. 

Puntea de sub picioarele lui se cutremură Și fuzelajul vui. Marc răsuci 
mânerul ușii Și sări în spatele dubei, închizând ușa în spatele lui în mai 
puțin de o secundă. 

Descoperi cu stupoare că nu era singur. 

— Ce faci, idiotule? 

În capătul îndepărtat al interiorului dubei, Kara stătea pe o cutie cu un 
laptop deschis peste picioarele încrucișate, strălucirea ecranului acoperindu- 
i fața cu lumina rece, de un albastru polar. 

Marc luă bastonul cu electroșoc Și îl ţinu în faţa lui. 

— Nu scoate niciun sunet. 

Ea nu părea să perceapă amenințarea implicită. 

— Te pripești, spuse ea răgușit, masându-și gâtul înroșit cu o mână. 
Dădu din mână în direcţia lui. Întoarce-te în cabina unde te ţineau închis, 
înainte să te vadă cineva. 

EI făcu un pas spre ea. 

— Unde este echipamentul meu? 

Kara ghici care erau intențiile lui. 

— Nu vei putea contacta Rubicon. Erik ţi-a aruncat telefoanele la gunoi 
înainte să decolăm, spuse ea nepăsătoare. 

Marc se opri, luând în considerare această nouă informație. 

— Nu contează. Ridică-te. Mi-ai putea fi de ajutor totuși. Poate că ar 
putea trimite un apel de ajutor, dacă ar putea prelua controlul asupra 
calculatorului ei. 

Kara îl privi. 

— Pentru Dumnezeu, Dane. Înțelege odată! Trebuie să ai încredere în 
mine. Lasă-mă să fac ceea ce știu să fac Și s-ar putea să reușim să trecem 
peste asta. Ea se opri pentru o clipă. Ne putem asigura că Madrigal plătește 
pentru ceca ce a făcut. 

— Să am încredere în tine? scuipă el cuvintele cu o voce aspră. Tu ești 
întreagă la minte? Ne-ai trădat, Kara! M-ai minţit Și m-ai lăsat în rahat! I-ai 
lăsat pe Lucy și ceilalți din Rubicon la cheremul prietenilor tăi hackeri. Au 
murit oameni din cauza a ceea ce ai făcut, înţelegi asta? 


Ea încetă să lucreze la laptopul și se uită la el. În lumina slabă a 
ecranului, chipul Karei părea ciudat de gol. 

— Eu... Cred că da. Apoi momentul trecu. Dar vorbesc serios. Nu poţi fi 
aici, Marc. Vei strica totul. 

— Să stric planurile lui Madrigal este exact ceea ce vreau să fac, 
răspunse el. 

— Nu planul ei. Planul meu. Kara se încruntă, evident frustrată. 
Doamne, ce crezi că fac acum? Fa ridică laptopul. Tehnicienii lui Madrigal 
au un dispozitiv electromagnetic tranzitoriu în avion, pentru a bloca toate 
hard drive-urile simultan în caz de urgenţă. Încerc să sparg protocolul de 
control. Sau încercam, înainte să mă întrerupl. 

— Te aștepți să cred asta? înaintă Marc spre ea, începând să se înfurie. 
Nu știu dacă mă minți acum sau dacă mă minţeai înainte! 

Kara se opri din nou Şi oftă. 

— E vina mea. Eram prieteni Și eu am stricat totul. Dar asta este situația. 
Te rog să nu te bagi. 

— Vreau să am încredere în tine. 

Cuvintele îi scăpară, venind de la sine. Marc își dădu seama că acesta 
era adevărul. Voia să o creadă pe Kara. Dar pierderile și trădările din 
trecutul său îi spuneau că spera degeaba, ȘI îi transmisese asta. 

— Ai nevoie de niște dovezi, spuse ea după un timp. Am dreptate, nu-i 
așa? Dar am un singur lucru de oferit. Kara se ridică și se îndreptă spre el, 
suflecându-și mâneca între timp. Ea își desfăcu ceasul inteligent de la 
încheietură Și întinse braţul drept pentru ca el să vadă. Uite. 

El văzu un tatuaj. O brățară cu tuş albastru. O colecţie abstractă de linii 
Și cercuri. Era o copie fidelă al celui pe care îl văzuse pe corpul hackerului 
decedat în morga malteză, iar în timp ce ea îȘi întoarse braţul, el putu vedea 
că tatuajul avea niște numere. Însă al lui Lex avea trei grupuri de cifre, iar 
al Karei doar două. 41 57 

— Aceasta este singura dovadă pe care o pot da, concluziona ea. Este 
suficient de bună? 

La început nu răspunse Și își întoarse privirea. Înţelesul din spatele 
tatuajelor, semnificația lor, îl ducea cu gândul la o conexiune personală 
profundă. Marc știa de oameni care supravieţuiseră unor mari adversități 
sau unor perioade lungi de separare de cineva la care țineau, iar acest tip de 
tatuaj era adesea o modalitate de a face acele conexiuni de neșters și reale. 


Kara îȘi puse ceasul la loc, ascunzând la loc tatuajul. 

— Dacă îmi spui adevărul, spuse Marc. Atunci trebuie să fim pe picior 
de egalitate. Trebuie să îmi spui totul, chiar acum. 

Când ridică din nou privirea, ea avea în mână un pistol mic, de calibrul 
0.25, îndreptat spre capul lui. 

— Nu am timp pentru asta. 

Kara scoase o staţie de emisie-recepție din buzunar Și apăsă butonul 
pentru a deschide microfonul. 

— Ce e? strigă Erik. 

— Spune-i lui Madrigal să coboare în cală, spuse Kara în radio, cu 
pistolul neclintit. Animalele au ieșit din cușcă. 

Neînţelegând nimic, abătut și furios, Marc ridică mâinile și lăsă să cadă 
bastonul cu electroșoc. Kara se uită înapoi la el, privirea ei devenind din 
nou goală Și imposibil de citit. 

— Despre ce vorbești? auzi răspunsul concis al lui Madrigal. Femeia 
este aici. Avem totul sub control. 

— Nu ea. Ochii Karei erau lipsiţi de viaţă și de emoții. Celălalt. Dădu 
drumul butonului pentru microfon, pentru a vorbi fără ca următoarele 
cuvinte să fie auzite de altcineva Și îi spuse cu răceală. 

— Îmi pare rău, Marc. Dar nu te pot lăsa în calea mea. 

x 

Erik Și un bărbat mai în vârstă, unul dintre trăgătorii de la casa lui Hite, 
cel pe care Madrigal îl numise Vulpoiul, veniră și îl târâră până în zona de 
încărcare a mărfii. Marc a văzut cum o împinseră pe Lucy înapoi în camera 
serverului. Pisica și Vulpoiul avură un schimb încărcat de priviri când 
trecură unul pe lângă celălalt, apoi Marc fu urcat cu forța pe scară, până pe 
puntea superioară a avionului Antonov. 

Erik îl băgă într-o zonă delimitată cu perdele, cu două scaune metalice 
fixate pe podea și îi făcu semn lui Marc să se așeze. 

Se lăsă greu în unul dintre scaune Și văzu o siluetă în umbră. 

— Înainte să începi, spuse Marc, mijind ochii în întuneric. Pot să spun 
doar un lucru? Modificările pe care le-aţi adus în versiunea beta a 
programului Arquebus sunt destul de bune. Dar trebuie să vă anunţ că, 
totuși, codul este puţin neglijent. Îl aveţi de mult timp. M-aș fi gândit că o 
să petreceţi mai mult timp simplificându-l. 

Madrigal păși în lumină. 


— Așa vrei să începem? Luând peste picior aptitudinile mele de 
programator? spuse ea rânjind. Cam slăbut. 

— Nu cred, răspunse Marc. Își masă încheieturile care îl dureau. Te-am 
testat. Vezi, un hacker adevărat nu ar lăsa pe cineva să se ia de abilitățile 
sale. Un cod bun este ca muzica. Al tău are o mulţime de note greșite. 

Pentru un moment, o sclipire de nemulțumire apăru pe faţa ei. 

— Sunt pragmatică. Aleg ceea ce funcționează, nu ceea ce este frumos. 

— Asta se vede clar. Marc aruncă o privire către Vulpoi. Deci, te-ai dus 
tu către Republica Populară Democrată Coreeană (RPDC) sau te-au recrutat 
ei? Omul înarmat se prefăcu dezinteresat, iar Marc își răspunse singur la 
întrebare. Da. Te-ai dus la ei. Pentru că Ghost5 are nevoie de resursele unui 
stat pentru a obține acest proiect al tău. 

— Atenţie, îl avertiză Madrigal, pe un ton batjocoritor, dar jucăuș, 
specific ei. Tu continui să dispreţuiești ceva în care am investit mult timp Și 
energie Și s-ar putea să mă enervez. 

— Înţeleg. Marc își îndreptă atenţia către Erik, ignorând răspunsul ei. 
Vreau să spun, gruparea Ghost5 are o reputaţie solidă, nu-i așa? Sunt de 
temut. Cum apar pălăruile tale negre, cum se sperie orice tocilar pasionat de 
securitatea reţelelor. Dar Coreea de Nord? Reputația lor nu prea e 
consecventă. Toate prostiile alea despre atacul cibernetic de la Sony pentru 
că Marele Conducător s-a supărat din cauza unui film. Vrei să zici că Biroul 
121 a făcut asta? Mai degrabă niște puști plictisiţi din nordul Țării Galilor. 

Biroul 121 din Coreea de Nord, divizia secretă de război cibernetic a 
acestei ţări izolate, cunoscută și sub numele de Grupul Lazarus sau Cobra 
Ascunsă, fusese adesea considerat una dintre cele mai mari ameninţări din 
spațiul digital Și erau dornici să nu rămână în urma altor agenții precum 
Unitatea PLA 61398 din China, faimoasele brigăzi cibernetice ale Rusiei Și 
Biroul Operaţiunilor Specializate de Acces din cadrul NSA. Forţele militare 
convenţionale din Coreea de Nord erau învechite Și nu te puteai baza pe ele, 
dar armata lor cibernetică făcea pași importanți în războiul cibernetic, iar 
oferta unei alianţe cu un grup de hackeri mercenari cu experiență precum 
Ghost5 ar fi fost irezistibilă pentru generalii de la Phenian. 

— Dar s-a cam terminat cu reputaţia voastră de anarhiști fără stăpâni ai 
dark-web-ului, nu-i așa? Privirea lui Marc se întoarse spre Madrigal. Ai 
distrus acea reputație pentru totdeauna. Când oamenii vor afla ce ai făcut, 
gruparea Ghost5 va rămâne în amintirile tuturor ca o grămadă de trădători. 


Madrigal îi zâmbi. 

— Tu spui asta ca și cum ar trebui să conteze. Nimic din ce am făcut 
vreodată nu a fost pentru ceva atât de grosolan ca dreptul la laudă. 
Obiectivele noastre se aliniază cu cele ale Coreei de Nord, așa că suntem în 
parteneriat. Ideologia nu joacă niciun rol în asta. 

— Mă întorc la afirmaţia mea de mai devreme: pe naiba. Marc se lăsă pe 
spate în scaun. Cu cât o putea ține mai mult de vorbă, cu atât avea mai 
multe șanse să scoată de la Madrigal informații pe care le putea folosi. Cât 
ti-au dat pentru accidentul de la metroul din Taipei? Cât ceri pentru a ucide 
câteva sute de oameni nevinovaţi, astfel încât un singur disident care 
deranjează regimul să moară? 

— A fost doar o demonstraţie a conceptului, răspunse Madrigal. 

— Deci nici măcar nu ai fost plătită pentru asta? Marc o luă în derâdere. 
Nu doar că ești o trădătoare, dar te Și vinzi ieftin. 

— i asta ce te interesează pe tine, Marc Dane? Odinioară patriot loial al 
reginei Și al țării, susținând un guvern corupt pe o insulă micuță, obosită Și 
provincială. Acum un mercenar cumpărat și plătit de un miliardar cu un 
complex de justiţiar. Nu ești nici tu cu mult deasupra noastră. Își încrucișă 
braţele pe piept. Știu despre Solomon și Rubicon și despre cruciada lui. 
Știu mai multe decât ţi-a spus el, despre motivul acestui imbold al lui. La 
urma urmei, nimeni nu înţelege pe cineva mai bine decât dușmanul său... 
Și ai reușit să faci din Asociaţie unul. 

Marc nu spuse nimic. ÎI tulbură faptul că Madrigal menţionă numele 
clicii de oameni puternici implicați în afaceri necurate, nu se aștepta la asta. 

— Ah, Și eu îi cunosc, continuă Madrigal, simțind că i-a trezit interesul. 
Am avut colaborări avantajoase pentru ambele părți în trecut. Păcat că nu 
vei fi prin preajmă să vezi care este finalul lor. Sunt sigură că vor fi 
încântați să audă că tu și Keyes ați fost eliminați. Madrigal ridică privirea 
spre Erik. Amintește-mi să-i contactez când se încheie operaţiunea, bine? 
Ne vor rămâne datori pentru că ne-am ocupat de problema lor. 

— Ştii, diferenţa dintre mine Și tine, spuse Marc, este că eu nu pretind că 
sunt ceea ce nu sunt. Ai făcut exact lucrurile pe care ai spus că nu le vei 
face niciodată. Nu-ţi pasă dacă aduci Asia de Sud-Est în pragul războiului. 
Te-ai vândut pe tine și pe cei din Ghost5 — nu în căutarea dreptății sau a 
echilibrului sau a altor lucruri de genul ăsta. Vrei să te răzbuni. Marc zâmbi 
ca un vulpoi Și arătă spre faţa ei. Am văzut acea privire în oglindă. Știu de 


unde vine. 

— O să-mi spui ce știe Rubicon despre operaţiunile noastre, spuse 
Madrigal, schimbând subiectul. Se săturase clar de vorbit vrute și nevrute. 
Nu o să-l pun pe Erik, aici de faţă, să te bată până mărturisești. Asta ar 
necesita un efort pe care nu vreau să-l cheltui. În schimb, îți vom găsi 
membrii familiei Și o să le năruim vieţile... 

— Nu, nu vei face asta, interveni Marc. Cineva a mai încercat asta cu 
mine. După aceea, m-am asigurat că toţi cei la care ţin trăiesc în spatele 
unor firewall-uri cu criptare atât de complexă, încât nu le vei putea sparge 
înainte de răsărit. Se uită la ceasul de scufundări de la mână. Nu cred că ai 
atât de mult timp de pierdut. 

Madrigal ridică din umeri. 

— Adevărat. După cum am spus, îmi place să profit de oportunitățile 
care mi se oferă. Așa că voi opta pentru cealaltă opţiune. Îi explică cum 
Ghost5 ar sparge de la distanţă o serie de sisteme informatice pentru a se 
asigura că un bărbat care ar putea fi sau nu fratele lui Lucy Keyes va fi 
împușcat letal într-un raid al poliției. Aș prefera să nu îmi pierd timpul cu 
asta. Am alte preocupări acum. Dar voi face efort dacă va trebui. Deci, poți 
alege să nu-mi dai informaţiile de care am nevoie, dacă ești dispus să lași 
mai mulţi oameni nevinovați să moară. 

Marc tăcu o clipă. Ajunsese într-un punct în care nu se mai putea 
preface, singura cale de scăpare era violentă Și riscantă, iar șansele să fie 
ucis erau la fel de mari ca cele de a se salva. 

Tot ce putea face acum era să-i dea lui Madrigal exact ceea ce își dorea. 

— Îţi spun ce Știu. Stând pe scaun, își îndreptă spatele și adoptă în mod 
conștient un limbaj al trupului neutru, deschis și sincer. Știu că te 
pregătești pentru asta de ani de zile. Probabil cea mai mare parte a vieții 
tale a fost ocupată cu asta. Marc se gândi la filmarea poliției din casa de 
bătrâni din Florida, articolele decupate și hârtiile din dosarul de șantaj al lui 
Charles Hite. Începea să pună puzzle-ul vieţii ei cap la cap ȘI încercă să 
completeze piesele lipsă. Operaţiunea Overtone. Cu zeci de ani în urmă. O 
operațiune secretă a Agenţiei Centrale de Informații în parteneriat cu ceea 
ce era atunci omologul lor sud-coreean. A avut loc pe teritoriul Coreei de 
Nord, încălcând reglementările ONU și legile internaţionale. Au folosit 
oameni care se aflau deja pe teritoriul tării — soldaţi din armata SUA, 
oameni de încredere, cu rezultate bune. Patrioti. Accentuă ultimul cuvânt, 


așteptând o reacţie din partea ei. Majoritatea dintre ei au fost aleși să aibă 
puține legături de familie. Dar nu toată lumea îndeplinea acest criteriu, nu-i 
așa? Unul dintre ei a avut — ce? — o soţie Și o fiică? 

Expresia lui Madrigal deveni împietrită, iar Marc știa că era pe drumul 
cel bun. 

— Totuși, nimeni nu se aștepta ca operațiunea Overtone să aibă 
rezultatul dezastruos pe care l-a avut. A mers atât de groaznic încât CIA a 
cenzurat toate documentele. Sud-coreenii pretind că nu s-a întâmplat. Dar 
bărbaţii trimiși în misiune... nu s-au mai întors niciodată. Taţi Și soți 
dispăruţi pentru că cineva a făcut o greșeală catastrofală. Continuă să o 
privească, căutând ceva care să-i arate cât de aproape era de adevăr. Acel tip 
de traumă naște o ură profundă, nu-i așa? Genul de ură pe care o alimentezi 
de ani Și ani. Asta nu dispare. Și cineva care este rănit în felul ăsta, începe o 
viaţă care va fi întotdeauna umbrită de ceea ce a pierdut. 

— leşi afară, ordonă Madrigal. 

— Vrei să spui... Erik începu să vorbească, dar ea îl aduse la tăcere 
trecându-Și rapid mâna prin dreptul gâtului. 

— Amândoi, ieșiţi afară. 

Ezitând, Erik ieși din cameră, iar bărbatul înarmat îl urmă. Vulpoiul ezită 
când ajunse în dreptul perdelei ce despărțea spațiul de restul punți. 

— Nu poti să îţi pierzi determinarea acum, spuse el. 

— N-o să-ți mai spun încă o dată, îi răspunse Madrigal, fără să ridice 
privirea. Când rămaseră singuri, îl privi pe Marc cu o nouă intensitate. Ești 
foarte perspicace. Continuă. Să vedem dacă poți să mergi până la capăt. 

El încercă să și-o imagineze pe Madrigal copil, confruntându-se cu 
pierderea unui părinte în astfel de circumstanţe. 

— Fără tată înseamnă fără protecție. Trimisă acasă de la o bază militară 
dintr-o ţară străină, înapoi într-un loc care este la fel de străin. Cum să 
funcţioneze? Lucrurile o iau razna. Soția, mama... ea nu poate gestiona 
situația, nu-i așa? Ce înseamnă asta pentru fiică? Case de plasament și o 
copilărie într-un sistem defect. Dacă ești un copil deștept, devii dur. Ridici 
ziduri în jurul tău. Abiltățile tale sunt direcționate către locurile mai 
întunecate. Și așa începe. Devii cineva care își dorește să se răzbune. 

— Foarte bine. Madrigal îl studie rece. Îţi lipsesc doar câteva detalii. 
Trase aer în piept Și continuă, simțindu-se emoția în voce. Au fost 
împușcați de polițiștii de frontieră în partea de sud a zonei comune de 


securitate. Uciși de așa-zișii lor aliați. Informațiile erau greșite. Au fost 
trimişi să fure secrete militare, dar au intrat într-un cuib de viespi. Niciunul 
dintre ei nu era pregătit pentru ceea ce s-a întâmplat. Au fugit. Dar până să 
ajungă la graniţă, zvonurile începuseră deja să circule. Deveniseră incomozi 
din punct de vedere politic. Operațiunea Overtone trebuia să dispară. 

— Bătrânul... Cooper. El ţi-a povestit? 

Ea dădu din cap. 

— Minciunile Și eșecul lui l-au prins din urmă. 

— Dar asta nu a fost suficient pentru tine. Și acum iată-ne. Marc făcu un 
semn în aer. Nu vei fi mulțumită până nu îi vei face să plătească. CIA, sud- 
coreenii. lar Coreea de Nord este bucuroasă să te ajute. 

Madrigal se ridică de pe scaun. 

— Nu tii ce am de gând să fac. Nici cei de la Rubicon nu știu. Dar veți 
afla. Acel zâmbet rece al ei reveni. Tu Și prietena ta veţi avea un loc lângă 
ring. 

Se întoarse să plece, iar Marc strigă după ea. 

— Și cu Kara? Ce se întâmplă cu ea? 

— Ea este acolo unde ar fi trebuit să fie dintotdeauna. Dacă ai fi 
cunoscut-o vreodată cu adevărat, ai înţelege asta. 

Madrigal trase draperia Și îl lăsă în întuneric. 


Capitolul 15 


Kara se trezi brusc când aeronava Antonov se zdruncină trecând printr-o 
zonă cu turbulențe, mișcarea avionului masiv împingând-o în spătarul 
scaunului. 

În spatele ei, se auzeau zgomotul tastaturilor și murmurul slab al 
conversației. Kara se răsuci pe scaun și trase oblonul ferestrei ovale de 
lângă ea. Soarele răsărea, iar printre petice de nori gri de furtună, putea 
vedea un peisaj stâncos. 

Își făcu calculele. Călătoreau de-a lungul peninsulei coreene, spre nord, 
cu Marea Galbenă dedesubt. În curând, aeronava Antonov avea să-și 
înceapă coborârea pe pista de aterizare de la aeroportul Incheon 
International, la câțiva kilometri de capitala sud-coreeană. Kara își desfăcu 
centura de siguranţă și se ridică, asimilând aceste informaţii noi. Își masă 
gâtul și înghiţi pentru a vedea cum se simte. Încă o durea. Era umflat acolo 
unde încercase să o sugrume Lucy. Încercă să-Și dea seama dacă avea 
resentimente faţă de lunetistă, dar nu găsi nimic. 

Ceea ce o deranja mai mult era că Madrigal o lăsase să doarmă în cea 
mai mare parte a călătoriei Și, chiar Și acum, când se apropiau de destinaţie, 
nu o trezise. Plănuise să o lase pe Kara să doarmă până la Seul? Nu era în 
regulă. 

Kara cobori spre zona de lucru, atrăgând priviri piezișe. Nu o plăceau, 
dar Kara nu avea timp să se gândească la asta. Ceilalţi contau pentru ea 
doar dacă îi stăteau în cale sau dacă o puteau ajuta să-și atingă scopul. Și 
oricum ar fi fost, rezultatul final ar fi fost același. 

Pyne ieși în calea Karei, dar ea trecu chiar pe lângă hackeriţa slăbănoagă 
Și ajunse lângă Madrigal și Erik, care lucrau la panourile conectate la 
cadrul avionului. 

— Nu m-ai trezit? 

Madrigal continuă să tasteze Și nu ridică privirea. 

— Aveai nevoie să te odihnești. Și ne-am ocupat noi de restul. 

— Înţeleg. Kara întoarse ecranul unui laptop ca să poată vedea ce era 
scris pe ecran. Mai multe ferestre cu cod rulau în același timp, programe 
agresive pe care Arquebus le depusese în sistemele țintelor lor, ca o bombă 


cu dispersie. Într-una dintre ferestre, văzu un număr mare de intruziuni în 
sistemul de control al vehiculelor, genul de tehnologie pe care optzeci la 
sută din mașinile din sud o aveau instalată în mod standard. Linii roșii ca 
sângele tăiau textul, fiecare semnificând un vehicul care fusese neutralizat. 
Arquebus trecuse prin firewall-urile reţelei care conecta vehiculele orașului 
la rețeaua de trafic și le infectase. 

— Naveta de dimineaţă o să fie a naibii de grea, spuse Pyne, cu un 
chicotit insensibil. Aproape fiecare mașină din Seul va trebui să intre în 
service. 

— Ati declanșat deja atacul asupra vehiculelor? 

Madrigal îi aruncă o privire rapidă Karei, pe sub sprânceana arcuită. 

— Am făcut-o acum o jumătate de oră. Tot ce nu era în mișcare a fost 
blocat și nu va putea porni fără o reinstalare completă a sistemului de 
operare. Cât despre cei care erau deja pe drum... Ea se întoarse la munca ei, 
ridicând din umeri. 

Pyne avea o tabletă în mână, iar Kara i-o smulse. Văzu o transmisie în 
direct de la canalul național de știri YTN, o transmisie în aer liber în care 
apărea un reporter acoperit cu o pelerină de ploaie, stând pe pasarela de pe 
una dintre principalele autostrăzi din Seul. În întunericul ploios, înainte de 
zori, puteai vedea șiruri de mașini blocate pe stradă. Apoi pe ecran apărură 
alte scene din oraș, cu explicațiile rapide ale reporterului pe fundal. 
Camioanele blocau intersecțiile, iar autobuzele se ciocniseră de clădiri. 
Camerele surprinseseră polițiști din trafic care fluturau bastoanele 
iluminate Și încercau cu disperare să se ocupe de dezastrul care avea loc. 

— Cum ne descurcăm cu reţelele sociale? îl întrebă Madrigal pe Andre, 
aflat în apropiere, la un alt laptop. Oamenii se ridică din pat și se uită la 
telefoanele lor. Vreau să văd creșterea. 

— Este, răspunse el. Mai mult decât în proiecţiile noastre cu aproximativ 
douăsprezece procente. 

Andre era mareșalul armatei de soldaţi de pe reţelele de socializare ale 
grupării Ghost5. Sub comanda lui, boţi informatici inteligenţi scanau 
platformele de mesagerie utilizate în oraș, analizând textul mesajelor și 
postările bazate pe imagini video. Boţii căutau postări care se potriveau cu 
un set de criterii preprogramate, căutând expresii cheie ce conțineau cuvinte 
precum „panică”, „dezastru”, „atac”, „teroare”, Și le repostau de zeci de ori 
pe conturi false care le imitau pe cele ale utilizatorilor umani. Asta 


transforma reţelele de socializare într-o cameră cu ecou, plină de strigătele 
oamenilor înspăimântați. 

Boţii erau infanteria armatei de troli, ieftini și de unică folosință; cu 
rolul de a face zgomot și de a bloca sistemul. Următoarea linie de atac fu 
legiunea de agenți provocatori umani. Unu dintre ei erau juniori aspiranti, 
care profitau de șansa de a lucra cu faimoasa grupare Ghost5, în mare parte 
copii plictisiți sau nihiliști cărora le plăcea să creeze haos, doar de dragul 
haosului. Alţii erau lucrători în fermele ilegale de clickuri din India, oameni 
plătiți în bitcoin în mod anonim pentru a publica postări scrise dinainte pe 
pagini de Facebook și conturi de Twitter piratate, de sute de ori pe oră. 

Ultima parte a forței de atac de pe reţelele sociale erau Andre și câţiva 
dintre cei mai importanți agitatori ai săi, care urmăreau în timp real tonul 
informațiilor din spațiul public, analizând creșterea și scăderea hashtag- 
urilor Și a postărilor populare și manipulându-le pentru a reflecta realitatea 
pe care Madrigal dorea să o vadă lumea. 

În timp ce îl privea, Kara îl văzu pe Andre încărcând o imagine a 
aceleiași porțiuni de autostradă pe care o văzuse în transmisiunea de Știri 
de la YTN cu câteva momente mai devreme — dar acum fotografia fusese 
manipulată pentru a arăta mașini în flăcări și ceea ce părea a fi polițiști 
înarmaţi. ÎI postă pe internet și îl văzu cum ricoșează din server în server, 
câștigând mai multe clicuri pe pagină Și repostări cu fiecare secundă care 
trecea. 

Nemulțumirea publică existentă în toată ţara faţă de actuala 
administraţie și forţele de ordine propulsase și mai mult știrea falsă. 
Demiterile Și șicanările politice care contaminaseră guvernul sud-coreean 
în ultimii ani nu făcură decât să aprofundeze neîncrederea pe care Ghost5 o 
folosea acum pentru propriile scopuri. Adăugați la asta climatul tensionat 
generat de aliații americani aflaţi într-o competiţie de măsurat bărbăția cu 
Coreea de Nord, iar lucrurile nu puteau decât să se deterioreze. Oamenii 
erau dispuși să creadă ce e mai rău, fără să pună prea mult la îndoială ce li 
se zice. 

Un atac propagandistic instantaneu, maleabil și de neoprit se desfășura 
chiar în faţa ochilor Karei, semănând spaimă Și discordie. 

— Am trecut de punctul fără întoarcere, remarcă Andre. Campania 
merge deja de la sine. Toţi cei de la sol cred informațiile transmise Și le re- 
postează. Și dacă e cineva care încearcă să înoate împotriva curentului, boţii 


deraiază discuțiile cu știri false, iar postările lor sunt uitate. 

Zâmbi, mulțumit de munca lui. 

Scopul „atacului de panică” era să convingă pe oricine de pe rețelele de 
socializare că orașul Seul este pe punctul de a eșua. 

Dacă ar rămâne izolat, un astfel de atac asupra unei societăţi ar avea o 
durată de viaţă limitată. Oamenii Și-ar da seama în cele din urmă care este 
de fapt adevărul, în timp. Dar, din cauza defecţiuni sistemelor de control al 
vehiculelor, frica era susţinută de ceva real Și tangibil. Pentru ca iluzia să 
fie întreţinută, pericolele din imagini trebuiau să devină reale. 

— Am marcat cele nouă linii principale ale metroului, raportă Erik. Încă 
lucrez la celelalte. 

— Sistemul de metrou, spuse Kara. Aceasta este următoarea țintă. Din 
păcate, avea sens. Trezindu-se cu drumurile blocate din cauza vehiculelor 
care nu mai funcționează, preluarea controlului asupra infrastructurii de 
transport public ar opri orice mișcare în Seul. Dar se îndoia că Madrigal ar 
fi atât de îngăduitoare, încât să oprească rețeaua de metrou Și atât. Ar crede- 
o în stare să provoace din nou un accident ca cel de la metroul din Taipei, Și 
nu o singură coliziune, ci zeci. 

O lumină verde montată pe peretele interior al calei clipi de trei ori, iar 
capul lui Madrigal se înclină. Kara simţi că avionul se mișcă iar brusc, iar 
aeronava Antonov se înclină Și începe să coboare. 

— Toată lumea să-și asigure echipamentul pentru aterizare! ordonă Erik. 
Continuăm când suntem la sol! 

Pyne, Andre și ceilalţi puseră calculatoarele în standby, iar Kara stătea 
printre ei, privind impasibilă. 

Madrigal îi întâlni privirea. 

— Nu-ţi face griji, spuse ea. Am o sarcină esenţială pentru tine când 
ajungem jos. 

— O să-mi spui de ce ne-ai adus aici? Kara se aplecă, astfel încât să o 
poată auzi doar Madrigal. Când m-am întors, mi-ai promis că vei fi sinceră 
cu mine de acum înainte. Dar totul legat de acest atac pare că se mișcă în 
ritmul altcuiva. Dădu din cap spre ferestre și spre orașul gri măturat de 
ploaie de care se apropiau. Noi nu ne asumăm niciodată acest tip de risc. Nu 
mergem niciodată /a fața locului. Asta e Și ideea. Ghost5 nu are sediu. 
Lovim din partea cealaltă a lumii Și tot lovim puternic. știa suntem noi. 

— Ai dreptate, noi nu trebuie să fim aici fizic, răspunse Madrigal. Dar eu 


da. Sunt unele lucruri pe care nu le poți face de la distanţă, Song. Ochii ei 
se întunecară, năpădiți de amintiri. Uneori trebuie să ţii tu cuțitul în mână. 
Apoi își reveni din scurta reverie și zâmbi din nou. Promit că îţi voi 
explica. Ai încredere în mine. O să înţelegi. Se va face dreptate. 

În cele din urmă, Kara dădu din cap, Știind că nu va primi mai mult. 

— Ce zici de Dane și Keyes? Ce vom face cu ei? 

Madrigal trecu pe lângă Kara spre locul ei. 

— Ah, ştii deja răspunsul. 

x 

După lupta din cabina serverului, oamenii lui Madrigal regândiseră ideea 
de a-i ţine împreună pe Marc și Lucy, ducând-o pe ea înapoi în cabină, iar 
pe el în spatele calei. Erau cât de departe se putea unul de celălalt în 
interiorul aeronavei Antonov Și trecuseră ore întregi de când Marc o văzuse 
ultima dată. 

Bărbatul pe care îl lovise cu bastonul cu electroșoc se bucură foarte mult 
să-l trântească pe Marc, înainte să-l lege de una dintre barele metalice care 
susțineau peretele interior al avionului de marfă. Îl lăsă acolo să se 
ghemuiască Și să sufere din cauza aerului rece care pătrundea prin cală. 

Marc reuși să doarmă printre picături, dar cea mai mare parte a zborului 
ascultă huruitul nesfârșit al motoarelor. 

Încercă să-și mențină creierul activ, trecând prin informaţiile pe care le 
avea la îndemână. Puzzle-ul intențiilor lui Madrigal era aproape rezolvat ȘI, 
în orele pe care le avea, încercă să-l deslușească. Erau atât de multe ţinte în 
Seul pentru cineva care purta pică guvernului și aliaților să-i americani, 
încât îi fu greu să vină cu o listă scurtă. 

Care este scopul ei final? Să bage râca între Coreea de Sud și SUA? Sau 
să provoace atât de mult haos încât Coreea de Nord să treacă granița spre 
sud? 

Fiecare opţiune ce se ivea în mintea lui părea mai groaznică decât 
ultima. Născută din conflictele timpurii ale Războiului Rece, relaţia dintre 
cele două țări se afla pe muchie de cuţit de zeci de ani, fiecare parte 
poziționându-se mereu împotriva celeilalte. Războiul dintre ele ajunsese 
într-un impas cu generaţii în urmă, dar bătălia nu se terminase niciodată cu 
adevărat. Nu era nicio modalitate de a ști cât de mult sau cât de puțin ar fi 
suficient pentru a intra iar într-un război deschis... Şi, cu toate amenințările 
împotriva Japoniei Și a Statelor Unite, Coreea de Sud era premiul pe care 


Nordul Și-l dorea cu adevărat. 

Madrigal era insensibilă Și motivată iar, împreună cu gruparea ei de 
hackeri imorali Și agenţi din RPDC, se îndoia că ar exista vreo ţintă care să 
le stea în cale. 

I-au apărut tot felul de întrebări Și gânduri. Interogatoriul pentru a afla ce 
știa Rubicon se terminase. Madrigal nu avea niciun motiv să-i ţină pe Marc 
Și pe Lucy în viaţă Și totuși ei încă respirau. Nu era din cauza unei reticenţe 
a lui Madrigal de a vărsa sânge. Acest lucru era clar din modul în care ea 
ignora, cu sânge rece, viețile pe care le distrusese în trecut Și pe cele pe care 
urma să le distrugă în continuare. Dar mai era un motiv. 

Marc se duse cu gândul înapoi la acea noapte neliniștită din Cambridge, 
când atacul pentru a fura prototipul Arquebus era în plină desfășurare. 
Chiar Şi atunci, Madrigal avusese un rol important, lansând o minciună 
despre cine se afla în spatele atacului cibernetic pentru a ascunde realitatea 
implicării grupării Ghost5. MI6 aproape că intrase într-un război clandestin 
cu agenția de spionaj a Chinei din cauză că fuseseră direcționaţi greșit de 
către grupul de hackeri, care îi păcăliseră să creadă că sursa atacului 
fuseseră războinicii cibernetici din Beijing. Era o tactică pe care Madrigal o 
folosise de nenumărate ori, nu numai în acel scenariu, ci Și în misiunile 
împotriva serviciilor de informaţii rusești, Și chiar Și atunci când îl ucisese 
pe Cooper, în acea noapte furtunoasă din Florida, Și îi înscenase crima unei 
femei necunoscute. Lui Marc nu îi scăpă faptul că și Kara folosise un truc 
asemănător în Malta, cu turistul ghinionist de la hotelul Nova. 

Madrigal se asigură întotdeauna că are pe cineva pe care să dea vina. În 
mintea lui Marc nu exista nicio îndoială că acesta era motivul pentru care el 
Și Lucy Keyes încă respirau. Ei vor fi învinovățiți pentru ceea ce urma să se 
întâmple. 

Această certitudine era apăsătoare. Pentru moment, nu putea face nimic 
în privința asta. Singura lui speranță era să aștepte, să privească Și să fie 
gata să profite de orice ocazie care se ivea. Era încă în viață Și asta însemna 
că putea rezista, putea lupta, sau poate chiar putea scăpa. 

Marc privi cu atenţie un Şir de numere imprimate pe marginea unei lăzi. 
Cifrele nu însemnau nimic pentru el, dar își aminti de tatuajul de la 
încheietura lui Kara Wei și cel similar de pe brațul hackerului decedat pe 
care îl văzuse la morga de la Mater Dei. 

41 57 pe încheietura ei, 57 46 53 pe cea a lui. Marc încercă să jongleze 


în minte cu aceste cifre, în căutarea unei legături, a unui element comun. 
Dacă ar fi niște coordonate ale unui loc, el bănui că ar fi situat undeva în 
Europa de Est. Era greu să-și dea seama dacă așa era, dar i se păru că era 
vorba de altceva. 

Fiecare grup conținea un număr prim. Marc le adună, le înmulti și le 
rearanjă. Deslușirea acestui mister, încă unul pe lângă toate celelalte, îl 
ajută să treacă timpul mai repede, până când, încet, își dădu seama că 
privise lucrurile din unghiul greșit. 

Dacă Kara Și Wetherby aveau acele tatuaje similare, probabil între ei 
fusese ceva mai mult. Tușul simboliza acea legătură intimă, iar numerele 
reprezentau ceva personal. Probabil era un secret pe care numai ei îl puteau 
intui. Un cod pe care doar doi hackeri l-ar întelege. 

Își îndreptă spatele, structura avionului scârțâind când avionul de marfă 
făcu un viraj larg și lent. 

— Nu este binar, asta ar fi prea evident, bombăni Marc pentru sine. Deci 
ce mai rămâne? Trebuie să fie hexazecimal. 

Închizând ochii, Marc vizualiză o grilă hexazecimală și începu să 
numere, simțind adrenalina provocată de faptul că e pe cale să descopere 
ceva. Hex era un sistem numeric în baza 16 pe care doar matematicienii, 
programatorii și alți tocilari tindeau să-l folosească, permițând 
reprezentarea în doar câteva cifre sau litere a șirurilor lungi binare formate 
din cifrele unu și zero. De asemenea, putea fi folosit și pentru texte 
alfanumerice, dacă era convertit corect. Și, mai important, se potrivea cu 
atitudinea de tocilar, de sunt prea inteligent pentru tine, pe care tind să o 
adopte hackeri. 

Se pierdu în rezolvarea problemei, uitând unde era Și luând-o de la capăt 
de mai multe ori. Fără pix Și hârtie pe care să lucreze, era mai greu decât se 
aștepta, dar după un timp Marc reuși să decodeze tatuajul decedatului în 
trei litere: W F S. Cel al Karei avea doar două: A W. Marc se încruntă, 
entuziasmul său inițial dispărând rapid. Nu găsise răspunsul la care se 
așteptase. Poate că toată premisa lui fusese greșită de la început. Indiferent 
ce însemnau cifrele, se întorsese în același loc de unde pornise. 

Nişte mișcări din faţa calei îi atraseră atenţia. Echipa Ghost5 începuse 
să își lege și să își fixeze echipamentul pe loc. Puntea s-a înclinat ușor Și 
își simți urechile pocnind când aeronava Antonov începu să coboare. 

Urmau să aterizeze. Prin metalul calei, Marc simţi vibraţiile de la trapele 


trenului de aterizare de la baza fuzelajului care se deschideau, iar apoi fu 
zdruncinat de aerul mai dens de la altitudinea joasă. Se aștepta ca Nul sau 
unul dintre membrii echipajului Ghost5 să-l ducă înapoi, dar îl ignorară ȘI îl 
lăsară legat de perete pe parcursul aterizării. 

Nu fu o sosire lină. Marc auzi zgomotul ploii puternice bătând în 
fuzelajul aeronavei Antonov, când aceasta cobori din cer spre pistă, Și 1 se 
făcu un gol în stomac când avionul fu lovit de rafale de vânt puternic bătând 
din lateral. Nu putea să vadă decât o fâșie din lumea exterioară printr-o 
fereastră din cală, aflată la câțiva metri distanță. Marc întrezări clădiri joase 
Și lumini strălucitoare care luceau prin ploaie, apoi avionul ateriză cu un 
zgomot lung, metalic. Motoarele masive frânară, iar gravitația îl trase în 
față, în timp ce avionul se lupta să-și reducă viteza. 

În cele din urmă, corul de motoare care huruiau se transformă într-un 
vuiet Și avionul se deplasă mai departe pe pistă. Ploaia ce bătea în fuzelaj 
suna ca niște pumni de pietriș aruncaţi pe un acoperiș de tablă. 

O umbră îl acoperi Și își dădu seama că este Nul, care stătea acolo, 
tinând un cuţit de supravieţuire pliabil. 

— Încearcă să faci din nou pe deșteptul Şi te tai, spuse el printre dinți, 
înainte de a se apleca pentru a rupe legătura care ţinea încheietura învinețită 
a lui Marc prinsă de bara de metal. Ridică-te, continuă hackerul Și arătă cu 
lama. Pe acolo. 

— Cum spui tu, amice. Marc își masă antebraţul care îl durea, încercând 
să facă din nou să curgă sângele prin el. Făcu tot posibilul să pară obosit și 
înfrânt — până la urmă, cam așa ȘI era — în timp ce îȘi rotea capul pentru a 
absorbi cât de multe informaţii putea. Era sigur că Madrigal nu îl va mai 
tine foarte mult în viaţă. Dacă nu putea găsi o cale să iasă din asta în 
curând, acesta urma să îi fie sfârșitul. 

Hackerii din GhostS erau deja înapoi la calculatoarele lor, intrând în 
sistemele în care programul Arquebus pătrunsese. Se uită în jur, căutând-o 
pe Kara, dar nu mai era nici urmă de ea sau de Madrigal. 

Amorezul lui Madrigal, neamţul musculos, începu să-i dea ordine fetei 
cu fața pământie, aplecată deasupra unui laptop. 

— Pyne, mă asculți? Asiguraţi-vă că toate sistemele de comutare sunt 
conectate. Ține-le departe de orice resetare până când terminăm. 

Dădu din cap, acesta clătinându-i-se ca al unei păsări. 

— Implementarea de reverse shell este gata. Toate bune aici. 


Neamţul împunse cu degetul un alt hacker și făcu un gest de tăiere a 
gâtului. 

— Lovește-i. 

— Ce mai fac acum? Marc se întoarse și o văzu pe Lucy. Ea își îndreptă 
bărbia în direcția calculatoarelor. Lasă-mă să ghicesc. Repetă pana de 
curent din San Francisco? 

— Mai rău, spuse Marc sumbru. De data aceasta va pica totul deodată. 

Pe un ecran alcătuit din mai multe monitoare, una dintre ferestre afișa 
liniile sistemului metropolitan de metrou din Seul, care trecură rapid de la 
albastru Și verde la un portocaliu de avertizare. Segment cu segment, 
reţeaua feroviară a orașului pică, iar lui Marc i se păru că arătau ca niște 
vene din corp care se blochează cu sânge coagulat. Intersecțule clpeau, cu 
o lumină de un roșu intens, iar panourile de alertă se umplură cu ideograme 
coreene stridente. 

— Acestea sunt trenuri? spuse Lucy, îngrozită de ceea ce puteau 
reprezenta imaginile. 

— Andre, spuse neamţul, uitându-se la tipul îmbrăcat cu jacheta parka. 
Avem imagini? 

Celălalt hacker dădu din cap. 

— Imediat. Zâmbi, arătându-și dinţii. Uite aici. Am ceva bun. Andre 
aduse un clip video neclar pe ecran. Nu se auzea niciun sunet, dar imaginile 
arătau interiorul unui vagon de metrou plin cu navetiști în drum spre lucru 
dimineaţa devreme și petrecăreţi care se îndreptau acasă după o noapte 
lungă. Marc surprinse doi adolescenți somnoroși sprijiniți unul de altul, 
tineri îndrăgostiţi ce se ţineau de mână, cu capul lipit unul de celălalt. Fără 
avertisment, imaginile începură să se învârtă, telefonul continuând să 
filmeze în zbor. Când a căzut, se puteau vedea oamenii din vagon 
împrăștiați peste tot, acoperiţi cu bucăţi de sticlă spartă, iluminați de lumini 
de urgenţă pâlpâitoare. Asta este la ieșirea din stația Itaewon. A sărit de pe 
Șine la cotitură. 

— Asiguraţi-vă că prindeţi tot ce implică decese vizibile, ordonă 
neamţul. Vrem ca oamenii să vadă sângele. 

— Nenorociţi ce sunteţi! Pumnii lui Marc se strânseră de furie. Nimeni 
nu trebuie să moară pentru asta! 

— Ba da, trebuie, răspunse Andre, privindu-l pe deasupra monitorului 
său. Altfel, ar fi doar un spectacol ieftin. El dădu din cap și se întoarse la 


tastatură. Trebuie să fie real. 

— Scoateţi-i de aici, spuse neamțul, făcând semn către două persoane în 
echipament negru de luptă. 

Marc văzu carabinele M4 în mâinile lor și ridică privirea spre feţele 
Vulpoiului Și Pisicii. Amândoi erau îmbrăcați în echipament tactic fără 
marcaje, ghete grele și mănuși antiglonț, Și același dispozitiv de 
comunicaţii cu microfonul pe gât pe care îl văzuse la ei în timpul atacului 
anterior. 

Pisica făcu un gest cu pușca de asalt. Marc văzu că pupilele i se 
dilataseră Și bănui că i se administrase o doză de analgezice pentru a anula 
efectul rănii pe care i-o provocase Lucy. 

Lucy, desigur, nu era pe cale să rateze Şansa de a-i aminti de asta. 

— Cum e cu braţul? Cealaltă femeie răspunse lovind-o în stomac cu 
ţeava armei M4, iar ea tuși Și se dădu înapoi de la lovitură. 

Vulpoiul îl împinse pe Marc spre o trapă din partea laterală a fuzelajului 
ȘI, în timp ce se apropia, aceasta se deschise cu un zgomot puternic, 
transformându-se într-o scară scurtă care cobora pe pista de afară. Marc 
cobori primul, ridicându-și gulerul de la geacă atunci când ieși în ploaie. 
Vântul bătea pe sub aripa înaltă a aeronavei Antonov și prin hangarul în 
care era parcat, așa că ploaia părea să vină din toate direcţiile deodată. 

Afară așteptau o mână de alţi oameni înarmați, toţi îmbrăcaţi în același 
fel de salopete negre din pânză ca și Vulpoiul și Pisica. Cei mai mulți 
purtau căști de luptă cu lentile de vedere pe timp de noapte, dar câţiva 
aveau capul gol. La fel ca asasinii, erau coreeni și aveau aceleași expresii 
robotice, cu ochii duri. Marc se uită în sus în timp ce mergea. El cunoștea 
genul acesta de oameni. Specialiști în operaţiuni secrete, agenţi care lucrau 
în umbră cu o eficiență nemiloasă și concentrare robotică. Nu aveau acel 
impuls de a se lăuda ocazional ca majoritatea contractanților militari privați 
Și nici oboseala și resemnarea soldaţilor de carieră. Erau neliniștitoare 
înclinarea tăcută a capului, mișcările mici ale mâinilor și felul în care 
lentilele căștilor lor urmăreau prizonierii în timp ce aceștia erau conduși 
prin hangar. 

Când trecu pe lângă unul dintre ei, Marc încercă să facă un contact 
vizual, dar viziera sticloasă rămase întunecată și de nepătruns. Vorbeau unul 
cu celălalt, din câte își dădu seama. Căștile aveau probabil stații radio 
încorporate, dar erau sigilate, astfel încât nimeni să nu poată auzi niciun 


sunet din afară. 

Se uită înapoi peste umăr la Lucy, iar ea îi aruncă o privire care spunea 
ai grijă. 

În faţă, ușile hangarului se deschiseră și o lumină galbenă slabă 
pătrunse. Se aflau la marginea cea mai îndepărtată a aeroportului, aproape 
de extrema nordică a insulei artificiale pe care fusese construit. Hangarul 
era suficient de îndepărtat de aeroportul propriu-zis, astfel încât Ghost5 și 
aliaţii lor din RPDC să poată lucra fără a atrage atenţia turnului de control. 
În beznă și ploaie, vizibilitatea scăzută îi ascundea perfect. 

Lumina galbenă scoase la iveală o altă navă în adăpostul cavernos. Marc 
recunoscu vârful în formă de glonţ și motoarele unui elicopter de transport 
greu, un Mil Mi-26 de fabricaţie rusească, denumit de către NATO „Halo”. 
Opt pale de rotor erau prinse de fuzelajul de culoarea ardeziei Și, în afară de 
un număr de identificare, Halo nu avea niciun fel de însemne distinctive. 

Marc privi elicopterul în timp ce era transportat în spatele unui utilaj de 
tractate, Și își opri privirea sus, pe cabina înaltă, întrebându-se, pentru o 
clipă, cum ar fi să îl pilotezi. Abilităţile sale de pilotaj, dobândite în timpul 
serviciului în armata aeriană din cadrul Marinei Regale Și mai târziu ca 
parte din MI6, erau limitate la aeronave de dimensiuni mult mai mici. Orice 
pilotase el ar fi putut să încapă în cala elicopterului Halo și tot ar mai fi 
rămas loc. 

— Asta pentru ce naiba mai este? spuse Lucy, cu jumătate de gură... 

— Habar n-am, recunoscu Marc și arătă spre cală. Vopseaua gri era 
proaspătă Și nu acoperea totul pe alocuri, semn clar că fusese aplicată rapid. 
Vezi asta? Vopsea proaspătă. Vor ca nimeni să nu ghicească de unde este. 

— Ai o bănuială? 

El a dat din cap. 

— Doar două forțe aeriene din această regiune le deţine. Rusia... 

— Şi Coreea de Nord? spuse ea. Probabil e un împrumut de la Kim. 

Un camion fără însemne era parcat la capătul hangarului Și acolo mai 
erau câțiva soldaţii îmbrăcați în negru, care stăteau în spate, încărcându-și 
armele Și pregătindu-se să plece. Unul dintre ei se apropie, având două 
căști identice cu celelalte și le întinse Vulpoiului și Pisicii. Ei și le-au pus 
pe cap, devenind aceiași roboți fără chip ca restul. 

— Deci, ce facem acum? întrebă Marc, uitându-se la măștile 
inexpresive. Haide. Ne-aţi adus aici. Vorbește. 


— Urcaţi în camion. Se întoarse când altcineva intră în hangar în spatele 
lor. Kara își aranjă geaca de piele roșie ca sângele și când se apropie, le 
aruncă o geantă pe care o avea pe umăr. Ea arătă spre vehicul. Schimbaţi- 
vă. 

Soldatii tăcuți se despărțiră pentru a le permite să se apropie, iar Lucy se 
uită în spatele vehiculului. 

— Nu prea cred. 

— Asta sau un glonţ, se răsti Kara. Alegerea e a ta. 

— Unde este Madrigal? spuse Marc. Suntem aproape de tragerea cortinei 
Şi ea nu este prin preajmă? 

— Nu îmi spune tot ce face, răspunse Kara. Trebuie să declanșeze 
următoarea etapă înainte să plecăm. 

— Şi care va fi asta? Marc o fixă cu o privire dură. Aruncă câteva 
avioane în aer sau alte chestii de genul ăsta? 

— Reţeaua electrică, spuse Lucy. Dacă tai curentul în întregul oraș, se 
instaurează haosul. Se uită la Kara. N-am dreptate? Kara nu spuse nimic, 
dar răspunsul se citea pe faţa ei. Ea își întoarse privirea, căutând prin 
geantă. Mai bine faceți ce v-am spus. 

— Și dacă nu? Marc făcu un pas spre ea, iar Vulpoiul ridică pușca. Și 
dacă ţi-am spune să te duci naibii? 

— Fratele lui Lucy. Kara făcu o pauză. Madrigal va face ceea ce a spus 
că va face. O să-l elimine. 

— Nenorocita. Lucy Șopu printre dinți, dar în cele din urmă se urcă în 
spatele camionului. Marc o urmă, Știind că niciunul dintre ei nu avea de 
ales. Înăuntru găsiră două seturi de echipament tactic identice cu ţinutele 
purtate de echipa de operațiuni secrete din Coreea de Nord. 

— Schimbați-vă, repetă Kara, privindu-i din dreptul ușilor deschise ale 
camionului. Repede. În apropiere, Vulpoiul și Pisica își îndreptară atenţia 
în altă parte, iar Marc bănui că ascultau un mesaj radio prin canalul lor de 
comunicaţii silențios. 

Lucy se dezbrăcă Și rămase în tricou Și în lenjeria intimă, trăgând pe ea 
echipamentul tactic mulat pe corp, cu rapiditatea unui profesionist cu 
experiență. Marc îi urmă exemplul, aruncându-și jacheta și blugii negri 
rupti, trăgând pe el salopeta aspră, din pânză. Echipamentul se potrivea 
perfect Și se întinse să-l testeze, înainte de a-și pune ghetele. 

El și Lucy se priviră în ochi. Orice urma să se întâmple în continuare, se 


părea că cei doi vor fi mai aproape de asta decât Și-ar fi dorit oricare dintre 
el. 

Marc sări jos din spatele camionului și o așteptă pe Kara să facă 
următoarea mișcare. 

— Întinde-ţi braţul drept, ordonă ea. El făcu ce i se spuse, iar-Kara 
scoase din geantă un dispozitiv care semăna cu o brățară electronică de 
gleznă. O prinse în jurul încheieturii lui și el simţi contactele metalice de pe 
interiorul acesteia trecând prin mânecă și ciupindu-i pielea. Inducție 
galvanică, explică femeia, continuând. Dacă încerci orice — să fugi, să iei o 
armă — Madrigal o să știe. Dispozitivul acesta te va curenta, destul cât să te 
convingă să renunti. 

Îi puse și lui Lucy un dispozitiv similar. 

— Chiar nu ai nicio remușcare legat de asta, nu-i așa? spuse Lucy, 
uitându-se la Kara în timp ce își vedea de treabă. Toate acele zâmbete și 
prietenii de la Rubicon au fost doar un rol. 

— Tot ceea ce fac oamenii este un rol, spuse Kara, distrasă. 

— Așa a fost Și când erai cu el? Marc lansă întrebarea, căutând în mod 
deliberat un răspuns. Numerele, Kara. Văzu din nou tatuajele în mintea lui, 
iar imaginea lor se schimbase și deveni clară. Numerele care sunt litere... 
Da. Cred că am înțeles. 

Se întoarse spre el, aruncând o privire nervoasă către Vulpoi, Pisică Și 
ceilalți soldați tăcuţi. 

— Nu Știu despre ce vorbeşti. 

— A Și W, continuă el. Tocmai mi-am dat seama. Alexander Wetherby. 
Evident, dacă stai să te gândești la asta. Tușul... Oamenii nu fac din el o 
parte din ei înșiși, decât dacă există un sens mai profund în spate. Decât 
dacă ei se... 

— N-o spune. Pentru o clipă, expresia Karei deveni iar cea a persoanei 
vulnerabile, reale, umane pe care credea că o cunoaște. Nu spune iubesc. 
Nu înţelegi. 

El văzu durere Și regret în ochii ei, care dispărură imediat Și o mască de 
indiferență le luă locul. 

— Celelalte litere. W, F și S. El o privi insistent. Aceea ești tu, nu-i așa? 
Song. Persoana care erai înainte. 

— Wong Fei Song este numele cu care m-am născut. Este cine am fost 
întotdeauna, îl corectă ea. Kara aruncă o vestă cu armură în braţele lui Lucy 


Și îi aruncă un set mic de căști radio. Pune-le pe alea. Fă ce-ţi spune 
Madrigal. Se întoarse către Marc cu aceleași articole și pentru el, dar, în loc 
să 1 le dea, îi puse vesta pe umeri Și o prinse ea. Ceva era în neregulă, îi 
intra în coaste, de parcă ceva nu se potrivea bine. Înainte să o poată opri, 
Kara se aplecă și trecu unitatea radio peste lobul urechii lui. 

Buzele ei erau foarte aproape de faţa lui, iar când îi Șopti, el abia o auzi. 

— Asta e tot ce am putut face, spuse ea încet. 

Ce naiba însemna asta? Se retrase înainte ca el să o poată întreba. 

Marc o privi pe Kara alergând înapoi spre aeronava Antonov parcată. În 
timpul acesta, elicopterul Halo fusese dus pe pista din faţa hangarului, iar 
luminile sale începură să chpească când elicopterul porni. Trupele 
silentioase de operaţiuni secrete începură să se îmbarce printr-o trapă din 
spate. 

Vulpoiul arătă spre Halo și Marc, fără tragere de inimă, merse în acea 
direcție. 

— Bănuiesc că nu primim Și căști de protecție, spuse Lucy, alăturându- 
i-se. 

— Ea vrea să fim văzuţi, îi spuse el. Suntem norocoșii ale căror fețe vor 
fi surprinse de camere, nu-i așa? 

Lucy înţelese și nu comentă. 

— Dă-i înainte, oricând vrei să mă uimești cu un plan inteligent, 
improvizat. 

— Ce, nu poţi veni Și tu cu o idee încropită din mers, măcar o dată? Ea 
reuși să zâmbească. Eu sunt cea care trage în chestii Și lovește oameni. Tu 
ar trebui să fii cel inteligent. 

Se auzi un clic de la unitatea de comunicaţii din urechile lor și vocea lui 
Madrigal le vorbi. 

— Ce drăguţ. Voi doi ar trebui să vă luaţi o cameră. 

— Du-te naibii, scuipă Marc din reflex, devenind tensionat. 

— Calmează-te. Nu fi nesuferit. Încă mai am timp să mă asigur că o 
fetiță din Ohio devine orfană în seara asta. 

O simţi pe Lucy încordată și văzu mâinile ei strânse în pumni, dar 
femeia nu spuse nimic. 

În faţa lor, Pisica se urcă în elicopterul Halo, cu mișcările ei încă puţin 
mai rigide decât ale celorlalți soldați îmbrăcați în negru. O altă siluetă 
mascată stătea lângă trapă, iar expresiile goale ale cășuilor lor îi urmăriră pe 


Marc Și Lucy în timp ce se urcau în cala elicopterului. Motoarele bâzâiau 
acum, palele mari ale rotorului tăind încet aerul umed, mărindu-și viteza cu 
fiecare rotire. 

— Asta va fi simplu, continuă Madrigal. Veţi fi duși undeva unde veți 
primi o sarcină de îndeplinit. Faceţi cum vi se spune Și se va termina 
repede. 

Vulpoiul și un alt soldat fură ultimii care se urcară în elicopter, iar acum 
rotoarele se învârteau la viteza de decolare. Vulpoiul îl împinse pe Marc 
spre un set de scaune pliante construite în perete. El se așeză Și își prinse 
centura de siguranţă. Lucy luă un loc lângă el, făcând la fel. 

— Dacă vă abateți de la instrucțiunile mele în vreun fel, continuă vocea 
din urechea lor, vor exista consecin fe. 

Vulpoiul și Pisica îi legară pe cei doi, astfel încât să nu se poată mișca, 
iar Marc se uită înapoi prin trapa deschisă a elicopterului Halo. Aeronava 
Antonov se vedea prin ploaia puternică din zori, ca un zid de fuzelaj alb. 

— Nu ai de gând să vii să îţi iei la revedere? 

— Există transmisiuni video în direct de la camerele căștilor de 
protecție, răspunse ea. Am ochi peste tot. Așa că să nu încercați nimic 
dramatic. 

Motoarele elicopterului Halo huruiră în timp ce pilotul ridică aparatul 
mare de la sol. Trapa din spate rămase deschisă, semn clar că soldații de la 
bord urmau să acţioneze rapid odată ajunși la destinaţie, iar curentul de aer 
descendent suflă o rafală de ploaie rapidă prin cală pe măsură ce câștigau 
înălțime. Marc văzu aripile largi ale Antonovului și verdele mohorât al 
acoperișului hangarului înainte ca priveliștea să dispară. 

Văzu aeroportul dispărând când elicopterul Halo părăsi insula artificială 
pe care se afla Incheon International Și se îndreptă spre est, spre Seul. 
Zburau pe sub norii JoȘi, deplasându-se cu viteză de-a lungul Canalului Ara 
care ducea de la Marea Galbenă până în inima capitalei sud-coreene. 

Marc se uită în jos la fâșia de apă verde și se gândi, pentru o clipă, că ar 
putea să sară și să scape, dar erau peste o sută de metri până jos, iar o 
cădere de la această înălțime ar fi fost fatală. 

În schimb, aruncă un ochi în interiorului elicopterului, uitându-se la 
soldaţii care se pregăteau. Instinctul lui de tehnician ieși la suprafaţă și 
începu să le măsoare din priviri echipamentul, încercând să-și dea seama ce 
intenții aveau după armele pe care le purtau. Marc remarcă faptul că aveau 


mai degrabă carabine americane M4, decât puștile de asalt Daewoo K2 
folosite de soldați din Coreea de Sud sau copiile Kalașnikov Tip 58 
folosite de armata RPDC din nord. O alegere deliberată, ghici el. Utilizarea 
armelor fabricate în SUA încărcate cu muniţie standard NATO ar ascunde 
originile oricărui atac. 

Un fior rece îl trecu când își dădu seama ce se întâmplă. El și Lucy se 
aflau în mijlocul unei operațiuni sub steag fals, numită așa pentru că 
agresorii ar acționa sub identitatea unui alt actor Și ar căuta să-și păcălească 
ţintele, făcându-le să creadă că sunt altcineva. 

— Am înţeles. Acum suntem băgaţi în asta până peste cap. Marc vorbi 
astfel încât casca radio să-i recepționeze cuvintele. Vrei să ne spui Și care 
este ţinta? Sau trebuie să ghicesc? 

— Este o surpriză, spuse Madrigal. Dar hai, încearcă să-ți dai seama. Te 
va fine ocupat. 

Existau sute de locuri în oraș în care o mână de ucigași înarmaţi ar putea 
face ravagii, dar acest atac nu ar fi la fel de direct și violent precum cel al 
Sfinților-Soldați asupra unui parc din San Francisco. Planurile lui Madrigal 
aveau prea multe straturi, erau prea complexe pentru ceva atât de elementar. 
Să curme vieți nu ar fi suficient pentru ea. Gruparea Ghost5 făcea deja asta, 
creând confuzie cu primele etape ale atacului lor cibernetic paralizant 
împotriva infrastructurii din Seul. 

Elicopterul Halo se înclină, în timp ce pilotul ridică vârful într-un viraj 
strâns, în urcare, iar capul lui Marc se lovi de peretele calei. Se răsuci pe 
scaun, urmărind priveliștea din spate în timp ce treceau pe deasupra unui 
Șantier. Ceva îl apăsa în piept pe sub vesta tactică, dar el ignoră asta, știind 
că toți soldați îi urmăreau fiecare mișcare. 

Se uită în jos Și văzu sute de trenuri de navetiști oprite, terminalul reţelei 
fiind sufocat de oprirea forţată a sistemului. Apoi zburară din nou peste apă, 
deasupra râului Han de data aceasta, ce trecea prin mijlocul orașului. 
Elicopterul trecu pe deasupra arcadelor roșii decolorate ale unui pod de 
autostradă unde, de asemenea, erau o grămadă de vehicule blocate, de la un 
capăt la celălalt al podului peste râul navigabil. 

Urcând în continuare, elicopterul Halo trecu prin norii gri, lăsând în 
urmă un peisaj urban de blocuri rezidenţiale și fabrici ce scoteau fum. Din 
aer, Seulul semăna cu o întindere aglomerată de blocuri colorate, aranjate ca 
într-un mozaic, în jurul unor mici parcuri de un verde închis. 


Rotoarele făcură un zgomot puternic când aeronava pivotă brusc, poate 
pentru a evita un alt elicopter care zbura în apropiere, iar prin burniţă Marc 
văzu o clădire cu cupolă pe malul îndepărtat al râului, luminată de 
reflectoare care o făceau să strălucească în lumina zorilor. El recunoscu 
clădirea Adunării Naţionale, o parte esențială a structurii guvernamentale a 
Republicii Coreea. Asta e tinta! 

Ceva nu era în regulă. Atât de dimineaţă, nu ar fi fost aproape nimeni 
acolo. Un atac asupra ei ar fi simbolic, dar nu ar provoca pierderi de vieți 
omenești, iar după ce o privise în ochi pe Madrigal, Știa că ea asta Și-ar fi 
dorit. 

— Sunteţi aproape, spuse femeia, de parcă i-ar fi citit gândurile. Mai 
lipsește un singur lucru. 

Firele de păr de pe ceafa lui Marc se ridicară și o frică iraţională îl 
cuprinse. Era ca și cum Madrigal s-ar fi aflat lângă umărul lui, zâmbetul ei 
glacial lărgindu-se în timp ce își punea în mișcare ultimele părți ale 
planului. 

— Începem. Elicopterul Halo cobori din nou, cu viteză, trecând rapid pe 
lângă clădirea Adunării, fără să încetinească, lăsând-o pe ea și râul în urmă, 
îndreptându-se spre sud. O întindere aglomerată de clădiri rămase în ceaţă 
pe sub rotorul de la coadă, iar Marc auzi vocea lui Madrigal când vorbi din 
nou. Stingerea. 

Din depărtare, din nordul Seulului, veni un val care înaintă peste oraș, 
lăsându-l în întuneric. Bucăţile din peisaj dispărură pe măsură ce curentul 
pică. Clădirile deveniră umbre, pe măsură ce reţeaua electrică ce deservea 
zece milioane de oameni se opri. Odată cu ploaia și norul gros, ce acoperea 
răsăritul, Seulul fu prins într-un fel de întuneric ciudat. 

Unul dintre soldații mascaţi deschise o cutie la picioarele lor și Marc 
văzu un set de drone quadrotor negre verticale. ÎI privi pe soldat scoţându-le 
Și aruncându-le pe rând din elicopter. Pe măsură ce fiecare dronă era 
aruncată, se redresa, cele patru motoare începând să bâzâie. 

— Ce se întâmplă cu alea? întrebă Lucy. 

— Ochii din cer, răspunse Marc. E un mod bun pentru ei să urmărească 
totul. 

— Același gen de dronă pe care l-am văzut la Hite? 

Marc dădu din cap. 

Elicopterul Halo continuă să se îndrepte spre sud, trecând peste suburbu 


Și apoi ajunseră într-o zonă deluroasă, ruginie. Marc nu auzi nimic, dar îi 
văzu pe soldaţii tăcuţi reacționând în sincron la noi ordine. Deveniră 
tensionați Și își pregătiră armele, în timp ce elicopterul începu să piardă 
altitudine rapid. 

Aeronava cobori ca o piatră, praful de la sol ridicându-se în întâmpinarea 
lor. 

— Unde suntem? spuse Lucy, străduindu-se să se uite pe o fereastră din 
apropiere. 

În timp ce elicopterul Halo se roti pentru a face o aterizare de luptă, 
Marc văzu o altă clădire distinctivă, formată din secțiuni curbe și clădiri 
joase, așezată în mijlocul unui spațiu circular imens decupat pe versantul 
dealului. Vizibile prin ploaia densă, geamurile fumurii reflectau cerul 
întunecat. 

El văzu o plăcuță cu un simbol similar cu taegeuk-ul, vârtejul yin-yang 
din steagul sud-coreean, acoperit cu o flacără stilizată Și flancat de un tigru 
Și un dragon. Și apoi își dădu seama exact unde se aflau. 

Madrigal îi adusese la sediul Serviciului Naţional de Informații din 
Coreea de Sud (NIS), organizaţia care în urmă cu patruzeci de ani fusese 
KCIA. 


Capitolul 16 


Echipa de soldați mascaţi porni din spatele elicopterului Halo în ordine, 
rapid Și curat, acoperindu-se unul pe celălalt în timp ce avansau și 
securizau zona din jurul elicopterului. Lucy îi urmă Și încercă să își facă o 
imagine de ansamblu, căutând un punct slab în modul lor de acțiune sau o 
breșă în armura lor, care putea fi exploatată. Nu găsi nimic. Acești bărbaţi 
Și femei se mișcau în liniște, cu un scop precis Și ea nu putu să nu se 
întrebe de cât timp se antrenaseră pentru această zi. 

În ce naiba ne-au băgat? aruncă o privire înapoi Și îl văzu pe Marc 
ieșind din elicopter în ploaie, cu un alt soldat în urma lui, pentru a se 
asigura că nu-i ţine pe loc. 

Elicopterul Halo aterizase la marginea unei parcări largi, unde staționau 
câteva mașini mici și SUV-uri obișnuite. Într-o parte se afla o anexă joasă, 
un bloc de birouri cu patru etaje, izolat de bariere discrete din beton, 
deghizate în jardiniere ornamentale. Privind în cealaltă parte, ea văzu ceea 
ce trebuia să fie complexul principal. Mult mai mare decât anexa, avea o 
faţadă din sticlă albastră, fără elemente sudate vizibile, care reflecta dealul 
din apropiere. 

Îi amintea de arhitectura monolitică ternă pe care o văzuse în alte părți 
precum „cutia neagră” de la NSA din Fort Meade sau sediul CIA din 
Langley. Fără personalitate, dar totuși ameninţător, campusul NIS arăta ca 
ceea ce era de fapt; o bucată de beton construită pentru a găzdui spionii unui 
stat. În curte se afla o rampă de aterizare, ocupată de un elicopter subţire 
argintiu, cât o treime din elicopterul Halo ca dimensiune, iar agenții de pază 
în uniformă care se aflau în jurul lui începuseră deja să se despartă Și să se 
miște în direcția ei. Lucy era încordată. În orice secundă putea să înceapă 
lupta. Se simţea expusă și vulnerabilă fără o armă în mână. Brăţara masivă 
pe care Kara i-o pusese în jurul încheieturi atârna grea. 

Doi soldați îi împinseră în spatele unei mașini parcate, iar ea se uită mai 
atent la trusa lor. Unul dintre ei, de departe cel mai solid din grup, avea 
niște buzunare suplimentare pe vesta sa tactică, fiecare plin cu pachete 
demonstrative de explozibili C4. O grenadă cilindrică atârna de una dintre 
curelele vestei, iar Lucy recunoscu imediat banda violet din jurul 


dispozitivului, iar textul „INCEN” scris deasupra ei se vedea de la un 
kilometru distanţă. Ea aruncă o privire către celălalt soldat, o femeie. Și ea 
purta o singură grenadă cu termit, un dispozitiv incendiar puternic, capabil 
să producă o temperatură atât de ridicată încât să ardă motorul unui camion. 
Nu era clar de ce aveau nevoie de ei aici, iar Lucy nu se grăbea să afle. 
Soldatul își înclină capul, apoi se uită în jos la ecranul ceasului inteligent pe 
care îl avea la mână. 

Lucy auzi un zgomot ascuțit, deja familiar, Și o altă pereche de drone 
quadrotor negre trecu pe deasupra capului ei. Cineva din elicopterul Halo, 
sau poate chiar de la aeroport, le folosea pentru a coordona atacul. 

O voce masculină strigă în coreeană Și, deși Lucy nu putea înţelege 
cuvintele, tonul era clar. Confuzie și surpriză. Odată cu întreruperea 
neașteptată a curentului, gardienii se străduiau să-și dea seama ce se 
întâmplă. 

Soldaţii mascaţi nu le-au dat Şansa de a afla răspunsul. Atacatorii 
deschiseră focul asupra gardienilor cu rafale scurte și precise. Trei runde de 
gloanţe ieșiră prin vârful carabinelor lor M4 cu amortizoare de sunet, iar 
oamenii din NIS căzură la pământ, sângerând. Niciunul dintre ei nu reuși să 
tragă înapoi. Unul dintre soldați scoase un pistol cu amortizor Și ieși de la 
adăpost, împușcându-i repede în cap pe cei căzuţi la pământ, pentru a se 
asigura că sunt eliminați. 

— Fir-ar... murmură Marc. Ticăloșii ăștia nu se joacă. 

— Pentru asta sunt antrenați. Tonul catitelat al lui Madrigal păru să se 
reverse ca o otravă în urechea lui Lucy, iar ea tresări auzind-o. N-ai cum să 
nu le admiri eficiența. 

— Cum zici tu... Ea privi grupul ezitând în timp ce ascultau un ordin 
care venea prin căști. Unul dintre ei apăsă pe dispozitivul pe care îl avea la 
încheietură, același cu cel pe care Lucy îl văzuse mai devreme la femeia 
soldat. Ei acționau în mod clar pe baza unor pași Și timpi bine puși la 
punct. 

Cele două mici drone pluteau deasupra lor, supraveghind zona, în timp 
ce soldaţii se mișcau fără să vorbească. După o clipă, grupul se despărți în 
două unități, prima îndreptându-se spre complexul principal în fugă, restul 
intrând în formație cu direcția către anexa mai apropiată. 

Femeia mascată îi făcu semn lui Lucy să urmeze al doilea grup, iar 
Madrigal punctă Și ea ordinul. 


— Du-te, grăbește-te acum. 

Lucy se uită în ochiul camerei montate pe casca soldatului. 

— Ce-ai zice să nu? 

Ea încercă să surprindă privirea persoanei de sub mască, prin lentilele 
întunecate, dar nu văzu nimic. 

— Atunci nu vei Ști niciodată cum se termină asta, se răsti Madrigal. 

Soldatul își ridică pușca, amenințând că o va lovi pe Lucy cu patul 
armei. 

— Hai, spuse Marc, trăgând-o pe Lucy. Nu le da motive. 

— La naiba cu rahatul ăsta de teatru de marionete, replică Lucy, dar 
merse totuși mai departe. Ştia că el are dreptate — trebuiau să participe la 
micile jocuri stupide ale lui Madrigal până când ar apărea ocazia să 
acționeze Și să schimbe rolurile. Dar șansele ca acest lucru să se întâmple 
scădeau cu fiecare clipă care trecea. 

În faţa lor, prima linie de soldaţi deschiseseră ușile clădirii izolate și 
pătrunseseră în atrium. 

— Întreruperea curentului are sens acum, spuse Marc, gândind cu voce 
tare. Au stins luminile în tot orașul, nu pentru că vor să facă ravagii. Arătă 
cu degetul mare spre clădirea principală din spatele lor. Nu au putut să 
țintească doar campusul NIS din reţeaua locală, este prea mic. Trebuia să 
fie o oprire în masă, în întreaga regiune. 

— Nu înţeleg... 

Lucy îi aruncă o privire întrebătoare. 

— Pentru o pană mare de curent, sistemul are protocoale diferite, explică 
el. Când totul se stinge, durează mult mai mult pentru ca sistemele de 
rezervă să intre în funcțiune, așa că... 

În momentul în care trecură pe lângă două mașini parcate, avu loc o 
mică explozie și se auziră focuri de armă. Lucy reacționă, văzându-l pe 
Marc căzând la pământ, iar un bărbat îmbrăcat în uniforma de pază de la 
NIS apăru cu un pistol semiautomat în mână. 

Gardianul făcea parte probabil din grupul care ieșise să-i întâmpine, dar 
fusese destul de deștept încât să o ia prin spate, având norocul de a evita 
ploaia de gloanţe care îi nimicise colegii. Soldații care îi escortau pe Lucy 
Și Marc nu erau pe nicăieri. Situaţia se precipită brusc, iar Lucy se 
concentra pe spațiul din imediata ei vecinătate, întrebându-se dacă va 
supraviețui în următoarele câteva secunde. 


Bărbatul mârâi în timp ce se îndreptă spre Lucy, cea mai apropiată ţintă, 
ridicând pistolul pentru a-i ținti faţa. Nu vedea nicio diferenţă între ea Și 
soldați, cu cască sau fără. Era un intrus ca ceilalți. 

Lucy nu așteptă ca gardianul să finalizeze mișcarea Și îi devie braţul în 
care ţinea pistolul cu o lovitură în antebraţ. Pistolul s-a descărcat în aer fără 
să rănească pe nimeni, iar Lucy îl lovi pe gardian în gât. El îi fixă privirea 
Și ea văzu în ochii lui furie și ură. El îi văzuse pe ceilalţi bărbați uciși, era 
chiar acolo în expresia lui, și credea că Lucy era una dintre persoanele 
responsabile. 

Ea nu-și urmă impulsul de a-i spune Nu, nu eu am făcut asta, îmi pare 
rău, ci alese în schimb să reacționeze. Îi prinse încheietura mâinii Și o 
răsuci, făcându-l să urle de durere. Îl apucă de bărbie Și îl trânti cu capul de 
mașină, spărgând geamul pasagerului. Bărbatul se clătină, amețit și 
dezorientat, iar ea repetă mișcarea. A doua oară când capul său lovi sticla, 
geamul se făcu bucăţi, iar ochii bărbatului se dădură peste cap, rămânând 
vizibil doar albul lor. Se prăbuși lângă mașină. 

Lucy văzuse unde aterizase pistolul și făcu un pas spre el, dar cineva o 
prinse puternic de braţ și o trase înapoi. Cel mai masiv dintre cei doi soldați 
mascaţi o ţinea strâns, în timp ce femeia veni Și împinse cu piciorul pistolul 
sub minivan. 

Marc apăru și el. 

— Eşti bine? Părea în stare de șoc. 

Ea îi aruncă o privire îngrijorată. 

— Dar tu ești? Am crezut... 

— A fost pe-aproape. Mi-a trecut pe lângă ureche. Dădu din cap. La 
naiba. De unde a venit? 

Răspunsul lui Lucy fu întrerupt de femeia mascată, care îl execută cu 
calm pe gardianul în stare de inconștienţă. 

— Nenorocito! 

— Nu mai pierdeţi vremea, ceru vocea din umbră a lui Madrigal. Dacă 
nu vreţi să pătiti același lucru. 

Madrigal urma să-i ucidă oricum. Dacă în mintea lui Lucy existase 
vreodată un pic de îndoială, aceasta dispăru când se uită la gardianul mort. 
Sângele îi curgea pe faţă din rana pe unde pătrunsese glontul în craniu. 

Când intrară în clădirea izolată, luminile de pe tavan prinseră viață. 
Generatoarele independente ale campusului NIS atinseseră în sfârșit 


punctul de activare și curentul reveni, dar nu suficient de repede pentru a 
împiedica echipa de atac nord-coreeană să treacă prin linia de apărare 
exterioară a unităţii. 

Inima lui Marc bătea tare în piept de la sperietura provocată de glonțul 
gardianului care aproape că îl atinsese. Nu exagerase când îi spusese lui 
Lucy cât de aproape fusese; simţise glonţul trecându-i pe lângă tâmplă, 
zumzetul lui făcându-l să tresară. Un centimetru sau doi mai aproape Și 
glontul gardianului s-ar fi oprit în faţa lui. Simţind moartea atât de aproape 
de el, lui Marc i se făcu un gol în stomac Și trase adânc aer în piept. 

Se simţea apăsat Şi inconfortabil în echipamentul tactic nepotrivit pe 
care Kara i-l dăduse. Ceva îl împungea în coaste. Trase de vestă, nereușind 
să o facă să stea mai bine. 

Vârându-și mâna sub ea, degetele lui atinseră un obiect străin Și ezită. 
Ce este asta? 

Marc auzi un geamăt sugrumat din apropiere și simţi mirosul de praf de 
pușcă și sânge în aer. O mână de angajaţi ai NIS — unii dintre ei gardieni 
înarmaţi ca bărbații din parcare, alții simpli angajaţi care făcuseră greșeala 
fatală de a veni devreme la lucru — zăceau împrăștiați în zona recepţiei. Ca 
Și înainte, unul dintre soldaţii silențioși se deplasă printre cei căzuți, 
împușcându-i în cap, pentru a se asigura că nu rămân martori. 

Dar ceea ce se întâmplase acolo nu putea rămâne nevăzut. Marc ridică 
privirea Și văzu camerele de supraveghere negre montate pe tavan, deasupra 
biroului principal din recepție, deasupra biroului agenților de pază și 
deasupra ușilor care duceau mai adânc în clădire. Odată cu revenirea 
curentului, acele camere funcționau din nou Și tot ce făcea echipa de atac 
era înregistrat. Își întoarse privirea. Faţa lui apărea și ea acum pe 
înregistrările acelor camere. 

Unul dintre soldații silențioși fusese doborât și el. Cadavrul său zăcea 
prăbușit peste un scaun, la câțiva metri distanţă de un gardian mort, care-și 
doborâse atacatorul cu un pistol-mitralieră. Soldatul cu pistolul se apropie 
de tovarășul său mort, în timp ce restul grupului înaintă prin punctul de 
control de securitate. Marc se întoarse să vadă ce face, în timp ce ceilalți îl 
trăgeau după ei, printr-un detector de metal care începu să sune. 

Soldatul din spatele lor luă grenada cilindrică agăţată de vesta colegului 
său Și trase inelul, acţionând temporizatorul siguranţei, înainte de a o îndesa 
înapoi în echipament. Un jet de foc portocaliu virulent porni, învăluind 


cadavrul într-un nor de flăcări și fum. În câteva secunde, cadavrul ardea de 
la încărcătura de termit, iar stomacul lui Marc se întoarse pe dos de la 
mirosul greţos de carne topită. 

— Le dau foc celor care sunt uciși, rosti el respirând greu. 

— Nu lăsăm nimic în urmă, îi aminti vocea lui Madrigal. 

În faţa lui, o pereche de soldaţi își folosiseră armele pentru a sparge 
încuietorile care ţineau închise ușile către coridorul de dincolo, iar mai 
mulți gardieni ai NIS zăceau morți, sprijiniți de pereți. Marc îi privi când 
trecu pe lângă ei, apoi se uită la Lucy. Ea se prefăcu că nu observă, dar el 
ştia că le văzuse armele întinse pe jos, lângă ei. 

Dacă ar fi făcut o mișcare să le ridice, cât timp ar mai avea până când 
Madrigal să vadă asta și să declanșeze brățările cu electroșoc de la 
încheieturile lor? Marc se încordă, simțind dinții metalici ai brățări de la 
mâna sa. Ar putea să-și asume acest risc? 

La capătul coridorului, în spatele unui alt set de uși sigilate, era o 
anticameră, vizibilă printr-un geam de sticlă antiglont. Aceste uși erau mult 
mai groase, rezistente, cu balamalele și mecanismele de blocare montate la 
interior, mai degrabă potrivite pentru un buncăr militar, decât pentru o 
clădire de birouri. Un al doilea set de uși se afla pe peretele opus al 
anticamerei. Ar fi fost posibil să le deschidă cu un dispozitiv pe bază de 
explozibil, dar acesta ar fi un proces lung Și distructiv. 

În interiorul anticamerei, feriţi de schimbul de foc de dincolo de ușă, se 
aflau doi bărbați, un gardian cu o expresie dură și un pistol-mitralieră Și un 
tip mai tânăr în sacou Și cravată, ţinând în mână un pistol. Amândoi îi 
urmăreau cu prudenţă pe intrușii care se apropiau. 

Limbajul trupului soldaților se schimbă, pe măsură ce primiră noi ordine. 
Bărbatul masiv Și femeia care îi supravegheau pe Marc și Lucy de când 
ieșiseră din elicopterul Halo, împreună cu alţi doi soldaţi rămaseră pe 
coridor, în timp ce ceilalți se retraseră, dispărând spre zona de recepție și 
ieșind din clădire. 

Una dintre figurile mascate, cu carabina în spate, agăţată de umăr cu o 
curea, se apropie de geamul antiglont și bătu în el, ca și cum ar fi bătut într- 
un acvariu cu pești. 

Paznicul cu pistolul-mitralieră rosti ceva printre dinți Și își îndreptă 
arma spre intrus. Nu văzu cum expresia de pe chipul bărbatului cu cravată 
se schimbă, nu văzu licărirea intenției lui reci. Bărbatul cu pistolul se 


întoarse spre gardian și îl împușcă în ceafă. Câteva momente mai târziu, 
începu să lucreze la un panou de control și ușile încuiate se deschiseră. 

— Un agent sub acoperire al RPDC, spuse Lucy încet. Nu mă surprinde 
că au oameni infiltrati în NIS. 

— Da, fu de acord Marc. Și dacă au fost dispuși să le incendieze 
corpurile pentru această operațiune, nu pot să nu mă întreb... 

— Ce anume este acolo care să merite costurile? îi termină Lucy fraza. 

Al doilea set de uși se deschise și, încă o dată, Marc fu lovit în spate 
pentru a înainta. Obiectul care îl apăsa pe piept se mișcă, iar el deveni 
încordat. Dacă este ceea ce cred eu că este... 

Agentul dublu îi conduse înăuntru, făcând semn cu mâna să-l urmeze. 
Sala ce se ascundea dincolo de ușile anticamerei era un spațiu lung, 
dreptunghiular, cu pereţi gri din beton, iar aerul din interior părea plat, 
insipid, ca aerul dintr-un mediu în care temperatura este controlată în mod 
riguros. O lumină slabă pătrundea prin lucarnele pătrate din tavan, iar prin 
ele se vedeau ploaia Și rafalele de vânt de afară. 

Cinci cabine metalice mari erau așezate în linie dreaptă pe toată 
lungimea camerei, fiecare de dimensiunea unui container de marfă standard, 
ca cele găsite pe nave sau în spatele camioanelor. Fiecare cabină avea o ușă 
Și o fereastră Și erau montate pe niște cricuri, la fiecare colţ, care le ridicau 
de la sol. Liniile și ovalele ideogramelor coreene indicau faptul că fiecare 
unitate avea un cod individual. Unele dintre cabine erau conectate la cabluri 
de alimentare. 

Curiozitatea lui Marc îl conduse către cea mai apropiată dintre unităţi ȘI 
îȘi întinse gâtul pentru a privi pe fereastră, înăuntru, văzu containere dintr- 
un material dur, ceea ce părea a fi un server izolat. 

— Acestea... acestea sunt SCIF-uri, spuse el, punând informaţiile cap la 
cap. 

Ca Și camera securizată din clădirea de birouri a companiei Horizon 
Integral, în care el și Lucy pătrunseseră, aceste cabine erau o serie de 
unități compartimentate blindate, folosite pentru stocarea informațiilor 
sensibile. Fiecare deţinea o serie de informaţii pe care agenția din Coreea 
de Sud dorea să le ţină secrete. Iar cantitatea de informaţii stocate acolo era 
uriașă. 

— Despre asta a fost vorba în toată afacerea asta, încă din prima zi. Marc 
se întoarse către Lucy. Fiecare secret murdar pe care cei din NIS nu vor ca 


lumea să-l afle este păstrat aici. 

— Stiam că până la urmă vei reuși să-ţi dai seama. Aici se află adevărul 
din spatele minciunilor. Și când lumea va vedea ce ascund ei aici — ceea ce 
guvernul american și lacheii lor din Asia de Sud-Est au agreat să țină 
secret — se va porni un foc care va da peste cap națiuni întregi. 

Femeia soldat mascată se puse brusc în mișcare Și își ridică arma, 
căutând camerele montate pe tavan. Țintind cu grijă, ea trase în ele una câte 
una, până când toate fură distruse. 

— Asta la ce te ajută? spuse Lucy pe un ton batjocoritor. Dintr-odată, nu 
mai vrei să ne vadă nimeni? 

— Nu, spuse hackerița. Nu vreau să vadă ce se va întâmpla în 
continuare. 

Pe rând, soldaţii silențioși își scoaseră căștile de protecţie, prinzându-le 
cu niște cârlige magnetice de curele lor. Bărbatul mai în vârstă și femeia cu 
faţa opărită în urma atacului din casa lui Hite erau acolo. Urmă silueta cea 
mai masivă, care stătea lângă Marc. Când își scoase casca, pe Marc îl trecu 
un sentiment neplăcut de familiaritate. Era Nul. 

Marc simţi un fior pe șira spinării bănuind deja cine erau ultimii soldați, 
chiar înainte ca ei să-și dezvăluie chipurile. Părul roșu metalic, strâns la 
spate, ieși din casca de protecție, încadrând o față palidă cu un zâmbet 
viclean. 

— Surpriză, spuse Madrigal. Ai avut dreptate când eram înapoi la avion. 
Nu am putut să privesc de la distanţă. Nu am putut să stau departe. 

— Înţeleg, răspunse Marc și arătă cu bărbia spre cabine. Aceasta este 
mina ta de aur, nu? Sunt povești care spun că acolo unde un curcubeu 
atinge pământul, stă îngropat un vas cu monezi de aur, ascuns acolo de 
spiriduși; ăsta este vasul tău cu monezi însângerate, la capătul unui 
curcubeu de crime. 

— Eşti amuzant, spuse ea. Ești pe aproape. Madrigal se îndreptă spre 
cabine, scanând ideogramele de pe lateral până când dădu de cea pe care o 
căuta. Asta este, răsuflă ea, cu faţa luminându-se de nerăbdare. Fu atent la 
ei, îi ordonă ea lui Nul. 

Madrigal scoase un injector de plastic dintr-un săculeţ prins de cureaua 
ei Și îl fixă în încuietoarea celei de-a treia cabine. Lichidul gros, lipicios, 
ţâșni prin mecanism, devenind acid pe măsură ce fu expus la aer. Sfârâind 
Și clocotind, încuietoarea emană niște vapori albi, iar cadrul metalic se 


prăbuși singur. 

Lucy strigă după ea. 

— Ce crezi că vei găsi acolo? 

— Suficient de multe date secrete pentru a distruge NIS și puțina 
încredere pe care o mai au oamenii din Coreea de Sud în guvernul lor 
corupt, spuse cealaltă femeie. Pentru început. Și apoi sunt toate minciunile 
care duc înapoi până la Washington D.C., CIA și toți ceilalţi care au 
colaborat cu ei. Madrigal ezită, iar când vorbi din nou, pentru moment se 
simți ceva diferit în vocea ei. Vor plăti pentru păcatele lor. Deschise ușa și 
rămase nemișcată, uitându-se la tot ce era înăuntru. 

Lui Marc i se păru că vede o sclipire de emoție pe chipul lui Madrigal, 
dar apoi aceasta dispăru. 

— Şi Coreea de Nord va profita și ea de pe urma acestei acțiuni, nu? 
adăugă el, aruncând o privire către Vulpoi, care stătea în apropiere cu arma 
lui aţintită asupra celor doi prizonieri. Asta este înţelegerea pe care ai făcut- 
o. 

Madrigal își întinse mâinile Și inspiră adânc. 

— Fiecare primește ceea ce merită. 

Pisica Și agentul dublu erau lângă uși, femeia acoperindu-l pe bărbatul în 
costum, cât acesta târî corpul gardianului decedat în cameră și îl aruncă 
lângă un stâlp. Bărbatul ieși din nou și se întoarse cu armele luate de la 
personalul NIS. 

Marc schimbă priviri întrebătoare cu Lucy Și ea făcu un gest subtil cu 
mâinile, de parcă trăgea de capetele unei sfori. 

Era clar ce voia să zică: Trage de timp. 

La rândul său, ea dădu din cap spre cabina SCIF pe care se concentra 
Madrigal, încurajându-l pe Marc să se uite în acea direcţie. Îl văzu pe tipul 
masiv ghemuit lângă cricurile de susţinere, instalând plăcuţe de exploziv 
C4 la picioarele cadrelor metalice. După tot efortul făcut pentru a ajunge în 
acest loc, să arunce în aer premiul mult căutat, era ultimul lucru la care se 
aștepta Marc. 

— Înţeleg, începu el. Ai aceeași problemă ca cineva care sparge un seif 
cu aur. Există o mulţime de echipamente în fiecare dintre acele unităţi Și nu 
le poţi scoate de aici în spate. 

Întregul raţionament din spatele utilizării de către NIS a acestui tip de 
depozit securizat se rezuma la un singur factor — conţinutul nu era conectat 


la internet sau la vreo bază de date din exterior. Serverele de sine stătătoare 
pe care le conţineau unele dintre aceste cabine puteau fi accesate doar 
intrând fizic în SCIF și folosind un terminal în interior. Iar celelalte cabine 
care aveau cutii pline de hârtii imprimate, conțineau dosare care nu mai 
existau în altă parte. Tot sistemul era în mod deliberat deconectat de la alte 
reţele, folosind tehnologie veche. lar astfel era imposibil de spart, cu 
excepţia cazului în care cineva era capabil să prăbușească un oraș întreg 
pentru a ajunge la el. 

Madrigal se întoarse să-l privească atent pe Marc. Ochii ei străluceau. 

— Te înșeli, spuse ea. Și oricum... Nu mă interesează tot ce e aici. 

Se auziră focuri de armă și Marc deveni încordat, dar împușcăturile nu 
erau îndreptate în direcţia lui. O văzu pe femeie, Pisica, golindu-și 
carabina, trăgând aleatoriu în pereți Și tavan. 

Când încărcătorul armei rămase gol, ea se întoarse Și aruncă pușca spre 
Lucy. 

— Ce ar trebui să fac cu asta? spuse ea. 

Pisica nu îi răspunse. Scoase un pistol SIG Sauer de la brâu și făcu 
același lucru, trăgând în aer până când manșonul se blocă și muniția fu 
consumată. Femeia se îndreptă spre Marc și îi puse pistolul fumegând în 
mână. 

Când celălalt bărbat luă una dintre armele de la agentul dublu și o 
încărcă, finalul îngrozitor al acestei povești deveni evident pentru Marc Și 
Lucy. Marc își dădu seama imediat cum se va desfășura totul: Vulpoiul 
avea să-i doboare pe cei doi agenţi Rubicon, ca să pară că au murit într-un 
schimb de focuri cu unul dintre gardienii de la NIS, lăsându-le trupurile în 
SCIF, ca pistă falsă pe care să o urmărească sud-coreenii, în timp ce Ghost$ 
Și aliaţii lor din nord dispăreau. 

Permiţând camerelor de supraveghere să le surprindă feţele la recepție, 
apoi trăgând în cele din acea sală, Madrigal proiectase întreg scenariul în 
așa fel încât să îi învinovăţească pe ei. Cei de la NIS aveau să le afle în cele 
din urmă identitățile, iar apoi haosul s-ar dezlănţui. Serviciile de securitate 
din Coreea de Sud, Agenţia Centrală de Informații, toate forţele lor ar porni 
pe urmele Grupului Rubicon. Solomon nici n-ar ști ce la lovit. Chiar dacă 
cineva ar afla până la urmă adevărul, Madrigal ar dispărea cu mult înainte 
ca acesta să iasă la suprafaţă. 

— Ah, la naiba, în niciun caz, spuse Lucy cu dispreţ. Nu vom fi tapii tăi 


ispășitori, Roșcato. 

Madrigal zâmbi. 

— Este amuzant că tu crezi că ai un cuvânt de spus în asta. În spatele ei, 
Nul își terminase treaba cu cricurile cabinei numărul trei Și se urcă pe 
acoperișul unității. Scoase ultimele pachete de explozibil din vesta lui, iar 
Madrigal continuă: N-o să te mint, sunt impresionată de ce aţi făcut, spuse 
ea. Singurii oameni care ajung să se apropie vreodată atât de mult de mine 
sunt cei pe care îi recrutez... sau cei pe care trebuie să îi elimin. 

— Cei precum Kara? spuse Lucy. Precum Lex Wetherby? 

— Acum ai înţeles. 

Madrigal făcu o pauză și își lipi mâna de casca radio din urechea 
dreaptă. 

— Cu tot respectul, Marie, spuse Marc, folosind numele adevărat al lui 
Madrigal pentru a obţine o reacție de la ea, poți să te duci naibii. De aici 
încolo nu ne mai jucăm. 

Aruncă pistolul gol cu o mișcare furioasă din încheietură. 

— Nu ai ascultat până acum, Dane? Nu ai avut niciodată de ales. 

Făcu un semn din cap către Nul, care terminase de atașat ultimele sale 
încărcături pe un inel, în jurul lucarnelor din tavan. 

El sări jos Și se dădu înapoi, scoțând un detonator. 

— Feuer im Loch':, bombăni el și apăsă un buton de pe dispozitiv. 

Marc abia avu timp să-și acopere urechile, înainte ca C4-ul de la baza 
cabinei să explodeze cu un zgomot asurzitor. Cricurile pe care stătea SCIF- 
ul se prăbușiră, când al doilea set de explozibili, cel de pe tavan fu detonat. 
Acestea erau încărcături speciale, detonarea lor fiind configurată în așa fel 
încât să explodeze către exterior. Astfel, o secțiune mare din acoperiș sări în 
afară, bucăţi de sticlă antiglont și beton fiind aruncate în ploaie. Praful și 
câteva fragmente căzură înapoi în cameră, dar resturile fură aproape imediat 
acoperite de ploaia abundentă care pătrunse prin gaura din tavan. 

Marc o luă înainte, în speranţa că explozia îi va oferi câteva secunde 
vitale pentru a ajunge la Madrigal și echipa ei, dar din ceaţă veni Nul, cu 
cuțitul său ameninţător în mână. Dădu din cap batjocoritor către Marc, 
oprindu-l. 

Marc auzi un tunet undeva la distanţă și cu coada ochiului, prin gaura 
din acoperiș, văzu o lumină albă. Ploaia deveni brusc un torent, în timp ce 
un curent puternic de aer pătrunse în sală. Își dădu seama că lumina era 


semnalizarea de la coada elicopterului Halo, iar tunetul venea de la 
rotoarele masive. 

Elicopterul uriaș de marfă plutea deasupra tavanului spart, și niște 
cabluri coborâră printr-o trapă a aeronavei, căzând pe lângă SCIF-ului 
avariat. 

Nul se îndepărtă de Marc, apucă cablurile și le fixă de niște șuruburi 
groase de oţel din cadrul metalic al cabinei. Madrigal îl urmări lucrând, 
radioasă, lăsând ploaia să o ude. 

Bărbatul masiv își termină repede treaba și făcu semn către elicopter. 
După o clipă, cablurile începură să se retragă încet, în timp ce elicopterul 
preluă greutatea noii sale încărcături. 

— EFi bine, strigă Madrigal, întorcându-se înapoi către Marc și Lucy. 
Trebuie să plecăm. Femeia își strecură în palmă un mic dispozitiv, un 
detonator asemănător cu cel pe care îl folosise Nul pentru a arunca în aer 
încărcăturile. Nu sunt complet hpsită de compasiune, continuă ea, ridicând 
vocea pentru a fi auzită peste zgomot. Dădu din cap spre Vulpoi, iar acesta 
ridică pușca furată. O să fie rapid. Doar dacă nu cumva vă purtaţi urât. 

Lucy ţinea M4-ul uzat ca pe o bâtă și îl aruncă spre cealaltă femeie. 

— Poţi să mă pupi în fund, slăbănoa... 

— Nu contează, se răsti Madrigal, apăsând detonatorul pentru brăţările 
cu electroșoc. 

Marc se pregăti pentru a simţi iar agonia sfâșietoare pe care o simţise de 
la lovitura cu bastonul cu electroșoc, la bordul aeronavei Antonov, a cărei 
amintire îi era încă proaspătă în minte. Însă aceasta nu veni. 

Confuzia de pe chipul lui Madrigal era o nouă expresie, pe care nu o mai 
văzuse până atunci. Ea apăsă din nou butonul, mai puternic de data aceasta, 
dar brăţările nu se declanșară. 

Marc își strecură mâna în vesta sa tactică, apucând obiectul ascuns în 
căptușeală. 

— Kara...? spuse Lucy, trăgând de brăţara cu electroșoc inertă, înainte 
de a-i arunca o privire pieziȘă, cu ochii mijiţi. 

— Kara, repetă el, întâlnind privirea lui Madrigal. 

Chipul femeii deveni împietrit Și rece, o umbră lăsându-se peste 
trăsăturile ei, în timp ce pronunță cuvintele. 

— Târtă mică Și nerecunoscătoare... Pentru o clipă, pe faţa ei apăru o 
tristeţe profundă, era rănită, dar aceasta dispăru imediat, fiind înlocuită de o 


încruntare ucigașă. Marc văzu același chip ca în înregistrarea crimei lui 
Cooper; ură pură și goală. În spatele ei, cabina SCIF era acum suspendată 
în aer. 

— Erik! strigă ea, bătând în casca din ureche. Erik, oricine mă aude, 
răspunde-mi! 

— Ah, cred că ţi-a tăiat legătura către avion, nu-i așa? Marc se mișcă, 
folosind momentul pentru a se îndepărta de Lucy, făcând sarcina Vulpoiului 
de a-i ţinti pe amândoi mai dificilă. Se pare că nu ne-a ascuns lucruri doar 
nouă. 

Marc scoase mâna din vestă și în ea ținea un EFL, un dispozitiv care 
semăna cu mânerul unui pistol mare, fără țeavă. Era un pistol de 
semnalizare în caz de urgenţă, care putea trage aproximativ Șase cartușe de 
19 mm în succesiune rapidă. Kara 1-l băgase în vestă, când erau la aeroport. 
Nu era chiar o armă, dar era fot ce putea face. Avea un trăgaci ȘI o 
siguranţă, pe care o dezactivă în timp ce ridică EFL-ul pentru a tinti în 
direcţia lui Madrigal Și a celorlalți. 

— Asta e tot ce ai? Un pistol de semnalizare? strigă Madrigal înapoi la 
el. Apoi se întoarse, ignorându-l, Și se îndreptă către cabină, pentru a intra 
în ea, înainte ca aceasta să ajungă prea sus ca să mai poată face asta. Scăpaţi 
de ei! 

Madrigal lansă ordinul Și intră în SCIF, care se ridică prin golul din 
tavan. 

Marc citi pe faţa Vulpoiului decizia pe care o luase într-o fracțiune de 
secundă, după ce analiză ce ţintă avea să ucidă mai întâi. Așa cum pariase 
Marc, asasinul din RPDC îndreptă pistolul către Lucy. Ea era soldatul din 
Forţele Speciale, ea era cea despre care Vulpoiul avea probabil informații 
că ar fi ameninţarea mai mare, înarmată sau nu. 

Dar Marc Dane era obișnuit să fie subestimat. În loc să ţină EFL-ul ca 
pe un pistol obișnuit, el trase primele două cartușe spre podeaua de beton, 
în unghi mic, iar rachetele săriră spre locul pe care îl ochise. Ca niște 
puncte strălucitoare de foc roșiatic, rachetele ricoșară, lăsând dâre de fum 
în urmă. Vulpoiul nu putu decât să se retragă pentru a nu fi lovit de flăcările 
orbitoare Și împușcăturile lui către Lucy se dezlănţuită. 

Al treilea cartuș ce ieși din lansator zbură către partea opusă a camerei. 
Auzi un strigăt ascuţit, ca un scâncet, când racheta îl lovi pe agentul dublu 
în piept, arzându-i cămașa albă. Bărbatul venea înspre Marc, cu pistolul 


ridicat Și alergase direct în faţa rachetei. Urlând, se zgâria disperat pe piept, 
în timp ce mingea de foc de sute de grade îi ardea carnea. 

Marc o zări pe Lucy adăpostindu-se după una dintre celelalte cabine 
SCIF, când Nul și ceilalţi deschiseră focul, iar gloanţele începură să șuiere 
prin aerul sufocant, plin de fum. Marc o luă în cealaltă direcție, ieșind din 
raza lor de atac, fugind și împiedicându-se, dar fiind hotărât să 
supraviețuiască. 

Deasupra capului său, elicopterul Halo și încărcătura urcau spre cerul gri 
Şi dispărură, zgomotul rotoarelor fiind înghițit de furtună. 


Capitolul 17 


Lucy încercă să tragă aer în piept, dar fumul cu miros de substanţe 
chimice produs de rachete, îi arse gâtul. Se luptă împotriva reacției corpului 
ei, înăbușind dorința de a tuși. leșind din raza de atac, auzi pocnetul 
gloanţelor ricoșând în colţul celei mai apropiate cabine SCIF. Fusese în 
vizorul Vulpoiului, dar diversiunea lui Marc îi oferise lui Lucy câteva 
secunde vitale pentru a se adăposti, înainte ca asasinul nord-corecan să o 
elimine. 

De unde venise pistolul cu rachetă folosit de Marc și ce însemna asta 
vizavi de trădarea Karei Wei? Aceasta era întrebarea pe care mintea lui 
Lucy nu avu timp să o formuleze până la capăt. Nu putea să piardă nicio 
clipă, întrebându-se în cine poate să aibă încredere. În acel moment, trebuia 
să se concentreze pe următoarele șaizeci de secunde, apoi pe minutul de 
după aceea Și apoi pe minutul următor. Pot lăsa celelalte rahaturi pe mai 
târziu. 

Auzi strigăte și mai multe zgomote de focuri de armă. Lucy cântări 
carabina M4 goală în mână. Fără niciun cartuș, nu era altceva decât o 
bucată inertă de metal și plastic, dar așa cum o învățaseră instructorii ei la 
antrenamentele de la Forţele Speciale, în vremuri de criză, absolut orice 
poate fi folosit drept armă. 

Lucy se lipi de partea laterală a SCIF-ului numărul patru, ascunzându-se 
în umbră, pentru ca oricine s-ar gândi să se lase în jos ȘI să se uite dedesubt, 
să nu-i vadă ghetele. Ea învârti carabina Și o prinse de mânerul din faţă și 
de cadru, cu gura ţevii îndreptate spre podea. 

Lumina roșie de la rachetele de foc dansa în aer, formând umbre în toate 
direcțiile. O armă pocni din nou și ea se întrebă dacă Marc este bine. Dacă 
vreunul dintre ei doi ar încerca să o ia la fugă spre ieșirea din sala cu SCIF- 
uri, ar fi ucis pe loc. Lucy vru să creadă că Dane nu ar fi atât de nesăbuit, 
dar cu britanicul impulsiv, nu se știa niciodată. 

Auzi tropăiala unor ghete ce se apropiau în fugă pe la marginea cabinei. 
Fără să ezite, Lucy apăsă pe călcâie și se repezi să intercepteze inamicul, 
ridicând carabina ca pe un topor. 

Nul apăru după colţ și Lucy îl lovi cu suficientă forță încât să-i spargă 


nasul Și plasticul armei să se facă ţăndări. Buzele i se mânjiră cu sânge Și se 
clătină înapoi, bâjbâind după propria sa armă. Ea își păstră avântul și nu-i 
lăsă timp să-și revină, lovindu-l încă o dată, cât putu de tare. 

De data asta însă era pregătit și își ridică mâinile pentru a îndepărta 
pușca. Dar ea continuă să îl lovească peste faţă și în gât, iar el urlă furios, 
înjurând-o în limba germană. Lucy se dădu brusc înapoi, temându-se să se 
întindă spre el prea mult, dar el era deja în mișcare Și năvăli asupra ei. Nul 
îi smulse carabina M4 din mână Și o prinse de vestă. 

Lucy îi trase rapid doi pumni în nasul rupt, Și simți oasele sparte 
scrâșnind când îl lovi. Degetele ei se umplură de sânge, dar Nul continuă să 
avanseze. O trase de gât cu cealaltă mână, iar ea nu putu să-l împiedice să 
nu o răsucească, prinzând-o într-o îmbrățișare violentă. 

Îi simţi pieptul pe spatele ei, zvâcnind din cauza efortului, când braţul lui 
1 se strânse în jurul gâtului. Mâinile lui Lucy se transformară în gheare, cu 
care încercă să-i jupoaie pielea de pe faţă, să-i rupă carnea și să-i scoată 
ochii. 

Încercă să tragă aer în piept, dar respiraţia i se blocă și plămânii ei se 
transformară în plumb. Senzaţia era îngrozitor de familiară. Mulţi atacatori 
încercaseră să o elimine în acest fel, și de fiecare dată era la fel de groaznic 
ca prima oară. 

Ea văzu mișcare de partea cealaltă a cabinei. Asasina din RPDC îi 
văzuse luptându-se. Femeia își ridică pușca, fără să fie preocupată de faptul 
că bărbatul angajat de Madrigal era în vizorul ei, la fel de mult ca și Lucy. 

Lucy îl lovi pe Nul cu coatele în stomac, iar el reacționă, diminuând 
pentru o clipă forţa cu care o strângea de gât. Când Pisica apăsă pe trăgaci, 
Lucy Și-a lăsat greutatea în faţă, trăgându-l pe bărbatul masiv după ea. Nul 
se răsuci Și Lucy îl trase într-o parte înainte ca el să o poată opri, făcându-l 
să se întoarcă astfel încât să fie între ea și gura ţevii de la pușca Pisici. 

Un rând de gloanţe intrară în spatele lui Nul, acesta devenind, pentru 
scurt timp, scutul uman al lui Lucy. 

x 

Marc fugi spre spațiul îngust dintre două cabine SCIF, în timp ce 
împușcăturile vuiau prin aerul cețos. Marc văzu mai multe scântei de un 
galben-portocaliu când Vulpoiul veni după el, trăgând mai multe focuri de 
armă. 

Trase orbește cu pistolul de semnalizare peste umărul Vulpoiului, 


sperând să întrerupă atacul și să câștige timpul de care avea nevoie cu 
disperare pentru a scăpa din mijlocul fumului și al ploii care pătrundea prin 
acoperișul distrus. Marc voia să creadă că mai există totuși o Șansă să iasă 
întreg, din asta. 

Câteva rachete ieșiră din lansator Și ajunseră pe podea și lângă unul 
dintre cele mai apropiate SCIF-uri. Fiecare dintre ele era ca un soare 
minuscul, orbitor, de un roșu arzător, aruncând scântei Și producând un fum 
alb cenușiu. Marc simţi că ultima rachetă părăsise dispozitivul și cocoșul 
lovea acum în magazia goală a pistolului. Cartușul lovi podeaua din spatele 
lui, suficient de aproape astfel încât căldura descărcării să-l facă să tresare 
când izbucni într-o fântână orbitoare de foc de culoarea rubinului. 

Aruncând lansatorul gol, Marc se strecură în spatele SCIF-ului, la 
dreapta sa Și se prinse de un mâner sudat în cadru. Avea doar câteva 
secunde să reacționeze și fu nevoie de un val de adrenalină pentru a-l 
împinge în sus, pe acoperișul cabinei metalice. 

Ținându-și răsuflarea și dorind să fie invizibil, Marc își lipi corpul de 
acoperiș pe cât putu, sperând că umbrele și fumul îl vor ajuta să stea 
ascuns, chiar dacă doar pentru câteva clipe. 

Din partea îndepărtată a sălii auzi un zgomot de metal și plastic și un 
bărbat strigând de durere. Asta e mâna lui Lucy. El zâmbi, în ciuda situației 
disperate. Știind că ea era încă în viaţă, că încă se lupta, îi dădu impulsul să 
facă același lucru. E încă în viață, își spuse el. 

Vulpoiul trecu pe dedesubt, prin dreptul lui, încercând să îndepărteze cu 
mâna fumul acid produs de rachete. Marc aruncă o privire peste buza 
cabinei Și văzu asasinul privind în direcția greșită, intind cu pușca în 
întuneric. 

Ştia că nu va mai avea o altă ocazie ca asta. Marc își trase picioarele și 
sări de pe acoperiș, aruncându-se spre el. Vulpoiul văzuse probabil 
mișcarea umbrelor în lumina roșie, pentru că se întoarse repede, dar nu 
suficient de repede pentru a evita coliziunea forțată. 

Pușca se descarcă cu un trosnet plat, ţeava căzu Și glonţul se înfipse în 
tavanul jos. Atacul lui Marc îl dezechilibra pe Vulpoi, care căzu pe spate. 
Totuşi, nord-coreeanul nu era în defensivă, ci alese să atace, aruncând arma 
în sus pentru a-l lovi pe Marc peste bărbie. 

Capul lui Marc fu brusc împins pe spate, ochii săi începură să lăcrimeze, 
Și înainte să-și poată reveni, Vulpoiul îi dădu un pumn puternic în ureche. 


O durere ascuțită îi străbătu craniul, dezechilibrându-l și pierdu câteva 
fracțiuni de secundă vitale în care ar fi putut să reacționeze. Momentul de 
Șoc Și surpriză pe care îl provocase Vulpoiului dispăru. 

Agentul nord-coreean avea cu cincisprezece, poate chiar douăzeci de ani 
mai mult decât el, dar era un asasin profesionist. Când se priviră în ochi 
pentru o scurtă clipă, tot ce văzu Marc în spatele lor fu o privire rece. 
Vulpoiul era cel mai bun asasin — un bărbat antrenat din copilărie să 
servească Partidul și națiunea în afacerea crimelor secrete. Marc se uită în 
acei ochi cât ei se luptară, cu pușca prinsă între ei. Acest bărbat îl ucisese 
pe Crowne în casa lui Hite, îl împușcase pe Lex Wetherby în Malta Și pe 
încă mulți alții, așa cum îi comandaseră stăpânii săi din Phenian. 

Aceste gânduri dispărură în momentul în care Vulpoiul își smuci braţele 
înainte și îl lovi pe Marc cu cadrul puștii direct în faţă, cu sălbăticie, 
trântindu-l pe spate. 

x 

Nul deveni o povară la propriu, pe măsură ce viața îi dispăru din ochi ȘI 
corpul lui deveni moale în strânsoarea lui Lucy. Înainte ca bărbatul masiv să 
se prăbușească în față și să o strivească, ea se împinse în picioare Și îl dădu 
la o parte, scoțând un geamăt de la efort. 

Cadavrul însângerat Și ciuruit de gloanţe alunecă înapoi spre Pisică și o 
surprinse pe femeie, care nu se aștepta la asta. Trupul lui Nul o lovi Și ea își 
pierdu echilibrul, clătinându-se de la impactul neașteptat. 

Lucy văzu oportunitatea Și se repezi la ea, sărind Și împingându-se cu un 
picior în peretele SCIF-ului, pentru a-i da înălțime Și viteză. O atacă cu 
pumnul drept Și o lovi pe Pisică în mijlocul petei înroșite și umflate de pe 
față, unde fusese opărită. Lucy își folosi celălalt braţ pentru a bloca pușca 
femeii. Arma căzu din mâna Pisici Și femeia îȘi ridică mâinile Și o lovi. 

Lucy o lovi în locul în care mâna ei fusese dislocată în lupta lor 
anterioară din casa lui Hite. Deși o lovi, Pisica nu păru să reacționeze la 
lovitură, ci luptă mai departe, Șuierând printre dinţii strânși. 

Lucy văzu că pupilele ei erau contractate, iar lipsa de răspuns a ei avu 
atunci sens. Analgezicele pe care le luase Pisica erau probabil foarte 
puternice. Orice lovitură pe care o primea de la Lucy părea probabil o 
atingere pe umăr pentru ea. 

Pisica îi aplică o lovitură fulgerătoare sub umărul drept al lui Lucy. Un 
șoc de durere îi trecu prin braţ, o înţepătură adâncă până la oase, făcându-i 


articulațiile să zvâcnească Și să se înţepenească. 

O bucată de metal străluci în lumina slabă ce pătrundea prin tavanul 
spart Și Lucy zări pumnalul pe care Pisica îl folosise în casa lui Hite Și care 
apăru acum iar. Lama străluci Și zbură prin aerul umed, fără a tăia nimic 
însă. Asasina își dorea să-și ia revanșa. Voia să termine ceea ce fusese 
întrerupt în Sydney. Lucy nu avu de ales decât să îi facă această plăcere, 
dându-se instinctiv înapoi pentru a mări distanţa dintre ele. 

Pisica se aruncă înainte încercând să o taie pe faţă. Fusese doar o 
mișcare largă Și spectaculoasă menită mai degrabă să o facă pe Lucy să 
reacționeze, decât să o rănească. Când se luptaseră prima dată, Lucy o 
dezarmase pe Pisică, profitând de încrederea prea mare pe care o avea în ea, 
făcând-o să-și întindă braţul prea departe în spațiul de luptă. De data 
aceasta, asasina nu avea să cadă în aceeași plasă, și își menţinu viteza, 
mișcându-se de pe un picior pe altul, fără să stea niciodată pe loc suficient 
de mult pentru ca Lucy să o prindă. 

Pisica se eschivă de fiecare dată când Lucy încercă să o ia prin 
surprindere sau să pășească aproape de ea și să-i ia arma. Cu fiecare 
încercare eșuată, ea o lăsă pe Lucy cu o rană superficială pe mână sau pe 
antebraţ, tăindu-i mănușa sau mâneca salopete. 

Din fiecare rană se scurgea sânge de un roșu intens Și fiecare tăietură îi 
făcea nervii să ardă de durere. Lucy voia să termine înainte ca Pisica să 
atingă vreo arteră. 

Știa că există o singură Șansă să o învingă pe această femeie. Pisica 
fusese hotărâtă să participe la această misiune, deși articulația umflată a 
braţului pe care Lucy i-l dislocase ar fi trebuit să o oprească. Lupta cu un 
inamic alimentat de droguri care îi atenuează simţurile nu era deloc 
asemănătoare celei cu un adversar cu mintea limpede. Modelele previzibile 
Și raționale de atac și apărare, lovitură Și ripostă deveniseră irelevante. 
Receptorii de durere ai Pisicii erau amorţiți de opinacee, așa că ea nu mai 
răspundea așa cum o făcuse înainte. 

Lucy putea să-i rupă oasele, să-i sfâșie carnea, iar asasina abia ar fi 
simțit. 

Și de asta avea să se folosească Lucy pentru a o învinge. În ciuda 
drogurilor, Pisica era încă un produs al pregătirii ei, o viață întreagă de 
tehnici învăţate de la profesorii pe care îi angajase RPDC pentru a face un 
călău. Calmantele o făceau să se simtă invulnerabilă, o senzaţie pe care o 


trăise Și Lucy într-o parte mai întunecată a trecutului ei, dar în același timp, 
acestea afectau Și judecata Pisicii. Mintea ei avea să se miște cu un pas în 
urma reacțiilor vechi Și înrădăcinate în memoria musculară. Lucy se așteptă 
la o întârziere despre care știa că va veni, deviind lama iar Și iar, încasând 
tăietură după tăietură. Și când se întâmplă, se mișcă fără să ezite. 

Pisica văzu ceea ce instinctul ei identifică drept un gol în apărarea lui 
Lucy Și se aruncă înainte, cu vârful ascuţit ca săgeata al pumnalului de 
luptă, intenţionând să îngroape lama până la mâner în sânul celeilalte femei. 
Cuţitul ar fi intrat în inima lui Lucy, ar fi sfâșiat-o în două, ucigând-o. 

Lucy așteptase această lovitură. Mișcările Pisicii din lupta din casa lui 
Hite erau acolo în mintea ei, analizate până la cel mai mic detaliu și 
contracarate, fiecare pas de dans gata să fie întors împotriva asasinei. 

În momentul în care pumnalul veni spre ea, o prinse pe Pisică de 
încheietură,  strângând-o Și răsucind-o, aplicând presiune asupra 
articulaţiilor Și a nervilor, astfel încât adversară ei să nu-și poată menţine 
avântul. Într-o clipă, lama în care se reflecta lumina fu smulsă din degetele 
amorțite ale asasinei, Și întoarsă invers. 

Cu toată puterea, Lucy o înjunghie pe Pisică în ochi cu propria ei armă... 

x 

Marc se grăbi să se ridice de pe podeaua umedă și alunecoasă de la 
ploaia ce pătrunsese în sală, dând la o parte fragmente căzute din acoperiș 
Și bucăți din lucarnele de sticlă. Vulpoiul ridică pușca de asalt, prelungind 
momentul, ţintindu-i cu atenţie capul. 

Mâinile lui Marc se ridicară în faţa lui, de parcă gestul ar fi putut evita 
împușcătura letală. 

— Așteaptă...! 

Vulpoiul aruncă o privire prin trăgaci, iar degetul apăsă pe trăgaci, dar nu 
se auzi niciun sunet de descărcare, Și nu ieși niciun glonţ. În lupta dintre cei 
doi bărbați, o parte a mecanismului puștii se dereglase și glonțul se 
blocase. Iritat, asasinul trase cu putere de manșon pentru a scoate glontul 
din culată ȘI a trage un altul. 

Când auzi zgomotul ejectorului, Marc acționă. Alunecă Și căzu înainte, 
atacul său stângaci fiind alimentat de energia disperării. Pentru a doua oară, 
îl placă pe Vulpoi cu toate puterile și smulse pușca, îndreptând-o cu vârful 
spre SCIF, departe de faţa lui. Nu exista talent sau eleganţă în această luptă 
urâtă, care se transformă într-o serie de împingeri ȘI trageri, în timp ce se 


luptau pentru armă. Vulpoiul alunecă pe o bucată de zidărie spartă și Marc 
îl împinse mai tare, încercând să obţină un avantaj înainte ca soarta să se 
întoarcă iar împotriva lui. 

Toate experienţele violente prin care trecuse Marc — bătăile prin praful 
de pe străzile din sudul Londrei de când era adolescent, antrenamentele de 
când era în Marină Și mai târziu cele de la Serviciile de Securitate, luni de 
lupte nesfârșite cu un instructor de Krav Maga cât stătuse în Croaţia — 
niciuna nu îl pregătise pentru lupta împotriva unei persoane care nu s-ar 
opri de la nimic pentru a-l ucide. De fiecare dată când era lovit cu pumnii 
sau veneau gloanţe vuind spre el, instinctul de supraviețuire animalic, 
dorinţa de a ieși viu din asta, îl ţinuse în mișcare. 

Aplecat spre adversarul său, Marc apăsă cadrul puștii de asalt în gâtul 
Vulpoiului, încercând să-l sufoce. Avea avantajul că era mai înalt, dar 
asasinul era puternic, așa că prinse ţeava armei Și ripostă. 

Marc știa că va pierde dacă va continua, putea simţi oboseala 
răspândindu-se prin membre. Oasele le simțea ca plumbul. Trebuia să-i 
pună capăt. 

Marc își adună toate forțele și cu o ultimă explozie de energie se 
împinse în faţă, lovindu-l pe Vulpoi în picior, cât putu de tare. Asasinul se 
răsuci, iar lovitura doar ce îi atinse tibia, tot efortul lui Marc fiind degeaba, 
însă călcă cu gheata pe o altă bucată de moloz, și se dezechilibra, pentru o 
clipă, făcând ochii mari de surprindere. 

Marc scoase un strigăt fără cuvinte Și îl împinse Și mai tare, până când 
Vulpoiul se împiedică. Prinși unul de celălalt, cei doi bărbați căzură, iar 
Marc se lăsă să cadă cu toată greutatea, gravitația dându-i forța 
suplimentară de care avea nevoie. 

Capul Vulpoiului se zgudui când lovi pământul, iar cadrul puștii lovi 
traheea. Se auzi un mic trosnet de la cartilajul spart, iar lumina din ochii 
asasinului începu să se stingă. Marc continuă să apese în jos, ținând pușca 
pe loc. 

Se rostogoli de pe bărbatul mort, cu un gol în stomac și mâinile 
tremurând. Era fum peste tot Și, în combinaţie cu lumina roșie de la 
rachetele care se stingeau, părea că se află în infern. 

Umbrele se mișcau, apropiindu-se. Marc puse mâna pe pușca de asalt, 
smulgând-o din strânsoarea Vulpoiului, pregătit să înfrunte următorul 
inamic. 


Umbra se transformă în Lucy Keyes. Era trasă la faţă și trăsăturile ei 
închise la culoare erau pline de sudoare. 

— Marc... Fir-ar! l-am eliminat pe toți? 

— Așa cred... Privirea lui se opri asupra mâinilor ei Și îi văzu tăieturile, 
sângele care curgea din răni lucind. Ah, la naiba. Ești rănită! 

— Am observat, spuse ea, răsuflând greu. Nu-ţi face griji pentru mine, 
trebuie să plecăm de aici. NIS va trimite întăriri. Și nu vor aștepta să audă 
ce avem de spus. 

— Da, încuviință el, ţinându-se după ea, cu inima bătându-i în piept. Nu 
s-a terminat încă. Nu suntem nici măcar pe aproape. 

Lucy găsi o trusă de prim ajutor în spatele recepției din atrium și luă 
bandajele. Aruncă mănușile tăiate, rupse mânecile salopetei, iar fața se 
schimonosi când văzu cât de multe răni urâte îi provocase Pisica. Pansându- 
se în mers, ea bandajă rănile cât putu de bine, dar lichidul de un roșu intens 
deja trecuse prin bandaje până ajunseră înapoi în parcarea unde îi lăsase 
elicopterul. 

Începu să simtă primele simptome ale pierderii de sânge, pielea devenind 
lpicioasă, iar respirația grea. Lucy clipi pentru a înlătura senzația de 
amețeală Și continuă să meargă, lăsând capul pe spate pentru ca ploaia să-i 
atingă faţa. Picăturile reci îi dădeau ceva la care să se concentreze. 

— Uite, ia tu asta, te pricepi mai bine la tras cu pușca. 

Se întoarse când Marc îi puse pușca de asalt în mâini. Lucy o luă, iar el 
se aplecă lângă corpul unui gardian NIS decedat, luând un pistol-mitraheră 
Daewoo din centura acestuia. Făcu un semn în faţă. Vezi ceva? 

— Incendii, răspunse ea. Câteva dintre vehiculele din parcare fuseseră 
incendiate, fie din cauza unor avarii întâmplătoare, fie prin acţiuni 
deliberate, iar coloane groase de fum negru se ridicau, întâlnindu-se cu norii 
joși de ploaie. O perdea de ceaţă plutea în fața clădirii principale a 
campusului NIS, fiind greu să sesizezi orice mișcare. În aerul umed se 
simţea miros de benzină Și cauciuc ars. 

Marc dădu din cap. 

— Nu, nu. Elicopterul, vreau să spun. Halo. ÎL vezi? 

Se uită în jur, cercetând dealul din apropiere. 

Nu era nici urmă de elicopterul de marfă uriaș, de drone sau de ceilalți 
soldați. Lucy își tinu respirația Și se strădui să asculte. I se păru că aude 
huruitul rotoarelor undeva în depărtare. 


— Madrigal nu a rămas prin preajmă. 

— Nu o las să scape, spuse Marc printre dinţi, arătând cu bărbia spre 
elicopterul mai mic argintiu de pe heliportul de lângă clădirea principală. 
Pot să pilotez acel Dauphin. 

— Chiar așa? se forţă ea să zâmbească. Ultima dată când mi-ai spus că 
poti pilota ceva, în Mogadishu, aproape că ne-am făcut praf. 

— Eu nu-ți spun ție cum să tragi, replică el. Haide! 

Se îndreptară rapid spre celălalt elicopter, dând peste și mai multe 
cadavre în uniforme NIS împrăștiate la marginea pistei de aterizare. Lucy 
evaluă crimele cu răceală. Toţi fuseseră uciși de împușcături trase de la o 
distanță medie, în centrul pieptului. În apropiere se aflau rămășițele a doi 
dintre soldaţii mascaţi, trupurile lor distruse de alte grenade cu termit, 
precum cel din clădire. Ploaia care cădea sfârâia de pe cadavrele înnegrite, 
răcindu-le. 

Lucy nu reacționă, încercând să se concentreze pe alte întrebări. 

— De ce ar lăsa elicopterul ăsta intact? 

— Bănuiesc că era pentru ceilalți din echipă, care ar fi avut Și ei nevoie 
de o cale de scăpare. Marc urcă în interiorul aeronavei Și își trecu degetele 
peste comenzi. Urcă, o să îl ridic de la sol. 

— Grăbește-te! 

Lucy văzu niște bărbaţi ieșind din complexul principal, și mai multi 
gardieni NIS care veneau să-și sprijine camarazii. Era clar că se opriseră pe 
drum să se echipeze. Purtau armuri Și căști peste uniforme Și toţi aveau 
puști de asalt cu cartușe de rezervă. 

Cineva văzu rotoarele elicopterului Dauphin mișcându-se și dădu 
alarma, trimițând o echipă de gardieni să vină în fugă spre heliport. Lucy 
înjură Și apăsă pe selectorul puștii ei, alegând setarea de reîncărcare 
automată. Țintind deasupra capetelor bărbaţilor care se apropiau, ea lansă o 
salvă de focuri care îi făcu să se arunce la pământ Și să caute locuri unde să 
se ascundă. 

În câteva secunde, palele de la coada elicopterului Dauphin umplură 
aerul cu un zumzet ascuţit, iar Lucy deschise ușa glisantă de la 
compartimentul din spate. Trase din nou, de data aceasta intind spre 
vehiculele parcate, spărgând parbrizele pentru a le distrage atenţia 
gardienilor. 

Din cauza zgomotului puternic al rotorului, nu îl auzi pe Marc când 


acesta îi strigă de pe scaunul pilotului, dar ea înțelese gestul cu degetul 
mare în sus Și se prinse rapid de mânerul de siguranță, în timp ce 
elicopterul se legăna, fiind pe cale să decoleze. Elicopterul argintiu se ridică 
de la sol și se roti, în timp ce se urca tot mai sus. Lucy văzu scânteile 
galbene sclipitoare ieșind din gurile ţevilor gardienilor, când aceștia 
începură să tragă după ei, și simți cum gloanţele lovesc fuzelajul. 

Marc trase de manetă cu greu, iar palele Dauphin-ului se rotiră în aer. 
Pilotă elicopterul în lateral, înapoi pe deasupra parcări Și apoi peste partea 
de sus a anexei. 

Lucy trase ușa laterală și o închise. Fiecare inspiraţie era grea. Ignoră 
sângele lipicios care i se vedea prin bandajele de la mâini, în timp ce 
verifica pușca de asalt și o reîncărca. Dauphin-ul se înclină când își 
schimbă din nou traiectoria, iar ea puse arma pe umăr, aruncând o privire 
afară, peste spătarul scaunului copilotului. 

Treceau peste deal, îndreptându-se înapoi spre Seul. Deși zorii se iviseră, 
răsăritul nu a schimbat mare lucru, din cauza furtunii dense de culoarea 
ardeziei, care înăbușea orașul. La sol, luminile vehiculelor blocate sclipeau, 
delimitând străzile. Cu excepţia câtorva clădiri care funcționau pe baza 
propriilor generatoare, blocurile rezidenţiale, centrele comerciale și 
clădirile de birouri rămăseseră întunecate Și neluminate. 

— Curentul este încă întrerupt, strigă ea. 

Marc nu putu să o audă în cabina zgomotoasă a elicopterului, dar nici nu 
îi aruncă o privire întrebătoare. Ea arătă spre oraș Și făcu un gest de tăiere 
cu mâna în dreptul gâtului. El dădu din cap și îi făcu și el rapid semn 
înapoi, mijindu-Și ochii și arătând apoi spre orizont. 

Lucy dădu din cap și cercetă fiecare zonă a cerului, căutând forma 
distinctivă a elicopterului Halo. Era greu să-l depisteze din cauza 
vizibilităţii din ce în ce mai reduse, fiind ca o balenă cenușie plutind pe un 
cer gri, însă elicopterul de marfă apăru în curând, ca o umbră care se mișca 
lent, undeva la ora unsprezece față de poziția lor, puțin mai jos ca ei. Lucy 
distinse cabina SCIF atârnând sub Halo, un dreptunghi cafeniu, legănându- 
se în bătaia curentului. 

Ea îi arătă lui Marc și el dădu din cap. Elicopterul Halo se îndrepta spre 
vest Și, pentru o clipă, Lucy încercă să-și dea seama unde intenționau să-l 
ducă nord-coreenii. Întoarcerea la avionul Antonov de la Incheon părea cea 
mai probabilă opţiune, dar existau și alte posibilităţi. Dacă era nevoie, Halo 


ar fi putut transporta SCIF-ul până la o navă ancorată în Marea Galbenă sau 
chiar să dea o fugă rapidă spre Zona de Securitate Comună Și granița 
militară care tăia peninsula coreeană în două. 

Oare și-ar asuma acest risc? Chiar Și în condițiile date, probabil că cea 
mai apropiată bază aeriană sud-coreeană își ridica elicopterele Blackhawk 
de la sol pentru a securiza campusul NIS, iar următorul lor obiectiv ar fi 
interceptarea Halo-ului. Și pe noi, împreună cu el, gândi ea posomorâtă. 
Acum că lupta pentru supravieţuire faţă în faţă cu inamicul se terminase, 
putea să se gândească dincolo de următoarele secunde și să încerce să-și 
dea seama care avea să fie următoarea lor mișcare. 

Din senin, ceva bâzâi Și o gâdilă pe gât și, instinctiv, întinse mâna acolo. 
Casca radio pe care i se ordonase să o poarte atârna de gât, la capătul unui 
cablu, vibrând pe pielea ei. Ea îl smulse, privind dispozitivul cu 
neîncredere. Nici ea, nici Marc nu folosiseră echipamentul de comunicații 
de la lupta din interiorul sălii cu cabinele SCIF, amândoi Știind că semnalul 
putea fi interceptat de Ghost5 și nord-coreeni. 

Cu prudenţă, Lucy introduse casca mânjită cu sânge în ureche, la timp 
pentru a auzi pe cineva rostind numele ei. 

— Keyes? Ești acolo? Dane? Mă auzi? 

Era vocea Karei Wei. 

Marc îi aruncă o privire iar ea răspunse atingând casca lui, care atârna. 
La rândul său, Și-o puse în ureche și ascultă. 

— Sper că mă auziti, spuse Kara. Trimit acest semnal direct către 
receptoarele digitale ale dispozitivelor voastre. Nu am mult timp, spuse ea. 
Puteţi să-mi răspundeți! adăugă Kara, aproape implorând. 

Lucy și Marc se priviră unul pe celălalt, iar ea dădu din cap. 
Deocamdată, Madrigal și restul echipei sale acționau crezând că cei doi 
erau morți. Dacă Kara era de partea lui Madrigal, atunci în momentul în 
care oricare dintre ei ar fi rostit un cuvânt, ea ar fi aflat că ei erau încă în 
viaţă. Lucy și Marc ar fi pierdut avantajul elementului surpriză. 

În faţa lor, elicopterul Halo încă își urma cursul, zburând jos dar rapid, 
pe deasupra acoperișurilor, fără să dea vreun semn că echipajul i-ar fi zărit. 

— Poate că ceea ce o să vă spun, o să sune fals, continuă Kara, dar 
vreau să Stiti că regret ceea ce am făcut. Lucy strânse spătarul scaunului 
copilotului, furioasă. Era singurul mod în care puteam face asta, continuă 
Kara. Întorcându-mă împotriva Grupului Rubicon — renunțând la voi — 


trebuia să găsesc ceva care să mă aducă înapoi în mijlocul celor din 
Ghost5. Madrigal a vrut mereu să mă întorc, dar nu m-ar fi crezut... Pentru 
prima dată după mult timp, Lucy auzi ceea ce părea a fi o emoție sinceră în 
vocea celeilalte femei. Așa că a trebuit să vă trădez sacrificându-ne 
prietenia, ca pe o ofrandă. Marc o privi pe Lucy, iar ea se uită la el, 
avertizându-l în tăcere să nu vorbească. Îmi pare rău, spuse Kara. Nu mă 
pricep deloc la asta. Făcu o pauză, iar apoi un fâșâit îi înăbuși cuvintele. 
Voi îndrepta lucrurile. 

Transmisiunea încetă. Maxilarul lui Lucy se încordă Și își scoase casca 
din ureche. Marc făcu la fel, fixând-o pe Lucy cu privirea. 

Lucy se aplecă spre el și vorbi destul de tare, încât să o poată auzi peste 
zgomotul rotoarelor. 

— Hai să ne apropiem. Să-i punem la pământ pe nenorociti! ăștia. 

Marc dădu din cap, întorcându-se înapoi la panoul de control pentru a 
mări puterea. Vârful Dauphin-ului cobori brusc și se apropie de celălalt 
elicopter. 

x 

Kara strecură stația de emisie-receptie în buzunarul interior al gecii ei de 
piele. Urcă rapid pe rampa deschisă a aeronavei Antonov Și trecu pe lângă 
soldatul mascat care stătea de pază înăuntru, privindu-l cu atenție, dar fără 
să devină evident că făcea asta. Soldatul din Coreea de Nord avea o pușcă 
de asalt Și stătea într-o poziţie de tragere, scanând constant pista din faţa 
hangarului de marfă. De cealaltă parte a pistelor din Incheon, aeroportul 
însuși era cuprins de haos, victimă a aceleiași pane masive de curent care 
îngenunchease orașul Seul. 

O mașină de securitate se aventurase să verifice aeronava Antonov după 
ce elicopterul Halo decolase, trimisă, fără îndoială, de cei din turnul de 
control al traficului aerian. Aeroportul trecuse la alimentarea cu baterii 
pentru sistemele de comunicații, dar asta nu îi ajutase foarte mult să 
atenueze situația. Acesta fusese probabil motivul pentru care nimeni nu a 
pus la îndoială de ce bărbaţii din mașina de securitate nu se întorseseră. 
Oricine din turn, care se uita în direcția aeronavei Antonov cu un binoclu 
puternic, ar fi văzut doar partea din spate a mașinii, încă parcată lângă 
hangar. Nu ar fi văzut pe cele două siluete prăbușite pe scaunele din faţă, cu 
feţele pline de sânge, sau găurile făcute de gloanţe în parbriz. 

În mijlocul calei avionului voluminos, Pyne și ceilalţi hackeri erau 


agitati, strigând unii la alţii sau tastând rapid la laptopurile lor. Încercau cu 
disperare să-și dea seama de ce comunicațiile criptate dintre nava Antonov 
Și echipa de atac a lui Madrigal din elicopterul Halo fuseseră întrerupte. 
Unii dintre ei intraseră în panică, siguri că operaţiunea eșuase, că NIS sau 
armata locală reacţionaseră mai repede decât se aștepta oricine Și veneau 
după ei să-i omoare. 

Nu se gândeau că cineva din interior i-ar fi trădat. Kara se gândi că pare 
să aibă niște abilități aparte pentru astfel de înșelăciuni. Avusese timp 
suficient pe durata zborului din Sydney să analizeze reţeaua temporară pe 
care o folosea Ghost5. Îi luase mai puţin de treizeci de minute să spargă 
protocoalele lor de comunicații. Kara decriptase programele de criptare care 
deformau mesajele radio ale grupării Și implantase propria ei subrutină. 
Făcu în așa fel încât programul decodor care transforma semnalele radio să 
nu mai funcţioneze după un anumit timp. Ambele părți puteau trimite Și 
primi mesaje radio, dar ceea ce primeau era un zgomot neinteligibil, 
aleatoriu. Practic schimbase lacătele reţelei radio, întrerupând toate 
mijloacele lui Madrigal de a-l contacta pe Erik sau pe oricare dintre ceilalți. 
Deocamdată, Kara dirija comunicațiile. 

Dar, mai devreme sau mai târziu, cineva din elicopterul Halo Și-ar fi dat 
seama că ar putea în continuare să vorbească cu cineva care se afla în nava 
Antonov, doar că folosind frecvenţe obișnuite, necriptate. Și când asta urma 
să se întâmple, toată lumea ar fi aflat de înșelăciunea Karei. 

Ea se uită în Jur, căutându-l pe Erik Și nu-l văzu. Oare asta era semn bun 
sau rău? Băgă mâna într-unul dintre buzunarele gecii Și găsi un stick de 
memorie USB de mărimea unui deget mare pe care îl ascunsese acolo. 
Încercă să ignore faptul că îi tremură mâinile. Părea că emoţiile pe care le 
înăbușise toată viaţa ieșeau la suprafață în acel moment. 

Kara se îndreptă spre locul lui Madrigal de la bancul de lucru, unde unul 
dintre calculatoarele femeii zăcea fără ca cineva să fie atent la el. Un laptop 
subțire, argintiu, care semăna cu o piesă de tehnologie extraterestră în 
comparație cu interiorul avionului de marfă rusesc. 

Laptopul lui Madrigal era o reprezentare simbolică a prezenței ei în 
cadrul grupului, precum coroana unei regine, uitată pe un tron liber. Nimeni 
nu îl atingea. Nimeni nu ar fi îndrăznit. Gruparea Ghost5 avea puține reguli 
pe care membrii săi le respectau, dar una dintre puţinele la care trebuiau să 
adere era să nu-ți ataci propria casă. Să spargi laptopul altei persoane era o 


încălcare majoră a regulilor, iar a pune mâna pe calculatorul lui Madrigal 
era echivalentul unui act de înaltă trădare. 

Când fusese atrasă pentru prima dată pe orbita grupării Ghost5 și Lex 
era încă în viaţă, Karei i se păruse o prostie din partea lui Madrigal să-și 
lase laptopul la vedere. E ca și când ai căuta probleme. Dar Lex fusese cel 
care îi explicase de ce făcea asta. Madrigal lăsa această tentaţie la vedere 
pentru că dorea ca cineva să încerce să umble la laptop. Așa putea afla în 
cine nu putea avea încredere că va respecta regulile pe care le stabilise. 

Kara știa că mai exista și un alt motiv. Nimeni din GhostS nu ar fi 
suficient de bun pentru a sparge firewall-urile lui Madrigal. 

Oricine în afară de mine, se gândi Kara, Și se așeză în fața aparatului, 
pornindu-l Și introducând stick-ul USB. 

Andre fu primul care o observă, iar cu coada ochiului Kara îl văzu 
ezitând Și încercând să se hotărască cum să răspundă. Pentru o clipă el tăcu, 
șocat că ea ar îndrăzni să atingă coroana. 

— Ce... naiba se întâmplă? Pleacă de acolo! 

— Taci din gură, mormăi ea, spărgând cu ușurință primul strat de 
criptare. Stick-ul USB se activase singur printr-un truc inteligent, păcălind 
subrutina de pornire automată dezactivată a laptopului, reactivând-o. Un 
program intruziv foarte puternic construit de Kara, pe baza unor 
instrumente împrumutate de la Rubicon, dezvoltate de Marc Dane și Assim 
Kader, pătrunse în calculatorul lui Madrigal și începu să-i doboare firewall- 
urile. 

Capul lui Pyne se clătină. 

— N-ar trebui să-i atingi lucrurile. 

Lângă ea, Billy își trase agitat căciula rusească pe urechi și dădu din 
cap. Ceilalţi se opriră din ceea ce făceau. 

— O să vă spun ceva, vorbi Kara cu forță și convingere, cu voce tare, în 
timp ce degetele ei se mișcau atât de repede pe tastatură că se vedeau în 
ceață. Și nu o să vă placă ce veţi auzi. Următorul firewall căzu, apoi 
următorul. Cetatea virtuală a lui Madrigal se prăbușea în mâinile Karei. 
Ghost5 s-a schimbat. Cândva era despre a aduce echilibru în lume. Nu 
pentru bani, ci pentru faimă. 

— Despre ce naiba vorbește? 

Andre făcu o mișcare încercând să o apuce pe Kara de braţ, dar Billy îl 
opri. 


— Las-o să vorbească! spuse celălalt hacker, iar restul grupului fu de 
acord. 

Kara continuă. 

— Pentru Madrigal nu a fost niciodată vorba despre asta. Pentru ea, 
Ghost5 a fost doar un mijloc pentru a obține ceva ce își dorea. Ghost5 a fost 
întotdeauna instrumentul ei. Eram uneltele ei. Ea ridică privirea pentru o 
clipă. De fapt, ce credeți că faceţi cu toții aici? 

— Devenim bogaţi, spuse Andre, nu-i așa? La naiba cu Seulul, 
prăbușim bursa din Asia, ca să facem mulţi bani! 

— Nu! Operaţiunea asta este despre ce vrea ea. Madrigal v-a trădat! 
răspunse Kara. 

— Vorbești prostii! strigă Andre. Unde este Erik? Cineva să-l aducă pe 
Erik! Asta e o prostie! 

— Cu toții îi vedem pe acei soldați nord-coreeni aici de faţă, spuse Pyne, 
arătând din cap către bărbați mascaţi din partea din faţă și din spate a 
avionului. Care sunt complet de Partea Răului. Sunt... Ea ezită, înainte de a 
găsi în sfârșit cuvintele pentru a-și termina gândul. Nu sunt de acord cu 
asta. La naiba. Nu-mi pasă cine știe! 

— Pyne are dreptate! Toţi soldaţii ăștia cu armele lor mă fac să vomit, 
omule! adăugă Billy. Vocea i se ridică, iar îndoielile pe care, în mod clar, le 
acumulase până atunci ieșiră la suprafață. Ce căutăm aici? Eu nu de asta am 
vrut să fac parte din Ghost! 

— Nu vrei să fii bogat, nenorocitule? mârâi Andre. Eu da! Cui îi pasă 
dacă nord-coreeni sunt cei care plătesc nota? 

— Fi l-au ucis pe Lex. Următoarele cuvinte ale Karei îi loviră aproape 
fizic Și nimeni nu avu un răspuns pentru ele. I se părea ciudat să spună asta 
cu voce tare. Kara simți o senzaţie stranie în piept, Și avu un moment 
straniu de detașare. Văzu pe ecran că ajunsese în folderul principal al 
calculatorului, căutând protocolul handshake care să-i permită să acceseze 
direct programul Arquebus. Era foarte aproape acum. Madrigal l-a ucis pe 
Lex din cauza asta. 

Și pentru o clipă, ea nu mai era acolo, în fața tastaturii, uitându-se la 
roțile Și angrenajele unei arme virtuale. Se întorsese undeva cu ani în urmă, 
într-un moment trecut Și pierdut. 

Lex întinse mâna pentru a-i atinge fata, într-un loc secret unde niciunul 
dintre ceilalți nu-i putea vedea împreună. El zâmbi Și ea se molipsi, emoția 


făcând-o să-i zâmbească înapoi. Fusese real, fusese adevărat. Nimeni nu o 
mai făcuse vreodată să se simtă ca el. Nu mai dorise niciodată să se arate 
cu adevărat unei alte persoane înaintea lui. Pe el îl înțelegea. 

Ea clipi, cu privirea înceţoșată și își apăsă furioasă ochii cu podul 
palmei, înăbușind lacrimile. 

— Lex a furat de la noi Și a fugit, spuse Andre insistent, de parcă ar fi 
citat replicile altcuiva. Voia să ne toarne la Interpol. Mafia grecească l-a 
prins... 

— Asta ne-a spus Madrigal, răspunse Billy. Nu m-am gândit că... 

Se opri, incapabil să-și termine fraza. 

— Nu. Lex a murit pentru că avea de gând să dea în vileag toată această 
operațiune. Kara își ridică privirea către ei, iar în ochii ei se citea 
înverșunarea. Am distrus tot ce aveam ca să mă întorc aici Și să termin ceea 
ce a început el. Cred că îl iubeam. Știu că Lex avea dreptate. Deci trebuie să 
îndrept lucrurile. 

Billy își întoarse capul și ea îi urmă privirea. Soldatul mascat care stătea 
de pază la rampa de încărcare îi observase că se certau Și venea spre ei. 

— Ne vor împușca, spuse el încet. 

— Asta avea să se întâmple oricum, îi spuse Kara. Pe ecranul din faţa ei, 
protocolul de căutare găsise ceea ce căuta și ea lucra la rescrierea adresei IP 
pentru site-ul de comandă și control al programului de atac. 

Programele cu viruși folosite ca arme cibernetice, precum Arquebus Și 
strămoșii săi, Stuxnet, Duqu, Shamoon Și nenumărate altele, foloseau un 
centru de control ascuns, un site aflat undeva în adâncurile internetului. La 
fel ca un asasin care îȘi contactează omul de legătură pentru a afla care sunt 
noile ţinte, programele „apelau” centrul de control Și trimiteau rapoarte 
despre atacurile cibernetice finalizate sau în desfășurare și primeau 
comenzi noi. Tot ce trebuia să facă ea era să redirecţioneze programul care 
paralizase Seulul către un nou site, încărcat cu un protocol ENDEX - o 
comandă de închidere. Dură câteva secunde pentru a încărca datele de pe 
stick-ul USB și, pe măsură ce bara de progres se umplu, Kara simţi din nou 
acea senzaţie stranie în piept. 

Aceasta era moștenirea lui Lex, actul său final după ce abandonase 
Ghost5. Acolo, pe cipul cu date pe care îl ascunsese în interiorul său, 
camuflase într-un cod fantomă pe care numai ea ar fi putut să-l găsească, 
cheia distrugerii marelui plan al lui Madrigal. Să pună capăt întregii 


operațiuni pe care o pusese în mișcare femeia, părea să fie o răzbunare 
potrivită. 

Tastă comanda de execuţie, iar Pyne scoase un fluierat Șoptit. 

— Ah, la naiba. Tu chiar ai făcut-o. E gata. Se repezi spre fereastra din 
fuzelajul avionului Antonov și privi afară. Văd lumini care se aprind. Fir- 
ar! 

De-a lungul întregii suprafețe a aeroportului, începură să reapară 
indicatoarele strălucitoare de pe piste, iar în depărtare clădirile întunecate 
ale terminalului se luminară rând pe rând, etaj cu etaj. Întrerupătoarele 
digitale din reţeaua electrică ce fuseseră blocate, oprind fluxul de energie 
electrică către oraș și împrejurimile acestuia, se redeschideau. 

— Arquebus a fost anihilat, spuse Kara, de data aceasta cu un nod în gât. 
Se simţea epuizată Și voia să plângă. Furtuna de emoţii puternice și 
necunoscute amenința să o copleșească. Trebuie să fugiţi. Pentru că o să 
distrug avionul. Se uită în jos la ceasul inteligent de la mână. Mergeţi. Nu 
mai avem mult timp. 

Soldatul ajunsese în dreptul umărului ei Și Ştia că ceva nu e în regulă. O 
prinse pe Kara, apucând-o de mâneca jachetei pentru a o ridica brusc de pe 
scaun. 

Billy îl lovi pe bărbat peste mască cu o tabletă, lovitura fiind suficient de 
puternică încât să spargă ecranul Și să-l doboare pe soldat, împingându-l în 
peretele cale. 

Se auziră strigăte Și mișcări rapide. Andre o luă la fugă spre spatele 
avionului Și spre rampa de încărcare deschisă, iar ceilalți îl urmară. Panica 
îi cuprinse pe toţi și Billy aproape că o trânti pe Kara când o luă la fugă, 
înainte ca soldatul să poată reacţiona la atacul său surpriză. Ea se opri în 
Pyne, iar faţa fetei era mai palidă decât fusese vreodată. 

— Opriţi-! 

Se auzi un strigăt plin de furie, iar Kara se întoarse și-l văzu pe Erik 
străbătând cala în viteză. Alţi doi soldaţi îi urmăreau pe hackerii care 
fugeau Și focuri de armă au început să se audă în aer. 

Erik avea un pistol în mână Și furia care îl alimenta era puternică. 

— Tu, scuipă el și mormăi, împingând-o pe Kara în bancul de lucru. 
Chiar ai crezut că poți să ne trădezi din nou? Se uită la ecranul laptopului 
lui Madrigal Și urlă. Ar fi trebuit să te omor de la bun început! 

— Dar nu ai făcut-o, spuse Kara cu o voce acuzatoare. Pentru că ești 


câinele lui Madrigal. Și faci doar ce-ţi spune stăpâna, animalule. Pentru că o 
iubești și nu poate fi a ta. 

— N-ai făcut altceva decât să ne pui bețe în roate, rosti printre dinți Erik. 
Ţi-ai irosit eforturile. Noi încă suntem câștigătorii. 

— Erik, începu Pyne, întinzând o mână către el. Uite, omule, totul este 
greșit! Trebuie să știi că... 

Fără să se uite la ea, Erik își îndreptă pistolul spre Pyne și apăsă pe 
trăgaci. 


Capitolul 18 


Transpirase abundent în timp ce cobora Dauphin-ul spre Halo, înclinând 
botul elicopterului mai mic. Renunţând la altitudine pentru a căpăta viteză, 
începu să respire greu pe măsură ce distanţa dintre cele două elicoptere se 
micșora, fiind foarte conștient de gravitatea situaţiei. 

Dar frica ce îl străbătea nu era panică. Ci îl ajuta să se concentreze. Marc 
băgă de seamă că toate simţurile îi deveniseră mai ascuţite Și își lăsă 
reacţiile să-l ghideze. Într-un mod ciudat, se liniști. Lupta corp la corp cu 
un adversar letal, schimburi de focuri de armă și confruntări deschise, toate 
acestea erau în afara zonei lui de confort Și îi era întotdeauna dificil să-și 
păstreze avantajul. Acolo însă, cu manetele în mâinile lui, Marc Dane se 
simţea în locul potrivit. 

Se afla pe muchia dintre frică și control. Era o veche anxietate îngropată 
adânc în el, o amintire vie, care ar fi ieșit la suprafaţă, dacă ar fi lăsat-o. 
Marc știa că, dacă închidea ochii, acel moment zguduitor va reveni, Și va fi 
la fel de real ca și cum s-ar întâmpla aievea. 

Înainte de Rubicon, înainte de MI6. Furtuna din Marea Chinei de Sud 
care doborâse elicopterul Marinei Regale pe care îl pilota. Impactul cu 
valurile. Oceanul rece care umplea cabina. Prima dată în viața lui când 
crezuse cu adevărat că va muri. 

Se forţă să înăbușe amintirea, ca pe un aparat de radio care putea fi doar 
dat mai încet, dar niciodată redus la tăcere. Cu privirea aţintită în față, prin 
ploaia ce lovea elicopterul, îl îndreptă spre Halo-ul mai mare și crescu 
puterea pentru a-l prinde din urmă. 

Elicopterul de marfă urma cursul râului Han, luând-o înapoi pe același 
traseu pe care îl parcursese până la ţintă. Fuzelajul său, ce semăna cu o 
balenă, se zguduia în ploaie, centrul de greutate al aeronavei fiind deplasat 
din cauza SCIF-ului atârnat sub el. Marc văzu ușa din partea laterală a 
cabinei cu pereți metalici atârnând deasupra apei, Și se întrebă dacă 
Madrigal se mai afla înăuntru. Și-o putea imagina acolo, fără să ţină cont de 
orice altceva, studiind cu atenție dosarele ascunse de zeci de ani și 
rapoartele secrete despre cele mai grave excese de zel ale colaborării dintre 


guvernul Statelor Unite și cel al Coreei de Sud. Acestea erau secrete care 
lăsaseră un număr nespus de mare de morți în urma lor, iar Marc se întrebă 
pentru o clipă dacă nu era mai bine să fie îngropate Și uitate. 

— Ține elicopterul stabil, strigă Lucy peste zgomotul palelor rotorului. 

El dădu din cap, ridicând vârful Dauphin-ului, când ajunseră în dreptul 
marelui elicopter rusesc. Marc aruncă o privire peste umăr, iar Lucy 
deschise din nou ușa și se lăsă în genunchi. Ridică pușca de asalt și miji 
ochii prin lunetă. 

Elicopterul Halo se îndrepta încet spre stânga, iar Marc observă mișcare 
în carlingă, când unul dintre membrii echipajului văzu rotoarele Dauphin- 
ului învârtindu-se în ploaie. 

Scânteia de la descărcarea puștii se reflectă în interiorul elicopterului, 
lăsând niște găuri negre în locurile pe unde pătrunseseră gloanţele. Ea 
îndreptă seria de împușcături spre vârful aeronavei și una dintre ferestrele 
triunghiulare ale cabinei deveni albă când sticla se crăpă. Elicopterul 
alunecă brusc în lateral pierzând altitudine, iar pilotul în stare de șoc 
încercă să reacționeze. 

Un panou pătrat de lângă ușa pasagerilor din față se deschise la interior, 
iar Marc zări o siluetă în negru, care îndreptă o pușcă spre Dauphin. Mai 
multe scântei galbene loviră elicopterul, Și din reflex, Marc trase de maneta 
Dauphin-ului. Elicopterul mai mic schimbă direcția, într-o mișcare de rotire 
a cozii, pentru a deveni o ţintă mai mică. O auzi pe Lucy înjurând când 
mișcarea neașteptată o aruncă pe spate. 

Parbrizul curbat al Dauphin-ului mai încasă trei gloanţe, înainte ca vârful 
să se ridice Și să treacă deasupra uriașului rotor al elicopterului Halo. Palele 
masive ale elicopterului de marfă făcură Dauphin-ul să trepideze, dar Marc 
reuşi să treacă peste asta, câștigând înălțime. 

— Ce parte din menține elicopterul stabil n-ai înţeles? strigă Lucy. 

— Ştii că sunt un rebel, replică el, zărind o gaură în scaunul gol al 
copilotului, prin care trecuse un cartuș rătăcit. 

În lateralul lor, elicopterul Halo se aplecă în faţă, rotoarele înclinându-se 
pentru a-i da mai mult avânt, în timp ce trecea de malul râului, pe deasupra 
acoperiȘurilor blocurilor rezidenţiale și a mall-urilor. Marc trase maneta 
până la capăt și înclină Dauphin-ul, luându-se după aeronava mai mare, iar 
ochii i se mijiră când văzu ce făcea pilotul elicopterului Halo. 

Acesta accelera periculos de jos de-a lungul străzilor din oraș, rotoarele 


sale lovind aerul la doar câțiva metri deasupra clădirilor cu șase etaje, 
înghesuite de-a lungul drumului. SCIF-ul se balansa ca un pendul enorm, 
prin dreptul etajelor superioare ale clădirilor de birouri Și blocurilor de 
apartamente. 

Să zboare atât de aproape de sol era un alegere riscantă, crescând șansele 
ca elicopterul să se prăbușească, întrucât orice greșeală nu numai că ar fi 
fost fatală pentru echipaj, ci ar fi curmat Și vieţile multor civili. Era și una 
deliberată, își dădu seama Marc. Pilotul elicopterului Halo pariase că 
urmăritorii săi nu vor încerca să-i doboare așa jos. 

— Nemernicul, bombăni Marc, reducând acceleraţia pentru a mări 
distanţa. Fiecare secundă pe care o iroseau urmărind elicopterul, în loc să 
încerce să-l oprească, însemna că Madrigal era cu un pas mai aproape de a 
scăpa. 

Ploaia Și vântul rece pătrunseră în interiorul Dauphin-ului, când Lucy 
deschise Și cealaltă ușă pentru putea vedea bine în toate direcțiile. Cu coada 
ochiului, Marc o văzu găsind un cablu și prinzându-l de inelul de prindere 
tip „D” de pe vesta ei tactică. 

— Trebuie să riscăm! strigă ea, iar el știa că ea înţelegea la ce pericol se 
expune. Marc, n-o putem lăsa să scape! 

— Da, să trăiţi, răspunse el. Răsuci maneta de control, crescând puterea 
motoarelor gemene Turbomeca ale Dauphin-ului și încercă să se apropie 
din nou. 

Echipajul elicopterului Halo era pregătit să-i întâmpine de data aceasta. 
Marc văzu aeronava masivă clătinându-se, în timp ce pilotul schimbă 
comenzile. Dauphinul mai mic cobori la nivelul palelor elicopterului de 
marfă, iar Marc menţinu vârful pe poziţii. Lucy se întinse pe burtă, atârnând 
cu partea superioară a corpului în afara cabinei, de-a lungul liniei 
fuzelajului, Și ţinti. 

Apoi, din senin, elicopterul Halo frână cu o manevră bruscă, ce ridică 
vârtul în sus. Un pilot mai puțin pregătit s-ar fi lovit cu coada de vreun 
bloc, dar chiar Și cu greutatea suplimentară imprevizibilă a SCIF-ului, 
elicopterul efectuă o rotaţie strânsă, care păru să sfideze legile fizicii pentru 
o clipă. Marc văzuse odată un Chinook uriaș cu două rotoare în tandem, 
făcând o cascadorie similară; acesta era un elicopter de transport greu pe 
care colegii din armată îl numeau „wokka”:1*:, după sunetul distinctiv al 
rotoarelor. Se părea că nord-coreenii adaptaseră aceleași mișcări de dans 


pentru elicopterul lor. 

Când elicopterul Halo se lăsă pe spate, cabina SCIF se balansă prin fața 
unei clădiri de birouri cu viteză, spulberând în trecere un rând de ferestre. 
Marc trase de maneta Dauphin-ului pentru a evita o coliziune, când Lucy 
strigă acronimul de care se temeau toți piloţii de elicoptere militare. 

— RPG! 

În timp ce auzi apelul lui Lucy, zări și scânteia albă. Lucy îl văzuse 
probabil pe soldatul care trăsese în ei cu câteva clipe înainte, aplecându-se 
acum prin trapa de tragere a elicopterului Halo cu un lansator de rachete. 

Clădirile rezidenţiale îi înconjurau de ambele părți și în orice direcţie s- 
ar fi deplasat Dauphin-ul, ar fi transformat sufrageria cuiva într-o potențială 
ţintă. Retragerea sau urcarea ar fi fost prea lente pentru a-i salva. Marc își 
puse baza în propria-i îndemânare Și acceleră în schimb în direcţia scânteii, 
în speranţa că fuzelajul robust marca Eurocopter va rezista. 

Răsuci maneta iar Dauphinul făcu o mișcare arcuită, ca un delfin ce sare 
în ocean. Racheta RPG fără direcţie trecu în spirală pe sub fuzelajul 
elicopterului argintiu și explodă în cele din urmă la impactul cu un panou 
dintr-o parcare etajată din apropiere. 

Marc făcu o mișcare de corecție excesivă, apropiindu-se periculos de 
tare de un gard din zale metalice din jurul unei grădini de pe acoperișul 
unui bloc de apartamente, dar trase elicopterul înapoi, înainte ca vârfurile 
palelor să atingă metalul. Se luptă cu Dauphin-ul, încercând să-l readucă pe 
traiectoria inițială, dar mai multe focuri de armă izbucniră dinspre Halo, 
lovind fuzelajul. Gloanţele pătrunseră în interiorul cabinei, iar Marc știa că 
în momentul în care trăgătorul va reuși să reîncarce RPG-ul, o altă rachetă 
va fi pe drum. 

Lucy era cu un pas înaintea lui, iar lunetista elimină acea posibilitate din 
Joc, trăgând încă o dată din poziția în care era, întinsă pe podeaua cabinei. 
Țintind cu pușca de asalt, Lucy lovi direct în trapa deschisă a trăgătorului 
din elicopterul Halo. Marc văzu o siluetă în negru alunecând și căzând în 
gol, alături de lansatorul de rachete. Cu un vuiet de uragan, elicopterul Halo 
se îndepărtă, încercând să scape de ei. 

— Trebuie să-i forțăm să coboare! strigă Lucy. 

El nu îi răspunse. Indicatoarele de avertizare roșii sclipeau pe panoul de 
control din faţa lui. Gloanţele pe care le încasaseră loviseră componente 
vitale Și, spre deosebire de elicopterul de marfă rusesc, proiectat să fie 


foarte rezistent, cel mic, proiectat de Eurocopter, nu fusese conceput pentru 
a fi folosit în condiţii de luptă. Marc simţi mirosul de ulei fierbinte în timp 
ce comenzile vibrau alarmant în mâinile sale. 

— Nicio problemă, minţi el, menţinându-l pe Dauphin pe urmele 
elicopterului Halo. 

x 

Pistolul scoase un zgomot puternic în interiorul calei aeronavei Antonov, 
iar Pyne fu aruncată pe spate. 

Kara o prinse înainte ca ea să se prăbușească pe punte, într-o baltă de 
sânge închis la culoare, ce pătrundea prin puloverul răvășit al lui Pyne. 
Încerca să tragă aer în piept, tremurând în braţele Karei. Aceasta o așeză pe 
un scaun cât putu de blând, ghidând mâinile fetei lovite pentru a menţine 
presiune pe rană. 

Erik ridică vârful fumegând al revolverului său și îl îndreptă în direcția 
Karei. 

— Tu eşti următoarea, îi spuse el, rostind cuvintele printre dinți. Nu 
contează ce ai făcut cu comunicațiile. Madrigal se va întoarce în curând. 

Kara era atât de aproape de el, încât putea vedea pete de sânge închis la 
culoare pe degetele lui Erik Și pe ţeava pistolului. Glonţul intrase pe o parte 
ȘI ieșise pe cealaltă, ceea ce însemna că poloneza urma să moară din cauza 
pierderii de sânge, dacă nu primea asistenţă medicală urgent. 

Toate aceste detalu îi apărură în minte Karei într-un mod analitic, rece, 
ca Și când privea un fragment de cod din calculator. Le văzu ca 
instrucțiunile logice IF și THEN într-un Șir de date. Hackerul neamt nu 
putuse să rupă legătura dintre Kara Și Madrigal Și ura asta. Revenirea Karei 
în Ghost$ înteţise acest sentiment, iar acum Erik avea de gând să meargă 
până la capăt cu singura variantă care l-ar fi satisfăcut. 

— Nu ai făcut niciodată parte din asta, continuă el, aproape ignorând-o 
pe Pyne. Niciuna dintre voi. Unelte. Nimic mai mult. 

Kara îi aruncă o privire întrebătoare. 

— Chiar așa? Pentru că tu ești, fără îndoială, cea mai mare unealtă pe 
care am întâlnit-o vreodată. 

Se uită la ceasul inteligent de la încheietura mâinii, încercând să ia în 
calcul cât timp mai avea Și care erau șansele de supraviețuire. 

Erik puse vârful pătat de sânge al pistolului în centrul frunţii Karei Și 
trase cocoșul. 


— Când se întoarce Madrigal, o să te omor chiar în fața ei. Va vedea ce 
ești cu adevărat. 

— Şi asta va rezolva totul pentru tine? Ea se uită la el cu privirea 
absentă. Asta e ce-ţi dorești. Să fii cel mai important în ochii ei. 

— Ține-o tot așa ȘI poate nu mai aștept, o avertiză el. 

Kara se apropie de pistol, împingându-se în el. 

— Atunci, fă-o. Dacă nu ţi-e frică de Madrigal. Fă-o. Împușcă-mă. Nu ai 
ezitat cu ea. Arătă cu mâna spre Pyne, aplecată în faţă pe scaun și gâfâind 
ca un animal rănit. Crezi că ești dur. Că ai o voință puternică și o minte 
ascuțită. Nu e așa. Eşti doar puţin peste medie. Tot ce poţi oferi este 
disponibilitatea de a răni oamenii fără ezitare. Ea îi aruncă încă o privire, 
apoi se îndepărtă. Există un dispozitiv electromagnetic tranzitoriu în acest 
avion. Kara arătă spre punte. Va lansa un impuls electromagnetic care va 
prăji toate echipamentele digitale pe o rază de aproximativ două sute de 
metri. Este protocolul în caz de apocahpsă al lui Madrigal, în cazul în care 
Interpolul sau NSA ne-ar ajunge vreodată din urmă. 

Erik ezită. Bineînţeles că știa despre dispozitiv, Madrigal nu i-ar fi 
ascuns asta. Dar era un secret pentru majoritatea membrilor Ghost$ și nu se 
așteptase ca Şi Kara să fie conștientă de existenţa lui. 

Ea privi reacţia de pe chipul lui. 

— Am fost una dintre ei înainte să vii tu, îţi amintești? Cine crezi că a 
ajutat să monteze chestia aia acolo? Își lăsă mâna să cadă, astfel încât să 
atârne deasupra laptopului lui Madrigal. 

EI se uită înapoi la ea. 

— Dacă încerci ceva, te voi ucide. 

— Chiar așa? 

Răspunsul lui Erik fu un mârâit. Trase un glonţ în laptop, făcând un 
crater în mijlocul tastaturii, care explodă. Așchii fierbinți de plastic o 
înţepară pe Kara în mână, înainte să apuce să o tragă înapoi. Erik rânji 
sălbatic, arătându-și dinţii. 

— Idiotule, îi spuse ea, masându-și încheietura mâinii Și privind din nou 
la ceas. Nu te duce capul dincolo de ceea ce poţi vedea. De asta nu te lasă 
să participi la atacurile cibernetice. L-am configurat cu ore în urmă. Kara 
atinse ecranul tactil al ceasului inteligent. Într-o fracțiune de secundă, 
trimise un semnal către un receptor Bluetooth pe care îl indusese în secret în 
circuitul principal al aeronavei Antonov, atunci când avionul de marfă se 


afla undeva deasupra Mării Filipinelor. 

Dispozitivul electromagnetic tranzitoriu (TED) nu fusese conceput doar 
pentru a face inutile hard drive-urile și circuitele de la bordul aeronavei. 
Kara nu minţise când îl descrisese drept arma folosită de Madrigal în ultimă 
instanță. Sus, în spaţiul unde aripile aeronavei Antonov se conectau la 
fuzelaj, TED-ul în formă de tambur se activă. Alimentat de o baterie mică, 
dispozitivul comprimă într-o clipă câmpul magnetic generat de un 
condensator de înaltă tensiune. Energia exploziei focalizate se transferă prin 
câmpul magnetic, creând o eliberare electromagnetică de zece ori mai mare 
decât puterea unui fulger. Toate acestea se întâmplară într-o clipă — TED-ul 
făcu o gaură prin partea superioară a fuzelajului aeronavei Antonov, arzând 
combustibilul din conducte, crea un val de descărcări electrice prin fuzelaj 
Și opri fiecare dispozitiv electronic aflat în raza de acţiune a impulsului. 

Tot curentul de la bord se opri iar avionul se clătină din cauza exploziei. 
Deasupra capetelor lor, o flacără portocalie cuprinse tavanul de metal. Erik 
fu dezorientat pentru o clipă, iar Kara se folosi de faptul că atenţia îi era 
distrasă pentru a smulge un stingător portabil montat pe peretele aeronavei. 
ÎL prinse ȘI se roti cu el, izbindu-l pe Erik peste faţă cu partea plată a 
cilindrului. Erik căzu și Kara dădu drumul extinctorului, apucând-o pe Pyne 
cu ambele mâini. 

Pyne scoase un țipăt de durere, dar era prea slăbită ca să se opună. Kara 
o trase pe după umăr Și se mișcă rapid, aproape împleticindu-se coborând 
pe rampa deschisă a aeronavei Antonov. Căldura combustibilului ce ardea o 
împingea din spate pe măsură ce focul se extindea, cuprinzând fuzelajul și 
distrugând avionul din interior spre exterior. Fumul gros, negru, cu miros de 
benzină, o sufoca, dar Kara continuă să alerge, ajungând într-un loc mai 
sigur, într-un hangar din apropiere. 

O altă explozie se auzi când una dintre aripile avionului Antonov se lăsă 
în Jos Și se prăbuși, lichidul din rezervoarele de combustibil aproape goale 
fiind încă suficient pentru a arde cu flacără. Cu mâinile pline de sângele lui 
Pyne, Kara împinse o ușă din lateralul hangarului Și intră înăuntru. 

x 

Echipajul elicopterului Halo hotărâse că un schimb de focuri nu era 
modul în care voiau să gestioneze lucrurile, iar acum elicopterul zbura peste 
clădiri. 

Lucy încercă să se ridice dar lui Marc îi fu dificil să menţină stabilitatea 
aeronavei. 


Nu mai avea multe gloanţe, așa că nu își putea permite să le irosească. 
Elicopterele se îndreptau din nou spre nord, înapoi în direcția aeroportului 
Incheon și spre graniţă. Pentru o clipă, lui Lucy îi veni în minte imaginea 
de temut a unor elicoptere nord-coreene Hind care traversau zona 
demilitarizată pentru a le ieși în faţă. Dacă s-ar fi întâmplat asta, Dauphin- 
ul ar fi ajuns la fier vechi în câteva secunde. 

Elicopterul Halo ieși din nou din raza ei de acţiune și de data aceasta nu 
se mai întoarse. Ea își întoarse privirea Și își dădu seama că britanicul 
ridica elicopterul, încercând să câștige altitudine. Lucy se uită în jos la 
forma de disc creată de rotoarele principale în mișcare ale elicopterului de 
marfă. Oare ar fi putut să îl lovească în butuc, sau să ajungă la motor? Sau 
ar fi fost mai inteligent să lovească rotorul din coadă și să încerce să-i 
zeâlțâie puţin? Dacă ar fi putut să strice angrenajele și mecanismele de 
acolo, l-ar fi putut forţa pe pilotul elicopterului Halo să facă o aterizare 
forţată. 

— Ce-aș vrea să am un Stinger acum, spuse ea cu voce tare, dar Marc nu 
o auzi din cauza zgomotului motorului defect al Dauphin-ului. 

Ea se strecură prin golul dintre scaunele din carlingă și se așeză pe 
scaunul copilotului, luând pușca după ea. Găsi un set de căști cu microfon 
atârnate de un cârlig. 

Marc dădu din cap spre ea, apoi cobori privirea spre panoul de control. 
Lucy luă cășule pilotului și i le fixă bine, plasându-i microfonul în dreptul 
gurii. 

— Fir-ar, spuse el, vocea sa răsunând în urechile lui Lucy. La naiba. La 
fiecare două secunde, Marc scotea o altă înjurătură, în timp ce se lupta cu 
elicopterul să rămână în aer. 

— Așa de grav este? răspunse Lucy. Singura ei experienţă de zbor fusese 
săritul din aeronave, nu menţinerea lor în aer, dar înţelegea foarte bine că 
multiplele lumini roșii care clipeau pe panoul de control însemna că aveau 
probleme serioase. 

— Combustibilul ţâșnește în spate dintr-o ţeavă spartă. Presiunea 
uleiului scade. Mai avem, în cel mai bun caz, zece minute de zbor și asta 
dacă avem noroc. 

— Sunt deschisă la sugestii, remarcă ea. 

Nu o mai privi pieziș de data aceasta. 

— Nu-ţi plac niciodată ideile mele. 


— O să îmi placă orice idee care o scoate pe Madrigal din joc... Ea se 
opri. În lateral putea vedea lumini aprinse de-a lungul malului îndepărtat al 
râului. Hei, începe să revină curentul. 

Era Și asta o parte din planul grupării Ghost5 sau o dovadă că planul ei 
începuse să se destrame? se gândi pentru o chpă la Kara, dar apoi îndepărtă 
acel gând. 

— O să-i oblig să aterizeze, spuse Marc, dând din cap în direcţia lor de 
zbor. Vezi podul de acolo? 

În faţa elicopterului Halo era o trecere peste râu formată din două 
autostrăzi cu câte trei benzi, cu o linie de metrou înghesuită între ele. O 
serie lungă de arcuri metalice albastre se întindeau de-a lungul căii ferate. 

— Cum vei face asta? întrebă ea, temându-se deja de răspuns. 

— Îi aduc în poziţia potrivită, răspunse Marc, strângând din dinţi. Iar tu 
îi dobori. 

El reduse rapid altitudinea Dauphin-ului, iar elicopterul căzu ca o piatră, 
fix înspre vârtejul creat de palele mari ale elicopterului Halo. 

Palele elicopterului de transport erau mai late decât întreaga amprentă a 
Dauphin-ului, dar totuși deplasarea în jos a aeronavei mai mici fu suficientă 
pentru a perturba fluxul de aer neted. Pentru un moment, Lucy crezu că 
britanicul avea să lovească în rotoarele elicopterului Halo, dar în ultimul 
moment, celălalt pilot reacţiona și încerca să se dea în lateral, ieșind de sub 
elicopterul ce îi urmarea Și cobora înspre ei. 

Marc înjură cu voce tare, oglindind mișcarea pilotului elicopterului 
Halo. Se apropiată cu viteză de podul albastru, iar elicopterul mai mare 
rămase fără spaţiu de manevră. 

Lucy văzu oportunitatea Și deschise panoul glisant din fereastra de lângă 
ea, împingând ţeava puștii de asalt în aer. Ținând arma la piept, o sprijini de 
biceps Și aștepta momentul care Ştia că va veni, momentul în care pilotul 
elicopterului Halo avea să intre în panică și să facă o alegere pripita. 
Lunetista din ea, care vedea lumea doar prin bătaia puștii preluă controlul, 
stând la pândă ca un păianjen prădător și analizând totul detașat. Își 
imagină că se afla într-o ascunzătoare în mijlocul unei păduri, invizibilă sub 
un costum de camuflaj, urmărind cu răceală cum voinţa țintei piere Și în 
acea clipă face o greșeală fatală, devenind expusă. Fixă laserul puștii pe 
ţintă ȘI trase aer în piept. 

Elicopterul Halo se smuci, forma grea de balenă schimbându-și cursul. 


SCIF-ul atârna sub el, plutind periculos de aproape de vârful cadrului 
albastru al podului. 

Trase printre palele care se învârteau, prin ferestrele din cabina de pilotaj 
ale elicopterului Halo. Lucy văzu o pată roșie pe interiorul geamului spart, 
iar motorul elicopterului începu să scoată un zgomot ascuţit. 

Marc trase maneta Dauphin-ului Și viră, în timp ce elicopterul Halo 
pierdu altitudine Și nu mai putu evita arcurile metalice albastre de pe pod. 
Cabina SCIF se izbi de capătul unuia dintre ele. Partea ei laterală se sfâșie 
Și se prăbuși pe drum. Cablurile care o legau de elicopterul Halo se 
încurcară în arcurile metalice de pe pod și se rupseră. 

Elicopterul se prăbuși pe autostrada. Fuzelajul se înclină, întorcându-se 
pe o parte. Cele opt pale masive ale rotorului, flecare de aproape 
cincisprezece metri lungime, s-au făcut bucăţi când s-au lovit de asfalt și de 
arcurile metalice de pe pod. Aparatul se răsturnă Și se încovoie sub propria 
greutate, prins într-o capcană de cabluri. Flăcăni și fum negru ieșeau din 
motor. 

Marc ţinea Dauphinul plutind peste porțiunea podului unde aterizase 
SCIF-ul. Vârtejul descendent prinsese hârtiile împrăștiate din rafturile de 
depozitare din interiorul cabinei sparte. Materiale atât de secrete încât nici 
nu erau marcate conform convențiilor, fură ridicate și aruncate în râu. 

Lucy se uită prin luneta puștii de asalt, scanând cabina distrusă Și 
căutând semne de mișcare. Nu văzu nimic. 

— Nu putem pleca, spuse Marc în microfon, iar Dauphin-ul coborî. Nu 
până când nu suntem siguri. 

x 

Au ajuns în partea opusă a vastului spațiu deschis al hangarului înainte 
ca Pyne să se prăbușească. 

Kara o târî în primul loc care putea fi numit, cu generozitate, „sigur”, 
cabina deschisă a unui avion Beechcraft cu două motoare ce staţiona pe un 
stand de întreținere. O trase pe Pyne înăuntru, făcând o pauză pentru a 
cerceta cu privirea urmele de stropi roșii pe care le lăsaseră de-a lungul 
hangarului, până în acel loc. 

— O să mor, șopti fata slabă. O, Doamne, nu vreau să mor așa. Nici 
măcar nu Știu unde sunt. 

Kara îȘi Șterse mâinile murdare de sânge pe materialul unuia dintre 
scaunele pasagerilor din cabină și căută în Jur o trusă de prim ajutor. Găsi o 


cutie de plastic verde într-un compartiment Și căută înăuntru. Luă bandaje 
Și tampoane sterile și făcu tot posibilul să bandajeze rana urâtă pe care o 
avea Pyne. 

Când termină, Kara îndrăzni să privească prin ferestrele ovale din 
fuzelajul avionului Beechcraft și văzu fumul pătrunzând în hangar prin 
ușile din partea opusă. Acolo, aeronava Antonov ardea Și se întrebă ce se 
întâmplase cu Andre și ceilalți. Erau deja plecați sau soldații mascaţi îi 
doborâseră înainte să ajungă în siguranţă în clădirile terminalului? Nu 
conta. Nu o puteau ajuta. 

Kara scoase staţia de emisie-recepţie din buzunar Și o cântări în mână. 
Acum era la fel de folositoare ca o cărămidă, fiind afectată de valul pulsului 
electromagnetic al TED-ului. O aruncă deoparte și se uită la ceasul 
inteligent. Și acesta era inert, doar o bucată de metal și sticlă, inutil pentru 
ea. 

Ca Pyne? Întrebarea veni de nicăieri, când privirea Karei se opri asupra 
celeilalte femei, a cărei respirație superficială se auzea încet în liniștea 
cabinei. 

Kara nu îi datora nimic lui Pyne. Când fugise din Ghost5, nu îndrăznise 
să împărtășească această intenție fetei. Nu avusese încredere în ea. Dar nu 
cumva această reticenţă spunea mai multe despre Kara Wei — despre Wong 
Fei Song — decât despre cealaltă fată? 

Pyne era la mai puțin de o oră distanţă de moarte, după cea mai 
optimistă estimare. Dar Kara nu era rănită Și încă putea să scape. Dacă ar fi 
lăsat-o pe femeia rănită în urmă în acel moment, ar fi putut supraviețui. 

Fata slabă se mișcă și gemu, încercând să tragă aer în piept. Ochii ei se 
deschiseră, Și pentru scurt timp o văzu pe Kara, înainte ca privirea să 1 se 
încețoșeze din nou. 

Care au fost ultimele cuvinte pe care mi le-a spus Lex? Acest gând apăru 
pe neașteptate, ca și cel de dinainte, iar Kara știa că era o parte din ea care 
îi vorbea, dând voce întrebărilor pe care nu voia să le recunoască. 

Nu-Și putea aminti ce spusese Lex. Fusese o decizie atât de rapidă și 
brutală să se despartă de Ghost$, ca urmare a unei dispute cu Madrigal 
despre viitorul grupului. În acea conversaţie, Kara ştia că mentorul ei îi va 
duce pe o cale întunecată, din care nu se vor mai întoarce. 

Ce spusese Lex în ziua aceea, într-o duminică înnorată, într-o zonă 
înghesuită de lângă Montmartre? A spus că o iubește în timp ce ea își 


făcea bagajele într-o frenezie? A încercat să o convingă să rămână? 
Ambele, niciuna, nici alta. Amintirea nu era acolo, doar durerea unei emoţii 
pe care Kara nu o putea simţi. 

Ea plecase totuși. El nu o oprise. Apoi el murise, iar Kara nu mai putea 
niciodată să reconstituie acel moment. Piesa lipsă fusese pierdută pentru 
totdeauna. 

Dacă ar fi părăsit-o pe Pyne, istoria s-ar fi repetat. O altă pierdere. Dacă 
ar fi abandonat pe altcineva, nu pe iubitul ei, ar fi contat? Dar ea îl 
abandonase. 

Kara se ghemui lângă Pyne și își puse ușor un deget pe gâtul ei, simțind 
pulsul slab, apoi se uită înapoi la trapa deschisă. 

Dacă plec din nou, ce înseamnă? O umbră îi traversă fața când veni 
răspunsul. Te face ca Madrigal. 

— Song? Simţi miros de fum? șopti Pyne. 

— Da, spuse Kara. E în regulă. Stai liniștită. Ea traversă avionul și 
deschise ușa către cabina de pilotaj a avionului Beechcraft. Umblă la 
comutatoare Și o urmă de speranţă încolți în ea. Pulsul electromagnetic nu 
ajunsese atât de departe, nereușind să pătrundă prin pereţii metalici ai 
hangarului. Asta însemna ca circuitele avionului ușor și radioul său erau 
încă operaționale. Kara își aminti frecvenţa pe care o folosea echipa de atac 
ȘI o apelă. 

Ar fi trebuit să funcţioneze. Nu exista nicio garanţie că cineva o va auzi 
Și era posibil ca orice ar fi zis ea să fie preluat de oamenii care o voiau 
moartă. 

Dar trebuia să ceară ajutor. Trebuia să încerce. 

x 

Marc pilota Dauphin-ul și ateriza pe pod, poziționând elicopterul ce 
tremura între doi stâlpi de iluminat până când roțile se izbiră de carosabil. 
Cei mai apropiaţi civili se aflau la câteva sute de metri distanţa, stăteau în 
spatele mașinilor lor, temându-se să se aventureze mai aproape. Văzu un tip 
încercând să surprindă scena cu camera telefonului său mobil, iar Marc își 
ridică gulerul, într-o încercare de a-și ascunde identitatea. 

Lucy ieși din cabină înainte ca elicopterul să aterizeze, ridicând pușca în 
timp ce înainta spre SCIF-ul avariat. Marc se grăbi după ea, scoțând 
pistolul-mitralieră Și verificând siguranţa. 

Vântul adusese norii întunecați dinspre mare, provocând o furtună 


deasupra orașului, iar potopul se revărsa asupra lor cu rafale puternice. 

Marc și Lucy se apropiată de cabina distrusă. Iluminate de flăcările 
portocalii ce veneau dinspre elicopterul Halo avariat, din partea îndepărtată 
a podului, cablurile încă conectate la SCIF se îndoiseră și zdrăngăneau, 
lovindu-se în arcurile de oţel de deasupra liniei de metrou. 

Acolo unde SCIF-ul se lovise de pod, forţa coliziunii îl făcuse să se 
crape pe toată lungimea cabinei dreptunghiulare, Semăna cu o cutie sfâșiată 
de un animal flămând, disperat să ajungă la orice se afla înăuntru. Marc 
călcă pe o serie de documente îmbibate cu apă Și de fotografii împrăștiate 
pe drum, ieșite din interiorul cabinei distruse. Secrete ascunse, ţinute 
închise de-a lungul deceniilor de operațiuni confidențiale, întinse pe jos, 
afară din container. 

— Uită-te la rahatul ăsta, mormăi Lucy. Este o piñata cu secrete de-ale 
spionilor. 

El dădu din cap, zărind alte obiecte printre resturi. Marc văzu hard drive- 
uri portabile, făcute așchii sau rupte de la impact, cutii cu micro-discuri 
vechi Și fâșii sclipitoare de bandă magnetică. 

— Acoperă-mă, spuse Lucy, deplasându-se spre partea opusă, unde o 
parte din panoul cabinei fusese ruptă. 

SCIF-ul se prăbușise, iar o mare parte din ce fusese înăuntru, nu mai era 
acum la locul său. Interiorul era acoperit de un strat de hârtii, cutii de plastic 
Și dosare împrăștiate. Marc își ţinu arma la îndemână. 

Vântul răsfira resturile, dar nu era nicio mișcare în interiorul SCIF-ului 
distrus. Lucy își puse pușca pe umăr Și intră în container. 

= Dovada morții, spuse ea, fără să se uite la el, Dacă corpul ei este aici, îl 
voi găsi. 

— Corect, răspunse Marc, oarecum ușurat că o lasă pe Lucy să se ocupe 
de sarcina îngrozitoare de a săpa printre rămășițe în căutarea unui cadavru. 
Cabina avariată se mișcă și scârțâi sub greutatea el. 

O luă după ea și găsi rămășițele stației de lucru fixate pe interiorul 
peretelui din apropiere. Consola calculatorului fusese distrusă și nu mai 
putea fi folosită, dar cabinetul cu servere de deasupra ei era încă intact. 
Întinse mâna și o trecu peste hard drive-urile aflate în suporturile lor 
securizate. Dacă ar fi vrut, nu ar fi durat mult să desfacă încuietorile care le 
ţineau în loc, să scoată modulele și să le ducă înapoi la elicopter. Madrigal 
îȘi petrecuse ani din viaţă pregătindu-se să fure acest SCIF și nu se putea 


abține să nu se întrebe ce fel de secrete adânc îngropate se aflau în el. Aici 
erau stocate rapoarte despre operațiunile secrete desfășurate de precursorii 
Serviciului Naţional de Informaţii din Coreea de Sud. 

În spatele lui, Lucy dădu la o parte un suport căzut ȘI acesta zăngăni 
când se lovi de peretele SCIF-ului. 

— E sânge aici, strigă ea din întuneric. Mult. 

Marc dădu din cap, auzind-o doar pe jumătate, cu privirea încă fixată pe 
hard drive-uri. Cunoștea o parte din istoria contaminată pe care o 
conțineau, de pe vremea când lucra pentru serviciile secrete britanice, în 
mare parte transmise prin intermediul poveștilor de război pe care i le 
spusese un ofițer MI6 mai în vârstă, pe nume Leon Taub. Era veteran, 
prinsese Războiul Rece și făcuse parte din echipa lui Marc. Era unul dintre 
membrii echipei sale, uciși de un asasin al Asociaţiei, în urmă cu doi ani în 
Franţa. Însă, în tinereţe, omul lucrase în Asia de Sud-Est și văzuse de 
aproape stilul operațional agresiv al KCIA. 

Fusese o organizaţie născută dintr-o lovitură de stat. O poliție secretă, 
care nu avea nicio reținere să predea persoane căutate în întreaga lume, să 
se amestece în politica internă a statelor și să mituiască. Se numiseră mai 
întâi KCIA, apoi Agenţia Naţională de Planificare a Securității Și în cele 
din urmă NIS. Nu exista nicio îndoială că serviciile de informatii sud- 
coreene aveau multe secrete murdare de ţinut ascunse. 

Din orice unghi priveai, conținutul SCIF-ului furat era exploziv din 
punct de vedere politic. 

Dar nu numai guvernul Coreei de Sud ar fi fost cel care ar fi suferit de pe 
urma acestor scurgeri de informaţii. Furia Și pierderea care o determinaseră 
pe Madrigal să ucidă cu brutalitate un bărbat în vârstă apăruseră ca urmare a 
unei misiuni clandestine conduse de KCIA și partenerii lor din serviciile de 
informaţii ale Statelor Unite. Ea își dorea să facă publică acea colaborare, 
în propria ei căutare întortocheată a dreptăţii. Orice conţinea SCIF-ul, 
probabil că era devastator. 

Dovezi ale complicității Americii și Coreei de Sud în atacurile 
neautorizate asupra Nordului? Operaţiuni negate și soldaţi uciși de proprii 
aliați? Toate astea Și chiar Și mai rău de atât? Nu ar fi contat că se 
întâmplaseră cu peste patruzeci de ani în urmă. Ar fi fost pretextul de care 
avea nevoie Phenianul pentru a trece la pasul următor, la acţiunea armată. 

Cu un guvern american implicat în așa ceva Și climatul politic din Asia 


de Sud-Est, rezultatul final ar fi fost un război. 

Marc ezită, auzind șuieratul ploii căzând prin acoperișul cabinei sparte. 
Era greu de crezut că toate astea puteau să vină de aici, că aici Și acum, pe 
acest pod bătut de vânt în mijlocul unei furtuni, era la o răscruce de 
drumuri. 

Exista o singură alegere logică. 

— Trebuie să distrugem tot, își spuse el, uitându-se la hard drive-uri. 
Este singura cale. Poate că Madrigal a complotat cu sânge rece, dar avea 
dreptate. Și dacă acel adevăr dureros ar ieși la suprafaţă, ar fi ca și cum ai 
arunca un chibrit aprins într-o fabrică de artificii. 

Simti o înțepătură în gât și întinse mâna să se scarpine. Casca radio 
atârna acolo Și, dincolo de sunetul neîncetat al ploii, i se păru că aude un 
sunet slab. 

Marc introduse casca în ureche. 

Cine e acolo? 

— Dane. Vocea Karei Wei era slabă și se auzeau multe foșnituri, dar era 
inconfundabilă. Nu credeam că vei rămâne în viață. 

— Nici eu, replică el. Unde ești? 

— La aeroport, spuse ea. Am nevoie de ajutorul tău, Marc auzi un alt 
zgomot venind din spatele lui Și îl ignoră, străduindu-se să asculte. Vino și 
ia-ne. Te rog. 

— Sunt chiar în mijlocul... începu el. 

— Chiar ești, spuse Madrigal. 

Se smuci înapoi auzind vocea femeii care ieșea din umbră, prinzând 
pistolul-mitralieră pe care îl avea agăţat de umăr și intind în timp ce se 
întorcea. 

— Nu, avertiză ea. 

Lucy apăru ținându-și mâinile în jos, departe de arma ei, cu o expresie 
încruntată. Madrigal o forță pe Lucy să treacă în faţa ei Și îl privi pe Marc 
cu furie. Faţa ei era mânjită cu sânge și își încolăcise brațele sub ale lui 
Lucy. Într-o mână ţinea strâns bine un cilindru de metal gri, cu un text 
violet de avertizare pe el. În cealaltă mână, ţinea un inel de siguranţă și, cu 
o mișcare din degete, îl aruncă spre Marc. 

— Nu am terminat încă aici, spuse Madrigal, apăsând grenada cu termit 
de gâtul lui Lucy. 


Capitolul 19 


— Dane, spuse Lucy ferm, împușc-o pe nebuna asta Și elimin-o înainte 
să apuc să o fac eu, bine? 

— Taci, rânji Madrigal. Inelul fusese scos. Tot ce trebuia să facă era să îi 
dea drumul. 

Stomacul îi urcă în gât lui Marc, când își aminti de mirosul de carne 
umană arsă și de flacăra orbitoare a încărcăturii de termit, care incendiase 
cadavrele soldaţilor nord-coreeni morți. Focul acela încins ar fi un mod 
îngrozitor, chinuitor de a pieri, dar Madrigal părea gata să accepte asta, dacă 
asta însemna că Lucy va arde cu ea. 

— Vorbesc serios, continuă Lucy. Vreau să spun, dacă nu se poate altfel, 
împușcă-mă. Dar elimin-o. 

— Vom muri amândouă, spuse cealaltă femeie, dezvăluindu-și dinții 
pătaţi de sânge. Chiar aici. 

Viclemia lui Madrigal, masca ei rece dispăru Și, încă o dată, ieși la 
suprafaţă furia ei criminală, pe care Marc o zărise în videoclipul poliției. 
Faţa ei palidă se îmbujoră de furie, iar sângele și funinginea care îi 
îmbâcsiseră părul de culoarea vinului, o făceau să pară un spirit răzbunător 
hotărât să-Și ia revanșa. 

Marc îndreptă pistolul-mitralieră către ea, ţinându-și degetul pe trăgaci. 
Cele două femei se aflau la doar câțiva metri distanţă de el, iar instinctul îi 
spunea că putea să o nimerească cu primul glonţ, chiar dacă celelalte n-ar fi 
ajuns la ea. Dar în secunda în care începu să analizeze unghiurile, 
încrederea lui se evaporă Și începu să aibă îndoieli. Era de ajuns să 
greșească cu un grad și Lucy ar fi fost lovită mortal. Și chiar dacă ar fi 
nimerit ţinta, împușcarea lui Madrigal ar fi făcut-o să arunce grenada Și să 
o declanșeze. Prea multe variabile. Prea multe riscuri. 

— Hai, fă-o, îl imploră Lucy. M-a prins acolo în spate. Este rușinos. Nu 
vreau să știe nimeni... Nu-și mai putu continua fraza, întrucât Madrigal o 
trase mai aproape Și împinse grenada cilindrică în gâtul ei. 

— O să dai înapoi. Voi obține ce am căutat venind aici. Nimeni nu mă va 
opri. 


— Și cum plănuiești să faci asta? spuse Marc, încercând să rămână 
nemișcat, cu ținta fixată. Elicopterul Halo este distrus. Colegii tăi de joacă 
din nord nu mai sunt aici să te sprijine. 

— Şi ar trebui să renunţ? Să te las să mă predai la Interpol? pufni ea. 

— Nu mai ai unde să mergi. 

Răspunsul lui Marc era adevărat. 

— Nu alegi tu când se termină asta! zise Madrigal, furioasă. Eu aleg! Eu 
obțin mereu ceea ce vreau! 

— E o minciună, spuse vocea din casca lui Marc. 

— Kara...? Își dădu seama cu întârziere că avea casca încă pornită Și 
canalul încă deschis. Madrigal o ţine ostatică pe Lucy, spuse el încet. 

— Toţi cei care m-au dezamăgit sunt morţi, spuse Madrigal. l-am 
îngropat pe toți. 

— Și asta este o minciună, Şopti Kara. Spune-i. 

— E o minciună, repetă Marc, încercând să câștige timp. Văzu o sclipire 
de emoție întunecată, o surpriză traversând chipul lui Madrigal. El continuă. 
Kara... Song... ea a renunţat la tine. Te-a trădat. 

— Nu, clătină Madrigal din cap. S-a întors la mine. A făcut o greșeală. 
O voi corecta eu. 

— Trebuie să o distrugi pentru a pune capăt la toată povestea asta, 
spuse Kara. E fragilă. Ea va tresări dacă pui presiune pe locul potrivit. 
Înţelegi, Dane? El nu răspunse, încercând să înţeleagă repede ce îi spunea 
ea. Ai încredere în mine, nu-i așa? Erau aceleași cuvinte pe care Kara i le 
spusese în Chamonix, ultimul lucru pe care 1-l spusese înainte de a-l trimite 
în Malta. Înainte să-l mintă. 

Dacă Marc ar fi rostit cuvântul greșit în următoarele câteva momente, 
toată situaţia s-ar fi terminat. Simti o greutate în piept când Și-o imagină pe 
Lucy Keyes smulsă din lumea lui. Nu avea cum să fie o variantă. Părea 
imposibil, de neconceput. Nu putea lăsa să se întâmple asta. Prea multe 
variabile. Prea multe riscuri. 

Și-o imagină pe Kara Wei, încercând să împace amintirea despre tânăra 
hackeriţă inteligentă pe care credea că o cunoaște cu realitatea femeii 
distante Și tăioase pe care o întâlnise la bordul aeronavei Antonov. 

Care dintre ele era masca? Detesta ideea că ea i-ar fi jucat pe degete pe 
toți cei din Rubicon. Simti din nou un gol în stomac gândindu-se că era 
posibil ca ea să-i fi trădat. 


Avea încredere în ea? Avea de ales? 

— O să-ţi spun adevărul. Marc lăsă cuvintele să curgă fără ezitare. Nu și 
le măsură Și nici nu le analiză, vorbi pur Și simplu. Crezi că Song este ceva 
ce ea nu este. Nu știu ce a însemnat ea pentru tine, Marie. Poate că ea este 
sora mai mică sau fiica pe care nu ni avut-o niciodată. Se aplecă, folosind 
numele adevărat al femeii pentru a-i atrage atenţia. Ai acel spațiu mort Și 
gol în tine Și vrei ca cineva să-l umple. 

Cunoștea îndeaproape acel sentiment. Faţa lipsită de griji și zâmbitoare 
a cuiva la care ținuse profund îi trecu prin minte lui Marc, amintirea 
Samanthei Green, atât de vie încât în clipa aceea crezu că o poate auzi 
râzând prin ploaie. 

— Dar ai ales greșit, continuă el. Ceea ce ai văzut a fost ceea ce ai 
proiectat tu asupra ei, nu ceea ce exista de fapt. Și când asta dispare, este 
doar vina ta. 

— Song s-a întors, spuse Madrigal furioasă, insistând pe flecare cuvânt 
ca Și când ar fi tras un glonţ. Știam că o va face. 

— S-a întors să te distrugă, răspunse Lucy, răsuflând greu. Da, acum 
înțeleg. Nu s-a întors să fie de partea ta, Roșcato. Și cu siguranţă nu ca să te 
ierte sau ca să devină ca tine. 

Marc se uită fix în ochii întunecaţi ai femeii palide. 

Dădu din cap spre dezastrul din jurul lor. 

— Frai atât de concentrată pe asta, că nu ţi-ai dat seama. Nu ai vrut să 
faci. 

— Nu mai vorbi, spuse Madrigal. 

— Ai ucis pe cineva la care ţinea. Marc văzu cum toate piesele se 
aliniază, toate conexiunile tragice strângându-se la un loc. Poate singura 
persoană de care i-a păsat vreodată. Și ai fost suficient de arogantă încât să 
crezi că nu ar afla. 

— Lex a fost slab! Chipul lui Madrigal se schimonosi. Trebuia să fie 
eliminat! Ea înţelege! Nu-i păsa de el... 

— Te înșeli. Marc își amintit chipul Karei din acea zi în Franţa. Ştia că 
iubitul ei era mort atunci Și nu-i spusese niciun cuvânt despre asta. În 
schimb, îngropase durerea, o transformase în combustibil pentru ea însăși, 
în același mod în care o făcuse și el atunci când Asociaţia îi ucisese echipa 
Și pe Sam Green, smulgând-o din viaţa lui. Kara inventase o minciună 
elaborata, trimițându-l pe Marc în căutarea unui adevăr de care trebuie să-i 


fi fost teama să-l audă, primul pas pe un drum care însemna distrugerea 
încrederii pe care o acumulase din partea celor de la Rubicon. Toate acestea 
pentru a ajunge la un adevăr pe care, până la urmă, probabil că îl știa de la 
bun început. 

— Kara nu este cine crezi tu că este, spuse el, la fel de mult pentru sine, 
ca Și pentru Madrigal. Iar tu ai rămas ecoul persoanei care a pierdut ceva 
acum patruzeci de ani și tot cauţi un sens. Încerci să umpli acel gol. Și 
eșuezi. 

— Nu mă cunoști absolut deloc! Ultima fărâmă de control pe care o mai 
avea Madrigal dispăru Și pentru o fracțiune de secundă ea tremură, toată 
funa acumulată de-a lungul vieții trecând prin corpul ei. Ea cedă sub 
presiunea adevărului, exact așa cum spusese Kara că va face. 

Lucy văzu oportunitatea în această clipă și îi trase un cot în stomac. 
Madrigal tresări, smucindu-se înapoi, Și intră într-unul dintre cabinele 
metalice din SCIF. Mâna ei zvâcni în jurul grenadei cu termit, iar Lucy se 
aruncă înainte. 

Când Lucy se dădu la o parte, Marc apăsă trăgaciul pistolului-mitralieră 
Și trei gloanţe pătrunseră în pieptul lui Madrigal. Loviturile o făcură să se 
învârtească, iar grenada cu termit îi căzu din mină, pârghia de siguranță 
eliberându-se cu un clic puternic. 

Lucy se izbi de Marc. ÎI împinse înapoi când dispozitivul detonă. Cei doi 
căzură afară din SCIF, pe asfaltul ud. 

În ciuda ploii, grămezile de hârtii din interiorul cabinei rupte luară foc. 
Madrigal Și informațiile furate erau mistuite de flăcări. 

Marc se ridică în picioare, ținând în continuare în mâini pistolul- 
mitralieră. Arsurile violete de pe retină îi întunecară vederea, Și nu mai 
vedea decât focul strălucitor din SCIF. 

Lucy îi puse o mână pe umăr Și îl trase un pas înapoi. 

— A primit ceea ce Și-a dorit. Ce merita. 

— Da, reuși el să spună. Pentru o clipă îi fu teamă să se întoarcă cu 
spatele la flăcări, convins că Madrigal era încă o ameninţare. Apoi, încet, se 
îndreptă spre marginea podului, în ploaie. Își întinse mâna către casca din 
ureche Și o atinse. 

— Kara. Ești acolo? Am... rezolvat. 


Nu primi niciun răspuns, se auzi doar un foșnet. 
x 


— Te aud, strigă Erik, vocea lui gravă răsunând în hangar. Nu vei scăpa. 
Nein. Începu să vorbească în limba sa maternă, aruncând cu ameninţări. Ich 
werde dich langsam töten.. 45. 

Kara se ghemui în carlinga înghesuită a avionului Beechcraft, până când 
doar ochii ei mai erau deasupra consolei de comandă. Privind pe ferestrele 
înclinate, încercă să se uite în toate direcțiile deodată, dar era imposibil să 
ştie unde era Erik. Cuvintele lui răsunau, amestecându-se cu zgomotul ploii 
de pe acoperiș și cu sunetele ce veneau de la aeronava Antonov în flăcări. 

Opri radioul aeronavei, chiar dacă i se părea că aude vocea lui Marc 
Dane. Nu putea să-i răspundă. Orice sunet l-ar fi putut atrage pe Erik spre 
avion, iar dacă le-ar fi găsit acum, Kara știa că nu ar fi ezitat să o ucidă și 
să își ducă treaba până la capăt cu Pyne. 

Rămânând jos, Kara se mișcă repede, târându-se înapoi de-a lungul 
cabinei Beechcraft-ului, până acolo unde era Pyne, sprijinită de spătarul 
unui scaun pentru pasageri. Ochii ei se străduiau să o privească pe Kara, 
imaginea fiind neclară. 

— Vin... să ne... ajute? 

Era momentul să mintă. Să-i spună lui Pyne niște clișee despre cum 
totul avea să fie bine Și totul urma să se termine în curând. Ahșă un 
zâmbet fals. Atinse braţul fetei rănite într-un gest de solidaritate ȘI sprijin. 
Dar toate acestea făceau parte dintr-un rol, iar Kara era sătulă să fie o 
fantomă, o umbră falsă a persoanei care era cu adevărat. 

— Știu că ești aici! Erik urlă aceste cuvinte, iar Pyne se agită speriată 
când îl auzi. Văd sânge, strigă el. Vă pot vedea! 

— Minte, Șopti Kara. 

— Vreau să merg acasă, se plânse Pyne. Se prinse de mâneca gecii Karei 
cu degetele însângerate. Nu vreau să mor aici. 

Toate promisiunile banale pe care Kara i le-ar fi putut face dispărură, 
înainte ca ea să le poată exprima. Trase mâna lui Pyne la o parte și se 
îndepărtă. Fata răsuflă șocată și încercă să o strige. Kara o ignoră Și sări 
afară prin trapa întredeschisă pentru pasageri din partea laterală a 
Beechcraft-ului. Ateriză ca o pisică pe podeaua hangarului și o luă la fugă. 

— Song! strigă furios Erik, venind în urma ei. Era aproape, în spatele 
unei camionete de mentenanţă. 

Îl auzi răcnind după ea, alergând cu pașii grei Și zgomotoși. Erik trăgea 
în mișcare, împușcăturile se auzeau pocnind din spatele ei și gloanţele 


treceau Șuierând pe lângă. Kara făcu o mișcare de rotaţie în jurul unui 
motor demontat Și împrăștie o cutie de scule pe podea. 

Întunericul din spatele hangarului îi oferea o oarecare acoperire, iar ea 
fugi în acea direcţie, încercând să pună cât mai multă distanță între ea și 
avionul unde era ascunsă Pyne. Se ascunse în spartele unei bucăți de fuzelaj 
dintr-un avion demontat. Inima Karei bătea ca un ciocan în coaste ȘI o 
cuprinse frica. 

— Nu te-am crezut niciodată, strigă Erik, încetinind în timp ce o pândea. 
Amândoi Știau că ea nu mai avea unde să fugă și că în curând va fi 
încolțită. Ştiam că ești falsch. O prefăcută. Kara îl auzi scoțând un mormăit 
oarecum amuzat, insensibil. Mă enervează atât de tare. Madrigal este oarbă 
când vine vorba de tine. Nu poate vedea ce văd eu. El ezită. Îi pare rău 
pentru tine, de asta? 

Kara își tinu respirația, privind în umbră, străduindu-se să asculte. La 
câţiva metri distanţă, ascunsă acolo unde nu ajungeau luminile din tavanul 
hangarului, era o ușă de ieșire în caz de incendiu. Între locul în care se afla 
ȘI ușă nu era nimic care să îi poată oferi adăpost, dar dacă ar fi putut ajunge 
la ușă, l-ar fi putut scoate pe Erik de acolo. Serviciile de urgenţă din 
aeroport trebuiau să fie deja pe drum până acum. Ar fi descoperit-o pe Pyne 
Și ar fi dus-o la spital. Dar trebuia să se asigure că nu o găsește Erik mai 
întâi. 

— Am ştiut ce ești așa din momentul în care ţi-ai arătat fața în 
Teufelsberg, strigă el, apropiindu-se. Am auzit poveştile despre Wong Fei 
Song. Dar îi voi arăta lui Madrigal ceea ce ești cu adevărat. 

— E moartă. Kara aruncă aceste cuvinte înainte să-și dea seama că le 
spunea. Ca și avionul Și toate celelalte. Se uită spre ieșirea în caz de 
incendiu ȘI se încordă ca un alergător care se pregătește să pornească de la 
linia de start. Ai urmat-o, Erik, Și te-a dezamăgit. Așa cum m-a dezamăgit 
Și pe mine. Lui Madrigal nu i-a păsat niciodată de nimeni în afară de ea. Ea 
este cea care este goală pe dinăuntru. Și nimic nu poate umple întunericul 
din interiorul ei. 

— Ligend hure:1*....! Veni spre ea în fugă, măturând totul în jurul său. 

Începu să tragă cu pistolul atunci când Kara alergă spre ușa de ieșire în 
caz de incendiu. Dacă era blocată din exterior, atunci evadarea ei avea să se 
încheie în următoarele zece secunde. Nu avea nicio armă cu care să se apere 
ȘI niciun loc unde să se ascundă. 


Kara se izbi de o bară, o împinse cu mâinile, Și, pentru o clipă, ușa 
refuză să se deschidă; apoi, mecanismul prost întreținut cedă și ușa se 
deschise cu un scârţâit. Aproape ieșise când un glonț îi zdrobi umărul drept, 
rupându-i geaca, iar ea scoase un țipăt ascuțit de durere. 

Kara înaintă, clătinându-se, prin rafalele de vânt și ploaie. O durere 
arzătoare îi cuprinse umărul și simţea că toți nervii de-a lungul braţului Și 
din piept erau în flăcări. Își simţea spatele umed și lipicios sub geaca de 
piele roșie. 

Asta este ceva nou. Acest gând rece îi apăru în minte. 

Se trânti pe un petec de iarbă din spatele hangarului și se trezi la 
marginea unei piste de serviciu din apropierea perimetrului aeroportului. O 
rafală puternică o zgudui, iar ea se răsuci Și îl văzu pe Erik ieșind cu pași 
mari după ea. Înainta încet ȘI calculat, cu pistolul legănându-i-se în mână. 
În mers, deschise cilindrul și scutură cartușele de alamă goale. Încărcă 
metodic gloanţe noi, cu fiecare pas pe care îl făcea. 

— S-ar putea să ai dreptate, strigă el, ridicând vocea pentru a fi auzit prin 
ploaie. Poate că a murit. Dar Madrigal... Marie era... Lui Erik îi fu greu să- 
Și găsească cuvintele, iar Kara se întrebă ce fel de influenţă avea cealaltă 
femeie asupra lui. Era felul ei de a fi. Îi lega pe oameni de ea prin propriile 
lor slăbiciuni. Ghost$ nu va muri. Voi reconstrui această grupare. 

Erik închise cilindrul și armă pistolul, ridicându-l pentru a ţinti. 

Kara văzu cu coada ochiului o lumină prin ploaie. Clipi, încercând să se 
concentreze. Era un fir roșu, ce apărea și dispărea, clătinându-se deasupra 
ei. Punctul strălucitor pâlpâi. 

Vântul vuia Și un zgomot puternic se auzea în urechi, iar firul strălucitor 
străbătu pista și se ridică pe pieptul lui Erik. Punctul roșu se opri pe obrazul 
lui. 

În secunda următoare, Erik se prăbuși. 

Kara își trase braţele, acoperindu-se, în timp ce se întoarse spre 
zgomotul venit din nori. Văzu o formă lucioasă argintie ieșind din furtună, 
cu niște pale învârtindu-se în aer. 

Stând cu picioarele atârnate pe partea laterală a cabinei echipajului 
elicopterului, Lucy Keyes se uita la Kara prin luneta unei puști de asalt, 
laser-ul dansând printre picăturile de ploaie. 


Firul roșu le uni iar Kara așteptă, temându-se de ce avea să urmeze. 
x 


Un mârâit lung, răvășitor, străpunse cerul dintr-o parte în cealaltă, iar 
perniţele de nori gri ardezie se luminară pentru o clipă, atunci când fulgerul 
lovi în depărtare. Reflexele înrădăcinate, acel instinct de soldat pe câmpul 
de luptă de a te uita după scântei Și ţevi de puști, îi atraseră atenţia lui Lucy 
asupra ferestrelor panoramice de la etajul cincizeci. 

Zgârie-norii din Seul captau micile fire albe de lumină, reflectându-le 
înapoi către furtună. Orașul era învăluit în umbră, chiar dacă curentul 
revenise. Cartiere întregi erau încă întunecate, iar autorităţile erau pe străzi 
analizând daunele provocate infrastructurii. Urma să dureze săptămâni până 
când orașul s-ar fi recuperat după atacul silențios al grupării Ghost5. Nu 
erau doar reţeaua electrică afectată, ci Și sistemul de control al traficului. 

La intrarea în clădirea de birouri, Lucy văzuse mai întâi ecrane cu Știri 
de la posturile de televiziune care reîncepuseră transmisiunile în direct. 
Deși nu înţelegea limba, nu avea nevoie de asta pentru a pricepe ce 
spuneau. Imagini cu oameni care roiau pe străzi, cu ofițeri de poliție care 
dădeau ordine, cu avionul de marfă Antonov în flăcări de la aeroport, 
videoclipuri neclare filmate cu telefonul mobil cu două elicoptere 
urmărindu-se printre acoperișuri. 

În câmpul vizual al lui Lucy apărură două pete care se mișcau cu viteză 
în depărtare. Erau două avioane de luptă F-15 dintr-o bază din afara zonei 
de atac și care patrulau spaţiul aerian de deasupra orașului Seul. Stăteau de 
veghe, asigurându-se că Nordul nu va face vreo mișcare, profitând de 
situaţie. Într-o altă parte, elicopterele Blackhawk din garnizoana de la 
Seongnam traversau râul Han, fiecare purtând trupe din forţa de reacţie 
rapidă, atât pentru a calma populația, cât Și pentru a fi gata pentru orice 
atacuri ulterioare. O astfel de echipă găsise deja Dauphin-ul argintiu pe care 
Marc fusese forţat să-l abandoneze în mijlocul unui Șantier. 

Fuseseră cât pe ce să fie prinși, însă toţi patru reușiseră să ajungă la 
birourile Rubicon cu o mașină furată și nimeni nu se pierduse pe drum. 
Lucy se uită în jos la bandajele de pe mâini, încercând să le flexeze. Încă 
putea simţi în nări sângele uscat de la rănile hackeriţei rănite. 

Care era numele ei? Pyne, precum copacul, spusese Kara. Cu ,„y”. Fata 
era atât de cenușie, încât Lucy crezu la prima vedere că era deja moartă. 
Dar nu era așa. Privirea ei plutea în derivă prin cameră, către peretele de 
sticlă și spaţiul de dincolo de el. 

Rubicon deținea trei etaje ale acestui complex de birouri din centrul 


orașului. Cel mai de sus era liber, așa că Divizia pentru Situaţii Speciale îl 
folosea ca centru de criză temporar. Un spațiu de conferinţe de la acel etaj 
fusese transformat în spital de campanie. Pyne se afla acolo, în spatele unor 
folii de plastic ce acopereau geamurile, fiind îngrijită de o echipă de medici 
care nu puneau întrebări Și lucrau cu eficienţă. Aceeași echipă avusese grijă 
Și de Lucy și Marc. 

Pumnii bandajaţi i se strângeau când se gândea la Kara și la ceea ce 
făcuse, asta făcând ca tăieturile ce erau în proces de vindecare să o doară. 
Lucy își înăbuși furia Și trase aer în piept. 

Un dispozitiv de comunicații criptat fusese instalat pe masa din faţa ei. 
Echipamentul era într-o cutie blindată, având un ecran video rabatabil 
încorporat în capac Și mai multe fire ieșeau din ea Și duceau la o antenă 
satelit de lângă fereastră. După o clipă, un semnal pe ecran anunţă că 
conexiunea fusese făcută cu succes. Înapoi la treabă, își spuse ea. 

Faţa lui Henri Delancort apăru pe ecran, în timp ce se apleca spre camera 
ce furniza o imagine din avionul lui Ekko Solomon, care se îndrepta la 
momentul acela spre nord, zburând dinspre Australia. El se sprijini cu 
spatele de spătarul scaunului și Lucy își văzu angajatorul în apropiere, 
privind impasibil de pe un scaun din cabina de operațiuni a avionului. 

— Conexiunea este sigură, spuse Delancort, ajustându-și ochelarii cu o 
mână. Lucy. C'est bon. Am crezut că v-am pierdut pe amândoi. 

— Totul a mers ca dracu”, spuse ea. Pontul care ne-a trimis la casa lui 
Hite era o capcană. Dacă nu ar fi avut nevoie de Dane și de mine ca tapi 
ispășitori, ne-aţi fi scos cadavrele dintre dărâmături, la fel ca ale celorlalți 
amărâţi. 

— Așa este. Solomon dădu din cap, pe un ton grav. Avem de gestionat o 
problemă foarte serioasă. Voi avea nevoie de o informare completă din 
partea ta Și a domnului Dane când ajungem. Se uită la Delancort. 

— La apus de soare, ora locală, spuse celălalt bărbat. Asta, desigur, 
dacă reușim să aterizăm la Incheon. Aeroportul încă funcţionează conform 
protocoalelor de urgență în acest moment. 

Lucy trimisese deja un fișier audio criptat către avion, un raport concis 
care acoperea punctele esenţiale ale atacului din campusul NIS, dar existau 
detalii pe care le omisese și erau în mare parte întrebări legate de Kara Wei. 
Ea privi cu atenţie chipul lui Solomon. La ordinul lui, Lucy se angajase să o 
elimine pe Kara pe loc dacă s-ar fi ajuns la asta — Și ea avusese ocazia să 


facă asta la aeroport, când Marc se lupta cu furtuna pentru a ateriza. Încă nu 
era sigură dacă făcuse alegerea corectă. 

— Monitorizăm de aici situaţia din Seul, spuse Solomon. Într-adevăr 
este foarte gravă. 

— Au anunţat numărul victimelor? Lui Lucy îi era groază să audă 
răspunsul. Se pare că nu pot primi un răspuns clar de la nimeni. 

Delancort părea să intuiască teama ei și devie discuţia. 

— Este în curs de procesare... A contat foarte mult ce ai făcut acolo 
astăzi 

Ea dădu din cap. 

— Kara este cea care a oprit arma cibernetică. Dane a pilotat elicopterul 
ȘI eu am împușcat niște tipi. 

— Trebuie să îti aduc la cunoștință anumite informații. Solomon o fixă 
cu privirea. Sunt în prezent în contact cu membri ai Adunării Naţionale din 
Coreea de Sud, biroul primului ministru Și personalități de rang înalt din 
Serviciul Naţional de Informații. Încercăm să găsim o soluţie avantajoasă 
pentru toate părțile în ceea ce privește implicarea Rubicon în această 
Criză. 

— Înţeleg. Ce voia să spună de fapt era că Marc Și Lucy erau cetăţeni 
străini care fuseseră implicaţi îndeaproape într-un atac terorist asupra 
Republicii Coreea de Sud și, în acel moment, statutul lor era incert. 

Delancort îi povesti că Rubicon se oferise să dea informatiile pe care le 
avea DSS despre Madrigal, Ghost$ și colaborarea lor cu Coreea de Nord, în 
schimbul imunitățu. O relatare completă a tuturor faptelor, de la asasinarea 
lui Wetherby în Malta și atacul Sfinţilor-Soldaţi din San Francisco, până la 
accidentul de la metroul din Taipei Și toate celelalte. Lucy avea îndoieli, 
conștientă de tensiunile mari din Coreea de Sud, dar consilierul lui 
Solomon menţionă că, odată cu deteriorarea legăturilor politice dintre ţara 
lor Și aliaţii din Statele Unite, miniștrii Adunării Naţionale căutau noi 
prieteni. Grupul Rubicon, în calitate de entitate multinațională apatridă, în 
special una cu proprii contractori militari Și capacitate de colectare de 
informaţii, se potrivea cu ceea ce căutau ei. 

Lucy ascultă și nu spuse nimic, întrebându-se cât de generoși ar mai fi 
fost sud-coreenii dacă ei nu ar fi distrus conţinutul SCIF-ului furat, evitând 
ca secretele lor să fie expuse la nivel global. 

— Martin Wehmeyer își folosește contactele locale pentru a ne ajuta să 


facem progrese, concluziona Delancort. Horizon Integral are legături 
strânse în cercurile politice locale care se dovedesc utile. Ea dădu din cap. 
Wehmeyer avea foarte multe motive să facă tot ce putea pentru a-i calma pe 
sud-coreeni, mai ales după ce o vulnerabilitate din programul de control 
industrial creat de propria lui companie provocase haosul din oraș. 

Solomon se gândea la același lucru. 

— Acțiunile Horizon Integral vor intra în cădere liberă dacă adevărul 
despre vulnerabilitățile zero-day va fi făcut public. M-am oferit să-i aduc în 
portofoliul Grupului Rubicon. Consiliul lor de administrație va vota astăzi, 
mai târziu, asupra acestei chestiuni. 

Să profiți de vulnerabilitatea unei companii rivale într-un moment de 
slăbiciune era o dovadă de calcul rece, dar Lucy nu putu să-și exprime 
ideea. Wehmeyer și oamenii lui îi permiseseră lui Hite să-i submineze, iar 
oameni nevinovați plătiseră preţul pentru asta. Gândul că averile lor urmau 
să mai scadă nu era ceva care să o ţină trează noaptea. 

— Bănuiesc că Sunny nu va mai cumpăra nicio rochie de zece mii de 
dolari pentru o vreme, spuse ea după o clipă. 

— Am fost informați că poliția locală a făcut câteva arestări, continuă 
Delancort, aruncându-și privirea în jos pe o tabletă pe care o avea în faţa 
lui. Câţiva hackeri despre care se Știe că sunt asociați cu Ghost5 au fost 
prinși la ieșirea din oraș. Făcu o pauză. Interpolul știe de asta. O serie de 
ordine de extrădare sunt deja în curs de elaborare. Sunt căutați de mulți 
oameni. 

— Agenţia Centrală de Informatii se află în fruntea acestei liste, adăugă 
Solomon. 

Nu trebuia să îi reamintească de faptul că relația dintre CIA și Rubicon 
în general, Și cu Lucy Keyes și Marc Dane în special, nu era una de 
prietenie. Cu ceva timp în urmă, britanicul evadase dintr-una din închisorile 
lor secrete din Polonia, elberându-l pe teroristul Jadeed Amarah în 
schimbul unor informaţii vitale cu privire la o ameninţare mai mare. Lucy 
se bucurase să fie ea cea care îl eliminase ulterior pe Amarah, dar agenția 
nu era atât de încântată de asta. Și înainte de asta, Rubicon împiedicase 
detonarea unei bombe la un miting politic din Washington DC. Ea nu se 
îndoia că ei Și-ar fi dorit să pună mâna pe ea și pe Marc, chiar dacă, până la 
urmă, ei doi protejaseră secretele CIA, împreună cu cele ale sud-coreenilor. 

— Legat de asta... începu ea. Avem doi membri ai grupării Ghost5 aici 


cu noi. Va trebui să ne ocupăm de ei. 

Solomon nu răspunde. Lucy auzi un ciocănit Și se uită peste umăr. Marc 
stătea afară din birou, cu o tabletă în mână, iar el luă expresia ei ca pe o 
invitație de a intra. Britanicul părea la fel de epuizat ca Și ea, suprasolicitat, 
funcționând pe bază de cafeină și adrenalină pură. 

— Hei, spuse el, dând din cap către Lucy și apoi către ecran. M-am 
gândit că ar trebui să fiu Și eu aici. 

— Desigur, spuse Solomon. Mă bucur că sunteţi bine Și întreg, domnule 
Dane. După incendiul din Sydney, ne-am temut de ce era mai rău. El 
continuă, întorcându-se la subiect. Henri o punea pe Lucy la curent legat de 
conversațiile noastre cu Adunarea. 

— Ah, da? Marc îi aruncă o privire. Ei bine, am vorbit cu doctorul de 
aici Și a spus că fata, Pyne, este în stare stabilă. Dar trebuie să o ducă la un 
spital adecvat. Există un centru de traumatologie în Busan, Și ar putea să 
cheme o ambulanţă aeriană să o ducă... 

Solomon îi făcu semn lui Delancort. 

— Ocupă-te de autorizare. 

Delancort își notă pe tabletă, apoi se uită la Marc. 

— ȘI... cum rămâne cu Kara Wei? 

— Va fi bine. Lucy îl urmări pe Marc când rosti cuvintele și modul în 
care în mod deliberat nu se uita la ea. Cel mai important, totuși. Arquebus. 
El flutură tableta. Am verificat datele de pe pagina de comandă și control a 
armei cibernetice... acesta este site-ul web la care programul recurge pentru 
comenzi noi Și orice altceva. Ordinul de autodistrugere este încorporat 
acolo. Dacă există Și alte iterații ale codului Arquebus modificat undeva pe 
internet, ele vor citi comanda Și se vor șterge singure. 

— Sunteţi sigur de asta? Solomon se așeză pe spate în scaun, luând în 
considerare ramificațule. 

Marc confirmă rapid din cap. 

— Şi dacă le dăm programatorilor de la Horizon Integral toate 
informaţiile, de la fișierele lui Hite legate de vulnerabilitățile zero-day 
pentru HIOS Sigma, ei îl pot actualiza. Vulnerabilităţile vor fi eradicate. 
Făcu o pauză. Mă rog. Cel puțin până când cineva găsește altele, în altă 
parte. 

— Deci arma ar deveni inutilă? Chiar așa? 

Lucy ridică o sprânceană. Nu era convinsă. 


— I s-a administrat echivalentul digital al unei pastile cu cianură, 
răspunse Marc. De asemenea, am și adresa serverului cloud al grupării 
Ghost5, unde își stochează toate datele. Gândiţi-vă la asta ca la cheile 
depozitului lor de arme cibernetice. Am trecut rapid prin ce au ei acolo... 
Am găsit instrumente de intruziune, programe de criptare, jurnalele de 
activitate Și multe altele. Dacă îi dăm asta lui Assim, el poate trimite un 
program de Ștergere acolo. Golim fiecare unitate, ștergem toate datele lor. 
Ghost5 va înceta să mai existe. 

Delancort scoase un zgomot de aprobare. 

— AȘadar, întrebarea devine, ce opţiune ar fi cea mai benefică pentru 
Rubicon? Să le permitem sud-coreenilor să proclame victoria? Sau 
americanilor? Marina Statelor Unite are deja nave pe drum. 

Lucy se încruntă Și își îndreptă toată atenția asupra lui Marc, arătând 
spre masă. 

— Ai fost rapid, Dane. De unde ai aflat adresa? 

Ea Ştia răspunsul înainte ca el să-i spună. 

— Kara. 

— Şi l-ai acceptat? Gura lui Lucy se strâmbă. După tot ce a făcut ea. 
După ce ne-a mințit pe toți. Ne-a abandonat ca să se ducă la Madrigal. 

— S-a întors la Ghost$ din cauză că Lex Wetherby a fost ucis, replică 
Marc. Voia să o distrugă pe Madrigal, nu înţelegi? 

— Evident că nu. Kara a fost dispusă să ne folosească drept scuturi 
umane, Dane. Nu pot să privesc dincolo de asta. Furia pe care o înăbușise 
ieșea din nou la suprafaţă. Presiunea crescu, iar Lucy Știa că, dacă ar fi 
lăsat-o să se arate, va rosti niște cuvinte pe care nu și le va putea retrage. N- 
am încredere în ea, spuse în cele din urmă, rezumând totul în patru cuvinte. 

— Poate că așa e. Dar i-am salvat viaţa, răspunse Marc. Și pe a prietenei 
ei, de asemenea. Numai asta Și deja ne este datoare. El ridică tableta. Eu 
cred că informaţiile pe care mi le-a dat sunt adevărate. 

— Sper să nu regreti, spuse ea, Și ieși din birou. 

— La naiba. Marc îȘi trecu o mână peste față, simțind că toată oboseala 
pe care încercase să o ignore îl cuprinsese deodată. Singur în camera cu 
ecranul video, se simţea epuizat Și înţepenit. 

Solomon își drese glasul de la o mie de kilometri depărtare și încercă să 
detensioneze situația. 

— Ar mai fi ceva de adăugat? 


— Da, spuse Marc, aruncând o privire după Lucy și apoi înapoi în 
tabletă. El introduse o comandă. O să-ți trimit un pachet de fișiere, niște 
comunicări care mi-au sărit în ochi atunci când am scanat serverele Ghost5. 
Apăsă pe un buton de pe ecran Și trimise datele. Să vă uitaţi pe ele. Veţi 
vedea la ce mă refer. 

Marc auzi un ping venind dinspre tableta lui Delancort, iar bărbatul se 
schimbă la faţă când citi. 

— Acesta este un text cifrat. L-am mai văzut. Își ridică privirea spre 
Solomon. Domnule, acesta face parte dintr-o comunicare cu Asociația. 

— Dar ei nu au fost implicaţi în aceste atacuri, spuse Solomon. Nu am 
confirmat deja asta? 

— Nu are nimic de-a face cu Arquebus sau cu atacurile asupra 
infrastructurii, insistă Marc. Când eram în avion, după ce acei asasini ne-au 
prins, Madrigal mi-a spus-o în faţă. Ea a spus că îi cunoaște pe cei din 
Asociaţie. Expresia pe care a folosit-o a fost „colaborări avantajoase pentru 
ambele părți”... Cred că în trecut au mai fost situaţii în care au avut interese 
similare. Cineva din Asociaţie i-a plătit pentru ceva Și cred că știu cine. 

Delancort își ajustă ochelarii în timp ce citea. 

— Mă uit la transferurile de bani. Zeci de mii de dolari, plătiți printr-o 
bancă elvețiană. 

— Recunoașteţi traseul, nu-i așa? spuse Marc. Acesta este un cont care 
aparține companiei G-KOR. Compania petrolieră a lui Pyotr Glovkonin. Și 
Știm că nenorocitul acela alunecos este implicat în Asociaţie până peste 
cap. Când rosti numele rusului, Și-l Și imagina cu faţa lui de lup, costumul 
scump ȘI atitudinea de stăpân al lumii. 

Glovkonin Și ceilalți membri ai echipei sale orchestraseră moartea 
echipei lui Marc cu doi ani înainte, iar amintirea acelei orori scoase la iveală 
un val întreg; de gânduri întunecate care se învârteau în mintea lui. 

— Nu există acolo nicio înregistrare a datelor pe care le-au furat pentru 
el, continuă Marc, dar metadatele arată ce urmărea el. Glovkonin a plătit-o 
pe Madrigal să facă două lucruri pentru el. Primul a fost să pătrundă într-o 
bază de date ascunsă aparţinând Serviciului Securităţii de Stat din China. 

Îl văzu pe Solomon încordat. 

— De ce? 

— Putem să dăm cu presupusul, spuse Marc. Serverul pe care l-au spart 
face parte dintr-o serie de servere în care sunt stocate informaţii despre 


deținuții secreţi. Este lista tuturor închisorilor secrete din Republica 
Populară Chineză. Doar hackeru foarte buni ca cei din echipa lui Madrigal 
ar fi putut pătrunde acolo. 

Solomon privi înainte, procesând această informație, iar Marc simţi că 
dezvăluise ceva care îl tulburase pe bărbat. 

— Ai spus două lucruri, spuse Delancort. Care era al doilea 

— Un atac asupra unui alt server, explică el. Și pe acesta l-am 
recunoscut imediat, pentru că Și noi am încercat să intrăm în el acum câteva 
săptămâni Și ne-am lovit imediat de firewall-uri. Cei din Ghost5 au fost 
plătiți să pătrundă în sistemele de securitate ale unei anumite vile de lux din 
Saint-Tropez. 

Delancort îl privi. 

— Și cine este proprietarul vilei? 

— O persoană cunoscută nouă, spuse Marc. Celeste Toussaint. 


Capitolul 20 


Apa din piscină îi învăluia lin corpul. Limpede și la temperatura 
corpului, apa trecea pe lângă pielea ei goală Și îi trăgea părul înapoi. Fiecare 
mișcare de braţ o propulsa înainte, picioarele ei lovind ușor apa. Exerciţiul 
îi provoca o durere plăcută. 

Celeste se bucura din plin de simplitatea acestei activități. 

Cu fiecare mișcare, lumina slabă dădea naștere unor forme strălucitoare 
la suprafaţa apei, iar acestea se reflectau pe pereţii din beton Și cărămidă. 

Locul acela era o fortăreață, așa hotărâse Celeste. Un loc potrivit pe care 
un lider să-l numească „acasă”. 

Strălucirea dimineţii pătrunse prin ferestrele din partea de sus a pereţilor, 
creând o atmosferă fantomatică stranie, pe care lumea părea să o capete 
doar în preajma răsăritului. Își scufundă capul în apă Și înotă ultima parte a 
bazinului fără să iasă la suprafaţă, imaginându-și că plutește prin lumină. 

Când ieși la suprafaţă, Celeste auzi clinchetul unui clopoțel. O deranja 
că era întreruptă Și privi încruntată, iar pentru o clipă, tenul ei îi trădă 
vârsta, deși era rafinat Și îngrijit cu produse scumpe. Avea cincizeci Și cinci 
de ani, dar cheltuise sute de mii de euro prin clinici Și saloane de cosmetică 
pentru a avea un chip care părea cu zece ani mai tânăr. Clopoţelul sună din 
nou. 

Lângă piscina ovală, pe o masă Joasă de lângă un Şezlong, un obiect mic 
cilindric, care semăna cu o piesă de artă abstractă, emitea o lumină verde 
smarald care pulsa. Celeste se prinse de marginea piscinei Și vorbi în 
franceză. 

— Ce s-a întâmplat? 

— Bună dimineața, Madame Toussaint, se auzi o voce feminină vioaie, 
cu accent parizian. Aveţi un apel de la Pyotr Glovkonin pe linia 
dumneavoastră privată. Să îl accept sau să îl resping? 

Încruntarea ei părea să se transforme într-o privire amenințătoare, dar 
reuși să se controleze. Trăgând aer în piept, Celeste ieși din apă Și se 
îndreptă spre masă. Nu-i plăcea să-și încheie programul de mișcare mai 
devreme, dar adevărul era că, din păcate, dacă Glovkonin suna, probabil era 
important. 


— Spune-i bucătarului că voi lua micul dejun acum. Transferă apelul pe 
telefonul meu. 

— Un moment, vă rog... Dispozitivul de recunoaștere a vocii făcu ce i se 
ordonase Și iPhone-ul întins pe șezlong, lângă prosopul lui Celeste, clipi. 

Ea apăsă pe tasta de răspuns a smartphone-ului, în timp ce își trase pe 
umeri un halat de baie. 

— Pyotr, începu ea. Văd că te-ai trezit devreme. 

Din telefon se auzi un chicotit blând, amuzat. 

— Ah, Celeste. Nimeni nu doarme până târziu la Moscova, Știi asta. 
Sunt prea multe de făcut. Ea își imagină expresia îngâmfată Și rânjetul lui 
de câine. Cum este vremea în Saint-Tropez? 

Ea ridică privirea spre ferestre, dându-și părul ud pe spate și prinzându-l 
într-un prosop. 

— Va fi o zi minunată. Începuse deja să o irite. Ce vrei? 

— Să discutăm despre niște afaceri, spuse el solemn. Mi-au atras 
atenția niște lucruri Și voiam să vorbim despre situația de acolo. Circulă 
tot felul de informații în mediul online, nu-i așa? Am auzit zvonuri 
tulburătoare despre starea securității tale. 

— Cineva încearcă mereu să-mi compromită securitatea, replică ea, 
ridicând telefonul. Celeste ieși din bazin Și merse de-a lungul unui coridor. 
Este preţul succesului. Cineva caută mereu o modalitate de a mă da jos de 
pe piedestal. Trase aer în piept, punându-și gândurile în ordine, amintindu- 
ȘI să fie amabilă. Îți apreciez grija. Dacă ai informaţii pe care echipa mea 
de securitate ar trebui să le știe, poate ni le poți transmite... 

— Desigur, desigur, o întrerupse el. Am întrecut măsura? Poate că da. E 
vina mea. 

— Într-adevăr. 

Celeste se uită în jos la telefon, ridicând o sprânceană. Nu era sigură 
încotro se îndrepta această conversaţie, dar o făcea să se simtă 
inconfortabil. Asociația avea protocoale clare de contact între membrii săi, 
pentru a menţine structura de celule izolate a organizației. Nicio persoană 
nu cunoștea identitățile a mai mult de doi membri la nivel operațional, 
astfel încât orice breșă de securitate sau acţiune a inamicilor grupului nu i- 
ar fi paralizat. Glovkonin era exagerat de familiar Și nesăbuit, utilizând linia 
privată pentru o problemă care ar fi putut fi tratată într-un mod mai precaut. 

Intră în camera de zi, covorul alb gros învăluindu-i picioarele în timp ce 


traversa încăperea largă. Simti miros de cafea proaspătă Și se îndreptă spre 
fereastră. 

— Mai este Și altceva? 

— Ai văzut Știrile de azi? Presupun că oamenii tăi te tin bine informată 
despre evenimentele globale. 

Celeste se opri în mijlocul camerei Și puse mâna peste receptorul 
telefonului. 

— Casă, strigă ea. Televiziune. Știri. 

— Un moment, vă rog... spuse vocea artificială, de la un alt difuzor- 
așezat în mijlocul unei mese joase. Pe peretele din partea opusă, un ecran 
plat mare se deschise afișând un mozaic de ferestre mai mici, fiecare setată 
pe un canal de știri diferit. Alături de reţelele de televiziune pe care le 
controla, erau acolo și France24, CNN, BBC World, NHK și alte câteva. 
Transmisiunile audio erau dezactivate, dar ea văzu instantaneu ce era 
comun în toate. Filmările cu poliția și serviciile de urgenţă pe străzile unui 
oraș din Orientul îndepărtat dominau Știrile momentului. Ea citi titlul de pe 
o burtieră din partea de jos a unei ferestre. ATAC TERORIST 
CIBERNETIC PARALIZEAZĂ CAPITALA COREEI DE SUD. 

— Nu suntem implicaţi în asta, spuse ea, mai mult pentru ea însăși decât 
pentru cel de la capătul celălalt al firului. 

— Așa se pare. În mod normal, tu ai Sti dacă ceva de această amploare 
ar fi fost orchestrat de ceilalți membri. Tonul rusului era greu de pătruns. O 
acuza sau încerca să dea de înţeles că el știa mai multe despre acest 
eveniment decât ea? Nu putem fi noi trași la răspundere pentru tot, nu-i 
așa? chicoti Glovkonin. Dar Asociaţia poate profita de acest eveniment 
totuși. Regatul nostru se află pe acea muchie perfectă între haos și ordine, 
nu crezi? 

Toleranţa lui Celeste pentru jocurile bărbatului dispăru. 

— Asociația se adaptează la orice, Pyotr, de aceea a supravieţuit 
aproape un secol. Se uită la ecranul televizorului, apoi se îndepărtă spre 
ferestrele din podea până în tavan ale camerei de zi. Orice ar fi evenimentul 
ăsta, îl vom monitoriza. 

— Da, fu el de acord. Nu vrem ca teroriștii să-și controleze propriile 
agende. E rău pentru afaceri. 

Atenţia ei se mută de la vocea lui către întinderea imaculată de gazon 
dincolo de geam Și pietrișul cenușiu al aleii care ducea printre copaci. Unul 


dintre membrii personalului ei de securitate stătea întins cu fața în jos pe 
iarba îngrijită, o pată întunecată de lichid sclipind în jurul capului lui. 
Pistolul lui era în apropiere, puţin mai departe de el. 

Lui Celeste i se opri aerul în piept. 

— Este ceva în neregulă? spuse Glovkonin. Alo? 

Ea îl ignoră și se dădu înapoi de la fereastră, uitându-se cu atenţie la 
copacii denși. Sticla era antiglonţ, desigur, dar asta nu ar fi fost suficient 
pentru a opri un glonţ de la o pușcă de mare putere. Un val de frică o 
cuprinse, iar instinctul de „luptă sau fugi” o făcu să-și dorească să găsească 
o armă, sau orice ar putea fi folosit pentru a se apăra. 

— Casă! urlă Celeste. Urgenţă. Urgenţă. Urgenţă. Rostirea cuvântului de 
trei ori la rând făcea dispozitivul să activeze alarma silențioasă a vilei în 
cazul unei intrări prin efracţie. Sistemul informatic alerta automat fiecare 
membru al echipei ei de securitate de la faţa locului, personalul de la biroul 
ei ȘI secția de poliție locală. 

— Am înțeles, răspunse vocea artificială. Vă rog să vă îndreptați imediat 
spre camera de siguranță. 

Ea trecu repede prin camera de zi, cu ochii îndreptându-se spre fiecare 
colţ, în căutarea unei potențiale ameninţări. Oboseala ei de la înotul de 
dimineaţă fu dată uitării, iar locul ei fu luat de teroarea rece și de furia că 
cineva îndrăznise să-i încalce intimitatea Și să-i atace personalul. Lăsă 
deoparte întrebările despre modul în care atacatorul nevăzut pătrunsese prin 
perimetrul de securitate al vilei Și se concentră pe supravieţuire. Urma să 
aibă destul timp să găsească vinovatul, odată ce situația ar fi fost rezolvată. 

Oricine făcuse asta, decise ea, urma să fie dat ca exemplu. 

În timp ce Celeste se îndrepta spre scările care aveau să o ducă la etajul 
doi, îȘi aminti cu întârziere că încă ţinea iPhone-ul în mână. Linia era încă 
deschisă. 

— Pyotr? Ești acolo? 

— Celeste. Da. Am crezut că apelul a încetat pentru o clipă. Ce se 
întâmplă? 

— Este cineva aici. Un asasin. 

— Ah! Mă tem că am avut dreptate. 

Celeste era pe cale să vorbească din nou, dar un zgomot surd îi atrase 
atenţia când ajunse la casa scărilor din spatele holului de la intrare. Sunetul 
provenea de la un ceas aflat la încheietura mâinii unei gărzi de corp, afișajul 


dispozitivului arătând intermitent cuvântul Alerte cu roșu. Bărbatul zăcea 
prăbușit într-un colț, lângă o vază ornamentală mare. Fusese împușcat de 
aproape în ochiul drept. 

Cadavrul unei a treia persoane, unul dintre membrii personalului de la 
bucătărie, fusese aruncat deoparte în apropiere, în spatele unui Şezlong 
ornamental. Jacheta albă de in a femeii era udă de sânge de la rana produsă 
de glontul din gât. 

— Sunt aici cu mine, Șopti Celeste. 

Alergă spre agentul de pază mort Și găsi pistolul bărbatului încă în toc. 
Arma părea uriașă Și greu de manevrat în degetele ei lungi Și subțiri, dar 
ştia destule despre arme pentru a-și da seama că era un cartuș în cameră Și 
că dispozitivul de siguranţă era dezactivat. 

— Celeste, vorbește cu mine! spuse Glovkonin insistent, iar ea tresări, 
reducând volumul la telefon. 

— Am o armă, Șopti ea. Nu știu unde sunt... 

— Există o cameră de panică în casa ta, da? Du-te Și stai acolo. Deja 
îmi contactez oamenii. Ajutorul e pe drum! 

— Da... 

Urcă scările până la etajul doi două câte două, iar când ajunse la balconul 
de la nivelul superior, riscă ȘI se uită înapoi în jos. De aici, de sus, putea 
vedea Și în camera de divertisment Și nu vedea nicio mișcare acolo. Afară, 
aleea era goală și nu se mișca nimic acolo. Ea înţelesese că era posibil să 
fie singura persoană rămasă în viaţă în vilă. Bărbaţii pe care îi furnizase 
contractorul militar privat ALEPH erau plătiți prea bine și se temeau prea 
mult de influenţa ei pentru a fugi. Dacă nu erau lângă ea, înseamnă că erau 
deja morți. 

Ezită când ajunse în partea de sus a scărilor. Mașina roșie sport, pe care 
o folosea în acele zile rare în care voia să conducă singură, era în garaj. 

Putea să riște și să încerce să fugă? Dar asta ar fi însemnat să iasă afară 
pe ușa din faţă sau să facă un drum lung prin zona de serviciu Și prin 
bucătărie. 

Renunţă la acest gând. Camera de siguranţă era mai aproape, ascunsă în 
spatele unei biblioteci din biroul ei. La doar zece metri distanță. 

Celeste avu nevoie de un efort monumental pentru a se opri să nu alerge 
pe acea distanţă finală. În schimb, făcu pași atenţi, liniștiți, ţintind cu 
pistolul strâns într-o mână și smartphone-ul lipit de ureche în cealaltă. 


— Nu-ţi face griji, îi spuse Glovkonin, cu o voce mătăsoasă. Se va 
termina în curând. 

Îngheţă. Pyotr Glovkonin avea succes pe multe planuri, dar Celeste 
aflase la prima lor întâlnire că bărbatul pur și simplu nu putea să-și ţină 
aroganta în frâu. Aceasta era cea mai mare dezvăluire a rusului Și ajunse la 
ea prin telefon, tocmai din Moscova. Dintr-odată, realitatea îngrozitoare a 
situaţiei o ajunse din urmă. 

— Tu ai făcut asta. 

Nu era o întrebare. Răsuflarea pe care o auzi în telefon fu confirmarea de 
care avea nevoie. 

Avea sens. Acest contact abrupt de nicăieri, în afara orarului lor 
prestabilit de comunicare, ritmul straniu al conversaţiei lor telefonice. O 
sunase pentru că, într-un fel, dorea să fie prezent pentru acest moment. 

— Întotdeauna am admirat cât de perspicace ești, Celeste. Păcat că 
atenția ta este mereu îndreptată spre exterior. Dacă nu, s-ar putea să fi 
văzut asta venind. 

Ea se îndreptă spre birou în tăcere, gândurile năvălind în mintea ei. Dacă 
sistemul de securitate fusese spart, atunci, cel mai probabil, și apelul de 
alarmă fusese interceptat. 

Un joc de putere, atunci. Tipic. Oricine altcineva ar fi înecat-o în liniște 
în piscină, dar lui Glovkonin îi plăcea teatrul. 

El voia să ia parte la această vânătoare. Și asta îi oferea ei o oportunitate. 

Celeste era foarte aproape de birou acum. Ușa era întredeschisă, așa 
cum o lăsase. Camera pe care o văzu dincolo de ușă, părea netulburată Și 
goală. Ar fi putut supraviețui. 

Camera de siguranţă avea o reţea de control independentă, autonomă, 
izolată de vilă Și dotată cu sisteme proprii de electricitate, comunicații Și 
securitate. Avea suficiente provizii de hrană și apă pentru o lună. Pereţi 
suficient de groși pentru a rezista impactului unei explozii provocate de o 
bombă. Odată ce Celeste ajungea înăuntru, jocul lui Glovkonin avea să se 
termine. În acel moment, își dorea asta mai mult decât orice pe lume. 

— Vreau să înţelegi, începu el, iritat că ea tăcuse. Asta va servi unui scop 
mai mare. Asociaţia este o organizație mare și puternică, dar se mișcă 
prea încet. Eu o să ajut. Ea îȘi tinu respirația, așteptând în tăcere ca el să 
continue. Ti-am spus adevărul când am zis că securitatea ta a fost 
Compromisă. Am aflat că informațiile despre activităţile tale, despre 


relațiile tale cu anumiți oameni, au fost transmise Poliţiei Naţionale de 
acei proști de la Rubicon. Asta te face o povară. AȘ fi putut să te avertizez, 
dându- ţi timp să dispari, dar am văzut o soluție mai utilă. E mai bine așa, 
mai eficient. Făcu o pauză din nou, lăsând ca informaţia să se așeze. Locul 
tău va trebui să fie ocupat de altcineva. Și mă voi asigura că ceilalți 
descoperă că africanul a fost cel care Și-a trimis oamenii să te ucidă astăzi 

Ultima piesă din puzzle fu pusă la locul ei. Ura lui Glovkonin faţă de 
Ekko Solomon și Grupul Rubicon îl urmărise pe rus, încă de la implicarea 
lor în contracararea atacului de la Washington, iniţiat sub conducerea sa, în 
urmă cu doi ani. Recent, Glovkonin eșuase să cumpere o armă nucleară ex- 
sovietică tot din cauza lui Solomon. 

Asociaţia intenționa să se ocupe de Rubicon, dar, ca toate proiectele lor, 
asta se desfășura într-un anumit ritm. lar rusul nu era dispus să aștepte. 
Urma să facă în așa fel încât acest incident să pară pus la cale de agenţii lui 
Solomon, în speranța că-i va determina pe ceilalți membri ai Asociaţiei să 
treacă la acţiune mai rapid împotriva lui. 

— Nu vel reuși, îi spuse ea, aruncând iPhone-ul pe birou în timp ce se 
repezi în cameră. 

O pereche de mâini puternice ieșiră din întuneric Și o prinseră pe Celeste 
înainte să ajungă la jumătatea drumului spre bibliotecă. Aflat la pândă, 
ascuns în umbră, asasinul angajat de Glovkonin îi smulse arma din mână Și 
îi rupse trei degete. Ea strigă atunci când arma se descărcă în tavan Și apoi 
dispăru din câmpul ei vizual. Mâinile asasinului erau mari Și puternice, 
acoperite de mănușile de piele pline de praf de pușcă. O apucă pe Celeste 
de gât și de gulerul halatului de baie. 

O aruncă, iar ea se lovi de peretele din partea opusă, prăbușindu-se pe 
covor, în timp ce cărțile și pozele înrămate căzură în jurul ei. 

Celeste simţi gust de sânge în gură Și se ridică tremurând, trăgându-și 
halatul rupt înapoi pe umeri pentru a se acoperi. Ea clipi Și îl văzu pe asasin 
pentru prima dată. Avea o expresie întunecată Și impunătoare, dar era 
atrăgător, un arab cu ochi duri Și chip de soldat. Părea cunoscut, dar ea nu- 
Și putea da seama de unde. 

Din interiorul jachetei lui negre scoase un pistol cu amortizor Și îl 
îndreptă spre ea. 

— Faci o greșeală, spuse ea în arabă. Dacă ești aliatul lui, vei fi tras în 
Jos, odată cu el. 


— Nu sunt aliatul lui, răspunse bărbatul, într-o franceză impecabilă. Și 
nu voi fi nici al tău sau al colaboratorilor tăi. 

— Îţi propun un schimb avantajos, atunci. Îţi pot face o ofertă mai bună 
decât a lui, îi spuse ea, trecând înapoi la limba ei maternă. Spune-mi prețul. 

— Nu vreau bani. Chipul asasinului se schimonosi. Nu există nicio 
modalitate de a ieși din asta. Urăsc felul tău de a fi, cu minciunile, păcatele 
Și secretele tale! Eşti un cancer în lumea asta. Vreau să fii distrusă. 

Atunci își dădu seama cu cine vorbește. 

— Tu ești Khadir... Celeste dădu din cap. Teroristul era un bărbat căutat 
pe toate continentele, responsabil pentru zeci de bombardamente și 
asasinate. Dar... Organizaţia ta, Al Sayf, a dispărut. A fost fragmentată de 
americani. Au spus că ai fost ucis într-un atac aerian în Siria. 

— Minciuni, repetă el. Cu nimic mai bune decât ale tale. 

Ea întinse mâna, apucându-se de un fir subțire de speranță. 

— Atacul de la Washington... Asociaţia a promis celor din Al Sayf că va 
funcționa, Și ne-am ţinut de promisiune. Asta nu poate fi negat. Dar încă 
putem găsi lucruri în comun... 

— Am lăsat Al Sayf în urmă, îi spuse Khadir. Acum merg pe propriul 
meu drum. Erau la fel de închiși la minte ca tine. Voi termina singur munca 
pe care am început-o acolo. Nu am nevoie de ei sau de tine. 

Cuvintele i se opriră în gât lui Celeste. 

— Dar lucrezi cu Glovkonin? Omori pentru el? Celeste își lăsă mâna să 
cadă Și cu ultimele puteri îi spuse cu sfidare. Cum este el diferit de mine? 

— Nu este, încuviinţă Khadir, intind. Și într-o zi, aceasta va fi Și soarta 
lui. 

x 

Aprinzându-Şi ţigara pe care o ţinea între buze cu o mână, Glovkonin 
folosi cealaltă mână pentru a apăsa pe casca Bluetooth pe care o purta, 
străduindu-se să înţeleagă sunetele care veneau de la celălalt capăt al firului. 

Vocile vorbeau încet în franceză, o limbă pe care nu se chinuise niciodată 
să o învețe. Asta îl enervă. Dacă Toussaint avea să-și pronunţe ultimele 
cuvinte, voia să le audă și el. 

Apoi auzi zgomotul distinct al unei arme cu amortizor. 

— S-a rezolvat. 

— Ce ţi-a spus? 

Glovkonin traversă apartamentul lui de hotel și se îndreptă spre o 


fereastră întredeschisă. Purta pijamale de mătase, îmbrăcămintea atârnându- 
i dezordonată pe corpul înalt — rămășițele întâlnirii sale rapide și energice 
cu tânăra care moţăia încă în dormitor. 

— Nimic important. 

— Fă-mu pe plac, insistă el. 

Rezemat de pervazul ferestrei, Glovkonin expiră un fum albastru în 
dimineaţa răcoroasă a Moscovei. Se uită la cupolele Kremlinului, fără să le 
vadă cu adevărat. Mintea lui era în Saint-Tropez. 

Khadir oftă. 

— A vrut Să-mi propună ceva la schimb pentru viața ei. 

Glovkonin zâmbi scurt, trecându-și degetul peste barba îngrijită. 

— Oferta nu a fost pe placul tău? Nu trebuia să-i reamintească 
egipteanului că acordul lor se baza pe obedienţa asasinului. Khadir avea să 
obţină ceea ce își dorea după ce dorinţele lui Glovkonin erau îndeplinite. 

Așa cum era de așteptat, celălalt bărbat nu intră în joc. 

— Voi igieniza zona. Nu voi lăsa nicio urmă. 

— EFi bine, îl corectă Glovkonin, va fi una. 

Cu mari eforturi, oamenii săi făcuseră rost de o copie a unui dosar al 
Europolului despre Marc Dane și, de acolo, puteau crea o amprentă 
partială, artificială, de la degetul mare al lui Dane. Khadir purta un tampon 
de plastic care putea aplica amprenta falsă pe un cartuș folosit Și urma să 
lase bucata de aramă uzată în vilă, pentru a fi descoperită de echipa celor de 
la ALEPH. În curând, britanicul avea să devină suspect în uciderea lui 
Toussaint, iar asta ar fi ridicat suspiciuni Și asupra angajatorului său, Grupul 
Rubicon. La momentul potrivit, Glovkonin urma să folosească moartea 
femeii pentru a-Și promova propria agendă. 

— Termină Și mergi spre locul de extracţie, ordonă el. Întoarce-te aici. 

— Asta va dura ceva. Va trebui să călătoresc cu mai multe mijloace de 
transport. 

— Desigur. Glovkonin făcu un gest disprețuitor. Nu îl interesau detaliile. 
Trebuie să mă pregătesc pentru următorul pas. 

— Există un alt... impediment care trebuie înlăturat? 

— Nu. Dimpotrivă. 

Încheie apelul apăsând pe cască, o scoase din ureche ȘI aruncă 
dispozitivul pe o măsuţă de cafea joasă, acoperită cu sticlă. 

Glovkonin se așeză Și își turnă ceai dintr-un samovar mic. Avea din nou 


controlul Și, cu femeia ieșită din scenă, nu avea să mai fie supus capriciilor 
ei. Îl deranja că era forţat să se adapteze la nevoilor altora. Se bucură că 
scăpase de acea experienţă neplăcută. 

Întinse mâna după o tabletă securizată, care se sprijinea pe o grămadă de 
documente. Când senzorul dispozitivului îi înregistră amprenta, el își rosti 
numele cu voce tare și ecranul se deschise. Pachetul de date de la Madrigal 
zăcea acolo, o sumedenie de ferestre deschise cu informații. Obţinut de 
către hackerii de elită ai grupării Ghost5 doar pentru el, pachetul de date 
conţinea pagini din mandarină traduse automat Și sute de fotografii. Le 
răsfoi mișcându-Și degetul spre stânga sau spre dreapta. 

Dosarele spuneau povestea unui bărbat singur, un om care nu mai 
respirase aer curat de zeci de ani, care stătuse prin închisori fără nume. Era 
povestea unei singure vieți, una pe care o mare Și nemiloasă agenţie 
hotărâse să o pedepsească. Acest bărbat fusese prizonier, victimă ȘI 
exemplu. 

Numele lui era Lau. Cei care îl privaseră de libertate pe Lau făceau parte 
dintr-o echipă din cadrul unei alte agenţii, o „cameră înstelată”:”, ascunsă 
în cadrul Ministerului Securității de Stat din China, care nu avea obligații 
faţă de lanţul de comandă stabilit la Beijing. Detaliile erau neclare, dar 
acestea erau faptele: ei nu erau de acord cu ceva ce făcuse, iar el urma să își 
petreacă restul vieţii plătind pentru acea eroare. 

Lau apărea în majoritatea fotografulor în hainele murdare ale închisorii, 
în echipe de muncă forţată sau stând singur într-o celulă minusculă. În 
câteva dintre ele, purta o uniformă de ofițer al Armatei Republicii Populare. 
În altele, hainele lui erau costume cu o croială ce fusese populară în anii 
1980. Lau zâmbea în unele, Și era serios Și îngândurat în altele. 

Glovkonin dădu de o imagine care îi tot atrăsese atenţia. Era într-o zonă 
sălbatică cu multă iarbă, cel mai probabil în Zambia. Doi bărbaţi stăteau la 
umbra unui copac miombo jos. Lau era îmbrăcat în haine de plajă. Alături 
de el, cu zeci de ani mai tânăr, stătea Ekko Solomon. 

Rusul trecu de la această imagine la cea mai recentă a lui Lau, încercând 
să își dea seama de schimbările prin care trecuse bărbatul în acel interval de 
timp. Ce tristeţe era pe chipul acela mai în vârstă, ce deprimare. Dar nu erau 
doar acele emoţii prezente. Glovkonin se uită cu atenție la ceva ce 
recunoștea în el însuși. O sclipire de furie. Rezervată, prudentă Și îngrijită 
bine, ca o flacără protejată de o furtună. 


După o clipă, Glovkonin se lăsă pe spate și trase din nou din țigară, 
gândindu-se la viitor. Ar fi nevoie de timp Și ar fi costisitor, dar în cele din 
urmă avea să-l găsească pe acest prizonier. Și când avea să o facă, va fi în 
posesia armei perfecte cu care să distrugă Grupul Rubicon Și omul din 
spatele lui. 

x 

Din cauza medicamentelor pe care le pompaseră în venele lui Pyne, 
aceasta vedea totul în ceaţă în jurul ei. 

Agonia care o cuprinsese pe aeronava Antonov rămăsese acum o 
amintire încețoșată. Când privi în jos, spre locul unde fusese împuşcată, 
văzu o mulțime de bandaje albe care păreau să iasă din ea ca o ciupercă pe 
o bucată de scoarță de copac. 

Mintea ei se opri pe acea imagine Și apoi începu să se detașeze, apărând 
o mulțime de alte gânduri fără legătură între ele. Pyne visă cu ochii deschişi 
o zonă plină de iarbă înaltă cât copacii, cu copaci înalți ca munţii. Văzu 
cerul albastru Și simţi o adiere rece pe față. 

În cele din urmă, ceața visării se disipă ȘI ea reveni cu picioarele pe 
pământ. Gânduri lente și greoaie ca niște ghețari îi trecură prin minte. Își 
aminti fragmente din ceea ce urmase după durere. 

Kara trăgând-o prin hangar, sunetul tunetelor și al ploii. Palele ce se 
învârteau deasupra capului ei. Pereţi de sticlă și oameni care purtau măști 
chirurgicale. Apoi luminile Și senzaţia de cădere, dar în sus. Erau oare 
medicamentele de vină? 

Întoarse capul, începând să devină mai conștientă de corpul său, moment 
în care realiză că bâzâitul din urechi venea de afară. Stătea întinsă pe o targă 
medicală într-un tren. Nu, un avion. Unul mic, ca cele cu care se dădeau 
mari nenorociții aceia bogați din videoclipurile de muzică rap. 

Pe ferestrele ovale, văzu nori gri trecând pe lângă ei Și, pe ici pe colo, un 
cer albastru de vis. Pyne își aminti mai multe. O femeie, o doctoriţă cu 
accent asiatic pronunțat, spunându-i că va fi bine. Veti pierde o parte din 
funcționalitatea rinichilor, dar vă veți vindeca. Glonţul a ratat tot ce era 
vital. Era adevărat, sau îȘi imaginase asta? Doctoriţa îi spuse că o duceau la 
spital. Într-un loc numit Busan. 

Ea clipi uitându-se la bandaje. Nu fusese deja într-un spital? De unde 
venise doctorita? Busan! Părea departe de casă. 

— Bună, prostănace. 


Pyne îȘi întoarse faţa spre partea de unde venea sunetul vocii. 

— Kara? Stătea vizavi de ea, pe un scaun rotativ, tastând rapid pe o 
tabletă sprijinită pe genunchi. Un sniffer de reţea Wi-Fi fusese atașat cu 
bandă adezivă pe partea laterală a tabletei. Kara purta același fel de halat pe 
care îl purta doctorita cu accent. De ce ești... îmbrăcată așa? Eşti doctorul 
meu acum? 

— Este deghizarea mea, spuse Kara. De ce n-ai avut grijă de tine? Pyne 
nu era sigură dacă trebuia să răspundă la întrebare, așa că nu a făcut-o. Nu 
era deloc sigură că lângă ea chiar se afla Kara. N-ar fi trebuit să-l înfrunți pe 
Erik. 

Pyne reuși să încuviinţeze. 

— Lex ar fi făcut-o. 

Expresia goală a Karei pâlpâi ca o lumină — era tristeţe acolo, care se 
aprinse Și apoi se stinse iar. 

— Te așteaptă niște oameni în Busan, îi spuse ea. CIA. Nu au uitat ce ai 
făcut. 

— Ah! înainte să ajungă în gruparea Ghost5, cel mai mare atac pe cont 
propriu al lui Pyne fusese să dezvăluie identitatea unei surse a CIA, un fost 
membru ISIS căruia 1 se trecuseră cu vederea multiplele sale afaceri cu 
trafic de carne vie, în schimbul unei cantităţi generoase de informaţii. După 
ce Pyne îi dezvăluise noua identitate pe rețeaua întunecată, el nu mai 
rezistase mult, spre supărarea intermediarilor săi. Asta e de rău. 

Kara dădu din cap. 

— Nu este. Ridică privirea în timp ce un bărbat coreean în cămașă de 
pilot ieși din cabina de pilotaj și o privi cu severitate. Nu părea fericit. Ei 
bine? se răsti Kara, tăioasă Și rece. 

Bărbatul în cămașă o privi pe Pyne, Și apoi se întoarse înapoi către Kara. 

— Am făcut ceea ce mi-ai cerut. Dar cei de la Controlul Traficului 
Aerian din Busan ne-au contactat deja prin radio, cerând să știe ce se 
întâmplă. Și odată ce ne apropiem de coasta japoneză, forțele lor de 
autoapărare (SDF) vor trimite avioane să ne intercepteze Și să vadă ce naiba 
facem! 

— Lasă asta în seama mea, spuse Kara ferm. Până la momentul în care 
vom intra în spaţiul lor aerian, vom avea deja un plan de zbor autorizat Și 
tot ce ne trebuie. 

— Nagasaki, spuse bărbatul. Abia avem suficient combustibil pentru a 


ajunge acolo. 

— Pe naiba. Kara ridică tableta și îi arătă bărbatului ecranul. Privirea lui 
Pyne se muta de la unul la celălalt, de parcă se uita la un meci de tenis. Nu 
încerca să te joci cu mine. Sunt conectată la sistemele de control ale acestei 
aeronave. Dacă nu continui să introduc un cod la fiecare zece minute, 
eleroanele se vor bloca și vom ateriza direct în mare. Bărbatul se albi la faţă 
în timp ce ea vorbea. Știu exact cât combustibil este în rezervoare. lar eu și 
prietena meu, nu avem nimic de pierdut. Înţelegi? 

— Am înţeles, spuse bărbatul. Nu face nimic prostesc, bine? 

— Du-te să pilotezi avionul Și lasă-mă să lucrez. 

Kara se întoarse la tabletă, iar după o clipă, bărbatul oftă și se întoarse în 
cabină. 

Pyne încercă să se ridice, dar era prea dureros, așa că se lăsă înapoi pe 
spate. 

— Ai deturnat avionul. 

— Nu puteam rămâne acolo. Privirea Karei nu se mai putea concentra pe 
ce tasta Și ea deveni distantă, aproape robotică. Am făcut multe lucruri rele, 
Pyne. Scoase un zgomot ciudat din gât, ca Și cum îi venea să plângă dar 
înghiţi în sec. Nu-mi place în ce m-am transformat. Așa că ar trebui să fug. 
Și tu la fel. 

— Unde mergem? 

— Într-un loc sigur. O să mă descurc eu cumva. 

Pyne clipi. 

— Oamenii aceia care au venit Și ne-au salvat... prietenii tăi. Vor fi 
foarte supăraţi. 

— Da. Kara se opri din tastat pentru o clipă. Da, vor fi. Dar este în 
regulă. Am lăsat un bilet. 

x 

Până la apus, furtuna trecuse și cerul de deasupra orașului Seul era senin 
Și rece. Câteva părți din oraș, vizibile de la ferestrele clădirii de birouri, 
erau încă în întuneric. Armata fusese chemată cu generatoare portabile și 
erau Şanse mari ca rețeaua electrică să se refacă complet în următoarele 
zile. 

Dar era o liniște apăsătoare pe străzi. Atacul asupra Seulului semănase 
cu un fel de război straniu, iar bătrânii cu memorie bună, care își aminteau 
de penele de curent de pe vremea luptelor cu Coreea de Nord, le spuseseră 


nepoților să fie precauți. Nimeni nu-i pusese încă un nume, dar prăbușirea 
intenţionată a reţelei electrice de acolo și atacul de test al lui Ghost5 din 
San Francisco fuseseră cele mai recente încercări de perfecţionare a unui 
nou mod de luptă. 

Hackerii sponsorizaţi de stat atacau ţinte din infrastructura din Orientul 
Mijlociu și Europa de Est de ani de zile, dar cu marile orașe din Coreea de 
Sud și Statele Unite devenind ținte, restul lumii nu mai putea ignora 
amenințarea. 

Marc reflectă la ceea ce însemna asta pentru Rubicon, o organizație 
acum legată de aceste evenimente — și cu toată puterea și banii ei, o 
organizaţie care exista în umbră, unde autoritatea naţiunilor nu însemna mai 
nimic. 

— Încotro mergem de aici? se întrebă el cu voce tare. 

— Habar n-am. Lucy stătea în prag, cu brațele încrucișate, privindu-l cu 
atenție. M-ai căutat? 

— Da, recunoscu el, apoi dădu din cap spre priveliștea de afară. Am fost 
distras pentru o clipă. 

— Te simţi bine? 

El zâmbi, puţin trist. 

— Voiam să te întreb același lucru. 

— Am încercat să dorm putin. Nu prea am reușit. 

— Mă refeream la... 

El ridică mâna Și se opri. 

Lucy ridică din umeri. 

— Sângele se spală. Rănile se vindecă. Își cobor? privirea spre palme. O 
să fie bine. 

— Delancort mi-a trimis un mesaj. Avionul lui Solomon a aterizat la 
Incheon acum douăzeci de minute. Ar trebui să ajungă aici cam într-o oră Și 
ceva, dacă punem la socoteală toate punctele de control ale poliției. 

— Unde este Kara? 

Zâmbetul 1 se stinse. 

— Da. Legat de asta. Marc o privi în ochi. Probabil că a scăpat când nu 
se uita nimeni. Se pare că s-a furișat la bordul ambulanţei aeriene care o 
ducea pe Pyne spre sud și a deviat... 

— La naiba! strigă Lucy, arătându-și dinţii. Ştiai ceva despre asta? 
Înainta spre el, privindu-l furioasă. Ai ajutat-o? 


— Ce? Nu! Marc răsuflă exasperat. La naiba, dacă cineva este 
responsabil, aceea ești tu. Şi Solomon. 

— Cum așa? întrebă Lucy. 

— În ciuda dovezilor care arată contrariul, nu sunt un idiot, răspunse 
Marc. Crezi că nu știam că erai dispusă să o ucizi dacă ai fi crezut că va 
pleca? Te-ai hotărât deja să faci asta prima dată când a fugit. Tu ai făcut-o 
să fugă. 

— Nu-mi spune ce Știu deja, răspunse Lucy. Eşti un tip inteligent, Dane, 
dar uneori ai prea multă încredere. Îi place sau nu, Kara Wei — sau cum 
naiba o cheamă — ne-a jucat pe degete de la bun început. 

— Refuz să cred asta. 

— Chiar așa? Ea privi în jur. Atunci de ce a fugit? Din nou? continuă 
Lucy, înainte ca el să poată formula un răspuns. Am avut încredere în Kara. 
Am considerat-o o prietenă. Și ce s-a întâmplat? Ea ne-a trădat. M-a înșelat 
pe mine, ne-a înșelat pe toți. O parte din mânia ei dispăru. Kara... nu avea 
încredere în mine. M-a mințit. Și acum, în loc să încerce să repare asta, ea o 
ia de la capăt. Lucy oftă. Solomon va fi al naibii de supărat când va afla că 
am pierdut-o de două ori. 

— De data asta este diferit, îi spuse el, activând o aplicație de redare 
audio pe telefon. Ascultă. Mi-a trimis asta de la un server ascuns. 

Marc ridică telefonul și mări volumul. Kara Wei le vorbi cu o voce 
metalică, îndepărtată. 

— Trebuia să plec, începu ea. Și motivul este că nu vreau să mă uit la voi 
în fiecare zi Și să Știu că vă întrebaţi când vă voi minţi din nou, când o să 
fug din nou. Deci o fac acum. Este cea mai bună variantă. Ea inspiră adânc, 
iar Marc a simțit că era frustrată de faptul că nu putea să-și exprime 
sentimentele. Tot spun că îmi pare rău. Este ultima dată când voi face asta. 
Dacă nu m-ati crezut până acum, atunci nu mă veți crede niciodată. Urmă 
o altă pauză lungă. Vă întrebaţi de ce nu ati văzut cine eram înainte de asta. 
Mă pricep la purtat măști. Vreti să știți de ce nu am neutralizat Arquebus 
înainte ca Ghost5 să-l declanșeze. A trebuit să aștept până când a devenit 
activ pentru a-l putea anihila. Înainte ca Madrigal să înceapă atacul, nu 
aveam cum să fiu sigură dacă datele lăsate de Lex pentru mine vor 
funcționa. Și dacă actionam atunci aș fi murit Și nimeni nu ar fi putut să 
vorbească în numele... unei persoane pe care am iubit-o. A trebuit să joc un 
joc lung, continuă Kara. Am pus pe toată lumea în pericol ca să fac asta, 


dar acum s-a terminat Și nu îmi pare rău. Dacă ar trebui să o iau de la 
capăt, aș face-o din nou. N-aș schimba nimic. Kara tăcu pentru o clipă, 
apoi mai spuse un lucru înainte de a se termina înregistrarea. Nu mă mai 
întorc. 

Expresia lui Lucy deveni dură din nou. 

— Şi asta e tot? Ce, o iertăm și apoi o lăsăm să plece? Își întoarse 
privirea. Nu pot face asta. E cale lungă din punctul în care mă aflu eu acum 
Și până pot ajunge să o iert pe Kara Wei pentru ceea ce a făcut. Oricare ar fi 
motivele din spatele acelei bătălii pe care o ducea de una singură, Kara ne-a 
folosit. Și asta nu se Şterge așa ușor. 

Marc vâri telefonul înapoi în buzunar. 

— Înţeleg ce spui. 

— Îţi dorești atât de mult ca ea să fie de partea celor buni, spuse Lucy cu 
dispreţ. Și știi de ce? îl împunse ea. Este pentru că vrei să ai dreptate. Ai 
avut dreptate cu trădătorul din MI6 și ai avut dreptate când ai aflat de 
dispozitivul Exile. Și vrei să ai dreptate și în privinţa asta, dar ghici ce? Nu 
poti avea dreptate de fiecare dată, Dane! 

— Înţeleg ce a făcut Kara! El răspunse răstit, un val de emoție 
cuprinzându-l. Nu mi-am dat seama de la început, dar acum am înţeles. Era 
o legătură între Kara și tipul ăla Lex. Și el a fost smuls din viaţa ei. Mi s-a 
întâmplat Și mie asta. El își duse mâna la piept. Am pierdut-o pe Sam Și o 
voi purta cu mine pentru totdeauna. Marc se întoarse, uitându-se pe 
fereastră. În locul Karei, aș fi făcut la fel ca ea. La naiba, am făcut același 
lucru după ce echipa mea Nomad a fost eliminată! Dacă închidea ochii, știa 
că va vedea focul și fumul din acea zi groaznică, la fel de clar acum ca 
atunci când s-a întâmplat. 

Văzu reflecția lui Lucy în geam, privindu-l. 

— Ştii care este problema ta? Cauţi pe cineva care are nevoie să fie 
salvat. Ascuțimea Și furia din cuvintele ei dispărură. Dar Sam Green nu mai 
este printre noi, Marc, Și nu o poţi aduce înapoi. Trebuie să renunți la asta. 

O grămadă de replici diferite îi apărură în minte, dar încercă să nu devină 
defensiv, forțându-se să analizeze exact cuvintele lui Lucy. 

Oare are dreptate? Încă de la explozia care distrusese echipa lui în urmă 
cu doi ani, Marc fugea. De fiecare dată când se afla în calea răului, dorinţa 
de a trece peste asta, de a rezolva ameninţarea, fusese inevitabilă. Are 
dreptate în privința motivelor mele? Există un gol în mine pe care nu îl voi 


umple niciodată? Nu avea răspuns la acele întrebări. 

El continuă, încercând să-și găsească drumul înapoi. 

— Dacă ai fi Kara, dacă ar fi fost fratele tău mort acolo în loc de 
Wetherby... începu Marc. N-ai fi ezitat. 

— Ți-aȘ fi spus. 

Lucy răspunse cu o voce blândă, aproape rănită. 

Marc se uită înapoi la ea. 

— Încă am încredere în Kara. Așa cum am încredere în tine. Pentru că 
asta e tot ce ne-a mai rămas. El se apropie, forţat de un impuls să-i atingă 
mâna, pentru a crea o legătură în toată agitația. Secretele, legendele și 
minciunile îngropate consumă adevărul ca un acid. Îl corodează. 

Trase aer în piept. Oare putea să vadă? Înţelesese? Marc continuă, 
indiferent. Evenimentele din ultimele zile îl aduseseră mai aproape ca 
niciodată de moarte Și, chiar dacă acea furtună trecuse, nu putea nega ce 
rămăsese în urma ei. 

— Nu este vorba despre a nu avea încredere în nimeni, Lucy. Este vorba 
de a avea încredere în cineva. Dacă nu avem asta, atunci nimic din ceea ce 
facem nu contează. Dacă nu există încredere, atunci suntem cu toţii... niște 
creaturi goale, în mișcare. El îi dădu drumul la mână și se uită înapoi la 
orizontul întunecat. Suntem cu toţii niște fantome. 

violin 


"1! Este ceva în neregulă cu mașina dumneavoastră? (în limba franceză, în original). 

: Ce faceţi aici? (în limba franceză, în original). 

"2 Din engleză, „jarhead” - termen folosit pentru a-i descrie pe cei din Marina Militară a Statelor 
Unite ale Americii, din cauza tunsorii specifice. 

it Din engleză, „Red Teaming” - practica de a testa un sistem încercând să îl accesezi ilegal, pentru 
a-i descoperi breșele de securitate. 

“3: Din engleză, „black-hat hacker” - un hacker care încalcă securitatea calculatoarelor în scopuri 
malițioase sau pentru câștig personal. 

19. CCD — dispozitiv cu cuplaj de sarcină. 

‘2. RFID - identificarea frecvenţei radio. 

“5. Mergi! Hei! M-ai auzit? (în limba germană, în original). 
“2 Intrarea interzisă (în limba germană, în original). 

119 În engleză, „bunuri furate”. 


1D. Armata germană (în limba germană, în original) 


=! Toaleta, da? (în limba germană, în original). 


lz 


- Foc în interior(în limba germană, în original). 


1, 


In engleză, sunetul pe care îl fac platanele. 
Te voi omori încet (în limba germană, în original). 


116) ap MEZ : SA ăn că 
“= Minti, curvă (în limba germană, în original). 


"2. Din engleză „Star Chamber”, ședință secretă sau procedură judiciară nedreaptă, folosită pentru a 


persecuta o persoană. 

